
প্রথম সংস্করণের ভূমিকা


উমর ﵁রাদিয়াল্লাহু আনহু বর্ণনা করেন। একজন আনসার ছিল, সে যখন অনুপস্থিত থাকত তখন আমি রাসুলুল্লাহ ﷺসল্লাল্লাহু আলাইহি ওয়াসাল্লাম-এর কাছে উপস্থিত থাকতাম। আমি যা শুনতাম তা ঐ ব্যক্তিকে জানাতাম। আবার আমি যখন অনুপস্থিত থাকতাম তখন ঐ ব্যক্তি রাসুলুল্লাহ ﷺসল্লাল্লাহু আলাইহি ওয়াসাল্লাম-এর কাছে উপস্থিত থাকত। সে যা শুনত, তা আমাকে জানাত। (সহিহ আল-বুখারি ৭২৫৬)



সাহাবিদের মতো আমাদেরও রাসুলুল্লাহ ﷺ-এর হাদিস জানা ও মানার আগ্রহ সৃষ্টি করতে হবে। তাই রাসুলুল্লাহ ﷺ-এর গুরুত্বপূর্ণ কিছু হাদিস সাধারণের জানার জন্য চয়নের ব্যবস্থা করেছি। মূল হাদিসের তরজমা দেখে দেওয়ার ব্যাপারে আমাকে সাহায্য করেছেন আমাদের এলাকার অভিজ্ঞ মোদাররেস ও প্রখ্যাত আলেমে দীন মুহতারাম মাওলানা মোঃ শোয়াইবুর রহমান। এছাড়াও একাজে সহযোগিতা করেছেন আমার শ্রদ্ধেয় চাচা আলহাজ মাওলানা আবদুল্লাহ, আমার প্রিয় ভাই মাওলানা বজলুর রহমান ও আরো অনেকে। আমি এদের সবার কাছে কৃতজ্ঞ। মহান আল্লাহ তাদেরকে জাযায়ে খায়ের দান করুন। ভুল থাকা অস্বাভাবিক নয়। তাই কোনো ভুল দেখে অবহিত করলে খুশি হবো। মান বৃদ্ধির ব্যাপারে শুভাকাঙ্ক্ষীদের যে কোনো পরামর্শ সাদরে গৃহীত হবে। ইয়া রব্বাল আলামিন! আমার এ নগণ্য প্রচেষ্টাকে কবুল করো এবং আখিরাতে নাজাতের কারণ বানাও। আমিন!

তৃতীয় সংস্করণের ভূমিকা

আলহামদুলিল্লাহ! আমাদের জীবনের একমাত্র উদ্দেশ্য আল্লাহ ও তাঁর রাসুল ﷺ-এর ভালোবাসা অর্জন এবং তা পাওয়ার একমাত্র উপায় রাসুলুল্লাহ ﷺ-এর অনুসরণ। “হাদিসে রাসুল ﷺ” গ্রন্থটি এ উদ্দেশ্যে নতুন করে সাজানো হয়েছে। আমার একান্ত অনুরোধ হাদিসগুলো আমলের উদ্দেশ্য নিয়ে পাঠ করুন। গ্রন্থটির দুআ ও তাসবিহ-তাহলিলগুলো যার পক্ষে যতটুকু সম্ভব (আরবি থেকে) মুখস্থ করে নিয়ে আমল করুন। তাহলে আল্লাহর প্রিয় বান্দা হওয়ার পথে আমাদের জীবনের পরিবর্তন অনুভব করব ইনশাআল্লাহ।

প্রখ্যাত দায়ি ড. খোন্দকার আব্দুল্লাহ জাহাঙ্গীর ﵀ রচিত গ্রন্থ থেকে সহিহ ও গ্রহণযোগ্য হাদিস এবং তাঁর মতামত কিছু কিছু হাদিসের ব্যাখ্যা হিসেবে নেওয়া হয়েছে। মহান আল্লাহ তাঁকে উত্তম পুরস্কার দান করুন।

সহিহ আল-বুখারি ও সহিহ মুসলিমসহ বিভিন্ন মৌলিক হাদিস গ্রন্থের হাদিস নম্বর নেওয়া হয়েছে “আল-মাকতাবাতুশ শামেলা” থেকে। হাদিসগুলোর মান বাছাই ও ব্যাখ্যাসহ অনুবাদ দেখে দেওয়ার ব্যাপারে সার্বিক সহযোগিতা পেয়েছি আমার প্রিয় ভাই মাওলানা মোঃ বজলুর রহমান (সিনিয়র মুহাদ্দিস, তা‘মীরুল মিল্লাত কামিল মাদ্‌রাসা, গাজীপুর)-এর কাছ থেকে। এছাড়াও অনুবাদে সহযোগিতা নিয়েছি আরবির প্রফেসর আবু তালহা মনিরুল ইসলাম এবং মাদরাসার আরবির প্রভাষক মাওলানা মোঃ সালিম উদ্দীনের নিকট থেকে। বইয়ের মান বৃদ্ধির ব্যাপারে সূচিপত্র ও ব্যাখ্যাসহ পুরো বইয়ের উপর গঠনমূলক পরামর্শ দিয়েছেন শ্রদ্ধেয় ভাই প্রফেসর মোঃ আবুল হাশেম (রাজশাহী বিশ্ববিদ্যালয়)। মহান আল্লাহ তাঁদেরকে সর্বোত্তম পুরস্কার দান করুন। এছাড়াও আমার এ কাজে কম্পোজসহ বিভিন্নভাবে যারা সহযোগিতা করেছেন মহান আল্লাহ তাদেরকে জাযায়ে খায়ের দান করুন। আমার অজান্তে হওয়া ভুলের জন্য মহান আল্লাহর দরবারে ক্ষমা প্রার্থনা করছি। কোনো ভুল নজরে পড়লে জানানোর জন্য পাঠকদের নিকট অনুরোধ রইল। হে আল্লাহ! দয়া করে আমার এ ক্ষুদ্র প্রচেষ্টা কবুল করো এবং একে আমার, আমার পিতা-মাতা, স্ত্রী-সন্তান, প্রিয়জন, প্রচারক ও পাঠকদের নাজাতের ওসিলা বানিয়ে দাও।

মহান আল্লাহর রাসুলের জন্য এবং তাঁর সাহাবি ও পরিজনদের জন্য সালাত ও সালাম। প্রথমে ও শেষে, সর্বদা ও সর্বত্র সকল প্রশংসা আল্লাহ রাব্বুল আলামিনের জন্য।

অভিমত

আল্লাহ তায়ালার অশেষ মেহেরবানিতে “হাদিসে রাসুল ﷺ”-এর নতুন সংস্করণ বের হলো। এতে প্রয়োজনীয় কিছু শিরোনাম যুক্ত করায় বইটির মান আগের চেয়ে বৃদ্ধি পেয়েছে, আলহামদুলিল্লাহ। হাদিস যাচাই-বাছাইয়ে অভিজ্ঞ আলেমদের মতামত নেওয়া হয়েছে। তাই এ গ্রন্থে চয়নকৃত প্রায় সকল হাদিসই সহিহ। কিছু সংখ্যক মূল হাদিসের ব্যাখ্যায় আনুষঙ্গিক অন্য হাদিস বাংলায় দেওয়া হয়েছে, যাতে পাঠক বেশি সংখ্যক হাদিস জানতে পারেন। এ গ্রন্থে মানব জীবনের বিভিন্ন বিষয়ের গুরুত্বপূর্ণ হাদিসগুলো সন্নিবেশিত হয়েছে। ইসলাম যে পূর্ণাঙ্গ জীবন-ব্যবস্থা তা এ হাদিসগ্রন্থটি অধ্যয়ন করলে একজন পাঠক সহজেই বুঝতে পারবেন। এ গ্রন্থখানা প্রকাশের ফলে এ থেকে যেমন সাধারণ পাঠকগণ উপকৃত হবেন, সাথে সাথে ইসলাম প্রতিষ্ঠার কাজ যারা করছেন তারা বিষয়ভিত্তিক আলোচনার জন্য খুব সহজেই তাদের কাঙ্ক্ষিত হাদিসগুলো পাবেন। আর একটি বিষয় লক্ষণীয়, তা হলো আমলি-জিন্দেগির দিকে লক্ষ রেখে হাদিসগুলো চয়ন করা হয়েছে। তাছাড়া শিক্ষা প্রতিষ্ঠান কর্তৃপক্ষ এ হাদিস গ্রন্থটি পাঠ্যবই হিসেবে নির্বাচিত করতে পারেন। মহান আল্লাহর নিকট প্রার্থনা তাঁর রাসুলের হাদিসগুলো জেনে, মেনে ও প্রচার করে আখিরাতের প্রস্তুতি গ্রহণ করার ও সেই সাথে তাঁর মাগফিরাত ও রহমত দ্বারা ধন্য হবার তৌফিক দিন। আমিন! সুবহানাকা আল্লাহুম্মা ওয়াবিহামদিকা আশহাদু আল্লা-ইলাহা ইল্লা আনতা আসতাগফিরুকা ওয়া আতুবু ইলায়কা।

মোঃ মুজিবুর রহমান

সাবেক এমপি

২০২২

কুরআন ও হাদিস সম্পর্কে মনগড়া কথা বলা



হাদিস ১
জামি আত-তিরমিজি ২৯৫০



عَنْ ابْنِ عَبَّاسٍ قَالَ قَالَ رَسُولُ اللَّهِ صَلَّى اللَّهُ عَلَيْهِ وَسَلَّمَ مَنْ قَالَ فِي القُرْآنِ بِغَيْرِ عِلْمٍ فَلْيَتَبَوَّأْ مَقْعَدَهُ مِنَ النَّارِ





ইবনে আব্বাস ﵁রাদিয়াল্লাহু আনহু হতে বর্ণিত। তিনি বলেন: রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “যে ব্যক্তি কুরআনের ব্যাপারে না জেনে কথা বলল সে যেন তার স্থান জাহান্নামে ঠিক করে নিল।”









হাদিস ২
সহিহ আল-বুখারি ১০৯



عَنْ سَلَمَةَ قَالَ سَمِعْتُ النَّبِيَّ صَلَّى اللهُ عَلَيْهِ وَسَلَّمَ يَقُولُ مَنْ يَقُلْ عَلَيَّ مَا لَمْ أَقُلْ فَلْيَتَبَوَّأْ مَقْعَدَهُ مِنَ النَّارِ





সালামা ﵂রাদিয়াল্লাহু আনহা থেকে বর্ণিত। তিনি বলেন: আমি নবি কারিম ﷺসল্লাল্লাহু আলাইহি ওয়াসাল্লাম-কে বলতে শুনেছি, “আমি যা বলি নি তা আমার উপর যে ব্যক্তি আরোপ করবে সে যেন জাহান্নামের আগুনে তার স্থান ঠিক করে নিল।”




রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “যে ব্যক্তি আমার নামে এমন কোনো হাদিস বর্ণনা করবে, যা তার নিজের কাছে মিথ্যা বলে মনে হবে বা সন্দেহ হবে, সে ব্যক্তিও একজন মিথ্যাবাদী।”১ (এহ্ইয়াউস সুনান, পৃষ্ঠা ২৩৪)












সহিহ মুসলিম (ভূমিকা)





আল্লাহর চ্যালেঞ্জ



হাদিস ৩
সহিহ আল-বুখারি ৭৫৫৯



عَنْ أَبِي هُرَيْرَةَ قَالَ سَمِعْتُ النَّبِيَّ صَلَّى اللهُ عَلَيْهِ وَسَلَّمَ يَقُولُ قَالَ اللَّهُ عَزَّ وَجَلَّ وَمَنْ أَظْلَمُ مِمَّنْ ذَهَبَ يَخْلُقُ كَخَلْقِي فَلْيَخْلُقُوا ذَرَّةً أَوْ لِيَخْلُقُوا حَبَّةً أَوْ شَعِيرَةً





আবু হুরায়রা ﵁রাদিয়াল্লাহু আনহু থেকে বর্ণিত। তিনি বলেন: আমি নবি কারিম ﷺসল্লাল্লাহু আলাইহি ওয়াসাল্লাম-কে বলতে শুনেছি। তিনি বলেন, “মহামহিম আল্লাহ ইরশাদ করেন, সেই ব্যক্তির চেয়ে বড় জালিম আর কে আছে, যে আমার সৃষ্টির সদৃশ সৃষ্টি করতে উদ্যত হয়েছে? যদি এতই পারে তবে সে একটি ক্ষুদ্রাতিক্ষুদ্র বস্তু সৃষ্টি করে দেখাক অথবা সে একটি শস্যবীজ বা একটি বার্লি সৃষ্টি করে নিয়ে আসুক।”




আসমান ও জমিনের বাদশাহী আল্লাহর। তিনি যা ইচ্ছা তাই সৃষ্টি করেন। যাকে চান তাকে শুধু কন্যা সন্তান দান করেন। আর যাকে চান তাকে শুধু পুত্র সন্তান দান করেন। অথবা যাকে চান তাকে পুত্র ও কন্যা উভয়ই দান করেন। আর যাকে চান বন্ধ্যা করে দেন। নিশ্চয় তিনি সর্বজ্ঞ ও সর্বশক্তিমান। (সুরা আশ-শুরা ৪২:৪৯-৫০)









হাদিস ৪
সহিহ আল-বুখারি ৪৬২৭



عَنْ سَالِمِ بْنِ عَبْدِ اللَّهِ عَنْ أَبِيهِ أَنَّ رَسُولَ اللَّهِ صَلَّى اللهُ عَلَيْهِ وَسَلَّمَ قَالَ مَفَاتِحُ الغَيْبِ خَمْسٌ إِنَّ اللَّهَ عِنْدَهُ عِلْمُ السَّاعَةِ وَيُنْزِلُ الغَيْثَ وَيَعْلَمُ مَا فِي الأَرْحَامِ وَمَا تَدْرِي نَفْسٌ مَاذَا تَكْسِبُ غَدًا وَمَا تَدْرِي نَفْسٌ بِأَيِّ أَرْضٍ تَمُوتُ إِنَّ اللَّهَ عَلِيمٌ خَبِيرٌ





সালিম ইবনে আব্দুল্লাহ তার পিতা থেকে বর্ণনা করেছেন। রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “অদৃশ্যের চাবি পাঁচটি: নিশ্চয় কিয়ামতের জ্ঞান আল্লাহর কাছে রয়েছে; তিনিই বৃষ্টি বর্ষণ করেন; মায়ের জরায়ুতে কী রয়েছে, তা তিনি জানেন; আগামীকাল কী অর্জন করবে কোনো লোক তা জানে না; কোনো লোক জানে না কোন ভূমিতে (স্থানে) তার মৃত্যু হবে। আল্লাহই সবচেয়ে বেশি জানেন ও খবর রাখেন।” (সুরা লুকমান ৩১:৩৪)










রাসুলুল্লাহ ﷺ-এর মর্যাদা



হাদিস ৫
সহিহ আল-বুখারি ৭২৮০



عَنْ أَبِي هُرَيْرَةَ أَنَّ رَسُولَ اللَّهِ صَلَّى اللهُ عَلَيْهِ وَسَلَّمَ قَالَ كُلُّ أُمَّتِي يَدْخُلُونَ الْجَنَّةَ إِلَّا مَنْ أَبَى قَالُوا يَا رَسُولَ اللَّهِ وَمَنْ يَأْبَى قَالَ مَنْ أَطَاعَنِي دَخَلَ الْجَنَّةَ وَمَنْ عَصَانِي فَقَدْ أَبَى





আবু হুরায়রা ﵁রাদিয়াল্লাহু আনহু থেকে বর্ণিত। রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “আমার উম্মতের সকলেই জান্নাতে প্রবেশ করবে; তবে যারা অস্বীকার করেছে তারা ছাড়া।” (সাহাবিরা) জিজ্ঞেস করলেন: হে আল্লাহর রাসুল, কে অস্বীকার করে? তিনি বললেন, “যে ব্যক্তি আমার আনুগত্য করে সে জান্নাতে প্রবেশ করবে। আর যে ব্যক্তি আমাকে অমান্য করে (মেনে চলে না) সে-ই অস্বীকার করে।”









হাদিস ৬
সহিহ আল-বুখারি ৬৪৮২



عَنْ أَبِي مُوسَى قَالَ قَالَ رَسُولُ اللَّهِ صَلَّى اللهُ عَلَيْهِ وَسَلَّمَ مَثَلِي وَمَثَلُ مَا بَعَثَنِي اللَّهُ كَمَثَلِ رَجُلٍ أَتَى قَوْمًا فَقَالَ رَأَيْتُ الْجَيْشَ بِعَيْنَيَّ وَإِنِّي أَنَا النَّذِيرُ الْعُرْيَانُ فَالنَّجَا النَّجَاءَ فَأَطَاعَتْهُ طَائِفَةٌ فَأَدْلَجُوا عَلَى مَهْلِهِمْ فَنَجَوْا وَكَذَّبَتْهُ طَائِفَةٌ فَصَبَّحَهُمُ الْجَيْشُ فَاجْتَاحَهُمْ





আবু মুসা ﵁রাদিয়াল্লাহু আনহু থেকে বর্ণিত। তিনি বলেন: রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “আমি এবং আল্লাহ আমাকে যা দিয়ে পাঠিয়েছেন, তার দৃষ্টান্ত হলো এমন এক ব্যক্তির ন্যায় যে নিজ জাতির নিকট এসে বলল: আমি স্বচক্ষে (শত্রু) সেনাদল দেখে এসেছি এবং আমি (তোমাদের) সুস্পষ্ট ভয় প্রদর্শনকারী। সুতরাং তোমরা আত্মরক্ষা করো। একদল তার কথা মেনে রাতের আঁধারে নিরাপদ স্থানে আশ্রয় নিল এবং বিপদমুক্ত হলো। আর অপর দল তাকে মিথ্যাবাদী সাব্যস্ত করল, (যার ফলে) সকাল বেলা (শত্রু) সেনাদল তাদের উপর এসে পড়ল এবং তাদেরকে ধ্বংস করে দিল।”









হাদিস ৭
শরহুস সুন্নাহ ১০৪



عَنْ عَبْدِ اللَّهِ بْنِ عَمْرِو بْنِ الْعَاصِ عَنِ النَّبِيِّ صَلَّى اللهُ عَلَيْهِ وَسَلَّمَ قَالَ لَا يُؤْمِنُ أَحَدُكُمْ حَتَّى يَكُونَ هَوَاهُ تَبَعًا لِمَا جِئْتُ بِهِ





আব্দুল্লাহ ইবনে আমর ইবনে আস ﵁রাদিয়াল্লাহু আনহু থেকে বর্ণিত। নবি কারিম ﷺসল্লাল্লাহু আলাইহি ওয়াসাল্লাম বলেছেন, “তোমাদের কেউই ইমানদার হতে পারবে না যতক্ষণ না তার প্রবৃত্তি আমার আনীত আদর্শের অনুগত হয়।”









হাদিস ৮
সহিহ আল-বুখারি ১৫



عَنْ أَنَسٍ قَالَ قَالَ النَّبِيُّ صَلَّى اللهُ عَلَيْهِ وَسَلَّمَ لاَ يُؤْمِنُ أَحَدُكُمْ حَتَّى أَكُونَ أَحَبَّ إِلَيْهِ مِنْ وَالِدِهِ وَوَلَدِهِ وَالنَّاسِ أَجْمَعِينَ





আনাস ﵁রাদিয়াল্লাহু আনহু থেকে বর্ণিত। তিনি বলেন: নবি কারিম ﷺসল্লাল্লাহু আলাইহি ওয়াসাল্লাম বলেছেন, “তোমাদের মধ্যে কেউ ইমানদার হতে পারবে না যতক্ষণ না আমি তার কাছে তার পিতা-মাতা, সন্তানসন্ততি এবং সমস্ত মানুষের চেয়ে বেশি ভালোবাসার পাত্র হই।”




ভালোবাসার দৃষ্টান্ত: আবু তালহা আনসারি ﵁রাদিয়াল্লাহু আনহু সুদক্ষ তিরন্দাজ ছিলেন। ওহুদ যুদ্ধে এক নাগাড়ে তির ছুঁড়তে থাকায় তাঁর হাতে সেদিন দুই বা তিনটি ধনুক ভেঙে যায়। যুদ্ধের এক সময় নবি ﷺসল্লাল্লাহু আলাইহি ওয়াসাল্লাম মাথা উঁচু করে শত্রুদের অবস্থা দেখতে চাইলে আবু তালহা ﵁রাদিয়াল্লাহু আনহু বললেন: হে আল্লাহর নবি, আমার মাতা-পিতা আপনার জন্য কুরবান হোক। আপনি মাথা উঁচু করবেন না। হয়তো শত্রুদের নিক্ষিপ্ত তির এসে আপনার গায়ে লাগতে পারে। আমার বক্ষ আপনাকে রক্ষার জন্য ঢালস্বরূপ। (সহিহ আল-বুখারি ৩৮১১)









হাদিস ৯
সহিহ মুসলিম ৪০৮/৭০



عَنْ أَبِي هُرَيْرَةَ أَنَّ رَسُولَ اللهِ صَلَّى اللهُ عَلَيْهِ وَسَلَّمَ قَالَ مَنْ صَلَّى عَلَيَّ وَاحِدَةً صَلَّى الله عَلَيْهِ عَشْرًا





আবু হুরায়রা ﵁রাদিয়াল্লাহু আনহু থেকে বর্ণিত। তিনি বলেন: রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “যে ব্যক্তি আমার উপর একবার দরুদ পড়ে, আল্লাহ তার উপর দশটি রহমত নাজিল করেন।”




আবু দারদা ﵁রাদিয়াল্লাহু আনহু বলেন: রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “যে ব্যক্তি সকালে আমার উপর দশবার সালাত (দরুদ) পাঠ করবে এবং সন্ধ্যায় আমার উপর দশবার সালাত পাঠ করবে, কিয়ামতের দিন আমার শাফায়াত লাভের সৌভাগ্য তার হবে।”১ (রাহে বেলায়াত, পৃষ্ঠা ২০৩)









হাদিস ১০
সহিহ আল-বুখারি ৩৫৩৫



عَنْ أَبِي هُرَيْرَةَ أَنَّ رَسُولَ اللَّهِ صَلَّى اللهُ عَلَيْهِ وَسَلَّمَ قَالَ إِنَّ مَثَلِي وَمَثَلَ الْأَنْبِيَاءِ مِنْ قَبْلِي كَمَثَلِ رَجُلٍ بَنَى بَيْتًا فَأَحْسَنَهُ وَأَجْمَلَهُ إِلَّا مَوْضِعَ لَبِنَةٍ مِنْ زَاوِيَةٍ فَجَعَلَ النَّاسُ يَطُوفُونَ بِهِ وَيَعْجَبُونَ لَهُ وَيَقُولُونَ هَلَّا وُضِعَتْ هَذِهِ اللَّبِنَةُ قَالَ فَأَنَا اللَّبِنَةُ وَأَنَا خَاتِمُ النَّبِيِّينَ





আবু হুরায়রা ﵁রাদিয়াল্লাহু আনহু থেকে বর্ণিত। রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “আমার এবং আমার পূর্ববর্তী নবিদের দৃষ্টান্ত হলো এরূপ যেমন একজন লোক একটি সুন্দর প্রাসাদ তৈরি করল কিন্তু এক কোণে একটি ইটের স্থান খালি রয়ে গেল। অতঃপর লোকেরা প্রাসাদের চারদিকে ঘুরে ঘুরে দেখতে লাগল আর আশ্চর্য হয়ে বলতে লাগল: ঐ ইটখানা কেন লাগানো হয় নি?” রাসুলুল্লাহ ﷺসল্লাল্লাহু আলাইহি ওয়াসাল্লাম বললেন, “আমিই সেই ইট এবং আমিই শেষ নবি।”









হাদিস ১১
শুআবুল ইমান ১৪৪০



عَنْ عَبْدِ الرَّحْمَنِ بْنِ أَبِي قُرَادٍ أَنَّ النَّبِيَّ صَلَّى اللَّهُ عَلَيْهِ وَسَلَّمَ تَوَضَّأَ يَوْمًا فَجَعَلَ أَصْحَابُهُ يَتَمَسَّحُونَ بِوَضُوئِهِ فَقَالَ لَهُمُ النَّبِيُّ صَلَّى اللَّهُ عَلَيْهِ وَسَلَّمَ مَا يَحْمِلُكُمْ عَلَى هَذَا قَالُوا حُبُّ اللهِ وَرَسُولِهِ فَقَالَ النَّبِيُّ صَلَّى اللَّهُ عَلَيْهِ وَسَلَّمَ مَنْ سَرَّهُ أَنْ يُحِبَّ اللهَ وَرَسُولَهُ أَوْ يُحِبَّهُ اللهُ وَرَسُولُهُ فَلْيَصْدُقْ حَدِيثَهُ إِذَا حَدَّثَ وَلْيُؤَدِّ أَمَانَتَهُ إِذَا ائْتُمِنَ وَلْيُحْسِنْ جِوَارَ مَنْ جَاوَرَهُ





আব্দুর রহমান বিন আবু কুরাদ ﵁রাদিয়াল্লাহু আনহু থেকে বর্ণিত। একদিন নবি কারিম ﷺসল্লাল্লাহু আলাইহি ওয়াসাল্লাম অজু করলেন। কিছু সংখ্যক সাহাবি তাঁর অজুর পানি নিজেদের গায়ে মাখতে লাগলেন। এ দৃশ্য দেখে নবি কারিম ﷺসল্লাল্লাহু আলাইহি ওয়াসাল্লাম তাদেরকে বললেন, “কোন জিনিস তোমাদেরকে এ কাজ করতে উদ্বুদ্ধ করেছে?” তারা বললেন: আল্লাহ ও তাঁর রাসুলের প্রতি ভালোবাসা। নবি কারিম ﷺসল্লাল্লাহু আলাইহি ওয়াসাল্লাম বললেন, “যারা আল্লাহ ও তাঁর রাসুলকে ভালোবেসে পরিতৃপ্ত হয় অথবা আল্লাহ ও তাঁর রাসুলের ভালোবাসা পেতে চায় তারা যেন কথা বলার সময় সত্য কথা বলে, আমানত রক্ষা করে এবং প্রতিবেশীর সাথে উত্তম ব্যবহার করে।”









হাদিস ১২
সহিহ আল-বুখারি ৩৭০৫



حَدَّثَنَا عَلِيٌّ أَنَّ فَاطِمَةَ عَلَيْهَا السَّلاَمُ شَكَتْ مَا تَلْقَى مِنْ أَثَرِ الرَّحَا فَأَتَى النَّبِيَّ صَلَّى اللهُ عَلَيْهِ وَسَلَّمَ سَبْيٌ فَانْطَلَقَتْ فَلَمْ تَجِدْهُ فَوَجَدَتْ عَائِشَةَ فَأَخْبَرَتْهَا فَلَمَّا جَاءَ النَّبِيُّ صَلَّى اللهُ عَلَيْهِ وَسَلَّمَ أَخْبَرَتْهُ عَائِشَةُ بِمَجِيءِ فَاطِمَةَ فَجَاءَ النَّبِيُّ صَلَّى اللهُ عَلَيْهِ وَسَلَّمَ إِلَيْنَا وَقَدْ أَخَذْنَا مَضَاجِعَنَا فَذَهَبْتُ لِأَقُومَ فَقَالَ عَلَى مَكَانِكُمَا فَقَعَدَ بَيْنَنَا حَتَّى وَجَدْتُ بَرْدَ قَدَمَيْهِ عَلَى صَدْرِي وَقَالَ أَلاَ أُعَلِّمُكُمَا خَيْرًا مِمَّا سَأَلْتُمَانِي إِذَا أَخَذْتُمَا مَضَاجِعَكُمَا تُكَبِّرَا أَرْبَعًا وَثَلاَثِينَ وَتُسَبِّحَا ثَلاَثًا وَثَلاَثِينَ وَتَحْمَدَا ثَلاَثًا وَثَلاَثِينَ فَهُوَ خَيْرٌ لَكُمَا مِنْ خَادِمٍ





আলি ﵁রাদিয়াল্লাহু আনহু থেকে বর্ণিত। একদা ফাতিমা ﵍আলাইহাস সালাম জাঁতা চালানোর কষ্টের কথা প্রকাশ করলেন। এক সময় নবি কারিম ﷺসল্লাল্লাহু আলাইহি ওয়াসাল্লাম-এর কাছে কিছু যুদ্ধবন্দী আসল। ফাতিমা ﵂রাদিয়াল্লাহু আনহা (খাদেমের জন্য) তখন নবি ﷺসল্লাল্লাহু আলাইহি ওয়াসাল্লাম-এর নিকট গেলেন। কিন্তু তাঁকে না পেয়ে আয়িশা ﵂রাদিয়াল্লাহু আনহা-কে বলে আসলেন। যখন নবি ﷺসল্লাল্লাহু আলাইহি ওয়াসাল্লাম ঘরে আসলেন আয়িশা ﵂রাদিয়াল্লাহু আনহা তখন ফাতিমা ﵂রাদিয়াল্লাহু আনহা-এর ব্যাপারটি বললেন। আলি ﵁রাদিয়াল্লাহু আনহু বলেন: অতঃপর নবি ﷺসল্লাল্লাহু আলাইহি ওয়াসাল্লাম আমাদের কাছে আসলেন, সে সময় আমরা বিছানায় শুয়ে পড়েছিলাম। তাঁকে দেখে আমি উঠতে চাইলাম। কিন্তু তিনি বললেন, “তোমরা নিজ নিজ অবস্থায় থাকো,” এবং তিনি আমাদের মাঝে এমনভাবে বসলেন যে আমি আমার বুকে তাঁর দুই পায়ের শীতলতা অনুভব করলাম। তিনি বললেন, “তোমরা যা চেয়েছিলে আমি কি তার চেয়ে উত্তম জিনিস শিখিয়ে দেবো না? তোমরা যখন বিছানায় শোয়ার জন্য যাবে তখন ৩৪ বার ‘আল্লাহু আকবার,’ ৩৩ বার ‘সুবহানাল্লাহ’ এবং ৩৩ বার ‘আলহামদুলিল্লাহ’ পড়ে নেবে। এটা তোমাদের জন্য খাদেম অপেক্ষা উত্তম।”









হাদিস ১৩
সহিহ মুসলিম ২৩৭৪/১৬৩



عَنْ أَبِي سَعِيدٍ الْخُدْرِيِّ قَالَ قَالَ رَسُولُ اللهِ صَلَّى اللهُ عَلَيْهِ وَسَلَّمَ لَا تُخَيِّرُوا بَيْنَ الْأَنْبِيَاءِ





আবু সাইদ খুদরি ﵁রাদিয়াল্লাহু আনহু থেকে বর্ণিত। তিনি বলেন: রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “তোমরা নবিদের মধ্যে একজনকে অন্যজনের উপর প্রাধান্য দিও না।”












মাজমাউজ জাওয়ায়েদ ১৭০২২





রাসুলুল্লাহ ﷺ-এর মু’জিযা



হাদিস ১৪
সহিহ আল-বুখারি ৪৯৮১



عَنْ أَبِي هُرَيْرَةَ قَالَ قَالَ النَّبِيُّ صَلَّى اللهُ عَلَيْهِ وَسَلَّمَ مَا مِنَ الْأَنْبِيَاءِ نَبِيٌّ إِلَّا أُعْطِيَ مَا مِثْلهُ آمَنَ عَلَيْهِ الْبَشَرُ وَإِنَّمَا كَانَ الَّذِي أُوتِيتُ وَحْيًا أَوْحَاهُ اللَّهُ إِلَيَّ فَأَرْجُو أَنْ أَكُونَ أَكْثَرَهُمْ تَابِعًا يَوْمَ الْقِيَامَةِ





আবু হুরায়রা ﵁রাদিয়াল্লাহু আনহু থেকে বর্ণিত। তিনি বলেন: নবি কারিম ﷺসল্লাল্লাহু আলাইহি ওয়াসাল্লাম বলেছেন, “প্রত্যেক নবিকে তাঁর যুগের প্রয়োজন মোতাবেক কিছু মু’জিযা দান করা হয়েছে, যা দেখে লোকেরা তাঁর প্রতি ইমান এনেছে। আমাকে যে মু’জিযা দেওয়া হয়েছে তা হচ্ছে, ওহি (অর্থাৎ আল কুরআন), যা আল্লাহ আমার প্রতি নাজিল করেছেন। কাজেই আমি আশা করি, কিয়ামতের দিন তাঁদের অনুসারীদের তুলনায় আমার অনুসারীদের সংখ্যা অনেক বেশি হবে।”









হাদিস ১৫
সহিহ মুসলিম ১৭০/২৭৬



عَنْ جَابِرِ بْنِ عَبْدِ اللهِ أَنَّ رَسُولَ اللهِ صَلَّى اللهُ عَلَيْهِ وَسَلَّمَ قَالَ لَمَّا كَذَّبَتْنِي قُرَيْشٌ قُمْتُ فِي الْحِجْرِ فَجَلَا اللهُ لِي بَيْتَ الْمَقْدِسِ فَطَفِقْتُ أُخْبِرُهُمْ عَنْ آيَاتِهِ وَأَنَا أَنْظُرُ إِلَيْهِ





জাবির ইবনে আব্দুল্লাহ ﵄রাদিয়াল্লাহু আনহুমা থেকে বর্ণিত। রাসুলুল্লাহ ﷺসল্লাল্লাহু আলাইহি ওয়াসাল্লাম বলেন, “(মিরাজের সংবাদে) কুরায়শরা আমাকে মিথ্যাবাদী বলে অপবাদ দিলো। তখন আমি হাজরে আসওয়াদের পাশে দাঁড়ালে আল্লাহ তায়ালা আমার সম্মুখে বায়তুল মাকদাসকে তুলে ধরেন, আর আমি চোখে দেখেই তার সকল চিহ্ন তাদেরকে বলে যেতে লাগলাম।”









হাদিস ১৬
সহিহ আল-বুখারি ৩৫৮৩



عَنِ ابْنِ عُمَرَ كَانَ النَّبِيُّ صَلَّى اللهُ عَلَيْهِ وَسَلَّمَ يَخْطُبُ إِلَى جِذْعٍ فَلَمَّا اتَّخَذَ الْمِنْبَرَ تَحَوَّلَ إِلَيْهِ فَحَنَّ الْجِذْعُ فَأَتَاهُ فَمَسَحَ يَدَهُ عَلَيْهِ





ইবনে উমর ﵁রাদিয়াল্লাহু আনহু হতে বর্ণিত। তিনি বলেন (মিম্বার তৈরির পূর্বে) নবি কারিম ﷺসল্লাল্লাহু আলাইহি ওয়াসাল্লাম একটি খেজুরের খুঁটির সাথে হেলান দিয়ে খুতবা দিতেন। মিম্বার তৈরি হয়ে গেলে যখন তিনি তাতে আসন গ্রহণ করলেন, তখন খেজুরের খুঁটিটি কান্না জুড়ে দিল। নবি কারিম ﷺসল্লাল্লাহু আলাইহি ওয়াসাল্লাম তখন তার নিকটে আসলেন এবং তার গায়ে হাত বুলিয়ে দিলেন (তখন খুঁটিটি শান্ত হলো)।









হাদিস ১৭
সহিহ আল-বুখারি ৩৫৭৬



عَنْ جَابِرِ بْنِ عَبْدِ اللَّهِ قَالَ عَطِشَ النَّاسُ يَوْمَ الْحُدَيْبِيَةِ وَالنَّبِيُّ صَلَّى اللهُ عَلَيْهِ وَسَلَّمَ بَيْنَ يَدَيْهِ رِكْوَةٌ فَتَوَضَّأَ فَجَهِشَ النَّاسُ نَحْوَهُ فَقَالَ مَا لَكُمْ قَالُوا لَيْسَ عِنْدَنَا مَاءٌ نَتَوَضَّأُ وَلاَ نَشْرَبُ إِلَّا مَا بَيْنَ يَدَيْكَ فَوَضَعَ يَدَهُ فِي الرِّكْوَةِ فَجَعَلَ الْمَاءُ يَثُورُ بَيْنَ أَصَابِعِهِ كَأَمْثَالِ الْعُيُونِ فَشَرِبْنَا وَتَوَضَّأْنَا قُلْتُ كَمْ كُنْتُمْ قَالَ لَوْ كُنَّا مِائَةَ أَلْفٍ لَكَفَانَا كُنَّا خَمْسَ عَشْرَةَ مِائَةً





জাবির ইবনে আব্দুল্লাহ ﵁রাদিয়াল্লাহু আনহু হতে বর্ণিত। তিনি বলেন: হুদাইবিয়ার দিন লোকেরা পিপাসিত হয়ে পড়ল। নবি কারিম ﷺসল্লাল্লাহু আলাইহি ওয়াসাল্লাম-এর কাছে একটি ছোট পানির পাত্র ছিল। তিনি (তা থেকে) অজু করলেন। লোকেরা তাঁর দিকে ছুটে এলো। তিনি বললেন, “তোমাদের কী হয়েছে?” তারা বললেন: আমাদের কাছে অজু করা ও পান করার মত অল্প পানিও নেই, আপনার কাছের পানিটুকু ছাড়া। তখন তিনি তাঁর হাত ঐ পাত্রের মধ্যে রাখলেন। ফলে তার আঙুলগুলোর ফাঁক দিয়ে ঝর্ণা ধারার মতো পানি প্রবাহিত হতে শুরু করল। তারপর আমরা পানি পান করলাম এবং অজু করলাম। (বর্ণনাকারী সালিম বলেন) আমি (জাবির ﵁রাদিয়াল্লাহু আনহু -কে) বললাম, আপনারা কতজন ছিলেন? তিনি বললেন: যদি আমরা এক লাখও হতাম তবুও তা আমাদের জন্য যথেষ্ট হতো। আমরা ছিলাম সংখ্যায় পনেরোশত জন।










সুন্নাতের অনুসরণ ও পুনরুজ্জীবন



হাদিস ১৮
মুওয়াত্তা মালিক ৩৩৩৮



عَنْ مَالِك أَنَّ رَسُولَ اللهِ صلى الله عليه وسلم قَالَ تَرَكْتُ فِيكُمْ أَمْرَيْنِ لَنْ تَضِلُّوا مَا تَمَسَّكْتُمْ بِهِمَا كِتَابَ اللهِ وَسُنَّةَ نَبِيِّهِ





মালিক ﵁রাদিয়াল্লাহু আনহু থেকে বর্ণিত। রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “আমি তোমাদের মাঝে দুইটি জিনিস (আদেশনামা) রেখে গেলাম। যতদিন তোমরা এ দুইটি জিনিস আঁকড়ে ধরে থাকবে ততদিন তোমরা কখনোই পথভ্রষ্ট হবে না। একটি আল্লাহর কিতাব এবং অপরটি তাঁর নবির সুন্নাত।”






হে নবি! বলে দাও, তোমরা যদি আল্লাহকে ভালোবাসো তাহলে আমাকে অনুসরণ করো, তবে আল্লাহ তোমাদেরকে ভালোবাসবেন এবং তোমাদের গুনাহ মাফ করে দেবেন। আর আল্লাহ অত্যন্ত ক্ষমাশীল, পরম দয়ালু। (সুরা আলে ইমরান ৩:৩১)





রাসুলুল্লাহ ﷺসল্লাল্লাহু আলাইহি ওয়াসাল্লাম বলেন, “তোমাদের মধ্যে যারা আমার পরে বেঁচে থাকবে তারা অনেক মতবিরোধ দেখতে পাবে। এক্ষেত্রে তোমাদের উপর দায়িত্ব আমার সুন্নাত ও সুপথপ্রাপ্ত খুলাফায়ে রাশেদিনের সুন্নাত অনুসরণ করা। তোমরা দৃঢ়ভাবে তা আঁকড়ে ধরবে, কোনো প্রকারেই তার বাইরে যাবে না। আর তোমরা (আমার ও খুলাফায়ে রাশেদিনের সুন্নাতের বাইরে) নতুন উদ্ভাবিত সকল বিষয় সর্বতোভাবে পরিহার করবে; কারণ সকল নতুন উদ্ভাবিত বিষয়ই বিদআত এবং সকল বিদআতই বিভ্রান্তি ও পথভ্রষ্টতা।”১ (খুতবাতুল ইসলাম, পৃষ্ঠা ৪১৫)









হাদিস ১৯
সহিহ মুসলিম ১১১৪/৯০



عَنْ جَابِرِ بْنِ عَبْدِ اللهِ أَنَّ رَسُولَ اللهِ صَلَّى اللهُ عَلَيْهِ وَسَلَّمَ خَرَجَ عَامَ الْفَتْحِ إِلَى مَكَّةَ فِي رَمَضَانَ فَصَامَ حَتَّى بَلَغَ كُرَاعَ الْغَمِيمِ فَصَامَ النَّاسُ ثُمَّ دَعَا بِقَدَحٍ مِنْ مَاءٍ فَرَفَعَهُ حَتَّى نَظَرَ النَّاسُ إِلَيْهِ ثُمَّ شَرِبَ فَقِيلَ لَهُ بَعْدَ ذَلِكَ إِنَّ بَعْضَ النَّاسِ قَدْ صَامَ فَقَالَ أُولَئِكَ الْعُصَاةُ أُولَئِكَ الْعُصَاةُ





জাবির ইবনে আব্দুল্লাহ ﵁রাদিয়াল্লাহু আনহু থেকে বর্ণিত। মক্কা বিজয়ের বছর রমজান মাসে রোজা অবস্থায় রাসুলুল্লাহ ﷺসল্লাল্লাহু আলাইহি ওয়াসাল্লাম মক্কার উদ্দেশ্যে রওনা হলেন। যখন তিনি কুরাউল গামিম নামক স্থানে পৌঁছলেন, তখন লোকেরাও রোজা ছিল। এরপর তিনি একটি পানির পাত্র নিয়ে আসতে বললেন, এরপর পাত্রটি উপরে তুলে ধরলেন যেন লোকেরা তাঁর দিকে দেখে। অতঃপর তিনি পানি পান করলেন। তখন তাঁকে বলা হলো, এখনও কিছু লোক রোজা অবস্থায় আছে। তিনি বললেন: তারা অবাধ্য, তারা অবাধ্য।




রাসুলুল্লাহ ﷺসল্লাল্লাহু আলাইহি ওয়াসাল্লাম সফরাবস্থায় ফজরের দুই রাকাত সুন্নাত আদায় করতেন। কিন্তু অন্যান্য সুন্নাতে মুয়াক্কাদা আদায় করতেন না। (তিনি সফর অবস্থায় তাহাজ্জুদের নামাজ আদায় করতেন।) যেহেতু প্রয়োজন ও উপকরণ থাকা সত্ত্বেও তিনি সুন্নাতে মুয়াক্কাদা বর্জন করেছেন। কাজেই বর্জন করাই সুন্নাত, পালন করা সুন্নাত নয়। (এহ্ইয়াউস সুনান, পৃষ্ঠা ৯২)









হাদিস ২০
সহিহ আল-বুখারি ১৫৯৭



عَنْ عَابِسِ بْنِ رَبِيعَةَ عَنْ عُمَرَ أَنَّهُ جَاءَ إِلَى الْحَجَرِ الْأَسْوَدِ فَقَبَّلَهُ فَقَالَ إِنِّي أَعْلَمُ أَنَّكَ حَجَرٌ لاَ تَضُرُّ وَلاَ تَنْفَعُ وَلَوْلاَ أَنِّي رَأَيْتُ النَّبِيَّ صَلَّى اللهُ عَلَيْهِ وَسَلَّمَ يُقَبِّلُكَ مَا قَبَّلْتُكَ





আবিস ইবনে রাবিয়া উমর ﵁রাদিয়াল্লাহু আনহু থেকে বর্ণনা করেন। তিনি (উমর ﵁রাদিয়াল্লাহু আনহু) হাজরে আসওয়াদের কাছে এসে তাকে চুমু দিয়ে বললেন: আমি জানি তুমি একটি পাথর বৈ কিছু নও। তুমি কারো ক্ষতি করতে পার না, আবার উপকারও করতে পার না। আমি যদি নবি কারিম ﷺসল্লাল্লাহু আলাইহি ওয়াসাল্লাম-কে তোমাকে চুমু দিতে না দেখতাম তাহলে তোমাকে চুমু দিতাম না।




তাবেয়ি উরওয়া অন্য এক তাবেয়ি মুয়াবিয়া ইবনে কুররা থেকে বর্ণনা করেন যে, তার আব্বা সাহাবি কুররা ইবনে ইয়াস বলেছেন: যখন আমি রাসুলুল্লাহ ﷺসল্লাল্লাহু আলাইহি ওয়াসাল্লাম-এর নিকট এসে বাইয়াত করলাম, তখন তাঁর জামার বোতাম খোলা ছিলো। উরওয়া বলেন, আমি শীত হোক বা গ্রীষ্ম হোক কখনই এই সাহাবি কুররা বা তার পুত্র মুয়াবিয়াকে জামার বোতাম লাগানো অবস্থায় পাই নি। সর্বদাই তারা জামার বোতাম খুলে রাখতেন। (সুনান ইবনে মাজাহ ৩৫৭৮)

সুবহানাল্লাহ! দেখুন রাসুলুল্লাহ ﷺসল্লাল্লাহু আলাইহি ওয়াসাল্লাম-এর প্রতি সাহাবিদের ভালোবাসা, ভক্তি ও অনুসরণের নমুনা। কোনো প্রশ্ন নয়, কোনো যুক্তি নয় শুধু তাঁর অনুসরণের আগ্রহ। রাসুল ﷺসল্লাল্লাহু আলাইহি ওয়াসাল্লাম করেছেন, আমি করবো। রাসুল ﷺসল্লাল্লাহু আলাইহি ওয়াসাল্লাম করেন নি, আমিও করবো না। (এহ্ইয়াউস সুনান, পৃষ্ঠা ৭৭)









হাদিস ২১
সহিহ আল-বুখারি ৪৬২০



عَنْ أَنَسٍ قَالَ كُنْتُ سَاقِيَ الْقَوْمِ فِي مَنْزِلِ أَبِي طَلْحَةَ فَنَزَلَ تَحْرِيمُ الْخَمْرِ فَأَمَرَ مُنَادِيًا فَنَادَى فَقَالَ أَبُو طَلْحَةَ اخْرُجْ فَانْظُرْ مَا هَذَا الصَّوْتُ قَالَ فَخَرَجْتُ فَقُلْتُ هَذَا مُنَادٍ يُنَادِي أَلاَ إِنَّ الْخَمْرَ قَدْ حُرِّمَتْ فَقَالَ لِي اذْهَبْ فَأَهْرِقْهَا قَالَ فَجَرَتْ فِي سِكَكِ الْمَدِينَةِ





আনাস ﵁রাদিয়াল্লাহু আনহু থেকে বর্ণিত। তিনি বলেন: আমি আবু তালহা (আনসারি) ﵁রাদিয়াল্লাহু আনহু-এর ঘরে লোকদেরকে মদ পান করাচ্ছিলাম, তখনই মদের নিষেধাজ্ঞা অবতীর্ণ হলো। রাসুলুল্লাহ ﷺসল্লাল্লাহু আলাইহি ওয়াসাল্লাম একজন ঘোষককে তা প্রচারের নির্দেশ দিলে সে তা ঘোষণা করল। আবু তালহা ﵁রাদিয়াল্লাহু আনহু বললেন: বেরিয়ে দেখো তো শব্দ কিসের? আনাস ﵁রাদিয়াল্লাহু আনহু বলেন: আমি বাইরে গেলাম এবং বললাম যে, একজন ঘোষক ঘোষণা দিচ্ছে যে, মনে রেখো মদ হারাম করে দেওয়া হয়েছে। এরপর তিনি আমাকে বললেন: যাও, এগুলো রাস্তায় ঢেলে দাও। আনাস ﵁রাদিয়াল্লাহু আনহু বলেন: সেদিন মদিনায় রাস্তায় রাস্তায় মদের স্রোত প্রবাহিত হয়েছিল।









হাদিস ২২
সহিহ আল-বুখারি ৫০৬৩



عَنْ أَنَسِ بْنِ مَالِكٍ يَقُولُ جَاءَ ثَلاَثَةُ رَهْطٍ إِلَى بُيُوتِ أَزْوَاجِ النَّبِيِّ صَلَّى اللهُ عَلَيْهِ وَسَلَّمَ يَسْأَلُونَ عَنْ عِبَادَةِ النَّبِيِّ صَلَّى اللهُ عَلَيْهِ وَسَلَّمَ فَلَمَّا أُخْبِرُوا كَأَنَّهُمْ تَقَالُّوهَا فَقَالُوا وَأَيْنَ نَحْنُ مِنَ النَّبِيِّ صَلَّى اللهُ عَلَيْهِ وَسَلَّمَ قَدْ غُفِرَ لَهُ مَا تَقَدَّمَ مِنْ ذَنْبِهِ وَمَا تَأَخَّرَ قَالَ أَحَدُهُمْ أَمَّا أَنَا فَإِنِّي أُصَلِّي اللَّيْلَ أَبَدًا وَقَالَ آخَرُ أَنَا أَصُومُ الدَّهْرَ وَلاَ أُفْطِرُ وَقَالَ آخَرُ أَنَا أَعْتَزِلُ النِّسَاءَ فَلاَ أَتَزَوَّجُ أَبَدًا فَجَاءَ رَسُولُ اللَّهِ صَلَّى اللهُ عَلَيْهِ وَسَلَّمَ إِلَيْهِمْ فَقَالَ أَنْتُمُ الَّذِينَ قُلْتُمْ كَذَا وَكَذَا أَمَا وَاللَّهِ إِنِّي لَأَخْشَاكُمْ لِلَّهِ وَأَتْقَاكُمْ لَهُ لَكِنِّي أَصُومُ وَأُفْطِرُ وَأُصَلِّي وَأَرْقُدُ وَأَتَزَوَّجُ النِّسَاءَ فَمَنْ رَغِبَ عَنْ سُنَّتِي فَلَيْسَ مِنِّي





আনাস ইবনে মালিক ﵁রাদিয়াল্লাহু আনহু থেকে বর্ণিত। তিনি বলেন: তিন জনের একটি দল নবি কারিম ﷺসল্লাল্লাহু আলাইহি ওয়াসাল্লাম-এর ইবাদত সম্পর্কে জিজ্ঞেস করার জন্য নবি ﷺসল্লাল্লাহু আলাইহি ওয়াসাল্লাম-এর স্ত্রীদের গৃহে আসলো। যখন তাদেরকে এ সম্পর্কে জানানো হলো তখন তারা ইবাদতের পরিমাণ কম মনে করল এবং বলল: নবি ﷺসল্লাল্লাহু আলাইহি ওয়াসাল্লাম-এর সঙ্গে আমাদের তুলনা হতে পারে না। কারণ তাঁর আগের ও পরের সকল গুনাহ ক্ষমা করে দেওয়া হয়েছে। তাদের একজন বলল: আমি সারা জীবন রাতভর নামাজ পড়বো। আর একজন বলল: আমি সারা বছর রোজা রাখবো, কখনো বাদ দিবো না। শেষের জন বলল: আমি নারী সঙ্গ ত্যাগ করবো, কখনো বিয়ে করবো না। অতঃপর রাসুলুল্লাহ ﷺসল্লাল্লাহু আলাইহি ওয়াসাল্লাম তাদের কাছে আসলেন এবং বললেন, “তোমরা কি ঐসব লোক যারা এমন এমন কথাবার্তা বলেছ? আল্লাহর কসম! আমি আল্লাহকে তোমাদের চেয়ে বেশি ভয় করি এবং তোমাদের চেয়ে তাঁর প্রতি বেশি অনুগত। অথচ আমি রোজা রাখি এবং তা থেকে বিরত থাকি, আমি নামাজ পড়ি ও ঘুমাই এবং মেয়েদেরকে বিয়ে করি (এ হচ্ছে আমার সুন্নাত)। অতএব যারা আমার সুন্নাত মেনে চলে না, তারা আমার উম্মত নয়।”




মুজাদ্দিদে আলফে সানি শাইখ আহমদ ফারুকি সিরহিন্দি ﵀রহিমাহুল্লাহ বলেন, নবিয়ে করিম ﷺসল্লাল্লাহু আলাইহি ওয়াসাল্লাম-এর অনুসরণ করে দ্বি-প্রহরে নিদ্রা যাওয়া (কাইলুলা করা), নবি ﷺসল্লাল্লাহু আলাইহি ওয়াসাল্লাম-এর অনুসরণের বিপরীত শত-সহস্র রাত্রি জাগরণের চাইতে শ্রেষ্ঠ। (এহ্ইয়াউস সুনান, পৃষ্ঠা ১৭২)

প্রসিদ্ধ তাবে-তাবেয়ি সুফিয়ান সাওরি ﵀রহিমাহুল্লাহ বলেন, কাজ ছাড়া কথার মূল্য নেই। বিশুদ্ধ নিয়ত ছাড়া কথা ও কাজের কোনো মূল্য নেই। আর সুন্নাতের অনুসরণে না হলে কথা, কাজ ও নিয়ত কোনো কিছুরই মূল্য নেই। (এহ্ইয়াউস সুনান, পৃষ্ঠা ১০৪)









হাদিস ২৩
জামি আত-তিরমিজি ২৬৭৮



عَنْ أَنَسِ بْنِ مَالِكٍ قَالَ لِي رَسُولُ اللَّهِ صَلَّى اللَّهُ عَلَيْهِ وَسَلَّمَ يَا بُنَيَّ إِنْ قَدَرْتَ أَنْ تُصْبِحَ وَتُمْسِيَ لَيْسَ فِي قَلْبِكَ غِشٌّ لِأَحَدٍ فَافْعَلْ ثُمَّ قَالَ لِي يَا بُنَيَّ وَذَلِكَ مِنْ سُنَّتِي وَمَنْ أَحْيَا سُنَّتِي فَقَدْ أَحَبَّنِي وَمَنْ أَحَبَّنِي كَانَ مَعِي فِي الْجَنَّةِ





আনাস ইবনে মালিক ﵁রাদিয়াল্লাহু আনহু হতে বর্ণিত। তিনি বলেন: রাসুলুল্লাহ ﷺসল্লাল্লাহু আলাইহি ওয়াসাল্লাম আমাকে বললেন, “হে বৎস, সকাল-সন্ধ্যা (সবসময়) কারো অমঙ্গল চিন্তা না করে যদি থাকতে পার তবে তা-ই করো।” অতঃপর তিনি বললেন, “হে বৎস, এটাই আমার সুন্নাত। আর যে ব্যক্তি আমার সুন্নাতকে জিন্দা করল সে আমাকে ভালোবাসল, আর যে আমাকে ভালোবাসল সে জান্নাতে আমার সাথি হবে।”




জামি আত-তিরমিজি ২৬৭৭ থেকে: নবি কারিম ﷺসল্লাল্লাহু আলাইহি ওয়াসাল্লাম বলেছেন, “যে ব্যক্তি আমার সুন্নাতের মধ্য থেকে এমন কোনো একটি সুন্নাতকে জিন্দা করবে যা আমার পর বিলুপ্ত হয়ে গিয়েছিল, তবে তার জন্য সেই পরিমাণ সওয়াব রয়েছে যে পরিমাণ সওয়াব এর উপর আমলকারীগণ পাবে। অথচ আমলকারীদের সওয়াবে কোনো ঘাটতি হবে না। আর যে ব্যক্তি কোনো ভ্রষ্ট বিদআত (গোমরাহির নতুন পথ) চালু করে যাতে আল্লাহ এবং তাঁর রাসুল সন্তুষ্ট নন তবে সেজন্য তার সেই পরিমাণ গুনাহ হবে যে পরিমাণ গুনাহ এর উপর আমলকারীদের হবে। অথচ এতে আমলকারীদের গুনাহ কিছুমাত্র কমবে না।”

মুজাদ্দিদে আলফে সানি ﵀রহিমাহুল্লাহ বলেন যে, ছোট বড়, সামান্য ক্ষুদ্র, যেকোনো মৃত সুন্নাতকে পুনরুজ্জীবিত করা বা প্রচলন করাই তার একমাত্র স্বপ্ন-সাধনা। (এহ্ইয়াউস সুনান, পৃষ্ঠা ১৬৮)

কুরআন ও হাদিস থেকে জানতে পারি, রাসুলুল্লাহ ﷺসল্লাল্লাহু আলাইহি ওয়াসাল্লাম-এর সঠিক অনুসরণ করলে আল্লাহর ভালোবাসা পাওয়া যাবে। সুন্নাত পুনরুজ্জীবিত করলে রাসুলুল্লাহ ﷺসল্লাল্লাহু আলাইহি ওয়াসাল্লাম-এর ভালোবাসা পাওয়া যাবে এবং জান্নাতে তাঁর সাথি হওয়া যাবে। আর পুনরুজ্জীবিত করা হাদিসটি যারা আমল করবে তাদের সমান নেকি পাওয়া যাবে। এই অভাবনীয় পুরস্কারের আশায় যেখানে সুন্নাতসম্মত আমল হচ্ছে না সেখানে সুন্নাতসম্মত আমল চালু করার চেষ্টা করি ও আল্লাহর তাওফিক কামনা করি।












সুনান আবু দাউদ ৪৬০৭





বিদআত



হাদিস ২৪
সহিহ আল-বুখারি ২৬৯৭



عَنْ عَائِشَةَ قَالَتْ قَالَ رَسُولُ اللَّهِ صَلَّى اللهُ عَلَيْهِ وَسَلَّمَ مَنْ أَحْدَثَ فِي أَمْرِنَا هَذَا مَا لَيْسَ فِيهِ فَهُوَ رَدٌّ





আয়িশা ﵂রাদিয়াল্লাহু আনহা থেকে বর্ণিত। তিনি বলেন: রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “যে ব্যক্তি আমাদের শরিয়তে নতুন কিছু প্রবর্তন করবে যা তাতে নাই, তবে তা গ্রহণযোগ্য হবে না।”




জাগতিক ও উপকরণ বিষয়ে নব উদ্ভাবন বা নতুন কিছু প্রবর্তন করা ধর্মের সাথে সম্পৃক্ত নয়। যেমন: খেজুর ও রুটি খাওয়ার চেয়ে কোর্মা-পোলাও খাওয়া, হেঁটে মসজিদে যাওয়ার চেয়ে গাড়িতে মসজিদে যাওয়া, মাহফিলে এমনি বক্তৃতা দেওয়ার চেয়ে মাইকে বক্তৃতা দেয়া ইত্যাদিতে সওয়াবের কম-বেশি হয় না। তাই জাগতিক ও উপকরণ বিষয়ে নব উদ্ভাবন বিদআত নয়। পক্ষান্তরে কর্মটি যদি ইবাদতমূলক হয়, যেমন: যদি সাহাবিদের মতো সুন্নাত পদ্ধতিতে বসে বসে একা একা দরুদ পড়ার চেয়ে সমবেতভাবে দাঁড়িয়ে সশব্দে দরুদ পড়াকে বেশি সওয়াব মনে করা হয় তাহলে সুন্নাত পদ্ধতিতে ইবাদত করাকে অপূর্ণ মনে করা বা অপছন্দ করা হয়। তাই ইবাদতমূলক সকল নব উদ্ভাবিত কর্মই বিদআত। যেমন: যিকর-এর ক্ষেত্রে কেউ যদি যিকর-এর এমন শব্দ, সংখ্যা, নিয়ম, রীতি বা পদ্ধতি চালু করেন যা রাসুলুল্লাহ ﷺসল্লাল্লাহু আলাইহি ওয়াসাল্লাম ও তাঁর সাহাবিগণের যুগে ছিল না, তাহলে নিঃসন্দেহে তা বিদআত হবে এবং তা রাসুলুল্লাহ ﷺসল্লাল্লাহু আলাইহি ওয়াসাল্লাম-এর সুন্নাতকে অপছন্দ করা হবে যার শাস্তি ভয়ঙ্কর। (এহ্ইয়াউস সুনান, পৃষ্ঠা ৩৪৯)

গুদাইফ ﵁রাদিয়াল্লাহু আনহু বলেন, নবি কারিম ﷺসল্লাল্লাহু আলাইহি ওয়াসাল্লাম বলেছেন, “যখনই কোনো সম্প্রদায় কোনো বিদআতের উদ্ভাবন ঘটায় তখনই সেই পরিমাণ সুন্নাত তাদের মধ্য থেকে বিদায় নেয়।”১ (এহ্ইয়াউস সুনান, পৃষ্ঠা ৮৪)









হাদিস ২৫
সহিহ আল-বুখারি ৭০৫০



عَنْ سَهْلِ بْنِ سَعْدٍ يَقُولُ سَمِعْتُ النَّبِيَّ صَلَّى اللهُ عَلَيْهِ وَسَلَّمَ يَقُولُ أَنَا فَرَطُكُمْ عَلَى الْحَوْضِ فَمَنْ وَرَدَهُ شَرِبَ مِنْهُ وَمَنْ شَرِبَ مِنْهُ لَمْ يَظْمَأْ بَعْدَهُ أَبَدًا لَيَرِدُ عَلَيَّ أَقْوَامٌ أَعْرِفُهُمْ وَيَعْرِفُونِي ثُمَّ يُحَالُ بَيْنِي وَبَيْنَهُمْ قَالَ إِنَّهُمْ مِنِّي فَيُقَالُ إِنَّكَ لاَ تَدْرِي مَا بَدَّلُوا بَعْدَكَ فَأَقُولُ سُحْقًا سُحْقًا لِمَنْ بَدَّلَ بَعْدِي





সাহল বিন সাদ ﵁রাদিয়াল্লাহু আনহু থেকে বর্ণিত। তিনি বলেন: আমি নবি কারিম ﷺসল্লাল্লাহু আলাইহি ওয়াসাল্লাম-কে বলতে শুনেছি, “আমি হাউজে কাওসারে তোমাদের আগেই পৌঁছে যাব। যে আমার কাছে আসবে তাকে পানি পান করানো হবে এবং যে একবার সে পানি পান করবে তার আর কখনোই পিপাসা লাগবে না। সেদিন এমন অনেক মানুষ আমার দিকে এগিয়ে আসবে যাদেরকে আমি চিনব এবং তারাও আমাকে চিনবে, কিন্তু তাদের এবং আমার মাঝে প্রতিবন্ধকতা সৃষ্টি করা হবে। তখন নবি কারিম ﷺসল্লাল্লাহু আলাইহি ওয়াসাল্লাম বলবেন, তারা তো আমার লোক। উত্তরে বলা হবে, আপনি জানেন না আপনার পরে তারা দীনে কত পরিবর্তন এনেছে (নতুন জিনিস যোগ করেছে)। অতঃপর আমি বলব, দূর হও, দূর হও, যারা আমার দীনে বিকৃতি ঢুকিয়েছ।”




আনাস ﵁রাদিয়াল্লাহু আনহু বলেন, রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “নিশ্চয় আল্লাহ প্রত্যেক বিদআতীর জন্য তওবার দরজা বন্ধ করে দিয়েছেন, যতক্ষণ না সে তার বিদআত ত্যাগ করে।”২ (এহ্ইয়াউস সুনান, পৃষ্ঠা ৬৯)












মুসনাদ আহমাদ ১৬৯৭০



তাবারানি ৪২০২





মতভেদ




হাদিস ২৬
আল-মুজামুল কাবির ১০৭৭৪



عَنِ ابْنِ عَبَّاسٍ قَالَ قَالَ رَسُولُ اللَّهِ صَلَّى اللَّهُ عَلَيْهِ وَسَلَّمَ الْأَمْرُ ثَلَاثَةٌ أَمْرٌ بَيِّنٌ رُشْدُهُ فَاتَّبِعْهُ وَأَمْرٌ بَيِّنٌ غَيُّهُ فَاجْتَنِبْهُ وَأَمْرٌ اخْتُلِفَ فِيهِ فَكِلْهُ إِلَى اللَّهِ عَزَّ وَجل





ইবনে আব্বাস ﵁রাদিয়াল্লাহু আনহু থেকে বর্ণিত। তিনি বলেন: রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “শরিয়তের বিষয়সমূহ তিন ধরনের। এক ধরনের বিষয় হলো: যার সঠিক হওয়া একেবারেই স্পষ্ট, অতএব তা মেনে চল। আর এক ধরনের বিষয় হলো: যার ভ্রান্ত হওয়া একেবারেই স্পষ্ট, অতএব তা বর্জন করো। আর কিছু বিষয় আছে যে সম্পর্কে মতভেদ (ইখতিলাফ) রয়েছে, অতএব সেগুলি আল্লাহর উপর ছেড়ে দিবে।”





ইসলামে ব্যাখ্যা বিষয়ক মতভেদ দু’রকম:

(১) ইখতেলাফ (মতপার্থক্য): ইখতেলাফের ক্ষেত্রে প্রত্যেকে নিজ মতকে অগ্রাধিকার দেন তবে অন্যের মতকেও স্বীকার করেন। ইখতেলাফের ভিত্তি: ইলম বা জ্ঞান ও দলিল। ইখতিলাফকারীদের মধ্যে ইখলাস থাকে। তাঁদের মধ্যে ভ্রাতৃত্ব ও ভালোবাসা থাকে। সাহাবায়ে কেরাম থেকেই ইখতিলাফ চলে আসছে এবং তা বৈধ।

(২) ইফতিরাক (বিচ্ছিন্ন হওয়া): এক্ষেত্রে ইফতিরাককারীগণ (মতভেদকারীগণ) নিজ মতকে ‘হক’ ও অন্যের মতকে ‘বাতিল’ মনে করেন। ইফতিরাকের ভিত্তি: ব্যক্তিগত পছন্দ বা প্রবৃত্তির অনুসরণ, জিদ ও ইখলাসের অনুপস্থিতি। ইফতিরাককারীরা অন্য পক্ষের ব্যক্তিদের সাথে হিংসা-বিদ্বেষ ও শত্রুতা পোষণ করে। ইফতিরাক অবৈধ। ইসলামের বৃহত্তর স্বার্থে ইখতিলাফকারীগণ ঐক্যবদ্ধ হন। কিন্তু ইফতিরাককারীগণ বিচ্ছিন্নতার পক্ষে অবস্থান নেয়। (ইসলামী আকীদা, পৃষ্ঠা ৬০৭‑এর বর্ণনার আলোকে)









হাদিস ২৭
সহিহ আল-বুখারি ৯৪৬



عَنِ ابْنِ عُمَرَ قَالَ قَالَ النَّبِيُّ صَلَّى اللهُ عَلَيْهِ وَسَلَّمَ لَنَا لَمَّا رَجَعَ مِنَ الْأَحْزَابِ لاَ يُصَلِّيَنَّ أَحَدٌ الْعَصْرَ إِلَّا فِي بَنِي قُرَيْظَةَ فَأَدْرَكَ بَعْضَهُمُ الْعَصْرُ فِي الطَّرِيقِ فَقَالَ بَعْضُهُمْ لاَ نُصَلِّي حَتَّى نَأْتِيَهَا وَقَالَ بَعْضُهُمْ بَلْ نُصَلِّي لَمْ يُرَدْ مِنَّا ذَلِكَ فَذُكِرَ لِلنَّبِيِّ صَلَّى اللهُ عَلَيْهِ وَسَلَّمَ فَلَمْ يُعَنِّفْ وَاحِدًا مِنْهُمْ





ইবনে উমর ﵁রাদিয়াল্লাহু আনহু থেকে বর্ণিত। তিনি বলেন: নবি কারিম ﷺসল্লাল্লাহু আলাইহি ওয়াসাল্লাম আহযাব যুদ্ধ থেকে ফিরে আসার সময় আমাদের বললেন, “বনু কুরায়যার মধ্যে পৌঁছার পূর্বে কেউ আসরের নামাজ আদায় করবে না।” কিন্তু পথেই আসরের ওয়াক্ত হয়ে গেলে তাদের কেউ কেউ বললেন: আমরা সেখানে না পৌঁছে (আসরের) নামাজ আদায় করব না; আবার কেউ কেউ বললেন: আমরা নামাজ আদায় করে নেব। কেননা নিষেধ করার উদ্দেশ্য এটা ছিলনা (যে আমরা নামাজ কাজা করব)। নবি কারিম ﷺসল্লাল্লাহু আলাইহি ওয়াসাল্লাম-এর নিকট একথা উল্লেখ করা হলে তিনি তাদের কাউকেই ভর্ৎসনা করেন নি।




এ হাদিস থেকে স্পষ্ট যে, আল্লাহর রাসুল ﷺসল্লাল্লাহু আলাইহি ওয়াসাল্লাম-এর নির্দেশের অর্থ যদি (ইসলাম অভিজ্ঞ) বিভিন্ন জন বিভিন্ন রূপে বুঝে থাকে এবং সে অনুযায়ী আমল করে তবে তা দোষ নয়। কারণ সকলেই রাসুলুল্লাহ ﷺসল্লাল্লাহু আলাইহি ওয়াসাল্লাম-এর আনুগত্য মনে করেই তা করে থাকে। তাই রাসুল ﷺসল্লাল্লাহু আলাইহি ওয়াসাল্লাম-এর হাদিস বুঝার ব্যাপারে যে মতপার্থক্য দেখা যায় তা খোলা মনে মেনে নেয়াই ভালো। এ নিয়ে দলাদলি করা জায়েজ নয়।









হাদিস ২৮
জামি আত-তিরমিজি ৩২৫৩



عَنْ أَبِي أُمَامَةَ قَالَ قَالَ رَسُولُ اللَّهِ صَلَّى اللَّهُ عَلَيْهِ وَسَلَّمَ مَا ضَلَّ قَوْمٌ بَعْدَ هُدًى كَانُوا عَلَيْهِ إِلَّا أُوتُوا الْجَدَلَ ثُمَّ تَلَا رَسُولُ اللَّهِ صَلَّى اللَّهُ عَلَيْهِ وَسَلَّمَ هَذِهِ الآيَةَ مَا ضَرَبُوهُ لَكَ إِلَّا جَدَلًا بَلْ هُمْ قَوْمٌ خَصِمُونَ





আবু উমামা ﵁রাদিয়াল্লাহু আনহু থেকে বর্ণিত। তিনি বলেন: রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “কোনো কওমই হেদায়েত লাভের পর গোমরাহ হয় নি, কিন্তু যখন তারা (ধর্মীয়) বিতর্কে লিপ্ত হয়েছে (তখনই গোমরাহ হয়েছে)।” অতঃপর রাসুলুল্লাহ ﷺসল্লাল্লাহু আলাইহি ওয়াসাল্লাম এ আয়াত পড়লেন, “তারা তোমার কাছে শুধু বিতর্ক সৃষ্টির উদ্দেশ্যেই তা পেশ করেছে। আসলে তারা বাক-বিতণ্ডাকারী লোক।” (সুরা আজ-জুখরুফ ৪৩:৫৮)




আল্লাহ ইমানদারদের ঐক্যবদ্ধ হতে বলেছেন অথচ তারা মুস্তাহাব বা মাকরুহ পর্যায়ের বিষয় নিয়ে বিতর্ক করছে এবং জিদের বশবর্তী হয়ে বিভিন্ন গ্রুপে ভাগ হয়ে যাচ্ছে। চিন্তা করে দেখুন, বিতর্কের বিষয় হচ্ছে মোস্তাহাব পর্যায়ের আর বাক-বিতণ্ডা করা বা বিচ্ছিন্ন হওয়া হচ্ছে হারাম পর্যায়ের। দীন সম্পর্কে আমাদের চেতনার এ এক করুণ অবস্থা!










নিয়ত



হাদিস ২৯
সহিহ আল-বুখারি ৩৮৯৮



عَنْ عُمَرَ قَالَ سَمِعْتُ النَّبِيَّ صَلَّى اللهُ عَلَيْهِ وَسَلَّمَ يَقُولُ الْأَعْمَالُ بِالنِّيَّةِ فَمَنْ كَانَتْ هِجْرَتُهُ إِلَى دُنْيَا يُصِيبُهَا أَوِ امْرَأَةٍ يَتَزَوَّجُهَا فَهِجْرَتُهُ إِلَى مَا هَاجَرَ إِلَيْهِ وَمَنْ كَانَتْ هِجْرَتُهُ إِلَى اللَّهِ وَرَسُولِهِ فَهِجْرَتُهُ إِلَى اللَّهِ وَرَسُولِهِ صَلَّى اللهُ عَلَيْهِ





উমর ﵁রাদিয়াল্লাহু আনহু বলেন: আমি নবি কারিম ﷺসল্লাল্লাহু আলাইহি ওয়াসাল্লাম-কে বলতে শুনেছি। তিনি বলেন, “কাজের ফলাফল নিয়তের উপর নির্ভর করে। সুতরাং যে ব্যক্তির হিজরত হবে দুনিয়া লাভের জন্য বা কোনো স্ত্রীলোককে বিয়ে করার জন্য, তবে তার হিজরত হবে যে উদ্দেশ্যে সে ব্যক্তি হিজরত করেছে। আর যে ব্যক্তির হিজরত হবে আল্লাহ ও তাঁর রাসুলের জন্য, তবে তার হিজরত হবে আল্লাহ ও তাঁর রাসুলের উদ্দেশ্যে।”









হাদিস ৩০
সুনান আন-নাসাই ৩১৪০



عَنْ أَبِي أُمَامَةَ الْبَاهِلِيِّ قَالَ جَاءَ رَجُلٌ إِلَى النَّبِيِّ صَلَّى اللهُ عَلَيْهِ وَسَلَّمَ فَقَالَ أَرَأَيْتَ رَجُلًا غَزَا يَلْتَمِسُ الْأَجْرَ وَالذِّكْرَ مَالَهُ فَقَالَ رَسُولُ اللَّهِ صَلَّى اللهُ عَلَيْهِ وَسَلَّمَ لَا شَيْءَ لَهُ فَأَعَادَهَا ثَلَاثَ مَرَّاتٍ يَقُولُ لَهُ رَسُولُ اللَّهِ صَلَّى اللهُ عَلَيْهِ وَسَلَّمَ لَا شَيْءَ لَهُ ثُمَّ قَالَ إِنَّ اللَّهَ لَا يَقْبَلُ مِنَ الْعَمَلِ إِلَّا مَا كَانَ لَهُ خَالِصًا وَابْتُغِيَ بِهِ وَجْهُهُ





আবু উমামা বাহিলি ﵁রাদিয়াল্লাহু আনহু থেকে বর্ণিত। তিনি বলেন: এক লোক নবি কারিম ﷺসল্লাল্লাহু আলাইহি ওয়াসাল্লাম-এর কাছে এসে বলল: এক ব্যক্তি পরকালের জন্য এবং দুনিয়ায় প্রশংসা লাভের জন্য জিহাদ করে। সে কি এর পুরস্কার পাবে? রাসুলুল্লাহ ﷺসল্লাল্লাহু আলাইহি ওয়াসাল্লাম বললেন: সে কিছুই পাবে না। ঐ ব্যক্তি তিনবার একই প্রশ্ন জিজ্ঞেস করলে তিনি প্রত্যেকবারই বললেন: না, সে কিছুই পাবে না। অতঃপর রাসুলুল্লাহ ﷺসল্লাল্লাহু আলাইহি ওয়াসাল্লাম বলেন: আল্লাহ কেবল সে আমলই কবুল করেন, যা খালেসভাবে শুধু আল্লাহর জন্য এবং তাঁর সন্তুষ্টি লাভের উদ্দেশ্যে করা হয়।




সহিহ মুসলিম ১৯০৫-এর বর্ণনা থেকে: কিয়ামতের দিন একজন শহিদকে দুনিয়ার প্রদত্ত নিয়ামতের ব্যাপারে বলা হবে। সে বলবে, হে আল্লাহ! তোমার রাস্তায় জিহাদ করে শহিদ হয়েছি। আল্লাহ বলবেন: তুমি মিথ্যা বলছ, তুমি এজন্য লড়াই করেছো যে, লোকে তোমাকে বীর বলবে এবং তা বলা হয়েছে। অতঃপর নির্দেশ দেওয়া হবে, তাকে উপুড় করে জাহান্নামে নিক্ষেপ করা হবে। একইভাবে আর একজন বলবে, আমি জ্ঞান অর্জন করে অন্যকে শিক্ষা দিয়েছি। তোমার সন্তুষ্টির জন্য কুরআন পাঠ করেছি। আল্লাহ বলবেন: তুমি মিথ্যা বলছ, তুমি এসব এজন্য করেছো যে, লোকে তোমাকে জ্ঞানী বলবে, কারি বলবে এবং তা বলা হয়েছে। অতঃপর আল্লাহর নির্দেশে তাকে উপুড় করে জাহান্নামে নিক্ষেপ করা হবে। অনুরূপভাবে আর এক ব্যক্তি বলবে, হে আল্লাহ! তুমি আমাকে যে ধন-সম্পদ দিয়েছিলে তা তোমার পছন্দের পথে খরচ করেছি। আল্লাহ বলবেন: তুমি মিথ্যা বলছ, বরং তুমি ধন-সম্পদ এজন্য খরচ করেছো যে লোকে তোমাকে দানশীল বলবে এবং তা বলা হয়েছে। আল্লাহর নির্দেশে তাকেও জাহান্নামে নিক্ষেপ করা হবে।









হাদিস ৩১
সহিহ মুসলিম ২৫৬৪/৩৪



عَنْ أَبِي هُرَيْرَةَ قَالَ قَالَ رَسُولُ اللهِ صَلَّى اللهُ عَلَيْهِ وَسَلَّمَ إِنَّ اللهَ لَا يَنْظُرُ إِلَى صُوَرِكُمْ وَأَمْوَالِكُمْ وَلَكِنْ يَنْظُرُ إِلَى قُلُوبِكُمْ وَأَعْمَالِكُمْ





আবু হুরায়রা ﵁রাদিয়াল্লাহু আনহু থেকে বর্ণিত। তিনি বলেন: রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, ‘আল্লাহ তোমাদের চেহারা-সুরাত ও ধন-মালের দিকে তাকান না বরং তিনি তোমাদের অন্তর ও কাজের দিকে তাকান।’









হাদিস ৩২
সহিহ আল-বুখারি ২৬৪১



أَنَّ عَبْدَ اللَّهِ بْنَ عُتْبَةَ قَالَ سَمِعْتُ عُمَرَ بْنَ الْخَطَّابِ يَقُولُ إِنَّ أُنَاسًا كَانُوا يُؤْخَذُونَ بِالْوَحْيِ فِي عَهْدِ رَسُولِ اللَّهِ صَلَّى اللهُ عَلَيْهِ وَسَلَّمَ وَإِنَّ الْوَحْيَ قَدِ انْقَطَعَ وَإِنَّمَا نَأْخُذُكُمُ الآنَ بِمَا ظَهَرَ لَنَا مِنْ أَعْمَالِكُمْ فَمَنْ أَظْهَرَ لَنَا خَيْرًا أَمِنَّاهُ وَقَرَّبْنَاهُ وَلَيْسَ إِلَيْنَا مِنْ سَرِيرَتِهِ شَيْءٌ اللَّهُ يُحَاسِبُهُ فِي سَرِيرَتِهِ وَمَنْ أَظْهَرَ لَنَا سُوءًا لَمْ نَأْمَنْهُ وَلَمْ نُصَدِّقْهُ وَإِنْ قَالَ إِنَّ سَرِيرَتَهُ حَسَنَةٌ





আব্দুল্লাহ ইবনে উতবা ﵁রাদিয়াল্লাহু আনহু বলেন: আমি উমর ইবনে খাত্তাব ﵁রাদিয়াল্লাহু আনহু থেকে শুনেছি, তিনি বলেন: রাসুলুল্লাহ ﷺসল্লাল্লাহু আলাইহি ওয়াসাল্লাম-এর সময়ে (অর্থাৎ তাঁর জীবদ্দশায়) লোকদের যাচাই করা হতো ওহি দ্বারা। কিন্তু (তাঁর ইন্তেকালে) ওহি বন্ধ হয়ে গেছে। এখন আমরা তোমাদেরকে তোমাদের কাজ কর্ম দ্বারা যাচাই করব। অতএব কেউ আমাদের সামনে বাহ্যত ভালো কাজ করলে আমরা তাকে বিশ্বাস করব এবং আমাদের নিকটবর্তী বলে গ্রহণ করব, তার অন্তরের অবস্থা অনুযায়ী বিচারের জন্য তো আল্লাহই রয়েছেন। আর কেউ আমাদের সামনে বাহ্যত খারাপ কাজ করলে আমরা তাকে মানব না এবং তাকে বিশ্বাসও করব না। সে যতই বলুক তার অন্তরের অবস্থা খুবই ভালো (অর্থাৎ সে খুবই ভালো মানুষ)।




ইমান ও আমলের সম্পর্ক বীজ ও বৃক্ষের ন্যায়। অতএব কারো অন্তরের অবস্থা ভালো হলে অর্থাৎ সত্যিকার ইমানদার হলে তার বাহ্যিক কাজ ভালো না হয়ে পারে না।










ইলম



হাদিস ৩৩
সুনান ইবনে মাজাহ ২২৪



عَنْ أَنَسِ بْنِ مَالِكٍ قَالَ قَالَ رَسُولُ اللَّهِ صَلَّى اللهُ عَلَيْهِ وَسَلَّمَ طَلَبُ الْعِلْمِ فَرِيضَةٌ عَلَى كُلِّ مُسْلِمٍ





আনাস ইবনে মালিক ﵁রাদিয়াল্লাহু আনহু থেকে বর্ণিত। তিনি বলেন: রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “প্রত্যেক মুসলিমের উপর ইলম (বিদ্যা) শিক্ষা করা ফরজ।”




জামি আত-তিরমিজি ২০৯১ থেকে: আবু হুরায়রা ﵁রাদিয়াল্লাহু আনহু থেকে বর্ণিত। রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “তোমরা ফারায়েজ ও কুরআন শিক্ষা করে নাও এবং লোকদের এটা শিক্ষা দিতে থাকো। কেননা আমাকে উঠিয়ে নেওয়া হবে।”

[সুরা আন-নিসার ১১ ও ১২ নম্বর আয়াতে ফারায়েজ বা মৃত ব্যক্তির সম্পত্তি বণ্টন সংক্রান্ত নিয়ম বলে দেওয়া হয়েছে।









হাদিস ৩৪
জামি আত-তিরমিজি ২৬৪৬



عَنْ أَبِي هُرَيْرَةَ قَالَ قَالَ رَسُولُ اللَّهِ صَلَّى اللَّهُ عَلَيْهِ وَسَلَّمَ مَنْ سَلَكَ طَرِيقًا يَلْتَمِسُ فِيهِ عِلْمًا سَهَّلَ اللَّهُ لَهُ طَرِيقًا إِلَى الْجَنَّةِ





আবু হুরায়রা ﵁রাদিয়াল্লাহু আনহু থেকে বর্ণিত। তিনি বলেন: রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “যে ব্যক্তি ইলম অর্জনের জন্য পথ চলে, আল্লাহ তার জন্য জান্নাতে যাবার পথ সহজ করে দেন।”









হাদিস ৩৫
জামি আত-তিরমিজি ২৬৮৫



عَنْ أَبِي أُمَامَةَ الْبَاهِلِيِّ قَالَ ذُكِرَ لِرَسُولِ اللهِ صَلَّى اللَّهُ عَلَيْهِ وَسَلَّمَ رَجُلاَنِ أَحَدُهُمَا عَابِدٌ وَالآخَرُ عَالِمٌ فَقَالَ رَسُولُ اللهِ صَلَّى اللَّهُ عَلَيْهِ وَسَلَّمَ فَضْلُ الْعَالِمِ عَلَى الْعَابِدِ كَفَضْلِي عَلَى أَدْنَاكُمْ ثُمَّ قَالَ رَسُولُ اللهِ صَلَّى اللَّهُ عَلَيْهِ وَسَلَّمَ إِنَّ اللَّهَ وَمَلاَئِكَتَهُ وَأَهْلَ السَّمَوَاتِ وَالْأَرَضِينَ حَتَّى النَّمْلَةَ فِي جُحْرِهَا وَحَتَّى الْحُوتَ لَيُصَلُّونَ عَلَى مُعَلِّمِ النَّاسِ الْخَيْرَ





আবু উমামা বাহেলি ﵁রাদিয়াল্লাহু আনহু থেকে বর্ণিত। তিনি বলেন: রাসুলুল্লাহ ﷺসল্লাল্লাহু আলাইহি ওয়াসাল্লাম-এর কাছে দুজন লোকের কথা উল্লেখ হলো। একজন আবেদ এবং অন্যজন আলেম। তখন রাসুলুল্লাহ ﷺসল্লাল্লাহু আলাইহি ওয়াসাল্লাম বললেন, “আবেদের উপর আলেমের শ্রেষ্ঠত্ব তেমন, তোমাদের মধ্যে একজন সাধারণ মুসলমানের উপর আমার শ্রেষ্ঠত্ব যেমন।” তারপর রাসুলুল্লাহ ﷺসল্লাল্লাহু আলাইহি ওয়াসাল্লাম বলেন, “যারা লোকদেরকে কল্যাণকর ইলম শিক্ষা দেয় নিশ্চয় তাদের কল্যাণের জন্য আল্লাহ তাদের উপর রহমত বষর্ণ করেন, আর তাঁর ফেরেশতাগণ এবং পৃথিবী ও আসমানের অধিবাসীবৃন্দ, এমনকি গর্তের পিঁপড়া ও মাছেরাও দোয়া করে।”




যে ব্যক্তি কোনো ইলম শিক্ষা দেয়, সেই ইলম অনুযায়ী শিক্ষালাভকারীগণ যে পরিমাণ আমল করবে, তাদের সমপরিমাণ আমলের সওয়াব ঐ ব্যক্তি পাবে। এতে শিক্ষালাভকারীদের সওয়াব কিছুমাত্র কমবে না।১ (খুতবাতুল ইসলাম, পৃষ্ঠা ১৩৮)












সুনান ইবনে মাজাহ ২৪০





নিয়মিত আমল



হাদিস ৩৬
সহিহ আল-বুখারি ৬৪৬৫



عَنْ عَائِشَةَ أَنَّهَا قَالَتْ سُئِلَ النَّبِيُّ صَلَّى اللهُ عَلَيْهِ وَسَلَّمَ أَيُّ الْأَعْمَالِ أَحَبُّ إِلَى اللَّهِ قَالَ أَدْوَمُهَا وَإِنْ قَلَّ وَقَالَ اكْلَفُوا مِنَ الْأَعْمَالِ مَا تُطِيقُونَ





আয়িশা ﵂রাদিয়াল্লাহু আনহা থেকে বর্ণিত। তিনি বলেন: নবি কারিম ﷺসল্লাল্লাহু আলাইহি ওয়াসাল্লাম-কে জিজ্ঞেস করা হল, কোন কাজ আল্লাহর নিকট সবচেয়ে বেশি পছন্দনীয়? তিনি বললেন, “যে কাজ সার্বক্ষণিক ও নিয়মিত করা হয় যদিও তা (পরিমাণে) কম হয়। তোমার সাধ্যের বেশি কাজ নিজের উপর চাপিয়ে নিও না।”









হাদিস ৩৭
সহিহ আল-বুখারি ৬৩০৬



حَدَّثَنِي شَدَّادُ بْنُ أَوْسٍ عَنِ النَّبِيِّ صَلَّى اللهُ عَلَيْهِ وَسَلَّمَ سَيِّدُ الِاسْتِغْفَارِ أَنْ تَقُولَ اللَّهُمَّ أَنْتَ رَبِّي لاَ إِلَهَ إِلَّا أَنْتَ خَلَقْتَنِي وَأَنَا عَبْدُكَ وَأَنَا عَلَى عَهْدِكَ وَوَعْدِكَ مَا اسْتَطَعْتُ أَعُوذُ بِكَ مِنْ شَرِّ مَا صَنَعْتُ أَبُوءُ لَكَ بِنِعْمَتِكَ عَلَيَّ وَأَبُوءُ لَكَ بِذَنْبِي فَاغْفِرْ لِي فَإِنَّهُ لاَ يَغْفِرُ الذُّنُوبَ إِلَّا أَنْتَ قَالَ وَمَنْ قَالَهَا مِنَ النَّهَارِ مُوقِنًا بِهَا فَمَاتَ مِنْ يَوْمِهِ قَبْلَ أَنْ يُمْسِيَ فَهُوَ مِنْ أَهْلِ الْجَنَّةِ وَمَنْ قَالَهَا مِنَ اللَّيْلِ وَهُوَ مُوقِنٌ بِهَا فَمَاتَ قَبْلَ أَنْ يُصْبِحَ فَهُوَ مِنْ أَهْلِ الْجَنَّةِ





শাদ্দাদ ইবনে আউস ﵁রাদিয়াল্লাহু আনহু নবি কারিম ﷺসল্লাল্লাহু আলাইহি ওয়াসাল্লাম থেকে বর্ণনা করেন, “সাইয়েদুল ইস্তিগফার হলো এ দোয়া করা,



اللَّهُمَّ أَنْتَ رَبِّي لاَ إِلَهَ إِلَّا أَنْتَ خَلَقْتَنِي وَأَنَا عَبْدُكَ وَأَنَا عَلَى عَهْدِكَ وَوَعْدِكَ مَا اسْتَطَعْتُ أَعُوذُ بِكَ مِنْ شَرِّ مَا صَنَعْتُ أَبُوءُ لَكَ بِنِعْمَتِكَ عَلَيَّ وَأَبُوءُ لَكَ بِذَنْبِي فَاغْفِرْ لِي فَإِنَّهُ لاَ يَغْفِرُ الذُّنُوبَ إِلَّا أَنْتَ




আল্লাহুম্মা আনতা রব্বি লা ইলাহা ইল্লা আনতা খালাকতানি ওয়া আনা আ’ব্দুকা ওয়া আনা আ’লা আহদিকা ওয়া অ’দিকা মাসতাতা’তু আউযুবিকা মিন শাররি মা সানা’তু আবুয়োলাকা বিনি’মাতিকা আ’লাইয়া ওয়া আবুয়োলাকা বিজামবি ফাগফিরলি ফাইন্নাহু লা ইয়াগফিরুযযুনুবা ইল্লা আনতা।১




হে আল্লাহ! তুমি আমার রব। তুমি আমাকে সৃষ্টি করেছো। আমি তোমারই বান্দা (গোলাম)। আমি যথাসাধ্য তোমার সাথে কৃত প্রতিজ্ঞা ও অঙ্গীকারের উপর আছি। আমি আমার কৃত সকল খারাপ কর্ম থেকে তোমার কাছে আশ্রয় চাচ্ছি। তুমি আমার প্রতি যে নিয়ামত দিয়েছ তা স্বীকার করছি। আমার কৃত গুনাহ আমি স্বীকার করছি, অতএব আমাকে মাফ করো। কেননা তুমি ছাড়া আমার পাপ মাফ করার কেহ নাই।





যে ব্যক্তি দিনে (সকালে) দৃঢ় বিশ্বাসের সাথে এ দোয়া পড়বে, সন্ধ্যা হওয়ার পূর্বে সে যদি মারা যায় তবে সে জান্নাতি হবে। আর যে ব্যক্তি রাতে (প্রথমভাগে) দৃঢ় বিশ্বাসের সাথে এ দোয়া পড়বে, ভোর হওয়ার পূর্বে সে যদি মারা যায় তবে সে জান্নাতি হবে।”









হাদিস ৩৮
সহিহ আল-বুখারি ৬৩০৭



عَنْ أَبِي هُرَيْرَةَ سَمِعْتُ رَسُولَ اللَّهِ صَلَّى اللهُ عَلَيْهِ وَسَلَّمَ يَقُولُ وَاللَّهِ إِنِّي لَأَسْتَغْفِرُ اللَّهَ وَأَتُوبُ إِلَيْهِ فِي الْيَوْمِ أَكْثَرَ مِنْ سَبْعِينَ مَرَّةً





আবু হুরায়রা ﵁রাদিয়াল্লাহু আনহু থেকে বর্ণিত। তিনি বলেন: আমি রাসুলুল্লাহ ﷺসল্লাল্লাহু আলাইহি ওয়াসাল্লাম-কে বলতে শুনেছি, “আল্লাহর শপথ! নিশ্চয় আমি প্রতিদিন সত্তর বারের বেশি (আসতাগফিরুল্লাহা ওয়া আতুবু ইলাইহি) আল্লাহর কাছে ক্ষমা প্রার্থনা করি এবং তওবা করি ।”









হাদিস ৩৯
সহিহ আল-বুখারি ৬৪০৫



عَنْ أَبِي هُرَيْرَةَ أَنَّ رَسُولَ اللَّهِ صَلَّى اللهُ عَلَيْهِ وَسَلَّمَ قَالَ مَنْ قَالَ سُبْحَانَ اللَّهِ وَبِحَمْدِهِ فِي يَوْمٍ مِائَةَ مَرَّةٍ حُطَّتْ خَطَايَاهُ وَإِنْ كَانَتْ مِثْلَ زَبَدِ الْبَحْرِ





আবু হুরায়রা ﵁রাদিয়াল্লাহু আনহু থেকে বর্ণিত। রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “যে ব্যক্তি প্রতিদিন ১০০ বার ‘সুবহানাল্লাহি ওয়া বিহামদিহি’ বলবে, তার গুনাহগুলো ক্ষমা করে দেওয়া হবে যদিও তা সমুদ্রের ফেনা রাশির সমপরিমাণ হয়।”












পাঠককে মূল আরবি থেকে দোয়াটি মুখস্থ করার অনুরোধ করা হলো।





নামাজ



হাদিস ৪০
সহিহ মুসলিম ২৪৪/৩২



عَنْ أَبِي هُرَيْرَةَ أَنَّ رَسُولَ اللهِ صَلَّى اللهُ عَلَيْهِ وَسَلَّمَ قَالَ إِذَا تَوَضَّأَ الْعَبْدُ الْمُسْلِمُ أَوِ الْمُؤْمِنُ فَغَسَلَ وَجْهَهُ خَرَجَ مِنْ وَجْهِهِ كُلُّ خَطِيئَةٍ نَظَرَ إِلَيْهَا بِعَيْنَيْهِ مَعَ الْمَاءِ أَوْ مَعَ آخِرِ قَطْرِ الْمَاءِ فَإِذَا غَسَلَ يَدَيْهِ خَرَجَ مِنْ يَدَيْهِ كُلُّ خَطِيئَةٍ كَانَ بَطَشَتْهَا يَدَاهُ مَعَ الْمَاءِ أَوْ مَعَ آخِرِ قَطْرِ الْمَاءِ فَإِذَا غَسَلَ رِجْلَيْهِ خَرَجَتْ كُلُّ خَطِيئَةٍ مَشَتْهَا رِجْلَاهُ مَعَ الْمَاءِ أَوْ مَعَ آخِرِ قَطْرِ الْمَاءِ حَتَّى يَخْرُجَ نَقِيًّا مِنَ الذُّنُوبِ





আবু হুরায়রা ﵁রাদিয়াল্লাহু আনহু থেকে বর্ণিত। তিনি বলেন: রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “মুসলিম বা মুমিন বান্দা অজু করার সময় যখন তার মুখমণ্ডল ধুয়ে ফেলে তখন পানির সাথে বা পানির শেষ ফোঁটার সাথে তার মুখমণ্ডল থেকে এমন প্রতিটি গুনাহ ঝরে পড়ে যা সে তার দুই চোখ দ্বারা করেছে। তারপর যখন সে তার দুই হাত ধুয়ে ফেলে, তখন পানির সাথে বা পানির শেষ ফোঁটার সাথে তার দুই হাত থেকে এমন প্রতিটি গুনাহ ঝরে পড়ে যা সে তার দুই হাত দ্বারা করেছে। এরপর যখন সে তার দুই পা ধুয়ে ফেলে, তখন পানির সাথে বা পানির শেষ ফোঁটার সাথে তার দুই পায়ের এমন প্রতিটি গুনাহ ঝরে পড়ে যা সে তার দুই পা দ্বারা করেছে। শেষ পর্যন্ত সে গুনাহ থেকে সম্পূর্ণ পরিষ্কার হয়ে যায়।”




বিভিন্ন পুস্তকে ওজুর অঙ্গ ধৌত করার ভিন্ন ভিন্ন দোয়ার উল্লেখ করা হয়েছে। হাত ধোয়ার দোয়া, কুল্লি করার দোয়া, নাক পরিষ্কার করার দোয়া, ইত্যাদি। এ দোয়া যে হাদিসে উল্লেখ করা হয়েছে, সে হাদিসটি বানোয়াট ও ভিত্তিহীন।

অজুর সময়ে কথা বলা যাবে না বা কথা বললে কোনোরূপ অন্যায় হবে—এ মর্মে কোনো হাদিস নির্ভরযোগ্য বা গ্রহণযোগ্য সনদে বর্ণিত হয় নি। (হাদীসের নামে জালিয়াতি, পৃষ্ঠা ৪৭৬)









হাদিস ৪১
সহিহ আল-বুখারি ৫৬৩০



عَنْ عَبْدِ اللَّهِ بْنِ أَبِي قَتَادَةَ عَنْ أَبِيهِ قَالَ قَالَ رَسُولُ اللَّهِ صَلَّى اللهُ عَلَيْهِ وَسَلَّمَ إِذَا شَرِبَ أَحَدُكُمْ فَلاَ يَتَنَفَّسْ فِي الْإِنَاءِ وَإِذَا بَالَ أَحَدُكُمْ فَلاَ يَمْسَحْ ذَكَرَهُ بِيَمِينِهِ وَإِذَا تَمَسَّحَ أَحَدُكُمْ فَلاَ يَتَمَسَّحْ بِيَمِينِهِ





আব্দুল্লাহর পিতা আবু কাতাদা ﵁রাদিয়াল্লাহু আনহু থেকে বর্ণিত। তিনি বলেন: রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “তোমাদের কেউ পানি পান করার সময় পানপাত্রে যেন নিঃশ্বাস না ফেলে। তোমাদের কেউ প্রস্রাব করার সময় যেন ডান হাতে লজ্জাস্থান স্পর্শ না করে এবং তোমাদের কেউ শৌচকার্য সম্পাদনের সময় যেন ডান হাত ব্যবহার না করে।”




রাসুলুল্লাহ ﷺসল্লাল্লাহু আলাইহি ওয়াসাল্লাম বা তাঁর সাহাবিগণ ইসতিনজার সময় পাথর বা কুলুখ ব্যবহার করতে গিয়ে কখনো উঠে দাঁড়ান নি, হাঁটাচলা, লাফালাফি, গলা খাঁকারি ইত্যাদি কিছুই করেন নি। পেশাব ও পায়খানা উভয় ক্ষেত্রে স্বাভাবিকভাবে বসা অবস্থাতেই পাথর বা পানি অথবা প্রথমে পাথর এবং পরে পানি ব্যবহার করে পরিচ্ছন্নতা অর্জন করেছেন। (হাদীসের নামে জালিয়াতি, পৃষ্ঠা ৪৭৩)









হাদিস ৪২
সহিহ মুসলিম ২৪২/২৮



عَنْ أَبِي هُرَيْرَةَ أَنَّ النَّبِيَّ صَلَّى اللهُ عَلَيْهِ وَسَلَّمَ رَأَى رَجُلًا لَمْ يَغْسِلْ عَقِبَيْهِ فَقَالَ وَيْلٌ لِلْأَعْقَابِ مِنَ النَّارِ





আবু হুরায়রা ﵁রাদিয়াল্লাহু আনহু থেকে বর্ণিত। নবি কারিম ﷺসল্লাল্লাহু আলাইহি ওয়াসাল্লাম এক ব্যক্তিকে দেখলেন, সে তার গোড়ালি ধৌত করে নি। তখন তিনি বললেন, “ধ্বংস গোড়ালির সেইসব স্থানের জন্য (যেসব স্থান শুকনো রয়েছে)। সেগুলোর ঠিকানা জাহান্নাম।”









হাদিস ৪৩
সহিহ মুসলিম ২৭৮/৮৭



عَنْ أَبِي هُرَيْرَةَ أَنَّ النَّبِيَّ صَلَّى اللهُ عَلَيْهِ وَسَلَّمَ قَالَ إِذَا اسْتَيْقَظَ أَحَدُكُمْ مِنْ نَوْمِهِ فَلَا يَغْمِسْ يَدَهُ فِي الْإِنَاءِ حَتَّى يَغْسِلَهَا ثَلَاثًا فَإِنَّهُ لَا يَدْرِي أَيْنَ بَاتَتْ يَدُهُ





আবু হুরায়রা ﵁রাদিয়াল্লাহু আনহু থেকে বর্ণিত। নবি কারিম ﷺসল্লাল্লাহু আলাইহি ওয়াসাল্লাম বলেন, “তোমাদের কেউ যখন ঘুম থেকে উঠবে তখন সে যেন তার হাত তিনবার না ধোয়া পর্যন্ত পাত্রে না ঢুকায়। কারণ সে জানে না যে, তার হাত রাতে কোথায় ছিল।”









হাদিস ৪৪
সহিহ আল-বুখারি ৭২৪০



عَنْ أَبِي هُرَيْرَةَ أَنَّ رَسُولَ اللَّهِ صَلَّى اللهُ عَلَيْهِ وَسَلَّمَ قَالَ لَوْلاَ أَنْ أَشُقَّ عَلَى أُمَّتِي لَأَمَرْتُهُمْ بِالسِّوَاكِ





আবু হুরায়রা ﵁রাদিয়াল্লাহু আনহু থেকে বর্ণিত। রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “আমার উম্মতের জন্য যদি কষ্টকর মনে না করতাম, তবে তাদেরকে আমি (প্রত্যেক ওয়াক্তে) মিসওয়াক করার নির্দেশ দিতাম।”









হাদিস ৪৫
সহিহ আল-বুখারি ৬১৪



عَنْ جَابِرِ بْنِ عَبْدِ اللَّهِ أَنَّ رَسُولَ اللَّهِ صَلَّى اللهُ عَلَيْهِ وَسَلَّمَ قَالَ مَنْ قَالَ حِينَ يَسْمَعُ النِّدَاءَ اللَّهُمَّ رَبَّ هَذِهِ الدَّعْوَةِ التَّامَّةِ وَالصَّلاَةِ القَائِمَةِ آتِ مُحَمَّدًا الوَسِيلَةَ وَالفَضِيلَةَ وَابْعَثْهُ مَقَامًا مَحْمُودًا الَّذِي وَعَدْتَهُ حَلَّتْ لَهُ شَفَاعَتِي يَوْمَ القِيَامَةِ





জাবির ইবনে আব্দুল্লাহ ﵄রাদিয়াল্লাহু আনহুমা থেকে বর্ণিত। রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “যে ব্যক্তি আজান শুনার পরপরই বলে (দোয়া করে),



اللَّهُمَّ رَبَّ هَذِهِ الدَّعْوَةِ التَّامَّةِ وَالصَّلاَةِ القَائِمَةِ آتِ مُحَمَّدًا الوَسِيلَةَ وَالفَضِيلَةَ وَابْعَثْهُ مَقَامًا مَحْمُودًا الَّذِي وَعَدْتَهُ




আল্লাহুম্মা রব্বা হাযিহিদ দাওয়াতিত্তাম্মাতি ওয়াস-সলাতিল কয়িমাতি আতি মুহাম্মাদানিল ওয়াসিলাতা ওয়াল ফাযিলাতা ওয়াবআসহু মাকমাম মাহমুদানিল্লাজি ওয়াত্তাহু




হে আল্লাহ! এ পরিপূর্ণ আহ্বান ও প্রতিষ্ঠিত সলাতের মালিক, মুহাম্মাদ ﷺসল্লাল্লাহু আলাইহি ওয়াসাল্লাম-কে অসিলা ও সর্বোচ্চ মর্যাদার অধিকারী করুন এবং তাঁকে সেই মাকামে মাহমুদে পৌঁছে দিন, যার ওয়াদা আপনি করেছেন





তবে কিয়ামতের দিন সে আমার শাফায়াত লাভের অধিকারী হবে।”




অনেক ধার্মিক মুসলমান আজানের সময় ‘আশহাদু আন্না মুহাম্মাদার রাসুলুল্লাহ’ বাক্যটি শুনলে দুই হাতের আঙ্গুলে চুমু খেয়ে তা দিয়ে চোখ মুছেন। এটি বানোয়াট। (হাদীসের নামে জালিয়াতি, পৃষ্ঠা ৪৭৯)

আজানের সময় কথা বলা যাবে না—মর্মে কোনো নির্দেশনা হাদিসে বর্ণিত হয় নি। (হাদীসের নামে জালিয়াতি, পৃষ্ঠা ৪৮৩)









হাদিস ৪৬
সুনান আবু দাউদ ৬৬৭



عَنْ أَنَسِ بْنِ مَالِكٍ عَنْ رَسُولِ اللَّهِ صَلَّى اللهُ عَلَيْهِ وَسَلَّمَ قَالَ رُصُّوا صُفُوفَكُمْ وَقَارِبُوا بَيْنَهَا وَحَاذُوا بِالْأَعْنَاقِ فَوَالَّذِي نَفْسِي بِيَدِهِ إِنِّي لَأَرَى الشَّيْطَانَ يَدْخُلُ مِنْ خَلَلِ الصَّفِّ كَأَنَّهَا الْحَذَفُ





আনাস ইবনে মালিক ﵁রাদিয়াল্লাহু আনহু থেকে বর্ণিত। রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “তোমাদের কাতারগুলি ঠিক করো, পরস্পরের নিকটবর্তী হও এবং কাঁধের সাথে কাঁধ মিলাও (স্পর্শ করাও)। যার হাতে আমার প্রাণ নিবদ্ধ তার কসম, আমি অবশ্যই শয়তানকে কাতারের ফাঁকে এমনভাবে ঢুকতে দেখি যেমন ঢোকে ছোট ছাগল।”




সহিহ আল-বুখারি ৭২৫-এর বর্ণনা থেকে: আনাস ﵁রাদিয়াল্লাহু আনহু বলেন, (নামাজের কাতারে) আমাদের প্রত্যেকই তার পাশের ব্যক্তির কাঁধের সাথে কাঁধ এবং পায়ের সাথে পা মেলাতেন।









হাদিস ৪৭
সহিহ মুসলিম ৫৫৭/৬৪



عَنْ أَنَسِ بْنِ مَالِكٍ عَنِ النَّبِيِّ صَلَّى اللهُ عَلَيْهِ وَسَلَّمَ قَالَ إِذَا حَضَرَ الْعَشَاءُ وَأُقِيمَتِ الصَّلَاةُ فَابْدَءُوا بِالْعَشَاءِ





আনাস ইবনে মালিক ﵁রাদিয়াল্লাহু আনহু থেকে বর্ণিত। নবি কারিম ﷺসল্লাল্লাহু আলাইহি ওয়াসাল্লাম বলেছেন, “যখন রাতের খাবার উপস্থিত হয় এবং সালাতের ইকামাতও দেওয়া হয় তখন প্রথমে খাবার খেয়ে নিবে।”




আয়িশা ﵂রাদিয়াল্লাহু আনহা বলেন: আমি রাসুলুল্লাহ ﷺসল্লাল্লাহু আলাইহি ওয়াসাল্লাম-কে বলতে শুনেছি, “খাবার হাজির হলে কোনো সালাত আদায় করবে না এবং পায়খানা-পেশাবের বেগ নিয়ে সালাত আদায় করবে না।” (সহিহ মুসলিম ৫৬০/৬৭)









হাদিস ৪৮
সুনান আবু দাউদ ৯১০



عَنْ عَائِشَةَ قَالَتْ سَأَلْتُ رَسُولَ اللَّهِ صَلَّى اللهُ عَلَيْهِ وَسَلَّمَ عَنِ الْتِفَاتِ الرَّجُلِ فِي الصَّلَاةِ فَقَالَ إِنَّمَا هُوَ اخْتِلَاسٌ يَخْتَلِسُهُ الشَّيْطَانُ مِنْ صَلَاةِ الْعَبْدِ





আয়িশা ﵂রাদিয়াল্লাহু আনহা থেকে বর্ণিত। তিনি বলেন: আমি রাসুলুল্লাহ ﷺসল্লাল্লাহু আলাইহি ওয়াসাল্লাম-কে নামাজের মধ্যে কোনো ব্যক্তির এদিক-ওদিক তাকানো সম্পর্কে জিজ্ঞেস করলাম। তখন তিনি বললেন, “এটা একটি ছোবল যা শয়তান বান্দার নামাজ থেকে ছোবল মেরে নিয়ে যায়।”




রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “নামাজের মধ্যে আকাশের দিকে দৃষ্টি দেওয়া থেকে লোকদেরকে বিরত থাকতে হবে, অন্যথায় তাদের দৃষ্টিশক্তি ছিনিয়ে নেয়া হবে।” (সুনান আবু দাউদ ৯১৩)









হাদিস ৪৯
সহিহ মুসলিম ৬০২/১৫২



عَنْ أَبِي هُرَيْرَةَ أَنَّ رَسُولَ اللهِ صَلَّى اللهُ عَلَيْهِ وَسَلَّمَ قَالَ إِذَا ثُوِّبَ لِلصَّلَاةِ فَلَا تَأْتُوهَا وَأَنْتُمْ تَسْعَوْنَ وَأْتُوهَا وَعَلَيْكُمُ السَّكِينَةُ فَمَا أَدْرَكْتُمْ فَصَلُّوا وَمَا فَاتَكُمْ فَأَتِمُّوا فَإِنَّ أَحَدَكُمْ إِذَا كَانَ يَعْمِدُ إِلَى الصَّلَاةِ فَهُوَ فِي صَلَاةٍ





আবু হুরায়রা ﵁রাদিয়াল্লাহু আনহু থেকে বর্ণিত। তিনি বলেন: রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “সালাতের জন্য ইকামাত দেওয়া হলে তোমরা দৌড়াদৌড়ি বা তাড়াহুড়া করে সালাতে এসো না। বরং প্রশান্তি সহকারে সালাতে শরিক হও। এরপর ইমামের সাথে যতটুকু সালাত পাও তা পড়ে নাও। আর যতটুকু পাবে না তা পূরণ করে নাও। কেননা যখন কেউ সালাত আদায়ের সংকল্প করে তখন সে সালাতে রত বলে গণ্য করা হয়।”




নামাজের নিয়ত হলো অন্তরের সংকল্প (দিলের ইরাদা)। ‘জিহ্বা দ্বারা উচ্চারণ করিয়া নিয়ত করা’ হযরত নবিয়ে করিম ﷺসল্লাল্লাহু আলাইহি ওয়াসাল্লাম হইতে সাব্যস্ত হয় নাই।‘সহীহ’ কিংবা ‘যয়ীফ’ কোনো প্রকারের রেওয়ায়েত-ই এ বিষয়ে নাই। কোনো সাহাবি বা কোনো তাবেয়ি হইতেও বর্ণিত নাই। বরঞ্চ বর্ণিত আছে যে, যখন ইকামত বলা হইত, তখন তাহারা তাকবীরে তাহরীমা বলতেন। কাজেই জিহ্বা দ্বারা উচ্চারণ করে নিয়ত করা বিদআত। (এহ্ইয়াউস সুনান, পৃষ্ঠা ১৬০–১৬১)

কেউ জামাআতে শামিল হতে এসে ইমামকে সিজদারত অবস্থায় পেলে অপেক্ষা না করে তাকবিরে তাহরিমা বলে সাথে সাথেই সিজদায় যাবে। অর্থাৎ ইমামকে যে অবস্থায় পাবে সে অবস্থায় শামিল হবে। (সুনান আবু দাউদ ৮৯৩)

ইমামকে সিজদারত অবস্থায় পেয়েও সিজদায় অংশ না নিয়ে দাঁড়িয়ে থাকলে গুনাহ হবে, মাকরুহের গুনাহ। (জিজ্ঞাসা ও জবাব, খণ্ড ১, পৃষ্ঠা ৯৮)









হাদিস ৫০
সহিহ মুসলিম ৪১৫/৮৭



عَنْ أَبِي هُرَيْرَةَ قَالَ كَانَ رَسُولُ اللهِ صَلَّى اللهُ عَلَيْهِ وَسَلَّمَ يُعَلِّمُنَا يَقُولُ لَا تُبَادِرُوا الْإِمَامَ إِذَا كَبَّرَ فَكَبِّرُوا وَإِذَا قَالَ وَلَا الضَّالِّينَ فَقُولُوا آمِينَ وَإِذَا رَكَعَ فَارْكَعُوا وَإِذَا قَالَ سَمِعَ اللهُ لِمَنْ حَمِدَهُ فَقُولُوا اللهُمَّ رَبَّنَا لَكَ الْحَمْدُ





আবু হুরায়রা ﵁রাদিয়াল্লাহু আনহু থেকে বর্ণিত। তিনি বলেন: রাসুলুল্লাহ ﷺসল্লাল্লাহু আলাইহি ওয়াসাল্লাম আমাদের শিক্ষা দিয়ে বলতেন, “তোমরা ইমামের আগে আগে কোনো কাজ করিও না। সে যখন ‘আল্লাহু আকবার’ বলে, তখন তোমরাও ‘আল্লাহু আকবার’ বলো। সে যখন ‘ওয়ালায্যল্লিন’ বলে, তোমরা তখন ‘আমিন’ বলো। সে যখন রুকুতে যায়, তোমরাও তখন রুকুতে যাও। সে যখন ‘সামি আল্লাহু লিমান হামিদাহ’ বলে, তোমরা তখন ‘আল্লাহুম্মা রব্বানা লাকাল হামদ’ বলো।”




সাধারণভাবে ইমাম-মুয়াজ্জিনকে মসজিদের কর্মচারী মনে করা হয়। ইমাম দুই মিনিট দেরি করে আসলে মসজিদ কমিটি রাগ করে। আর মন্ত্রী-এমপি সাহেব কয়েক ঘণ্টা দেরি করে আসলেও রাগ করে না … মানসিকভাবে আমরা ইমামদেরকে চাকর মনে করি আর তাদেরকে মালিক মনে করি। অথচ আইনত তারা চাকর। তারা আমার ট্যাক্সের টাকার বেতন নিয়ে চলে। আর ইমাম হলো আমার নেতা। আল্লাহ তাকে নেতা বানিয়েছেন। এটা মানসিকতার অভাব। (জিজ্ঞাসা ও জবাব, খণ্ড ১, পৃষ্ঠা ১০৪)









হাদিস ৫১
সহিহ আল-বুখারি ৭৮০



عَنْ أَبِي هُرَيْرَةَ أَنَّ النَّبِيَّ صَلَّى اللهُ عَلَيْهِ وَسَلَّمَ قَالَ إِذَا أَمَّنَ الإِمَامُ فَأَمِّنُوا فَإِنَّهُ مَنْ وَافَقَ تَأْمِينُهُ تَأْمِينَ المَلاَئِكَةِ غُفِرَ لَهُ مَا تَقَدَّمَ مِنْ ذَنْبِهِ وَقَالَ ابْنُ شِهَابٍ وَكَانَ رَسُولُ اللَّهِ صَلَّى اللهُ عَلَيْهِ وَسَلَّمَ يَقُولُ آمِينَ





আবু হুরায়রা ﵁রাদিয়াল্লাহু আনহু থেকে বর্ণিত। নবি কারিম ﷺসল্লাল্লাহু আলাইহি ওয়াসাল্লাম বলেছেন, “ইমাম যখন ‘আমিন’ বলেন তখন তোমরাও ‘আমিন’ বলো। কেননা নিশ্চয় যার ‘আমিন’ এবং ফেরেশতাদের ‘আমিন’ এক হয় (মিলে যায়) তার পূর্বের গুনাহ মাফ করে দেয়া হয়।” (বর্ণনাকারী) ইবনে শিহাব ﵀রহিমাহুল্লাহ বলেন, রাসুলুল্লাহ ﷺসল্লাল্লাহু আলাইহি ওয়াসাল্লাম-ও “আমিন” বলতেন।




সালাতের ভেতরে আস্তে আস্তে তিলাওয়াতের নিয়ম: আস্তে আস্তে তিলাওয়াতের সর্বনিম্ন পর্যায় হলো, পরিপূর্ণ মাখরাজ উচ্চারণ করে পড়তে হবে যাতে যিনি পড়ছেন তিনি নিজ কানে শুনতে পান। এর কম হলে এটা পড়া হবে না (মনে মনে ধ্যান করা হবে)। (জিজ্ঞাসা ও জবাব, খণ্ড ২, পৃষ্ঠা ৫৩)









হাদিস ৫২
সহিহ মুসলিম ৪৯০/২৩১



عَنْ عَبْدِ اللهِ بْنِ عَبَّاسٍ أَنَّ رَسُولَ اللهِ صَلَّى اللهُ عَلَيْهِ وَسَلَّمَ قَالَ أُمِرْتُ أَنْ أَسْجُدَ عَلَى سَبْعٍ وَلَا أَكْفِتَ الشَّعْرَ وَلَا الثِّيَابَ الْجَبْهَةِ وَالْأَنْفِ وَالْيَدَيْنِ وَالرُّكْبَتَيْنِ وَالْقَدَمَيْنِ





আব্দুল্লাহ ইবনে আব্বাস ﵁রাদিয়াল্লাহু আনহু থেকে বর্ণিত। রাসুলুল্লাহ ﷺসল্লাল্লাহু আলাইহি ওয়াসাল্লাম বলেন, “আমাকে সাতটি অঙ্গের সাহায্যে সিজদা করার নির্দেশ দেওয়া হয়েছে এবং এ সময় চুল ও পরনের কাপড় গুটাবে না। অঙ্গগুলো হচ্ছে: কপাল ও নাক, উভয় হাত, উভয় হাঁটু এবং উভয় পায়ের পাতা।”




রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “সিজদা দেয়ার সময় কেউ যেন তার বাহুদ্বয় কুকুরের মতো বিছিয়ে না দেয়। উভয় হাতের কনুইকে যেন মেঝে থেকে উঁচুতে রাখে।” রাসুলুল্লাহ ﷺসল্লাল্লাহু আলাইহি ওয়াসাল্লাম সিজদার সময় উভয় বাহু পার্শ্বদেশ থেকে পৃথক রাখতেন তখন তার বগলের শুভ্রতা দেখা যেতো। (সহিহ মুসলিম ৪৯৩/২৩৩, ৪৯৪/২৩৪ এবং ৪৯৫/২৩৬)









হাদিস ৫৩
সহিহ আল-বুখারি ৭৩৬



عَنْ عَبْدِ اللَّهِ بْنِ عُمَرَ قَالَ رَأَيْتُ رَسُولَ اللَّهِ صَلَّى اللهُ عَلَيْهِ وَسَلَّمَ إِذَا قَامَ فِي الصَّلاَةِ رَفَعَ يَدَيْهِ حَتَّى يَكُونَا حَذْوَ مَنْكِبَيْهِ وَكَانَ يَفْعَلُ ذَلِكَ حِينَ يُكَبِّرُ لِلرُّكُوعِ وَيَفْعَلُ ذَلِكَ إِذَا رَفَعَ رَأْسَهُ مِنَ الرُّكُوعِ وَيَقُولُ سَمِعَ اللَّهُ لِمَنْ حَمِدَهُ وَلاَ يَفْعَلُ ذَلِكَ فِي السُّجُودِ





আব্দুল্লাহ ইবনে উমর ﵁রাদিয়াল্লাহু আনহু থেকে বর্ণিত। তিনি বলেন: আমি রাসুল ﷺসল্লাল্লাহু আলাইহি ওয়াসাল্লাম-কে দেখেছি, তিনি যখন সালাতের জন্য দাঁড়াতেন তখন উভয় হাত কাঁধ বরাবর ওঠাতেন এবং যখন তিনি রুকুর জন্য তাকবির বলতেন তখনও এ রকম করতেন। আবার যখন রুকু থেকে মাথা ওঠাতেন তখনও এ রকম করতেন এবং “সামি আল্লাহু লিমান হামিদাহ” বলতেন। তবে সিজদার সময় এ রকম করতেন না।









হাদিস ৫৪
জামি আত-তিরমিজি ২৫৭



عَنْ عَلْقَمَةَ قَالَ قَالَ عَبْدُ اللَّهِ بْنُ مَسْعُودٍ أَلَا أُصَلِّي بِكُمْ صَلَاةَ رَسُولِ اللَّهِ صَلَّى اللَّهُ عَلَيْهِ وَسَلَّمَ فَصَلَّى فَلَمْ يَرْفَعْ يَدَيْهِ إِلَّا فِي أَوَّلِ مَرَّةٍ





আলকামা থেকে বর্ণিত। তিনি বলেন: আব্দুল্লাহ ইবনে মাসউদ ﵁রাদিয়াল্লাহু আনহু বলেন: আমি কি তোমাদেরকে সাথে নিয়ে রাসুলুল্লাহ ﷺসল্লাল্লাহু আলাইহি ওয়াসাল্লাম-এর নামাজ পড়বো? অতঃপর তিনি নামাজ পড়লেন, কিন্তু তাকবিরে উলা ব্যতীত দুই হাত ওঠালেন না।









হাদিস ৫৫
সহিহ আল-বুখারি ৪৪৪



عَنْ أَبِي قَتَادَةَ السَّلَمِيِّ أَنَّ رَسُولَ اللَّهِ صَلَّى اللهُ عَلَيْهِ وَسَلَّمَ قَالَ إِذَا دَخَلَ أَحَدُكُمُ الْمَسْجِدَ فَلْيَرْكَعْ رَكْعَتَيْنِ قَبْلَ أَنْ يَجْلِسَ





আবু কাতাদা সালামি ﵁রাদিয়াল্লাহু আনহু থেকে বর্ণিত। রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “তোমাদের কেউ মসজিদে প্রবেশ করলে সে যেন বসার পূর্বে দুই রাকাত সালাত আদায় করে নেয়।”









হাদিস ৫৬
সহিহ আল-বুখারি ২৪২০



عَنْ أَبِي هُرَيْرَةَ عَنِ النَّبِيِّ صَلَّى اللهُ عَلَيْهِ وَسَلَّمَ قَالَ لَقَدْ هَمَمْتُ أَنْ آمُرَ بِالصَّلاَةِ فَتُقَامَ ثُمَّ أُخَالِفَ إِلَى مَنَازِلِ قَوْمٍ لاَ يَشْهَدُونَ الصَّلاَةَ فَأُحَرِّقَ عَلَيْهِمْ





আবু হুরায়রা ﵁রাদিয়াল্লাহু আনহু থেকে বর্ণিত। নবি কারিম ﷺসল্লাল্লাহু আলাইহি ওয়াসাল্লাম বলেছেন, “আমি ইচ্ছা করেছিলাম যে, (কাউকে ইমাম করে) সালাত আদায় করার আদেশ করবো। সালাতে দাঁড়ানোর পর যে লোকেরা সালাতে (জামাআতে) শামিল হয় না, আমি তাদের বাড়ি গিয়ে তা জ্বালিয়ে দেবো।”









হাদিস ৫৭
সহিহ আল-বুখারি ৬৪৫



عَنْ عَبْدِ اللَّهِ بْنِ عُمَرَ أَنَّ رَسُولَ اللَّهِ صَلَّى اللهُ عَلَيْهِ وَسَلَّمَ قَالَ صَلاَةُ الْجَمَاعَةِ تَفْضُلُ صَلاَةَ الْفَذِّ بِسَبْعٍ وَعِشْرِينَ دَرَجَةً





আব্দুল্লাহ ইবনে উমর ﵁রাদিয়াল্লাহু আনহু থেকে বর্ণিত। রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “একাকী নামাজ পড়ার চাইতে জামাআতে নামাজ পড়ার ফজিলত সাতাশ গুণ বেশি।”




জামাআত শেষে সুন্নাত সালাত মসজিদে আদায় করলে ফরজের স্থান থেকে সরে যাওয়া সুন্নাত। সালাম ফেরানোর পর ইমাম মসজিদে সুন্নাত পড়লে স্বস্থান থেকে উঠে অন্য স্থানে পড়বেন। (রাহে বেলায়াত, পৃষ্ঠা ৪৩০)









হাদিস ৫৮
সহিহ ইবনে হিব্বান ১৮৮৮



عَنْ أَبِي هُرَيْرَةَ قَالَ قَالَ رَسُولُ اللَّهِ صَلَّى اللَّهُ عَلَيْهِ وَسَلَّمَ أَسْوَأُ النَّاسِ سَرَقَةً الَّذِي يَسْرِقُ صَلَاتَهُ قَالَ وَكَيْفَ يَسْرِقُ صَلَاتَهُ قَالَ لَا يُتِمُّ رُكُوعَهَا وَلَا سُجُودَهَا





আবু হুরায়রা ﵁রাদিয়াল্লাহু আনহু থেকে বর্ণিত। তিনি বলেন, রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “সবচাইতে নিকৃষ্ট চোর হচ্ছে ঐ লোক যে তার নামাজে চুরি করে।” (কেউ) জিজ্ঞেস করল, ইয়া রাসুলাল্লাহ! নামাজে কিভাবে চুরি করে? তিনি বললেন, “(নামাজে চুরি হলো) নামাজে রুকু এবং সিজদা ঠিকমত না করা।”




হাদিসে জিবরাইলের বর্ণনা থেকে জানা যায়: রাসুল ﷺসল্লাল্লাহু আলাইহি ওয়াসাল্লাম বলেছেন, “আল্লাহর ইবাদত এমনভাবে করবে যেন তুমি তাঁকে দেখছ। আর যদি তুমি তাঁকে দেখতে না পাও, তাহলে তিনি তোমাকে দেখছেন (তা অনুভব করবে)।” (সহিহ আল-বুখারি ৫০)

রুকু-সিজদা করার নিয়ম: রুকু থেকে উঠে পরিপূর্ণ সোজা হয়ে দাঁড়াতে হবে এবং কয়েক মুহূর্ত দাঁড়ানোর পর সিজদায় যাবে। প্রথম সিজদা থেকে উঠে স্থির হয়ে বসতে হবে এবং কয়েক মুহূর্ত বসার পর দ্বিতীয় সিজদায় যাবে।

রাসুলুল্লাহ ﷺসল্লাল্লাহু আলাইহি ওয়াসাল্লাম যতক্ষণ রুকু এবং সিজদায় থাকতেন, রুকু থেকে দাঁড়িয়ে ও দুই সিজদার মাঝে বসে প্রায় ততো সময় কাটাতেন।১ রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “যে মুসল্লি পুরোপুরি শান্তভাবে রুকু সিজদা আদায় করে না, তার সালাতের দিকে আল্লাহ তাকান না।”২ (রাহে বেলায়াত, পৃষ্ঠা ৩৭৯–৩৮০)

রুকু থেকে উঠে দাঁড়িয়ে رَبَّنَا وَلَكَ الْحَمْدُ حَمْدًا كَثِيرًا طَيِّبًا مُبَارَكًا فِيهِ পড়ার অভ্যাস করলে কিছু সময় স্থির হয়ে দাঁড়িয়ে থাকার ওয়াজিবটা আদায় হয়ে যায়।

আবার প্রথম সিজদা থেকে উঠে اللَّهُمَّ اغْفِرْ لِي وَارْحَمْنِي وَاهْدِنِي وَاجْبُرْنِي وَعَافِنِي وَارْزُقْنِي وَارْفَعْنِي পড়ার অভ্যাস করলে দু’সিজদার মাঝখানে কিছুক্ষণ স্থির হয়ে বসার ওয়াজিবটুকু আদায় হয়ে যায়।









হাদিস ৫৯
সহিহ ইবনে খুজায়মা ১৪৮৫



عَنْ عَبْدِ اللَّهِ بْنِ عُمَرَ كَانَ يَقُولُ كُنَّا إِذَا فَقَدْنَا الْإِنْسَانَ فِي صَلَاةِ الْعِشَاءِ الْآخِرَةِ وَالصُّبْحِ أَسَأْنَا بِهِ الظَّنَّ





আব্দুল্লাহ ইবনে উমর ﵁রাদিয়াল্লাহু আনহু থেকে বর্ণিত। তিনি বলেন: কোনো ব্যক্তিকে আমরা ফজর ও ইশার নামাজে (জামাআতে) না পেলে তার সম্পর্কে খারাপ ধারণা করতাম।









হাদিস ৬০
সহিহ আল-বুখারি ২৪৮৫



عَنْ رَافِعِ بْنِ خَدِيجٍ قَالَ كُنَّا نُصَلِّي مَعَ النَّبِيِّ صَلَّى اللهُ عَلَيْهِ وَسَلَّمَ الْعَصْرَ فَنَنْحَرُ جَزُورًا فَتُقْسَمُ عَشْرَ قِسَمٍ فَنَأْكُلُ لَحْمًا نَضِيجًا قَبْلَ أَنْ تَغْرُبَ الشَّمْسُ





রাফি ইবনে খাদিজ ﵁রাদিয়াল্লাহু আনহু থেকে বর্ণিত। তিনি বলেন: আমরা নবি কারিম ﷺসল্লাল্লাহু আলাইহি ওয়াসাল্লাম-এর সাথে আসরের নামাজ পড়তাম, অতঃপর উট জবেহ করা হত এবং তা কেটে দশ ভাগে ভাগ করা হত। অতঃপর রান্না করা হত এবং আমরা রান্না করা গোশত খেতাম সূর্য ডুবার পূর্বে।









হাদিস ৬১
সহিহ আল-বুখারি ৭০৩



عَنْ أَبِي هُرَيْرَةَ أَنَّ رَسُولَ اللَّهِ صَلَّى اللهُ عَلَيْهِ وَسَلَّمَ قَالَ إِذَا صَلَّى أَحَدُكُمْ لِلنَّاسِ فَلْيُخَفِّفْ فَإِنَّ مِنْهُمُ الضَّعِيفَ وَالسَّقِيمَ وَالْكَبِيرَ وَإِذَا صَلَّى أَحَدُكُمْ لِنَفْسِهِ فَلْيُطَوِّلْ مَا شَاءَ





আবু হুরায়রা ﵁রাদিয়াল্লাহু আনহু থেকে বর্ণিত। রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “তোমাদের কেউ যখন ইমামতি করবে, তখন যেন সে স্বল্প কিরাত করে। কেননা জামাআতে দুর্বল, অসুস্থ ও বৃদ্ধ লোক থাকে। কিন্তু তোমরা কেউ একাকী নামাজ আদায় করলে যতটা ইচ্ছা কিরাত দীর্ঘ করতে পার।”




রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “যে ব্যক্তি প্রত্যেক ফরজ নামাজের পর আয়াতুল কুরসি পাঠ করবে, তার জান্নাতে প্রবেশের পথে মৃত্যু ছাড়া আর কোনো বাধা থাকবে না।”৩ (মা’আরেফুল কোরআন, আয়াতুল কুরসির ব্যাখ্যা)









হাদিস ৬২
সহিহ আল-বুখারি ৬১৫



عَنْ أَبِي هُرَيْرَةَ أَنَّ رَسُولَ اللَّهِ صَلَّى اللهُ عَلَيْهِ وَسَلَّمَ قَالَ لَوْ يَعْلَمُ النَّاسُ مَا فِي النِّدَاءِ وَالصَّفِّ الْأَوَّلِ ثُمَّ لَمْ يَجِدُوا إِلَّا أَنْ يَسْتَهِمُوا عَلَيْهِ لاَسْتَهَمُوا وَلَوْ يَعْلَمُونَ مَا فِي التَّهْجِيرِ لاَسْتَبَقُوا إِلَيْهِ وَلَوْ يَعْلَمُونَ مَا فِي الْعَتَمَةِ وَالصُّبْحِ لَأَتَوْهُمَا وَلَوْ حَبْوًا





আবু হুরায়রা ﵁রাদিয়াল্লাহু আনহু থেকে বর্ণিত। রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “মানুষ যদি আজান ও প্রথম কাতারের মর্যাদা জানত আর লটারি করা ছাড়া তা পাওয়ার সুযোগ না থাকলে লটারি করেই তা পেতে চাইত। জোহর নামাজে যাওয়ার কত মর্যাদা তা যদি জানত তাহলে দৌড়িয়ে দৌড়িয়ে যেত। আর ইশা ও ফজরের জামাআতে শামিল হওয়ার মর্যাদা যদি জানত তা হলে হামাগুড়ি দিয়ে হলেও তাতে হাজির হত।”




রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “যে ব্যক্তি ইশার জামাআতে শামিল হলো সে অর্ধ রাত পর্যন্ত নামাজ পড়ার সওয়াব পেল। আর যে ব্যক্তি ফজরের নামাজও জামাআতের সাথে পড়ল সে সারারাত ধরে নামাজ পড়ার সওয়াব পেল।” (সহিহ মুসলিম ৬৫৬/২৬০)

রাসুলুল্লাহ ﷺসল্লাল্লাহু আলাইহি ওয়াসাল্লাম বলেন, “বিতর প্রত্যেক মুসলিমের উপর হক (দায়িত্ব), কাজেই যে পাঁচ রাকআত বিতর আদায় করতে ভালোবাসে, সে যেন তাই করে; যে তিন রাকআত বিতর আদায় করতে ভালোবাসে সে যেন তাই করে এবং যে এক রাকআত বিতর আদায় করতে ভালোবাসে, সে যেন তাই করে।”৪ (সালাত, দু’আ ও যিকর, পৃষ্ঠা ১৫২)









হাদিস ৬৩
সুনান আবু দাউদ ১০১৯



عَنْ عَبْدِ اللَّهِ قَالَ صَلَّى رَسُولُ اللَّهِ صَلَّى اللهُ عَلَيْهِ وَسَلَّمَ الظُّهْرَ خَمْسًا فَقِيلَ لَهُ أَزِيدَ فِي الصَّلَاةِ قَالَ وَمَا ذَاكَ قَالَ صَلَّيْتَ خَمْسًا فَسَجَدَ سَجْدَتَيْنِ بَعْدَ مَا سَلَّمَ





আব্দুল্লাহ ﵁রাদিয়াল্লাহু আনহু থেকে বর্ণিত। তিনি বলেন: রাসুলুল্লাহ ﷺসল্লাল্লাহু আলাইহি ওয়াসাল্লাম জোহরের নামাজ পাঁচ রাকাত পড়লে তাঁকে জিজ্ঞেস করা হলো, নামাজ কি বর্ধিত করা হয়েছে? তিনি বললেন, “তা আবার কেমন?” সবাই বলল: আপনি তো পাঁচ রাকাত পড়েছেন। তিনি সালাম ফেরানোর পর দুটি সাহু সিজদা করলেন (এবং সালাম ফিরে নামাজ শেষ করলেন)।




সুনান আবু দাউদ ১০১৮ থেকে: ইমরান ইবনে হুসাইন ﵁রাদিয়াল্লাহু আনহু থেকে বর্ণিত। তিনি বলেন: আসরের তিন রাকাত নামাজ পড়েই রাসুলুল্লাহ ﷺসল্লাল্লাহু আলাইহি ওয়াসাল্লাম সালাম ফেরালেন এবং হুজরাতে প্রবেশ করলেন। তখন খিরবাক নামে লম্বা হাতওয়ালা এক ব্যক্তি উঠে বললেন: হে আল্লাহর রাসুল! নামাজ কি সংক্ষিপ্ত করে দেওয়া হয়েছে? একথা শুনে রাসুলুল্লাহ ﷺসল্লাল্লাহু আলাইহি ওয়াসাল্লাম সন্ত্রস্ত হয়ে চাদর টানতে টানতে বেরিয়ে এসে লোকদেরকে জিজ্ঞেস করলেন: “সে কি সত্য বলেছে?” লোকজন বলল: হ্যাঁ। তখন তিনি অবশিষ্ট এক রাকাত নামাজ পড়ে সালাম ফেরালেন এবং দুটি সাহু সিজদা দেওয়ার পরে সালাম ফিরিয়ে নামাজ শেষ করলেন।












সহিহ আল-বুখারি ৭৯২



মুসনাদ আহমাদ ১০৮০০



ইমাম নাসায়ীর আস-সুনানুল কুবরা ৯৮৪৮



সুনান আবু দাউদ ১৪২২





রাসুলুল্লাহ ﷺ-এর নফল নামাজ



হাদিস ৬৪
সহিহ মুসলিম ৭৩০/১০৫



عَنْ عَبْدِ اللهِ بْنِ شَقِيقٍ قَالَ سَأَلْتُ عَائِشَةَ عَنْ صَلَاةِ رَسُولِ اللهِ صَلَّى اللهُ عَلَيْهِ وَسَلَّمَ عَنْ تَطَوُّعِهِ فَقَالَتْ كَانَ يُصَلِّي فِي بَيْتِي قَبْلَ الظُّهْرِ أَرْبَعًا ثُمَّ يَخْرُجُ فَيُصَلِّي بِالنَّاسِ ثُمَّ يَدْخُلُ فَيُصَلِّي رَكْعَتَيْنِ وَكَانَ يُصَلِّي بِالنَّاسِ الْمَغْرِبَ ثُمَّ يَدْخُلُ فَيُصَلِّي رَكْعَتَيْنِ وَيُصَلِّي بِالنَّاسِ الْعِشَاءَ وَيَدْخُلُ بَيْتِي فَيُصَلِّي رَكْعَتَيْنِ وَكَانَ يُصَلِّي مِنَ اللَّيْلِ تِسْعَ رَكَعَاتٍ فِيهِنَّ الْوِتْرُ وَكَانَ يُصَلِّي لَيْلًا طَوِيلًا قَائِمًا وَلَيْلًا طَوِيلًا قَاعِدًا وَكَانَ إِذَا قَرَأَ وَهُوَ قَائِمٌ رَكَعَ وَسَجَدَ وَهُوَ قَائِمٌ وَإِذَا قَرَأَ قَاعِدًا رَكَعَ وَسَجَدَ وَهُوَ قَاعِدٌ وَكَانَ إِذَا طَلَعَ الْفَجْرُ صَلَّى رَكْعَتَيْنِ





আব্দুল্লাহ ইবনে শাকিক ﵁রাদিয়াল্লাহু আনহু থেকে বর্ণিত। তিনি বলেন: আমি রাসুলুল্লাহ ﷺসল্লাল্লাহু আলাইহি ওয়াসাল্লাম-এর নফল সালাত সম্পর্কে আয়িশা ﵂রাদিয়াল্লাহু আনহা-কে জিজ্ঞেস করলে তিনি বলেন: রাসুলুল্লাহ ﷺসল্লাল্লাহু আলাইহি ওয়াসাল্লাম জোহরের পূর্বে আমার ঘরে চার রাকাত নফল আদায় করতেন। তারপর গিয়ে মসজিদে লোকদের সাথে সালাত আদায় করতেন। পরে ঘরে এসে আবার দুই রাকাত নফল আদায় করতেন। অতঃপর লোকজনের সাথে মাগরিবের সালাত আদায় করতেন এবং ঘরে এসে দুই রাকাত নফল আদায় করতেন। আবার ইশার সালাত লোকজনের সাথে আদায় করে আমার ঘরে এসে দুই রাকাত নফল আদায় করতেন। আর রাতের বেলা বিতরসহ নয় রাকাত সালাত আদায় করতেন। তিনি রাতে দীর্ঘ সময় দাঁড়িয়ে দাঁড়িয়ে নফল আদায় করতেন আবার দীর্ঘ সময় বসে বসেও নফল আদায় করতেন। যখন তিনি দাঁড়িয়ে কিরাত পড়তেন তখন দাঁড়িয়েই রুকু-সিজদা করতেন। আবার যখন বসে কিরাত করতেন তখন রুকু ও সিজদা বসেই করতেন। আর ফজরের সময় হলে দুই রাকাত নফল আদায় করতেন।




রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “বান্দা যখন সাজদায় রত থাকে, তখন সে তার প্রভুর সবচেয়ে নিকটবর্তী হয়। কাজেই তোমরা এই সময়ে বেশি বেশি দোয়া করবে। (কারণ এই সময়ে দোয়া কবুলের সম্ভাবনা খুবই বেশি।)” (সহিহ মুসলিম ৪৮২/২১৫)

হাদিসের যেকোনো দোয়া সাজদায় করা যায়। তাই কুরআন ও হাদিস থেকে বিভিন্ন দোয়া অর্থসহ মুখস্থ করে সেগুলোর মাধ্যমে সাজদার সময় আল্লাহর কাছে চাইতে হবে। (মুনাজাত ও নামায, পৃষ্ঠা ২৬–২৮)









হাদিস ৬৫
সহিহ মুসলিম ৭৭৮/২১০



عَنْ جَابِرٍ قَالَ قَالَ رَسُولُ اللهِ صَلَّى اللهُ عَلَيْهِ وَسَلَّمَ إِذَا قَضَى أَحَدُكُمُ الصَّلَاةَ فِي مَسْجِدِهِ فَلْيَجْعَلْ لِبَيْتِهِ نَصِيبًا مِنْ صَلَاتِهِ فَإِنَّ اللهَ جَاعِلٌ فِي بَيْتِهِ مِنْ صَلَاتِهِ خَيْرًا





জাবির ﵁রাদিয়াল্লাহু আনহু থেকে বর্ণিত। তিনি বলেন: রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “তোমাদের কেউ যখন মসজিদে (জামায়াতে) সালাত আদায় করে নেয়, তখন সে যেন বাড়িতে আদায় করার জন্য তার সালাতের কিছু অংশ রেখে দেয়। কেননা তার এ সালাতের কারণে নিশ্চয় আল্লাহ তাআলা তার বাড়িতে বরকত ও কল্যাণ দান করবেন।”




যায়িদ ইবনে সাবিত ﵁রাদিয়াল্লাহু আনহু থেকে বর্ণিত। রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “কোনো লোকের পক্ষে তার বাড়িতে নামাজ আদায় করা আমার এই মসজিদে (মসজিদে নববি) নামাজ আদায় করার চাইতে উত্তম। অবশ্যই তা ফরজ নামাজ ছাড়া।” (সুনান আবু দাউদ ১০৪৪)









হাদিস ৬৬
সহিহ আল-বুখারি ৫০৪৫



حَدَّثَنَا قَتَادَةُ قَالَ سَأَلْتُ أَنَسَ بْنَ مَالِكٍ عَنْ قِرَاءَةِ النَّبِيِّ صَلَّى اللهُ عَلَيْهِ وَسَلَّمَ فَقَالَ كَانَ يَمُدُّ مَدًّا





কাতাদা ﵁রাদিয়াল্লাহু আনহু বলেন: আমি আনাস ইবনে মালিক ﵁রাদিয়াল্লাহু আনহু-কে নবি কারিম ﷺসল্লাল্লাহু আলাইহি ওয়াসাল্লাম-এর কিরাত সম্পর্কে জিজ্ঞেস করলাম। তিনি বললেন: নবি ﷺসল্লাল্লাহু আলাইহি ওয়াসাল্লাম দীর্ঘায়িত করে (অর্থাৎ টেনে টেনে) কুরআন পাঠ করতেন।




আরবিতে ر যবর রা (رَ), غ যবর গা (غَ), خ যবর খা (خَ) পড়লে কোনো অসুবিধা হয় না। মাখরাজ ঠিক না থাকলে অর্থ উল্টে যেতে পারে। মাখরাজ ঠিক রাখতে হবে। তবে র, রা, খ, খা, (ল, লা) এগুলো কোনো ব্যাপারই না। (জিজ্ঞাসা ও জবাব, খণ্ড ১, পৃষ্ঠা ৮৬)










জুমুয়ার নামাজ ও ইদের নামাজ



হাদিস ৬৭
সহিহ মুসলিম ৮৮০/৬৫



عَنْ أَبِي هُرَيْرَةَ عَنِ النَّبِيِّ صَلَّى اللهُ عَلَيْهِ وَسَلَّمَ أَنَّهُ كَانَ يَقْرَأُ فِي الْفَجْرِ يَوْمَ الْجُمُعَةِ الم تَنْزِيلُ وَهَلْ أَتَى





আবু হুরায়রা ﵁রাদিয়াল্লাহু আনহু থেকে বর্ণিত। নবি কারিম ﷺসল্লাল্লাহু আলাইহি ওয়াসাল্লাম জুমুআর দিন ফজরের সালাতে “আলিফ লাম মিম তানজিল” (সুরা আস-সাজদাহ) এবং “হাল আতা” (সুরা আল-ইনসান) সুরাদুটি পাঠ করতেন।




আয়িশা ﵂রাদিয়াল্লাহু আনহা বলেন: রাসুলুল্লাহ ﷺসল্লাল্লাহু আলাইহি ওয়াসাল্লাম রাতের তেলাওয়াতে সিজদায় বলতেন سَجَدَ وَجْهِيَ لِلَّذِي خَلَقَهُ وَشَقَّ سَمْعَهُ وَبَصَرَهُ بِحَوْلِهِ وَقُوَّتِهِ (অর্থ: সিজদায় অবনত হয়েছে আমার মুখমণ্ডল, তাঁরই জন্য যিনি তা সৃষ্টি করেছেন। তিনি নিজ শক্তিতে, নিজ সাহায্যে তার শ্রবণশক্তি ও দৃষ্টিশক্তি বিকশিত করেছেন)। (সুনান আবু দাউদ ১৪১৪)









হাদিস ৬৮
সহিহ আল-বুখারি ৯৩৪



عَنْ أَبِي هُرَيْرَةَ أَخْبَرَهُ أَنَّ رَسُولَ اللَّهِ صَلَّى اللهُ عَلَيْهِ وَسَلَّمَ قَالَ إِذَا قُلْتَ لِصَاحِبِكَ يَوْمَ الْجُمُعَةِ أَنْصِتْ وَالْإِمَامُ يَخْطُبُ فَقَدْ لَغَوْتَ





আবু হুরায়রা ﵁রাদিয়াল্লাহু আনহু থেকে বর্ণিত। রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “যখন জুমুয়ার দিন ইমাম খুতবা দেয় তখন যদি তোমার পাশের সঙ্গীকে বল, ‘চুপ কর’ তাহলে তুমি একটি অনর্থক কথা বললে।”




সহিহ আল-বুখারি ৯১০ থেকে: রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “যে ব্যক্তি জুমুয়ার দিন গোসল করে পবিত্র হয়ে, তেল লাগিয়ে অথবা সুগন্ধি মেখে মসজিদে যায় এবং দুই জন লোককে ফাঁক করে তাদের মাঝখানে বসে না, নির্ধারিত নফল নামাজ পড়ে, এরপর ইমাম যখন খুতবা দেয় তখন চুপ করে বসে শোনে। তবে সেই জুমুয়া থেকে পরবর্তী জুমুয়া পর্যন্ত আল্লাহ তার সমস্ত (সগিরা) গুনাহ মাফ করে দেন।”









হাদিস ৬৯
সহিহ আল-বুখারি ৯৩০



عَنْ جَابِرِ بْنِ عَبْدِ اللَّهِ قَالَ جَاءَ رَجُلٌ وَالنَّبِيُّ صَلَّى اللهُ عَلَيْهِ وَسَلَّمَ يَخْطُبُ النَّاسَ يَوْمَ الْجُمُعَةِ فَقَالَ أَصَلَّيْتَ يَا فُلاَنُ قَالَ لاَ قَالَ قُمْ فَارْكَعْ رَكْعَتَيْنِ





জাবির ইবনে আব্দুল্লাহ ﵁রাদিয়াল্লাহু আনহু থেকে বর্ণিত। তিনি বলেন: একজন লোক জুমুয়ার দিন (মসজিদে) আসলো। তখন নবি কারিম ﷺসল্লাল্লাহু আলাইহি ওয়াসাল্লাম লোকদের সামনে খুতবা দিচ্ছিলেন। তিনি তাকে বললেন, “হে অমুক! তুমি কি নামাজ পড়েছ?” সে বলল: না। তিনি বললেন, “ওঠ, দুই রাকাত নামাজ পড়ে নাও।”




সহিহ মুসলিম ৮৭২/৫০-এর বর্ণনা থেকে: রাসুলুল্লাহ ﷺসল্লাল্লাহু আলাইহি ওয়াসাল্লাম প্রতি জুমুয়ার দিন মিম্বারে দাঁড়িয়ে সুরা কফ পড়তেন।









হাদিস ৭০
সুনান আবু দাউদ ১১৩৬



عَنْ أُمِّ عَطِيَّةِ قَالَتْ أَمَرَنَا رَسُولُ اللَّهِ صَلَّى اللهُ عَلَيْهِ وَسَلَّمَ أَنْ نُخْرِجَ ذَوَاتِ الْخُدُورِ يَوْمَ الْعِيدِ قِيلَ فَالْحُيَّضُ قَالَ لِيَشْهَدْنَ الْخَيْرَ وَدَعْوَةَ الْمُسْلِمِينَ قَالَ فَقَالَتِ امْرَأَةٌ يَا رَسُولَ اللَّهِ إِنْ لَمْ يَكُنْ لِإِحْدَاهُنَّ ثَوْبٌ كَيْفَ تَصْنَعُ قَالَ تُلْبِسُهَا صَاحِبَتُهَا طَائِفَةً مِنْ ثَوْبِهَا





উম্মে আতিয়া ﵂রাদিয়াল্লাহু আনহা থেকে বর্ণিত। তিনি বলেন: রাসুলুল্লাহ ﷺসল্লাল্লাহু আলাইহি ওয়াসাল্লাম ইদের দিন ইদগাহে যাওয়ার জন্য আমাদেরকে (মেয়েদেরকে) নির্দেশ দেন। জিজ্ঞেস করা হলো, হায়েজওয়ালীরা কী করবে? তিনি বললেন, “কল্যাণকর কাজ ও মুসলিমদের দোয়ায় তাদের যোগদান করা উচিত।” একজন স্ত্রীলোক জিজ্ঞেস করল, হে আল্লাহর রাসুল! যদি তাদের কারো কাপড় না থাকে তাহলে কী করবে? তিনি বললেন, “তার বান্ধবী নিজের কাপড় থেকে তাকে কিছু পরতে দিবে।”










তাহাজ্জুদের নামাজ



হাদিস ৭১
সহিহ আল-বুখারি ১১৪৫



عَنْ أَبِي هُرَيْرَةَ أَنَّ رَسُولَ اللَّهِ صَلَّى اللهُ عَلَيْهِ وَسَلَّمَ قَالَ يَنْزِلُ رَبُّنَا تَبَارَكَ وَتَعَالَى كُلَّ لَيْلَةٍ إِلَى السَّمَاءِ الدُّنْيَا حِينَ يَبْقَى ثُلُثُ اللَّيْلِ الآخِرُ يَقُولُ مَنْ يَدْعُونِي فَأَسْتَجِيبَ لَهُ مَنْ يَسْأَلُنِي فَأُعْطِيَهُ مَنْ يَسْتَغْفِرُنِي فَأَغْفِرَ لَهُ





আবু হুরায়রা ﵁রাদিয়াল্লাহু আনহু থেকে বর্ণিত। রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “আমাদের প্রভু মহান আল্লাহ প্রত্যেক রাতের শেষ তৃতীয়াংশ অবশিষ্ট থাকতে দুনিয়ার আসমানে নেমে আসেন এবং বলতে থাকেন, ‘কে আছ? আমাকে ডাক, আমি তার ডাকে সাড়া দেব। কে আছ? আমার কাছে চাও, আমি তাকে দেব। কে আছ? আমার কাছে (পাপ থেকে) ক্ষমা চাও, আমি তাকে ক্ষমা করে দেব।’”




তাহাজ্জুদের ক্ষেত্রে অন্যতম খেলাফে সুন্নাত হলো তাহাজ্জুদ বর্জন করা। কারণ, সারাদিনের দাওয়াত, জিহাদ, কর্ম ইত্যাদি শত ব্যস্ততা সত্ত্বেও রাসুলুল্লাহ, তাঁর সাহাবিগণ, নেককার তাবেয়িগণ, তাবে-তাবেয়িগণ তাহাজ্জুদ পরিত্যাগ করেন নি। কুরআন কারিমে কোনো সুন্নাত বা নফল নামাজের কথা বলা হয় নি কিন্তু তাহাজ্জুদের কথা বারবার বলা হয়েছে। আল্লাহর ক্ষমা লাভে, রহমত লাভে, বরকত ও নৈকট্য অর্জনের, দোয়া কবুলের, হাজত পূরণের ও বেলায়াত অর্জনের জন্য রাতের কিছু সময় একান্তে প্রভুর সান্নিধ্যের চেয়ে বড় অসীলা আর কিছুই নেই। (এহ্ইয়াউস সুনান, পৃষ্ঠা ৩২৫)









হাদিস ৭২
সহিহ ইবনে খুজায়মা ১১৩৫



عَنْ أَبِي أُمَامَةَ الْبَاهِلِيِّ عَنْ رَسُولِ اللَّهِ صَلَّى اللهُ عَلَيْهِ وَسَلَّمَ قَالَ عَلَيْكُمْ بِقِيَامِ اللَّيْلِ فَإِنَّهُ دَأْبُ الصَّالِحِينَ قَبْلَكُمْ وَهُوَ قُرْبَةٌ لَكُمْ إِلَى رَبِّكُمْ وَمُكَفِّرَةٌ لِلسَّيِّئَاتِ وَمَنْهَاةٌ عَنِ الْإِثْمِ





আবু উমামা বাহেলি ﵁রাদিয়াল্লাহু আনহু থেকে বর্ণিত। তিনি বলেন: রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “তোমরা রাতের (তাহাজ্জুদের) নামাজ পড়ার চেষ্টা করো, কেননা তোমাদের আগের নেক বান্দাদের এটা অভ্যাস ছিল। আর এ নামাজ তোমাদেরকে তোমাদের রবের নিকটবর্তী করবে, ছোট ছোট গুনাহ দূর করবে এবং বড় গুনাহ থেকে বাঁচাবে।”




আবু সাইদ খুদরি ও আবু হুরায়রা ﵄রাদিয়াল্লাহু আনহুমা বলেন, রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “যে ব্যক্তি ঘুম থেকে উঠে তার স্ত্রীকে জাগাবে এবং দুজনে মিলে দু’ রাকআত তাহাজ্জুদ আদায় করবে, আল্লাহর দরবারে তারা আল্লাহর শ্রেষ্ঠ যাকেরীনের অন্তর্ভুক্ত হবে।”১ (রাহে বেলায়াত, পৃষ্ঠা ৫৮)

অনেক সাহাবি বিতর পড়ে ঘুমিয়ে পড়তেন যদি শেষ রাতে ঘুম না ভাঙে সেজন্য। এরপর আবার উঠে তাহাজ্জুদ পড়তেন। এতে কোনো সমস্যা নেই। (জিজ্ঞাসা ও জবাব, খণ্ড ১, পৃষ্ঠা ৭২)









হাদিস ৭৩
সহিহ আল-বুখারি ১১৫৪



عُبَادَةُ بْنُ الصَّامِتِ عَنِ النَّبِيِّ صَلَّى اللهُ عَلَيْهِ وَسَلَّمَ قَالَ مَنْ تَعَارَّ مِنَ اللَّيْلِ فَقَالَ لاَ إِلَهَ إِلَّا اللَّهُ وَحْدَهُ لاَ شَرِيكَ لَهُ لَهُ المُلْكُ وَلَهُ الحَمْدُ وَهُوَ عَلَى كُلِّ شَيْءٍ قَدِيرٌ الحَمْدُ لِلَّهِ وَسُبْحَانَ اللَّهِ وَلاَ إِلَهَ إِلَّا اللَّهُ وَاللَّهُ أَكْبَرُ وَلاَ حَوْلَ وَلاَ قُوَّةَ إِلَّا بِاللَّهِ ثُمَّ قَالَ اللَّهُمَّ اغْفِرْ لِي أَوْ دَعَا اسْتُجِيبَ لَهُ فَإِنْ تَوَضَّأَ وَصَلَّى قُبِلَتْ صَلاَتُهُ





উবাদা ইবনে সামিত ﵁রাদিয়াল্লাহু আনহু হতে বর্ণিত। নবি কারিম ﷺসল্লাল্লাহু আলাইহি ওয়াসাল্লাম বলেছেন, “যে ব্যক্তি রাতে ঘুম থেকে জেগে এ দোয়া পড়ে



لاَ إِلَهَ إِلَّا اللَّهُ وَحْدَهُ لاَ شَرِيكَ لَهُ لَهُ المُلْكُ وَلَهُ الحَمْدُ وَهُوَ عَلَى كُلِّ شَيْءٍ قَدِيرٌ الحَمْدُ لِلَّهِ وَسُبْحَانَ اللَّهِ وَلاَ إِلَهَ إِلَّا اللَّهُ وَاللَّهُ أَكْبَرُ وَلاَ حَوْلَ وَلاَ قُوَّةَ إِلَّا بِاللَّهِ




লা ইলাহা ইল্লাল্লাহু ওয়াহদাহু লা-শারিকালাহু লাহুল মুলকু ওয়া লাহুল হামদু ওয়া হুয়া আলা কুল্লি শায়ইন কাদির, আলহামদুলিল্লাহি ওয়া সুবহানাল্লাহি ওয়া লা ইলাহা ইল্লাল্লাহু ওয়াল্লাহু আকবার ওয়া লা হাওলা ওয়া লা কুওয়াতা ইল্লা বিল্লাহ




আল্লাহ ছাড়া কোনো মাবুদ নেই, তিনি একক, তাঁর কোনো শরিক নেই, রাজত্ব তাঁরই এবং প্রশংসা তাঁরই, আর তিনিই সব কিছুর উপর ক্ষমতাবান। প্রশংসা আল্লাহর, আল্লাহ পবিত্র, আল্লাহ ছাড়া কোনো মাবুদ নেই, আল্লাহ সর্বশ্রেষ্ঠ। কোনো অবলম্বন নেই, কোনো ক্ষমতা নেই আল্লাহর (সাহায্য) ছাড়া।





এরপর সে বলে, হে আল্লাহ! আমাকে ক্ষমা করো অথবা কোনো প্রকার দোয়া করে বা কিছু চায় তবে তার দোয়া কবুল করা হয়। আর যদি সে ওজু করে (তাহাজ্জুদের) সালাত আদায় করে তবে তা কবুল করা হয়।”




সুবহানাল্লাহ! (ঘুম থেকে জেগে) বিছানায় থেকেই, কোনোরূপ ওজু-গোসল ছাড়াই এ বাক্যগুলো পাঠ করলে এতো বড় পুরস্কার! এ যিকরের মধ্যে অতি পরিচিত যিকরের ৬টি বাক্য রয়েছে, যা প্রায় সকল মুসলমানের মুখস্ত রয়েছে। (রাহে বেলায়াত, পৃষ্ঠা ৪৯০)









হাদিস ৭৪
সুনান আবু দাউদ ১৪৮৮



عَنْ سَلْمَانَ قَالَ قَالَ رَسُولُ اللَّهِ صَلَّى اللهُ عَلَيْهِ وَسَلَّمَ إِنَّ رَبَّكُمْ تَبَارَكَ وَتَعَالَى حَيِيٌّ كَرِيمٌ يَسْتَحْيِي مِنْ عَبْدِهِ إِذَا رَفَعَ يَدَيْهِ إِلَيْهِ أَنْ يَرُدَّهُمَا صِفْرًا





সালমান ﵁রাদিয়াল্লাহু আনহু থেকে বর্ণিত। তিনি বলেন: রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “নিশ্চয় তোমাদের মহান রব অধিক লজ্জাশীল ও সম্মানীয়। যখন তাঁর কোনো বান্দা দুই হাত তুলে দোয়া করে, তখন ঐ হাত দুইখানি তিনি ফিরিয়ে দিতে লজ্জাবোধ করেন।”




আয়িশা ﵂রাদিয়াল্লাহু আনহা বলেন, রাসুলুল্লাহ ﷺসল্লাল্লাহু আলাইহি ওয়াসাল্লাম তাঁর মুবারক হাত দু’খানা উঠিয়ে দোয়া করতেন, এমনকি আমি তাঁর (বেশি বেশি) হাত উঠিয়ে দোয়া করাতে ক্লান্ত ও অস্থির হয়ে পড়তাম। তিনি এভাবে দোয়াতে বলতেন, اَللَّهُمَّ فَإِنَّمَا أَنَا بَشَرٌ فَلَا تُعَذِّبْنِيْ بِشَتْمِ رَجُلٍ شَتَمْتُهُ أَوْ أَذَيْتُهُ (হে আল্লাহ! আমি একজন মানুষ মাত্র; আমি কোনো মানুষকে গালি দিয়ে ফেললে বা কষ্ট দিলে আপনি সেজন্য আমাকে শাস্তি দিবেন না)।২ (এহ্ইয়াউস সুনান, পৃষ্ঠা ৩৮২)

অনেকে নিজের জন্য নিজে আল্লাহর দরবারে দুআ চাওয়ার চেয়ে অন্য কোনো বুজুর্গের কাছে দুআ চাওয়াকেই বেশি উপকারী বলে মনে করেন। পিতা-মাতা, ওস্তাদ, আলিম বা নেককার কোনো জীবিত মানুষের কাছে দুআ চাওয়া জায়েজ। তবে নিজের দুআ নিজে করাই সর্বোত্তম। আমরা মনে করি, আমরা গুনাহগার, আল্লাহ কি আমাদের কথা শুনবেন? আসলে গুনাহগারের দুআই তো তিনি শোনেন। আমার মনের বেদনা, আকুতি আমার মতো করে অন্য কেউ কি প্রেমময় মালিকের কাছে জানাতে পারবে? এছাড়া এ দুআ আমার জন্য সাওয়াব বয়ে আনবে এবং আমাকে আল্লাহর প্রেম ও করুণার পথে এগিয়ে নিয়ে যাবে। আয়িশা ﵂রাদিয়াল্লাহু আনহা বলেন: আমি প্রশ্ন করলাম: হে আল্লাহর রসুল, সর্বোত্তম দুআ কী? তিনি বললেন, “মানুষের নিজের জন্য নিজের দুআ।” (রাহে বেলায়াত, পৃষ্ঠা ১৩৮)









হাদিস ৭৫
সুনান আবু দাউদ ৫২১



عَنْ أَنَسِ بْنِ مَالِكٍ قَالَ قَالَ رَسُولُ اللَّهِ صَلَّى اللهُ عَلَيْهِ وَسَلَّمَ لَا يُرَدُّ الدُّعَاءُ بَيْنَ الْأَذَانِ وَالْإِقَامَةِ





আনাস ইবনে মালিক ﵁রাদিয়াল্লাহু আনহু থেকে বর্ণিত। তিনি বলেন: রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “আজান ও ইকামাতের মধ্যবর্তী সময়ের দোয়া ফেরত দেওয়া হয় না।”












সুনান আবু দাউদ ১৪৫১



মুসনাদ আহমাদ ২৫৮৮২





যোহা (চাশত) নামাজ



হাদিস ৭৬
সহিহ মুসলিম ৭১৯/৭৯



عَنْ عَائِشَةَ قَالَتْ كَانَ رَسُولُ اللهِ صَلَّى اللهُ عَلَيْهِ وَسَلَّمَ يُصَلِّي الضُّحَى أَرْبَعًا وَيَزِيدُ مَا شَاءَ اللهُ





আয়িশা ﵂রাদিয়াল্লাহু আনহা থেকে বর্ণিত। তিনি বলেন: রাসুলুল্লাহ ﷺসল্লাল্লাহু আলাইহি ওয়াসাল্লাম যোহা নামাজ চার রাকাত আদায় করতেন এবং আল্লাহর ইচ্ছায় বেশিও আদায় করতেন।




দোহা (الضحى) আরবি শব্দ। বাংলায় সাধারণত “যোহা” উচ্চারণ করা হয়। এর অর্থ দিনের প্রথম অংশ (forenoon)। ফারসি ভাষায় “চাশত।” চাশত নামাজের সময় সূর্যোদয়ের (আনুমানিক) ২০ মিনিট পর থেকে দুপুরের পূর্ব পর্যন্ত। তাহাজ্জুদ নামাজের পর গুরুত্বপূর্ণ নফল নামাজ যোহা বা চাশত নামাজ। চাশতের সালাত দুই রাকাত থেকে বারো রাকাত পর্যন্ত আদায় করা যায়। এ সালাতকে “সালাতুল আওয়াবিন” বা “আল্লাহওয়ালাগণের সালাত” বলা হয়। এদেশে এ সালাত “ইশরাকের সালাত” বা “সূর্যোদয়ের সালাত” বলে পরিচিত। আনাস ﵁রাদিয়াল্লাহু আনহু বলেন: রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “যে ব্যক্তি ফজরের সালাত জামাআতে আদায় করে বসে বসে আল্লাহর জিকির করবে সূর্যোদয় পর্যন্ত, এরপর দুই রাকাত সালাত আদায় করবে, সে একটি হজ ও একটি উমরার সওয়াব অর্জন করবে; পরিপূর্ণ, পরিপূর্ণ, পরিপূর্ণ (হজ ও উমরা)।”১ (রাহে বেলায়াত, পৃষ্ঠা ৫৪৪)












জামি আত-তিরমিজি ৫৮৬





সালাতুল ইস্তেখারা



হাদিস ৭৭
সহিহ আল-বুখারি ৬৩৮২



عَنْ جَابِرٍ رَضِيَ اللَّهُ عَنْهُ قَالَ كَانَ النَّبِيُّ صَلَّى اللهُ عَلَيْهِ وَسَلَّمَ يُعَلِّمُنَا الِاسْتِخَارَةَ فِي الأُمُورِ كُلِّهَا كَالسُّورَةِ مِنَ القُرْآنِ إِذَا هَمَّ بِالأَمْرِ فَلْيَرْكَعْ رَكْعَتَيْنِ ثُمَّ يَقُولُ اللَّهُمَّ إِنِّي أَسْتَخِيرُكَ بِعِلْمِكَ وَأَسْتَقْدِرُكَ بِقُدْرَتِكَ وَأَسْأَلُكَ مِنْ فَضْلِكَ الْعَظِيمِ فَإِنَّكَ تَقْدِرُ وَلاَ أَقْدِرُ وَتَعْلَمُ وَلاَ أَعْلَمُ وَأَنْتَ عَلَّامُ الْغُيُوبِ اللَّهُمَّ إِنْ كُنْتَ تَعْلَمُ أَنَّ هَذَا الْأَمْرَ خَيْرٌ لِي فِي دِينِي وَمَعَاشِي وَعَاقِبَةِ أَمْرِي أَوْ قَالَ فِي عَاجِلِ أَمْرِي وَآجِلِهِ فَاقْدُرْهُ لِي وَإِنْ كُنْتَ تَعْلَمُ أَنَّ هَذَا الْأَمْرَ شَرٌّ لِي فِي دِينِي وَمَعَاشِي وَعَاقِبَةِ أَمْرِي أَوْ قَالَ فِي عَاجِلِ أَمْرِي وَآجِلِهِ فَاصْرِفْهُ عَنِّي وَاصْرِفْنِي عَنْهُ وَاقْدُرْ لِي الخَيْرَ حَيْثُ كَانَ ثُمَّ رَضِّنِي بِهِ وَيُسَمِّي حَاجَتَهُ





জাবির ﵁রাদিয়াল্লাহু আনহু থেকে বর্ণিত। তিনি বলেন, নবি কারিম ﷺসল্লাল্লাহু আলাইহি ওয়াসাল্লাম আমাদের সকল কাজের জন্য ইস্তেখারা শিক্ষা দিতেন, যেমন গুরুত্বের সাথে তিনি আমাদেরকে কুরআনের সুরা শিক্ষা দিতেন। (বলতেন) “যখন তোমাদের কেউ কোনো কাজের ব্যাপারে চিন্তা করবে তখন (নফল) দু’রাকআত সালাত আদায় করবে অতঃপর এ দোয়াটি বলবে:



اللَّهُمَّ إِنِّي أَسْتَخِيرُكَ بِعِلْمِكَ وَأَسْتَقْدِرُكَ بِقُدْرَتِكَ وَأَسْأَلُكَ مِنْ فَضْلِكَ الْعَظِيمِ فَإِنَّكَ تَقْدِرُ وَلاَ أَقْدِرُ وَتَعْلَمُ وَلاَ أَعْلَمُ وَأَنْتَ عَلَّامُ الْغُيُوبِ اللَّهُمَّ إِنْ كُنْتَ تَعْلَمُ أَنَّ هَذَا الْأَمْرَ خَيْرٌ لِي فِي دِينِي وَمَعَاشِي وَعَاقِبَةِ أَمْرِي أَوْ قَالَ فِي عَاجِلِ أَمْرِي وَآجِلِهِ فَاقْدُرْهُ لِي وَإِنْ كُنْتَ تَعْلَمُ أَنَّ هَذَا الْأَمْرَ شَرٌّ لِي فِي دِينِي وَمَعَاشِي وَعَاقِبَةِ أَمْرِي أَوْ قَالَ فِي عَاجِلِ أَمْرِي وَآجِلِهِ فَاصْرِفْهُ عَنِّي وَاصْرِفْنِي عَنْهُ وَاقْدُرْ لِي الخَيْرَ حَيْثُ كَانَ ثُمَّ رَضِّنِي بِهِ




আল্লাহুম্মা ইন্নি আসতাখিরুকা বিইলমিকা ওয়া-আসতাকদিরুকা বিকুদরতিকা ওয়া আসআলুকা মিন ফাযলিকাল আযীম, ফাইন্নাকা তাকদিরু ওয়া লা-আকদিরু ওয়া তা’লামু ওয়া লা-আ’লামু ওয়া আনতা আল্লামুল গুয়ুব আল্লাহুম্মা ইন কুনতা তা’লামু আন্না হাযাল আমরা খইরুল লী ফী দীনী ওয়া মায়া-শী ওয়া আকিবাতি আমরী (ফি আ-জিলি আমরী ওয়া আজিলিহি) ফাকদুরহু লী ওয়া ইন কুনতা তা’লামু আন্না হাযাল আমরা শাররুল লী ফী দীনী ওয়া মায়া-শী ওয়া-আকিবাতি আমরী (ফি আ-জিলি আমরী ওয়া আজিলিহি) ফাসরিফহু আন্নী ওয়াসরিফনী আনহু ওয়াকদুরলিয়াল খইর হাইসু কানা সুম্মা রযযিনী বিহি।




হে আল্লাহ, তোমার জ্ঞান দ্বারা তোমার কাছে আমার কাজের কল্যাণ প্রার্থনা করছি, তোমার কাছে তোমার ক্ষমতা থেকে কাজ করার শক্তি চাচ্ছি, তোমার কাছে তোমার মহান অনুগ্রহ চাচ্ছি। কারণ তুমি ক্ষমতাবান এবং আমি ক্ষমতাহীন, তুমি জানো আর আমি জানি না, আর তুমি সকল গায়েবের জ্ঞান রাখো। হে আল্লাহ! যদি তুমি জানো যে এ কাজটি (কাঙ্ক্ষিত বিষয়টি উল্লেখ করবে) আমার জন্য কল্যাণকর আমার দীনের ব্যাপারে, আমার পার্থিব জীবনে ও আমার পরিণতিতে আমার বর্তমান ও ভবিষ্যতের দিক দিয়ে, তবে তা আমার জন্য নির্ধারণ করে দাও। আর যদি তুমি জানো যে, এ কাজটি আমার জন্য অকল্যাণকর আমার দীনের ব্যাপারে, আমার পার্থিব জীবনে ও আমার পরিণতিতে আমার বর্তমান ও ভবিষ্যতের দিক দিয়ে, তবে তা আমার কাছ থেকে সরিয়ে নাও, আর আমাকে সরিয়ে নাও তার থেকে। কল্যাণকে আমার জন্য নির্ধারণ করো তা যেখানেই থাকুক এবং তার মধ্যে আমাকে সন্তুষ্ট রাখো।”








“ইস্তেখারা” অর্থ আল্লাহর কাছে কল্যাণকর বিষয়টি বেছে দেওয়ার প্রার্থনা করা। ছোট, বড়, গুরুত্বপূর্ণ বা গুরুত্বহীন সকল বিষয়ে সিদ্ধান্ত গ্রহণের পূর্বে আল্লাহর সাথে পরামর্শ করা অর্থাৎ তাঁর মহান দরবারে সিদ্ধান্ত গ্রহণের তাওফিক চাওয়া মুমিনের অন্যতম দায়িত্ব। (রাহে বেলায়াত, পৃষ্ঠা ৪৭৩)

ইস্তেখারার নামাজ মানে শুয়ে, ঘুমিয়ে স্বপ্ন দেখা নয়। এগুলো হাদিসে আসে নি। ইস্তেখারার নামাজ হলো: যে কোনো সময়ে সুন্দরভাবে অজু করে, দুই রাকাত নামাজ পড়ে, সিজদায় বা নামাজের শেষে আল্লাহর কাছে ইস্তেখারার দুআ বারবার দুই/তিনবার করতে হবে। এরপর মন যে দিকে যাবে সেদিকে এগিয়ে যাবেন। ইনশাআল্লাহ ভালো ফলাফল হবে। (মিম্বারের আহ্বান, পৃষ্ঠা ১৬৪)










মসজিদ সংক্রান্ত



হাদিস ৭৮
সহিহ মুসলিম ৫৩৩/২৫



أَنَّ عُثْمَانَ بْنَ عَفَّانَ أَرَادَ بِنَاءَ الْمَسْجِدِ فَكَرِهَ النَّاسُ ذَلِكَ فَأَحَبُّوا أَنْ يَدَعَهُ عَلَى هَيْئَتِهِ فَقَالَ سَمِعْتُ رَسُولَ اللهِ صَلَّى اللهُ عَلَيْهِ وَسَلَّمَ يَقُولُ مَنْ بَنَى مَسْجِدًا لِلَّهِ بَنَى اللهُ لَهُ فِي الْجَنَّةِ مِثْلَهُ





উসমান ইবনে আফফান ﵁রাদিয়াল্লাহু আনহু মসজিদ নির্মাণ করতে (মসজিদে নববি সম্প্রসারণ করতে) মনস্থ করলে লোকজন তা অপছন্দ করল। বরং মসজিদ যেমন আছে তা তেমন রেখে দেওয়ায় তারা ভালো মনে করল। তখন উসমান ﵁রাদিয়াল্লাহু আনহু বললেন: আমি রাসুলুল্লাহ ﷺসল্লাল্লাহু আলাইহি ওয়াসাল্লাম-কে বলতে শুনেছি, “কেউ আল্লাহর সন্তুষ্টির জন্য মসজিদ তৈরি করলে আল্লাহ্ও তার জন্য জান্নাতে অনুরূপ একটি ঘর তৈরি করবেন।”




মসজিদে দেখা যায় এক পাশে ‘আল্লাহ’ অপর পাশে ‘মুহাম্মাদ’ লেখা; এটা মূলত সুন্নাত না (এভাবে লেখা অনুচিত)। রাসুলুল্লাহ ﷺসল্লাল্লাহু আলাইহি ওয়াসাল্লাম, সাহাবি ও তাবেয়িদের যুগে কখনোই মসজিদের সামনে এসব লেখা হতো না। মসজিদের সামনে এমন কিছু লেখা যা মানুষের দৃষ্টি আকর্ষণ করে, নামাজে দাঁড়ালে চোখ যেতে পারে এগুলো রাসুলুল্লাহ ﷺসল্লাল্লাহু আলাইহি ওয়াসাল্লাম নিষেধ করেছেন। আমরা লিখি “লা ইলাহা ইল্লাল্লাহু মুহাম্মাদুর রাসুলুল্লাহ।” এতে আমাদের ইমানের বাক্য প্রকাশ পায়। এটা খুব সুন্দর হয়। (জিজ্ঞাসা ও জবাব, খণ্ড ২য়, পৃষ্ঠা ২৫২)









হাদিস ৭৯
সহিহ আল-বুখারি ৪৪০



عَنْ عَبْدِ اللَّهِ بْنِ عُمَرَ أَنَّهُ كَانَ يَنَامُ وَهُوَ شَابٌّ أَعْزَبُ لاَ أَهْلَ لَهُ فِي مَسْجِدِ النَّبِيِّ صَلَّى اللهُ عَلَيْهِ وَسَلَّمَ





আব্দুল্লাহ ইবনে উমর ﵁রাদিয়াল্লাহু আনহু থেকে বর্ণিত। তিনি নবি কারিম ﷺসল্লাল্লাহু আলাইহি ওয়াসাল্লাম-এর মসজিদে ঘুমাতেন। অথচ তখন তিনি অবিবাহিত যুবক ছিলেন।









হাদিস ৮০
সহিহ আল-বুখারি ৬২৮৭



حَدَّثَنَا الزُّهْرِيُّ قَالَ أَخْبَرَنِي عَبَّادُ بْنُ تَمِيمٍ عَنْ عَمِّهِ قَالَ رَأَيْتُ رَسُولَ اللَّهِ صَلَّى اللهُ عَلَيْهِ وَسَلَّمَ فِي الْمَسْجِدِ مُسْتَلْقِيًا وَاضِعًا إِحْدَى رِجْلَيْهِ عَلَى الْأُخْرَى





যুহরি বলেন: আব্বাদ ইবনে তামিম তার চাচা থেকে আমার কাছে বর্ণনা করেন। তিনি বলেন: আমি রাসুলুল্লাহ ﷺসল্লাল্লাহু আলাইহি ওয়াসাল্লাম-কে মসজিদে চিত হয়ে শুয়ে থাকতে দেখেছি, তখন তাঁর এক পা অন্য পায়ের উপর রাখা ছিল।









হাদিস ৮১
সহিহ মুসলিম ৫৬৮/৭৯



عَنْ أَبِي هُرَيْرَةَ يَقُولُ قَالَ رَسُولُ اللهِ صَلَّى اللهُ عَلَيْهِ وَسَلَّمَ مَنْ سَمِعَ رَجُلًا يَنْشُدُ ضَالَّةً فِي الْمَسْجِدِ فَلْيَقُلْ لَا رَدَّهَا اللهُ عَلَيْكَ فَإِنَّ الْمَسَاجِدَ لَمْ تُبْنَ لِهَذَا





আবু হুরায়রা ﵁রাদিয়াল্লাহু আনহু থেকে বর্ণিত। তিনি বলেন: রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “কেউ কোনো ব্যক্তিকে মসজিদের মধ্যে হারানো কোনো জিনিস খোঁজ করতে দেখলে যেন বলে, আল্লাহ করুন! তোমার জিনিস যেন তুমি না পাও। কারণ মসজিদ তো এ উদ্দেশ্যে বানানো হয় নি।”




মসজিদের মধ্যে ক্রয়-বিক্রয় করতে এবং হারানো বা পলাতক কোনো কিছু খোঁজ করতে, উচ্চস্বরে কথা বলতে বা চিৎকার করতে হাদিস শরিফে নিষেধ করা হয়েছে। এছাড়া সাধারণ জাগতিক কথাবার্তা বলার কোনো স্পষ্ট নিষেধাজ্ঞা কোনো সহিহ হাদিসে বর্ণিত হয় নি। মুসলিম শরিফে১ বর্ণিত, জাবির ﵁রাদিয়াল্লাহু আনহু বলেন, রাসুলুল্লাহ ﷺসল্লাল্লাহু আলাইহি ওয়াসাল্লাম যে স্থানে ফজরের সালাত আদায় করতেন সেখানে সূর্যোদয় পর্যন্ত বসে থাকতেন। সূর্যোদয়ের পরে তিনি উঠতেন। তাঁর বসা অবস্থায় সাহাবায়ে কেরাম কথাবার্তা বলতেন, জাহেলী যুগের কথা আলোচনা করতেন, কবিতা পাঠ করতেন এবং হাসতেন। আর তিনি শুধু মুচকি হাসতেন। (হাদীসের নামে জালিয়াতি, পৃষ্ঠা ৪৮০)

হাদিস অনুসারে হারানো কোনো বস্তু মসজিদে খোঁজ করা যাবে না। তবে কারও কিছু পাওয়া গেলে তা মুয়াজ্জিন বা ইমামকে জমা দেবেন এবং তিনি ঘোষণা দেবেন, অমুক বস্তু পাওয়া গেছে।












সহিহ মুসলিম ৬৭০/২৮৬





যাকাত ও যাকাতুল ফিতর



হাদিস ৮২
সহিহ আল-বুখারি ১৪০১



قَالَ جَرِيرُ بْنُ عَبْدِ اللَّهِ بَايَعْتُ النَّبِيَّ صَلَّى اللهُ عَلَيْهِ وَسَلَّمَ عَلَى إِقَامِ الصَّلاَةِ وَإِيتَاءِ الزَّكَاةِ وَالنُّصْحِ لِكُلِّ مُسْلِمٍ





জারির ইবনে আব্দুল্লাহ ﵁রাদিয়াল্লাহু আনহু বলেন: আমি নবি কারিম ﷺসল্লাল্লাহু আলাইহি ওয়াসাল্লাম-এর নিকট সালাত কায়েম করা, যাকাত দেওয়া ও সকল মুসলমানের কল্যাণ কামনা করার উপর বায়াত করেছি।




সহিহ আল-বুখারি ১৪৯৬-এ যাকাত দানের উদ্দেশ্য ব্যক্ত করা হয়েছে। এ হাদিস থেকে জানা যায়, রাসুলুল্লাহ ﷺসল্লাল্লাহু আলাইহি ওয়াসাল্লাম মুয়াজ (ইবনে জাবাল) ﵁রাদিয়াল্লাহু আনহু-কে ইয়েমেনে পাঠানোর সময় বললেন, “তুমি সেখানকার অধিবাসীদেরকে কালেমা ও নামাজের দিকে আহবান জানাবে। যদি তারা মেনে নেয় তবে তাদেরকে জানাবে যে, আল্লাহ তাদের উপর তাদের মালের মধ্যে যাকাত ফরজ করেছেন। যা ধনীদের নিকট থেকে গ্রহণ করা হবে এবং গরীবদের মাঝে বিতরণ করা হবে।”









হাদিস ৮৩
শুআবুল ইমান ৩২৪৬



عَنْ عَائِشَةَ عَنِ النَّبِيِّ صَلَّى اللَّهُ عَلَيْهِ وَسَلَّمَ قَالَ مَا خَالَطَتِ الصَّدَقَةُ مَالًا إِلَّا أَهْلَكَتْهُ





আয়িশা ﵂রাদিয়াল্লাহু আনহা থেকে বর্ণিত। নবি কারিম ﷺসল্লাল্লাহু আলাইহি ওয়াসাল্লাম বলেছেন, “যে সম্পদ থেকে যাকাত আদায় করা হয় না, সে সম্পদ যাকাতের সাথে মিশে পরিণামে ধ্বংস হয়।”









হাদিস ৮৪
সহিহ আল-বুখারি ১৪০০



قَالَ أَبُو بَكْرٍ وَاللَّهِ لَأُقَاتِلَنَّ مَنْ فَرَّقَ بَيْنَ الصَّلاَةِ وَالزَّكَاةِ فَإِنَّ الزَّكَاةَ حَقُّ الْمَالِ وَاللَّهِ لَوْ مَنَعُونِي عَنَاقًا كَانُوا يُؤَدُّونَهَا إِلَى رَسُولِ اللَّهِ صَلَّى اللهُ عَلَيْهِ وَسَلَّمَ لَقَاتَلْتُهُمْ عَلَى مَنْعِهَا قَالَ عُمَرُ فَوَاللَّهِ مَا هُوَ إِلَّا أَنْ قَدْ شَرَحَ اللَّهُ صَدْرَ أَبِي بَكْرٍ فَعَرَفْتُ أَنَّهُ الْحَقُّ





আবু বকর ﵁রাদিয়াল্লাহু আনহু বলেন: আল্লাহর কসম! তাদের বিরুদ্ধে নিশ্চয় আমি যুদ্ধ করবো, যারা সালাত ও যাকাতের মধ্যে পার্থক্য করবে। কেননা যাকাত হলো সম্পদের উপর আরোপিত হক। আল্লাহর কসম! যদি তারা একটি মেষ শাবক যাকাত দিতেও অস্বীকৃতি জানায় যা আল্লাহর রাসুল ﷺসল্লাল্লাহু আলাইহি ওয়াসাল্লাম-কে দিতো, তাহলে যাকাত না দেয়ার কারণে তাদের বিরুদ্ধে আমি অবশ্যই যুদ্ধ করবো। উমর ﵁রাদিয়াল্লাহু আনহু বলেন: আল্লাহর কসম! আল্লাহ আবু বকর ﵁রাদিয়াল্লাহু আনহু-এর হৃদয়কে বিশেষ জ্ঞানালোকে উদ্ভাসিত করে দিয়েছেন বলে তাঁর এ দৃঢ়তা। এতে আমি বুঝতে পারলাম তাঁর সিদ্ধান্তই সঠিক।




রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “যাকে আল্লাহ সম্পদ দিয়েছেন কিন্তু সে এর যাকাত দেয় নি, কিয়ামতের দিন তার সম্পদকে টেকো মাথা বিশিষ্ট বিষধর সাপের আকৃতিতে তার গলায় ঝুলিয়ে দেওয়া হবে। সাপটি তার দুই গালে কামড়াবে আর বলবে, আমি তোমার মাল, আমি তোমার জমাকৃত সম্পদ।” অতঃপর রাসুল ﷺসল্লাল্লাহু আলাইহি ওয়াসাল্লাম তেলাওয়াত করেন, “যাদেরকে আল্লাহ অনুগ্রহ দান করেছেন, এরপরও তারা কৃপণতা করে, তারা যেন মনে না করে যে, এটা তাদের জন্য ভালো বরং তা তাদের জন্য খুবই খারাপ। কৃপণতা করে তারা যা কিছু সঞ্চয় করেছে কিয়ামতের দিন সেটাই তাদের গলার রশি হয়ে দাঁড়াবে। (সুরা আলে ইমরান ৩:১৮০)” (সহিহ আল-বুখারি ১৪০৩)









হাদিস ৮৫
সহিহ আল-বুখারি ১৫০০



عَنْ أَبِي حُمَيْدٍ السَّاعِدِيِّ قَالَ اسْتَعْمَلَ رَسُولُ اللَّهِ صَلَّى اللهُ عَلَيْهِ وَسَلَّمَ رَجُلًا مِنَ الْأَسْدِ عَلَى صَدَقَاتِ بَنِي سُلَيْمٍ يُدْعَى ابْنَ اللُّتْبِيَّةِ فَلَمَّا جَاءَ حَاسَبَهُ





আবু হুমাইদ সায়িদী ﵁রাদিয়াল্লাহু আনহু থেকে বর্ণিত। তিনি বলেন: আসাদ গোত্রের ইবনে লুতবিয়া নামক জনৈক ব্যক্তিকে রাসুলুল্লাহ ﷺসল্লাল্লাহু আলাইহি ওয়াসাল্লাম বনু সুলাইম গোত্রের যাকাত আদায় করার কাজে নিয়োগ করেন, ঐ ব্যক্তি ফিরে আসলে তার নিকট থেকে নবি কারিম ﷺসল্লাল্লাহু আলাইহি ওয়াসাল্লাম হিসাব নিলেন।




লোকজন যখন নবি কারিম ﷺসল্লাল্লাহু আলাইহি ওয়াসাল্লাম-এর নিকট সদাকা নিয়ে আসতো তখন তিনি তাদের জন্য দোয়া করতেন, “হে আল্লাহ! অমুকের প্রতি রহমত বর্ষণ করুন।” (সহিহ আল-বুখারি ১৪৯৭)









হাদিস ৮৬
সহিহ আল-বুখারি ১৪৮৩



عَنْ سَالِمِ بْنِ عَبْدِ اللَّهِ عَنْ أَبِيهِ عَنِ النَّبِيِّ صَلَّى اللهُ عَلَيْهِ وَسَلَّمَ قَالَ فِيمَا سَقَتِ السَّمَاءُ وَالْعُيُونُ أَوْ كَانَ عَثَرِيًّا الْعُشْرُ وَمَا سُقِيَ بِالنَّضْحِ نِصْفُ الْعُشْرِ





সালিম ইবনে আব্দুল্লাহ  ﵁রাদিয়াল্লাহু আনহু তার পিতা থেকে বর্ণনা করেন। নবি কারিম ﷺসল্লাল্লাহু আলাইহি ওয়াসাল্লাম বলেছেন, “যেসব ভূমি বৃষ্টি বা ঝর্ণার পানিতে সিক্ত হয় অথবা জলাশয়ের ধারে হয়, সে ভূমির উৎপন্ন ফসলের উশর (দশ ভাগের এক ভাগ) আদায় করতে হবে। আর যেসব ভূমিতে পানি সেচ করতে হয় তাতে উশরের অর্ধাংশ (বিশ ভাগের এক ভাগ) আদায় করতে হবে।”









হাদিস ৮৭
সহিহ আল-বুখারি ১৫০৩



عَنِ ابْنِ عُمَرَ قَالَ فَرَضَ رَسُولُ اللَّهِ صَلَّى اللهُ عَلَيْهِ وَسَلَّمَ زَكَاةَ الْفِطْرِ صَاعًا مِنْ تَمْرٍ أَوْ صَاعًا مِنْ شَعِيرٍ عَلَى الْعَبْدِ وَالْحُرِّ وَالذَّكَرِ وَالْأُنْثَى وَالصَّغِيرِ وَالْكَبِيرِ مِنَ الْمُسْلِمِينَ وَأَمَرَ بِهَا أَنْ تُؤَدَّى قَبْلَ خُرُوجِ النَّاسِ إِلَى الصَّلاَةِ





ইবনে উমর ﵁রাদিয়াল্লাহু আনহু থেকে বর্ণিত। তিনি বলেন: রাসুলুল্লাহ ﷺসল্লাল্লাহু আলাইহি ওয়াসাল্লাম প্রত্যেক গোলাম, আজাদ, পুরুষ, নারী, প্রাপ্তবয়স্ক, অপ্রাপ্তবয়স্ক মুসলিমের উপর সাদাকাতুল ফিতর হিসেবে খেজুর বা যব এক সা পরিমাণ আদায় করা ফরজ করেছেন। আর লোকজনকে ইদের সালাতে বের হবার পূর্বেই তা আদায় করার নির্দেশ দিয়েছেন।




রাসুলুল্লাহ ﷺসল্লাল্লাহু আলাইহি ওয়াসাল্লাম যাকাতুল ফিতর ফরজ করেছেন যা রোজা অবস্থায় কথা ও কাজের ত্রুটিগুলোকে পবিত্র করবে এবং মিসকিনদের খাবারের ব্যবস্থা করবে। ইদের সালাতের পূর্বে আদায় করলে তা যাকাতুল ফিতর হিসেবে গণ্য হবে। আর সালাতের পর আদায় করলে তা সাধারণ দান হিসেবে গণ্য হবে। (সুনান আবু দাউদ ১৬০৯)










রোজা



হাদিস ৮৮
সহিহ মুসলিম ১০৮০/৩



عَنِ ابْنِ عُمَرَ عَنِ النَّبِيِّ صَلَّى اللهُ عَلَيْهِ وَسَلَّمَ أَنَّهُ ذَكَرَ رَمَضَانَ فَقَالَ لَا تَصُومُوا حَتَّى تَرَوُا الْهِلَالَ وَلَا تُفْطِرُوا حَتَّى تَرَوْهُ فَإِنْ أُغْمِيَ عَلَيْكُمْ فَاقْدِرُوا لَهُ





ইবনে উমর ﵁রাদিয়াল্লাহু আনহু নবি কারিম ﷺসল্লাল্লাহু আলাইহি ওয়াসাল্লাম থেকে বর্ণনা করেন। নবি ﷺসল্লাল্লাহু আলাইহি ওয়াসাল্লাম রমজান মাস নিয়ে আলোচনা করলেন, অতঃপর তিনি বললেন, “তোমরা (রমজানের) চাঁদ না দেখে রোজা শুরু করবে না এবং (শাওয়ালের) চাঁদ না দেখে ইফতার করবে না (রোজা ভাঙবে না)। আর যদি আকাশ মেঘলা থাকে তবে তিরিশ দিন পূর্ণ করো।”









হাদিস ৮৯
সহিহ মুসলিম ১০৭৯/১



عَنْ أَبِي هُرَيْرَةَ أَنَّ رَسُولَ اللهِ صَلَّى اللهُ عَلَيْهِ وَسَلَّمَ قَالَ إِذَا جَاءَ رَمَضَانُ فُتِّحَتْ أَبْوَابُ الْجَنَّةِ وَغُلِّقَتْ أَبْوَابُ النَّارِ وَصُفِّدَتِ الشَّيَاطِينُ





আবু হুরায়রা ﵁রাদিয়াল্লাহু আনহু থেকে বর্ণিত। রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “রমজান মাস আগমন করলে জান্নাতের দরজাসমূহ উন্মুক্ত করে দেওয়া হয় এবং জাহান্নামের দরজাসমূহ বন্ধ করে দেওয়া হয়। আর শয়তানগুলোকে শিকলে বন্দী করা হয়।”




জামি আত-তিরমিজি ৬৮২ থেকে: রাসুলুল্লাহ ﷺসল্লাল্লাহু আলাইহি ওয়াসাল্লাম বলেন, “যখন রমজানের প্রথম রাত আসে, তখন প্রত্যেক রাতেই একজন আহ্বানকারী আহ্বান করতে থাকে, يَا بَاغِيَ الْخَيْرِ أَقْبِلْ وَيَا بَاغِيَ الشَّرِّ أَقْصِرْ (হে ভালো আমলের অন্বেষণকারী অগ্রসর হও। আর হে খারাপ আমলকারী থেমে যাও)।”









হাদিস ৯০
সহিহ আল-বুখারি ১৯০৩



عَنْ أَبِي هُرَيْرَةَ قَالَ قَالَ رَسُولُ اللَّهِ صَلَّى اللهُ عَلَيْهِ وَسَلَّمَ مَنْ لَمْ يَدَعْ قَوْلَ الزُّورِ وَالْعَمَلَ بِهِ فَلَيْسَ لِلَّهِ حَاجَةٌ فِي أَنْ يَدَعَ طَعَامَهُ وَشَرَابَهُ





আবু হুরায়রা ﵁রাদিয়াল্লাহু আনহু থেকে বর্ণিত। তিনি বলেন, রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “(রোজা রেখেও) যে ব্যক্তি মিথ্যা কথা ও তদনুযায়ী কাজ করা পরিত্যাগ করল না, তার শুধু খাদ্য ও পানীয় পরিত্যাগ করা আল্লাহর কোনো প্রয়োজন নেই।”









হাদিস ৯১
সহিহ আল-বুখারি ১৮৯৪



عَنْ أَبِي هُرَيْرَةَ أَنَّ رَسُولَ اللَّهِ صَلَّى اللهُ عَلَيْهِ وَسَلَّمَ قَالَ الصِّيَامُ جُنَّةٌ فَلاَ يَرْفُثْ وَلاَ يَجْهَلْ وَإِنِ امْرُؤٌ قَاتَلَهُ أَوْ شَاتَمَهُ فَلْيَقُلْ إِنِّي صَائِمٌ مَرَّتَيْنِ





আবু হুরায়রা ﵁রাদিয়াল্লাহু আনহু থেকে বর্ণিত। রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “রোজা ঢাল স্বরূপ। সুতরাং নির্লজ্জ কাজ করবে না এবং মূর্খদের মতো আচরণ করবে না। কেউ তার সাথে ঝগড়া করতে আসলে অথবা গালি দিলে তাকে বলবে আমি রোজাদার (দুই বার বলবে)।”




আদম সন্তানের প্রতিটি কাজের সওয়াব দশগুণ থেকে সাতশগুণ পর্যন্ত বাড়িয়ে দেওয়া হয়। মহান আল্লাহ বলেন: তবে রোজা ব্যতীত, কেননা তা আমারই জন্য এবং এর বদলা আমিই দিবো। বান্দা আমারই জন্য তার প্রবৃত্তিকে নিয়ন্ত্রণ করে এবং পানাহার বর্জন করে। রোজাদারের জন্য দুটি আনন্দ; একটি ইফতারের সময় এবং অপরটি তার রবের সাথে সাক্ষাতের সময়। রোজাদারের মুখের গন্ধ আল্লাহর কাছে মিসকের সুগন্ধির চেয়েও সুগন্ধিময়। (সহিহ মুসলিম ১১৫১/১৬৪)

রাসুলুল্লাহ ﷺসল্লাল্লাহু আলাইহি ওয়াসাল্লাম বলেন, “যদি কোনো ব্যক্তি কোনো রোজাদারকে ইফতার করায়, তাহলে সে উক্ত রোজাদারের সমপরিমাণ সওয়াব পাবে, তবে এতে উক্ত রোজাদারের সওয়াব একটুও কমবে না।”১ (সালাত, দু’আ ও যিকর, পৃষ্ঠা ১৭০)









হাদিস ৯২
সহিহ মুসলিম ১১৬৪/২০৪



عَنْ أَبِي أَيُّوبَ الْأَنْصَارِيِّ أَنَّهُ حَدَّثَهُ أَنَّ رَسُولَ اللهِ صَلَّى اللهُ عَلَيْهِ وَسَلَّمَ قَالَ مَنْ صَامَ رَمَضَانَ ثُمَّ أَتْبَعَهُ سِتًّا مِنْ شَوَّالٍ كَانَ كَصِيَامِ الدَّهْرِ





আবু আইউব আনসারি ﵁রাদিয়াল্লাহু আনহু থেকে বর্ণিত। রাসুলুল্লাহ ﷺসল্লাল্লাহু আলাইহি ওয়াসাল্লাম বলেন, “যে ব্যক্তি রমজান মাসে রোজা রাখল এরপর শাওয়াল মাসে ছয় দিন রোজা রাখল তবে সে যেন সারা বছর রোজা রাখল।”




সহিহ মুসলিম ১১৬২/১৯৬ থেকে: রাসুলুল্লাহ ﷺসল্লাল্লাহু আলাইহি ওয়াসাল্লাম বলেন: প্রতি মাসে তিন দিন সাওম পালন করা এবং রমজান মাসের সাওম, এক রমজান থেকে পরবর্তী রমজান পর্যন্ত সারা বছর সাওম পালনের সমান। আরাফা দিবসে সাওম সম্পর্কে আমি আল্লাহর কাছে আশাবাদী যে, তাতে পূর্ববর্তী ও পরবর্তী বছরের গুনাহের ক্ষতিপূরণ হয়ে যাবে। আর আশুরার সাওম সম্পর্কে আমি আল্লাহর কাছে আশাবাদী যে, তাতে পূর্ববর্তী বছরের গুনাহসমূহের কাফফারা হয়ে যাবে।









হাদিস ৯৩
সহিহ আল-বুখারি ৪৯৯৮



عَنْ أَبِي هُرَيْرَةَ قَالَ كَانَ يَعْرِضُ عَلَى النَّبِيِّ صَلَّى اللهُ عَلَيْهِ وَسَلَّمَ الْقُرْآنَ كُلَّ عَامٍ مَرَّةً فَعَرَضَ عَلَيْهِ مَرَّتَيْنِ فِي الْعَامِ الَّذِي قُبِضَ فِيهِ وَكَانَ يَعْتَكِفُ كُلَّ عَامٍ عَشْرًا فَاعْتَكَفَ عِشْرِينَ فِي الْعَامِ الَّذِي قُبِضَ فِيهِ





আবু হুরায়রা ﵁রাদিয়াল্লাহু আনহু হতে বর্ণিত। তিনি বলেন, জিবরাইল ﵇আলাইহিস সালাম প্রতি বছর নবি কারিম ﷺসল্লাল্লাহু আলাইহি ওয়াসাল্লাম-কে একবার কুরআন তেলাওয়াত করে শোনাতেন ও শুনতেন, কিন্তু যে বছর তিনি ওফাত লাভ করেন সে বছর জিবরাইল ﵇আলাইহিস সালাম এ কাজ দুই-দুইবার করেন এবং তিনি সাধারণত প্রতি বছর রমজান মাসে দশদিন ইতিকাফে বসতেন কিন্তু যে বছর তিনি ওফাত লাভ করেন সে বছর বিশ দিন ইতিকাফ করেন।




সুনান ইবনে মাজাহ ১৭৮১-এর বর্ণনায় এসেছে: ইতিকাফকারী সম্পর্কে রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “ইতিকাফকারী ব্যক্তি গুনাহসমূহ থেকে বেঁচে থাকে এবং তাকে ঐ ব্যক্তির নেক আমলের মত সওয়াব দেওয়া হয় যে ব্যক্তি (বাইরে থেকে) সকল ধরনের নেক আমল করে।”









হাদিস ৯৪
সহিহ আল-বুখারি ১৯০১



عَنْ أَبِي هُرَيْرَةَ عَنِ النَّبِيِّ صَلَّى اللهُ عَلَيْهِ وَسَلَّمَ قَالَ مَنْ قَامَ لَيْلَةَ الْقَدْرِ إِيمَانًا وَاحْتِسَابًا غُفِرَ لَهُ مَا تَقَدَّمَ مِنْ ذَنْبِهِ وَمَنْ صَامَ رَمَضَانَ إِيمَانًا وَاحْتِسَابًا غُفِرَ لَهُ مَا تَقَدَّمَ مِنْ ذَنْبِهِ





আবু হুরায়রা ﵁রাদিয়াল্লাহু আনহু নবি কারিম ﷺসল্লাল্লাহু আলাইহি ওয়াসাল্লাম থেকে বর্ণনা করেছেন। তিনি ﷺসল্লাল্লাহু আলাইহি ওয়াসাল্লাম বলেছেন, “যে ব্যক্তি লাইলাতুল কদরে ইমানসহ সওয়াবের আশায় নামাজ পড়ল, তার অতীতের গুনাহ সমূহ মাফ করে দেওয়া হয়। আর যে ব্যক্তি সওয়াবের আশায় ইমানসহ রমজানের রোজা রাখল, তারও অতীতের গুনাহ সমূহ মাফ করে দেওয়া হয়।”




রমজানে মৃত্যুবরণ করলে অথবা রমজান মাসে কবরের আজাব হয় না- এই মর্মে কোনো সহিহ বা গ্রহণযোগ্য দুর্বল হাদিস আমাদের নজরে পড়ে নি। (জিজ্ঞাসা ও জবাব, খণ্ড ১, পৃষ্ঠা ৪৫)









হাদিস ৯৫
সহিহ আল-বুখারি ২০০৯



عَنْ أَبِي هُرَيْرَةَ أَنَّ رَسُولَ اللَّهِ صَلَّى اللهُ عَلَيْهِ وَسَلَّمَ قَالَ مَنْ قَامَ رَمَضَانَ إِيمَانًا وَاحْتِسَابًا غُفِرَ لَهُ مَا تَقَدَّمَ مِنْ ذَنْبِهِ





আবু হুরায়রা ﵁রাদিয়াল্লাহু আনহু থেকে বর্ণিত। রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “যে ব্যক্তি রমজানে ইমানের সাথে ও সওয়াবের আশায় তারাবির সালাতে দাঁড়াবে তার পূর্ববর্তী গুনাহসমূহ মাফ করে দেওয়া হবে।”




“যখন তাদের কাছে আল্লাহর আয়াত তেলাওয়াত করা হয়, তখন তাদের ইমান বৃদ্ধি পায়।” (সুরা আল-আনফাল ৮:২)

আয়াতের অর্থ বুঝতে পারার কারণে হৃদয় আলোড়িত হয়, ফলে ইমান বৃদ্ধি পায়।

রাসুলুল্লাহ ﷺসল্লাল্লাহু আলাইহি ওয়াসাল্লাম বুঝে ও অর্থ হৃদয়ঙ্গম করার জন্য তিন দিনের কমে কুরআন খতম করতে নিষেধ করেছেন। সাধারণ সুন্নাত হলো সাত দিনে বা এক মাসে পূর্ণ কুরআন একবার পড়ে শেষ করা। এক বছরের মধ্যে কুরআন একবার পড়ে শেষ করতে না পারা দুর্ভাগ্যের লক্ষণ। (এহ্ইয়াউস সুনান, পৃষ্ঠা ৩৬৬)

উমর ﵁রাদিয়াল্লাহু আনহু-এর সময়ে ৮ ও ২০ রাকআত তারাবি পড়া হতো বলে সহিহ হাদিসে বর্ণিত হয়েছে। কিয়ামুল লাইলের মূল সুন্নাত হলো নামাজে দাঁড়িয়ে কুরআন তিলাওয়াত করা। অথচ আমরা তিলাওয়াত ও শ্রবণের চেয়ে সংখ্যা গণনা করা ও তাড়াতাড়ি করাকে গুরুত্বপূর্ণ মনে করি। সাহাবি ও তাবেয়িগণ ৫/৬ ঘণ্টা ধরে তারাবি পড়তেন। আমরা এক ঘণ্টাও দাঁড়াতে চাই না। (সালাত, দু’আ ও যিকর, পৃষ্ঠা ১৭৬–১৭৭)

হাফেজ সাহেব যখন দ্রুত পড়েন তখন অনেক অক্ষর স্পষ্ট হয় না, এমনকি আরবিও বুঝা যায় না। এমন হলে খতম তো হবেই না বরং গুনাহ হবে কুরআন বিকৃত করার কারণে। সাধারণত দ্রুত তারাবি পড়তে যে সময় লাগে, তার চেয়ে যদি ২০/২৫ মিনিট বেশি সময় লাগানো যায়, তবে সহিহ ও সুন্দরভাবে কুরআন পড়া যাবে। আর যদি একান্তই কারো সময় না থাকে তবে তিনি সুরা তারাবি পড়বেন। অন্তত দ্রুত পড়ে কুরআন ধ্বংস করবেন না। (জিজ্ঞাসা ও জবাব, খণ্ড ১, পৃষ্ঠা ৫৬)









হাদিস ৯৬
সহিহ মুসলিম ১১৬৫/২১০



عَنْ ابْنِ عُمَر يُحَدِّثُ عَنِ النَّبِيِّ صَلَّى اللهُ عَلَيْهِ وَسَلَّمَ أَنَّهُ قَالَ مَنْ كَانَ مُلْتَمِسَهَا فَلْيَلْتَمِسْهَا فِي الْعَشْرِ الْأَوَاخِرِ





ইবনে উমর ﵁রাদিয়াল্লাহু আনহু থেকে বর্ণিত। নবি কারিম ﷺসল্লাল্লাহু আলাইহি ওয়াসাল্লাম বলেন, “যে ব্যক্তি লাইলাতুল কদর খোঁজ করে পেতে চায় তবে সে যেন রমজানের শেষ দশকে তা খোঁজ করে।”




লাইলাতুল কদর এক হাজার মাস অপেক্ষা শ্রেষ্ঠ। এই এক রাতের এবাদত হাজার মাস (৮৩ বছরের বেশি)-এর এবাদত অপেক্ষা শ্রেষ্ঠ। (মা’আরেফুল কোরআন)

আয়িশা ﵂রাদিয়াল্লাহু আনহা বলেন: হে আল্লাহর রাসুল! আমি লাইলাতুল কদরে কী দোয়া করব? তখন তিনি এ দোয়াটি শিখিয়ে দেন, اللَّهُمَّ إِنَّكَ عَفُوٌّ كَرِيمٌ تُحِبُّ الْعَفْوَ فَاعْفُ عَنِّي (হে আল্লাহ! আপনি ক্ষমাশীল (উদার), আপনি ক্ষমা করতে ভালোবাসেন, আপনি আমাকে ক্ষমা করুন)। (জামি আত-তিরমিজি ৩৫১৩)

লাইলাতুল কদরে সালাতের সাজদায়, সালামের আগে, সালামের পরে এবং অন্যান্য সকল দিনে ও রাতে, সকল সালাতে ও সাধারণ সময়ে দুআটি পাঠ করা যায়। (রাহে বেলায়াত, পৃষ্ঠা ৫৭৬)

যেহেতু রাসুলুল্লাহ ﷺসল্লাল্লাহু আলাইহি ওয়াসাল্লাম রমজানের শেষ দশকে লাইলাতুল কদর খোঁজ করতে বলেছেন, তাই লাইলাতুল কদরের ফজিলত পেতে হলে শেষ দশ রাতই ইবাদত করতে হবে। কারণ এই দশ রাতের যে কোনো এক রাত লাইলাতুল কদর। দশ রাতের প্রতি রাতে একই ধরনের ইবাদত করার চেষ্টা করতে হবে। যেমন: কিয়ামুল লাইল, তেলাওয়াত, তসবিহ-তাহলিল, দান, ইত্যাদি।












জামি আত-তিরমিজি ৮০৭





হজ



হাদিস ৯৭
জামি আত-তিরমিজি ৮১৩



عَنْ ابْنِ عُمَرَ قَالَ جَاءَ رَجُلٌ إِلَى النَّبِيِّ صَلَّى اللَّهُ عَلَيْهِ وَسَلَّمَ فَقَالَ يَا رَسُولَ اللَّهِ مَا يُوجِبُ الْحَجَّ قَالَ الزَّادُ وَالرَّاحِلَةُ





ইবনে উমর ﵁রাদিয়াল্লাহু আনহু থেকে বর্ণিত। তিনি বলেন: এক ব্যক্তি নবি কারিম ﷺসল্লাল্লাহু আলাইহি ওয়াসাল্লাম-এর কাছে এসে জিজ্ঞেস করল, হে আল্লাহর রাসুল! কোন বস্তু হজকে ফরজ করে? তিনি উত্তরে বললেন, “(নিজের ও পরিবারের) খাওয়া খরচ এবং (মক্কা পর্যন্ত) নিজের সফর খরচ।”




আল্লাহ বলেন, “তোমরা আল্লাহর উদ্দেশ্যে হজ ও উমরা পূর্ণভাবে আদায় করো।” (সুরা আল-বাকারা ২:১৯৬)

সহিহ আল-বুখারি ১৮৬৩ থেকে: নবি ﷺসল্লাল্লাহু আলাইহি ওয়াসাল্লাম বলেন, “রমজান মাসে একটি উমরা আদায় করা একটি ফরজ হজ আদায় করার সমান।”









হাদিস ৯৮
সহিহ মুসলিম ১১৮৪/১৯



عَنْ عَبْدِ اللهِ بْنِ عُمَرَ أَنَّ تَلْبِيَةَ رَسُولِ اللهِ صَلَّى اللهُ عَلَيْهِ وَسَلَّمَ لَبَّيْكَ اللهُمَّ لَبَّيْكَ لَبَّيْكَ لَا شَرِيكَ لَكَ لَبَّيْكَ إِنَّ الْحَمْدَ وَالنِّعْمَةَ لَكَ وَالْمُلْكَ لَا شَرِيكَ لَكَ





আব্দুল্লাহ ইবনে উমর ﵁রাদিয়াল্লাহু আনহু থেকে বর্ণিত। রাসুলুল্লাহ ﷺসল্লাল্লাহু আলাইহি ওয়াসাল্লাম-এর তালবিয়া নিম্নরূপ ছিল: লাব্বাইকা আল্লাহুম্মা লাব্বাইকা। লাব্বাইকা লা শারিকালাকা লাব্বাইকা। ইন্নাল হামদা ওয়াননি’মাতা লাকা ওয়াল মুলক লা শারিকালাক। (তোমার দরবারে হাজির হে আল্লাহ! তোমার নিকট হাজির, তোমার কাছে হাজির, তোমার কোনো শরিক নেই। তোমার নিকট হাজির। নিশ্চয় যাবতীয় প্রশংসা ও নিয়ামত তোমারই। সমগ্র রাজত্ব তোমারই। তোমার কোনো শরীক নেই।)









হাদিস ৯৯
সহিহ আল-বুখারি ১৫২১



عَنْ أَبِي هُرَيْرَةَ قَالَ سَمِعْتُ النَّبِيَّ صَلَّى اللهُ عَلَيْهِ وَسَلَّمَ يَقُولُ مَنْ حَجَّ لِلَّهِ فَلَمْ يَرْفُثْ وَلَمْ يَفْسُقْ رَجَعَ كَيَوْمِ وَلَدَتْهُ أُمُّهُ





আবু হুরায়রা ﵁রাদিয়াল্লাহু আনহু থেকে বর্ণিত। তিনি বলেন: আমি নবি কারিম ﷺসল্লাল্লাহু আলাইহি ওয়াসাল্লাম-কে বলতে শুনেছি, “যে ব্যক্তি আল্লাহর জন্য হজ করে, সেখানে বাজে কথা বলে না এবং কোনো গুনাহর কাজও করে না, তবে সে এমনভাবে পাক-পবিত্র হয়ে ফিরে যায় যেমনভাবে তার মা তাকে প্রসব করেছে।”




সহিহ আল-বুখারি ১৭৭৩ থেকে: রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “মাবরুর হজের প্রতিদান হচ্ছে একমাত্র জান্নাত।” আল-মাবরুর অর্থ এমন কাজ যে কাজ সম্পাদনকারী ব্যক্তি কোনো গুনাহ করে নি।









হাদিস ১০০
সহিহ আল-বুখারি ১৮৫৪



عَنْ ابْنِ عَبَّاسٍ قَالَ جَاءَتِ امْرَأَةٌ مِنْ خَثْعَمَ عَامَ حَجَّةِ الْوَدَاعِ قَالَتْ يَا رَسُولَ اللَّهِ إِنَّ فَرِيضَةَ اللَّهِ عَلَى عِبَادِهِ فِي الْحَجِّ أَدْرَكَتْ أَبِي شَيْخًا كَبِيرًا لاَ يَسْتَطِيعُ أَنْ يَسْتَوِيَ عَلَى الرَّاحِلَةِ فَهَلْ يَقْضِي عَنْهُ أَنْ أَحُجَّ عَنْهُ قَالَ نَعَمْ





ইবনে আব্বাস ﵁রাদিয়াল্লাহু আনহু থেকে বর্ণিত। তিনি বলেন: বিদায় হজের বছর খাস’আম গোত্রের একজন মহিলা এসে বলল: ইয়া রাসুলাল্লাহ! আল্লাহর তরফ থেকে বান্দার উপর যে হজ ফরজ হয়েছে তা আমার বৃদ্ধ পিতার উপর এমন সময় ফরজ হয়েছে যখন তিনি সওয়ারির উপর বসে থাকতে পারেন না। আমি তার পক্ষ থেকে হজ আদায় করলে হবে কি? তিনি বললেন, “হাঁ।”




আল-মুজামুল আওসাত ৫৩২১-এর বর্ণনা থেকে: রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “হজ, উমরা বা জিহাদের উদ্দেশ্যে কোনো ব্যক্তি নিজ গৃহ থেকে বের হয়ে পথে মৃত্যুবরণ করল। তবে আল্লাহ তায়ালা তাকে গাজী, হাজি ও উমরা আদায়কারীর সমান সওয়াব দিবেন।”









হাদিস ১০১
সুনান ইবনে মাজাহ ১৪১১



أُسَيْدَ بْنَ ظُهَيْرٍ الْأَنْصَارِيَّ يُحَدِّثُ عَنِ النَّبِيِّ صَلَّى اللهُ عَلَيْهِ وَسَلَّمَ أَنَّهُ قَالَ صَلَاةٌ فِي مَسْجِدِ قُبَاءَ كَعُمْرَةٍ





উসাইদ ইবনে জুহাইর আনসারি ﵁রাদিয়াল্লাহু আনহু বর্ণনা করেন। নবি কারিম ﷺসল্লাল্লাহু আলাইহি ওয়াসাল্লাম বলেছেন, “মসজিদে কুবায় একবার নামাজ পড়লে একটা উমরার সমান সওয়াব হয়।”









হাদিস ১০২
সুনান ইবনে মাজাহ ১৪০৬



عَنْ جَابِرٍ أَنَّ رَسُولَ اللَّهِ صَلَّى اللهُ عَلَيْهِ وَسَلَّمَ قَالَ صَلَاةٌ فِي مَسْجِدِي أَفْضَلُ مِنْ أَلْفِ صَلَاةٍ فِيمَا سِوَاهُ إِلَّا الْمَسْجِدَ الْحَرَامَ وَصَلَاةٌ فِي الْمَسْجِدِ الْحَرَامِ أَفْضَلُ مِنْ مِائَةِ أَلْفِ صَلَاةٍ فِيمَا سِوَاهُ





জাবির ﵁রাদিয়াল্লাহু আনহু থেকে বর্ণিত। রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “আমার মসজিদে (মসজিদে নববিতে) আদায়কৃত নামাজ মসজিদুল হারাম বাদে অন্য যে কোনো মসজিদে আদায়কৃত নামাজের এক হাজার গুণ অপেক্ষা বেশি। আর মসজিদুল হারামে আদায়কৃত নামাজ অন্য যে কোনো মসজিদে আদায়কৃত নামাজের এক লক্ষ গুণ বেশি।”










কুরবানি



হাদিস ১০৩
জামি আত-তিরমিজি ১৪৯৩



عَنْ عَائِشَةَ أَنَّ رَسُولَ اللَّهِ صَلَّى اللَّهُ عَلَيْهِ وَسَلَّمَ قَالَ مَا عَمِلَ آدَمِيٌّ مِنْ عَمَلٍ يَوْمَ النَّحْرِ أَحَبَّ إِلَى اللَّهِ مِنْ إِهْرَاقِ الدَّمِ إِنَّهُ لَيَأْتِي يَوْمَ الْقِيَامَةِ بِقُرُونِهَا وَأَشْعَارِهَا وَأَظْلَافِهَا وَأَنَّ الدَّمَ لَيَقَعُ مِنَ اللَّهِ بِمَكَانٍ قَبْلَ أَنْ يَقَعَ مِنَ الْأَرْضِ فَطِيبُوا بِهَا نَفْسًا





আয়িশা ﵂রাদিয়াল্লাহু আনহা থেকে বর্ণিত। রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “কোনো মানুষ কুরবানির দিন রক্ত প্রবাহিত করার চাইতে আল্লাহর কাছে বেশি প্রিয় আর কোন আমলই করতে পারে না। কিয়ামতের দিন জবেহ করা পশু তার শিং, পশম ও খুর নিয়ে হাজির হবে। কুরবানির রক্ত জমিনে পড়ার আগেই আল্লাহর কাছে এর সওয়াব পৌঁছে যায়। অতএব তোমরা এর (কুরবানির) মাধ্যমে খুশি ও পবিত্রতা হাসিল করো।”




আল্লাহ বলেন, “নিশ্চয় আল্লাহর কাছে কুরবানির গোশত, রক্ত পৌঁছায় না বরং তোমাদের তাকওয়াই আল্লাহর কাছে পৌঁছে থাকে।” (সুরা আল-হাজ ২২:৩৭)

হাদিসে কুরবানির ব্যাপারে রাসুলুল্লাহ ﷺসল্লাল্লাহু আলাইহি ওয়াসাল্লাম সতর্ক করে দিয়েছেন; তিনি বলেছেন, “সামর্থ্য থাকা সত্ত্বেও যে কুরবানি করে না, সে যেন আমাদের ইদগাহে না আসে।” (সুনান ইবনে মাজাহ ৩১২৩)









হাদিস ১০৪
সহিহ মুসলিম ১৯৭৭/৪১



عَنْ أُمِّ سَلَمَةَ أَنَّ النَّبِيَّ صَلَّى اللهُ عَلَيْهِ وَسَلَّمَ قَالَ إِذَا رَأَيْتُمْ هِلَالَ ذِي الْحِجَّةِ وَأَرَادَ أَحَدُكُمْ أَنْ يُضَحِّيَ فَلْيُمْسِكْ عَنْ شَعْرِهِ وَأَظْفَارِهِ





উম্মে সালামা ﵂রাদিয়াল্লাহু আনহা থেকে বর্ণিত। নবি কারিম ﷺসল্লাল্লাহু আলাইহি ওয়াসাল্লাম বলেছেন, “যখন তোমরা জিলহজ্জ মাসের চাঁদ দেখতে পাও, আর তোমাদের কেউ কুরবানি করার ইচ্ছা করে তবে (কুরবানি করার আগে) সে যেন তার চুল ও নখ না কাটে।”










বিয়ে



হাদিস ১০৫
সহিহ আল-বুখারি ৫১৩৬



عَنْ أَبِي سَلَمَةَ أَنَّ أَبَا هُرَيْرَةَ حَدَّثَهُمْ أَنَّ النَّبِيَّ صَلَّى اللهُ عَلَيْهِ وَسَلَّمَ قَالَ لاَ تُنْكَحُ الْأَيِّمُ حَتَّى تُسْتَأْمَرَ وَلاَ تُنْكَحُ الْبِكْرُ حَتَّى تُسْتَأْذَنَ قَالُوا يَا رَسُولَ اللَّهِ وَكَيْفَ إِذْنُهَا قَالَ أَنْ تَسْكُتَ





আবু সালামা বর্ণনা করেছেন, আবু হুরায়রা ﵁রাদিয়াল্লাহু আনহু তাদের কাছে (এ) হাদিস বর্ণনা করেছেন যে, নবি কারিম ﷺসল্লাল্লাহু আলাইহি ওয়াসাল্লাম বলেছেন, “কোনো বিধবা মহিলাকে তার মৌখিক অনুমতি ছাড়া বিয়ে দেওয়া যাবে না এবং কোনো কুমারীকেও তার অনুমতি ছাড়া বিয়ে দেওয়া যাবে না।” লোকেরা জিজ্ঞেস করল, হে আল্লাহর রাসুল! তার অনুমতি কিভাবে নেব? তিনি উত্তরে বললেন, “তার চুপ থাকাই (তার অনুমতি)।”




আল্লাহ বলেন, “তাঁর নিদর্শনগুলোর মধ্যে একটা হলো তিনি তোমাদের মধ্য থেকেই তোমাদের স্ত্রীদের সৃষ্টি করেছেন, যাতে তোমরা তাঁদের কাছে শান্তি লাভ কর আর তিনি তোমাদের মধ্যে ভালোবাসা ও দয়ামায়া দান করেছেন। নিশ্চয়ই এসবের মধ্যে তাদের জন্য বহু নিদর্শন রয়েছে যারা চিন্তাভাবনা করে।” (সুরা আর-রুম ৩০:২১)

রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “যখন তোমাদের কেউ কোনো মেয়ের নিকট বিবাহের প্রস্তাব দেয় তখন সে যেন মেয়েকে দেখে নেয় যা তাকে বিয়েতে উৎসাহিত করবে।” (সুনান আবু দাউদ ২০৮২)









হাদিস ১০৬
জামি আত-তিরমিজি ১০৮৪



عَنْ أَبِي هُرَيْرَةَ قَالَ قَالَ رَسُولُ اللَّهِ صَلَّى اللَّهُ عَلَيْهِ وَسَلَّمَ إِذَا خَطَبَ إِلَيْكُمْ مَنْ تَرْضَوْنَ دِينَهُ وَخُلُقَهُ فَزَوِّجُوهُ إِلَّا تَفْعَلُوا تَكُنْ فِتْنَةٌ فِي الْأَرْضِ وَفَسَادٌ عَرِيضٌ





আবু হুরায়রা ﵁রাদিয়াল্লাহু আনহু থেকে বর্ণিত। তিনি বলেন: রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “যখন তোমাদের কাছে এমন কোনো ব্যক্তির পক্ষ থেকে বিয়ের প্রস্তাব আসে যার দীনদারী ও চরিত্র সম্পর্কে তোমরা সন্তুষ্ট, তবে তার সাথে বিয়ে দিয়ে দাও। যদি তা না করো তবে পৃথিবীতে ফিতনা-ফাসাদ এবং বিরাট বিপর্যয় সৃষ্টি হবে।”




রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “বিবাহ আমার সুন্নাত। কাজেই যে ব্যক্তি আমার সু্ন্নাত অনুযায়ী কর্ম করবে না, সে আমার সাথে সম্পর্কিত নয়। তোমরা বিবাহ কর, কারণ আমি আমার উম্মতের বর্ধিত সংখ্যা দিয়ে অন্যান্য জাতির কাছে গৌরব প্রকাশ করব।”১ (খুতবাতুল ইসলাম, পৃষ্ঠা ২৪৮)









হাদিস ১০৭
সহিহ আল-বুখারি ৫০৯০



عَنْ أَبِي هُرَيْرَةَ عَنِ النَّبِيِّ صَلَّى اللهُ عَلَيْهِ وَسَلَّمَ قَالَ تُنْكَحُ الْمَرْأَةُ لِأَرْبَعٍ لِمَالِهَا وَلِحَسَبِهَا وَجَمَالِهَا وَلِدِينِهَا فَاظْفَرْ بِذَاتِ الدِّينِ تَرِبَتْ يَدَاكَ





আবু হুরায়রা ﵁রাদিয়াল্লাহু আনহু থেকে বর্ণিত। নবি কারিম ﷺসল্লাল্লাহু আলাইহি ওয়াসাল্লাম বলেন, “চারটি বিষয়ের প্রতি লক্ষ্য রেখে মেয়েদেরকে বিয়ে করা হয়। তার সম্পদ, তার বংশ মর্যাদা, তার সৌন্দর্য ও তার দীনদারী। তুমি তার দীনদারীকে অগ্রাধিকার দাও। তোমার হাত ধুলি-মলিন হোক! (কেউ দীনদারীকে অগ্রাধিকার না দিলে)”




বিয়ের ব্যাপারে পাত্র-পাত্রীর দীনদারী এবং চরিত্রই মূল বিবেচ্য বিষয়। রাসুল ﷺসল্লাল্লাহু আলাইহি ওয়াসাল্লাম নির্দেশ দিয়েছেন, “তোমরা মেয়েদের কেবল তাদের রূপ-সৌন্দর্য দেখেই বিয়ে করো না। কেননা এরূপ সৌন্দর্যই অনেক সময় তাদের ধ্বংসের কারণ হতে পারে। তাদের ধন-মালের লোভে পড়েও বিয়ে করবে না কেননা এ ধন-মাল তাদের বিদ্রোহী ও অনমনীয় বানাতে পারে। বরং তাদের দীনদারীর গুণ দেখেই বিয়ে করবে। বস্তুত একজন দীনদারী কৃষ্ণাঙ্গ দাসীও কিন্তু অনেক ভালো।” (সুনান ইবনে মাজাহ ১৮৫৯)









হাদিস ১০৮
সহিহ আল-বুখারি ২৭২১



عَنْ عُقْبَةَ بْنِ عَامِرٍ قَالَ قَالَ رَسُولُ اللَّهِ صَلَّى اللهُ عَلَيْهِ وَسَلَّمَ أَحَقُّ الشُّرُوطِ أَنْ تُوفُوا بِهِ مَا اسْتَحْلَلْتُمْ بِهِ الْفُرُوجَ





উকবা ইবনে আমের ﵁রাদিয়াল্লাহু আনহু থেকে বর্ণিত। তিনি বলেন: রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “সবার আগে তোমরা সেই শর্ত পূরণ করবে যার বিনিময়ে তোমরা স্ত্রীর যৌনাঙ্গ হালাল করে নিয়েছ।”




এখানে শর্ত পূরণ অর্থ মোহরানা আদায়। রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, خَيْرُ الصَّدَاقِ أَيْسَرُهُ “সহজে পরিশোধযোগ্য মোহরানাই উত্তম।” (মুসতাদরাক আল-হাকিম ২৭৪২)









হাদিস ১০৯
সুনান আবু দাউদ ২১৩০



عَنْ أَبِي هُرَيْرَةَ أَنَّ النَّبِيَّ صَلَّى اللهُ عَلَيْهِ وَسَلَّمَ كَانَ إِذَا رَفَّأَ الْإِنْسَانَ إِذَا تَزَوَّجَ قَالَ بَارَكَ اللَّهُ لَكَ وَبَارَكَ عَلَيْكَ وَجَمَعَ بَيْنَكُمَا فِي خَيْرٍ





আবু হুরায়রা ﵁রাদিয়াল্লাহু আনহু থেকে বর্ণিত। নবি কারিম ﷺসল্লাল্লাহু আলাইহি ওয়াসাল্লাম যখন কোনো ব্যক্তিকে বিবাহের পর মুবারকবাদ দিতেন তখন বলতেন, “ بَارَكَ اللَّهُ لَكَ وَبَارَكَ عَلَيْكَ وَجَمَعَ بَيْنَكُمَا فِي خَيْرٍ (বারাকাল্লাহু লাকা ওয়াবারাকা আলাইকা ওয়াজামায়া বায়নাকুমা ফি খাইরিন; অর্থ: আল্লাহ তোমার কল্যাণ করুন, তোমার প্রতি বরকত নাজিল করুন এবং তোমাদের দাম্পত্য জীবন কল্যাণময় হোক)।”









হাদিস ১১০
সহিহ আল-বুখারি ৫১৫৫



عَنْ أَنَسٍ أَنَّ النَّبِيَّ صَلَّى اللهُ عَلَيْهِ وَسَلَّمَ رَأَى عَلَى عَبْدِ الرَّحْمَنِ بْنِ عَوْفٍ أَثَرَ صُفْرَةٍ قَالَ مَا هَذَا قَالَ إِنِّي تَزَوَّجْتُ امْرَأَةً عَلَى وَزْنِ نَوَاةٍ مِنْ ذَهَبٍ قَالَ بَارَكَ اللَّهُ لَكَ أَوْلِمْ وَلَوْ بِشَاةٍ





আনাস ﵁রাদিয়াল্লাহু আনহু থেকে বর্ণিত। নবি কারিম ﷺসল্লাল্লাহু আলাইহি ওয়াসাল্লাম আব্দুর রহমান ইবনে আউফ ﵁রাদিয়াল্লাহু আনহু-এর গায়ে সুফরা (হলুদ রঙ)-এর চিহ্ন দেখতে পেয়ে বললেন, “এ কী?” আব্দুর রহমান ইবনে আউফ ﵁রাদিয়াল্লাহু আনহু বললেন: আমি এক মহিলাকে একটি খেজুরের আঁটি (বিচি) পরিমাণ স্বর্ণের বিনিময়ে বিয়ে করেছি। নবি ﷺসল্লাল্লাহু আলাইহি ওয়াসাল্লাম বললেন, “আল্লাহ তোমার এ বিয়েতে বরকত দান করুন। তুমি একটি ছাগলের দ্বারা হলেও ওয়ালিমার ব্যবস্থা করো।”




খেয়াল করুন! আব্দুর রহমান ইবনে আউফ ﵁রাদিয়াল্লাহু আনহু বিয়ে করেছেন অথচ নবি ﷺসল্লাল্লাহু আলাইহি ওয়াসাল্লাম জানেন না। না জানানোর কারণে কিছু না বলে বরং বরের জন্য দোয়া করলেন এবং ওয়ালিমা করতে বললেন। বর্তমানে আমাদের সমাজের অবস্থা এই যে, আত্মীয় ও গণ্যমান্য ব্যক্তিদেরকে বিয়ের খবর না দিলে নাখোশ হন। আমাদেরকে নবি ﷺসল্লাল্লাহু আলাইহি ওয়াসাল্লাম-এর অনুসরণ করতে হবে। বিয়ের খবর না জানালে, জানার পর অসন্তুষ্ট না হয়ে দম্পতির জন্য দোয়া করতে হবে। আর নবি ﷺসল্লাল্লাহু আলাইহি ওয়াসাল্লাম বিয়ের সংবাদ প্রচার করতে বলেছেন।









হাদিস ১১১
সহিহ আল-বুখারি ৫১৭৭



عَنْ أَبِي هُرَيْرَةَ أَنَّهُ كَانَ يَقُولُ شَرُّ الطَّعَامِ طَعَامُ الْوَلِيمَةِ يُدْعَى لَهَا الْأَغْنِيَاءُ وَيُتْرَكُ الْفُقَرَاءُ وَمَنْ تَرَكَ الدَّعْوَةَ فَقَدْ عَصَى اللَّهَ وَرَسُولَهُ صَلَّى اللهُ عَلَيْهِ وَسَلَّمَ





আবু হুরায়রা ﵁রাদিয়াল্লাহু আনহু থেকে বর্ণিত। তিনি বলেন: যে বিবাহ ভোজে শুধু ধনীদের দাওয়াত দেওয়া হয় এবং গরীবদের বাদ দেওয়া হয় তা সবচেয়ে নিকৃষ্ট খাদ্য। আর যে ব্যক্তি (বিবাহ ভোজের) দাওয়াত কবুল করে না, সে আল্লাহ এবং তাঁর রাসুল ﷺসল্লাল্লাহু আলাইহি ওয়াসাল্লাম-এর নাফরমানি করে।




রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “ خَيْرُ النِّكَاحِ أَيْسَرُهُ (সাদাসিধে সহজভাবে সম্পন্ন বিবাহই উত্তম)।” (সুনান আবু দাউদ ২১১৭)












সুনান ইবনে মাজাহ ১৮৪৬





স্বামী-স্ত্রীর সম্পর্ক



হাদিস ১১২
সহিহ আল-বুখারি ৫২০০



عَنِ ابْنِ عُمَرَ عَنِ النَّبِيِّ صَلَّى اللهُ عَلَيْهِ وَسَلَّمَ قَالَ كُلُّكُمْ رَاعٍ وَكُلُّكُمْ مَسْئُولٌ عَنْ رَعِيَّتِهِ وَالْأَمِيرُ رَاعٍ وَالرَّجُلُ رَاعٍ عَلَى أَهْلِ بَيْتِهِ وَالْمَرْأَةُ رَاعِيَةٌ عَلَى بَيْتِ زَوْجِهَا وَوَلَدِهِ فَكُلُّكُمْ رَاعٍ وَكُلُّكُمْ مَسْئُولٌ عَنْ رَعِيَّتِهِ





ইবনে উমর ﵁রাদিয়াল্লাহু আনহু থেকে বর্ণিত। নবি কারিম ﷺসল্লাল্লাহু আলাইহি ওয়াসাল্লাম বলেছেন, “তোমাদের প্রত্যেকেই দায়িত্বশীল এবং প্রত্যেকেই তার অধীনস্থদের সম্পর্কে জিজ্ঞাসিত হবে। আমির দায়িত্বশীল, একজন ব্যক্তি তার পরিবারের দায়িত্বশীল, একজন স্ত্রী তার স্বামীগৃহের ও সন্তানদের দায়িত্বশীল। সুতরাং তোমাদের প্রত্যেক দায়িত্বশীলকে তার নিজ নিজ অধীনস্থদের সম্পর্কে জিজ্ঞেস করা হবে।”









হাদিস ১১৩
সহিহ আল-বুখারি ১৪১



عَنِ ابْنِ عَبَّاسٍ يَبْلُغُ النَّبِيَّ صَلَّى اللهُ عَلَيْهِ وَسَلَّمَ قَالَ لَوْ أَنَّ أَحَدَكُمْ إِذَا أَتَى أَهْلَهُ قَالَ بِاسْمِ اللَّهِ اللَّهُمَّ جَنِّبْنَا الشَّيْطَانَ وَجَنِّبِ الشَّيْطَانَ مَا رَزَقْتَنَا فَقُضِيَ بَيْنَهُمَا وَلَدٌ لَمْ يَضُرُّهُ





ইবনে আব্বাস ﵁রাদিয়াল্লাহু আনহু নবি কারিম ﷺসল্লাল্লাহু আলাইহি ওয়াসাল্লাম থেকে বর্ণনা করেন। নবি ﷺসল্লাল্লাহু আলাইহি ওয়াসাল্লাম বলেছেন, “তোমাদের কেউ তার স্ত্রীর সাথে মিলনের সময় যদি বলে ‘বিসমিল্লাহি আল্লাহুম্মা জান্নিবনাশ শায়তানা ওয়াজান্নিবিশ শায়তানা মা রাজাকতানা (হে আল্লাহ! তুমি আমাদেরকে শয়তান থেকে দূরে রাখো এবং যা আমাদেরকে দান করবে তাকেও শয়তান থেকে দূরে রাখো)’ তাহলে এর ফলে তাদের কিসমতে যে সন্তান হবে শয়তান তার কোনো ক্ষতি করতে পারবে না।”









হাদিস ১১৪
সহিহ আল-বুখারি ৫১৫৭



عَنْ أَبِي هُرَيْرَةَ عَنِ النَّبِيِّ صَلَّى اللهُ عَلَيْهِ وَسَلَّمَ قَالَ غَزَا نَبِيٌّ مِنَ الْأَنْبِيَاءِ فَقَالَ لِقَوْمِهِ لاَ يَتْبَعْنِي رَجُلٌ مَلَكَ بُضْعَ امْرَأَةٍ وَهُوَ يُرِيدُ أَنْ يَبْنِيَ بِهَا وَلَمْ يَبْنِ بِهَا





আবু হুরায়রা ﵁রাদিয়াল্লাহু আনহু বর্ণনা করেছেন, নবি কারিম ﷺসল্লাল্লাহু আলাইহি ওয়াসাল্লাম বলেছেন, “আম্বিয়ায়ে কেরামদের মধ্য থেকে জনৈক নবি জিহাদের জন্য বের হলেন এবং নিজ জাতিকে বললেন: ঐ লোক যেন আমার সাথে না যায়, যে সদ্য বিয়ে করেছে এবং স্ত্রীর সাথে মিলিত হতে চাচ্ছে কিন্তু এখনও মিলিত হয় নি।”




সহিহ মুসলিম ১০০৬/৫৩ থেকে: রাসুলুল্লাহ ﷺসল্লাল্লাহু আলাইহি ওয়াসাল্লাম (যখন) বললেন, “তোমাদের স্ত্রীদের সাথে মিলনও নেকির কাজ।” (তখন) সাহাবিগণ বললেন: ইয়া রাসুলাল্লাহ! আমাদের কেউ যৌন আকাঙ্ক্ষা পূরণ করলে তাতেও নেকি হবে? তিনি বললেন, “আচ্ছা বলো তো, যদি কেউ হারাম উপায়ে যৌন আকাঙ্ক্ষা পূরণ করে তবে তার গুনাহ হবে কিনা?”









হাদিস ১১৫
সহিহ আল-বুখারি ৫১৯৯



حَدَّثَنِي عَبْدُ اللَّهِ بْنُ عَمْرِو بْنِ الْعَاصِ قَالَ قَالَ رَسُولُ اللَّهِ صَلَّى اللهُ عَلَيْهِ وَسَلَّمَ يَا عَبْدَ اللَّهِ أَلَمْ أُخْبَرْ أَنَّكَ تَصُومُ النَّهَارَ وَتَقُومُ اللَّيْلَ قُلْتُ بَلَى يَا رَسُولَ اللَّهِ قَالَ فَلاَ تَفْعَلْ صُمْ وَأَفْطِرْ وَقُمْ وَنَمْ فَإِنَّ لِجَسَدِكَ عَلَيْكَ حَقًّا وَإِنَّ لِعَيْنِكَ عَلَيْكَ حَقًّا وَإِنَّ لِزَوْجِكَ عَلَيْكَ حَقًّا





আব্দুল্লাহ ইবনে আমর ইবনে আস ﵁রাদিয়াল্লাহু আনহু বর্ণনা করেন। রাসুলুল্লাহ ﷺসল্লাল্লাহু আলাইহি ওয়াসাল্লাম বললেন, “হে আব্দুল্লাহ, আমাকে কি খবর দেওয়া হয় নি যে, তুমি দিনভর রোজা রাখো এবং রাতভর নামাজ পড়ো?” আমি বললাম, হাঁ, ইয়া রাসুলাল্লাহ! তিনি বললেন, “তুমি এরূপ কোরো না বরং রোজা রাখো আবার বিরতি দাও। রাতে নামাজ পড়ো আবার ঘুমাও। তোমার উপর তোমার শরীরের হক আছে, তোমার উপর তোমার চোখের হক আছে এবং তোমার উপর তোমার স্ত্রীরও হক আছে।”




নবি কারিম ﷺসল্লাল্লাহু আলাইহি ওয়াসাল্লাম সালমান এবং আবু দারদা ﵄রাদিয়াল্লাহু আনহুমা-এর মধ্যে ভ্রাতৃত্ব বন্ধন করে দেন। এক সময় সালমান ﵁রাদিয়াল্লাহু আনহু আবু দারদা ﵁রাদিয়াল্লাহু আনহু-এর সাথে সাক্ষাৎ করতে এসে (আবু দারদা ﵁রাদিয়াল্লাহু আনহু-এর স্ত্রী) উম্মে দারদা ﵂রাদিয়াল্লাহু আনহা-কে মলিন কাপড় পরিহিত দেখতে পান। তিনি এর কারণ জিজ্ঞেস করলে উম্মে দারদা ﵂রাদিয়াল্লাহু আনহা বললেন: আপনার ভাই আবু দারদার দুনিয়ার কোনো কিছুর প্রতি মোহ নেই। কিছুক্ষণ পর আবু দারদা ﵁রাদিয়াল্লাহু আনহু আসলেন। অতঃপর তিনি সালমান ﵁রাদিয়াল্লাহু আনহু-এর জন্য খাদ্য তৈরি করান এবং বলেন: খেয়ে নিন, আমি রোজা রেখেছি। সালমান ﵁রাদিয়াল্লাহু আনহু বললেন: আপনি না খেলে আমি খাবো না, তাই তিনি সাথে খেলেন। রাত হলে আবু দারদা ﵁রাদিয়াল্লাহু আনহু নামাজ পড়তে গেলেন। সালমান ﵁রাদিয়াল্লাহু আনহু বললেন: এখন ঘুমান। আবু দারদা ﵁রাদিয়াল্লাহু আনহু ঘুমিয়ে পড়লেন। কিছুক্ষণ পর আবু দারদা ﵁রাদিয়াল্লাহু আনহু আবার নামাজে দাঁড়াতে গেলেন; সালমান ﵁রাদিয়াল্লাহু আনহু বললেন: ঘুমান। যখন রাতের শেষ ভাগ হলো, সালমান ﵁রাদিয়াল্লাহু আনহু আবু দারদা ﵁রাদিয়াল্লাহু আনহু-কে বললেন: এখন উঠুন। এরপর দুজনেই নামাজ পড়লেন। পরে সালমান ﵁রাদিয়াল্লাহু আনহু তাকে বললেন: আপনার উপর আপনার রবের হক আছে, আপনার উপর আপনার নিজেরও হক আছে, আপনার উপর আপনার পরিবারের হক আছে। প্রত্যেক হকদারকে তার হক দিন। এরপর আবু দারদা ﵁রাদিয়াল্লাহু আনহু নবি ﷺসল্লাল্লাহু আলাইহি ওয়াসাল্লাম-এর কাছে এসে ঘটনা বর্ণনা করলেন। তখন নবি ﷺসল্লাল্লাহু আলাইহি ওয়াসাল্লাম বললেন, “সালমান সঠিক কাজ করেছে।” (সহিহ আল-বুখারি ১৯৬৮)









হাদিস ১১৬
সুনান আবু দাউদ ২৪৫৮



عَنْ أَبِي هُرَيْرَةَ يَقُولُ قَالَ رَسُولُ اللَّهِ صَلَّى اللهُ عَلَيْهِ وَسَلَّمَ لَا تَصُومُ الْمَرْأَةُ وَبَعْلُهَا شَاهِدٌ إِلَّا بِإِذْنِهِ غَيْرَ رَمَضَانَ وَلَا تَأْذَنُ فِي بَيْتِهِ وَهُوَ شَاهِدٌ إِلَّا بِإِذْنِهِ





আবু হুরায়রা ﵁রাদিয়াল্লাহু আনহু থেকে বর্ণিত। তিনি বলেন: রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “স্বামীর উপস্থিতিতে তার সম্মতি ছাড়া স্ত্রী নফল রোজা রাখবে না, রমজানের রোজা ছাড়া। আর তার উপস্থিতিতে তার অনুমতি ছাড়া কাউকে তার ঘরে আসার অনুমতি দিবে না। (স্বামীর অনুপস্থিতিতে মাহরাম ছাড়া অন্য কাউকে তার গৃহে প্রবেশের অনুমতি দিবে না)।”




একজন মহিলা রাসুলুল্লাহ ﷺসল্লাল্লাহু আলাইহি ওয়াসাল্লাম-এর কাছে এসে বলল: ইয়া রাসুলাল্লাহ! আমি যখন নামাজ পড়ি তখন আমার স্বামী সাফওয়ান আমাকে মারধর করে। আমি রোজা রাখলে রোজা ভাঙতে বাধ্য করে। সূর্য ওঠার পূর্বে সে ফজরের নামাজ পড়ে না। রাসুলুল্লাহ ﷺসল্লাল্লাহু আলাইহি ওয়াসাল্লাম সাফওয়ান ﵁রাদিয়াল্লাহু আনহু-কে জিজ্ঞেস করলে সে বলল, ইয়া রাসুলাল্লাহ! আমি তাকে দীর্ঘ সুরা দ্বারা নামাজ পড়তে নিষেধ করি। আর সে প্রায়ই (নফল) রোজা রাখে। অথচ আমি একজন যুবক, ধৈর্যধারণ করতে পারি না। রাসুলুল্লাহ ﷺসল্লাল্লাহু আলাইহি ওয়াসাল্লাম (মহিলাকে) বললেন, “সংক্ষিপ্ত সুরাই নামাজের জন্য যথেষ্ট। আর স্বামীর অনুমতি ছাড়া (নফল) রোজা রাখবে না।” সাফওয়ান ﵁রাদিয়াল্লাহু আনহু বলল, আমার পরিবারের লোকেরা সর্বদা (পানি সরবরাহের) কাজে ব্যস্ত থাকে। তাই সূর্যোদয়ের পূর্বে ঘুম থেকে জাগতে পারি না। তার কথা শুনে তিনি বললেন, “যখনই তুমি জাগ্রত হবে তখনই নামাজ পড়ে নিবে।” (সুনান আবু দাউদ ২৪৫৯)









হাদিস ১১৭
সহিহ আল-বুখারি ৫১৯৩



عَنْ أَبِي هُرَيْرَةَ عَنِ النَّبِيِّ صَلَّى اللهُ عَلَيْهِ وَسَلَّمَ قَالَ إِذَا دَعَا الرَّجُلُ امْرَأَتَهُ إِلَى فِرَاشِهِ فَأَبَتْ أَنْ تَجِيءَ لَعَنَتْهَا الْمَلاَئِكَةُ حَتَّى تُصْبِحَ





আবু হুরায়রা ﵁রাদিয়াল্লাহু আনহু থেকে বর্ণিত। নবি কারিম ﷺসল্লাল্লাহু আলাইহি ওয়াসাল্লাম বলেন, “যদি কোনো পুরুষ তার স্ত্রীকে একই বিছানায় শোয়ার জন্য ডাকে আর সে আসতে অস্বীকার করে, তাহলে সকাল পর্যন্ত ফেরেশতাগণ তার স্ত্রীর উপর লানত দিতে থাকে।”




আসমা ইবনে ইয়াযিদ আল আনসারি ﵂রাদিয়াল্লাহু আনহা বলেন: আমি কয়েকটি সমবয়সী মেয়ের সাথে ছিলাম। রাসুলুল্লাহ ﷺসল্লাল্লাহু আলাইহি ওয়াসাল্লাম আমার নিকট দিয়ে যাওয়ার সময় আমাদের সালাম দিলেন এবং বললেন, “তোমাদের কেউ দীর্ঘদিন পিতা-মাতার ঘরে অবস্থান করে। আল্লাহ তাকে স্বামীর মতো নিয়ামত দেন এবং তার ঔরসে তাকে সন্তান-সন্ততি দান করেন। এ সত্ত্বেও কখনো স্বামীর ব্যবহারে সামান্য আঘাত পেলেই অকৃতজ্ঞতার সুরে বলে, আমি কখনো তোমার কাছে ভালো কিছু পাই নি।” (আল-আদাবুল মুফরদ ১০৪৮)









হাদিস ১১৮
সহিহ মুসলিম ১৪৬৭/৬৪



عَنْ عَبْدِ اللهِ بْنِ عَمْرٍو أَنَّ رَسُولَ اللهِ صَلَّى اللهُ عَلَيْهِ وَسَلَّمَ قَالَ الدُّنْيَا مَتَاعٌ وَخَيْرُ مَتَاعِ الدُّنْيَا الْمَرْأَةُ الصَّالِحَةُ





আব্দুল্লাহ ইবনে আমর ﵁রাদিয়াল্লাহু আনহু থেকে বর্ণিত। রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “দুনিয়া সম্পদে পরিপূর্ণ এবং দুনিয়ার মধ্যে উত্তম সম্পদ হলো চরিত্রবান নেককার স্ত্রী।”




দুটি ভিন্ন পরিবেশ থেকে আসা স্বামী ও স্ত্রী উভয়ের মধ্যেই ভালো ও মন্দ দিক রয়েছে। উভয়েই ভালো আচরণের মাধ্যমে তাদের মন্দগুলো দূর করার চেষ্টা করবেন। তবে স্বামীর দায়িত্বের অন্যতম দিক হলো স্ত্রীর সাথে সর্বোচ্চ সুন্দর ও অমায়িক আচরণ করা। কেননা সকল মানুষের মধ্যে নিজের সর্বোচ্চ সদাচরণের হকদার নিজের স্ত্রী।

এ বিষয়ে রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “তোমাদের সে ব্যক্তি-ই ভালো, যে তার স্ত্রীর কাছে ভালো আর আমি আমার স্ত্রীর কাছে ভালো।”১ (খুতবাতুল ইসলাম, পৃষ্ঠা ২৬৫)









হাদিস ১১৯
সহিহ ইবনে হিব্বান ৪১৬৩



عَنْ أَبِي هُرَيْرَةَ قَالَ قَالَ رَسُولُ اللَّهِ صَلَّى اللَّهُ عَلَيْهِ وَسَلَّمَ إِذَا صَلَّتِ الْمَرْأَةُ خَمْسَهَا وَصَامَتْ شَهْرَهَا وَحَصَّنَتْ فَرْجَهَا وَأَطَاعَتْ بَعْلَهَا دَخَلَتْ مِنْ أَيِّ أَبْوَابِ الْجَنَّةِ شَاءَتْ





আবু হুরায়রা ﵁রাদিয়াল্লাহু আনহু থেকে বর্ণিত। তিনি বলেন, রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “যে মহিলা (নিয়মিত) পাঁচ ওয়াক্ত নামাজ আদায় করবে, রমজান মাসে রোজা রাখবে, নিজের লজ্জাস্থানের হেফাজত করবে এবং স্বামীর অনুগত থাকবে, সে জান্নাতের যে কোনো দরজা দিয়ে প্রবেশ করতে পারবে।”









হাদিস ১২০
সুনান ইবনে মাজাহ ৩৯৬৬



عَنْ أَبِي أُمَامَةَ أَنَّ رَسُولَ اللَّهِ صَلَّى اللهُ عَلَيْهِ وَسَلَّمَ قَالَ مِنْ شَرِّ النَّاسِ مَنْزِلَةً عِنْدَ اللَّهِ يَوْمَ الْقِيَامَةِ عَبْدٌ أَذْهَبَ آخِرَتَهُ بِدُنْيَا غَيْرِهِ





আবু উমামা ﵁রাদিয়াল্লাহু আনহু থেকে বর্ণিত। রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “কিয়ামতের দিন আল্লাহর নিকট সবচেয়ে হতভাগ্য ব্যক্তি হলো সে, যে অপরের দুনিয়া বানাতে নিজের আখিরাত ধ্বংস করে।”




কেউ তার বন্ধুদের হারাম উপার্জনে সহযোগিতা করল বা নিজে হারাম পথে উপার্জন করে পরিবারের দুনিয়ার জীবন চাকচিক্যময় করে দিল। এ সবই হলো অপরের দুনিয়া বানাতে নিজের পরকাল নষ্ট করা।









হাদিস ১২১
সহিহ আল-বুখারি ৫২০৪



عَنْ عَبْدِ اللَّهِ بْنِ زَمْعَةَ عَنِ النَّبِيِّ صَلَّى اللهُ عَلَيْهِ وَسَلَّمَ قَالَ لاَ يَجْلِدُ أَحَدُكُمُ امْرَأَتَهُ جَلْدَ الْعَبْدِ ثُمَّ يُجَامِعُهَا فِي آخِرِ الْيَوْمِ





আব্দুল্লাহ ইবনে যামআ ﵁রাদিয়াল্লাহু আনহু বর্ণনা করেছেন, নবি কারিম ﷺসল্লাল্লাহু আলাইহি ওয়াসাল্লাম বলেছেন, “তোমাদের কারো উচিত নয় যে, সে নিজ স্ত্রীকে দাসীর মত প্রহার করবে। তারপর দিন শেষে (অর্থাৎ রাতে) তার সাথে মিলিত হবে।”




মুসলিম শরীফে বর্ণিত আছে, রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “কোনো মুমিন স্বামী তার মুমিনা স্ত্রীকে ঘৃণা করতে পারে না। যদি তার কোনো একটি স্বভাব পছন্দ না হয় তবে তার অন্যান্য স্বভাবগুলো তার কাছে ভালো লাগবে।”২

আল্লাহ সন্দেহকে হারাম করেছেন। স্বামীর জন্য স্ত্রীকে সন্দেহ করা হারাম। স্ত্রীর জন্য স্বামীকে সন্দেহ করা হারাম। (মিম্বারের আহ্বান, পৃষ্ঠা ১৭৮)









হাদিস ১২২
সহিহ মুসলিম ১৪৩৭/১২৩



عَنْ أَبِي سَعِيدٍ الْخُدْرِيِّ يَقُولُ قَالَ رَسُولُ اللهِ صَلَّى اللهُ عَلَيْهِ وَسَلَّمَ إِنَّ مِنْ أَشَرِّ النَّاسِ عِنْدَ اللهِ مَنْزِلَةً يَوْمَ الْقِيَامَةِ الرَّجُلَ يُفْضِي إِلَى امْرَأَتِهِ وَتُفْضِي إِلَيْهِ ثُمَّ يَنْشُرُ سِرَّهَا





আবু সাইদ খুদরি ﵁রাদিয়াল্লাহু আনহু থেকে বর্ণিত। তিনি বলেন: রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “কিয়ামতের দিন আল্লাহর কাছে সবচাইতে নিকৃষ্ট ঐ লোক যে তার স্ত্রীর সাথে শয্যা গ্রহণ করে এবং তার স্ত্রীও তার সাথে শয্যা গ্রহণ করে, তারপর তাদের গোপন কথা (মিলনের কথা) লোকদের কাছে প্রকাশ করে।”









হাদিস ১২৩
সহিহ মুসলিম ৩০০/১৪



عَنْ عَائِشَةَ قَالَتْ كُنْتُ أَشْرَبُ وَأَنَا حَائِضٌ ثُمَّ أُنَاوِلُهُ النَّبِيَّ صَلَّى اللهُ عَلَيْهِ وَسَلَّمَ فَيَضَعُ فَاهُ عَلَى مَوْضِعِ فِيَّ فَيَشْرَبُ وَأَتَعَرَّقُ الْعَرْقَ وَأَنَا حَائِضٌ ثُمَّ أُنَاوِلُهُ النَّبِيَّ صَلَّى اللهُ عَلَيْهِ وَسَلَّمَ فَيَضَعُ فَاهُ عَلَى مَوْضِعِ فِيَّ





আয়িশা ﵂রাদিয়াল্লাহু আনহা থেকে বর্ণিত। তিনি বলেন, আমি হায়েজগ্রস্ত থাকা অবস্থায় (পানি) পান করতাম, অতঃপর নবি কারিম ﷺসল্লাল্লাহু আলাইহি ওয়াসাল্লাম-কে পাত্রটি দিতাম, আর তিনি তাতে আমার মুখের জায়গায় মুখ রেখেই পান করতেন। আবার হায়েজগ্রস্ত থাকা অবস্থায় আমি কখনো হাড়ের গোশত খেতাম অতঃপর তা আমি নবি কারিম ﷺসল্লাল্লাহু আলাইহি ওয়াসাল্লাম-কে দিতাম, আর তিনি আমার মুখের জায়গায় মুখ রেখে খেতেন।









হাদিস ১২৪
সহিহ আল-বুখারি ৬৭৬



عَنِ الْأَسْوَدِ قَالَ سَأَلْتُ عَائِشَةَ مَا كَانَ النَّبِيُّ صَلَّى اللهُ عَلَيْهِ وَسَلَّمَ يَصْنَعُ فِي بَيْتِهِ قَالَتْ كَانَ يَكُونُ فِي مِهْنَةِ أَهْلِهِ تَعْنِي خِدْمَةَ أَهْلِهِ فَإِذَا حَضَرَتِ الصَّلاَةُ خَرَجَ إِلَى الصَّلاَةِ





আসওয়াদ ﵁রাদিয়াল্লাহু আনহু থেকে বর্ণিত। তিনি বলেন: আমি আয়িশা ﵂রাদিয়াল্লাহু আনহা-কে জিজ্ঞেস করলাম, নবি কারিম ﷺসল্লাল্লাহু আলাইহি ওয়াসাল্লাম ঘরে থাকা অবস্থায় কী করতেন? তিনি বললেন: ঘরের কাজ-কর্মে ব্যস্ত থাকতেন অর্থাৎ পরিবার বর্গের সহায়তা করতেন। আর সালাতের সময় হলে সালাতের জন্য চলে যেতেন।









হাদিস ১২৫
সহিহ মুসলিম ৯৩৮/৬৬



عَنْ أُمِّ عَطِيَّةَ أَنَّ رَسُولَ اللهِ صَلَّى اللهُ عَلَيْهِ وَسَلَّمَ قَالَ لَا تُحِدُّ امْرَأَةٌ عَلَى مَيِّتٍ فَوْقَ ثَلَاثٍ إِلَّا عَلَى زَوْجٍ أَرْبَعَةَ أَشْهُرٍ وَعَشْرًا وَلَا تَلْبَسُ ثَوْبًا مَصْبُوغًا إِلَّا ثَوْبَ عَصْبٍ وَلَا تَكْتَحِلُ وَلَا تَمَسُّ طِيبًا إِلَّا إِذَا طَهُرَتْ نُبْذَةً مِنْ قُسْطٍ أَوْ أَظْفَارٍ





উম্মে আতিয়া ﵂রাদিয়াল্লাহু আনহা থেকে বর্ণিত। রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “কোনো মহিলা কোনো মৃত ব্যক্তির উদ্দেশ্যে তিন দিনের বেশি শোক পালন করতে পারবে না। তবে (মৃত) স্বামীর উদ্দেশ্যে চার মাস দশ দিন শোক পালন করবে। শোক পালনের সময় রঙিন চকমকে পোশাক পরবে না, সুরমা লাগাবে না ও সুগন্ধি ব্যবহার করবে না। কিন্তু (হায়েজ ইত্যাদি) থেকে পবিত্র হয়ে অল্প সুগন্ধি লাগাতে পারে। এ সময় গাছের ছালের রঙ করা কাপড় পরতে পারে।”












জামি আত-তিরমিজি ১১৬২, জামি আত-তিরমিজি ৩৮৯৫



সহিহ মুসলিম ১৪৬৮/৬১





পিতা-মাতার সাথে সন্তানের সম্পর্ক



হাদিস ১২৬
সহিহ মুসলিম ২৫৫১/১০



عَنْ أَبِي هُرَيْرَةَ قَالَ قَالَ رَسُولُ اللهِ صَلَّى اللهُ عَلَيْهِ وَسَلَّمَ رَغِمَ أَنْفُهُ ثُمَّ رَغِمَ أَنْفُهُ ثُمَّ رَغِمَ أَنْفُهُ قِيلَ مَنْ يَا رَسُولَ اللهِ قَالَ مَنْ أَدْرَكَ وَالِدَيْهِ عِنْدَ الْكِبَرِ أَحَدَهُمَا أَوْ كِلَيْهِمَا ثُمَّ لَمْ يَدْخُلِ الْجَنَّةَ





আবু হুরায়রা ﵁রাদিয়াল্লাহু আনহু থেকে বর্ণিত। তিনি বলেন: রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “তার নাক ধূলিমলিন হোক (অর্থাৎ সে লাঞ্ছনার যোগ্য), তার নাক ধূলিমলিন হোক, তার নাক ধূলিমলিন হোক।” (সাহাবিরা) জিজ্ঞেস করলেন: হে আল্লাহর রাসুল ﷺসল্লাল্লাহু আলাইহি ওয়াসাল্লাম ! সে কে? উত্তরে তিনি বললেন, “যে ব্যক্তি তার পিতা-মাতার কোনো একজনকে বা উভয়কে বার্ধক্য অবস্থায় পেয়েও (তাদের খেদমত করে) জান্নাতে যেতে পারল না।”




রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “যে ব্যক্তি আল্লাহর ওয়াস্তে পিতা-মাতার আনুগত্য করে, তার জন্য জান্নাতের দুইটা দরজা খোলা থাকবে এবং যে ব্যক্তি তাদের অবাধ্য হবে, তার জন্য জাহান্নামের দুইটি দরজা খোলা থাকবে। যদি পিতা-মাতার মধ্য থেকে একজন হয়, তবে জান্নাত অথবা জাহান্নামের একটি দরজা খোলা থাকবে।” এক ব্যক্তি প্রশ্ন করল: জাহান্নামের এই শাস্তির বাণী কি তখনও প্রযোজ্য হবে যখন পিতা-মাতা সন্তানের উপর জুলুম করবে? তিনি তিন বার বললেন, “যদি পিতা-মাতা সন্তানের উপর জুলুমও করে তবুও পিতা-মাতার অবাধ্যতার কারণে সন্তান জাহান্নামে যাবে।”১ এর সারমর্ম এই যে, পিতা-মাতার ব্যাপারে প্রতিশোধ নেয়ার অধিকার সন্তানের নেই। তারা জুলুম করলেও সন্তান সেবা-যত্ন ও আনুগত্য থেকে হাত গুটিয়ে নিতে পারে না। (মা’আরেফুল কোরআন, সুরা বনি ইসরাইলের ২৩ নম্বর আয়াতের ব্যাখ্যা)

সন্তানের ধনসম্পদে পিতামাতার এ অধিকার কেবল সন্তানের মৃত্যুর পর মিরাস হিসেবেই নয়; বরং তার জীবদ্দশায়-ই এ অধিকার স্বীকৃত। রাসূলে করীম (ﷺসল্লাল্লাহু আলাইহি ওয়াসাল্লাম) এরশাদ করেছেন: সন্তান পিতার অতি উত্তম উপার্জন বিশেষ, অতএব তোমরা—পিতামাতার—সন্তানদের ধনসম্পদ থেকে পূর্ণ স্বাদ গ্রহণ সহকারে পানাহার করো।

এক ব্যক্তি রাসূলের কাছে উপস্থিত হয়ে বললো: ইয়া রাসূলুল্লাহ, আমার মাল-সম্পদ রয়েছে আর সন্তান-সন্ততিও আছে। কিন্তু এমতাবস্থায় আমার বাবা আমার মাল নিতে চায়, এ সম্পর্কে আপনার কি রায়? রাসূলে করীম (ﷺসল্লাল্লাহু আলাইহি ওয়াসাল্লাম) বললেন: তুমি আর তোমার মাল-সম্পদ সবই তোমার বাবার।২ (পরিবার ও পারিবারিক জীবন, পৃষ্ঠা ৩৫৭)









হাদিস ১২৭
সহিহ আল-বুখারি ৬৭৬৮



عَنْ أَبِي هُرَيْرَةَ عَنِ النَّبِيِّ صَلَّى اللهُ عَلَيْهِ وَسَلَّمَ قَالَ لاَ تَرْغَبُوا عَنْ آبَائِكُمْ فَمَنْ رَغِبَ عَنْ أَبِيهِ فَهُوَ كُفْرٌ





আবু হুরায়রা ﵁রাদিয়াল্লাহু আনহু থেকে বর্ণিত। নবি কারিম ﷺসল্লাল্লাহু আলাইহি ওয়াসাল্লাম বলেছেন, “তোমরা তোমাদের প্রকৃত বাপ-দাদার পরিচয় অস্বীকার কোরো না। কেননা যে ব্যক্তি পিতার পরিচয় দিতে অস্বীকৃতি জানালো, সে অবশ্যই কাফিরদের মতো আচরণ করল।”









হাদিস ১২৮
শুআবুল ইমান ৭৪৪৬



عَنْ عَبْدِ اللهِ بْنِ عَمْرٍو قَالَ قَالَ رَسُولُ اللهِ صَلَّى اللَّهُ عَلَيْهِ وَسَلَّمَ رِضَا اللهِ فِي رِضَا الْوَالِدَيْنِ وَسَخَطُ اللهِ فِي سَخَطِ الْوَالِدَيْنِ





আব্দুল্লাহ ইবনে আমর ﵁রাদিয়াল্লাহু আনহু থেকে বর্ণিত। তিনি বলেন, রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “পিতা-মাতার সন্তুষ্টিতে মহান আল্লাহর সন্তুষ্টি অর্জিত হয় এবং পিতা-মাতার অসন্তুষ্টিতে মহান আল্লাহ অসন্তুষ্ট হন।”




রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “পিতা-মাতার পায়ের নিচে (সন্তানের) জান্নাত।”৩ (খুতবাতুল ইসলাম, পৃষ্ঠা ২১৯)









হাদিস ১২৯
সহিহ আল-বুখারি ৫৯৭১



عَنْ أَبِي هُرَيْرَةَ قَالَ جَاءَ رَجُلٌ إِلَى رَسُولِ اللَّهِ صَلَّى اللهُ عَلَيْهِ وَسَلَّمَ فَقَالَ يَا رَسُولَ اللَّهِ مَنْ أَحَقُّ النَّاسِ بِحُسْنِ صَحَابَتِي قَالَ أُمُّكَ قَالَ ثُمَّ مَنْ قَالَ ثُمَّ أُمُّكَ قَالَ ثُمَّ مَنْ قَالَ ثُمَّ أُمُّكَ قَالَ ثُمَّ مَنْ قَالَ ثُمَّ أَبُوكَ





আবু হুরায়রা ﵁রাদিয়াল্লাহু আনহু থেকে বর্ণিত। তিনি বলেন: এক ব্যক্তি রাসুলুল্লাহ ﷺসল্লাল্লাহু আলাইহি ওয়াসাল্লাম-এর কাছে এসে জিজ্ঞেস করল, হে আল্লাহর রাসুল! আমার কাছে সদ্ব্যবহার পাওয়ার সবচেয়ে বেশি হকদার কে? তিনি বললেন, “তোমার মা।” সে বলল: এরপর কে? তিনি বললেন, “তোমার মা।” সে পুনরায় বলল: এরপর কে? তিনি বললেন, “তোমার মা।” পুনরায় সে বলল: এরপর কে? তিনি এবার বললেন, “তারপর তোমার বাপ।”




পিতার চাইতে মায়ের হক এ কারণে বেশি যে, মা সন্তানকে গর্ভে ধারণ করেছে, স্তন্য দান করেছে ও প্রতিপালন করেছে।

সহিহ মুসলিম ২৫৫০/৮-এর বর্ণনা থেকে: জুরাইজ ছিলেন একজন ইবাদতগুজার ব্যক্তি। তিনি তাঁর ইবাদতখানায় সলাতে মশগুল থাকা অবস্থায় তাঁর মা এসে ডাকলেন: হে জুরাইজ! জুরাইজ মনে মনে বললেন: হে আমার রব! একদিকে আমার মা, অন্যদিকে আমার সলাত। তিনি সলাতেই মশগুল থাকলেন। মা ফিরে গেলেন। দ্বিতীয় এবং তৃতীয় দিনে তাঁর মা তাঁকে একই অবস্থায় পেলেন। এবার তাঁর মা বললেন: হে আল্লাহ! বদকার স্ত্রীলোকের মুখ দেখার আগে তার মৃত্যু দিও না। বনি ইসরাইলের এক সুন্দরী স্ত্রীলোক নিজেকে জুরাইজের সামনে পেশ করে। কিন্তু জুরাইজ তার প্রতি ভ্রুক্ষেপও করেন নি। অবশেষে স্ত্রীলোকটি সেখানে এক মেষ রাখালের সাথে ব্যভিচারে লিপ্ত হয়ে গর্ভবতী হয়। যখন সে সন্তান প্রসব করল তখন সে লোকদেরকে বলল: এ সন্তান জুরাইজের। ফলে লোকেরা জুরাইজের কাছে এসে তাঁর ইবাদতখানা ভেঙে দিলো এবং তাঁকে প্রহার করল। তিনি বললেন: ব্যাপার কী? তারা ঘটনা বললে তিনি জিজ্ঞেস করলেন যে, শিশুটি কোথায়। তারা শিশুটিকে নিয়ে আসলে তিনি সলাত আদায় করে শিশুটির পেটে টোকা দিয়ে বললেন: হে বৎস! তোমার পিতা কে? শিশুটি উত্তর দিল: অমুক রাখাল। তখন লোকেরা জুরাইজকে চুমু খেতে লাগল এবং বলল: আপনার ইবাদতখানা স্বর্ণ দ্বারা তৈরি করে দিব। তিনি বললেন: না, বরং পুনরায় মাটি তৈরি করে দাও, যেমন ছিল। লোকেরা তাই করল।

শিক্ষণীয় বিষয়: (১) প্রয়োজনে নফল ইবাদত ছেড়ে দিয়ে মায়ের আনুগত্য করতে হবে। (২) পিতা-মাতা যেন অসন্তুষ্ট হয়ে কখনো সন্তানের জন্য বদদোয়া না করেন। (৩) সন্তান মায়ের সাথে সুন্দর আচরণ করবে এবং মা সামান্য কষ্ট পায় এমন আচরণ করা থেকে বিরত থাকবে। (দেখুন: সুরা বনি ইসরাইল ১৭:২৩-২৪; সুরা লুকমান ৩১:১৩-১৫)









হাদিস ১৩০
সহিহ আল-বুখারি ৩০০৪



عَنْ عَبْدِ اللَّهِ بْنِ عَمْرٍو يَقُولُ جَاءَ رَجُلٌ إِلَى النَّبِيِّ صَلَّى اللهُ عَلَيْهِ وَسَلَّمَ فَاسْتَأْذَنَهُ فِي الْجِهَادِ فَقَالَ أَحَيٌّ وَالِدَاكَ قَالَ نَعَمْ قَالَ فَفِيهِمَا فَجَاهِدْ





আব্দুল্লাহ ইবনে আমর ﵁রাদিয়াল্লাহু আনহু থেকে বর্ণিত। তিনি বলেন: এক ব্যক্তি নবি কারিম ﷺসল্লাল্লাহু আলাইহি ওয়াসাল্লাম-এর কাছে এসে জিহাদে যাওয়ার অনুমতি চাইলো। তিনি বললেন, “তোমার মাতা-পিতা কি জীবিত আছেন?” সে বলল: হাঁ। তিনি বললেন, “তাদের খেদমত করে সন্তুষ্টি অর্জনের চেষ্টা করো।”




আবু হুরায়রা ﵁রাদিয়াল্লাহু আনহু বলেন, রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “জান্নাতে কোনো কোনো ব্যক্তির মর্যাদা বৃদ্ধি করা হবে। তখন সে বলবে, কীভাবে আমার মর্যাদা বৃদ্ধি পেলো? তখন তাকে বলা হবে, তোমার সন্তান তোমার জন্য ক্ষমা প্রার্থনা করেছে। এজন্য তোমার মর্যাদা বাড়িয়ে দেওয়া হয়েছে।”৪ (রাহে বেলায়াত, পৃষ্ঠা ১১৫))









হাদিস ১৩১
সহিহ আল-বুখারি ১৩৮৮



عَنْ عَائِشَةَ أَنَّ رَجُلًا قَالَ لِلنَّبِيِّ صَلَّى اللهُ عَلَيْهِ وَسَلَّمَ إِنَّ أُمِّي افْتُلِتَتْ نَفْسُهَا وَأَظُنُّهَا لَوْ تَكَلَّمَتْ تَصَدَّقَتْ فَهَلْ لَهَا أَجْرٌ إِنْ تَصَدَّقْتُ عَنْهَا قَالَ نَعَمْ





আয়িশা ﵂রাদিয়াল্লাহু আনহা থেকে বর্ণিত। এক ব্যক্তি নবি কারিম ﷺসল্লাল্লাহু আলাইহি ওয়াসাল্লাম-কে বলল: আমার মা হঠাৎ ইন্তেকাল করেছেন। আর আমার মনে হচ্ছে, তিনি কথা বলতে পারলে দান করতেন। এ অবস্থায় আমি যদি তার পক্ষ থেকে দান করি তাহলে কি তিনি সওয়াব পাবেন? তিনি বললেন, “হাঁ।”




সহিহ আল-বুখারি ২৭৫৬ থেকে: ইবনে আব্বাস ﵄রাদিয়াল্লাহু আনহুমা হতে বর্ণিত। সাদ ইবনে উবাদা ﵁রাদিয়াল্লাহু আনহু-এর মা যখন মারা যান তখন তিনি সেখানে উপস্থিত ছিলেন না। পরে তিনি বললেন: ইয়া রাসুলুল্লাহ! আমার মা আমার অনুপস্থিতিতে মারা যান। আমি যদি তাঁর পক্ষ থেকে কিছু সদাকাহ (দান) করি তাহলে কি তা তাঁর কোনো উপকারে আসবে। তিনি বললেন, “হ্যাঁ।” সাদ ﵁রাদিয়াল্লাহু আনহু বললেন: তাহলে আমি আপনাকে সাক্ষী রাখছি, আমার ‘মিখরাফ’ নামক বাগানটি তাঁর জন্য সদাকাহ করে দিলাম।”

দান করার কারণে সন্তানও সওয়াব পাবেন।









হাদিস ১৩২
সহিহ আল-বুখারি ৫৯৭৩



عَنْ عَبْدِ اللَّهِ بْنِ عَمْرٍو قَالَ قَالَ رَسُولُ اللَّهِ صَلَّى اللهُ عَلَيْهِ وَسَلَّمَ إِنَّ مِنْ أَكْبَرِ الْكَبَائِرِ أَنْ يَلْعَنَ الرَّجُلُ وَالِدَيْهِ قِيلَ يَا رَسُولَ اللَّهِ وَكَيْفَ يَلْعَنُ الرَّجُلُ وَالِدَيْهِ قَالَ يَسُبُّ الرَّجُلُ أَبَا الرَّجُلِ فَيَسُبُّ أَبَاهُ وَيَسُبُّ أُمَّهُ





আব্দুল্লাহ ইবনে আমর ﵁রাদিয়াল্লাহু আনহু থেকে বর্ণিত। তিনি বলেন: রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “কবিরা গুনাহগুলোর মধ্যে সবচাইতে বড় গুনাহ হলো- কোনো ব্যক্তির তার পিতা-মাতার প্রতি লানত করা।” জিজ্ঞেস করা হলো: হে আল্লাহর রাসুল! কিভাবে এক ব্যক্তি পিতা-মাতার উপর লানত করতে পারে? তিনি উত্তরে বললেন, “একজন অপরজনের বাপকে গালি দেয়, সেও ঐ ব্যক্তির বাপকে গালি দেয়। আর যখন ঐ ব্যক্তি তার মাকে গালি দেয় তখন সেও ঐ ব্যক্তির মাকে গালি দেয়।”









হাদিস ১৩৩
সহিহ আল-বুখারি ৫৪৭১



عَنْ سَلْمَانَ بْنِ عَامِرٍ الضَّبِّيِّ قَالَ سَمِعْتُ رَسُولَ اللَّهِ صَلَّى اللهُ عَلَيْهِ وَسَلَّمَ يَقُولُ مَعَ الْغُلاَمِ عَقِيقَةٌ فَأَهْرِيقُوا عَنْهُ دَمًا وَأَمِيطُوا عَنْهُ الْأَذَى





সালমান ইবনে আমের আযযাব্বি ﵁রাদিয়াল্লাহু আনহু থেকে বর্ণিত। তিনি বলেন, আমি রাসুলুল্লাহ ﷺসল্লাল্লাহু আলাইহি ওয়াসাল্লাম-কে বলতে শুনেছি, “ছেলের আকিকা করা আবশ্যক। সুতরাং তার পক্ষ থেকে তোমরা রক্ত প্রবাহিত করো অর্থাৎ জন্তু জবেহ করো এবং তার মাথার চুল কেটে ফেল।”









হাদিস ১৩৪
সুনান আবু দাউদ ৪৯৪৮



عَنْ أَبِي الدَّرْدَاءِ قَالَ قَالَ رَسُولُ اللَّهِ صَلَّى اللهُ عَلَيْهِ وَسَلَّمَ إِنَّكُمْ تُدْعَوْنَ يَوْمَ الْقِيَامَةِ بِأَسْمَائِكُمْ وَأَسْمَاءِ آبَائِكُمْ فَأَحْسِنُوا أَسْمَاءَكُمْ





আবু দারদা ﵁রাদিয়াল্লাহু আনহু থেকে বর্ণিত। তিনি বলেন: রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “নিশ্চয় তোমাদেরকে কিয়ামতের দিন তোমাদের নাম এবং তোমাদের পিতার নাম ধরে ডাকা হবে। অতএব তোমরা তোমাদের ভালো নাম রাখো।”









হাদিস ১৩৫
সহিহ আল-বুখারি ৫৯৯৮



عَنْ عَائِشَةَ قَالَتْ جَاءَ أَعْرَابِيٌّ إِلَى النَّبِيِّ صَلَّى اللهُ عَلَيْهِ وَسَلَّمَ فَقَالَ تُقَبِّلُونَ الصِّبْيَانَ فَمَا نُقَبِّلُهُمْ فَقَالَ النَّبِيُّ صَلَّى اللهُ عَلَيْهِ وَسَلَّمَ أَوَأَمْلِكُ لَكَ أَنْ نَزَعَ اللَّهُ مِنْ قَلْبِكَ الرَّحْمَةَ





আয়িশা ﵂রাদিয়াল্লাহু আনহা থেকে বর্ণিত। তিনি বলেন: এক বেদুইন নবি কারিম ﷺসল্লাল্লাহু আলাইহি ওয়াসাল্লাম-এর কাছে এসে বলল: আপনারা শিশুদেরকে চুমু দেন, আমরা তো তাদেরকে চুমু দেই না। উত্তরে নবি কারিম ﷺসল্লাল্লাহু আলাইহি ওয়াসাল্লাম বললেন, “আল্লাহ তায়ালা তোমার অন্তর থেকে দয়ামায়া উঠিয়ে নিয়ে গেলে আমি তার কী করতে পারি?”









হাদিস ১৩৬
সহিহ মুসলিম ২৬৩১/১৪৯



عَنْ أَنَسِ بْنِ مَالِكٍ، قَالَ قَالَ رَسُولُ اللَّهِ صلى الله عليه وسلم مَنْ عَالَ جَارِيَتَيْنِ حَتَّى تَبْلُغَا جَاءَ يَوْمَ الْقِيَامَةِ أَنَا وَهُوَ وَضَمَّ أَصَابِعَهُ





আনাস ইবনে মালিক ﵁রাদিয়াল্লাহু আনহু থেকে বর্ণিত। তিনি বলেন, রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন: “যে ব্যক্তি দুটি মেয়ে সন্তানকে সাবালক হওয়া পর্যন্ত প্রতিপালন করে, কিয়ামতের দিনে সে ও আমি এমন পাশাপাশি অবস্থায় থাকবো,” এ বলে তিনি তাঁর হাতের আঙ্গুলগুলো মিলিয়ে দিলেন।









হাদিস ১৩৭
সহিহ আল-বুখারি ২৫৮৬



عَنِ النُّعْمَانِ بْنِ بَشِيرٍ أَنَّ أَبَاهُ أَتَى بِهِ إِلَى رَسُولِ اللَّهِ صَلَّى اللهُ عَلَيْهِ وَسَلَّمَ فَقَالَ إِنِّي نَحَلْتُ ابْنِي هَذَا غُلاَمًا فَقَالَ أَكُلَّ وَلَدِكَ نَحَلْتَ مِثْلَهُ قَالَ لاَ قَالَ فَارْجِعْهُ





নুমান ইবনে বাশির ﵁রাদিয়াল্লাহু আনহু থেকে বর্ণিত। তার পিতা তাকে নিয়ে রাসুলুল্লাহ ﷺসল্লাল্লাহু আলাইহি ওয়াসাল্লাম-এর কাছে আসলেন এবং বললেন: আমি আমার এই পুত্রকে একটি গোলাম দান করেছি। তখন তিনি বললেন, “তোমার সব পুত্রকেই কি তুমি এরূপ দান করেছো?” তিনি বললেন: না। তখন তিনি বললেন, “তবে তুমি তা ফিরিয়ে নাও।”









হাদিস ১৩৮
সুনান ইবনে মাজাহ ৩৬৬৭



عَنْ سُرَاقَةَ بْنِ مَالِكٍ أَنَّ النَّبِيَّ صَلَّى اللهُ عَلَيْهِ وَسَلَّمَ قَالَ أَلَا أَدُلُّكُمْ عَلَى أَفْضَلِ الصَّدَقَةِ ابْنَتُكَ مَرْدُودَةً إِلَيْكَ لَيْسَ لَهَا كَاسِبٌ غَيْرُكَ





সুরাকাহ ইবনে মালিক ﵁রাদিয়াল্লাহু আনহু থেকে বর্ণিত। নবি কারিম ﷺসল্লাল্লাহু আলাইহি ওয়াসাল্লাম বলেছেন, “আমি কি তোমাদেরকে সর্বোত্তম সদাকার কথা বলব না? তা হলো তোমার কন্যা তোমার কাছে ফিরে এসেছে, তুমি ছাড়া তাকে কামাই করে খাওয়ানোর মতো কেউ নেই।”




দৈহিক ত্রুটির কারণে বিয়ে হয় নি, তালাকপ্রাপ্তা বা বিধবা কন্যার জন্য পিতা যা খরচ করবেন সবই সর্বোত্তম সদাকা বলে গণ্য হবে।









হাদিস ১৩৯
সুনান আবু দাউদ ৫১৪৪



عَنْ أَبِي الطُّفَيْلِ أَخْبَرَهُ قَالَ رَأَيْتُ النَّبِيَّ صَلَّى اللهُ عَلَيْهِ وَسَلَّمَ يَقْسِمُ لَحْمًا بِالْجِعِرَّانَةِ قَالَ أَبُو الطُّفَيْلِ وَأَنَا يَوْمَئِذٍ غُلَامٌ أَحْمِلُ عَظْمَ الْجَزُورِ إِذْ أَقْبَلَتِ امْرَأَةٌ حَتَّى دَنَتْ إِلَى النَّبِيِّ صَلَّى اللهُ عَلَيْهِ وَسَلَّمَ فَبَسَطَ لَهَا رِدَاءَهُ فَجَلَسَتْ عَلَيْهِ فَقُلْتُ مَنْ هِيَ فَقَالُوا هَذِهِ أُمُّهُ الَّتِي أَرْضَعَتْهُ





আবু তুফাইল ﵁রাদিয়াল্লাহু আনহু হতে বর্ণিত। তিনি বলেন: আমি দেখলাম নবি কারিম ﷺসল্লাল্লাহু আলাইহি ওয়াসাল্লাম জিইর্রানা নামক স্থানে গোশত বণ্টন করছেন। আবু তুফাইল বলেন, আমি সেদিন উটের গোশত বহনের কাজ করছিলাম। এমন সময়ে একজন মহিলা আসলেন, এমনকি নবি কারিম ﷺসল্লাল্লাহু আলাইহি ওয়াসাল্লাম-এর নিকটবর্তী হলেন। তখন তিনি নিজের চাদরখানা তাঁর জন্য বিছিয়ে দিলেন। তারপর মহিলা তাতে বসে পড়লেন। (বর্ণনাকারী বলেন) আমি লোকদেরকে বললাম এ মহিলা কে? তারা বলল: ইনি তাঁর সেই মা যিনি তাঁকে দুধ পান করিয়েছিলেন।




সহিহ মুসলিম ২৫৫২/১২ থেকে: ইবনে উমর ﵄রাদিয়াল্লাহু আনহুমা বলেন। আমি রাসুলুল্লাহ ﷺসল্লাল্লাহু আলাইহি ওয়াসাল্লাম-কে বলতে শুনেছি, “সর্বোত্তম সদ্ব্যবহার হলো কোনো ব্যক্তির পিতার ইন্তেকালের পর তার বন্ধু-বান্ধবের সাথে সদ্ব্যবহার বজায় রাখা।”












শুআবুল ইমান ৭৫৩৯



সুনান ইবনে মাজাহ ২২৯২



আল-মুজামুল কাবির ২২০২



সুনান ইবনে মাজাহ ৩৬৬০





পারস্পরিক সম্পর্ক



হাদিস ১৪০
সহিহ মুসলিম ২৫৫৬/১৯



أَنَّ مُحَمَّدَ بْنَ جُبَيْرِ بْنِ مُطْعِمٍ أَخْبَرَهُ أَنَّ أَبَاهُ أَخْبَرَهُ أَنَّ رَسُولَ اللهِ صَلَّى اللهُ عَلَيْهِ وَسَلَّمَ قَالَ لَا يَدْخُلُ الْجَنَّةَ قَاطِعُ رَحِمٍ





জুবায়র ইবনে মুতইম ﵁রাদিয়াল্লাহু আনহু থেকে বর্ণিত। রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “আত্মীয়তার সম্পর্ক ছিন্নকারী জান্নাতে প্রবেশ করবে না।”









হাদিস ১৪১
সহিহ আল-বুখারি ৫৯৮৫



عَنْ أَبِي هُرَيْرَةَ قَالَ سَمِعْتُ رَسُولَ اللَّهِ صَلَّى اللهُ عَلَيْهِ وَسَلَّمَ يَقُولُ مَنْ سَرَّهُ أَنْ يُبْسَطَ لَهُ فِي رِزْقِهِ وَأَنْ يُنْسَأَ لَهُ فِي أَثَرِهِ فَلْيَصِلْ رَحِمَهُ





আবু হুরায়রা ﵁রাদিয়াল্লাহু আনহু হতে বর্ণিত। তিনি বলেন, আমি রাসুলুল্লাহ ﷺসল্লাল্লাহু আলাইহি ওয়াসাল্লাম-কে বলতে শুনেছি: “যে ব্যক্তি চায় তার রিজক প্রশস্ত হোক এবং আয়ু বর্ধিত হোক, সে যেন তার আত্মীয়তার সম্পর্ক ঠিক রাখে।”









হাদিস ১৪২
সহিহ আল-বুখারি ৫৯৯১



عَنْ عَبْدِ اللَّهِ بْنِ عَمْرٍو عَنِ النَّبِيِّ صَلَّى اللهُ عَلَيْهِ وَسَلَّمَ قَالَ لَيْسَ الْوَاصِلُ بِالْمُكَافِئِ وَلَكِنِ الْوَاصِلُ الَّذِي إِذَا قُطِعَتْ رَحِمُهُ وَصَلَهَا





আব্দুল্লাহ ইবনে আমর ﵁রাদিয়াল্লাহু আনহু থেকে বর্ণিত। নবি কারিম ﷺসল্লাল্লাহু আলাইহি ওয়াসাল্লাম বলেছেন, “আত্মীয়-স্বজনের সাথে সদ্ব্যবহারের বদলে সদ্ব্যবহারকারীরা প্রকৃতপক্ষে সদাচারী নয়। বরং প্রকৃত সদাচারী ঐ ব্যক্তি, যখন আত্মীয়তা ছিন্ন করা হয়, তখন সে আবার তাতে জোড়া লাগায়।”









হাদিস ১৪৩
সুনান আন-নাসাই ২৫৮২



عَنْ سَلْمَانَ بْنِ عَامِرٍ عَنِ النَّبِيِّ صَلَّى اللهُ عَلَيْهِ وَسَلَّمَ قَالَ إِنَّ الصَّدَقَةَ عَلَى الْمِسْكِينِ صَدَقَةٌ وَعَلَى ذِي الرَّحِمِ اثْنَتَانِ صَدَقَةٌ وَصِلَةٌ





সালমান ইবনে আমের ﵁রাদিয়াল্লাহু আনহু নবি কারিম ﷺসল্লাল্লাহু আলাইহি ওয়াসাল্লাম থেকে বর্ণনা করেছেন। তিনি (নবি কারিম ﷺসল্লাল্লাহু আলাইহি ওয়াসাল্লাম) বলেছেন, “মিসকিনকে দান করলে শুধু দানের সওয়াব পাওয়া যাবে। আর গরীব আত্মীয়কে দান করলে দ্বিগুণ সওয়াব পাওয়া যাবে। দানের জন্য এক সওয়াব এবং আত্মীয়তার জন্য আর এক সওয়াব।”









হাদিস ১৪৪
সহিহ আল-বুখারি ৬০১৪



عَنْ عَائِشَةَ عَنِ النَّبِيِّ صَلَّى اللهُ عَلَيْهِ وَسَلَّمَ قَالَ مَا زَالَ يُوصِينِي جِبْرِيلُ بِالْجَارِ حَتَّى ظَنَنْتُ أَنَّهُ سَيُوَرِّثُهُ





আয়িশা ﵂রাদিয়াল্লাহু আনহা থেকে বর্ণিত। নবি কারিম ﷺসল্লাল্লাহু আলাইহি ওয়াসাল্লাম বলেছেন, “জিবরাইল ﵇আলাইহিস সালাম প্রতিবেশীর সাথে সদ্ব্যবহার করার জন্য আমাকে বার বার তাগিদ করতে থাকেন। এমনকি আমার ধারণা হলো, প্রতিবেশীকে ওয়ারিশ বানিয়ে দেওয়া হবে।”









হাদিস ১৪৫
সহিহ আল-বুখারি ৬০১৬



عَنْ أَبِي شُرَيْحٍ أَنَّ النَّبِيَّ صَلَّى اللهُ عَلَيْهِ وَسَلَّمَ قَالَ وَاللَّهِ لاَ يُؤْمِنُ وَاللَّهِ لاَ يُؤْمِنُ وَاللَّهِ لاَ يُؤْمِنُ قِيلَ وَمَنْ يَا رَسُولَ اللَّهِ قَالَ الَّذِي لاَ يَأْمَنُ جَارُهُ بَوَايِقَهُ





আবু শুরাইহ ﵁রাদিয়াল্লাহু আনহু থেকে বর্ণিত। নবি কারিম ﷺসল্লাল্লাহু আলাইহি ওয়াসাল্লাম বলেন, “আল্লাহর কসম! ঐ ব্যক্তি মুমিন নয়। আল্লাহর কসম! ঐ ব্যক্তি মুমিন নয়। আল্লাহর কসম! ঐ ব্যক্তি মুমিন নয়।” জিজ্ঞেস করা হলো, ইয়া রাসুলাল্লাহ! কে সেই ব্যক্তি? তখন তিনি বললেন, “যার অনিষ্ট থেকে তার প্রতিবেশী নিরাপদে থাকতে পারে না।”









হাদিস ১৪৬
মুসতাদরাক আল-হাকিম ৭৩০৭



عَنِ ابْنِ عَبَّاسٍ يَقُولُ سَمِعْتُ رَسُولَ اللَّهِ صَلَّى اللهُ عَلَيْهِ وَسَلَّمَ يَقُولُ لَيْسَ الْمُؤْمِنُ الَّذِي يَبِيتُ وَجَارُهُ إِلَى جَنْبِهِ جَائِعٌ





ইবনে আব্বাস ﵁রাদিয়াল্লাহু আনহু থেকে বর্ণিত। তিনি বলেন: আমি রাসুলুল্লাহ ﷺসল্লাল্লাহু আলাইহি ওয়াসাল্লাম-কে বলতে শুনেছি, “যে লোক পেট পুরে খায় এবং তার প্রতিবেশী না খেয়ে থাকে সে লোক মুমিন নয়।”









হাদিস ১৪৭
সহিহ আল-বুখারি ৬৪৮৪



عَنْ عَبْدِ اللَّهِ بْنِ عَمْرٍو يَقُولُ قَالَ النَّبِيُّ صَلَّى اللهُ عَلَيْهِ وَسَلَّمَ الْمُسْلِمُ مَنْ سَلِمَ الْمُسْلِمُونَ مِنْ لِسَانِهِ وَيَدِهِ وَالْمُهَاجِرُ مَنْ هَجَرَ مَا نَهَى اللَّهُ عَنْهُ





আব্দুল্লাহ ইবনে আমর ﵁রাদিয়াল্লাহু আনহু থেকে বর্ণিত। তিনি বলেন, নবি কারিম ﷺসল্লাল্লাহু আলাইহি ওয়াসাল্লাম বলেছেন, “যার জিহ্বা ও হাত থেকে মুসলমানগণ নিরাপদ থাকে সেই মুসলিম। আর প্রকৃত মুহাজির হচ্ছে সেই ব্যক্তি যে আল্লাহ যা নিষেধ করেছেন তা ত্যাগ করে।”









হাদিস ১৪৮
সুনান আবু দাউদ ৪৮২৫



عَنْ جَابِرِ بْنِ سَمُرَةَ قَالَ كُنَّا إِذَا أَتَيْنَا النَّبِيَّ صَلَّى اللهُ عَلَيْهِ وَسَلَّمَ جَلَسَ أَحَدُنَا حَيْثُ يَنْتَهِي





জাবির ইবনে সামুরা ﵁রাদিয়াল্লাহু আনহু থেকে বর্ণিত। তিনি বলেন: আমরা যখন নবি কারিম ﷺসল্লাল্লাহু আলাইহি ওয়াসাল্লাম-এর মজলিসে যেতাম তখন আমরা সবার পিছনে বসতাম।









হাদিস ১৪৯
সহিহ মুসলিম ২১৬২/৫



عَنْ أَبِي هُرَيْرَةَ أَنَّ رَسُولَ اللهِ صَلَّى اللهُ عَلَيْهِ وَسَلَّمَ قَالَ حَقُّ الْمُسْلِمِ عَلَى الْمُسْلِمِ سِتٌّ قِيلَ مَا هُنَّ يَا رَسُولَ اللهِ قَالَ إِذَا لَقِيتَهُ فَسَلِّمْ عَلَيْهِ وَإِذَا دَعَاكَ فَأَجِبْهُ وَإِذَا اسْتَنْصَحَكَ فَانْصَحْ لَهُ وَإِذَا عَطَسَ فَحَمِدَ اللهَ فَسَمِّتْهُ وَإِذَا مَرِضَ فَعُدْهُ وَإِذَا مَاتَ فَاتَّبِعْهُ





আবু হুরায়রা ﵁রাদিয়াল্লাহু আনহু থেকে বর্ণিত। রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “এক মুসলিমের উপর অন্য মুসলিমের হক ছয়টি।” বলা হলো, ইয়া রাসুলাল্লাহ! সেগুলো কী কী? তিনি বললেন,


	কারো সাথে সাক্ষাৎ হলে তাকে সালাম দিবে (দ্বিতীয় জন সালামের জবাব দিবে),

	কেউ দাওয়াত দিলে তার দাওয়াত গ্রহণ করবে,

	কেউ তোমার কাছে পরামর্শ চাইলে তাকে (ভালো) পরামর্শ দিবে,

	কেউ হাঁচি দিয়ে আলহামদুলিল্লাহ বললে তার জবাব দিবে (ইয়ারহামুকাল্লাহ বলবে),

	কেউ অসুস্থ হলে তার দেখাশোনা করবে,

	কেউ ইন্তেকাল করলে তার জানাজায় যাবে।






রাসুলুল্লাহ ﷺসল্লাল্লাহু আলাইহি ওয়াসাল্লাম যখন হাঁচি দিতেন তখন মুখের উপর নিজের হাত বা কাপড় রাখতেন এবং হাঁচির আওয়াজ নিম্নগামী করতেন। (জামি আত-তিরমিজি ২৭৪৫)

রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “যখন তোমাদের কেউ হাই তোলে, সে যেন তার হাত নিয়ে মুখ চাপা দেয়। কারণ (খোলা মুখে) শয়তান প্রবেশ করে।” (সহিহ মুসলিম ২৯৯৫/৫৯)









হাদিস ১৫০
সহিহ আল-বুখারি ৬১৩৫



عَنْ أَبِي شُرَيْحٍ الْكَعْبِيِّ أَنَّ رَسُولَ اللَّهِ صَلَّى اللهُ عَلَيْهِ وَسَلَّمَ قَالَ مَنْ كَانَ يُؤْمِنُ بِاللَّهِ وَالْيَوْمِ الآخِرِ فَلْيُكْرِمْ ضَيْفَهُ جَائِزَتُهُ يَوْمٌ وَلَيْلَةٌ وَالضِّيَافَةُ ثَلاَثَةُ أَيَّامٍ فَمَا بَعْدَ ذَلِكَ فَهُوَ صَدَقَةٌ وَلاَ يَحِلُّ لَهُ أَنْ يَثْوِيَ عِنْدَهُ حَتَّى يُحْرِجَهُ





আবু শুরাইল কাবি ﵁রাদিয়াল্লাহু আনহু হতে বর্ণিত। রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “যে ব্যক্তি আল্লাহ ও আখিরাতের উপর ইমান রাখে, সে যেন অবশ্যই তার মেহমানের সম্মান করে। একদিন এবং একরাত পর্যন্ত তাকে উত্তম খাদ্য পরিবেশন করতে হবে। আর মেহমানদারী হলো তিনদিন, এর অতিরিক্ত হলে তা হবে সদাকা। মেজবানের কষ্ট হতে পারে এতটা বেশি সময় মেহমানের থাকা হালাল নয়।”




মেহমানের দোয়া মেজবানের জন্য: اَللَّهُمَّ أّطْعِمْ مَنْ أَطْعَمَنِىْ وَاسْقِ مَنْ سَقَانِىْ (হে আল্লাহ! আমাকে যে খাইয়েছে তাকে আপনি খাদ্য প্রদান করুন এবং আমাকে যে পান করিয়েছে তাকে আপনি পানীয় প্রদান করুন)।১ (রাহে বেলায়াত, পৃষ্ঠা ৫৮০)












সহিহ মুসলিম ২০৫৫/১৭৪





সালামের প্রসার



হাদিস ১৫১
সহিহ মুসলিম ৫৪/৯৩



عَنْ أَبِي هُرَيْرَةَ قَالَ قَالَ رَسُولُ اللهِ صَلَّى اللهُ عَلَيْهِ وَسَلَّمَ لَا تَدْخُلُونَ الْجَنَّةَ حَتَّى تُؤْمِنُوا وَلَا تُؤْمِنُوا حَتَّى تَحَابُّوا أَوَلَا أَدُلُّكُمْ عَلَى شَيْءٍ إِذَا فَعَلْتُمُوهُ تَحَابَبْتُمْ أَفْشُوا السَّلَامَ بَيْنَكُمْ





আবু হুরায়রা ﵁রাদিয়াল্লাহু আনহু থেকে বর্ণিত। তিনি বলেন: রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “তোমরা ইমান না আনা পর্যন্ত জান্নাতে প্রবেশ করতে পারবে না। আর পরস্পরকে না ভালোবাসলে (প্রকৃত) ইমানদার হতে পারবে না। আমি কি তোমাদেরকে এমন কাজ বলে দিবো না যা তোমাদের মধ্যে ভালোবাসা সৃষ্টি করবে? (আর তা হলো) তোমরা নিজেদের মধ্যে ব্যাপক সালামের প্রচলন করো।”




“যখন তোমাদের কোনো ব্যক্তি সালাম দিবে তখন তোমরা তাকে তার চেয়ে উত্তম পন্থায় সালাম দিবে অথবা (অন্তত) তার অনুরূপ বাক্যে জবাব দিবে।” (সুরা আন-নিসা ৪:৮৬)

মনে রাখতে হবে, মুসলমানের সালামের জবাব না দেওয়া অপরাধ। (তাফসীরে তাওযীহুল কুরআন)









হাদিস ১৫২
সহিহ আল-বুখারি ৬২৪৭



عَنْ أَنَسِ بْنِ مَالِكٍ أَنَّهُ مَرَّ عَلَى صِبْيَانٍ فَسَلَّمَ عَلَيْهِمْ وَقَالَ كَانَ النَّبِيُّ صَلَّى اللهُ عَلَيْهِ وَسَلَّمَ يَفْعَلُهُ





আনাস ইবনে মালিক ﵁রাদিয়াল্লাহু আনহু থেকে বর্ণিত। তিনি ছোটদের কাছ দিয়ে যাওয়ার সময় তাদেরকে সালাম দিতেন এবং বলতেন, নবি কারিম ﷺসল্লাল্লাহু আলাইহি ওয়াসাল্লাম তাদেরকে সালাম দিতেন।









হাদিস ১৫৩
সহিহ আল-বুখারি ১২



عَنْ عَبْدِ اللَّهِ بْنِ عَمْرٍو أَنَّ رَجُلًا سَأَلَ النَّبِيَّ صَلَّى اللهُ عَلَيْهِ وَسَلَّمَ أَيُّ الْإِسْلاَمِ خَيْرٌ قَالَ تُطْعِمُ الطَّعَامَ وَتَقْرَأُ السَّلاَمَ عَلَى مَنْ عَرَفْتَ وَمَنْ لَمْ تَعْرِفْ





আব্দুল্লাহ ইবনে আমর ﵁রাদিয়াল্লাহু আনহু থেকে বর্ণিত। এক ব্যক্তি নবি কারিম ﷺসল্লাল্লাহু আলাইহি ওয়াসাল্লাম-কে প্রশ্ন করল, ইসলামে সবচেয়ে ভালো কাজ কী? তিনি জবাব দিলেন, “অভুক্তদের আহার করানো এবং চেনা-অচেনা নির্বিশেষে সবাইকে সালাম করা।”









হাদিস ১৫৪
সুনান আবু দাউদ ৫২০৮



عَنْ أَبِي هُرَيْرَةَ قَالَ قَالَ رَسُولُ اللَّهِ صَلَّى اللهُ عَلَيْهِ وَسَلَّمَ إِذَا انْتَهَى أَحَدُكُمْ إِلَى الْمَجْلِسِ فَلْيُسَلِّمْ فَإِذَا أَرَادَ أَنْ يَقُومَ فَلْيُسَلِّمْ فَلَيْسَتِ الْأُولَى بِأَحَقَّ مِنَ الْآخِرَةِ





আবু হুরায়রা ﵁রাদিয়াল্লাহু আনহু থেকে বর্ণিত। তিনি বলেন, রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “তোমাদের কেউ কোনো মজলিসে আসলে সালাম করা উচিত। তারপর যখন মজলিস থেকে উঠে যেতে চাইবে তখনও সালাম করা উচিত। কারণ প্রথম সালামটির তুলনায় শেষ সালামটির গুরুত্ব কম নয়।”




রাসুলুল্লাহ ﷺসল্লাল্লাহু আলাইহি ওয়াসাল্লাম-এর সাহাবিগণ যখন পরস্পর সাক্ষাত করতেন তখন মুসাফাহা করতেন (হাত মিলাতেন)। আর যখন সফর থেকে আগমন করতেন তখন মুআনাকা করতেন। (আল-মুজামুল আওসাত ৯৭) উভয়ের ডান ঘাড় ও বুক মিলিয়ে ঘাড়ের উপর দিয়ে হাত দিয়ে একবার জড়িয়ে ধরাই হলো মুআনাকা।

রাসুলুল্লাহ ﷺসল্লাল্লাহু আলাইহি ওয়াসাল্লাম বলেন, “যদি দুজন মুসলিম সাক্ষাত করে পরস্পর হাত মিলান (মুসাফাহা করেন) তবে তাদের পৃথক হওয়ার আগেই তাদের গুনাহ ক্ষমা করা হয়।” (জামি আত-তিরমিজি ২৭২৭)

মূলত ‘সালাম ও মুসাফাহা’-ই হলো ইসলামি শিষ্টাচারের সুন্নাত নিয়ম। এ দুটি কাজের-ই সওয়াব, ফজিলত ও গুরুত্ব হাদিসে বলা হয়েছে এবং উৎসাহ দেওয়া হয়েছে। হস্ত চুম্বন ও কোলাকুলির প্রচলনটি রাসুলুল্লাহ ﷺসল্লাল্লাহু আলাইহি ওয়াসাল্লাম ও তাঁর সাহাবিগণের মধ্যে প্রচলন ছিল বলে জানা যায়, তবে এর ফজিলতে কিছু বর্ণিত হয় নি। (খুতবাতুল ইসলাম, পৃষ্ঠা ৪৩৪–৪৩৫)










বয়স্কদের সম্মান করা



হাদিস ১৫৫
সহিহ মুসলিম ২২৭১/১৯



عنْ عَبْدِ اللَّهِ بْنِ عُمَرَ حَدَّثَهُ أَنَّ رَسُولَ اللهِ صَلَّى اللهُ عَلَيْهِ وَسَلَّمَ قَالَ أَرَانِي فِي الْمَنَامِ أَتَسَوَّكُ بِسِوَاكٍ فَجَذَبَنِي رَجُلَانِ أَحَدُهُمَا أَكْبَرُ مِنَ الْآخَرِ فَنَاوَلْتُ السِّوَاكَ الْأَصْغَرَ مِنْهُمَا فَقِيلَ لِي كَبِّرْ فَدَفَعْتُهُ إِلَى الْأَكْبَرِ





আব্দুল্লাহ ইবনে উমর ﵁রাদিয়াল্লাহু আনহু থেকে বর্ণিত। রাসুলুল্লাহ ﷺসল্লাল্লাহু আলাইহি ওয়াসাল্লাম বলেন, “আমি স্বপ্নে দেখলাম, আমি যেন মিসওয়াক দিয়ে দাঁত মাজছি। আমার কাছে দুজন লোক আসলো, একজন অপরজনের চেয়ে বড়। আমি ছোটজনকে মিসওয়াক দিতে চাইলে আমাকে বলা হলো, বড়কে দিন। তাই আমি বড়জনকে দিলাম।”









হাদিস ১৫৬
জামি আত-তিরমিজি ২০২২



عَنْ أَنَسِ بْنِ مَالِكٍ قَالَ قَالَ رَسُولُ اللَّهِ صَلَّى اللَّهُ عَلَيْهِ وَسَلَّمَ مَا أَكْرَمَ شَابٌّ شَيْخًا لِسِنِّهِ إِلَّا قَيَّضَ اللَّهُ لَهُ مَنْ يُكْرِمُهُ عِنْدَ سِنِّهِ





আনাস ইবনে মালিক ﵁রাদিয়াল্লাহু আনহু থেকে বর্ণিত। তিনি বলেন: রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “কোনো যুবক বয়সের কারণে কোনো বৃদ্ধকে সম্মান দেখালে আল্লাহ তার (সেই যুবকের) জন্য এমন লোককে নির্দিষ্ট করে দেবেন যে তার বৃদ্ধাবস্থায় তাকে সম্মান দেখাবে।”









হাদিস ১৫৭
সুনান আবু দাউদ ৪৮৪৩



عَنْ أَبِي مُوسَى الْأَشْعَرِيِّ قَالَ قَالَ رَسُولُ اللَّهِ صَلَّى اللهُ عَلَيْهِ وَسَلَّمَ إِنَّ مِنْ إِجْلَالِ اللَّهِ إِكْرَامَ ذِي الشَّيْبَةِ الْمُسْلِمِ وَحَامِلِ الْقُرْآنِ غَيْرِ الْغَالِي فِيهِ وَالْجَافِي عَنْهُ وَإِكْرَامَ ذِي السُّلْطَانِ الْمُقْسِطِ





আবু মুসা আশআরি ﵁রাদিয়াল্লাহু আনহু থেকে বর্ণিত। তিনি বলেন: রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “বৃদ্ধ মুসলমানকে সম্মান করা, কুরআনের বাহক (বিশেষজ্ঞ) যিনি এতে সীমালঙ্ঘন করেন না ও একে মেনে চলেন তাকে সম্মান করা এবং ন্যায় পরায়ণ শাসককে সম্মান করা আল্লাহকে সম্মান করার অন্তর্ভুক্ত।”









হাদিস ১৫৮
জামি আত-তিরমিজি ১৯২০



عَنْ عَمْرِو بْنِ شُعَيْبٍ عَنْ أَبِيهِ عَنْ جَدِّهِ قَالَ قَالَ رَسُولُ اللَّهِ صَلَّى اللَّهُ عَلَيْهِ وَسَلَّمَ لَيْسَ مِنَّا مَنْ لَمْ يَرْحَمْ صَغِيرَنَا وَيَعْرِفْ شَرَفَ كَبِيرِنَا





আমর ইবনে শুআইব তার পিতা থেকে, তিনি তার দাদা থেকে বর্ণনা করেন। রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “যে ব্যক্তি আমাদের ছোটদের স্নেহ ও দয়া করে না এবং আমাদের বড়দের সম্মান ও মর্যাদা দেয় না, সে আমার উম্মতের মধ্যে নয়।”










ভাইয়ের মনে কষ্ট না দেওয়া



হাদিস ১৫৯
সহিহ আল-বুখারি ৬২৭০



عَنِ ابْنِ عُمَرَ عَنِ النَّبِيِّ صَلَّى اللهُ عَلَيْهِ وَسَلَّمَ أَنَّهُ نَهَى أَنْ يُقَامَ الرَّجُلُ مِنْ مَجْلِسِهِ وَيَجْلِسَ فِيهِ آخَرُ وَلَكِنْ تَفَسَّحُوا وَتَوَسَّعُوا وَكَانَ ابْنُ عُمَرَ يَكْرَهُ أَنْ يَقُومَ الرَّجُلُ مِنْ مَجْلِسِهِ ثُمَّ يَجْلِسَ مَكَانَهُ





ইবনে উমর ﵁রাদিয়াল্লাহু আনহু থেকে বর্ণিত। নবি কারিম ﷺসল্লাল্লাহু আলাইহি ওয়াসাল্লাম একজন লোককে তার জায়গা থেকে তুলে দিয়ে অন্যজনকে সেখানে বসতে নিষেধ করেছেন। (তিনি বলেছেন) “বরং তোমরা জায়গা করে দাও এবং প্রসারিত করো।” একজনকে তার জায়গা থেকে তুলে দিয়ে নিজেই সেখানে বসে পড়াকে ইবনে উমর ﵁রাদিয়াল্লাহু আনহু পছন্দ করতেন না।









হাদিস ১৬০
সহিহ আল-বুখারি ৬২৯০



عَنْ عَبْدِ اللَّهِ قَالَ النَّبِيُّ صَلَّى اللهُ عَلَيْهِ وَسَلَّمَ إِذَا كُنْتُمْ ثَلاَثَةً فَلاَ يَتَنَاجَى رَجُلاَنِ دُونَ الآخَرِ حَتَّى تَخْتَلِطُوا بِالنَّاسِ أَجْلَ أَنْ يُحْزِنَهُ





আব্দুল্লাহ ﵁রাদিয়াল্লাহু আনহু থেকে বর্ণিত। নবি কারিম ﷺসল্লাল্লাহু আলাইহি ওয়াসাল্লাম বলেছেন, “যখন তোমরা তিনজন হবে, তখন দুই জন অন্যজনকে বাদ দিয়ে যেন গোপন আলাপ না করে। তবে আরও লোক এসে মিলিত হলে করা যাবে। কারণ, এরূপ অবস্থায় তৃতীয় জন মনে দুঃখ পাবে।”









হাদিস ১৬১
সহিহ মুসলিম ২০৫৫/১৭৪



عن الْمِقْدَادِ في حدِيثهِ الطويل قَالَ كُنَّا نَرْفَعُ للنَّبيِّ صلى الله عليه وسلم نَصِيبَهُ مِنَ اللَّبَنِ فَيَجِيءُ مِنَ اللَّيْلِ فَيُسَلِّمُ تَسْلِيمًا لاَ يُوقِظُ نَائِمًا وَيُسْمِعُ الْيَقْظَانَ فَجَاءَ النَّبِيُّ صلى الله عليه وسلم فَسَلَّمَ كَمَا كَانَ يُسَلِّمُ





মিকদাদ ﵁রাদিয়াল্লাহু আনহু একটি দীর্ঘ হাদিস বর্ণনা করেছেন, তাতে তিনি বলেছেন, আমরা দুধের মধ্য থেকে নবি ﷺসল্লাল্লাহু আলাইহি ওয়াসাল্লাম-এর জন্য তাঁর অংশ রেখে দিতাম। তিনি আসতেন রাত্রিবেলা, তখন তিনি এমনভাবে সালাম করতেন যা নিদ্রিত লোকদের জাগাত না কিন্তু জাগ্রত লোকেরা তার সালাম শুনে নিতো। কাজেই নবি ﷺসল্লাল্লাহু আলাইহি ওয়াসাল্লাম আসলেন এবং যথারীতি সালাম করলেন।




সুতরাং রাতে ঘুমের সময় আমরা এমন কোনো আচরণ করব না যাতে কারো ঘুমে ব্যাঘাত সৃষ্টি হয়।










বন্ধুত্ব



হাদিস ১৬২
সুনান আবু দাউদ ৪৮৩৩



عَنْ أَبِي هُرَيْرَةَ أَنَّ النَّبِيَّ صَلَّى اللهُ عَلَيْهِ وَسَلَّمَ قَالَ الرَّجُلُ عَلَى دِينِ خَلِيلِهِ فَلْيَنْظُرْ أَحَدُكُمْ مَنْ يُخَالِلُ





আবু হুরায়রা ﵁রাদিয়াল্লাহু আনহু নবি কারিম ﷺসল্লাল্লাহু আলাইহি ওয়াসাল্লাম থেকে বর্ণনা করেন। নবি ﷺসল্লাল্লাহু আলাইহি ওয়াসাল্লাম বলেছেন, “মানুষ তার বন্ধুর দীনের অনুসারী হয়ে থাকে। অতএব তোমাদের প্রত্যেকেরই খেয়াল করা উচিত সে কী ধরনের লোকের সাথে বন্ধুত্ব করছে।”




সেদিন জালিম লোক নিজের হাত কামড়াতে কামড়াতে বলবে, হায়! আমি যদি রাসুলের সঙ্গ গ্রহণ করতাম। হায় আমার দুর্ভাগ্য! আমি যদি অমুক ব্যক্তিকে বন্ধুরূপে গ্রহণ না করতাম! (সুরা আল-ফুরকান ২৫:২৭-২৮)

সুতরাং আমরা যেন দীনি বন্ধুর সাহচর্য অন্বেষণ করি।









হাদিস ১৬৩
সহিহ আল-বুখারি ২১০১



عَنْ أَبِي بُرْدَةَ بْنِ أَبِي مُوسَى عَنْ أَبِيهِ قَالَ قَالَ رَسُولُ اللَّهِ صَلَّى اللهُ عَلَيْهِ وَسَلَّمَ مَثَلُ الْجَلِيسِ الصَّالِحِ وَالْجَلِيسِ السَّوْءِ كَمَثَلِ صَاحِبِ الْمِسْكِ وَكِيرِ الْحَدَّادِ لاَ يَعْدَمُكَ مِنْ صَاحِبِ الْمِسْكِ إِمَّا تَشْتَرِيهِ أَوْ تَجِدُ رِيحَهُ وَكِيرُ الْحَدَّادِ يُحْرِقُ بَدَنَكَ أَوْ ثَوْبَكَ أَوْ تَجِدُ مِنْهُ رِيحًا خَبِيثَةً





আবু মুসা ﵁রাদিয়াল্লাহু আনহু থেকে বর্ণিত। তিনি বলেন: রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “সৎ সঙ্গী ও অসৎ সঙ্গীর উদাহরণ মিসক (আতর) বিক্রেতা ও কর্মকারের (কামারের) হাপরের ন্যায়। আতর বিক্রেতা থেকে শূন্য হাতে ফিরবে না। হয় তুমি আতর খরিদ করবে, না হয় তার সুঘ্রাণ পাবে। আর কর্মকারের হাপর হয় তোমার শরীর অথবা তোমার কাপড় পুড়িয়ে দেবে, না হয় তুমি তার দুর্গন্ধ পাবে।”




“যখন তোমরা শুনবে আল্লাহর আয়াতের বিরুদ্ধে কথা হচ্ছে এবং আয়াত নিয়ে ঠাট্টা-বিদ্রুপ করা হচ্ছে, তখন তোমরা তাদের সাথে বসবে না, যতক্ষণ না তারা অন্য প্রসঙ্গে লিপ্ত হয়; অন্যথায় তোমরাও তাদের মতো হয়ে যাবে।” (সুরা আন-নিসা ৪:১৪০)

ইবনে উমর ﵁রাদিয়াল্লাহু আনহু থেকে বর্ণিত। তিনি বলেন: রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “যে মুমিন লোকদের সাথে মিলেমিশে চলে ও তাদের কষ্টদানকে সহ্য করে নেয়, সে ঐ মুমিন থেকে উত্তম, যে লোকের সাথে মিলেমিশে চলে না ও তাদের কষ্টদানকে সহ্য করে না।” (সুনান ইবনে মাজাহ ৪০৩২)










অসুস্থ ব্যক্তির সাথে সাক্ষাৎ



হাদিস ১৬৪
সহিহ মুসলিম ২৫৬৮/৪১



عَنْ ثَوْبَانَ عَنِ النَّبِيِّ صَلَّى اللهُ عَلَيْهِ وَسَلَّمَ قَالَ إِنَّ الْمُسْلِمَ إِذَا عَادَ أَخَاهُ الْمُسْلِمَ لَمْ يَزَلْ فِي خُرْفَةِ الْجَنَّةِ حَتَّى يَرْجِعَ





সাওবান ﵁রাদিয়াল্লাহু আনহু থেকে বর্ণিত। নবি কারিম ﷺসল্লাল্লাহু আলাইহি ওয়াসাল্লাম বলেছেন, “কোনো মুসলমান যখন তার কোনো রুগ্ন মুসলমান ভাইকে দেখতে যায়, তখন সে যেন জান্নাতের ফল আহরণে ব্যস্ত থাকে, যতক্ষণ না সে ফিরে আসে।”




সহিহ মুসলিম ২৫৬৯/৪৩ থেকে: রাসুলুল্লাহ ﷺসল্লাল্লাহু আলাইহি ওয়াসাল্লাম বলেন: আল্লাহ তাআলা কিয়ামতের দিন বলবেন, “হে আদম সন্তান! আমি অসুস্থ হয়েছিলাম কিন্তু তুমি আমার সেবা করো নি।” সে বলবে: হে আমার রব! আমি কী করে তোমার সেবা করবো, অথচ তুমি সারা জাহানের রব। আল্লাহ বলবেন, “তুমি কি জানতে না যে, আমার অমুক বান্দা অসুস্থ হয়েছিলো, তুমি তার সেবা করলে আমাকে তার কাছেই পেতে।”

“হে আদম সন্তান! আমি তোমার কাছে খাবার চেয়েছিলাম; কিন্তু তুমি আমাকে খেতে দাও নি।” সে (বান্দা) বলবে: হে আমার পরওয়ারদিগার! আমি কি করে তোমাকে আহার করাতে পারি! তুমি তো সারা জাহানের প্রতিপালক। আল্লাহ বলবেন, “তুমি কি জানতে না যে, আমার অমুক বান্দা তোমার কাছে আহার চেয়েছিল? তুমি তাকে খেতে দাও নি। তুমি কি জানতে না যে, যদি তুমি তাকে আহার করাতে, তাহলে তা অবশ্যই আমার কাছে পেতে।”

“হে আদম সন্তান! আমি তোমার কাছে পানীয় চেয়েছিলাম; কিন্তু তুমি আমাকে পানি পান করাও নি।” সে (বান্দা) বলবে: হে আমার পরওয়ারদিগার! আমি কী করে তোমাকে পান করাব, অথচ তুমি সারা জাহানের প্রতিপালক। আল্লাহ বলবেন, “আমার অমুক বান্দা তোমার কাছে পানীয় চেয়েছিল, তুমি তাকে পান করাও নি। যদি তুমি তাকে পান করাতে, তবে তা আমার কাছে পেতে।”









হাদিস ১৬৫
সহিহ মুসলিম ১৬২৮/৮



عن سعدِ بن أَبي وقاصٍ قَالَ عَادَنِي رسول الله صلى الله عليه وسلم فَقَالَ اللَّهُمَّ اشْفِ سَعْدًا اللَّهُمَّ اشْفِ سَعْدًا اللَّهُمَّ اشْفِ سَعْدًا





সাদ ইবনে আবু ওয়াক্কাস ﵁রাদিয়াল্লাহু আনহু থেকে বর্ণিত। তিনি বলেন: আমার অসুস্থ অবস্থায় রাসুলুল্লাহ ﷺসল্লাল্লাহু আলাইহি ওয়াসাল্লাম আমাকে দেখতে আসলেন। তিনি দোয়া করলেন, “হে আল্লাহ! সাদকে রোগমুক্তি দান করো; হে আল্লাহ! সাদকে রোগমুক্তি দান করো; হে আল্লাহ! সাদকে রোগমুক্তি দান করো।”




নবি ﷺসল্লাল্লাহু আলাইহি ওয়াসাল্লাম বলেন, “যে রোগীর অন্তিম সময় আসে নি, কেউ তার সামনে যদি ৭ বার বলে أَسْأَلُ اللَّهَ الْعَظِيمَ رَبَّ الْعَرْشِ الْعَظِيمِ أَنْ يَشْفِيَكَ (আমি বিশাল আরশের রব মহান আল্লাহর কাছে প্রার্থনা করছি, তিনি তোমাকে রোগমুক্তি দান করুন), তবে আল্লাহ তাকে সেই রোগ থেকে মুক্তি দান করেন।” (সুনান আবু দাউদ ৩১০৬)









হাদিস ১৬৬
সহিহ আল-বুখারি ৫৬৬২



عَنِ ابْنِ عَبَّاسٍ أَنَّ رَسُولَ اللَّهِ صَلَّى اللهُ عَلَيْهِ وَسَلَّمَ دَخَلَ عَلَى رَجُلٍ يَعُودُهُ فَقَالَ لاَ بَأْسَ طَهُورٌ إِنْ شَاءَ اللَّهُ





ইবনে আব্বাস ﵁রাদিয়াল্লাহু আনহু থেকে বর্ণিত। রাসুলুল্লাহ ﷺসল্লাল্লাহু আলাইহি ওয়াসাল্লাম এক রোগীকে দেখার জন্য তার কাছে গেলেন। তখন তিনি বললেন, “লা বা’সা তহুরুন ইনশাআল্লাহ” (কোনো চিন্তা নেই, ইনশাআল্লাহ এ রোগ গুনাহ থেকে পাক করবে)।









হাদিস ১৬৭
সহিহ আল-বুখারি ৫৬৪১



عَنْ أَبِي سَعِيدٍ الْخُدْرِيِّ وَعَنْ أَبِي هُرَيْرَةَ عَنِ النَّبِيِّ صَلَّى اللهُ عَلَيْهِ وَسَلَّمَ قَالَ مَا يُصِيبُ الْمُسْلِمَ مِنْ نَصَبٍ وَلاَ وَصَبٍ وَلاَ هَمٍّ وَلاَ حُزْنٍ وَلاَ أَذًى وَلاَ غَمٍّ حَتَّى الشَّوْكَةِ يُشَاكُهَا إِلَّا كَفَّرَ اللَّهُ بِهَا مِنْ خَطَايَاهُ





আবু সাইদ খুদরি এবং আবু হুরায়রা ﵄রাদিয়াল্লাহু আনহুমা থেকে বর্ণিত। নবি কারিম ﷺসল্লাল্লাহু আলাইহি ওয়াসাল্লাম বলেছেন, “কোনো মুসলমান কোনো যন্ত্রণা, রোগ-কষ্ট, উদ্বেগ, দুশ্চিন্তা, নির্যাতন ও শোকের কবলে পড়লে, এমনকি কাঁটা বিদ্ধ হলেও, আল্লাহ তায়ালা এর বদলে তার গুনাহ-খাতা মাফ করে দেন।”










রোগব্যাধিতে ঝাড়-ফুঁক



হাদিস ১৬৮
সহিহ মুসলিম ২২০৪/৬৯



عَنْ جَابِرٍ عَنْ رَسُولِ اللهِ صَلَّى اللهُ عَلَيْهِ وَسَلَّمَ أَنَّهُ قَالَ لِكُلِّ دَاءٍ دَوَاءٌ فَإِذَا أُصِيبَ دَوَاءُ الدَّاءِ بَرَأَ بِإِذْنِ اللهِ عَزَّ وَجَلَّ





জাবির ﵁রাদিয়াল্লাহু আনহু রাসুলুল্লাহ ﷺসল্লাল্লাহু আলাইহি ওয়াসাল্লাম থেকে বর্ণনা করেন। রাসুলুল্লাহ ﷺসল্লাল্লাহু আলাইহি ওয়াসাল্লাম বলেন: “প্রত্যেক রোগেরই ঔষধ বিদ্যমান। যদি কোনো রোগের সঠিক ঔষধ প্রয়োগ করা হয় তবে মহান আল্লাহর ইচ্ছায় আরােগ্য লাভ হয়।”









হাদিস ১৬৯
সহিহ আল-বুখারি ৫৭৪৩



عَنْ عَائِشَةَ أَنَّ النَّبِيَّ صَلَّى اللهُ عَلَيْهِ وَسَلَّمَ كَانَ يُعَوِّذُ بَعْضَ أَهْلِهِ يَمْسَحُ بِيَدِهِ الْيُمْنَى وَيَقُولُ اللَّهُمَّ رَبَّ النَّاسِ أَذْهِبِ الْبَاسَ اشْفِهِ وَأَنْتَ الشَّافِي لاَ شِفَاءَ إِلَّا شِفَاؤُكَ شِفَاءً لاَ يُغَادِرُ سَقَمًا





আয়িশা ﵂রাদিয়াল্লাহু আনহা থেকে বর্ণিত। নবি কারিম ﷺসল্লাল্লাহু আলাইহি ওয়াসাল্লাম (সুরা আল-ফালাক ও আন-নাস পড়ে) তার কোনো কোনো স্ত্রীর ব্যথার স্থানে ডান হাত বুলিয়ে দিতেন এবং বলতেন (অর্থাৎ এ দোয়া পড়তেন),



اللَّهُمَّ رَبَّ النَّاسِ أَذْهِبِ الْبَاسَ اشْفِهِ وَأَنْتَ الشَّافِي لاَ شِفَاءَ إِلَّا شِفَاؤُكَ شِفَاءً لاَ يُغَادِرُ سَقَمًا




আল্লাহুম্মা রাব্বান্নাস আজহিবিল বাস আশফিহি ওয়া আনতাশ্ শাফি লা-শিফায়া ইল্লা শিফাউকা শিফায়াল্ লা-ইয়ুগাদিরু সাকামান




হে আল্লাহ! মানুষের রব, ব্যথা দূর করে দাও, তাকে আরোগ্য দান করো। তুমিই আরোগ্য দানকারী। তোমার দেওয়া আরোগ্য ভিন্ন আর কোনো আরোগ্য নেই। এমন আরোগ্য দান করো যা কোনো রোগকেই বাদ দেয় না।








সহিহ মুসলিম ২১৯২/৫১ হতে: আয়িশা ﵂রাদিয়াল্লাহু আনহা বর্ণনা করেন, রাসুলুল্লাহ ﷺসল্লাল্লাহু আলাইহি ওয়াসাল্লাম অসুস্থ হয়ে পড়লে মুওয়াওবিযাত (সুরা আল-ফালাক ও আন-নাস) পাঠ করে স্বশরীরে ঝাড়-ফুঁক করতেন। অতঃপর যখন তাঁর ব্যাধি কঠিন রূপ ধারণ করল তখন আমি তা পড়ে তাঁর হাত দ্বারা তাঁর দেহ মুছে দিতাম, ঐ হাতের বরকতের আশায়।









হাদিস ১৭০
সহিহ মুসলিম ২১৯৩/৫৩



عَنْ عَائِشَةَ قَالَتْ رَخَّصَ رَسُولُ اللهِ صَلَّى اللهُ عَلَيْهِ وَسَلَّمَ لِأَهْلِ بَيْتٍ مِنَ الْأَنْصَارِ فِي الرُّقْيَةِ مِنَ الْحُمَةِ





আয়িশা ﵂রাদিয়াল্লাহু আনহা থেকে বর্ণিত। তিনি বলেন, রাসুলুল্লাহ ﷺসল্লাল্লাহু আলাইহি ওয়াসাল্লাম আনসারিদের একটি গৃহের লোকদের বিষধর প্রাণীর বিষক্রিয়া থেকে (রোগমুক্তির জন্য) ঝাড়-ফুঁক করার ব্যাপারে অনুমতি দিয়েছেন।




সহিহ আল-বুখারি ৫৭৩৬ থেকে: আবু সাইদ খুদরি ﵁রাদিয়াল্লাহু আনহু হতে বর্ণিত যে, নবি কারিম ﷺসল্লাল্লাহু আলাইহি ওয়াসাল্লাম-এর কিছু সাহাবি আরবের এক গোত্রের নিকট আসলেন। গোত্রের লোকেরা তাদের কোনো আতিথেয়তা করল না। তাঁরা সেখানে থাকতেই হঠাৎ সেই গোত্রের নেতাকে সর্প দংশন করল। তখন তারা এসে বলল: আপনাদের কাছে কি কোনো ঔষধ আছে? বা আপনাদের মাঝে ঝাড়-ফুঁককারী লোক আছেন কি? তাঁরা উত্তর দিলেন: হ্যাঁ। তবে তোমরা আমাদের কোনো আতিথেয়তা কর নি। কাজেই আমাদের জন্য কোনো পারিশ্রমিক নির্দিষ্ট না করা পর্যন্ত আমরা তা করব না। ফলে তারা তাঁদের জন্য এক পাল বকরি পারিশ্রমিক দিতে রাজি হলো। তখন একজন সাহাবি উম্মুল কুরআন (সুরা ফাতিহা) পড়তে লাগলেন এবং মুখে থুতু জমা করে সে ব্যক্তির গায়ে ছিটিয়ে দিলেন। ফলে সে রোগমুক্ত হলো। এরপর তারা বকরিগুলো নিয়ে এসে বলল: আমরা নবি কারিম ﷺসল্লাল্লাহু আলাইহি ওয়াসাল্লাম-কে জিজ্ঞেস করার পূর্বে এগুলো স্পর্শ করব না। এরপর তাঁরা এ বিষয়ে নবি কারিম ﷺসল্লাল্লাহু আলাইহি ওয়াসাল্লাম-কে জিজ্ঞেস করলেন। নবি কারিম ﷺসল্লাল্লাহু আলাইহি ওয়াসাল্লাম শুনে হেসে দিলেন এবং বললেন, “তোমরা কিভাবে জানলে যে এটি রোগ সারায়? ঠিক আছে বকরিগুলো নিয়ে যাও এবং তাতে আমার জন্যও এক ভাগ রেখে দিও।”









হাদিস ১৭১
সুনান আন-নাসাই ৫০৬৭



رُوَيْفِعَ بْنَ ثَابِتٍ يَقُولُ إِنَّ رَسُولَ اللَّهِ صَلَّى اللهُ عَلَيْهِ وَسَلَّمَ قَالَ يَا رُوَيْفِعُ لَعَلَّ الْحَيَاةَ سَتَطُولُ بِكَ بَعْدِي فَأَخْبِرِ النَّاسَ أَنَّهُ مَنْ عَقَدَ لِحْيَتَهُ أَوْ تَقَلَّدَ وَتَرًا أَوْ اسْتَنْجَى بِرَجِيعِ دَابَّةٍ أَوْ عَظْمٍ فَإِنَّ مُحَمَّدًا بَرِيءٌ مِنْهُ





রুওয়াইফি ইবনে সাবিত ﵁রাদিয়াল্লাহু আনহু বলেন। রাসুলুল্লাহ ﷺসল্লাল্লাহু আলাইহি ওয়াসাল্লাম আমাকে বললেন, “হে রুওয়াইফি! হয়তো তুমি আমার পরেও জীবিত থাকবে। তুমি মানুষদেরকে জানাবে যে, যদি কোনো ব্যক্তি তার দাড়ি বক্র করে বা গিট দেয়, সুতা, রশি বা ধনুকের রশি লটকায় অথবা গোবর বা হাড় দিয়ে ইস্তেনজা করে তবে আমি মুহাম্মাদের সাথে তার কোনো সম্পর্ক নেই।”




উকবা ইবনে আমির আল জুহানি ﵁রাদিয়াল্লাহু আনহু বলেন, একদল মানুষ রাসুলুল্লাহ ﷺসল্লাল্লাহু আলাইহি ওয়াসাল্লাম-এর কাছে আগমন করেন। তিনি তাদের নয়জনের বাইয়াত গ্রহণ করেন এবং একজনের বাইয়াত গ্রহণ থেকে বিরত থাকেন। তারা বলেন: হে আল্লাহর রাসুল! আপনি নয়জনের বাইয়াত গ্রহণ করলেন কিন্তু একে পরিত্যাগ করলেন? তিনি বলেন, “এর দেহে একটি তাবিজ আছে।” তখন লোকটি তার হাত ঢুকিয়ে তাবিজটি ছিঁড়ে ফেলল। এরপর তিনি তার বাইয়াত গ্রহণ করেন। এবং বলেন, “যে তাবিজ ঝোলাল, সে শিরক করল।” (মুসনাদ আহমাদ ১৭৪২২)

দুআ পড়ে পানি, তেল, কালোজিরা, মধু বা অন্যকিছুতে ফুঁক দিয়ে সেগুলো ব্যবহার করার কোনো নমুনা আমরা হাদিসে পাই না। তবে কোনো কোনো সাহাবি থেকে এরূপ কর্ম বণিত। তাবেয়িগণের যুগেও তা বহুল প্রচলিত ছিল। এজন্য প্রসিদ্ধ মাজহাবের ফকিহগণসহ প্রায় সকল আলিম ও ফকিহ তা বৈধ বলেছেন। (রাহে বেলায়াত, পৃষ্ঠা ৬১৮)

সামগ্রিক বিবেচনায় তাবিজ ব্যবহার র্বজন করা এবং শুধু ঝাড়-ফুঁক ও দুআর উপর নির্ভর করাই মুমিনের জন্য উত্তম ও নিরাপদ।

ঝাড়-ফুঁক বা দোয়ার অর্থ চিকিৎসা পরিত্যাগ নয়। যেহেতু চিকিৎসা গ্রহণ সুন্নাতের বিশেষ নির্দেশনা, সেহেতু চিকিৎসার পাশাপাশি দোয়া করতে হবে। দোয়ার মাধ্যমে সঠিক ঔষধ প্রয়োগের তাওফীক লাভ হতে পারে। (রাহে বেলায়াত, পৃষ্ঠা ৬২৪)










পরম দয়ালু আল্লাহর দয়া



হাদিস ১৭২
সহিহ আল-বুখারি ৭৫০১



عَنْ أَبِي هُرَيْرَةَ أَنَّ رَسُولَ اللَّهِ صَلَّى اللهُ عَلَيْهِ وَسَلَّمَ قَالَ يَقُولُ اللَّهُ إِذَا أَرَادَ عَبْدِي أَنْ يَعْمَلَ سَيِّئَةً فَلاَ تَكْتُبُوهَا عَلَيْهِ حَتَّى يَعْمَلَهَا فَإِنْ عَمِلَهَا فَاكْتُبُوهَا بِمِثْلِهَا وَإِنْ تَرَكَهَا مِنْ أَجْلِي فَاكْتُبُوهَا لَهُ حَسَنَةً وَإِذَا أَرَادَ أَنْ يَعْمَلَ حَسَنَةً فَلَمْ يَعْمَلْهَا فَاكْتُبُوهَا لَهُ حَسَنَةً فَإِنْ عَمِلَهَا فَاكْتُبُوهَا لَهُ بِعَشْرِ أَمْثَالِهَا إِلَى سَبْعِمِائَةٍ





আবু হুরায়রা ﵁রাদিয়াল্লাহু আনহু থেকে বর্ণিত। রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “আল্লাহ তায়ালা (তাঁর ফেরেশতাদেরকে) বলেন: আমার বান্দা কোনো গুনাহের কাজ করার ইচ্ছা করলে তা না করা পর্যন্ত তার জন্য কোনো গুনাহ লিখ না। তবে সে যদি গুনাহর কাজটি করে ফেলে, তাহলে কাজটির অনুপাতে তার গুনাহ লিখ। আর যদি আমার কারণে তা পরিত্যাগ করে, তাহলে তার জন্য একটি নেকি লিপিবদ্ধ করো। আর সে যদি কোনো নেকির কাজ করতে ইচ্ছা করে কিন্তু এখনো তা করে নি তাহলেও তার জন্য একটি নেকি লিপিবদ্ধ করো। আর যদি তা করে তাহলে কাজটির অনুপাতে তার জন্য দশগুণ থেকে সাতশ গুণ পর্যন্ত নেকি লিপিবদ্ধ করো।”









হাদিস ১৭৩
সহিহ মুসলিম ২৭৫৩/২০



عَنْ سَلْمَانَ الْفَارِسِيِّ قَالَ قَالَ رَسُولُ اللهِ صَلَّى اللهُ عَلَيْهِ وَسَلَّمَ إِنَّ لِلَّهِ مِائَةَ رَحْمَةٍ فَمِنْهَا رَحْمَةٌ بِهَا يَتَرَاحَمُ الْخَلْقُ بَيْنَهُمْ وَتِسْعَةٌ وَتِسْعُونَ لِيَوْمِ الْقِيَامَةِ





সালমান আল-ফারেসি ﵁রাদিয়াল্লাহু আনহু থেকে বর্ণিত। তিনি বলেন: রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “আল্লাহ তায়ালার একশ ভাগ রহমত আছে। তার মধ্যে এক ভাগ রহমতের দ্বারাই সৃষ্ট জীব একে অপরের প্রতি দয়া প্রদর্শন করে। বাকি নিরানব্বই ভাগ রহমত রাখা হয়েছে কিয়ামত দিবসের জন্য।”









হাদিস ১৭৪
সহিহ মুসলিম ২৭৫৪/২২



عَنْ عُمَرَ بْنِ الْخَطَّابِ أَنَّهُ قَالَ قَدِمَ عَلَى رَسُولِ اللهِ صَلَّى اللهُ عَلَيْهِ وَسَلَّمَ بِسَبْيٍ فَإِذَا امْرَأَةٌ مِنَ السَّبْيِ تَبْتَغِي إِذَا وَجَدَتْ صَبِيًّا فِي السَّبْيِ أَخَذَتْهُ فَأَلْصَقَتْهُ بِبَطْنِهَا وَأَرْضَعَتْهُ فَقَالَ لَنَا رَسُولُ اللهِ صَلَّى اللهُ عَلَيْهِ وَسَلَّمَ أَتَرَوْنَ هَذِهِ الْمَرْأَةَ طَارِحَةً وَلَدَهَا فِي النَّارِ قُلْنَا لَا وَاللهِ وَهِيَ تَقْدِرُ عَلَى أَنْ لَا تَطْرَحَهُ فَقَالَ رَسُولُ اللهِ صَلَّى اللهُ عَلَيْهِ وَسَلَّمَ لَلَّهُ أَرْحَمُ بِعِبَادِهِ مِنْ هَذِهِ بِوَلَدِهَا





উমর ইবনে খাত্তাব ﵁রাদিয়াল্লাহু আনহু থেকে বর্ণিত। তিনি বলেন: এক সময় কয়েকজন বন্দী রাসুলুল্লাহ ﷺসল্লাল্লাহু আলাইহি ওয়াসাল্লাম-এর কাছে আনা হলো। বন্দীদের মধ্যে একজন নারী খোঁজাখুঁজি করে কোনো শিশুকে পেলে তাকে কোলে নিয়ে পেটের সাথে জড়িয়ে ধরে তার দুধ পান করাতো। এ দেখে রাসুলুল্লাহ ﷺসল্লাল্লাহু আলাইহি ওয়াসাল্লাম আমাদেরকে জিজ্ঞেস করলেন, “তোমরা কি মনে করো, এ মহিলা তার সন্তানকে আগুনে নিক্ষেপ করতে পারে?” আমরা বললাম, না, আল্লাহর শপথ! সে কোনো সময় তার সন্তানকে আগুনে ফেলতে পারবে না। তখন রাসুলুল্লাহ ﷺসল্লাল্লাহু আলাইহি ওয়াসাল্লাম বললেন, “সন্তানের উপর এ মহিলাটির দয়া হতেও আল্লাহ তাঁর বান্দাদের প্রতি বেশি দয়ালু।”









হাদিস ১৭৫
সহিহ মুসলিম ২৭৫৫/২৩



عَنْ أَبِي هُرَيْرَةَ أَنَّ رَسُولَ اللهِ صَلَّى اللهُ عَلَيْهِ وَسَلَّمَ قَالَ لَوْ يَعْلَمُ الْمُؤْمِنُ مَا عِنْدَ اللهِ مِنَ الْعُقُوبَةِ مَا طَمِعَ بِجَنَّتِهِ أَحَدٌ وَلَوْ يَعْلَمُ الْكَافِرُ مَا عِنْدَ اللهِ مِنَ الرَّحْمَةِ مَا قَنَطَ مِنْ جَنَّتِهِ أَحَدٌ





আবু হুরায়রা ﵁রাদিয়াল্লাহু আনহু থেকে বর্ণিত। রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “আল্লাহর কাছে যে পরিমাণ শাস্তি রয়েছে তা যদি কোনো মুমিন ব্যক্তি জানতে পারতো তবে সে জান্নাতের আশা করতো না। তেমনিভাবে আল্লাহর কাছে যে পরিমাণ দয়া আছে তা যদি কোনো কাফের ব্যক্তি জানতে পারতো তবে সে জান্নাত পাওয়ার ব্যাপারে নিরাশ হতো না।”




আল্লাহ বলেন, “(হে নবি!) বলে দিন, হে আমার বান্দারা! যারা নিজেদের উপর জুলুম করেছো, আল্লাহর রহমত থেকে নিরাশ হয়ো না (লা তাকনাতু মির রহমাতিল্লাহ)। নিশ্চয় আল্লাহ সকল গুনাহ মাফ করে দেন। নিশ্চয় তিনি ক্ষমাশীল ও মেহেরবান।” (সুরা আজ-জুমার ৩৯:৫৩)

সহিহ মুসলিম ২৭৬৬/৪৬ থেকে: রাসুলুল্লাহ ﷺসল্লাল্লাহু আলাইহি ওয়াসাল্লাম বলেন, “তোমাদের পূর্ববর্তী জামানায় এক ব্যক্তি নিরানব্বই জন মানুষকে হত্যা করে সে একজন সংসার বিরাগী পাদ্রীর কাছে গমন করে তাকে বললো, সে নিরানব্বই জন মানুষকে হত্যা করেছে, এখন তার জন্য তাওবার কোনো সুযোগ আছে কি? পাদ্রী বললো, নেই। এতে ব্যক্তিটি ক্ষিপ্ত হয়ে পাদ্রীকে হত্যা করে একশো সংখ্যা পূর্ণ করল। এরপর আবার সে পৃথিবীর শ্রেষ্ঠ আলেমের কাছে গিয়ে তাকে বললো, সে একশো ব্যক্তিকে হত্যা করেছে। এখন তার জন্য তাওবার কোনো সুযোগ আছে কি? আলেম বললো, হ্যাঁ। তুমি অমুক স্থানে গমন করো, সেখানে কিছু ব্যক্তি আল্লাহর ইবাদত করছে। তুমিও তাদের সাথে বন্দেগী করো, তোমার দেশে ফিরে যেও না। ব্যক্তিটি নির্দেশিত স্থানের দিকে চলতে লাগল। অর্ধেক স্থান যখন অতিক্রম করল তখন তার মৃত্যু ঘনিয়ে এলো। তখন রহমতের ফেরেশতা এবং আজাবের ফেরেশতাদের মধ্যে বিবাদ বেঁধে গেলো। রহমতের ফেরেশতারা বললেন: ঐ ব্যক্তি খালেস অন্তরে তাওবা করে আল্লাহর দিকে ফিরে এসেছে আর আজাবের ফেরেশতারা বললেন: ব্যক্তিটি কখনো ভালো আমল করে নি। এমন সময় একজন ফেরেশতা মানুষের আকার ধারণ করে তাদের কাছে আসলে তারা তাকেই বিচারক হিসেবে মেনে নিল। এরপর বিচারক বললেন: তোমরা উভয় দিকের স্থানের দূরত্ব মেপে দেখো, যেদিকটি কাছাকাছি হবে ব্যক্তিটি তার অন্তর্ভুক্ত হবে। এরপর স্থান মেপে দেখা গেলো তাকে নির্দেশিত দিকের কাছাকাছি পাওয়া গেলো। অতএব রহমতের ফেরেশতা ব্যক্তিটির রূহ কবজ করল।”









হাদিস ১৭৬
সহিহ আল-বুখারি ২৯৯৬



عَنْ أَبِي مُوسَى مِرَارًا يَقُولُ قَالَ رَسُولُ اللَّهِ صَلَّى اللهُ عَلَيْهِ وَسَلَّمَ إِذَا مَرِضَ الْعَبْدُ أَوْ سَافَرَ كُتِبَ لَهُ مِثْلُ مَا كَانَ يَعْمَلُ مُقِيمًا صَحِيحًا





আবু মুসা ﵁রাদিয়াল্লাহু আনহু থেকে বর্ণিত। তিনি একাধিকবার বলেছেন, রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “আল্লাহর বান্দা যখন অসুস্থ হয় অথবা সফর করে, তখন সুস্থ ও মুকিম (বাড়িতে থাকা) অবস্থায় সে যে পরিমাণ নেক আমল করতো সেই পরিমাণ আমলের সওয়াব তার জন্য লেখা হয়।”




কিয়ামতের দিন আল্লাহর বিশেষ অনুগ্রহ হলো, তিনি বান্দার গোপন পাপ মাফ করে দেবেন।

সহিহ মুসলিম ২৭৬৮/৫২ থেকে: ইবনে উমর ﵁রাদিয়াল্লাহু আনহু বলেন, আমি রাসুলুল্লাহ ﷺসল্লাল্লাহু আলাইহি ওয়াসাল্লাম-কে বলতে শুনেছি, “কিয়ামতের দিন মুমিন ব্যক্তিকে তার রবের নিকটে নেয়া হলে মহান আল্লাহ তার উপর পর্দা ফেলে দেবেন এবং তার পাপের ব্যাপারে তাকে তিনি প্রশ্ন করবেন, তুমি তোমার পাপ সম্বন্ধে জানো কি? সে বলবে, হে আমার রব! আমি জানি। তখন তিনি বলবেন, তোমার এ পাপ দুনিয়ায় আমি গোপন করে রেখেছিলাম। আজ তোমার এ পাপগুলোকে আমি মাফ করে দিলাম। এরপর তার নেকির আমলনামা তার কাছে দেওয়া হবে।”









হাদিস ১৭৭
সহিহ আল-বুখারি ৩১৯৪



عَنْ أَبِي هُرَيْرَةَ قَالَ قَالَ رَسُولُ اللَّهِ صَلَّى اللهُ عَلَيْهِ وَسَلَّمَ لَمَّا قَضَى اللَّهُ الْخَلْقَ كَتَبَ فِي كِتَابِهِ فَهُوَ عِنْدَهُ فَوْقَ الْعَرْشِ إِنَّ رَحْمَتِي غَلَبَتْ غَضَبِي





আবু হুরায়রা ﵁রাদিয়াল্লাহু আনহু থেকে বর্ণিত। তিনি বলেন: রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “আল্লাহ যখন সৃষ্টির কাজ শেষ করলেন তখন তিনি আরশের উপর তাঁর নিকট রক্ষিত তাঁর কিতাবে লিখেন, নিশ্চয় আমার রহমত আমার ক্রোধ (গজব)-এর উপর বিজয়ী (অধিক শক্তিশালী)।”









হাদিস ১৭৮
সহিহ মুসলিম ২৮৭৭/৮২



عَنْ جَابِرِ بْنِ عَبْدِ اللهِ الْأَنْصَارِيِّ قَالَ سَمِعْتُ رَسُولَ اللهِ صَلَّى اللهُ عَلَيْهِ وَسَلَّمَ قَبْلَ مَوْتِهِ بِثَلَاثَةِ أَيَّامٍ يَقُولُ لَا يَمُوتَنَّ أَحَدُكُمْ إِلَّا وَهُوَ يُحْسِنُ الظَّنَّ بِاللهِ عَزَّ وَجَلَّ





জাবির ইবনে আব্দুল্লাহ আনসারি ﵁রাদিয়াল্লাহু আনহু থেকে বর্ণিত। তিনি বলেন: রাসুলুল্লাহ ﷺসল্লাল্লাহু আলাইহি ওয়াসাল্লাম-এর মৃত্যুর তিন দিন আগে আমি তাঁকে বলতে শুনেছি, “তোমাদের সকলেই যেন মহান আল্লাহর প্রতি উত্তম ধারণা নিয়ে মৃত্যু বরণ করে।”










পরোপকারীর পুরস্কার



হাদিস ১৭৯
সহিহ আল-বুখারি ৭৩৭৬



عَنْ جَرِيرِ بْنِ عَبْدِ اللَّهِ قَالَ قَالَ رَسُولُ اللَّهِ صَلَّى اللهُ عَلَيْهِ وَسَلَّمَ لاَ يَرْحَمُ اللَّهُ مَنْ لاَ يَرْحَمُ النَّاسَ





জারির ইবনে আব্দুল্লাহ ﵁রাদিয়াল্লাহু আনহু থেকে বর্ণিত। তিনি বলেন: রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “আল্লাহ সেই ব্যক্তির উপর রহম করেন না, যে মানুষের প্রতি রহম করে না।”




রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “সমস্ত সৃষ্টি আল্লাহর পরিবার। অতএব সেই ব্যক্তি আল্লাহর কাছে সর্বাপেক্ষা প্রিয়, যে আল্লাহর পরিবারের সাথে ভালো ব্যবহার করে।” (শুআবুল ইমান ৭০৪৮)

রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “আল্লাহর নিকট সেই ব্যক্তি-ই সবচেয়ে প্রিয় যে মানুষের সবচেয়ে বেশি উপকার করে।”১ (খুতবাতুল ইসলাম, পৃষ্ঠা ৪০১)









হাদিস ১৮০
সহিহ আল-বুখারি ৬০০৯



عَنْ أَبِي هُرَيْرَةَ أَنَّ رَسُولَ اللَّهِ صَلَّى اللهُ عَلَيْهِ وَسَلَّمَ قَالَ بَيْنَمَا رَجُلٌ يَمْشِي بِطَرِيقٍ اشْتَدَّ عَلَيْهِ الْعَطَشُ فَوَجَدَ بِئْرًا فَنَزَلَ فِيهَا فَشَرِبَ ثُمَّ خَرَجَ فَإِذَا كَلْبٌ يَلْهَثُ يَأْكُلُ الثَّرَى مِنَ الْعَطَشِ فَقَالَ الرَّجُلُ لَقَدْ بَلَغَ هَذَا الْكَلْبَ مِنَ الْعَطَشِ مِثْلُ الَّذِي كَانَ بَلَغَ بِي فَنَزَلَ الْبِئْرَ فَمَلَأَ خُفَّهُ ثُمَّ أَمْسَكَهُ بِفِيهِ فَسَقَى الْكَلْبَ فَشَكَرَ اللَّهُ لَهُ فَغَفَرَ لَهُ قَالُوا يَا رَسُولَ اللَّهِ وَإِنَّ لَنَا فِي الْبَهَائِمِ أَجْرًا فَقَالَ نَعَمْ فِي كُلِّ ذَاتِ كَبِدٍ رَطْبَةٍ أَجْرٌ





আবু হুরায়রা ﵁রাদিয়াল্লাহু আনহু থেকে বর্ণিত। রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “একবার এক লোক পথে হাঁটছিল। তার ভীষণ পিপাসা লাগে। সে একটি কুয়া পেলো। সে তাতে নামলো এবং পানি পান করল। তারপর উঠে এলো, দেখল একটি কুকুর হাঁপাচ্ছে। পিপাসার্ত হয়ে কাদা চাটছে। লোকটি ভাবল, এ কুকুরটি পিপাসায় সেরূপ কষ্ট পাচ্ছে যেরূপ কষ্ট আমার হয়েছিল। তখন সে কুয়াতে নামলো এবং তার মোজায় পানি ভরল, তারপর মুখ দিয়ে (কামড়ে) ধরে উপরে উঠে এলো। তারপর সে কুকুরটিকে পানি পান করালো। আল্লাহ তাকে এর প্রতিদান দিলেন এবং তাকে মাফ করে দিলেন।” সাহাবিগণ জিজ্ঞেস করলেন: ইয়া রাসুলাল্লাহ! জীব-জন্তুর জন্যও কি আমাদের পুরস্কার আছে? তিনি বললেন, “হাঁ, প্রত্যেক দয়ালু অন্তরের অধিকারীর জন্য প্রতিদান রয়েছে।”









হাদিস ১৮১
সহিহ আল-বুখারি ৬৫২



عَنْ أَبِي هُرَيْرَةَ أَنَّ رَسُولَ اللَّهِ صَلَّى اللهُ عَلَيْهِ وَسَلَّمَ قَالَ بَيْنَمَا رَجُلٌ يَمْشِي بِطَرِيقٍ وَجَدَ غُصْنَ شَوْكٍ عَلَى الطَّرِيقِ فَأَخَّرَهُ فَشَكَرَ اللَّهُ لَهُ فَغَفَرَ لَهُ





আবু হুরায়রা ﵁রাদিয়াল্লাহু আনহু থেকে বর্ণিত। রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “এক ব্যক্তি রাস্তা দিয়ে চলার সময় রাস্তায় একটি কাঁটাযুক্ত ডাল দেখতে পেয়ে তা সরিয়ে ফেললো। আল্লাহ তার এ কাজ কবুল করে তাকে মাফ করে দিলেন।”









হাদিস ১৮২
সহিহ মুসলিম ২৬২৭/১৪৫



عَنْ أَبِي مُوسَى قَالَ كَانَ رَسُولُ اللهِ صَلَّى اللهُ عَلَيْهِ وَسَلَّمَ إِذَا أَتَاهُ طَالِبُ حَاجَةٍ أَقْبَلَ عَلَى جُلَسَائِهِ فَقَالَ اشْفَعُوا فَلْتُؤْجَرُوا وَلْيَقْضِ اللهُ عَلَى لِسَانِ نَبِيِّهِ مَا أَحَبَّ





আবু মুসা ﵁রাদিয়াল্লাহু আনহু থেকে বর্ণিত। তিনি বলেন: কোনো লোক রাসুলুল্লাহ ﷺসল্লাল্লাহু আলাইহি ওয়াসাল্লাম-এর কাছে তার কোনো প্রয়োজন নিয়ে আসলে মজলিসে উপস্থিত লোকদের তিনি বলতেন, “(তোমরা) সুপারিশ করো, পুরস্কার পাবে। আল্লাহ যা ভালোবাসেন তা নবির মুখ দিয়ে প্রকাশ করেন।”




সমাজে সাধারণ লোকদেরকে তাদের অধিকার থেকে বঞ্চিত করা হয়। তাই তাদের পক্ষে সুপারিশ করতে বলা হয়েছে। অথচ বর্তমানে এর উল্টোটাই দেখা যায়। অবশ্য অন্যায় কাজে সুপারিশ করা বৈধ নয়।

যিনি উপকার পেলেন তিনি উপকারকারীর (কার্য সম্পাদনকারীর) জন্য দোয়া করবেন: بَارَكَ اللَّهُ لَكَ فِي أَهْلِكَ وَمَالِكَ আল্লাহ আপনার জন্য আপনার পরিবার ও আপনার সম্পদে বরকত দান করুন)। (হিসনুল মুসলিম ২০১)












আল-মুজামুল আওসাত ৬০২৬





ওয়াদা ও আমানত



হাদিস ১৮৩
জামি আত-তিরমিজি ১২৬৪



عَنْ أَبِي هُرَيْرَةَ قَالَ قَالَ النَّبِيُّ صَلَّى اللَّهُ عَلَيْهِ وَسَلَّمَ أَدِّ الْأَمَانَةَ إِلَى مَنْ ائْتَمَنَكَ وَلَا تَخُنْ مَنْ خَانَكَ





আবু হুরায়রা ﵁রাদিয়াল্লাহু আনহু থেকে বর্ণিত। তিনি বলেন, নবি কারিম ﷺসল্লাল্লাহু আলাইহি ওয়াসাল্লাম বলেছেন, “যে ব্যক্তি তোমার কাছে আমানত রেখেছে তার আমানত ফিরিয়ে দাও। তোমার সাথে কোনো ব্যক্তি বিশ্বাসঘাতকতা করলে তুমি কিন্তু তার সাথে বিশ্বাসঘাতকতা কোরো না।”









হাদিস ১৮৪
সহিহ ইবনে হিব্বান ১৯৪



عَنْ أَنَسِ بْنِ مَالِكٍ قَالَ خَطَبَنَا رَسُولُ اللَّهِ صَلَّى اللَّهُ عَلَيْهِ وَسَلَّمَ فَقَالَ فِي الْخُطْبَةِ لَا إِيمَانَ لِمَنْ لَا أَمَانَةَ لَهُ وَلَا دِينَ لِمَنْ لَا عَهْدَ لَهُ





আনাস ইবনে মালিক ﵁রাদিয়াল্লাহু আনহু থেকে বর্ণিত। তিনি বলেন: রাসুলুল্লাহ ﷺসল্লাল্লাহু আলাইহি ওয়াসাল্লাম আমাদের সামনে বক্তৃতা দিলেন। বক্তৃতায় তিনি বললেন, “যে ব্যক্তির আমানতদারী নাই, তার ইমান নাই। আর যে ব্যক্তি চুক্তি (প্রতিশ্রুতি) রক্ষা করে না, তার দীন নাই।”




সকল সরকারি ও বেসরকারি কর্মকর্তা, কর্মচারী, শিক্ষক, ডাক্তার সবাই নিজ নিজ কর্মচুক্তি অনুসারে পূর্ণ কর্ম প্রদান করতে ইসলামি শরিয়ত মতে বাধ্য। যিকর, ওয়াজ, দাওয়াত, দ্বিন প্রতিষ্ঠা ইত্যাদি অজুহাতে কর্মে অবহেলা করে উপার্জিত বেতন হারাম। চিকিৎসা ছুটি নিয়ে হজ, উমরা করাও হারাম উপার্জনের মধ্যে। স্কুল, কলেজ, বিশ্ববিদ্যালয়, মাদ্রাসা ইত্যাদির শিক্ষকগণ, ডাক্তারগণ নির্ধারিত সময় চাকুরিস্থলে অবস্থান করতে ও নির্ধারিত সেবা প্রদান করতে বাধ্য। চাকুরিরত অবস্থায় দায়িত্বে অবহেলা, কম পড়ানো, কম চিকিৎসা করা, ছাত্র ও রোগীকে অতিরিক্ত সেবা গ্রহণের জন্য নিজস্ব কোচিং বা ক্লিনিকে যেতে উৎসাহিত করা সবই হারাম এবং এভাবে উপার্জিত অর্থ হারাম। (রাহে বেলায়াত, পৃষ্ঠা ১২৮–১২৯)









হাদিস ১৮৫
সহিহ আল-বুখারি ৬০৯৫



عَنْ أَبِي هُرَيْرَةَ أَنَّ رَسُولَ اللَّهِ صَلَّى اللهُ عَلَيْهِ وَسَلَّمَ قَالَ آيَةُ الْمُنَافِقِ ثَلاَثٌ إِذَا حَدَّثَ كَذَبَ وَإِذَا وَعَدَ أَخْلَفَ وَإِذَا اؤْتُمِنَ خَانَ





আবু হুরায়রা ﵁রাদিয়াল্লাহু আনহু থেকে বর্ণিত। রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “মুনাফিকের আলামত তিনটি: (১) যখন সে কথা বলে, মিথ্যা বলে; (২) যখন সে ওয়াদা করে, তা ভঙ্গ করে; আর (৩) যখন তার কাছে আমানত রাখা হয়, সে তাতে খিয়ানত করে।”




সহিহ আল-বুখারি ২৪৫৯-এর বর্ণনায় মুনাফিকের আরো একটি আলামত উল্লেখিত হয়েছে, “যখন সে ঝগড়া করে অশ্লীল বাক্য ব্যবহার করে।”









হাদিস ১৮৬
সহিহ আল-বুখারি ৩১৮৮



عَنِ ابْنِ عُمَرَ قَالَ سَمِعْتُ النَّبِيَّ صَلَّى اللهُ عَلَيْهِ وَسَلَّمَ يَقُولُ لِكُلِّ غَادِرٍ لِوَاءٌ يُنْصَبُ لغَدْرَتِهِ





ইবনে উমর ﵁রাদিয়াল্লাহু আনহু থেকে বর্ণিত। তিনি বলেন: আমি নবি কারিম ﷺসল্লাল্লাহু আলাইহি ওয়াসাল্লাম-কে বলতে শুনেছি, “(কিয়ামতের দিন) ওয়াদা ভঙ্গের নিদর্শন হিসেবে প্রত্যেক ওয়াদা ভঙ্গকারীর জন্য একটি পতাকা স্থাপন করা হবে এবং তা দিয়ে তার পরিচয় দেওয়া হবে।”









হাদিস ১৮৭
সহিহ ইবনে হিব্বান ৫৩



عَنْ أَنَسِ بْنِ مَالِكٍ قَالَ قَالَ رَسُولُ اللَّهِ صَلَّى اللَّهُ عَلَيْهِ وَسَلَّمَ رَأَيْتُ لَيْلَةَ أُسْرِيَ بِي رِجَالًا تُقْرَضُ شِفَاهُهُمْ بِمَقَارِضَ مِنْ نَارٍ فَقُلْتُ مَنْ هَؤُلَاءِ يَا جِبْرِيلُ فَقَالَ الْخُطَبَاءُ مِنْ أُمَّتِكَ يَأْمُرُونَ النَّاسَ بِالْبِرِّ وَيَنْسَوْنَ أَنْفُسَهُمْ وَهُمْ يَتْلُونَ الْكِتَابَ أَفَلَا يَعْقِلُونَ





আনাস ইবনে মালিক ﵁রাদিয়াল্লাহু আনহু থেকে বর্ণিত। তিনি বলেন: রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “আমি মিরাজের রাতে দেখতে পেলাম কিছু লোকের দুইটি ঠোঁট আগুনের কাঁচি দিয়ে কাটা হচ্ছে। আমি জিবরাইল ﵇আলাইহিস সালাম-কে জিজ্ঞেস করলাম. এরা কারা? তিনি বললেন: এরা আপনার উম্মতের সেই সব বক্তা যারা অপরকে ন্যায় কাজের আদেশ (উপদেশ) দিতো কিন্তু নিজেরা করতো না। অথচ তারা কিতাব পড়ে, তারা কি বুঝে না!”









হাদিস ১৮৮
সুনান আবু দাউদ ৪৮৬৮



عَنْ جَابِرِ بْنِ عَبْدِ اللَّهِ قَالَ قَالَ رَسُولُ اللَّهِ صَلَّى اللهُ عَلَيْهِ وَسَلَّمَ إِذَا حَدَّثَ الرَّجُلُ بِالْحَدِيثِ ثُمَّ الْتَفَتَ فَهِيَ أَمَانَةٌ





জাবির ইবনে আব্দুল্লাহ ﵁রাদিয়াল্লাহু আনহু থেকে বর্ণিত। তিনি বলেন, রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “যখন কোনো ব্যক্তি তোমার সাথে কথা বলে আর এদিক-ওদিক ফিরে তাকায় (অর্থাৎ কথা গোপন রাখতে চায়), তবে তার কথা তোমার কাছে আমানত মনে করবে।”










যে সব ক্ষেত্রে মিথ্যা বলা বৈধ



হাদিস ১৮৯
সহিহ আল-বুখারি ২৬৯২



عَنْ أُمِّ كُلْثُومٍ بِنْتِ عُقْبَةَ أَخْبَرَتْهُ أَنَّهَا سَمِعَتْ رَسُولَ اللَّهِ صَلَّى اللهُ عَلَيْهِ وَسَلَّمَ يَقُولُ لَيْسَ الْكَذَّابُ الَّذِي يُصْلِحُ بَيْنَ النَّاسِ فَيَنْمِي خَيْرًا أَوْ يَقُولُ خَيْرًا





উম্মে কুলসুম বিনতে উকবা ﵂রাদিয়াল্লাহু আনহা বর্ণনা করেন যে, তিনি রাসুলুল্লাহ ﷺসল্লাল্লাহু আলাইহি ওয়াসাল্লাম-কে বলতে শুনেছেন, “সে ব্যক্তি প্রকৃত পক্ষে মিথ্যাবাদী নয়, যে ব্যক্তি (মীমাংসার মাধ্যমে) মানুষের মধ্যে সুসম্পর্ক সৃষ্টির জন্য প্রয়োজনে অসত্য কথা বলে। বরং সে ভালো কথা পৌঁছে দেয় বা ভালো কথা বলে।






“যাদেরকে কুফরির জন্য বাধ্য করা হয় এবং তাদের অন্তর ইমানের উপর দৃঢ় থাকে তাদের কোনো দোষ নেই।” (সুরা আন-নাহল ১৬:১০৬)





এ ছাড়া কাফিরদের অসহনীয় নির্যাতন থেকে রেহাই পাওয়ার জন্য কুফরি কথা বলা বৈধ যদি অন্তর ইমানে পরিপূর্ণ থাকে। আম্মার (কাফির কর্তৃক নির্যাতনে অতিষ্ঠ হয়ে) প্রাণের ভয়ে কুফরির মৌখিক স্বীকারোক্তি করলেও তাঁর অন্তর ইমানে অটল ছিল। শত্রুর কবল থেকে মুক্তি পেয়ে রাসুলুল্লাহ ﷺসল্লাল্লাহু আলাইহি ওয়াসাল্লাম-এর কাছে উপস্থিত হয়ে তিনি অত্যন্ত দুঃখের সাথে ঘটনা বর্ণনা করেন। রাসুলুল্লাহ ﷺসল্লাল্লাহু আলাইহি ওয়াসাল্লাম তাঁকে জিজ্ঞেস করলেন, “তুমি যখন কুফরি কালাম বলেছিলে তখন তোমার অন্তরের অবস্থা কী ছিল?” তিনি আরজ করলেন: আমার অন্তর ইমানের উপর স্থির ও অটল ছিল। তখন রাসুলুল্লাহ ﷺসল্লাল্লাহু আলাইহি ওয়াসাল্লাম তাকে আশ্বাস দেন যে, “তোমাকে এজন্য কোনো (পরকালে) শাস্তি ভোগ করতে হবে না।” রাসুলুল্লাহ ﷺসল্লাল্লাহু আলাইহি ওয়াসাল্লাম-এর এ সিদ্ধান্তের সত্যায়নে এ আয়াত অবতীর্ণ হয়। (মা’আরেফুল কোরআন, সুরা আন-নাহলের ১০৬ নম্বর আয়াতের ব্যাখ্যা)

কখনো মহৎ উদ্দেশ্য সাধনের লক্ষ্যে যদি মিথ্যা বলতে হয় তাহলে মহৎ উদ্দেশ্যের কারণে এ মিথ্যা বৈধ হয়ে যায়, যেমন: ধরুন, কোনো হত্যাকারী যদি কাউকে হত্যা করার জন্য খুঁজে এবং এক ব্যক্তির কাছে তার অবস্থান বা ঠিকানা জানতে চায় তবে ঐ ব্যক্তি যদি মিথ্যা বলে হত্যার হাত থেকে তাকে বাঁচাতে পারে, তাহলে তার এই মিথ্যা বলা শুধু জায়েজই নয় বরং ওয়াজিব। পরস্পর দুজনের মধ্যে ঝগড়া মিটানোর উদ্দেশ্যে কোনো অসত্য কথা বললে তাও জায়েজ হওয়ার ফতওয়া আলেমরা দিয়েছেন। (হাদীসের আলোকে মানব জীবন, খণ্ড ৩, পৃষ্ঠা ৭২)

মানুষের মধ্যে সুসম্পর্ক স্থাপনের জন্য মিথ্যা কথা বলা জায়েজ, কিন্তু সম্পর্ক নষ্টকারী সত্য কথা বলা জায়েজ নয়। (সহীহ মাসনুন ওযীফা, পৃষ্ঠা ২৫)










সম্পত্তি



হাদিস ১৯০
সুনান ইবনে মাজাহ ২৭০৩



عَنْ أَنَسِ بْنِ مَالِكٍ قَالَ قَالَ رَسُولُ اللَّهِ صَلَّى اللهُ عَلَيْهِ وَسَلَّمَ مَنْ فَرَّ مِنْ مِيرَاثِ وَارِثِهِ قَطَعَ اللَّهُ مِيرَاثَهُ مِنَ الْجَنَّةِ يَوْمَ الْقِيَامَةِ





আনাস ইবনে মালিক ﵁রাদিয়াল্লাহু আনহু থেকে বর্ণিত। তিনি বলেন, রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “যে ব্যক্তি কোনো ওয়ারিশকে (উত্তরাধিকারী) তার মিরাস (উত্তরাধিকার) থেকে বঞ্চিত করবে, কিয়ামতের দিন আল্লাহ ঐ ব্যক্তিকে জান্নাতের উত্তরাধিকার থেকে বঞ্চিত করবেন।”









হাদিস ১৯১
সহিহ মুসলিম ১৬২৭/১



عَنِ ابْنِ عُمَرَ أَنَّ رَسُولَ اللهِ صَلَّى اللهُ عَلَيْهِ وَسَلَّمَ قَالَ مَا حَقُّ امْرِئٍ مُسْلِمٍ لَهُ شَيْءٌ يُرِيدُ أَنْ يُوصِيَ فِيهِ يَبِيتُ لَيْلَتَيْنِ إِلَّا وَوَصِيَّتُهُ مَكْتُوبَةٌ عِنْدَهُ





ইবনে উমর ﵁রাদিয়াল্লাহু আনহু থেকে বর্ণিত। রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “যে ব্যক্তির কিছু সম্পদ রয়েছে আর সে এ সম্পর্কে ওসিয়ত করতে চায়, সে মুসলিম ব্যক্তির উচিত হবে না ওসিয়ত না লিখে রেখে দুটি রাতও অতিবাহিত করা।”




হাদিস অনুযায়ী লিখিতভাবে ওসিয়ত করতে হবে। সম্পদের সর্বোচ্চ এক-তৃতীয়াংশ ওসিয়ত করতে পারবেন। এর বেশি করলে তা কার্যকর হবে না। কেউ কোনো ওয়ারিশকে ওসিয়ত করতে পারবে না, করলে তা কার্যকর হবে না। বিদায় হজে রাসুলুল্লাহ ﷺসল্লাল্লাহু আলাইহি ওয়াসাল্লাম বলেন, “আল্লাহ প্রত্যেক হকদারকে তার হক দান করেছেন। অতএব কোনো ওয়ারিশের জন্য ওসিয়ত চলবে না।” (মা’আরেফুল কোরআন, খণ্ড ২, পৃষ্ঠা ৩৭১)









হাদিস ১৯২
মুসনাদ আহমাদ ১৭৫৫৮



عَنْ يَعْلَى بْنِ مُرَّةَ الثَّقَفِيِّ يَقُولُ سَمِعْتُ رَسُولَ اللَّهِ صَلَّى اللهُ عَلَيْهِ وَسَلَّمَ يَقُولُ مَنْ أَخَذَ أَرْضًا بِغَيْرِ حَقٍّ كُلِّفَ أَنْ يَحْمِلَ تُرَابَهَا إِلَى الْمَحْشَرِ





ইয়ালা ইবনে মুররা সাকাফি ﵁রাদিয়াল্লাহু আনহু থেকে বর্ণিত। তিনি বলেন: আমি রাসুলুল্লাহ ﷺসল্লাল্লাহু আলাইহি ওয়াসাল্লাম-কে বলতে শুনেছি, “যে লোক অন্যায়ভাবে কারো ভূমি দখল করে নিবে, হাশরের দিন উক্ত ভূমির সমস্ত মাটি তার মাথায় চাপানো হবে।”









হাদিস ১৯৩
জামি আত-তিরমিজি ২১০৯



عَنْ أَبِي هُرَيْرَةَ عَنِ النَّبِيِّ صَلَّى اللَّهُ عَلَيْهِ وَسَلَّمَ قَالَ الْقَاتِلُ لَا يَرِثُ





আবু হুরায়রা ﵁রাদিয়াল্লাহু আনহু থেকে বর্ণিত। নবি কারিম ﷺসল্লাল্লাহু আলাইহি ওয়াসাল্লাম বলেছেন, “হত্যাকারী (নিহত ব্যক্তির) ওয়ারিশ (উত্তরাধিকারী) হবে না।”









হাদিস ১৯৪
সহিহ মুসলিম ১৩৭/২১৮



عَنْ أَبِي أُمَامَةَ أَنَّ رَسُولَ اللهِ صَلَّى اللهُ عَلَيْهِ وَسَلَّمَ قَالَ مَنِ اقْتَطَعَ حَقَّ امْرِئٍ مُسْلِمٍ بِيَمِينِهِ فَقَدْ أَوْجَبَ اللهُ لَهُ النَّارَ وَحَرَّمَ عَلَيْهِ الْجَنَّةَ فَقَالَ لَهُ رَجُلٌ وَإِنْ كَانَ شَيْئًا يَسِيرًا يَا رَسُولَ اللهِ قَالَ وَإِنْ قَضِيبًا مِنْ أَرَاكٍ





আবু উমামা ﵁রাদিয়াল্লাহু আনহু থেকে বর্ণিত। রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “যে ব্যক্তি স্বীয় মিথ্যা শপথ দ্বারা কোনো মুসলিমের হক আত্মসাৎ করবে, আল্লাহ তার জন্য জাহান্নাম ওয়াজিব করে দিবেন। আর জান্নাত তার জন্য হারাম করে দিবেন।” এক ব্যক্তি তাঁকে জিজ্ঞেস করল, ইয়া রাসুলাল্লাহ! আত্মসাতের বস্তুটি যদি তুচ্ছ হয়? তিনি বললেন, “যদিও তা বাবলা গাছের একটি কাটা ডাল হয়।”










অপব্যয় ও অপচয়



হাদিস ১৯৫
সুনান ইবনে মাজাহ ৩৬০৫



عَنْ عَمْرِو بْنِ شُعَيْبٍ عَنْ أَبِيهِ عَنْ جَدِّهِ قَالَ قَالَ رَسُولُ اللَّهِ صَلَّى اللهُ عَلَيْهِ وَسَلَّمَ كُلُوا وَاشْرَبُوا وَتَصَدَّقُوا وَالْبَسُوا مَا لَمْ يُخَالِطْهُ إِسْرَافٌ أَوْ مَخِيلَةٌ





আমর ইবনে শুআইব তার পিতা থেকে, তিনি তার দাদা থেকে বর্ণনা করেন। তিনি বলেন, রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “খাও, পান করো, দান করো এবং পরিধান করো। কিন্তু অপচয় বা অহংকার কোরাে না।”




আল্লাহ বলেন, “আত্মীয়-স্বজনকে তাদের হক দাও এবং অভাবগ্রস্ত ও মুসাফিরকেও। আর তোমরা কিছুতেই অপব্যয় কোরো না। নিশ্চয় অপব্যয়কারীরা শয়তানের ভাই। আর শয়তান তার রবের প্রতি বড়ই অকৃতজ্ঞ।” (সুরা বনি ইসরাইল ১৭:২৬-২৭)

আল্লাহ বলেন, “যখন তারা (আল্লাহর বান্দারা) ব্যয় করে তখন অপব্যয় করে না, কার্পণ্যও করে না; বরং তারা আছে এই দুইয়ের মাঝে মধ্যম পন্থায়।” (সুরা আল-ফুরকান ২৫:৬৭)

সাধারণত তাবজির ও ইসরাফ উভয় অপব্যয়ের অর্থে ব্যবহৃত হয়ে থাকে। পার্থক্য হচ্ছে অবৈধ ব্যয় করাকে তাবজির বলা হয় এবং বৈধ কাজে প্রয়োজনের চাইতে অধিক ব্যয় করাকে ইসরাফ বলা হয়। (তাফসীরে তাওযীহুল কুরআন)









হাদিস ১৯৬
মুসনাদ আহমাদ ২২১০৫



عَنْ مُعَاذِ بْنِ جَبَلٍ أَنَّ رَسُولَ اللَّهِ صَلَّى اللهُ عَلَيْهِ وَسَلَّمَ لَمَّا بَعَثَ بِهِ إِلَى الْيَمَنِ قَالَ إِيَّاكَ وَالتَّنَعُّمَ فَإِنَّ عِبَادَ اللَّهِ لَيْسُوا بِالْمُتَنَعِّمِينَ





মুয়াজ বিন জাবাল ﵁রাদিয়াল্লাহু আনহু থেকে বর্ণিত। রাসুলুল্লাহ ﷺসল্লাল্লাহু আলাইহি ওয়াসাল্লাম যখন তাকে ইয়ামানে (গভর্নর) করে পাঠিয়েছিলেন তখন বলেছিলেন, “মুয়াজ তুমি বিলাসিতা হতে দূরে থাকবে। কেননা আল্লাহর বান্দারা বিলাসীদের অন্তর্ভুক্ত হয় না।”










খাদ্য ও পানীয়



হাদিস ১৯৭
সহিহ ইবনে হিব্বান ১৭২৩



عَنْ جَابِرِ بْنِ عَبْدِ اللَّهِ أَنَّ النَّبِيَّ صَلَّى اللَّهُ عَلَيْهِ وَسَلَّمَ قَالَ يَا كَعْبُ بْنَ عُجْرَةَ إِنَّهُ لَا يَدْخُلُ الْجَنَّةَ لَحْمٌ نَبَتَ مِنْ سُحْتٍ





জাবির ইবনে আব্দুল্লাহ ﵁রাদিয়াল্লাহু আনহু হতে বর্ণিত। নবি কারিম ﷺসল্লাল্লাহু আলাইহি ওয়াসাল্লাম বললেন, “হে কাব ইবনে উজরা! নিশ্চয় হারাম খাদ্য দ্বারা বর্ধিত গোশত জান্নাতে প্রবেশ করবে না।”









হাদিস ১৯৮
সহিহ আল-বুখারি ৫৪৩১



عَنْ عَائِشَةَ قَالَتْ كَانَ رَسُولُ اللَّهِ صَلَّى اللهُ عَلَيْهِ وَسَلَّمَ يُحِبُّ الْحَلْوَاءَ وَالْعَسَلَ





আয়িশা ﵂রাদিয়াল্লাহু আনহা থেকে বর্ণিত। তিনি বলেন: রাসুলুল্লাহ ﷺসল্লাল্লাহু আলাইহি ওয়াসাল্লাম মিষ্টি ও মধু (খেতে) ভালোবাসতেন।









হাদিস ১৯৯
সহিহ আল-বুখারি ৫৪০৯



عَنْ أَبِي هُرَيْرَةَ قَالَ مَا عَابَ النَّبِيُّ صَلَّى اللهُ عَلَيْهِ وَسَلَّمَ طَعَامًا قَطُّ إِنِ اشْتَهَاهُ أَكَلَهُ وَإِنْ كَرِهَهُ تَرَكَهُ





আবু হুরায়রা ﵁রাদিয়াল্লাহু আনহু থেকে বর্ণিত। তিনি বলেন: নবি কারিম ﷺসল্লাল্লাহু আলাইহি ওয়াসাল্লাম কখনো কোনো খাবারকে খারাপ বলেন নি। কোনো খাবার পছন্দ হলে খেয়েছেন আর অপছন্দ হলে পরিত্যাগ করেছেন।









হাদিস ২০০
সহিহ মুসলিম ২০৩৩/১৩৪



عَنْ جَابِرٍ قَالَ قَالَ رَسُولُ اللهِ صَلَّى اللهُ عَلَيْهِ وَسَلَّمَ إِذَا وَقَعَتْ لُقْمَةُ أَحَدِكُمْ فَلْيَأْخُذْهَا فَلْيُمِطْ مَا كَانَ بِهَا مِنْ أَذًى وَلْيَأْكُلْهَا وَلَا يَدَعْهَا لِلشَّيْطَانِ وَلَا يَمْسَحْ يَدَهُ بِالْمِنْدِيلِ حَتَّى يَلْعَقَ أَصَابِعَهُ فَإِنَّهُ لَا يَدْرِي فِي أَيِّ طَعَامِهِ الْبَرَكَةُ





জাবির ﵁রাদিয়াল্লাহু আনহু থেকে বর্ণিত। তিনি বলেন, রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “যখন তোমাদের কারো লোকমা পড়ে যায় সে যেন তা তুলে নেয় এবং তাতে লেগে যাওয়া ময়লা দূর করে খেয়ে নেয়, শয়তানের জন্য তা ছেড়ে না দেয়। আর তার আঙ্গুল চেটে না খাওয়া পর্যন্ত তার হাত যেন রুমাল দিয়ে না মুছে। কারণ, সে জানে না তার খাবারের কোন অংশে বরকত রয়েছে।”




সহিহ মুসলিম ২০৩৩/১৩৩ থেকে: নবি কারিম ﷺসল্লাল্লাহু আলাইহি ওয়াসাল্লাম আঙুল ও প্লেট চেটে খেতে নির্দেশ দিয়েছেন।

খাবারের লোকমা পড়ে গেলে যদি তুলে পরিষ্কার করে না খায় অর্থাৎ রেখে দেয় তাহলে তা শয়তানের জন্য রেখে দেওয়া হয়। বিয়েসহ বিভিন্ন অনুষ্ঠানে কেউ কেউ প্লেটে বেশি করে খাবার নিয়ে সম্পূর্ণ খেতে পারে না ফলে প্লেটে কিছু খাবার রয়ে যায় যা ফেলে দেওয়া হয়। এসবই শয়তানের জন্য রেখে দেয়া। এটা আল্লাহর নিয়ামতের প্রতি অকৃতজ্ঞতাও বটে।









হাদিস ২০১
সহিহ আল-বুখারি ২০৫৭



عَنْ عَائِشَةَ أَنَّ قَوْمًا قَالُوا يَا رَسُولَ اللَّهِ إِنَّ قَوْمًا يَأْتُونَنَا بِاللَّحْمِ لاَ نَدْرِي أَذَكَرُوا اسْمَ اللَّهِ عَلَيْهِ أَمْ لاَ فَقَالَ رَسُولُ اللَّهِ صَلَّى اللهُ عَلَيْهِ وَسَلَّمَ سَمُّوا اللَّهَ عَلَيْهِ وَكُلُوهُ





আয়িশা ﵂রাদিয়াল্লাহু আনহা থেকে বর্ণিত। কিছু লোক বলল: হে আল্লাহর রাসুল! কিছু লোক আমাদের কাছে গোশত নিয়ে আসে, কিন্তু আমরা জানি না তারা বিসমিল্লাহ পড়ে জবেহ করেছিল কিনা? তখন রাসুল ﷺসল্লাল্লাহু আলাইহি ওয়াসাল্লাম বললেন, “তোমরা এর উপর আল্লাহর নাম লও এবং তা খাও।”









হাদিস ২০২
সহিহ আল-বুখারি ৫৩৯২



عَنْ أَبِي هُرَيْرَةَ أَنَّهُ قَالَ قَالَ رَسُولُ اللَّهِ صَلَّى اللهُ عَلَيْهِ وَسَلَّمَ طَعَامُ الِاثْنَيْنِ كَافِي الثَّلاَثَةِ وَطَعَامُ الثَّلاَثَةِ كَافِي الْأَرْبَعَةِ





আবু হুরায়রা ﵁রাদিয়াল্লাহু আনহু থেকে বর্ণিত। তিনি বলেন: রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “দুইজনের খাবার তিনজনের জন্য যথেষ্ট এবং তিনজনের খাবার চারজনের জন্য যথেষ্ট।”




রাসুলুল্লাহ ﷺসল্লাল্লাহু আলাইহি ওয়াসাল্লাম অতি ভোজনের নিন্দা করে বলেন, “আদম সন্তান তার নিজের পেটের চেয়ে নিকৃষ্টতর কোনো পাত্র পূর্ণ করে নি।” দেহকে সুস্থ-সবল কর্মক্ষম রাখতে যতটুকু খাদ্য প্রয়োজন ততটুকুই একজন মানুষের জন্য যথেষ্ট। যদি কোনো মানুষের খাদ্যস্পৃহা প্রবল হয় তবে সে পেটের এক-তৃতীয়াংশ খাদ্যের জন্য এক-তৃতীয়াংশ পানির জন্য এবং এক-তৃতীয়াংশ শ্বাস-প্রশ্বাসের জন্য রাখবে।১ (খুতবাতুল ইসলাম, পৃষ্ঠা ৩৭৬)









হাদিস ২০৩
সহিহ আল-বুখারি ৫৬১৯



عَنْ أَنَسِ بْنِ مَالِكٍ أَنَّ رَسُولَ اللَّهِ صَلَّى اللهُ عَلَيْهِ وَسَلَّمَ أُتِيَ بِلَبَنٍ قَدْ شِيبَ بِمَاءٍ وَعَنْ يَمِينِهِ أَعْرَابِيٌّ وَعَنْ شِمَالِهِ أَبُو بَكْرٍ فَشَرِبَ ثُمَّ أَعْطَى الْأَعْرَابِيَّ وَقَالَ الْأَيْمَنَ الْأَيْمَنَ





আনাস ইবনে মালিক ﵁রাদিয়াল্লাহু আনহু বর্ণনা করেছেন যে, রাসুলুল্লাহ ﷺসল্লাল্লাহু আলাইহি ওয়াসাল্লাম-এর খেদমতে দুধ আনা হলো, তাতে পানি মিশানো হয়েছিল। তাঁর ডান দিকে একজন বেদুইন ছিল এবং বাম দিকে ছিলেন আবু বকর ﵁রাদিয়াল্লাহু আনহু। তিনি দুধ পান করলেন, তারপর বেদুইনকে দিলেন এবং বললেন, “প্রথমে ডান দিকের লোকের হক তারপর তার ডানের লোক পাওয়ার উপযুক্ত।”




জামি আত-তিরমিজি ১৮৯৪ থেকে: নবি কারিম ﷺসল্লাল্লাহু আলাইহি ওয়াসাল্লাম বলেছেন, মজলিসে যে পান করাবে (সাকি), পান করার দিক থেকে সে সবার শেষে পান করবে।









হাদিস ২০৪
সহিহ মুসলিম ২৭৩৪/৮৯



عَنْ أَنَسِ بْنِ مَالِكٍ قَالَ قَالَ رَسُولُ اللهِ صَلَّى اللهُ عَلَيْهِ وَسَلَّمَ إِنَّ اللهَ لَيَرْضَى عَنِ الْعَبْدِ أَنْ يَأْكُلَ الْأَكْلَةَ فَيَحْمَدَهُ عَلَيْهَا أَوْ يَشْرَبَ الشَّرْبَةَ فَيَحْمَدَهُ عَلَيْهَا





আনাস ইবনে মালিক ﵁রাদিয়াল্লাহু আনহু থেকে বর্ণিত। তিনি বলেন: রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “আল্লাহ অবশ্যই তার বান্দার প্রতি এজন্য সন্তুষ্ট হন যে, সে কোনো কিছু খেয়ে তাঁর প্রশংসা করে (আলহামদুলিল্লাহ বলে) অথবা কোনো কিছু পান করে তাঁর প্রশংসা করে (আলহামদুলিল্লাহ বলে)।”




আবদুল্লাহ বিন বিশর বলেন, রাসুলুল্লাহ ﷺসল্লাল্লাহু আলাইহি ওয়াসাল্লাম আমার পিতার বাড়িতে আগমন করেন। তিনি কিছু খাদ্য পেশ করেন। রাসুলুল্লাহ ﷺসল্লাল্লাহু আলাইহি ওয়াসাল্লাম তা থেকে কিছু গ্রহণ করেন। আমার পিতা তাঁর কাছে দোয়া চান। তখন রাসুলুল্লাহ ﷺসল্লাল্লাহু আলাইহি ওয়াসাল্লাম বলেন: اللَّهُمَّ بَارِكْ لَهُمْ فِيمَا رَزَقْتَهُمْ وَاغْفِرْ لَهُمْ وَارْحَمْهُمْ (হে আল্লাহ! তুমি তাদেরকে যে রিজিক দিয়েছ তাতে বরকত দাও, তাদেরকে ক্ষমা করো এবং তাদের প্রতি রহম করো)।২ (রাহে বেলায়াত, পৃষ্ঠা ৫৮০)









হাদিস ২০৫
সহিহ মুসলিম ২০২০/১০৫



عَنْ ابْنِ عُمَرَ أَنَّ رَسُولَ اللهِ صَلَّى اللهُ عَلَيْهِ وَسَلَّمَ قَالَ إِذَا أَكَلَ أَحَدُكُمْ فَلْيَأْكُلْ بِيَمِينِهِ وَإِذَا شَرِبَ فَلْيَشْرَبْ بِيَمِينِهِ فَإِنَّ الشَّيْطَانَ يَأْكُلُ بِشِمَالِهِ وَيَشْرَبُ بِشِمَالِهِ





ইবনে উমর ﵁রাদিয়াল্লাহু আনহু থেকে বর্ণিত। রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “তোমাদের কেউ যখন খাদ্য খায় তখন সে যেন ডান হাতে খায় আর যখন পান করে, সে যেন ডান হাতে পান করে। কারণ শয়তান বাম হাতে খায় এবং বাম হাতে পান করে।”




রাসুলুল্লাহ ﷺসল্লাল্লাহু আলাইহি ওয়াসাল্লাম তিন নিঃশ্বাসে পানি পান করতেন। তিনি দাঁড়িয়ে যমযমের পানি পান করেছেন। (সহিহ আল-বুখারি ৫৬১৭, ৫৬৩১]

রাসুলুল্লাহ ﷺসল্লাল্লাহু আলাইহি ওয়াসাল্লাম উমর ইবনে আবু সালামা ﵁রাদিয়াল্লাহু আনহু-কে বললেন, “বিসমিল্লাহ বলো এবং নিজের নিকট থেকে খাও।” (সহিহ আল-বুখারি ৫৩৭৮) একত্রে খাওয়ার মধ্যে বরকত রয়েছে। (সুনান ইবনে মাজাহ ৩২৮৬)









হাদিস ২০৬
সহিহ আল-বুখারি ৫৬২৪



عَنْ جَابِرٍ أَنَّ رَسُولَ اللَّهِ صَلَّى اللهُ عَلَيْهِ وَسَلَّمَ قَالَ أَطْفِئُوا الْمَصَابِيحَ إِذَا رَقَدْتُمْ وَغَلِّقُوا الْأَبْوَابَ وَأَوْكُوا الْأَسْقِيَةَ وَخَمِّرُوا الطَّعَامَ وَالشَّرَابَ وَأَحْسِبُهُ قَالَ وَلَوْ بِعُودٍ تَعْرُضُهُ عَلَيْهِ





জাবির ﵁রাদিয়াল্লাহু আনহু থেকে বর্ণিত। রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “তোমরা (রাতে) ঘুমানোর সময় বাতিগুলো নিভিয়ে দিও, ঘরের দরজাগুলো আটকিয়ে দিও, পান পাত্রের মুখগুলো বন্ধ করে দিও, খাবার ও পানীয় দ্রব্যগুলো ঢেকে রেখো।” (জাবির বলেন) আমার মনে হয় তিনি একথাও বলেছেন যে, “(কোনো ঢাকনা না পেলে) অন্তত একটি কাঠি হলেও আড়াআড়িভাবে তার উপর দিয়ে রেখো।”












সুনান ইবনে মাজাহ ৩৩৪৯



সুনান আবু দাউদ ৩৭২৯





ক্রয়-বিক্রয়



হাদিস ২০৭
সহিহ মুসলিম ১৪১২/৫০



عَنِ ابْنِ عُمَرَ عَنِ النَّبِيِّ صَلَّى اللهُ عَلَيْهِ وَسَلَّمَ قَالَ لَا يَبِعِ الرَّجُلُ عَلَى بَيْعِ أَخِيهِ وَلَا يَخْطُبْ عَلَى خِطْبَةِ أَخِيهِ إِلَّا أَنْ يَأْذَنَ لَهُ





ইবনে উমর ﵁রাদিয়াল্লাহু আনহু থেকে বর্ণিত। নবি কারিম ﷺসল্লাল্লাহু আলাইহি ওয়াসাল্লাম বলেন, “কোনো ব্যক্তি যেন তার ভাইয়ের দামের উপর দাম চড়িয়ে কোনো জিনিস খরিদ না করে। আর কেউ যেন তার ভাইয়ের বিয়ের প্রস্তাবের উপর প্রস্তাব না দেয় তবে সে অনুমতি দিলে।”









হাদিস ২০৮
সহিহ মুসলিম ১০২



عَنْ أَبِي هُرَيْرَةَ أَنَّ رَسُولَ اللهِ صَلَّى اللهُ عَلَيْهِ وَسَلَّمَ مَرَّ عَلَى صُبْرَةِ طَعَامٍ فَأَدْخَلَ يَدَهُ فِيهَا فَنَالَتْ أَصَابِعُهُ بَلَلًا فَقَالَ مَا هَذَا يَا صَاحِبَ الطَّعَامِ قَالَ أَصَابَتْهُ السَّمَاءُ يَا رَسُولَ اللهِ قَالَ أَفَلَا جَعَلْتَهُ فَوْقَ الطَّعَامِ كَيْ يَرَاهُ النَّاسُ مَنْ غَشَّ فَلَيْسَ مِنِّي





আবু হুরায়রা ﵁রাদিয়াল্লাহু আনহু থেকে বর্ণিত যে, রাসুলুল্লাহ ﷺসল্লাল্লাহু আলাইহি ওয়াসাল্লাম খাদ্যের একটি স্তুপের পাশ দিয়ে যাওয়ার সময় তাঁর হাত প্রবেশ করালেন। ফলে তাঁর আঙ্গুল ভেজা অনুভূত হলো। তারপর তিনি বললেন, “হে খাদ্য বিক্রেতা, এ আবার কী?” লোকটি বলল: ইয়া রাসুলাল্লাহ, ওতে বৃষ্টি পেয়েছে। তিনি বললেন, “ঐ ভেজা অংশ উপরে রাখলে লোকে তা দেখতে পেতো। যে ধোঁকাবাজী করে কেনা-বেচা করে, সে আমার উম্মতের মধ্যে নয়।”




এছাড়া পরিমাপে এবং ওজনে কম দেওয়াও বড় গুনাহ। আল্লাহ বলেন: “দুর্ভোগ তাদের জন্য যারা ওজনে কম দেয়। যারা লোকের কাছে থেকে মেপে নেওয়ার সময় পুরো মাত্রায় নেয়। আর যখন লোকদেরকে মেপে দেয় বা ওজন করে দেয় তখন কম দেয়।” (সুরা আল-মুতাফ্‌ফিফিন ৮৩:১-৩)









হাদিস ২০৯
সহিহ মুসলিম ১৬০৫/১৩০



عَنْ مَعْمَرِ بْنِ عَبْدِ اللهِ عَنْ رَسُولِ اللهِ صَلَّى اللهُ عَلَيْهِ وَسَلَّمَ قَالَ لَا يَحْتَكِرُ إِلَّا خَاطِئٌ





মা’মার ইবনে আব্দুল্লাহ ﵁রাদিয়াল্লাহু আনহু থেকে বর্ণিত। রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, কেবল পাপী লোকেরা ছাড়া কেউ খাদ্যদ্রব্য গুদামজাত করে না।









হাদিস ২১০
সহিহ আল-বুখারি ২০৭৬



عَنْ جَابِرِ بْنِ عَبْدِ اللَّهِ أَنَّ رَسُولَ اللَّهِ صَلَّى اللهُ عَلَيْهِ وَسَلَّمَ قَالَ رَحِمَ اللَّهُ رَجُلًا سَمْحًا إِذَا بَاعَ وَإِذَا اشْتَرَى وَإِذَا اقْتَضَى





জাবির ইবনে আব্দুল্লাহ ﵁রাদিয়াল্লাহু আনহু থেকে বর্ণিত। রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, আল্লাহ এমন ব্যক্তির প্রতি রহম করেন যে নম্রতার সাথে ক্রয়-বিক্রয় করে এবং পাওনা ফিরিয়ে চায়।




সহিহ আল-বুখারি ২০৮২ থেকে: নবি ﷺসল্লাল্লাহু আলাইহি ওয়াসাল্লাম বলেছেন, যতক্ষণ বিচ্ছিন্ন না হবে ততক্ষণ ক্রেতা-বিক্রেতার ইখতিয়ার থাকবে। যদি তারা সত্য বলে ও প্রকৃত অবস্থা বর্ণনা করে তবে তাদের ক্রয়-বিক্রয়ে বরকত হবে। আর যদি পণ্যের প্রকৃত অবস্থা গোপন করে ও মিথ্যা বলে তবে ক্রয়-বিক্রয় হতে বরকত চলে যাবে।









হাদিস ২১১
সহিহ আল-বুখারি ২০৯৬



عَنْ عَائِشَةَ قَالَتْ اشْتَرَى رَسُولُ اللَّهِ صَلَّى اللهُ عَلَيْهِ وَسَلَّمَ مِنْ يَهُودِيٍّ طَعَامًا بِنَسِيئَةٍ وَرَهَنَهُ دِرْعَهُ





আয়িশা ﵂রাদিয়াল্লাহু আনহা থেকে বর্ণিত। তিনি বলেন: রাসুলুল্লাহ ﷺসল্লাল্লাহু আলাইহি ওয়াসাল্লাম জনৈক ইহুদির নিকট থেকে বাকিতে খাদ্য ক্রয় করেন এবং নিজের লৌহবর্ম তার কাছে বন্ধক রাখেন।










শ্রমের মর্যাদা



হাদিস ২১২
সুনান ইবনে মাজাহ ২৪৪৩



عَنْ عَبْدِ اللَّهِ بْنِ عُمَرَ قَالَ قَالَ رَسُولُ اللَّهِ صَلَّى اللهُ عَلَيْهِ وَسَلَّمَ أَعْطُوا الْأَجِيرَ أَجْرَهُ قَبْلَ أَنْ يَجِفَّ عَرَقُهُ





আব্দুল্লাহ ইবনে উমর ﵁রাদিয়াল্লাহু আনহু থেকে বর্ণিত। তিনি বলেন, রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “শ্রমিকের গায়ের ঘাম শুকিয়ে যাওয়ার আগেই তার মজুরি দিয়ে দাও।”









হাদিস ২১৩
সহিহ আল-বুখারি ২২৭০



عَنْ أَبِي هُرَيْرَةَ عَنِ النَّبِيِّ صَلَّى اللهُ عَلَيْهِ وَسَلَّمَ قَالَ قَالَ اللَّهُ تَعَالَى ثَلاَثَةٌ أَنَا خَصْمُهُمْ يَوْمَ الْقِيَامَةِ رَجُلٌ أَعْطَى بِي ثُمَّ غَدَرَ وَرَجُلٌ بَاعَ حُرًّا فَأَكَلَ ثَمَنَهُ وَرَجُلٌ اسْتَأْجَرَ أَجِيرًا فَاسْتَوْفَى مِنْهُ وَلَمْ يُعْطِهِ أَجْرَهُ





আবু হুরায়রা ﵁রাদিয়াল্লাহু আনহু থেকে বর্ণিত। নবি কারিম ﷺসল্লাল্লাহু আলাইহি ওয়াসাল্লাম বলেছেন, “আল্লাহ বলেন: কিয়ামতের দিন আমি তিন ব্যক্তির সাথে ঝগড়া করবো। যে ব্যক্তি আমার নামে ওয়াদা করে ভঙ্গ করল, যে ব্যক্তি আজাদ ব্যক্তিকে বিক্রি করে তার মূল্য ভোগ করল এবং যে ব্যক্তি কোনো শ্রমিককে কাজে নিযুক্ত করে তার কাছ থেকে পুরোপুরি কাজ আদায় করল কিন্তু তার মজুরি পরিশোধ করল না।”









হাদিস ২১৪
সহিহ আল-বুখারি ২০৭২



عَنِ الْمِقْدَامِ عَنْ رَسُولِ اللَّهِ صَلَّى اللهُ عَلَيْهِ وَسَلَّمَ قَالَ مَا أَكَلَ أَحَدٌ طَعَامًا قَطُّ خَيْرًا مِنْ أَنْ يَأْكُلَ مِنْ عَمَلِ يَدِهِ وَإِنَّ نَبِيَّ اللَّهِ دَاوُدَ عَلَيْهِ السَّلاَمُ كَانَ يَأْكُلُ مِنْ عَمَلِ يَدِهِ





মিকদাম ﵁রাদিয়াল্লাহু আনহু থেকে বর্ণিত। রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “নিজের হাতে উপার্জিত খাদ্য অপেক্ষা উত্তম খাদ্য কেউ কখনো খায় নি। আল্লাহর নবি দাউদ ﵇আলাইহিস সালাম-ও নিজ হাতে উপার্জিত খাদ্য খেয়ে জীবন যাপন করতেন।”










এতিম-মিসকিন



হাদিস ২১৫
সহিহ আল-বুখারি ১৪৭৬



عَنْ أَبِي هُرَيْرَةَ عَنِ النَّبِيِّ صَلَّى اللهُ عَلَيْهِ وَسَلَّمَ قَالَ لَيْسَ الْمِسْكِينُ الَّذِي تَرُدُّهُ الْأُكْلَةَ وَالْأُكْلَتَانِ وَلَكِنِ الْمِسْكِينُ الَّذِي لَيْسَ لَهُ غِنًى وَيَسْتَحْيِي أَوْ لاَ يَسْأَلُ النَّاسَ إِلْحَافًا





আবু হুরায়রা ﵁রাদিয়াল্লাহু আনহু নবি কারিম ﷺসল্লাল্লাহু আলাইহি ওয়াসাল্লাম থেকে বর্ণনা করেছেন। তিনি বলেছেন, “ঐ ব্যক্তি প্রকৃত মিসকিন নয় যে দুই-এক লোকমা খাদ্যের জন্য দ্বারে দ্বারে ফেরে, বরং প্রকৃত মিসকিন সেই যে সচ্ছল নয় অথচ লজ্জায় চায় না বা লোকের কাছে ব্যাকুল হয়ে চায় না।”









হাদিস ২১৬
সহিহ আল-বুখারি ১৪৭৪



عَنْ عَبْدِ اللَّهِ بْنِ عُمَرَ قَالَ قَالَ النَّبِيُّ صَلَّى اللهُ عَلَيْهِ وَسَلَّمَ مَا يَزَالُ الرَّجُلُ يَسْأَلُ النَّاسَ حَتَّى يَأْتِيَ يَوْمَ الْقِيَامَةِ لَيْسَ فِي وَجْهِهِ مُزْعَةُ لَحْمٍ





আব্দুল্লাহ ইবনে উমর ﵁রাদিয়াল্লাহু আনহু থেকে বর্ণিত। তিনি বলেন: নবি কারিম ﷺসল্লাল্লাহু আলাইহি ওয়াসাল্লাম বলেছেন, “যে ব্যক্তি সর্বদা মানুষের কাছে চেয়ে বেড়ায়, সে কিয়ামতের দিন এমন অবস্থায় উঠবে যে, তার মুখমণ্ডলে কোনো গোশত থাকবে না।”




জামি আত-তিরমিজি ২৩২৬ থেকে: আব্দুল্লাহ ইবনে মাসউদ ﵁রাদিয়াল্লাহু আনহু থেকে বর্ণিত। তিনি বলেন: রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “যখন অভাব কারো উপর আপতিত হয় তখন সে যদি তা জনসমক্ষে প্রকাশ করে, তবে তার এ অভাব দূর হবে না। আর যে ব্যক্তি তার অভাব আল্লাহর কাছে পেশ করে তাহলে আল্লাহ তাড়াতাড়ি হোক বা দেরিতে হোক তাকে রিজিক দান করবেন।”









হাদিস ২১৭
মুসনাদ আহমাদ ৯০১৮



عَنْ أَبِي هُرَيْرَةَ أَنَّ رَجُلًا شَكَا إِلَى النَّبِيِّ صَلَّى اللهُ عَلَيْهِ وَسَلَّمَ قَسْوَةَ قَلْبِهِ فَقَالَ امْسَحْ رَأْسَ الْيَتِيمِ وَأَطْعِمِ الْمِسْكِينَ





আবু হুরায়রা ﵁রাদিয়াল্লাহু আনহু থেকে বর্ণিত। এক ব্যক্তি নবি কারিম ﷺসল্লাল্লাহু আলাইহি ওয়াসাল্লাম-এর কাছে তার অন্তরের কাঠিন্য সম্পর্কে অভিযোগ করল। তিনি বললেন, “(অন্তরের কাঠিন্য দূর করতে চাইলে) এতিমের মাথায় হাত বুলাও এবং মিসকিনকে খেতে দাও।”









হাদিস ২১৮
সহিহ আল-বুখারি ৬০০৫



عَنْ سَهْلِ بْنِ سَعْدٍ عَنِ النَّبِيِّ صَلَّى اللهُ عَلَيْهِ وَسَلَّمَ قَالَ أَنَا وَكَافِلُ الْيَتِيمِ فِي الْجَنَّةِ هَكَذَا وَقَالَ بِإِصْبَعَيْهِ السَّبَّابَةِ وَالْوُسْطَى





সাহল ইবনে সাদ ﵁রাদিয়াল্লাহু আনহু বর্ণনা করেছেন, নবি কারিম ﷺসল্লাল্লাহু আলাইহি ওয়াসাল্লাম বলেছেন, “আমি এবং এতিমের লালন-পালনকারী জান্নাতে এরূপ থাকবো।” এ বলে তিনি (নবি ﷺসল্লাল্লাহু আলাইহি ওয়াসাল্লাম) শাহাদাত ও মধ্যমা আঙ্গুল দ্বারা ইশারা করে দূরত্বটা দেখালেন।




আল্লাহ বলেন, “যারা এতিমের মাল অন্যায়ভাবে গ্রাস করে, তারা আগুন দ্বারা তাদের পেট ভর্তি করে এবং তারা অচিরেই জ্বলন্ত আগুনে জ্বলবে।” (সুরা আন-নিসা ৪:১০)









হাদিস ২১৯
সহিহ আল-বুখারি ৬০০৬



عَنْ صَفْوَانَ بْنِ سُلَيْمٍ يَرْفَعُهُ إِلَى النَّبِيِّ صَلَّى اللهُ عَلَيْهِ وَسَلَّمَ قَالَ السَّاعِي عَلَى الْأَرْمَلَةِ وَالْمِسْكِينِ كَالْمُجَاهِدِ فِي سَبِيلِ اللَّهِ أَوْ كَالَّذِي يَصُومُ النَّهَارَ وَيَقُومُ اللَّيْلَ





সাফওয়ান ইবনে সুলাইম ﵁রাদিয়াল্লাহু আনহু মারফু হাদিস হিসেবে বর্ণনা করেছেন, নবি কারিম ﷺসল্লাল্লাহু আলাইহি ওয়াসাল্লাম বলেছেন, “বিধবা ও গরীব-মিসকিনদের সাহায্যে চেষ্টা-তদবিরকারী ঐ ব্যক্তির ন্যায়, যে আল্লাহর রাস্তায় জিহাদে রত অথবা যে ব্যক্তি (একাধারে) দিনভর রোজা রাখে এবং রাতভর (নামাজে) দাঁড়িয়ে কাটায়।”




আল্লাহ বলেন, “কিসে তোমাকে সাকার নামক জাহান্নামে ফেলেছে?” (উত্তরে তারা বলবে,) আমরা নামাজ পড়তাম না এবং মিসকিনদের খাওয়াতাম না। (সুরা আল-মুদদাসসির ৭৪:৪২-৪৪)

মনে রাখতে হবে, ইসলামে সেবামূলক কাজের পুরস্কার বেশি, যেমন: এতিম-মিসকিনকে দান, রোগীর সেবা, জানাজায় যাওয়া, রাস্তা থেকে কষ্টদায়ক জিনিস সরানো, অন্যের বোঝা ওঠাতে সাহায্য করা, অন্য কোনো কাজ করে দেওয়া বা সহযোগিতা করা ইত্যাদি।










ঋণ



হাদিস ২২০
সহিহ মুসলিম ১৫৬১/৩০



عَنْ أَبِي مَسْعُودٍ قَالَ قَالَ رَسُولُ اللهِ صَلَّى اللهُ عَلَيْهِ وَسَلَّمَ حُوسِبَ رَجُلٌ مِمَّنْ كَانَ قَبْلَكُمْ فَلَمْ يُوجَدْ لَهُ مِنَ الْخَيْرِ شَيْءٌ إِلَّا أَنَّهُ كَانَ يُخَالِطُ النَّاسَ وَكَانَ مُوسِرًا فَكَانَ يَأْمُرُ غِلْمَانَهُ أَنْ يَتَجَاوَزُوا عَنِ الْمُعْسِرِ قَالَ قَالَ اللهُ عَزَّ وَجَلَّ نَحْنُ أَحَقُّ بِذَلِكَ مِنْهُ تَجَاوَزُوا عَنْهُ





আবু মাসউদ ﵁রাদিয়াল্লাহু আনহু থেকে বর্ণিত। তিনি বলেন: রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, তোমাদের পূর্ববর্তীদের মধ্যে এক ব্যক্তির হিসেব নেওয়া হয়। কিন্তু তার মধ্যে তেমন কোনাে ভালো আমল পাওয়া যায় নি। তবে সে মানুষের সাথে লেন-দেন করত। সে ছিল সচ্ছল (সে লোকদের ঋণ দিত)। সে গরীব লোকদের ক্ষমা করার জন্য তার কর্মচারীদের নির্দেশ দিত। রাসুলুল্লাহ ﷺসল্লাল্লাহু আলাইহি ওয়াসাল্লাম বলেন: আল্লাহ বললেন: ক্ষমা করার ব্যাপারে আমি তার চেয়েও বেশি যোগ্য। (আল্লাহ ফেরেশতাদের নির্দেশ দিলেন) তাকে ছেড়ে দাও (ক্ষমা করে দাও)।









হাদিস ২২১
সুনান ইবনে মাজাহ ২৪৩০



عَنِ ابْنِ مَسْعُودٍ أَنَّ النَّبِيَّ صَلَّى اللهُ عَلَيْهِ وَسَلَّمَ قَالَ مَا مِنْ مُسْلِمٍ يُقْرِضُ مُسْلِمًا قَرْضًا مَرَّتَيْنِ إِلَّا كَانَ كَصَدَقَتِهَا مَرَّةً





ইবনে মাসউদ ﵁রাদিয়াল্লাহু আনহু থেকে বর্ণিত। নবি কারিম ﷺসল্লাল্লাহু আলাইহি ওয়াসাল্লাম বলেছেন, “কোনো মুসলিম যদি অপর মুসলিমকে দুইবার কর্জ দেয় তবে সে সেই পরিমাণ মাল একবার দান করার সমান সওয়াব পাবে।”




ঋণগ্রহীতা ঋণ পরিশোধের সময় কৃতজ্ঞতা স্বীকার করে ঋণ দাতার জন্য দোয়া করবেন, بَارَكَ اللَّهُ لَكَ فِي أَهْلِكَ وَمَالِكَ আল্লাহ আপনাকে, আপনার পরিবারে ও মালে বরকত দান করুন। (হিসনুল মুসলিম ২০২)









হাদিস ২২২
সহিহ আল-বুখারি ২৪০০



عَنْ أَبِي هُرَيْرَةَ يَقُولُ قَالَ رَسُولُ اللَّهِ صَلَّى اللهُ عَلَيْهِ وَسَلَّمَ مَطْلُ الْغَنِيِّ ظُلْمٌ





আবু হুরায়রা ﵁রাদিয়াল্লাহু আনহু থেকে বর্ণিত। তিনি বলেন: রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “সক্ষম ব্যক্তির টালবাহানা অত্যাচারের শামিল।”




সহিহ আল-বুখারি ২৩৯৭ থেকে: এক ব্যক্তি প্রশ্ন করল, ইয়া রাসুলাল্লাহ! আপনি ঋণ হতে এত বেশি পানাহ চান কেন? তিনি জবাব দিলেন, “মানুষ ঋণগ্রস্ত হলে যখন কথা বলে মিথ্যা বলে এবং ওয়াদা করলে তা খেলাফ করে।”









হাদিস ২২৩
সহিহ আল-বুখারি ২৪০১



عَنْ أَبِي هُرَيْرَةَ أَتَى النَّبِيَّ صَلَّى اللهُ عَلَيْهِ وَسَلَّمَ رَجُلٌ يَتَقَاضَاهُ فَأَغْلَظَ لَهُ فَهَمَّ بِهِ أَصْحَابُهُ فَقَالَ دَعُوهُ فَإِنَّ لِصَاحِبِ الْحَقِّ مَقَالًا





আবু হুরায়রা ﵁রাদিয়াল্লাহু আনহু থেকে বর্ণিত। তিনি বলেন: নবি কারিম ﷺসল্লাল্লাহু আলাইহি ওয়াসাল্লাম-এর কাছে একজন লোক আসলো এবং তাঁকে (পাওনার) কড়া তাগাদা দিল। ফলে সাহাবিরা লোকটিকে মারতে উদ্যত হলো। তখন তিনি বললেন, “তাকে ছেড়ে দাও, কারণ পাওনাদারের কড়া কথা বলার অধিকার রয়েছে।”









হাদিস ২২৪
সহিহ মুসলিম ১৮৮৬/১১৯



عَنْ عَبْدِ اللهِ بْنِ عَمْرِو بْنِ الْعَاصِ أَنَّ رَسُولَ اللهِ صَلَّى اللهُ عَلَيْهِ وَسَلَّمَ قَالَ يُغْفَرُ لِلشَّهِيدِ كُلُّ ذَنْبٍ إِلَّا الدَّيْنَ





আব্দুল্লাহ ইবনে আমর ইবনে আস ﵁রাদিয়াল্লাহু আনহু থেকে বর্ণিত। রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “ঋণ ছাড়া শহিদের সবরকম গুনাহ মাফ করে দেওয়া হবে।”










জীবের প্রতি আচরণ



হাদিস ২২৫
সহিহ আল-বুখারি ৩৪৮২



عَنْ عَبْدِ اللَّهِ بْنِ عُمَرَ أَنَّ رَسُولَ اللَّهِ صَلَّى اللهُ عَلَيْهِ وَسَلَّمَ قَالَ عُذِّبَتِ امْرَأَةٌ فِي هِرَّةٍ سَجَنَتْهَا حَتَّى مَاتَتْ فَدَخَلَتْ فِيهَا النَّارَ لاَ هِيَ أَطْعَمَتْهَا وَلاَ سَقَتْهَا إِذْ حَبَسَتْهَا وَلاَ هِيَ تَرَكَتْهَا تَأْكُلُ مِنْ خَشَاشِ الْأَرْضِ





আব্দুল্লাহ ইবনে উমর ﵁রাদিয়াল্লাহু আনহু থেকে বর্ণিত। রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “একটি বিড়ালের কারণে একজন মহিলাকে আজাব দেওয়া হয়েছিল। (খেতে না দিয়ে) সে বিড়ালটিকে বেঁধে রেখেছিল। ফলে বিড়ালটি মারা গেল। এজন্যই সে জাহান্নামে গেলো। বিড়ালটি বাঁধার পর মহিলাটি তাকে খেতেও দেয় নি, পানও করায় নি আর তাকে ছেড়েও দেয় নি। (ছেড়ে দিলে) বিড়ালটি জমিনের পোকা-মাকড় খেতে পারতো।”




কোনো চালক রাস্তায় অন্যায়ভাবে কুকুর বা বিড়ালের উপর দিয়ে গাড়ি চালিয়ে দিল। ফলে প্রাণিটি অসহ্য যন্ত্রণায় ছটফট করে মারা গেল বা জখম অবস্থায় ছটফট করতে থাকল। মনে রাখতে হবে, পরকালে এর জন্য চালককে শাস্তির সম্মুখীন হতে হবে।









হাদিস ২২৬
সহিহ আল-বুখারি ৫৫৪১



عَنْ ابْنِ عُمَرَ أَنَّهُ كَرِهَ أَنْ تُعْلَمَ الصُّورَةُ وَقَالَ ابْنُ عُمَرَ نَهَى النَّبِيُّ صَلَّى اللهُ عَلَيْهِ وَسَلَّمَ أَنْ تُضْرَبَ





ইবনে উমর ﵁রাদিয়াল্লাহু আনহু থেকে বর্ণিত। তিনি কোনো পশুর মুখমণ্ডলে দাগ দেওয়াকে অপছন্দ করতেন। তিনি বলেন: নবি কারিম ﷺসল্লাল্লাহু আলাইহি ওয়াসাল্লাম (পশুর) মুখমণ্ডলে মারতে নিষেধ করেছেন।




সুনান আবু দাউদ ২৫৪৮ থেকে: সাহল ইবনে হানজালিয়া ﵁রাদিয়াল্লাহু আনহু হতে বর্ণিত। তিনি বলেন: একদা রাসুলুল্লাহ ﷺসল্লাল্লাহু আলাইহি ওয়াসাল্লাম এমন একটি (ক্ষুধার্ত) উটের নিকট দিয়ে যাচ্ছিলেন, যার পিঠ পেটের সাথে লেগে গিয়েছিল। (এ দেখে) তিনি বললেন, “তোমরা এ সকল বাকহীন পশুর ব্যাপারে আল্লাহকে ভয় করো। উত্তম অবস্থায় এর উপর আরোহণ করো এবং উত্তম পন্থায় (জবেহ করে) খাও।”










শিশুর উপর পরিবেশের প্রভাব



হাদিস ২২৭
সহিহ আল-বুখারি ১৩৮৫



عَنْ أَبِي هُرَيْرَةَ قَالَ قَالَ النَّبِيُّ صلى الله عليه وسلم كُلُّ مَوْلُودٍ يُولَدُ عَلَى الْفِطْرَةِ فَأَبَوَاهُ يُهَوِّدَانِهِ أَوْ يُنَصِّرَانِهِ أَوْ يُمَجِّسَانِهِ كَمَثَلِ الْبَهِيمَةِ تُنْتَجُ الْبَهِيمَةَ هَلْ تَرَى فِيهَا جَدْعَاءَ





আবু হুরাইরা ﵁রাদিয়াল্লাহু আনহু থেকে বর্ণিত। তিনি বলেন, নবি কারিম ﷺসল্লাল্লাহু আলাইহি ওয়াসাল্লাম বলেন: ‍“প্রত্যেক নবজাতক ফিতরাতের উপর জন্মগ্রহণ করে। অতঃপর তার পিতা-মাতা তাকে ইহুদি অথবা খ্রিস্টান অথবা অগ্নিপূজক বানিয়ে দেয়, যেমন চতুষ্পদ জন্তু একটি পূর্ণাঙ্গ বাচ্চা জন্ম দেয়। তোমরা কি তাকে (জন্মগত) কানকাটা দেখেছো?”




প্রতিটি শিশু ফিতরাত অর্থাৎ স্বভাবধর্ম ইসলামের উপর জন্মগ্রহণ করে। কিন্তু শিশুটি যখন ছোট থেকেই পিতা-মাতাকে মূর্তিপূজা সহ শিরকযুক্ত অনুষ্ঠান করতে দেখে তখন সেও পিতা-মাতার ধর্মেই গড়ে উঠে। ফলে সে আর ইসলামের উপরে থাকতে পারে না। তাই সন্তানকে প্রকৃত মুসলিম হিসেবে গড়ে তোলার জন্য পিতা-মাতাকে খুবই সজাগ থাকতে হবে যেন সন্তান ভিন্ন ধর্মীয় অনুষ্ঠানের সংস্পর্শে না যায়। সন্তানকে বিশুদ্ধ কুরআন তিলাওয়াত (৩০ তম পারাসহ ২/৩ পারা হিফজ করানো), সালাতে পঠিত দুআ ও সুরাগুলোর অর্থ ও দীনের মৌলিক আহকাম শিক্ষা দানের জন্য উপযুক্ত ইসলামী শিক্ষা প্রতিষ্ঠানে ভর্তি করুন। সন্তানদের যথাসম্ভব বেশি সময় প্রদান করুন এবং উচ্চ মাধ্যমিক স্তর পর্যন্ত প্রত্যক্ষ তত্ত্বাবধানে রাখুন।

যেসব যুবক চাকুরি ও স্থায়ীভাবে বসবাসের উদ্দেশ্যে অমুসলিম দেশে গমন করেন তারা যেন এমন স্থানে অবস্থান না করেন যেখানে ইসলামের মৌলিক বিধান পালনের সুযোগই নেই অর্থাৎ মসজিদ ও ইসলামী শিক্ষা প্রতিষ্ঠান নেই। সেই স্থানে বসবাস করলে পরবর্তী প্রজন্মের ইমানহারা হয়ে যাবার সম্ভাবনা বেশি থাকে। এটি একটি ভয়ঙ্কর অবস্থা। জীবনের সবচেয়ে বেশি মূল্যবান সম্পদ হলো ইমান। এসব ভেবেই আমাদের সিদ্ধান্ত নিতে হবে।










গর্ব ও অহংকার



হাদিস ২২৮
সহিহ মুসলিম ৯১/১৪৭



عَنْ عَبْدِ اللهِ بْنِ مَسْعُودٍ عَنِ النَّبِيِّ صَلَّى اللهُ عَلَيْهِ وَسَلَّمَ قَالَ لَا يَدْخُلُ الْجَنَّةَ مَنْ كَانَ فِي قَلْبِهِ مِثْقَالُ ذَرَّةٍ مِنْ كِبْرٍ قَالَ رَجُلٌ إِنَّ الرَّجُلَ يُحِبُّ أَنْ يَكُونَ ثَوْبُهُ حَسَنًا وَنَعْلُهُ حَسَنَةً قَالَ إِنَّ اللهَ جَمِيلٌ يُحِبُّ الْجَمَالَ الْكِبْرُ بَطَرُ الْحَقِّ وَغَمْطُ النَّاسِ





আব্দুল্লাহ ইবনে মাসউদ ﵁রাদিয়াল্লাহু আনহু থেকে বর্ণিত। নবি কারিম ﷺসল্লাল্লাহু আলাইহি ওয়াসাল্লাম বলেছেন, “যার অন্তরে অণু পরিমাণ অহংকার আছে সে জান্নাতে প্রবেশ করবে না।” এক ব্যক্তি বলল: নিশ্চয় কোনো কোনো লোক পছন্দ করে তার কাপড় সুন্দর হোক এবং তার জুতা জোড়া সুন্দর হোক। (এটা কি অহংকার?) তিনি বললেন, “আল্লাহ নিজে সুন্দর, তিনি সৌন্দর্য পছন্দ করেন। অহংকার হলো সত্যকে অস্বীকার করা এবং মানুষকে তুচ্ছজ্ঞান করা।”




আল্লাহ বলেন, “পৃথিবীতে গর্ব ভরে চলাফেরা কোরো না। তুমি জমিনকে বিদীর্ণ করতে পারবে না এবং পর্বতের ন্যায় উচ্চতা লাভ করতে পারবে না।” (সুরা বনি ইসরাইল ১৭:৩৭)

আল্লাহ কারুনকে অঢেল মাল-সম্পদ দিয়েছিলেন। তাকে বলা হলো, “আল্লাহ তোমাকে যে সম্পদ দিয়েছেন, তা দ্বারা (দান করার মাধ্যমে) পরকালের ঘর তৈরি করো। আর দুনিয়ায় তোমার অংশও ভুলিও না। সে জবাব দিল, এ সম্পদ আমি আমার জ্ঞানবলে পেয়েছি। শেষ পর্যন্ত আল্লাহ তাকে তার প্রাসাদসহ জমিনে গর্ভে পুঁতে দিলেন।” (সুরা আল-কাসাস ২৮:৭৬-৮১) অহংকারের ফল আল্লাহ তাকে এ দুনিয়ায় দেখিয়ে দিয়েছেন এবং পরকালের শাস্তি তো রয়েছেই।

“আল্লাহ তোমাদের সৃষ্টি করেন এরপর তিনি তোমাদের রুহ কবজ করেন। তোমাদের কেউ অকর্মণ্য বয়সে পৌঁছে যায় তখন তারা সবকিছু জানা সত্ত্বেও যেন কিছু জানে না। নিশ্চয় আল্লাহ সর্বোচ্চ, সর্বশক্তিমান।” (সুরা আন-নাহল ১৬:৭০)

এখানে অত্যন্ত বয়োবৃদ্ধকে অকর্মণ্য বয়স বলা হয়েছে। যে বয়সে মানুষ দৈহিক ও মানসিক শক্তি হারিয়ে ফেলে। এ সময় মানুষ তার জীবনের জানাশোনা অনেক কিছু ভুলে যায়। তাকে কোনো কথা বললে একটু পরেই মনে হয় তাকে কিছু বলাই হয় নি। এ বাস্তবতা তুলে ধরে গাফেল মানুষদের দৃষ্টি আকর্ষণ করা হয়েছে, তারা যেন তাদের শক্তি ও সামর্থ্যের অহংকার না করে। (তাফসীরে তাওযীহুল কুরআন)









হাদিস ২২৯
সহিহ মুসলিম ২৬২১/১৩৭



عَنْ جُنْدَبٍ أَنَّ رَسُولَ اللهِ صَلَّى اللهُ عَلَيْهِ وَسَلَّمَ حَدَّثَ أَنَّ رَجُلًا قَالَ وَاللهِ لَا يَغْفِرُ اللهُ لِفُلَانٍ وَإِنَّ اللهَ تَعَالَى قَالَ مَنْ ذَا الَّذِي يَتَأَلَّى عَلَيَّ أَنْ لَا أَغْفِرَ لِفُلَانٍ فَإِنِّي قَدْ غَفَرْتُ لِفُلَانٍ وَأَحْبَطْتُ عَمَلَكَ





জুনদাব ﵁রাদিয়াল্লাহু আনহু থেকে বর্ণিত। রাসুলুল্লাহ ﷺসল্লাল্লাহু আলাইহি ওয়াসাল্লাম বলেন, “এক ব্যক্তি বলল: আল্লাহর শপথ! অমুক ব্যক্তিকে আল্লাহ মাফ করবেন না। এতে মহান আল্লাহ বললেন: সে কে! যে আমার নামে শপথ করে বলে যে আমি অমুককে মাফ করবো না। (যাও) আমি তাকে মাফ করে দিলাম এবং তোমার (নেক) আমল নষ্ট করে দিলাম।”









হাদিস ২৩০
সহিহ আল-বুখারি ৫৭৮৭



عَنْ أَبِي هُرَيْرَةَ عَنِ النَّبِيِّ صَلَّى اللهُ عَلَيْهِ وَسَلَّمَ قَالَ مَا أَسْفَلَ مِنَ الْكَعْبَيْنِ مِنَ الْإِزَارِ فَفِي النَّارِ





আবু হুরায়রা ﵁রাদিয়াল্লাহু আনহু থেকে বর্ণিত। নবি কারিম ﷺসল্লাল্লাহু আলাইহি ওয়াসাল্লাম থেকে তিনি বর্ণনা করেন। নবি ﷺসল্লাল্লাহু আলাইহি ওয়াসাল্লাম বলেন, “ইজারের (লুঙ্গির) যে অংশ পায়ের টাখনুর নিচে থাকবে, সে অংশ জাহান্নামে যাবে।”









হাদিস ২৩১
সহিহ মুসলিম ২০৮৮/৫০



عَنْ أَبِي هُرَيْرَةَ أَنَّ رَسُولَ اللَّهِ صلى الله عليه وسلم قَالَ بَيْنَمَا رَجُلٌ يَتَبَخْتَرُ يَمْشِي فِي بُرْدَيْهِ قَدْ أَعْجَبَتْهُ نَفْسُهُ فَخَسَفَ اللَّهُ بِهِ الأَرْضَ فَهُوَ يَتَجَلْجَلُ فِيهَا إِلَى يَوْمِ الْقِيَامَةِ





আবু হুরাইরা ﵁রাদিয়াল্লাহু আনহু থেকে বর্ণিত। রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, ‍“জনৈক ব্যক্তি তার দুটি চাদর পরিধান করে অহংকারের সাথে চলাফেরা করছিলো। সে অতি আনন্দে মেতেছিলো। অকস্মাৎ আল্লাহ তাকে জমিনে ধসিয়ে দিলেন। কিয়ামত অবধি সে ধসতে থাকবে।”




সহিহ আল-বুখারি ৬০৬৯ থেকে: আবু হুরাইরা বলেন: আমি রাসুলুল্লাহ ﷺসল্লাল্লাহু আলাইহি ওয়াসাল্লাম-কে বলতে শুনেছি, “আমার উম্মাতের সকলের গুনাহ মাফ হবে। তবে যে প্রকাশ্যে গুনাহ করে কিংবা গুনাহ করে প্রকাশ্যে বলে বেড়ায়, তার গুনাহ মাফ হবে না।” (এরূপ আচরণও অহংকার প্রদর্শন)









হাদিস ২৩২
সহিহ আল-বুখারি ২৬৬৩



عَنْ أَبِي مُوسَى قَالَ سَمِعَ النَّبِيُّ صَلَّى اللهُ عَلَيْهِ وَسَلَّمَ رَجُلًا يُثْنِي عَلَى رَجُلٍ وَيُطْرِيهِ فِي مَدْحِهِ فَقَالَ أَهْلَكْتُمْ أَوْ قَطَعْتُمْ ظَهَرَ الرَّجُلِ





আবু মুসা ﵁রাদিয়াল্লাহু আনহু থেকে বর্ণিত। তিনি বলেন: নবি কারিম ﷺসল্লাল্লাহু আলাইহি ওয়াসাল্লাম এক লোককে অন্য লোকের প্রশংসা করতে শুনলেন। সে ঐ লোকের প্রশংসা করতে গিয়ে বাড়িয়ে বলছিল। তখন তিনি বললেন, “তোমরা তাকে ধ্বংস করলে অথবা তোমরা (রাবির সন্দেহ) লোকটির মেরুদণ্ড ভেঙে দিলে।”









হাদিস ২৩৩
সহিহ আল-বুখারি ২৪৫৭



عَنْ عَائِشَةَ عَنِ النَّبِيِّ صَلَّى اللهُ عَلَيْهِ وَسَلَّمَ قَالَ إِنَّ أَبْغَضَ الرِّجَالِ إِلَى اللَّهِ الْأَلَدُّ الْخَصِمُ





আয়িশা ﵂রাদিয়াল্লাহু আনহা থেকে বর্ণিত। নবি কারিম ﷺসল্লাল্লাহু আলাইহি ওয়াসাল্লাম বলেছেন, “আল্লাহর কাছে সবচেয়ে ঘৃণিত ঐ লোক যে কোনো বিরোধের ব্যাপারে সবচেয়ে বেশি অটল থাকে।”




সহিহ আল-বুখারি ৬০৫৪ থেকে: রাসুলুল্লাহ ﷺসল্লাল্লাহু আলাইহি ওয়াসাল্লাম বলেন, “নিশ্চয় সবচেয়ে খারাপ লোক সে-ই যার অশালীনতা থেকে বাঁচার জন্য মানুষ তার সংসর্গ পরিত্যাগ করে।”










কৃতজ্ঞতা



হাদিস ২৩৪
সহিহ আল-বুখারি ৪৮৩৬



عَنِ الْمُغِيرَةِ يَقُولُ قَامَ النَّبِيُّ صَلَّى اللهُ عَلَيْهِ وَسَلَّمَ حَتَّى تَوَرَّمَتْ قَدَمَاهُ فَقِيلَ لَهُ غَفَرَ اللَّهُ لَكَ مَا تَقَدَّمَ مِنْ ذَنْبِكَ وَمَا تَأَخَّرَ قَالَ أَفَلاَ أَكُونُ عَبْدًا شَكُورًا





মুগিরা ﵁রাদিয়াল্লাহু আনহু থেকে বর্ণিত। তিনি বলেন: নবি কারিম ﷺসল্লাল্লাহু আলাইহি ওয়াসাল্লাম রাতে (নামাজে) এতটা দাঁড়াতেন যে, তাঁর পদদ্বয় ফুলে যেতো। তাঁকে বলা হলো, আল্লাহ তো আপনার পূর্বাপর (সকল) গুনাহ মাফ করে দিয়েছেন। (এর পরেও কেন দীর্ঘক্ষণ দাঁড়িয়ে নফল নামাজ পড়ছেন?) তিনি বললেন, “আমি কি আল্লাহর শোকরগুজার বান্দা হবো না?”




ফেরাউন বাদশা হওয়ায় অহংকার করে বলেছিল আমি বড় খোদা। অথচ সুলাইমান ﵇আলাইহিস সালাম তার চেয়েও বড় বাদশা ছিলেন। মানুষ, জিন, পশু-পাখি ও পিপীলিকা তাঁর প্রজা ছিল এবং তিনি তাদের কথাও বুঝতেন। একবার সুলাইমান ﵇আলাইহিস সালাম বাহিনী নিয়ে এক প্রান্তর অতিক্রম করছিলেন। তখন প্রান্তরে অবস্থিত রাণী পিঁপড়া বলল: হে পিঁপড়ারা গর্তে ঢুকে পড়ো নচেৎ সুলাইমানের বাহিনী তোমাদের পিষে ফেলবে। সুলাইমান ﵇আলাইহিস সালাম পিঁপড়ার কথা বুঝতে পেরে মুচকি হাসলেন এবং বুঝলেন আল্লাহ তাঁকে কতো বড় নিয়ামত দিয়েছেন। দেখুন! কিভাবে বিনয়ের সাথে তিনি কৃতজ্ঞতা প্রকাশ করছেন, “হে আমার রব, তুমি আমাকে সামর্থ্য দাও যাতে আমি তোমার নিয়ামতের কৃতজ্ঞতা প্রকাশ করতে পারি, যা তুমি আমাকে ও আমার পিতা-মাতাকে দান করেছো। আর এমন নেক আমল করার তাওফিক দাও, যা তুমি পছন্দ করো। আর তোমার অনুগ্রহে আমাকে তোমার নেক বান্দাদের মধ্যে শামিল করে নাও।” (সুরা আন-নামল ২৭:১৯)

আবার ইউসুফ ﵇আলাইহিস সালাম-কে আল্লাহ কিভাবে মহিলার হাত থেকে রক্ষা করলেন, কারাগার থেকে মুক্তির ব্যবস্থা করলেন এবং রাষ্ট্রের সম্মানজনক পদে অধিষ্ঠিত করলেন। ইউসুফ ﵇আলাইহিস সালাম বিনয়ের সাথে কৃতজ্ঞতা প্রকাশ করলেন এভাবে, “হে আমার রব! তুমি আমাকে রাষ্ট্রক্ষমতা দিয়েছ এবং স্বপ্নের ব্যাখ্যা শিখিয়েছ। হে আসমান ও জমিনের স্রষ্টা! তুমি দুনিয়া ও আখিরাতে আমার অভিভাবক। আমাকে মুসলিম অবস্থায় মৃত্যু দিও আর নেক লোকদের সাথে আমাকে শামিল করো।” (সুরা ইউসুফ ১২:১০১)









হাদিস ২৩৫
জামি আত-তিরমিজি ৩৩৫৮



عَنْ أَبِي هُرَيْرَةَ يَقُولُ قَالَ رَسُولُ اللَّهِ صَلَّى اللَّهُ عَلَيْهِ وَسَلَّمَ إِنَّ أَوَّلَ مَا يُسْأَلُ عَنْهُ يَوْمَ الْقِيَامَةِ يَعْنِي الْعَبْدَ مِنَ النَّعِيمِ أَنْ يُقَالَ لَهُ أَلَمْ نُصِحَّ لَكَ جِسْمَكَ وَنُرْوِيَكَ مِنَ الْمَاءِ الْبَارِدِ





আবু হুরায়রা ﵁রাদিয়াল্লাহু আনহু থেকে বর্ণিত। তিনি বলেন: রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “নিশ্চয় বিচারের দিন বান্দাদেরকে প্রথমে নিয়ামত সম্পর্কে জিজ্ঞেস করা হবে। তাকে বলা হবে, আমি (আল্লাহ) কি তোমাকে সুন্দর স্বাস্থ্য দিই নি এবং ঠাণ্ডা পানি দ্বারা পরিতৃপ্ত করি নি (এর বিনিময়ে তুমি কী করেছ)?”




“আল্লাহ প্রদত্ত নিয়ামত সম্পর্কে তোমাদেরকে অবশ্যই জিজ্ঞেস করা হবে।” (সুরা আত-তাকাসুর ১০২:৮)

আল্লাহ আমাদেরকে দেহ, চোখ, কান দিয়েছেন। কথা বলার জন্য জিহ্বা, ঠোঁট ও নাক দিয়েছেন। জ্ঞান, আলো, বাতাস, রকমারী খাবার ইত্যাদি অফুরন্ত নিয়ামত দিয়েছেন। এসবের বিনিময়েই আমাদের উচিত তার হুকুম পালন (ইবাদত) করা, তাতে যদি তিনি আমাদেরকে পরকালে পুরস্কৃত নাও করেন তবুও আমাদের প্রতি অবিচার করা হবে না। কিন্তু আমাদের প্রতি মহান আল্লাহর অনুগ্রহ কী বিরাট! যে, তাঁর হুকুম পালন করলে তিনি আমাদেরকে পরকালে পুরস্কার স্বরূপ জান্নাতও দিবেন।

সহিহ আল-বুখারি ৩৪৬৪ থেকে: রাসুলুল্লাহ ﷺসল্লাল্লাহু আলাইহি ওয়াসাল্লাম বলেন, “বনি ইসরাইলের মধ্যে তিনজন লোক ছিলো; একজন শ্বেতরোগী, একজন মাথায় টাকওয়ালা এবং একজন অন্ধ। মহান আল্লাহ তাদেরকে পরীক্ষা করার জন্য একজন ফেরেশতা পাঠালেন। ফেরেশতা প্রথমে শ্বেতরোগীর কাছে এসে জিজ্ঞেস করলেন: তোমার প্রিয় জিনিস কী? সে বললো, সুন্দর চামড়া কেননা মানুষ আমাকে ঘৃণা করে। ফেরেশতা তার শরীরে হাত বুলিয়ে দিলেন এবং তার চামড়া সুন্দর হয়ে গেলো। ফেরেশতা তাকে জিজ্ঞেস করলেন: তোমার কোন সম্পদ বেশি প্রিয়? সে বললো, উট। অতএব তাকে একটি দশ মাসের গর্ভবতী উট দেওয়া হলো এবং ফেরেশতা এতে বরকতের জন্য দোয়া করলেন। এরপর ফেরেশতা টাকওয়ালা ব্যক্তির কাছে গিয়ে বললেন: তোমার প্রিয় জিনিস কী? সে বললো, সুন্দর চুল। ফেরেশতা তার মাথায় হাত বুলিয়ে দেওয়ায় তার সুন্দর চুল হলো। ফেরেশতা তাকে বললো যে, তোমার প্রিয় সম্পদ কী? সে বললো, গরু। অতঃপর তাকে একটি গর্ভবতী গাভী দান করা হলো। ফেরেশতা এতে বরকতের দোয়া করলেন। এরপর ফেরেশতা অন্ধ ব্যক্তির নিকট আসলেন এবং তাকে জিজ্ঞেস করলেন: কোন জিনিস তোমার অধিক প্রিয়? সে বললো, আল্লাহ যেন আমার দৃষ্টিশক্তি ফিরিয়ে দেন যাতে আমি মানুষকে দেখতে পাই।” নবি ﷺসল্লাল্লাহু আলাইহি ওয়াসাল্লাম বললেন, “ফেরেশতা তখন তার চোখের উপর হাত বুলিয়ে দিলেন তৎক্ষণাৎ আল্লাহ তার দৃষ্টিশক্তি ফিরিয়ে দিলেন। ফেরেশতা তাকে জিজ্ঞেস করলেন: কোন সম্পদ তোমার অধিক প্রিয়? সে বললো, ছাগল। তখন তিনি তাকে একটি গর্ভবতী ছাগী দিলেন। পরবর্তীতে একজনের উট বাচ্চা দেওয়ায় উটে ময়দান ভরে গেলো, অপরজনের গাভী বাচ্চা দেওয়ায় গরুতে মাঠ ভরে গেলো এবং আরেকজনের ছাগী বাচ্চা দেওয়ার ফলে ছাগলে ময়দান ভরে গেলো। অতঃপর ফেরেশতা পূর্ববর্তী আকৃতি ধারণ করে শ্বেতরোগীর কাছে এসে বললেন: আমার সফরের সম্বল শেষ হয়ে গিয়েছে। আজ আমার গন্তব্যস্থলে পৌঁছার জন্য আল্লাহ ব্যতীত কোনো উপায় নেই। আজ আমি ঐ আল্লাহর নামে তোমার কাছে একটি উট চাচ্ছি, যে আল্লাহ তোমাকে সুন্দর চামড়া এবং ময়দান ভর্তি উট দান করেছেন। অথচ তুমি শ্বেতরোগী ছিলে, ফকির ছিলে। তখন সে বললো, আমি তো এ সম্পদ আমার পূর্বপুরুষ থেকে ওয়ারিশসূত্রে পেয়েছি। ফেরেশতা বললেন: তুমি মিথ্যাবাদী হলে আল্লাহ তোমাকে পূর্বের মতো করে দিন। অতঃপর ফেরেশতা টাকওয়ালার কাছে গিয়ে একই কথা বললেন। টাকওয়ালাও একই রূপ জবাব দিল। তখন ফেরেশতা বললেন: যদি তুমি মিথ্যাবাদী হও তাহলে আল্লাহ তোমাকে পূ্র্বের অবস্থা্য় ফিরিয়ে দিন। (ফলে তাদের উভয়েরই অবস্থা পূর্বের ন্যায় হয়ে গেলো।)” অতঃপর ঐ ফেরেশতা অন্ধ লোকটির নিকট আসলেন এবং বললেন: আমি একজন নিঃস্ব লোক এবং ফকির মানুষ। আমার সফরের সম্বল শেষ হয়ে গিয়েছে, আর বাড়ি পৌঁছার ব্যাপারে আল্লাহ ছাড়া কোনো গতি নেই। তাই আমি তোমার নিকট আল্লাহর নামে একটি ছাগী প্রার্থনা করছি, যিনি তোমার দৃষ্টিশক্তি ফিরিয়ে দিয়েছেন। সে বললো, আমি প্রকৃতপক্ষে অন্ধ ছিলাম। আল্লাহ আমার দৃষ্টিশক্তি ফিরিয়ে দিয়েছেন। আমি ফকির ছিলাম। আল্লাহ আমাকে সম্পদশালী করেছেন। এখন তুমি যা চাও নিয়ে যাও। আল্লাহর কসম, আল্লাহর জন্য তুমি যা কিছু নিবে, তার জন্য আমি তোমার নিকট কোনো প্রশংসাই দাবি করব না। তখন ফেরেশতা বললেন: তোমার সম্পদ তুমি রেখে দাও। তোমার পরীক্ষা নেওয়া হলো মাত্র। আল্লাহ তোমার উপর সন্তুষ্ট হয়েছেন।”

আল্লাহ শ্বেতরোগী ও টাকওয়ালার উপর অসন্তুষ্ট হয়েছেন। তারা উভয়ই অহংকার প্রকাশ করে আল্লাহর নিয়ামতের শুকরিয়া আদায় করে নি। তারা অহংকারী ও অকৃতজ্ঞ হয়ে গিয়েছিলো। আর ঐ অন্ধব্যক্তি আল্লাহর নিয়ামত পেয়ে শুকরিয়া আদায় করেছে। প্রকৃতপক্ষে সে ছিলো কৃতজ্ঞ ও বিনয়ী।









হাদিস ২৩৬
সহিহ আল-বুখারি ৬৪৯০



عَنْ أَبِي هُرَيْرَةَ عَنْ رَسُولِ اللَّهِ صَلَّى اللهُ عَلَيْهِ وَسَلَّمَ قَالَ إِذَا نَظَرَ أَحَدُكُمْ إِلَى مَنْ فُضِّلَ عَلَيْهِ فِي الْمَالِ وَالْخَلْقِ فَلْيَنْظُرْ إِلَى مَنْ هُوَ أَسْفَلَ مِنْهُ





আবু হুরায়রা ﵁রাদিয়াল্লাহু আনহু থেকে বর্ণিত। রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “তোমাদের কারো দৃষ্টি যদি এমন লোকের উপর পড়ে, যাকে তার চেয়ে অধিক সম্পদ ও সৌন্দর্য দেওয়া হয়েছে, তবে সে যেন এমন লোকের প্রতি দৃষ্টি দেয় যে তার চেয়ে নিম্নস্তরে রয়েছে।”




মানুষ যদি স্বাস্থ্য, সম্পদ ও পদমর্যাদার ব্যাপারে তার চেয়ে দুর্বলদের দিকে লক্ষ করে তাহলে আল্লাহ যে তাকে কত ধরনের নিয়ামত দিয়েছে তা সে অনুভব করতে পারবে। ফলে সে আল্লাহর প্রতি কৃতজ্ঞ হবে। অপরপক্ষে মানুষ যদি উপরের দিকে তাকায়, তাহলে সে দেখবে আমার চেয়ে অমুকের সম্পদ অনেক বেশি, ফলে সে আফসোস করবে এবং আল্লাহর অকৃতজ্ঞ বান্দায় পরিণত হবে। এ ধরনের মানসিকতা সম্পন্ন ব্যক্তিদের জন্যই রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “দুই উপত্যকা পরিমাণ মাল থাকলেও সে তৃতীয়টির আকাঙ্ক্ষা করবে।” (সহিহ আল-বুখারি ৬৪৩৬)









হাদিস ২৩৭
জামি আত-তিরমিজি ১৯৫৫



عَنْ أَبِي سَعِيدٍ قَالَ قَالَ رَسُولُ اللَّهِ صَلَّى اللَّهُ عَلَيْهِ وَسَلَّمَ مَنْ لَمْ يَشْكُرِ النَّاسَ لَمْ يَشْكُرِ اللَّهَ





আবু সাইদ ﵁রাদিয়াল্লাহু আনহু থেকে বর্ণিত। তিনি বলেন, রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “যে ব্যক্তি মানুষের প্রতি কৃতজ্ঞ নয়, সে ব্যক্তি আল্লাহর প্রতিও কৃতজ্ঞ নয়।”




জামি আত-তিরমিজি ১৯৫৫-এর বর্ণনায়: সেই ব্যক্তি আল্লাহর প্রতি সবচেয়ে বেশি কৃতজ্ঞ যে ব্যক্তি মানুষের প্রতি সবচেয়ে বেশি কৃতজ্ঞ।

সুনান আবু দাউদ ৪৮১৩-এর বর্ণনা থেকে: যে ব্যক্তি উপকারকারীর গুণগান করল, সে কৃতজ্ঞতা প্রকাশ করল। আর যে উপকারকারীর উপকারের কথা গোপন করল, সে অকৃতজ্ঞ। অন্য বর্ণনায় (সুনান আবু দাউদ ১৬৭২): যদি কেউ তোমাদের কোনো উপকার করে তবে তাকে প্রতিদান দিবে। প্রতিদান দিতে না পারলে তার জন্য এমনভাবে দোয়া করবে যেন তোমরা অনুভব করো যে, তোমরা তার প্রতিদান দিয়েছো।

রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “কেউ কারো উপকার করলে সে যদি উপকারকারীকে جَزَاكَ اللَّهُ خَيْرًا (আল্লাহ আপনাকে উত্তম প্রতিদান প্রদান করুন) বলে কৃতজ্ঞতা জানায়, তাহলে তা সর্বোত্তম প্রশংসা করা হবে।”১ (রাহে বেলায়াত, পৃষ্ঠা ৫৮৯)

কোনো অমুসলিম কাফির কোনো উপকার করলে রাসুলুল্লাহ ﷺসল্লাল্লাহু আলাইহি ওয়াসাল্লাম তার প্রতি কৃতজ্ঞতা প্রকাশ করতেন, প্রশংসা করতেন এবং তাকে যথাযোগ্য মর্যাদার সাথে স্মরণ করতেন। (খুতবাতুল ইসলাম, পৃষ্ঠা ৩৫৪)

“নেককার লোকেরা বলে, আমরা তোমাদেরকে (এতিম-মিসকিনদেরকে) কেবল আল্লাহর সন্তুষ্টির জন্যই খাওয়াচ্ছি। আমরা তোমাদের নিকট থেকে কোনো প্রতিদানও চাই না, কোনো কৃতজ্ঞতাও চাই না।” (সুরা আল-ইনসান ৭৬:৯)

ইসলামের বিধান লক্ষ করুন: একদিকে যে ব্যক্তি উপকার পেল তাকে বলা হচ্ছে, দিলকে বড় করো, যে ব্যক্তি তোমার উপকার করল তাকে সামর্থ্য থাকলে প্রতিদান দাও এবং এজন্য তার গুনগান করো। অপরদিকে যে ব্যক্তি উপকার করল তাকে বলা হলো, তুমি মানুষের উপকার করবে নিঃস্বার্থভাবে আল্লাহর জন্য, পরকালে পুরস্কারের আশায়।












জামি আত-তিরমিজি ২০৩৫





শিরক



হাদিস ২৩৮
সহিহ আল-বুখারি ৮৪৬



عَنْ زَيْدِ بْنِ خَالِدٍ الْجُهَنِيِّ أَنَّهُ قَالَ صَلَّى لَنَا رَسُولُ اللَّهِ صَلَّى اللهُ عَلَيْهِ وَسَلَّمَ صَلاَةَ الصُّبْحِ بِالْحُدَيْبِيَةِ عَلَى إِثْرِ سَمَاءٍ كَانَتْ مِنَ اللَّيْلَةِ فَلَمَّا انْصَرَفَ أَقْبَلَ عَلَى النَّاسِ فَقَالَ هَلْ تَدْرُونَ مَاذَا قَالَ رَبُّكُمْ قَالُوا اللَّهُ وَرَسُولُهُ أَعْلَمُ قَالَ أَصْبَحَ مِنْ عِبَادِي مُؤْمِنٌ بِي وَكَافِرٌ فَأَمَّا مَنْ قَالَ مُطِرْنَا بِفَضْلِ اللَّهِ وَرَحْمَتِهِ فَذَلِكَ مُؤْمِنٌ بِي وَكَافِرٌ بِالْكَوْكَبِ وَأَمَّا مَنْ قَالَ بِنَوْءِ كَذَا وَكَذَا فَذَلِكَ كَافِرٌ بِي وَمُؤْمِنٌ بِالْكَوْكَبِ





যায়িদ ইবনে খালিদ জুহানি ﵁রাদিয়াল্লাহু আনহু থেকে বর্ণিত। তিনি বলেন: হুদাইবিয়ায় রাসুলুল্লাহ ﷺসল্লাল্লাহু আলাইহি ওয়াসাল্লাম রাতের বৃষ্টির পর ভোরে আমাদের ফজরের নামাজ পড়ালেন। নামাজ শেষ করে তিনি লোকদের দিকে ফিরে বললেন, “তোমরা কি জানো তোমাদের রব কী বলেছেন?” তারা বলল: আল্লাহ ও তাঁর রাসুলই অধিক জানেন। তিনি বললেন, “তোমাদের রব বলেছেন, আমার বান্দাগণ আজ এমন অবস্থায় ভোর করেছে যে, তাদের মধ্যে কেউ কেউ আমার প্রতি ইমান পোষণকারী এবং কেউ আমাকে অস্বীকারকারী। সুতরাং যে বলেছে, আল্লাহর রহমত ও করুণায় আমরা বৃষ্টি লাভ করেছি, সে আমার প্রতি ইমান পোষণকারী এবং নক্ষত্রে অস্বীকারকারী। আর যে বলেছে, অমুক অমুক নক্ষত্রের প্রভাবে আমরা বৃষ্টি লাভ করেছি, সে আমার সাথে কুফরি করেছে এবং নক্ষত্রের প্রতি বিশ্বাস করেছে।”









হাদিস ২৩৯
মুসনাদ আহমাদ ১৭১৪০



عَنْ شَدَّادِ قَالَ إِنِّي قَدْ سَمِعْتُ رَسُولَ اللَّهِ صَلَّى اللهُ عَلَيْهِ وَسَلَّمَ يَقُولُ مَنْ صَلَّى يُرَائِي فَقَدْ أَشْرَكَ وَمَنْ صَامَ يُرَائِي فَقَدْ أَشْرَكَ وَمَنْ تَصَدَّقَ يُرَائِي فَقَدْ أَشْرَكَ





শাদ্দাদ ﵁রাদিয়াল্লাহু আনহু থেকে বর্ণিত। তিনি বলেন: নিশ্চয় আমি রাসুলুল্লাহ ﷺসল্লাল্লাহু আলাইহি ওয়াসাল্লাম-কে বলতে শুনেছি, “যে ব্যক্তি লোক দেখানোর জন্য নামাজ আদায় করল সে শিরক করল, যে ব্যক্তি লোক দেখানোর জন্য রোজা রাখল সে শিরক করল এবং যে ব্যক্তি লোক দেখানোর জন্য দান করল সে শিরক করল।”




আবু সাইদ খুদরি ﵁রাদিয়াল্লাহু আনহু বলেন: রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “দাজ্জালের চেয়েও যে বিষয়ে আমি তোমাদের জন্য বেশি ভয় পাই, সে বিষয়টি কি তোমাদের বলবো না?” আমরা বললাম, হ্যাঁ। তিনি বললেন, “বিষয়টি গোপন শিরক। তা এই যে, একজন সালাতে দাঁড়াবে এরপর যখন দেখবে যে, মানুষ তার দিকে তাকাচ্ছে তখন সে সালাত সুন্দর করবে।” (সুনান ইবনে মাজাহ ৪২০৪)

এখানে লক্ষণীয় যে, বান্দা যদি ইবাদতের ভক্তি ও বিনয় প্রকাশ একমাত্র আল্লাহর জন্যই মনে করে, কেবল মানুষের কিছু প্রশংসা আশা করে তবে তা রিয়া বলে গণ্য হবে। আর যদি বান্দা কেবল মানুষকে দেখানোর জন্য ইবাদতটি করে (লোকে না দেখলে করতো না) তবে তা শিরক আকবার বলে গণ্য হবে।

অসিলা উপকরণ বিষয়ক শিরক: সৃষ্টি জগতের নিয়ম আল্লাহর সৃষ্টি এবং তাঁরই নিয়ন্ত্রণে কাজ করে। এ বিশ্বাস রেখে মুমিন বলতে পারেন, বৃষ্টিতে ভিজে ঠাণ্ডা লেগেছে, বৃষ্টির কারণে ফসল ভালো হয়েছে, বিষের প্রভাবে তার মৃত্যু ঘটেছে, ঔষধ খেয়ে শরীরটা ভালো লাগছে ইত্যাদি। মুমিন এসব ক্ষেত্রেও মহান আল্লাহর ইচ্ছার কথা বলতে ভালোবাসেন। তবে কেউ যদি বিশ্বাস করে, আল্লাহর ইচ্ছা ছাড়াই ঔষধ রোগ সারায়, বিষ মানুষ মারে ইত্যাদি তবে তা ‘শিরক আকবর’ বলে গণ্য হবে। (ইসলামী আকীদা, পৃষ্ঠা ৪১৭)

ইবনে আব্বাস ﵁রাদিয়াল্লাহু আনহু বলেন: এক ব্যক্তি রাসুলুল্লাহ ﷺসল্লাল্লাহু আলাইহি ওয়াসাল্লাম-কে বললো: আল্লাহ যা ইচ্ছা করেন এবং আপনি যা ইচ্ছা করেন। তখন তিনি বললেন, “তুমি আমাকে আল্লাহর সমকক্ষ বানিয়ে দিলে? বরং আল্লাহর একার ইচ্ছাই চূড়ান্ত।” (মুসনাদ আহমাদ ১৮৩৯)

শিরকে আসগর জাতীয় কথার মধ্যে রয়েছে: ‘আমি আল্লাহর ও আপনার উপর নির্ভর করে আছি,’ ‘উপরে আল্লাহ এবং নীচে আপনি ছাড়া আর কেউ নেই আমার,’ ‘আল্লাহ এবং আপনি না হলে কাজটি হতো না’ ইত্যাদি। আমরা দেখেছি, রাসুলুল্লাহ ﷺসল্লাল্লাহু আলাইহি ওয়াসাল্লাম বাক্য ব্যবহারে সতর্ক হতে শিক্ষা দিয়েছেন। যেমন: ‘আল্লাহর ইচ্ছাতেই হলো আর এরপর ছিল আপনার চেষ্টা,’ ‘আল্লাহর জন্যই বেঁচে গেলাম আর এরপর ছিল আপনার অবদান।’ (এভাবে বলা জায়েজ।) (ইসলামী আকীদা, পৃষ্ঠা ৪২৫)









হাদিস ২৪০
জামি আত-তিরমিজি ১৫৩৫



قَالَ ابْنُ عُمَرَ لَا يُحْلَفُ بِغَيْرِ اللَّهِ فَإِنِّي سَمِعْتُ رَسُولَ اللَّهِ صَلَّى اللَّهُ عَلَيْهِ وَسَلَّمَ يَقُولُ مَنْ حَلَفَ بِغَيْرِ اللَّهِ فَقَدْ كَفَرَ أَوْ أَشْرَكَ





ইবনে উমর ﵁রাদিয়াল্লাহু আনহু বলেন: আল্লাহ ছাড়া কারও নামে শপথ করিও না। কেননা আমি রাসুলুল্লাহ ﷺসল্লাল্লাহু আলাইহি ওয়াসাল্লাম-কে বলতে শুনেছি, “যে ব্যক্তি আল্লাহ ছাড়া কারো নামে শপথ করল, সে কুফরি করল বা শিরক করল।”




রাসুলুল্লাহ ﷺসল্লাল্লাহু আলাইহি ওয়াসাল্লাম আবু বকর ﵁রাদিয়াল্লাহু আনহু-কে বলেন, “আমি তোমাকে একটি বিষয় শিখিয়ে দিচ্ছি যা পালন করলে ছোট ও বড় শিরক তোমার থেকে দূরীভূত হবে। তুমি (এ দোয়াটি) বলবে: اَللَّهُمَّ اِنِّيْ أَعُوْذُ بِكَ أَنْ أُشْرِكَ بِكَ وَ أَنَا أَعْلَمُ وَ أَسْتَغْفِرُكَ لِمَا لَا أَعْلَمُ (হে আল্লাহ! আমি জ্ঞাতসারে শিরক করা থেকে আপনার আশ্রয় গ্রহণ করছি এবং অজ্ঞাতসারে যা ঘটে তার জন্য আপনার কাছে ক্ষমা চাচ্ছি)।”১ (রাহে বেলায়াত, পৃষ্ঠা ৫৯৫)









হাদিস ২৪১
সহিহ আল-বুখারি ৫৭৫৫



عَنْ أَبِي هُرَيْرَةَ قَالَ قَالَ النَّبِيُّ صَلَّى اللهُ عَلَيْهِ وَسَلَّمَ لاَ طِيَرَةَ وَخَيْرُهَا الْفَأْلُ قَالَ وَمَا الْفَأْلُ يَا رَسُولَ اللَّهِ قَالَ الْكَلِمَةُ الصَّالِحَةُ يَسْمَعُهَا أَحَدُكُمْ





আবু হুরায়রা ﵁রাদিয়াল্লাহু আনহু থেকে বর্ণিত। তিনি বলেন: নবি কারিম ﷺসল্লাল্লাহু আলাইহি ওয়াসাল্লাম বলেছেন, “অশুভ বা কুলক্ষণ বলে কিছু নেই। বরং তা শুভ মনে করা ভালো।” কোনো একজন জিজ্ঞেস করল, হে আল্লাহর রাসুল! শুভ লক্ষণ কী? তিনি বললেন,‘(এরূপ) অর্থবোধক কথা যা তোমাদের কেউ শুনতে পায় (বা চায়)।”




অশুভ, অযাত্রা বা অমঙ্গলে বিশ্বাস করার ব্যাপারে রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “অশুভ, অযাত্রা বা অমঙ্গল ভেবে যে তার কর্ম বা যাত্রা পরিত্যাগ করল, সে শিরক করল।” সাহাবিগণ বললেন: হে আল্লাহর রাসুল! এর কাফফারা কী? তিনি বললেন, “এ কথা বলবে যে, হে আল্লাহ! আপনার কল্যাণ ছাড়া কোনো কল্যাণ নেই, আপনার শুভ-অশুভ ছাড়া কোন শুভ বা অশুভ নেই এবং আপনি ছাড়া কোন ইলাহ নেই।” (মুসনাদ আহমাদ ৭০৪৫)

এছাড়াও ভবিষ্যৎ বক্তা বা ভাগ্য বক্তার অর্থাৎ গণকের কথায় বিশ্বাস করার বিষয়ে আহমদে বর্ণিত হাদিসে আবু হুরায়রা ﵁রাদিয়াল্লাহু আনহু বলেন: রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “যদি কেউ কোনো গণক বা ভবিষ্যৎ বক্তার নিকট গমন করে তার কথা বিশ্বাস করে তবে সে মুহাম্মাদ ﷺসল্লাল্লাহু আলাইহি ওয়াসাল্লাম-এর উপর অবতীর্ণ দীনের প্রতি কুফরি করল।২ (ইসলামী আকীদা, পৃষ্ঠা ৪২৮)












সহিহ আল-বুখারি, আল-আদাবুল মুফরদ



মুসনাদ আহমাদ ৯৫৩৬





সুদ-ঘুষ



হাদিস ২৪২
সহিহ মুসলিম ১৫৯৮/১০৬



عَنْ جَابِرٍ قَالَ لَعَنَ رَسُولُ اللهِ صَلَّى اللهُ عَلَيْهِ وَسَلَّمَ آكِلَ الرِّبَا وَمُؤْكِلَهُ وَكَاتِبَهُ وَشَاهِدَيْهِ وَقَالَ هُمْ سَوَاءٌ





জাবির ﵁রাদিয়াল্লাহু আনহু থেকে বর্ণিত। তিনি বলেন, রাসুলুল্লাহ ﷺসল্লাল্লাহু আলাইহি ওয়াসাল্লাম সুদখোর, সুদ প্রদানকারী, সুদের চুক্তি লেখক এবং সুদের লেনদেনের সাক্ষীদ্বয়কে অভিশাপ দিয়েছেন এবং বলেছেন যে, “এরা সবাই সমান।”









হাদিস ২৪৩
সুনান আবু দাউদ ৩৫৮০



عَنْ عَبْدِ اللَّهِ بْنِ عَمْرٍو قَالَ لَعَنَ رَسُولُ اللَّهِ صَلَّى اللهُ عَلَيْهِ وَسَلَّمَ الرَّاشِي وَالْمُرْتَشِي





আব্দুল্লাহ ইবনে আমর ﵁রাদিয়াল্লাহু আনহু থেকে বর্ণিত। তিনি বলেন: রাসুলুল্লাহ ﷺসল্লাল্লাহু আলাইহি ওয়াসাল্লাম ঘুষখোর এবং ঘুষদাতার উপর অভিশাপ দিয়েছেন।




কেউ ঘুষ দিয়ে চাকুরি নিলো। ঘুষ দেয়ার দুটো পর্যায় রয়েছে। একটা হলো: তার যোগ্যতা নেই, ঘুষের মাধ্যমে যোগ্যতা ছাড়াই চাকুরি নিলো। এক্ষেত্রে ঘুষ দেয়াও হারাম, চাকুরিও হারাম। আরেকটা হলো: তার যোগ্যতা আছে কিন্তু ঘুষ না দিলে চাকুরিটা পাচ্ছে না। এক্ষেত্রে সে মাজলুম। ঘুষ দেয়াটা হারাম। কিন্তু জুলুমের শিকার হয়ে ঘুষ দিতে বাধ্য হচ্ছে। আশা করা যায়, তওবার মাধ্যমে আল্লাহ এটা ক্ষমা করবেন। আর চাকুরি বৈধ। (জিজ্ঞাসা ও জবাব, খণ্ড ১, পৃষ্ঠা ২৩)










হিংসা-বিদ্বেষ



হাদিস ২৪৪
সুনান আবু দাউদ ৪৯০৩



عَنْ أَبِي هُرَيْرَةَ أَنَّ النَّبِيَّ صَلَّى اللهُ عَلَيْهِ وَسَلَّمَ قَالَ إِيَّاكُمْ وَالْحَسَدَ فَإِنَّ الْحَسَدَ يَأْكُلُ الْحَسَنَاتِ كَمَا تَأْكُلُ النَّارُ الْحَطَبَ





আবু হুরায়রা ﵁রাদিয়াল্লাহু আনহু থেকে বর্ণিত। নবি কারিম ﷺসল্লাল্লাহু আলাইহি ওয়াসাল্লাম বলেছেন, “তোমরা হিংসা থেকে বেঁচে থাকো, কেননা হিংসা নেক আমলকে এমনভাবে খেয়ে ফেলে যেমন আগুন কাঠকে খেয়ে ফেলে (পুড়িয়ে ছাই করে দেয়)।”









হাদিস ২৪৫
সহিহ মুসলিম ২৫৬৫/৩৬



عَنْ أَبِي هُرَيْرَةَ عَنْ رَسُولِ اللهِ صَلَّى اللهُ عَلَيْهِ وَسَلَّمَ قَالَ تُعْرَضُ أَعْمَالُ النَّاسِ فِي كُلِّ جُمُعَةٍ مَرَّتَيْنِ يَوْمَ الِاثْنَيْنِ وَيَوْمَ الْخَمِيسِ فَيُغْفَرُ لِكُلِّ عَبْدٍ مُؤْمِنٍ إِلَّا عَبْدًا بَيْنَهُ وَبَيْنَ أَخِيهِ شَحْنَاءُ فَيُقَالُ اتْرُكُوا أَوِ ارْكُوا هَذَيْنِ حَتَّى يَفِيئَا





আবু হুরায়রা ﵁রাদিয়াল্লাহু আনহু থেকে বর্ণিত। রাসুলুল্লাহ ﷺসল্লাল্লাহু আলাইহি ওয়াসাল্লাম বলেন, “মানুষের আমল প্রতি সপ্তাহে দুইবার পেশ করা হয়; প্রতি সোমবার ও বৃহস্পতিবার। তখন সকল মুমিন বান্দাকে ক্ষমা করা হয়, কেবলমাত্র যে বান্দার সাথে তার ভাইয়ের বিদ্বেষ-শত্রুতা আছে, সে ব্যক্তি বাদে। বলে দেয়া হয়, এরা যতক্ষণ না ফিরে আসে ততক্ষণ এদেরকে বাদ দাও।”




আমার মধ্যে হিংসা-বিদ্বেষ আছে কিনা, তার আলামত হচ্ছে: আমি দেখবো যে, আমার পরিচিতজনের মধ্যে এমন কেউ আছে কি, যার বিপদ বা ক্ষতি হলে আমার ভালো লাগবে আর তার সুসংবাদ শুনলে আমার খারাপ লাগবে। তাহলে বুঝতে হবে আমার মধ্যে হিংসা-বিদ্বেষের ব্যাধি আছে। সাথে সাথে এজন্য মহান আল্লাহর কাছে তওবা করে ক্ষমা চাইতে হবে, যেন মহান আল্লাহ আমার মন পরিষ্কার-পরিচ্ছন্ন করে দেন। আমি কোনো ব্যক্তিকে নয় বরং ব্যক্তির খারাপ কর্মকে ঘৃণা করবো।









হাদিস ২৪৬
জামি আত-তিরমিজি ২৫০৬



عَنْ وَاثِلَةَ بْنِ الْأَسْقَعِ قَالَ قَالَ رَسُولُ اللَّهِ صَلَّى اللَّهُ عَلَيْهِ وَسَلَّمَ لَا تُظْهِرِ الشَّمَاتَةَ لِأَخِيكَ فَيَرْحَمَهُ اللَّهُ وَيَبْتَلِيكَ





ওয়াসিলা ইবনে আসকা ﵁রাদিয়াল্লাহু আনহু থেকে বর্ণিত। তিনি বলেন: রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “তোমার ভাইয়ের বিপদে আনন্দিত হয়ো না। কেননা এতে আল্লাহ তার উপর রহম করবেন এবং তোমাকে উক্ত বিপদে ফেলবেন।”









হাদিস ২৪৭
সহিহ আল-বুখারি ৭০৭৬



قَالَ عَبْدُ اللَّهِ قَالَ النَّبِيُّ صَلَّى اللهُ عَلَيْهِ وَسَلَّمَ سِبَابُ الْمُسْلِمِ فُسُوقٌ وَقِتَالُهُ كُفْرٌ





আব্দুল্লাহ ﵁রাদিয়াল্লাহু আনহু বলেন: নবি কারিম ﷺসল্লাল্লাহু আলাইহি ওয়াসাল্লাম বলেছেন, “মুসলিমকে গালি দেওয়া ফাসিকি এবং তার বিরুদ্ধে লড়াই করা (মারামারি করা) কুফরি।”




“ফিতনা-ফাসাদ হত্যার চেয়েও বেশি খারাপ।” (সুরা আল-বাকারা ২:১৯১)









হাদিস ২৪৮
সহিহ আল-বুখারি ৬০৭৬



عَنْ أَنَسِ بْنِ مَالِكٍ أَنَّ رَسُولَ اللَّهِ صَلَّى اللهُ عَلَيْهِ وَسَلَّمَ قَالَ لاَ تَبَاغَضُوا وَلاَ تَحَاسَدُوا وَلاَ تَدَابَرُوا وَكُونُوا عِبَادَ اللَّهِ إِخْوَانًا وَلاَ يَحِلُّ لِمُسْلِمٍ أَنْ يَهْجُرَ أَخَاهُ فَوْقَ ثَلاَثِ لَيَالٍ





আনাস ইবনে মালিক ﵁রাদিয়াল্লাহু আনহু থেকে বর্ণিত। রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “তোমরা একে অপরের প্রতি শত্রুতা পোষণ কোরো না, হিংসা কোরো না, বিচ্ছেদমূলক আচরণ কোরো না। বরং সকলে এক আল্লাহর বান্দা হয়ে ভাই ভাই বনে যাও। আর একজন মুসলিমের জন্য তার অপর ভাইয়ের সাথে তিন রাতের বেশি (ক্রোধ বশত) দেখা-সাক্ষাৎ বন্ধ রাখা হালাল নয়।”




সম্পর্ক ছিন্ন করার গুনাহ থেকে মুক্ত হওয়ার উপায় সুনান আবু দাউদে (সুনান আবু দাউদ ৪৯১৩) বর্ণিত হাদিস থেকে জানা যায়, “সম্পর্ক ছিন্নকারী ব্যক্তিদ্বয়ের একজন অপরজনকে সাক্ষাতে তিনবার সালাম দিবে। দ্বিতীয় জন যদি একবারও জবাব না দেয়, তবে তার (দ্বিতীয়জনের) উপরই গুনাহ বর্তাবে।”









হাদিস ২৪৯
সহিহ আল-বুখারি ৬০৪৫



عَنْ أَبِي ذَرٍّ سَمِعَ النَّبِيَّ صَلَّى اللهُ عَلَيْهِ وَسَلَّمَ يَقُولُ لاَ يَرْمِي رَجُلٌ رَجُلًا بِالْفُسُوقِ وَلاَ يَرْمِيهِ بِالْكُفْرِ إِلَّا ارْتَدَّتْ عَلَيْهِ إِنْ لَمْ يَكُنْ صَاحِبُهُ كَذَلِكَ





আবু জার ﵁রাদিয়াল্লাহু আনহু থেকে বর্ণিত। তিনি নবি কারিম ﷺসল্লাল্লাহু আলাইহি ওয়াসাল্লাম-কে বলতে শুনেছেন, “এক লোক অপর লোককে যেন ফাসিক ও কাফের বলে অভিহিত না করে। কারণ যাকে বলা হয়েছে সে যদি তা (ফাসিক বা কাফির) না হয়, তবে তা ঐ অভিহিতকারীর উপর বর্তাবে।”










মিথ্যা কথা ও মিথ্যা সাক্ষ্য দান



হাদিস ২৫০
সহিহ আল-বুখারি ৬০৯৪



عَنْ عَبْدِ اللَّهِ عَنِ النَّبِيِّ صَلَّى اللهُ عَلَيْهِ وَسَلَّمَ قَالَ إِنَّ الصِّدْقَ يَهْدِي إِلَى الْبِرِّ وَإِنَّ الْبِرَّ يَهْدِي إِلَى الْجَنَّةِ وَإِنَّ الرَّجُلَ لَيَصْدُقُ حَتَّى يَكُونَ صِدِّيقًا وَإِنَّ الْكَذِبَ يَهْدِي إِلَى الْفُجُورِ وَإِنَّ الْفُجُورَ يَهْدِي إِلَى النَّارِ وَإِنَّ الرَّجُلَ لَيَكْذِبُ حَتَّى يُكْتَبَ عِنْدَ اللَّهِ كَذَّابًا





আব্দুল্লাহ ﵁রাদিয়াল্লাহু আনহু থেকে বর্ণিত। নবি কারিম ﷺসল্লাল্লাহু আলাইহি ওয়াসাল্লাম বলেছেন, “সত্যবাদিতা লোকদেরকে নেক কাজের দিকে নিয়ে যায় এবং নেক কাজ লোকদের জান্নাতের দিকে নিয়ে যায়। এক লোক নিয়তই যখন সত্য কথা বলতে থাকে তখন আল্লাহর দরবারে সে সত্যবাদী হিসেবে লিখিত হয়ে যায়। আর মিথ্যা লোকদেরকে খারাপ কাজের দিকে নিয়ে যায় আর খারাপ কাজ লোকদেরকে জাহান্নামের দিকে নিয়ে যায়। এক লোক যখন নিয়তই মিথ্যা বলতে থাকে তখন আল্লাহর দরবারে তার নাম মিথ্যাবাদী হিসেবে লিখিত হয়ে যায়।”









হাদিস ২৫১
শুআবুল ইমান ৪৪৭২



عَنْ صَفْوَانَ بْنِ سُلَيْمٍ أَنَّهُ قِيلَ لِرَسُولِ اللهِ صَلَّى اللَّهُ عَلَيْهِ وَسَلَّمَ أَيَكُونُ الْمُؤْمِنُ جَبَانًا قَالَ نَعَمْ قِيلَ أَيَكُونُ الْمُؤْمِنُ بَخِيلًا قَالَ نَعَمْ فَقِيلَ لَهُ أَيَكُونُ الْمُؤْمِنُ كَذَّابًا قَالَ لَا





সাফওয়ান বিন সুলাইম ﵁রাদিয়াল্লাহু আনহু থেকে বর্ণিত। একদা রাসুলুল্লাহ ﷺসল্লাল্লাহু আলাইহি ওয়াসাল্লাম-কে জিজ্ঞেস করা হলো, মুমিন ব্যক্তি কি ভীরু হতে পারে? তিনি বললেন, “হাঁ, হতে পারে।” আবার জিজ্ঞেস করা হলো, মুমিন ব্যক্তি কি কৃপণ হতে পারে? তিনি বললেন, “হাঁ, হতে পারে।” পুনরায় জিজ্ঞেস করা হলো, মুমিন ব্যক্তি কি মিথ্যাবাদী হতে পারে? তিনি বললেন, “না।”




মুমিন ব্যক্তির ভীরুতা ও কৃপণতার দোষ থাকতে পারে কিন্তু মিথ্যাবাদী হতে পারে না।









হাদিস ২৫২
সহিহ আল-বুখারি ২৬৫৪



عَنْ عَبْدِ الرَّحْمَنِ بْنِ أَبِي بَكْرَةَ عَنْ أَبِيهِ قَالَ قَالَ النَّبِيُّ صَلَّى اللهُ عَلَيْهِ وَسَلَّمَ أَلاَ أُنَبِّئُكُمْ بِأَكْبَرِ الْكَبَائِرِ ثَلاَثًا قَالُوا بَلَى يَا رَسُولَ اللَّهِ قَالَ الْإِشْرَاكُ بِاللَّهِ وَعُقُوقُ الْوَالِدَيْنِ وَجَلَسَ وَكَانَ مُتَّكِئًا فَقَالَ أَلاَ وَقَوْلُ الزُّورِ قَالَ فَمَا زَالَ يُكَرِّرُهَا حَتَّى قُلْنَا لَيْتَهُ سَكَتَ





আবু বাকরাহ ﵁রাদিয়াল্লাহু আনহু থেকে বর্ণিত। তিনি বলেন: একদা নবি কারিম ﷺসল্লাল্লাহু আলাইহি ওয়াসাল্লাম তিনবার বললেন, “আমি কি তোমাদেরকে গুনাহসমূহের মধ্য হতে সবচেয়ে বড় গুনাহ সম্পর্কে বলবো না?” তাঁরা বললেন, হাঁ, ইয়া রাসুলাল্লাহ! বলুন। তিনি বললেন, “আল্লাহর সাথে কাউকে শরিক করা, পিতা-মাতার অবাধ্য হওয়া।” তিনি হেলান দিয়ে বসেছিলেন, হঠাৎ তিনি সোজা হয়ে বসলেন এবং বললেন, “শুনে রাখো! আর মিথ্যা সাক্ষ্য দেয়া,” এভাবে তিনি বার বার বলতেই থাকেন, এমনকি আমাদের মনে হলো আহা! তিনি যদি থেমে যেতেন।




মিথ্যা কথা বলা কাবিরা গুনাহ কিন্তু মিথ্যা সাক্ষ্য দেওয়া মিথ্যা কথার চেয়েও ভয়াবহ। এজন্যই রাসুলুল্লাহ ﷺসল্লাল্লাহু আলাইহি ওয়াসাল্লাম হেলান দেওয়া অবস্থা থেকে হঠাৎ সোজা হয়ে বসে মিথ্যা সাক্ষ্য দান কথাটি বারবার বলতে থাকেন। মিথ্যা সাক্ষ্য দান এতো ঘৃণিত কাজ যে, একজন বড় অপরাধী মিথ্যা সাক্ষ্য দানের কারণে আদালতে নির্দোষ প্রমাণিত হয়। আবার মিথ্যা সাক্ষ্য দানের কারণে আদালত একজন নিরপরাধ সম্মানী ব্যক্তিকে শাস্তিযোগ্য অপরাধী বানিয়ে দেয়।










ক্রোধ দমন



হাদিস ২৫৩
সহিহ আল-বুখারি ৬১১৪



عَنْ أَبِي هُرَيْرَةَ رَضِيَ اللَّهُ عَنْهُ أَنَّ رَسُولَ اللَّهِ صَلَّى اللهُ عَلَيْهِ وَسَلَّمَ قَالَ لَيْسَ الشَّدِيدُ بِالصُّرَعَةِ إِنَّمَا الشَّدِيدُ الَّذِي يَمْلِكُ نَفْسَهُ عِنْدَ الْغَضَبِ





আবু হুরায়রা ﵁রাদিয়াল্লাহু আনহু থেকে বর্ণিত। রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “প্রকৃত বীর পুরুষ সে নয়, যে কুস্তিতে অপরকে হারিয়ে দেয়। বরং প্রকৃত বীর পুরুষ হলো সেই লোক, যে রাগের সময় নিজেকে সামলাতে পারে।”









হাদিস ২৫৪
সহিহ আল-বুখারি ৬১১৬



عَنْ أَبِي هُرَيْرَةَ أَنَّ رَجُلًا قَالَ لِلنَّبِيِّ صَلَّى اللهُ عَلَيْهِ وَسَلَّمَ أَوْصِنِي قَالَ لاَ تَغْضَبْ فَرَدَّدَ مِرَارًا قَالَ لاَ تَغْضَبْ





আবু হুরায়রা ﵁রাদিয়াল্লাহু আনহু থেকে বর্ণিত। একজন লোক নবি কারিম ﷺসল্লাল্লাহু আলাইহি ওয়াসাল্লাম-এর নিকট আবেদন করল, আমাকে উপদেশ দিন। তিনি (নবি ﷺসল্লাল্লাহু আলাইহি ওয়াসাল্লাম) বললেন, “বেশি রেগে যেও না।” লোকটি বারবার উপদেশ দেওয়ার জন্য আবেদন করতে লাগল। তিনি প্রত্যেক বারই বললেন, “বেশি রেগে যেও না।”




“যারা স্বচ্ছল ও অস্বচ্ছল অবস্থায় মাল খরচ করে, যারা রাগকে দমন করে ও মানুষকে ক্ষমা করে দেয়; আল্লাহ এমন নেক লোকদেরকে ভালোবাসেন।” (সুরা আলে ইমরান ৩:১৩৪)

সুলায়মান ইবনে সুরাদ ﵁রাদিয়াল্লাহু আনহু বলেন: রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “أَعُوذُ بِاللَّهِ مِنَ الشَّيطَانِ الرَّجِيمِ (আমি আল্লাহর আশ্রয় গ্রহণ করছি বিতাড়িত শয়তান থেকে) বললে ক্রোধান্বিত ব্যক্তির ক্রোধ দূরীভূত হবে।” (সহিহ আল-বুখারি ৬০৪৮)

আমরা দেখেছি, ক্রোধ দমন করা এবং যার উপরে রাগ হয়েছে তাকে ক্ষমা করা আল্লাহর রহমত লাভের অন্যতম পথ। কাজেই মুমিনের উচিত ক্রোধ অনুভব করলে অর্থের দিকে লক্ষ্য করে এ বাক্যটি বারবার বলা। (রাহে বেলায়াত, পৃষ্ঠা ৫৮৬–৫৮৭)










ভ্রাতৃত্ব ও ভালোবাসা



হাদিস ২৫৫
জামি আত-তিরমিজি ১৯৭০



عَنْ جَابِرِ بْنِ عَبْدِ اللَّهِ قَالَ قَالَ رَسُولُ اللَّهِ صَلَّى اللَّهُ عَلَيْهِ وَسَلَّمَ كُلُّ مَعْرُوفٍ صَدَقَةٌ وَإِنَّ مِنَ الْمَعْرُوفِ أَنْ تَلْقَى أَخَاكَ بِوَجْهٍ طَلْقٍ وَأَنْ تُفْرِغَ مِنْ دَلْوِكَ فِي إِنَاءِ أَخِيكَ





জাবির ইবনে আব্দুল্লাহ ﵁রাদিয়াল্লাহু আনহু থেকে বর্ণিত। তিনি বলেন: রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “প্রত্যেকটি ভালো কাজ সদকাহ (নেকি)। তোমার কোনো ভাইয়ের সাথে হাসিমুখে মিলিত হওয়াও একটি নেকির কাজ। এমনিভাবে নিজ বালতির পানি অপরের পাত্রে ঢেলে দেওয়াও নেকির কাজ।”









হাদিস ২৫৬
আল-আদাবুল মুফরদ ৫৯৪



عَنْ أَبِي هُرَيْرَةَ عَنِ النَّبِيِّ صَلَّى اللهُ عَلَيْهِ وَسَلَّمَ يَقُولُ تَهَادُوا تَحَابُّوا





আবু হুরায়রা ﵁রাদিয়াল্লাহু আনহু নবি কারিম ﷺসল্লাল্লাহু আলাইহি ওয়াসাল্লাম থেকে বর্ণনা করেন, নবি কারিম ﷺসল্লাল্লাহু আলাইহি ওয়াসাল্লাম বলেছেন, “তোমরা একে অপরকে হাদিয়া (উপঢৌকন) দাও তাহলে তোমাদের মধ্যে ভালোবাসা সৃষ্টি হবে।”




হাদিয়া হিসেবে পছন্দের যে কোনো জিনিস দেওয়া যায়। তবে (১) মা’আরেফুল কোরআন (২) তাফহীমুল কুরআন (৩) তাফসীরে তাওযীহুল কুরআন (৪) আর-রাহীকুল মাখতূম (৫) রিয়াদুস সালেহিন (৬) এহ্ইয়াউস সুনান (৭) রাহে বেলায়াত (৮) ইসলামী আকীদা (৯) হাদীসের নামে জালিয়াতি (১০) খুতবাতুল ইসলাম (১১) পোশাক, পর্দা ও দেহ-সজ্জা (১২) আল-ফিকহুল আকবার (১৩) ইযহারুল হক (১৪) পবিত্র বাইবেল: পরিচিতি ও পর্যালোচনা—বইগুলো হাদিয়া হিসেবে ব্যবহার করুন। এর ফলে পরস্পরের মধ্যে ভালোবাসা সৃষ্টি হবে। আর বইগুলো অধ্যয়নের ফলে রাসুলুল্লাহ ﷺসল্লাল্লাহু আলাইহি ওয়াসাল্লাম-এর প্রতি ভালোবাসা ও ভক্তি বৃদ্ধি পাবে এবং হৃদয় ও মন তাঁর অনুসরণের দিকে ধাবিত হবে।









হাদিস ২৫৭
সহিহ আল-বুখারি ৬১৬৮



عَنْ عَبْدِ اللَّهِ عَنِ النَّبِيِّ صَلَّى اللهُ عَلَيْهِ وَسَلَّمَ أَنَّهُ قَالَ الْمَرْءُ مَعَ مَنْ أَحَبَّ





আব্দুল্লাহ ﵁রাদিয়াল্লাহু আনহু থেকে বর্ণিত। নবি কারিম ﷺসল্লাল্লাহু আলাইহি ওয়াসাল্লাম বলেছেন, “কোনো ব্যক্তি যাকে ভালোবাসবে (কিয়ামতে) সে তারই সাথি হবে।”









হাদিস ২৫৮
সুনান আবু দাউদ ৪৯১৮



عَنْ أَبِي هُرَيْرَةَ عَنْ رَسُولِ اللَّهِ صَلَّى اللهُ عَلَيْهِ وَسَلَّمَ قَالَ الْمُؤْمِنُ مِرْآةُ الْمُؤْمِنِ وَالْمُؤْمِنُ أَخُو الْمُؤْمِنِ يَكُفُّ عَلَيْهِ ضَيْعَتَهُ وَيَحُوطُهُ مِنْ وَرَائِهِ





আবু হুরায়রা ﵁রাদিয়াল্লাহু আনহু থেকে বর্ণিত। রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “এক মুমিন আর এক মুমিনের আয়নাস্বরূপ এবং এক মুমিন অপর মুমিনের ভাই। সে তার ভাইকে ধ্বংসের হাত থেকে রক্ষা করে এবং পিছন থেকে তাকে হেফাজত করে।”









হাদিস ২৫৯
সহিহ মুসলিম ২৭৩২/৮৬



عَنْ أَبِي الدَّرْدَاءِ قَالَ قَالَ رَسُولُ اللهِ صَلَّى اللهُ عَلَيْهِ وَسَلَّمَ مَا مِنْ عَبْدٍ مُسْلِمٍ يَدْعُو لِأَخِيهِ بِظَهْرِ الْغَيْبِ إِلَّا قَالَ الْمَلَكُ وَلَكَ بِمِثْلٍ





আবু দারদা ﵁রাদিয়াল্লাহু আনহু থেকে বর্ণিত। তিনি বলেন, রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “যখন কোনো মুসলিম বান্দা তার ভাইয়ের জন্য তার অনুপস্থিতিতে দোয়া করে তখন একজন ফেরেশতা বলে, তোমার জন্যও অনুরূপ।”









হাদিস ২৬০
সহিহ মুসলিম ২৫৬৭/৩৮



عَنْ أَبِي هُرَيْرَةَ عَنِ النَّبِيِّ صَلَّى اللهُ عَلَيْهِ وَسَلَّمَ أَنَّ رَجُلًا زَارَ أَخًا لَهُ فِي قَرْيَةٍ أُخْرَى فَأَرْصَدَ اللهُ لَهُ عَلَى مَدْرَجَتِهِ مَلَكًا فَلَمَّا أَتَى عَلَيْهِ قَالَ أَيْنَ تُرِيدُ قَالَ أُرِيدُ أَخًا لِي فِي هَذِهِ الْقَرْيَةِ قَالَ هَلْ لَكَ عَلَيْهِ مِنْ نِعْمَةٍ تَرُبُّهَا قَالَ لَا غَيْرَ أَنِّي أَحْبَبْتُهُ فِي اللهِ عَزَّ وَجَلَّ قَالَ فَإِنِّي رَسُولُ اللهِ إِلَيْكَ بِأَنَّ اللهَ قَدْ أَحَبَّكَ كَمَا أَحْبَبْتَهُ فِيهِ





আবু হুরায়রা ﵁রাদিয়াল্লাহু আনহু নবি কারিম ﷺসল্লাল্লাহু আলাইহি ওয়াসাল্লাম থেকে বর্ণনা করেন, “এক ব্যক্তি অন্য গ্রামে তার এক ভাইয়ের সাথে সাক্ষাৎ করতে গেল। মহান আল্লাহ তার জন্য রাস্তায় একজন ফেরেশতা নির্দিষ্ট করে দিলেন। যখন ফেরেশতা তার কাছে এসে জিজ্ঞেস করল, তোমার কোথায় যাওয়ার ইচ্ছা? সে বলল: এই গ্রামে আমার এক ভাই আছে, তার সাথে দেখা করার জন্য। ফেরেশতা বলল: তার কাছে কি কিছু পাওনা আছে, যার জন্য চেষ্টা করছো? সে বলল: না, আমি শুধু আল্লাহর সন্তুষ্টির জন্যই তাকে ভালোবাসি। ফেরেশতা বলল: আমি আল্লাহর দূত হিসেবে তোমার কাছে এসেছি এটা জানানোর জন্য যে, তুমি যেমন তাকে আল্লাহর সন্তুষ্টির জন্য ভালোবাসো, আল্লাহও তোমাকে তেমন ভালোবাসেন।”




এক ব্যক্তি নবি ﷺসল্লাল্লাহু আলাইহি ওয়াসাল্লাম-এর পাশে বসেছিল, অন্য এক লোক অতিক্রম করে চলে গেল। বসা ব্যক্তি বলল: ইয়া রাসুলাল্লাহ! আমি লোকটিকে ভালোবাসি। নবি ﷺসল্লাল্লাহু আলাইহি ওয়াসাল্লাম তাকে বললেন, “তুমি কি তাকে জানিয়েছো?” সে বলল: না। তিনি বললেন, “তাকে জানাও।” সুতরাং সে তার সাথে দেখা করে তাকে বলল: আল্লাহর সন্তুষ্টির আশায় আমি তোমাকে ভালোবাসি। ঐ লোক বলল: আল্লাহ তোমাকে ভালোবাসুন, যার জন্য তুমি আমাকে ভালোবাসো। (সুনান আবু দাউদ ৫১২৫)









হাদিস ২৬১
সহিহ মুসলিম ২৫৬৬/৩৭



عَنْ أَبِي هُرَيْرَةَ قَالَ قَالَ رَسُولُ اللهِ صَلَّى اللهُ عَلَيْهِ وَسَلَّمَ إِنَّ اللهَ يَقُولُ يَوْمَ الْقِيَامَةِ أَيْنَ الْمُتَحَابُّونَ بِجَلَالِي الْيَوْمَ أُظِلُّهُمْ فِي ظِلِّي يَوْمَ لَا ظِلَّ إِلَّا ظِلِّي





আবু হুরায়রা ﵁রাদিয়াল্লাহু আনহু থেকে বর্ণিত। তিনি বলেন: রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “নিশ্চয় মহান আল্লাহ কিয়ামতের দিন বলবেন, তারা কোথায়! যারা আমার সন্তুষ্টি লাভের উদ্দেশ্যে পরস্পর ভালোবেসেছিলে? আজ আমি তাদেরকে আমার সুশীতল ছায়ায় স্থান দিবো যেদিন আমার ছায়া ছাড়া আর কোনো ছায়া থাকবে না।”









হাদিস ২৬২
সহিহ আল-বুখারি ৩৭৮১



عَنْ أَنَسٍ أَنَّهُ قَالَ قَدِمَ عَلَيْنَا عَبْدُ الرَّحْمَنِ بْنُ عَوْفٍ وَآخَى رَسُولُ اللَّهِ صَلَّى اللهُ عَلَيْهِ وَسَلَّمَ بَيْنَهُ وَبَيْنَ سَعْدِ بْنِ الرَّبِيعِ وَكَانَ كَثِيرَ الْمَالِ فَقَالَ سَعْدٌ قَدْ عَلِمَتِ الْأَنْصَارُ أَنِّي مِنْ أَكْثَرِهَا مَالًا سَأَقْسِمُ مَالِي بَيْنِي وَبَيْنَكَ شَطْرَيْنِ وَلِي امْرَأَتَانِ فَانْظُرْ أَعْجَبَهُمَا إِلَيْكَ فَأُطَلِّقُهَا حَتَّى إِذَا حَلَّتْ تَزَوَّجْتَهَا فَقَالَ عَبْدُ الرَّحْمَنِ بَارَكَ اللَّهُ لَكَ فِي أَهْلِكَ





আনাস ﵁রাদিয়াল্লাহু আনহু থেকে বর্ণিত। তিনি বলেন: আব্দুর রহমান ইবনে আউফ ﵁রাদিয়াল্লাহু আনহু হিজরত করে আমাদের কাছে আসলে রাসুলুল্লাহ ﷺসল্লাল্লাহু আলাইহি ওয়াসাল্লাম তার ও সাদ ইবনে রাবি ﵄রাদিয়াল্লাহু আনহুমা-এর মাঝে ভ্রাতৃত্ব জুড়ে দিলেন। তিনি অধিক ধনী ছিলেন। সাদ ﵁রাদিয়াল্লাহু আনহু বলেন: আনসারগণ জানেন যে, আমি তাদের মধ্যে অধিক সম্পদশালী। আমি আমার ও তোমার মধ্যে আমার সম্পদ দুইভাগে ভাগ করে দেবো। আমার দুজন স্ত্রী আছে। তোমার যাকে পছন্দ হয় বলো, আমি তাকে তালাক দিয়ে দেবো। ইদ্দত শেষে তুমি তাকে বিয়ে করবে। আব্দুর রহমান ﵁রাদিয়াল্লাহু আনহু বললেন: আল্লাহ আপনার পরিবার-পরিজনের মধ্যে বরকত দান করুন।




সহিহ আল-বুখারি ৩৭৮০-এর বর্ণনায় রয়েছে: এ প্রস্তাব পেশ করলে আব্দুর রহমান ইবনে আউফ ﵁রাদিয়াল্লাহু আনহু সাদ ইবনে রাবি ﵁রাদিয়াল্লাহু আনহু-কে বললেন: আল্লাহ আপনার পরিবারে ও সম্পদে বরকত দান করুন। আপনাদের বাজার কোথায়? তারা তাকে বনু কায়নুকার বাজার দেখিয়ে দিলেন।

হাদিসের বর্ণনা থেকে আমরা দেখতে পাই সাহাবায়ে কেরামের মধ্যে যে ভ্রাতৃত্ব ও ভালোবাসা তা অতুলনীয়। সাধারণত স্থায়ী লোকেরা অন্য এলাকা থেকে তাদের এলাকায় কেউ আসলে তা ভালো চোখে দেখে না। ইমানের ভিত্তিতে ঐ ভ্রাতৃত্ব বন্ধন আল্লাহর বিশেষ অনুগ্রহ। আল্লাহ বলেন, “তোমরা ছিলে একে অপরের দুশমন। তিনি তোমাদের দিলে মুহব্বত সৃষ্টি করে দিয়েছেন। ফলে তাঁর অনুগ্রহে তোমরা পরস্পর ভাই হয়ে গেছো।” (সুরা আলে ইমরান ৩:১০৩)










চরিত্র



হাদিস ২৬৩
সুনান আবু দাউদ ৪৭৯৮



عَنْ عَائِشَةَ قَالَتْ سَمِعْتُ رَسُولَ اللَّهِ صَلَّى اللهُ عَلَيْهِ وَسَلَّمَ يَقُولُ إِنَّ الْمُؤْمِنَ لَيُدْرِكُ بِحُسْنِ خُلُقِهِ دَرَجَةَ الصَّائِمِ الْقَائِمِ





আয়িশা ﵂রাদিয়াল্লাহু আনহা থেকে বর্ণিত। তিনি বলেন: আমি রাসুলুল্লাহ ﷺসল্লাল্লাহু আলাইহি ওয়াসাল্লাম-কে বলতে শুনেছি, “নিশ্চয় একজন মুমিন তার উত্তম চরিত্র গুণে সেই সব লোকের মর্যাদা লাভ করতে পারে, যারা (সারা বছরই) দিনে রোজা রাখে এবং রাত নামাজে কাটায়।”




আনাস ﵁রাদিয়াল্লাহু আনহু বলেন: আমরা একদিন রাসুল ﷺসল্লাল্লাহু আলাইহি ওয়াসাল্লাম-এর সাথে বসেছিলাম। তিনি বললেন, “এক্ষুণি তোমাদের সামনে একজন জান্নাতী ব্যক্তি আগমন করবে।” একটু পরেই জনৈক আনসারি আসলেন। তাঁর দাড়ি থেকে ওজুর পানি ঝরছিল। দ্বিতীয় এবং তৃতীয় দিনে তিনি একই কথা বললেন এবং একই ব্যক্তি আসলেন। এদিন আব্দুল্লাহ ইবনে আমর ﵁রাদিয়াল্লাহু আনহু ব্যাপারটি জানার জন্য ঐ ব্যক্তির বাড়িতে তিন দিন থাকার অনুমতি চাইলেন। তিনি খুশি হয়ে অনুমতি দিলেন। আব্দুল্লাহ ইবনে আমর ﵁রাদিয়াল্লাহু আনহু তিন দিন তার বাড়িতে থেকে লক্ষ করলেন, আনসারি রাতে তাহাজ্জুদের জন্য ওঠেন না। তবে নিদ্রায় যাওয়ার আগে আল্লাহর জিকির করেন। এরপর ফজরের নামাজের জন্য ওঠেন। তবে এ সময়ে তার মুখে ভালো কথা ছাড়া কিছু শুনি নি। আমি তাকে বললাম, রাসুল ﷺসল্লাল্লাহু আলাইহি ওয়াসাল্লাম একদিন আমাদের বললেন, “তোমাদের কাছে একজন জান্নাতী আসবেন।” দেখলাম, আপনিই আসলেন। তাই তিন দিন আপনার আমল দেখার জন্য থাকলাম। কিন্তু আমি আপনাকে কোনো বড় আমল করতে দেখলাম না। তিনি বললেন: আপনি যা দেখলেন, এছাড়া আমার কাছে অন্য কোনো আমল নেই। এই কথা শুনে আমি যাওয়ার জন্য উঠছিলাম, তখন তিনি আমাকে ডেকে নিয়ে বললেন: হাঁ, একটি বিষয় আছে। তা এই যে, আমি আমার অন্তরে কোনো মুসলিমের প্রতি জিঘাংসা ও কুধারণা খুঁজে পাই না এবং এমন কারো প্রতি হিংসা-বিদ্বেষ পোষণ করি না, যাকে আল্লাহ কল্যাণ দান করেছেন। আব্দুল্লাহ ইবনে আমর ﵁রাদিয়াল্লাহু আনহু বলেন: মনে হয় এই গুণটিই আপনাকে এই উচ্চ মর্যাদায় আসীন করেছে।১ (মা’আরেফুল কোরআন, খণ্ড ৮, পৃষ্ঠা ৪৪৪)









হাদিস ২৬৪
সহিহ মুসলিম ৭৪৬/১৩৯



قَالَ قَتَادَةُ يَا أُمَّ الْمُؤْمِنِينَ أَنْبِئِينِي عَنْ خُلُقِ رَسُولِ اللهِ صَلَّى اللهُ عَلَيْهِ وَسَلَّمَ قَالَتْ أَلَسْتَ تَقْرَأُ الْقُرْآنَ قُلْتُ بَلَى قَالَتْ فَإِنَّ خُلُقَ نَبِيِّ اللهِ صَلَّى اللهُ عَلَيْهِ وَسَلَّمَ كَانَ الْقُرْآنَ





কাতাদাহ ﵁রাদিয়াল্লাহু আনহু বলেন: হে উম্মুল মুমিনিন! রাসুলুল্লাহ ﷺসল্লাল্লাহু আলাইহি ওয়াসাল্লাম-এর চরিত্র সম্বন্ধে আমাকে অবহিত করুন। তিনি (আয়িশা ﵂রাদিয়াল্লাহু আনহা) বললেন, তুমি কি কুরআন পড় না? আমি বললাম, হ্যাঁ। তিনি বললেন: নিশ্চয় কুরআনই হচ্ছে আল্লাহর নবি ﷺসল্লাল্লাহু আলাইহি ওয়াসাল্লাম-এর চরিত্র।




অর্থাৎ রাসুলুল্লাহ ﷺসল্লাল্লাহু আলাইহি ওয়াসাল্লাম-এর সমগ্র জীবনের কার্যাবলিই হচ্ছে বাস্তব কুরআন।









হাদিস ২৬৫
জামি আত-তিরমিজি ২০০২



عَنْ أَبِي الدَّرْدَاءِ أَنَّ النَّبِيَّ صَلَّى اللَّهُ عَلَيْهِ وَسَلَّمَ قَالَ مَا شَيْءٌ أَثْقَلُ فِي مِيزَانِ الْمُؤْمِنِ يَوْمَ الْقِيَامَةِ مِنْ خُلُقٍ حَسَنٍ وَإِنَّ اللَّهَ لَيُبْغِضُ الْفَاحِشَ الْبَذِيءَ





আবু দারদা ﵁রাদিয়াল্লাহু আনহু থেকে বর্ণিত। নবি কারিম ﷺসল্লাল্লাহু আলাইহি ওয়াসাল্লাম বলেছেন, “কিয়ামতের দিন মুমিনের পাল্লায় যে জিনিসটি সবচেয়ে বেশি ভারী হবে তা হচ্ছে সুন্দর আচরণ। আর নিশ্চয় আল্লাহ অশ্লীলভাষী এবং নির্লজ্জ লোকের প্রতি শত্রুতা পোষণ করেন।”




সুন্দর আচরণের ছয়টি দিকের প্রতি হাদিস শরিফে বিশেষভাবে নির্দেশ দেওয়া হয়েছে: (১) সকলের সাথে হাস্যেজ্জ্বল মুখে সাক্ষাত করা ও কথা বলা (২) বিনয়ী হওয়া ও অহংকার বর্জন করা (৩) বিতর্ক পরিহার করা (৪) মানুষের আচরণে কষ্ট পেলে ধৈর্য ধারণ করা (৫) মানুষের কথা মনোযোগ দিয়ে শোনা ও যথাসম্ভব কম কথা বলা (৬) উপকারকারীর প্রতি কৃতজ্ঞতা প্রকাশ করা। (খুতবাতুল ইসলাম, পৃষ্ঠা ৪০৪)









হাদিস ২৬৬
সহিহ মুসলিম ২৫৫৩/১৪



عَنِ النَّوَّاسِ بْنِ سِمْعَانَ الْأَنْصَارِيِّ قَالَ سَأَلْتُ رَسُولَ اللهِ صَلَّى اللهُ عَلَيْهِ وَسَلَّمَ عَنِ الْبِرِّ وَالْإِثْمِ فَقَالَ الْبِرُّ حُسْنُ الْخُلُقِ وَالْإِثْمُ مَا حَاكَ فِي صَدْرِكَ وَكَرِهْتَ أَنْ يَطَّلِعَ عَلَيْهِ النَّاسُ





নাওয়াস ইবনে সিমআন আনসারি ﵁রাদিয়াল্লাহু আনহু থেকে বর্ণিত। তিনি বলেন: আমি রাসুলুল্লাহ ﷺসল্লাল্লাহু আলাইহি ওয়াসাল্লাম-কে নেকি ও গুনাহ সম্পর্কে জিজ্ঞেস করলাম। তিনি বললেন, “নেকি হলো উত্তম চরিত্র এবং গুনাহ হলো ঐ কাজ যা করতে গেলে তোমার মনে খটকা লাগবে। আর কোনো মানুষ এটা জেনে ফেলুক তা তুমি অপছন্দ করবে।”









হাদিস ২৬৭
সহিহ আল-বুখারি ৫৮৯৩



عَنِ ابْنِ عُمَرَ قَالَ قَالَ رَسُولُ اللَّهِ صَلَّى اللهُ عَلَيْهِ وَسَلَّمَ انْهَكُوا الشَّوَارِبَ وَأَعْفُوا اللِّحَى





ইবনে উমর ﵁রাদিয়াল্লাহু আনহু থেকে বর্ণিত। তিনি বলেন: রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “তোমরা গোঁফ কাটো এবং দাড়ি ছাড়ো।”









হাদিস ২৬৮
সহিহ আল-বুখারি ৬৪৭৪



عَنْ سَهْلِ بْنِ سَعْدٍ عَنْ رَسُولِ اللَّهِ صَلَّى اللهُ عَلَيْهِ وَسَلَّمَ قَالَ مَنْ يَضْمَنْ لِي مَا بَيْنَ لَحْيَيْهِ وَمَا بَيْنَ رِجْلَيْهِ أَضْمَنْ لَهُ الْجَنَّةَ





সাহল ইবনে সাদ ﵁রাদিয়াল্লাহু আনহু রাসুলুল্লাহ ﷺসল্লাল্লাহু আলাইহি ওয়াসাল্লাম থেকে বর্ণনা করেছেন। তিনি (রাসুলুল্লাহ ﷺসল্লাল্লাহু আলাইহি ওয়াসাল্লাম) বলেছেন, “যে লোক তার দুই চোয়ালের মাঝের (জবানের) এবং দুই পায়ের মাঝের (লজ্জাস্থানের) জামানত আমাকে দিবে, আমি তার জান্নাতের জামিন।”




সহিহ আল-বুখারি ৬১৩৮ থেকে: নবি কারিম ﷺসল্লাল্লাহু আলাইহি ওয়াসাল্লাম বলেছেন, “যে ব্যক্তি আল্লাহ ও আখিরাতের উপর ইমান রাখে, সে যেন উত্তম কথা বলে বা চুপ থাকে।”









হাদিস ২৬৯
সুনান আবু দাউদ ৪৬৮১



عَنْ أَبِي أُمَامَةَ عَنْ رَسُولِ اللَّهِ صَلَّى اللهُ عَلَيْهِ وَسَلَّمَ أَنَّهُ قَالَ مَنْ أَحَبَّ لِلَّهِ وَأَبْغَضَ لِلَّهِ وَأَعْطَى لِلَّهِ وَمَنَعَ لِلَّهِ فَقَدِ اسْتَكْمَلَ الْإِيمَانَ





আবু উমামা ﵁রাদিয়াল্লাহু আনহু থেকে বর্ণিত। রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “যে ব্যক্তি কাউকে ভালোবাসলো তো আল্লাহর জন্যই ভালোবাসলো, কাউকে ঘৃণা করল তো আল্লাহর জন্যই ঘৃণা করল, কাউকে দিল তো আল্লাহর জন্যই দিল এবং কাউকে দেওয়া বন্ধ করল তো আল্লাহর জন্যই দেওয়া বন্ধ করল, তবে সে তার ইমানকে পূর্ণ করল।”









হাদিস ২৭০
সহিহ মুসলিম ২২৩/১



عَنْ أَبِي مَالِكٍ الْأَشْعَرِيِّ قَالَ قَالَ رَسُولُ اللهِ صَلَّى اللهُ عَلَيْهِ وَسَلَّمَ الطُّهُورُ شَطْرُ الْإِيمَانِ





আবু মালেক আশআরি ﵁রাদিয়াল্লাহু আনহু থেকে বর্ণিত। তিনি বলেন: রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “পবিত্রতা ইমানের অর্ধেক।”









হাদিস ২৭১
সহিহ আল-বুখারি ১৩



عَنْ أَنَسٍ عَنِ النَّبِيِّ صَلَّى اللهُ عَلَيْهِ وَسَلَّمَ قَالَ لاَ يُؤْمِنُ أَحَدُكُمْ حَتَّى يُحِبَّ لِأَخِيهِ مَا يُحِبُّ لِنَفْسِهِ





আনাস ﵁রাদিয়াল্লাহু আনহু থেকে বর্ণিত। নবি কারিম ﷺসল্লাল্লাহু আলাইহি ওয়াসাল্লাম বলেছেন, “তোমাদের মধ্যে কেউ পরিপূর্ণ ইমানদার হতে পারে না যতক্ষণ না সে নিজের জন্য যা পছন্দ করে তার ভাইয়ের জন্য তা-ই পছন্দ করে।”












মুসনাদ আহমাদ ১২৬৯৭





গীবত



হাদিস ২৭২
সহিহ মুসলিম ২৫৮৯/৭০



عَنْ أَبِي هُرَيْرَةَ أَنَّ رَسُولَ اللهِ صَلَّى اللهُ عَلَيْهِ وَسَلَّمَ قَالَ أَتَدْرُونَ مَا الْغِيبَةُ قَالُوا اللهُ وَرَسُولُهُ أَعْلَمُ قَالَ ذِكْرُكَ أَخَاكَ بِمَا يَكْرَهُ قِيلَ أَفَرَأَيْتَ إِنْ كَانَ فِي أَخِي مَا أَقُولُ قَالَ إِنْ كَانَ فِيهِ مَا تَقُولُ فَقَدِ اغْتَبْتَهُ وَإِنْ لَمْ يَكُنْ فِيهِ فَقَدْ بَهَتَّهُ





আবু হুরায়রা ﵁রাদিয়াল্লাহু আনহু থেকে বর্ণিত। রাসুলুল্লাহ ﷺসল্লাল্লাহু আলাইহি ওয়াসাল্লাম বললেন, “তোমরা কি জানো গীবত কাকে বলে?” সাহাবিগণ বললেন: আল্লাহ এবং তাঁর রাসুলই ভালো জানেন। তিনি বললেন, “তোমার ভাইয়ের এমন কিছু (দোষ) আলোচনা করা, যা সে অপছন্দ করে।” বলা হলো, যা কিছু বললাম আমার ভাইয়ের মধ্যে যদি সেগুলো থাকে তবে এ ব্যাপারে আপনার মত কী? তিনি বললেন, “তুমি যেসব দোষ বললে, তা যদি তার মধ্যে থাকে তবেই তো তার গীবত করলে। যদি তার মধ্যে সে দোষ না থাকে তবে তুমি তার প্রতি মিথ্যা অপবাদ দিলে।”




“আল্লাহ মন্দ কথা প্রকাশ করা পছন্দ করেন না। তবে কারো প্রতি জুলুম করা হলে তা আলাদা কথা। আল্লাহ শ্রবণকারী, বিজ্ঞ।” (সুরা আন-নিসা ৪:১৪৮)

এ আয়াত দ্বারা বোঝা যায়, মাজলুম ব্যক্তি যদি অত্যাচারীর অন্যায়, অত্যাচারের ঘটনা লোকের কাছে প্রকাশ করে তবে তা হারাম গীবতের আওতায় পড়বে না। (মা’আরেফুল কোরআন, খণ্ড ২, পৃষ্ঠা ৬৭৬)









হাদিস ২৭৩
সুনান আবু দাউদ ৪৮৭৮



عَنْ أَنَسِ بْنِ مَالِكٍ قَالَ قَالَ رَسُولُ اللَّهِ صَلَّى اللهُ عَلَيْهِ وَسَلَّمَ لَمَّا عُرِجَ بِي مَرَرْتُ بِقَوْمٍ لَهُمْ أَظْفَارٌ مِنْ نُحَاسٍ يَخْمُشُونَ وُجُوهَهُمْ وَصُدُورَهُمْ فَقُلْتُ مَنْ هَؤُلَاءِ يَا جِبْرِيلُ قَالَ هَؤُلَاءِ الَّذِينَ يَأْكُلُونَ لُحُومَ النَّاسِ وَيَقَعُونَ فِي أَعْرَاضِهِمْ





আনাস ইবনে মালিক ﵁রাদিয়াল্লাহু আনহু থেকে বর্ণিত। তিনি বলেন: রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “যখন আমাকে মিরাজে নিয়ে যাওয়া হয়েছিল তখন আমি কিছু লোকের সামনে দিয়ে চলছিলাম। তাদের নখগুলো ছিল তামার। তারা তাদের মুখমণ্ডল ও বক্ষদেশ খামচাচ্ছিল। আমি জিজ্ঞেস করলাম, হে জিবরাইল! এরা কারা? তিনি (জিবরাইল ﵇আলাইহিস সালাম) বললেন: এরা মানুষের গোশত খেতো (অর্থাৎ গীবত করতো) এবং তাদের মান-ইজ্জত নিয়ে খেল-তামাশা করতো।”




অপর এক হাদিসে বর্ণিত আছে, “গীবত জিনার চাইতে শক্ত গুনাহ।” সাহাবায়ে কেরাম জিজ্ঞেস করলেন: সেটা কিরূপে? রাসুলুল্লাহ ﷺসল্লাল্লাহু আলাইহি ওয়াসাল্লাম বললেন, “এক ব্যক্তি জিনা করে খালেস তওবা করলে তার গুনাহ মাফ হয়ে যায়। কিন্তু যার গীবত করা হয়েছে সে মাফ না করলে গীবতকারীর গীবতের গুনাহ মাফ হবে না।” (মা’আরেফুল কোরআন, সুরা হুজুরাতের ব্যাখ্যা)

নিম্নোক্ত ৬ ধরনের কাজ গীবত নয়: (তাফহীমুল কুরআন থেকে সংক্ষেপিত)


	মজলুম ব্যক্তি জালিমের বিরুদ্ধে অভিযোগ করতে পারে।

	ত্রুটি সংশোধনের জন্য কোনো ব্যক্তির দোষ এমন ব্যক্তির কাছে বলা যে তা সংশোধন করানোর ক্ষমতা রাখে।

	মুফতির নিকট মাসয়ালা জানতে গিয়ে প্রয়োজনে কোনো ব্যক্তির (সম্ভব হলে নাম উল্লেখ না করে) ত্রুটি বলা যায়।

	কোনো ব্যক্তি কারো সাথে বিয়ে বা ব্যবসায়ের সম্পর্ক করতে চাইলে এবং তার সম্পর্কে অন্য ব্যক্তির কাছে পরামর্শ চাইলে তার দোষ-গুণ (যা সে জানে) স্পষ্টভাবে বলে দেবে (মনে কোনো হিংসা-বিদ্বেষ না রেখে)।

	যেসব লোক সমাজে প্রকাশ্যে পাপ কাজের প্রসার ঘটাচ্ছে তাদের দোষ-ত্রুটির তীব্র সমালোচনা করা জায়েজ।

	চেনার জন্য কাউকে তার খারাপ উপনামে ডাকা জায়েজ (তাকে খাটো করার উদ্দেশ্যে নয়)।



হাদিসে১ গীবতের কাফফারা সম্পর্কে উল্লেখ করা হয়েছে যে, রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “নিশ্চয় গীবতের কাফফারা হলো, তুমি যার গীবত করছ তার জন্য মাগফিরাত চাইবে। আর দোয়া করবে এভাবে, হে আল্লাহ! তুমি আমাদেরকে ও তাকে মাফ করে দাও।”









হাদিস ২৭৪
সুনান আবু দাউদ ৪৮৬০



عَنْ عَبْدِ اللَّهِ بْنِ مَسْعُودٍ قَالَ قَالَ رَسُولُ اللَّهِ صَلَّى اللهُ عَلَيْهِ وَسَلَّمَ لَا يُبَلِّغُنِي أَحَدٌ مِنْ أَصْحَابِي عَنْ أَحَدٍ شَيْئًا فَإِنِّي أُحِبُّ أَنْ أَخْرُجَ إِلَيْكُمْ وَأَنَا سَلِيمُ الصَّدْرِ





আব্দুল্লাহ ইবনে মাসউদ ﵁রাদিয়াল্লাহু আনহু থেকে বর্ণিত। তিনি বলেন: রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “আমার সাথিদের কেউ যেন অপর সাথি সম্পর্কে আমাকে (খারাপ) কিছু না বলে। আমি তোমাদের নিকট থেকে পাকসাফ মন নিয়ে আসা পছন্দ করি।”




“হে মুমিনগণ! খুব বেশি ধারণা করা থেকে বিরত থাকো। কেননা কোনো কোনো ধারণা পাপ। তোমরা একে অপরের গোপনীয় বিষয় খোঁজাখুঁজি কোরো না। আর তোমাদের কেউ যেন কারও গিবত না করে।” (সুরা আল-হুজুরাত ৪৯:১২)

উম্মুল মুমিনিন সাফিআ বিনতে হুয়াই ﵂রাদিয়াল্লাহু আনহা বলেন: নবি ﷺসল্লাল্লাহু আলাইহি ওয়াসাল্লাম ইতিকাফ করছিলেন। আমি এক রাতে তাঁর সাথে সাক্ষাৎ করে ফিরে আসছিলাম। তিনিও আমাকে এগিয়ে দেয়ার জন্য সাথে আসছিলেন। ইতিমধ্যে দুজন আনসার ঐ পথ দিয়ে যাচ্ছিলেন। নবি ﷺসল্লাল্লাহু আলাইহি ওয়াসাল্লাম-কে দেখে তারা তাড়াতাড়ি চলে যাচ্ছিলেন। নবি ﷺসল্লাল্লাহু আলাইহি ওয়াসাল্লাম তাদেরকে বললেন, “একটু দাঁড়াও।” এ হলো আমার স্ত্রী সাফিআ বিনতে হুয়াই। তারা বলে উঠল, সুবহানাল্লাহ, হে আল্লাহর রাসুল! (আপনি একি বললেন!) তিনি বললেন, “শয়তান আদম সন্তানের রক্ত নালিতে পর্যন্ত চলাচল করে। আমার আশঙ্কা হলো, হয়তো শয়তান তোমাদের মনে খারাপ ধারণা সৃষ্টি করে দেবে।” (সহিহ আল-বুখারি ৩২৮১)









হাদিস ২৭৫
সহিহ মুসলিম ৫/৫



عَنْ أَبِي هُرَيْرَةَ قَالَ قَالَ رَسُولُ اللهِ صَلَّى اللهُ عَلَيْهِ وَسَلَّمَ كَفَى بِالْمَرْءِ كَذِبًا أَنْ يُحَدِّثَ بِكُلِّ مَا سَمِعَ





আবু হুরায়রা ﵁রাদিয়াল্লাহু আনহু থেকে বর্ণিত। তিনি বলেন: রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “কোনো ব্যক্তির মিথ্যাবাদী হওয়ার জন্য এতোটুকুই যথেষ্ট যে, সে যা কিছু শুনে তা-ই বলে বেড়ায়।”









হাদিস ২৭৬
সুনান আবু দাউদ ৪৮৯১



عَنْ عُقْبَةَ بْنِ عَامِرٍ عَنِ النَّبِيِّ صَلَّى اللهُ عَلَيْهِ وَسَلَّمَ قَالَ مَنْ رَأَى عَوْرَةً فَسَتَرَهَا كَانَ كَمَنْ أَحْيَا مَوْءُودَةً





উকবা ইবনে আমের ﵁রাদিয়াল্লাহু আনহু থেকে বর্ণিত। নবি কারিম ﷺসল্লাল্লাহু আলাইহি ওয়াসাল্লাম বলেছেন, “যে ব্যক্তি কারো দোষ দেখল তারপর সে তা গোপন রাখল, তবে সে ঐ ব্যক্তির মতো যে জীবন্ত প্রোথিত মেয়েকে বাঁচালো।”









হাদিস ২৭৭
সহিহ আল-বুখারি ১৩৯৩



عَنْ عَائِشَةَ قَالَتْ قَالَ النَّبِيُّ صَلَّى اللهُ عَلَيْهِ وَسَلَّمَ لاَ تَسُبُّوا الْأَمْوَاتَ فَإِنَّهُمْ قَدْ أَفْضَوْا إِلَى مَا قَدَّمُوا





আয়িশা ﵂রাদিয়াল্লাহু আনহা থেকে বর্ণিত। তিনি বলেন, নবি কারিম ﷺসল্লাল্লাহু আলাইহি ওয়াসাল্লাম বলেছেন, “তোমরা মৃতদেরকে গালি দিও না। কেননা তারা যা কিছু করেছে তার ফলাফলের কাছে পৌঁছে গেছে।”









হাদিস ২৭৮
জামি আত-তিরমিজি ১৯৩১



عَنْ أَبِي الدَّرْدَاءِ عَنِ النَّبِيِّ صَلَّى اللَّهُ عَلَيْهِ وَسَلَّمَ قَالَ مَنْ رَدَّ عَنْ عِرْضِ أَخِيهِ رَدَّ اللَّهُ عَنْ وَجْهِهِ النَّارَ يَوْمَ الْقِيَامَةِ





আবু দারদা ﵁রাদিয়াল্লাহু আনহু বর্ণনা করেন। নবি কারিম ﷺসল্লাল্লাহু আলাইহি ওয়াসাল্লাম বলেছেন, “যে ব্যক্তি তার কোনো ভাইয়ের অসাক্ষাতে তার সম্মানহানীকর বিষয়কে প্রতিহত করবে, মহান আল্লাহ তার মুখমণ্ডলকে কিয়ামতের দিন জাহান্নামের আগুন থেকে দূরে রাখবেন।”




রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “সিরকা (ভিনেগার) যেমন মধু নষ্ট করে দেয়, তেমনিভাবে অসৌজন্যমূলক আচরণ মানুষের নেক আমল নষ্ট করে দেয়।”২ (খুতবাতুল ইসলাম, পৃষ্ঠা ৪০১)












কিতাবুদ দাওয়াতিল কাবির ৫৭৫



আল-মুজামুল আওসাত ৮৫০





পর্দা



হাদিস ২৭৯
সহিহ আল-বুখারি ৪৭৫৮



عَنْ عَائِشَةَ قَالَتْ يَرْحَمُ اللَّهُ نِسَاءَ الْمُهَاجِرَاتِ الْأُوَلَ لَمَّا أَنْزَلَ اللَّهُ وَلْيَضْرِبْنَ بِخُمُرِهِنَّ عَلَى جُيُوبِهِنَّ شَقَّقْنَ مُرُوطَهُنَّ فَاخْتَمَرْنَ بِهَا





আয়িশা ﵂রাদিয়াল্লাহু আনহা থেকে বর্ণিত। তিনি বলেন: আল্লাহ প্রথম সারির মুহাজির মহিলাদের প্রতি রহমত বর্ষণ করুন। কেননা আল্লাহ যখন এ আয়াত নাজিল করেন,



তারা যেন তাদের গলদেশ ও বক্ষদেশ মাথার কাপড় (ওড়না) দ্বারা আবৃত করে। (সুরা আন-নুর ২৪:৩১)





তখন তারা তাদের সেলাইবিহীন কাপড় ফেড়ে তা দিয়ে ওড়না বানিয়ে নেন।




সুরা আন-নুর ৩১-এর ব্যাখ্যা থেকে: মুখমণ্ডল আবৃত করা ফরজ কি না সে বিষয়ে মতভেদ থাকলেও তা আবৃত করা যে উত্তম ও সুন্নাত-সম্মত নেক কর্ম সে বিষয়ে কোনো মতভেদ নেই। (বলা বাহুল্য, মুখমণ্ডল-ই সৌন্দর্য ও শোভার আসল কেন্দ্র।) ফিতনা বা সামাজিক অনাচারের ভয় থাকলে সবার মতেই মুখ ঢেকে রাখা ফরজ। তেমনিভাবে একান্ত প্রয়োজন হলে মুখ খোলার অনুমতিও সকলেই দিয়েছেন।

আয়াতের শেষাংশে বলা হয়েছে, “মহিলারা যেন তাদের গোপন সৌন্দর্য প্রকাশের উদ্দেশ্যে সজোরে পদক্ষেপ না করে।” এ নির্দেশ অত্যন্ত সুস্পষ্টরূপে প্রমাণ করে যে, মুসলিম মহিলাকে পদযুগল আবৃত করতে হবে। (পোশাক, পর্দা ও দেহ-সজ্জা, পৃষ্ঠা ২৮৯)

রাসুলুল্লাহ ﷺসল্লাল্লাহু আলাইহি ওয়াসাল্লাম-এর সামনে মহিলাদের হাতে মেহেদি না থাকলে তিনি আপত্তি করতেন। তার মানে মেহেদিসহ হাত খোলা থাকতো। মেহেদি না থাকলে তিনি রাগ করতেন। বলতেন, তোমার হাত পুরুষের মতো কেন? আবার আংটি পরা হাত রাসুলুল্লাহ ﷺসল্লাল্লাহু আলাইহি ওয়াসাল্লাম দেখেছেন। দেখে আংটির যাকাত দিতে বলেছেন। এটা আমরা হাদিসে পাই। এজন্য আমরা আশা করি, মেয়েরা বোরকা পরে হাত বের করতে পারবেন। এতে গুনাহ হবে না। তবে ঢেকে রাখা ভালো। (জিজ্ঞাসা ও জবাব, খণ্ড ১, পৃষ্ঠা ৪৪)









হাদিস ২৮০
মুসনাদ আহমাদ ২২২৭৮



عَنْ أَبِي أُمَامَةَ عَنِ النَّبِيِّ صَلَّى اللهُ عَلَيْهِ وَسَلَّمَ قَالَ مَا مِنْ مُسْلِمٍ يَنْظُرُ إِلَى مَحَاسِنِ امْرَأَةٍ أَوَّلَ مَرَّةٍ ثُمَّ يَغُضُّ بَصَرَهُ إِلَّا أَحْدَثَ اللَّهُ لَهُ عِبَادَةً يَجِدُ حَلَاوَتَهَا





আবু উমামাহ ﵁রাদিয়াল্লাহু আনহু থেকে বর্ণিত। নবি কারিম ﷺসল্লাল্লাহু আলাইহি ওয়াসাল্লাম বললেন, “যে কোনো মুসলমানের দৃষ্টি কোনো স্ত্রীলোকের সৌন্দর্যের উপর পড়বে, অতঃপর সে দৃষ্টি ফিরিয়ে নিবে, আল্লাহ তার ইবাদতে স্বাদ ও আনন্দ সৃষ্টি করে দিবেন।”




“তোমরা নবির স্ত্রীদের কাছে কিছু চাইলে পর্দার আড়াল থেকে চাইবে। তোমাদের ও তাদের দিলের পবিত্রতা রক্ষার জন্য এটিই উত্তম পন্থা।” (সুরা আল-আহজাব ৩৩:৫৩)

এর ব্যাখ্যায় তাফহীমুল কুরআনে বলা হয়েছে, এই আয়াতকেই পর্দার আয়াত বলা হয়। এই নির্দেশ আসার পর হযরত -এর স্ত্রীদের ঘরের দরজায় পর্দা টানানো হয়। আর নবির ঘর যেহেতু সব মুসলমানের জন্য আদর্শ, ফলে সব মুসলমানের ঘরের দরজায় পর্দা টানানো হলো। এ মহান কিতাব স্ত্রীলোকদের (পর-পুরুষের) সামনা-সামনি ও মুখোমুখি হয়ে কথা বলতে নিষেধ করে। আর পর্দার অন্তরালে দাঁড়িয়ে কথা বলার যুক্তি ও প্রয়োজনীয়তা পেশ করে যে, তোমাদের ও তাদের দিলের পবিত্রতা রক্ষার জন্য এটি উপযুক্ত পন্থা।









হাদিস ২৮১
সহিহ আল-বুখারি ৫২৩২



عَنْ عُقْبَةَ بْنِ عَامِرٍ أَنَّ رَسُولَ اللَّهِ صَلَّى اللهُ عَلَيْهِ وَسَلَّمَ قَالَ إِيَّاكُمْ وَالدُّخُولَ عَلَى النِّسَاءِ فَقَالَ رَجُلٌ مِنَ الْأَنْصَارِ يَا رَسُولَ اللَّهِ أَفَرَأَيْتَ الْحَمْوَ قَالَ الْحَمْوُ الْمَوْتُ





উকবা বিন আমের ﵁রাদিয়াল্লাহু আনহু থেকে বর্ণিত। রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “মেয়েদের নিকট গমন করা থেকে বেঁচে থাকো।” একজন আনসারি ব্যক্তি জিজ্ঞেস করলেন: ইয়া রাসুলাল্লাহ, দেবরের ব্যাপারে আপনি কী বলেন? তিনি বললেন, “দেবর হচ্ছে মৃত্যু সদৃশ।”




স্ত্রীর জন্য স্বামীর সেই সব আত্মীয়ের ক্ষেত্রে এ হাদিস প্রযোজ্য নয় যারা মাহরাম। যে সব আত্মীয়ের সাথে কোনো মহিলার বিয়ে হারাম সেই সব আত্মীয় ঐ মহিলার জন্য মাহরাম। আর যাদের সাথে বিয়ে জায়েজ তারা “গায়ের মাহরাম।” মাহরাম আত্মীয়রা হচ্ছে দাদা, নানা, পিতা (সৎ পিতা, দুধ পিতাসহ) ভাই (সৎ ভাই, দুধ ভাইসহ), পুত্র, পৌত্র, নাতি, ভাইয়ের পুত্র, বোনের পুত্র, চাচা, মামা, শ্বশুর এবং জামাই। স্ত্রী “গায়ের মাহরাম” আত্মীয় (যেমন: দেবর, চাচাত দেবর ইত্যাদি)-এর সাথে খোলা-মেলা মিশবে না।









হাদিস ২৮২
সহিহ আল-বুখারি ২৪



عَنْ سَالِمِ بْنِ عَبْدِ اللَّهِ عَنْ أَبِيهِ أَنَّ رَسُولَ اللَّهِ صَلَّى اللهُ عَلَيْهِ وَسَلَّمَ مَرَّ عَلَى رَجُلٍ مِنَ الْأَنْصَارِ وَهُوَ يَعِظُ أَخَاهُ فِي الْحَيَاءِ فَقَالَ رَسُولُ اللَّهِ صَلَّى اللهُ عَلَيْهِ وَسَلَّمَ دَعْهُ فَإِنَّ الْحَيَاءَ مِنَ الْإِيمَانِ





আব্দুল্লাহ ﵁রাদিয়াল্লাহু আনহু থেকে বর্ণিত। একদা রাসুলুল্লাহ ﷺসল্লাল্লাহু আলাইহি ওয়াসাল্লাম এক আনসারির পাশ দিয়ে যাচ্ছিলেন। আনসারি তার ভাইকে (অধিক) লজ্জা ত্যাগের জন্য উপদেশ দিচ্ছিল। রাসুলুল্লাহ ﷺসল্লাল্লাহু আলাইহি ওয়াসাল্লাম তাকে বললেন, “ওকে ছেড়ে দাও। কারণ লজ্জা ইমানের অঙ্গ।”









হাদিস ২৮৩
সহিহ আল-বুখারি ৬১২০



عَنْ أَبِي مَسْعُودٍ قَالَ قَالَ النَّبِيُّ صَلَّى اللهُ عَلَيْهِ وَسَلَّمَ إِنَّ مِمَّا أَدْرَكَ النَّاسُ مِنْ كَلاَمِ النُّبُوَّةِ الْأُولَى إِذَا لَمْ تَسْتَحْيِ فَاصْنَعْ مَا شِئْتَ





আবু মাসউদ ﵁রাদিয়াল্লাহু আনহু থেকে বর্ণিত। তিনি বলেন: নবি কারিম ﷺসল্লাল্লাহু আলাইহি ওয়াসাল্লাম বলেছেন, “পূর্ববর্তী নবিদের শিক্ষা থেকে মানুষ যা পেয়েছে, তার একটি হলো, যদি তুমি লজ্জাই না করো, তবে তুমি যা ইচ্ছা তাই করো।”









হাদিস ২৮৪
সহিহ আল-বুখারি ৫২৩৩



عَنِ ابْنِ عَبَّاسٍ عَنِ النَّبِيِّ صَلَّى اللهُ عَلَيْهِ وَسَلَّمَ قَالَ لاَ يَخْلُوَنَّ رَجُلٌ بِامْرَأَةٍ إِلَّا مَعَ ذِي مَحْرَمٍ فَقَامَ رَجُلٌ فَقَالَ يَا رَسُولَ اللَّهِ امْرَأَتِي خَرَجَتْ حَاجَّةً وَاكْتُتِبْتُ فِي غَزْوَةِ كَذَا وَكَذَا قَالَ ارْجِعْ فَحُجَّ مَعَ امْرَأَتِكَ





ইবনে আব্বাস ﵁রাদিয়াল্লাহু আনহু থেকে বর্ণিত। নবি কারিম ﷺসল্লাল্লাহু আলাইহি ওয়াসাল্লাম যখন বললেন, “মাহরামের বিনা উপস্থিতিতে নারীর সাথে অন্য পুরুষ সাক্ষাৎ করবে না।” তখন এক ব্যক্তি দাঁড়িয়ে বলল: ইয়া রাসুলাল্লাহ, আমার স্ত্রী হজ করার জন্য বেরিয়ে গেছে। আর অমুক অমুক যুদ্ধে যাওয়ার জন্য আমার নাম লেখা হয়েছে। তিনি বললেন, “ফিরে যাও এবং তোমার স্ত্রীর সঙ্গে হজ সম্পন্ন করো।”




উপরের ৩টি হাদিসের আলোকে দেখা যায়, লজ্জা ইমানের প্রমাণ। আবার কোনো স্ত্রী মাহরাম পুরুষ ছাড়া সফর করতে পারে না। সুরা আল-আহজাবের ৩২ নম্বর আয়াতে বলা হয়েছে, “হে নবির স্ত্রীগণ, তোমরা সাধারণ মহিলাদের মতো নও। যদি তোমরা আল্লাহকে ভয় করে থাকো, তাহলে (পুরুষের সাথে) কোমল কণ্ঠে কথা বোলো না যাতে যার দিলে রোগ আছে, সে লোভ করবে বরং স্পষ্ট কথা বলো।”

সুতরাং উল্লিখিত আয়াত ও হাদিস আমলের জন্য আমাদের করণীয় হচ্ছে: যেসব কাজে মহিলাদেরকে পুরুষের উপর কর্তৃত্ব করতে হয় অথবা যেখানে প্রায়ই পরপুরুষের সাথে কথা বলতে ও মতবিনিময় করতে হয়, সেইসব কাজ থেকে মুসলিম মহিলাদের যথাসাধ্য দূরে থাকার চেষ্টা করা।

“নারীকে জনপ্রতিনিধির (পুরুষ ও নারী ভোটারের দ্বারা নির্বাচিত) দায়িত্ব সঠিকভাবে পালন করতে হলে তাকে অবশ্যই ভিন্ন পুরুষের সাথে অবাধ মেলা-মেশা করতে হবে। আরও গভীরভাবে নারীর প্রতিনিধি হওয়ার পরিণাম চিন্তা ও বিবেচনা করলে দেখা যাবে যে, এর ক্ষতি ব্যাপক এবং অত্যন্ত ভয়াবহ। নারী যদি প্রতিনিধিত্বের দায়িত্ব পালন করতে চায় তাহলে প্রথমত: তাকে তার ঘর-বাড়ি, শিশু-সন্তান ছেড়ে বাইরে যেতে হবে। এর ফলে অবহেলিত ঘর-বাড়ি ও সন্তান-স্বামীর সঙ্গে অন্তর-মনের দূরত্ব এক স্থায়ী ভাঙ্গনের সৃষ্টি করতে পারে। বস্তুত নারীকে স্বাধীনভাবে রাজনৈতিক তৎপরতায় যোগদান করতে দিলে পারিবারিক জীবনে যে ভাঙ্গন ও বিপর্যয় দেখা দেবেই তাতে কোনো সন্দেহ থাকতে পারে না। নারীর পক্ষে এ কাজ করা অবাঞ্ছনীয় হয়ে পড়ে তখনি, যখন নারী হয় যুবতী ও সুন্দরী।” (পরিবার ও পারিবারিক জীবন, পৃষ্ঠা ৩১২)










গৃহে প্রবেশের নিয়ম



হাদিস ২৮৫
সহিহ মুসলিম ২১৫৩/৩৩



عَنْ أَبِي مُوسَى قَالَ رَسُولُ اللهِ صَلَّى اللهُ عَلَيْهِ وَسَلَّمَ إِذَا اسْتَأْذَنَ أَحَدُكُمْ ثَلَاثًا فَلَمْ يُؤْذَنْ لَهُ فَلْيَرْجِعْ





আবু মুসা ﵁রাদিয়াল্লাহু আনহু হতে বর্ণিত। রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “(গৃহে প্রবেশের ক্ষেত্রে) তোমাদের মাঝে যদি কেউ তিন বার অনুমতি চায় আর তাকে অনুমতি দেওয়া না হয় তাহলে সে যেন ফিরে আসে।”




অন্যের গৃহে প্রবেশের ব্যাপারে মহান আল্লাহ বলেন, “হে ইমানদারেরা অনুমতি নেওয়া ছাড়া এবং সালাম পাঠানো ছাড়া অন্যের গৃহে প্রবেশ করবে না।” (সুরা আন-নুর ২৪:২৭)

রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “যখন তুমি তোমার বাড়িতে প্রবেশ করবে তখন তোমার স্ত্রী-পরিজনকে সালাম দিবে। এ সালাম তোমার ও তোমার পরিবারের জন্য বরকতের উৎস হবে।”১ (সালাত, দু’আ ও যিকর, পৃষ্ঠা ১১৭)









হাদিস ২৮৬
সহিহ আল-বুখারি ৬২৫০



عَنْ جَابِرِ بْنِ عَبْدِ اللَّهِ يَقُولُ أَتَيْتُ النَّبِيَّ صَلَّى اللهُ عَلَيْهِ وَسَلَّمَ فِي دَيْنٍ كَانَ عَلَى أَبِي فَدَقَقْتُ الْبَابَ فَقَالَ مَنْ ذَا فَقُلْتُ أَنَا فَقَالَ أَنَا أَنَا كَأَنَّهُ كَرِهَهَا





জাবির ইবনে আব্দুল্লাহ ﵁রাদিয়াল্লাহু আনহু হতে বর্ণিত। তিনি বলেন: আমি আমার পিতার ঋণ সম্পর্কে জানার জন্য নবি কারিম ﷺসল্লাল্লাহু আলাইহি ওয়াসাল্লাম-এর কাছে এসে দরজায় টোকা দিলাম। তিনি জিজ্ঞেস করলেন, “কে?” আমি জবাব দিলাম, আমি। তিনি বললেন, “আমি! আমি!” যেন তিনি এ জবাব অপছন্দ করলেন।




এ হাদিস থেকে বোঝা যায়, “কে?”-এর জবাবে “আমি” বলা রাসুলুল্লাহ ﷺসল্লাল্লাহু আলাইহি ওয়াসাল্লাম অপছন্দ করেছেন। তাই “আমি” না বলে, নাম বলে পরিচয় দিতে হবে।









হাদিস ২৮৭
সুনান আবু দাউদ ৫২০১



عَنِ ابْنِ عَبَّاسٍ عَنْ عُمَرَ أَنَّهُ أَتَى النَّبِيَّ صَلَّى اللهُ عَلَيْهِ وَسَلَّمَ وَهُوَ فِي مَشْرُبَةٍ لَهُ فَقَالَ السَّلَامُ عَلَيْكَ يَا رَسُولَ اللَّهِ السَّلَامُ عَلَيْكُمْ أَيَدْخُلُ عُمَرُ





ইবনে আব্বাস ﵁রাদিয়াল্লাহু আনহু উমর ﵁রাদিয়াল্লাহু আনহু থেকে বর্ণনা করেন। নবি কারিম ﷺসল্লাল্লাহু আলাইহি ওয়াসাল্লাম যখন নিজ কক্ষে ছিলেন তখন উমর  ﵁রাদিয়াল্লাহু আনহু এসে বললেন: আসসালামু আলাইকা ইয়া রাসুলাল্লাহ, আপনাদের উপর শান্তি বর্ষিত হোক। উমর কি প্রবেশ করবে?




পরিচয় দিয়ে ঘরে প্রবেশ করার নিয়ম উমর ﵁রাদিয়াল্লাহু আনহু জানিয়ে দিয়েছেন। একইভাবে কারও সাথে মোবাইলে কথা বলতে চাইলে সালাম বিনিময় করে নিজের পরিচয় দিয়ে কথা বলতে হবে।

সুরা নুরের ৫৮ নম্বর আয়াতে বাড়ির মধ্যে ছোটরা বড়দের কক্ষে কিভাবে প্রবেশ করবে তা বলে দেওয়া হয়েছে। বাড়ির মধ্যে একাকিত্বের তিনটি সময় — ফজর নামাজের পূর্বে, দুপুরে যখন পরনের কাপড় আলগা রাখে (জোহরের পর) এবং ইশার পর — অনুমতি নিয়ে বাড়ির খাদেম ও অপ্রাপ্তবয়স্ক ছেলেমেয়েরা পিতামাতাসহ বড়দের কক্ষে প্রবেশ করবে। অন্য সময় অনুমতি নিতে হবে না।









হাদিস ২৮৮
সুনান আবু দাউদ ৫১৭২



عَنْ أَبِي هُرَيْرَةَأَنَّهُ سَمِعَ رَسُولَ اللَّهِ صَلَّى اللهُ عَلَيْهِ وَسَلَّمَ يَقُولُ مَنْ اطَّلَعَ فِي دَارِ قَوْمٍ بِغَيْرِ إِذْنِهِمْ فَفَقَئُوا عَيْنَهُ فَقَدْ هَدَرَتْ عَيْنُهُ





আবু হুরায়রা ﵁রাদিয়াল্লাহু আনহু থেকে বর্ণিত। তিনি রাসুলুল্লাহ ﷺসল্লাল্লাহু আলাইহি ওয়াসাল্লাম-কে বলতে শুনেছেন, “অনুমতি ছাড়া কেউ অপরের ঘরে উঁকি মারলে যদি ঘরের লোকেরা তার চোখ ফুটো করে দেয় তবে সেজন্য তাদের কোনো দোষ হবে না।”




নবি কারিম ﷺসল্লাল্লাহু আলাইহি ওয়াসাল্লাম বলেছেন, “যে ব্যক্তি তার কোনো ভাইয়ের চিঠি তার অনুমতি ছাড়া পড়লো সে যেন ঠিক জাহান্নামের দিকে তাকালো।” (সুনান আবু দাউদ ১৪৮৫)












জামি আত-তিরমিজি ২৬৯৮





মৃত্যুর পর যে সব আমলের সওয়াব জারি থাকে



হাদিস ২৮৯
সহিহ মুসলিম ১৬৩১/১৪



عَنْ أَبِي هُرَيْرَةَ أَنَّ رَسُولَ اللهِ صَلَّى اللهُ عَلَيْهِ وَسَلَّمَ قَالَ إِذَا مَاتَ الْإِنْسَانُ انْقَطَعَ عَنْهُ عَمَلُهُ إِلَّا مِنْ ثَلَاثَةٍ إِلَّا مِنْ صَدَقَةٍ جَارِيَةٍ أَوْ عِلْمٍ يُنْتَفَعُ بِهِ أَوْ وَلَدٍ صَالِحٍ يَدْعُو لَهُ





আবু হুরায়রা ﵁রাদিয়াল্লাহু আনহু থেকে বর্ণিত। রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “মানুষ যখন মৃত্যু বরণ করে তখন তিনটি আমল ব্যতীত তার সব আমল বন্ধ হয়ে যায়। (সেগুলো হলো) সদাকায়ে জারিয়া, এমন ইলম (দীনি জ্ঞান) যা হতে অন্যেরা উপকৃত হয় এবং নেক সন্তান যারা তার জন্য দোয়া করে।”




সদাকায়ে জারিয়া হচ্ছে এমন জনকল্যাণমূলক কাজ যা থেকে (কোনো ব্যক্তির মৃত্যুর পরও) জনসাধারণ উপকৃত হতে থাকে। মানুষ এ কাজ থেকে যতদিন উপকার পেতে থাকবে, ততদিন সে তার সওয়াব পেতে থাকবে।

কেউ কুরআনের তাফসির, হাদিস এবং কুরআন ও হাদিসের আলোকে বই লিখলে অথবা এসব বই পরিচিতজনের মাঝে বিক্রয় বা বিতরণের মাধ্যমে দীনি ইলমের প্রচার করলে মৃত্যুর পরও তিনি সওয়াব পেতে থাকবেন ইনশাআল্লাহ।

একজন দা’য়ী (আল্লাহর পথে দাওয়াত দানকারী) এক ব্যক্তিকে কুরআনের পাঠক বানালেন; কাউকে নামাজী বানালেন; কাউকে আল্লাহর পথে খরচকারী বানালেন। দা’য়ী মৃত্যুর পর এসবের সওয়াব পেতে থাকবেন।

“নিজের নামাজ-রোজা যেমন ফরজ তেমন ছেলে-মেয়েদের নামাজ-রোজা আদায় করানোও ফরজ। ছেলেমেয়েরা আজীবন যতো নামাজ, রোজা, তারাবি, কুরআন, জিকির, দান ও অন্যান্য ইবাদত করবে সকল ইবাদতের সমপরিমাণ সওয়াব পিতা-মাতা লাভ করবেন। পক্ষান্তরে পিতা-মাতার অবহেলার কারণে যদি ছেলে-মেয়েরা বেনামাজি বা বে-রোজাদার হয় তবে তাদের গোনাহের সমপরিমাণ গোনাহ তারা লাভ করবেন।” (সালাত, দু’আ ও যিকর, পৃষ্ঠা ১৭৮)









হাদিস ২৯০
সহিহ মুসলিম ২৬৭৪/১৬



عَنْ أَبِي هُرَيْرَةَ أَنَّ رَسُولَ اللهِ صَلَّى اللهُ عَلَيْهِ وَسَلَّمَ قَالَ مَنْ دَعَا إِلَى هُدًى كَانَ لَهُ مِنَ الْأَجْرِ مِثْلُ أُجُورِ مَنْ تَبِعَهُ لَا يَنْقُصُ ذَلِكَ مِنْ أُجُورِهِمْ شَيْئًا وَمَنْ دَعَا إِلَى ضَلَالَةٍ كَانَ عَلَيْهِ مِنَ الْإِثْمِ مِثْلُ آثَامِ مَنْ تَبِعَهُ لَا يَنْقُصُ ذَلِكَ مِنْ آثَامِهِمْ شَيْئًا





আবু হুরায়রা ﵁রাদিয়াল্লাহু আনহু থেকে বর্ণিত। রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “যে ব্যক্তি সঠিক পথের দিকে ডাকে তার জন্য এ পথের অনুসারীদের প্রতিদানের সমান প্রতিদান রয়েছে। এতে তাদের প্রতিদান সামান্যও কমবে না। আর যে ব্যক্তি ভ্রান্ত পথের দিকে ডাকে তবে উক্ত পথের অনুসারীদের গুনাহর সমান গুনাহ তার হবে। এতে তাদের গুনাহ সামান্যও কমবে না।”




“যে ভালো কাজে সুপারিশ করবে সে তা থেকে অংশ পাবে, আর যে খারাপ কাজের সুপারিশ করবে সেও তা থেকে অংশ পাবে।” (সুরা আন-নিসা ৪:৮৫)









হাদিস ২৯১
সহিহ মুসলিম ১৮৯৩/১৩৩



عَنْ أَبِي مَسْعُودٍ الْأَنْصَارِيِّ قَالَ جَاءَ رَجُلٌ إِلَى النَّبِيِّ صَلَّى اللهُ عَلَيْهِ وَسَلَّمَ فَقَالَ إِنِّي أُبْدِعَ بِي فَاحْمِلْنِي فَقَالَ مَا عِنْدِي فَقَالَ رَجُلٌ يَا رَسُولَ اللهِ أَنَا أَدُلُّهُ عَلَى مَنْ يَحْمِلُهُ فَقَالَ رَسُولُ اللهِ صَلَّى اللهُ عَلَيْهِ وَسَلَّمَ مَنْ دَلَّ عَلَى خَيْرٍ فَلَهُ مِثْلُ أَجْرِ فَاعِلِهِ





আবু মাসউদ আনসারি ﵁রাদিয়াল্লাহু আনহু থেকে বর্ণিত। তিনি বলেন: এক ব্যক্তি নবি কারিম ﷺসল্লাল্লাহু আলাইহি ওয়াসাল্লাম-এর কাছে এসে বলল: আমার বাহন অচল হয়ে গেছে। আপনি আমাকে একটি বাহন দিন। তিনি বললেন, “আমার কাছে তা নেই।” তখন অন্য এক ব্যক্তি বলল: ইয়া রাসুলুল্লাহ, আমি তাকে এমন এক ব্যক্তির সন্ধান দিচ্ছি, যে তাকে বাহন দিতে পারে। রাসুলুল্লাহ ﷺসল্লাল্লাহু আলাইহি ওয়াসাল্লাম বলেন, “যে ব্যক্তি কাউকে কোনো ভালো কর্মের দিক-নির্দেশনা (সন্ধান) দিলো, তার জন্য কর্মটি পালনকারীর সমপরিমাণ সওয়াব রয়েছে।”




প্রকৃত অভাবীকে দানশীল ব্যক্তির খোঁজ বলে দেয়া, কারো কোনো প্রয়োজন পূরণের জন্য উপযুক্ত ব্যক্তির সন্ধান দেয়া, দীনদার যোগ্য পাত্র-পাত্রীর সন্ধান দিয়ে সহযোগিতা করা- এরূপ আরো উপায় আছে যা দ্বারা ভালো কাজের সন্ধান দেয়া যায়।









হাদিস ২৯২
সহিহ মুসলিম ১৫৫২/৭



عَنْ جَابِرٍ قَالَ قَالَ رَسُولُ اللهِ صَلَّى اللهُ عَلَيْهِ وَسَلَّمَ مَا مِنْ مُسْلِمٍ يَغْرِسُ غَرْسًا إِلَّا كَانَ مَا أُكِلَ مِنْهُ لَهُ صَدَقَةً وَمَا سُرِقَ مِنْهُ لَهُ صَدَقَةٌ وَمَا أَكَلَ السَّبُعُ مِنْهُ فَهُوَ لَهُ صَدَقَةٌ وَمَا أَكَلَتِ الطَّيْرُ فَهُوَ لَهُ صَدَقَةٌ وَلَا يَرْزَؤُهُ أَحَدٌ إِلَّا كَانَ لَهُ صَدَقَةٌ





জাবির ﵁রাদিয়াল্লাহু আনহু থেকে বর্ণিত। তিনি বলেন: রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “কোনো মুসলিম বৃক্ষরোপণ করলে তা থেকে যা কিছু খাওয়া হয় তা তার জন্য দানস্বরূপ (সদাকা)। যা কিছু চুরি হয় তাও দানস্বরূপ। বন্য জন্তু যা খেয়ে নেয় তাও দানস্বরূপ। পাখি যা কিছু খেয়ে নেয় তাও দানস্বরূপ। আর কেউ কিছু নিয়ে গেলে তাও তার জন্য দানস্বরূপ।”









হাদিস ২৯৩
জামি আত-তিরমিজি ১৬২১



عَنْ فَضَالَةَ بْنِ عُبَيْدٍ يُحَدِّثُ عَنْ رَسُولِ اللَّهِ صَلَّى اللَّهُ عَلَيْهِ وَسَلَّمَ أَنَّهُ قَالَ كُلُّ مَيِّتٍ يُخْتَمُ عَلَى عَمَلِهِ إِلَّا الَّذِي مَاتَ مُرَابِطًا فِي سَبِيلِ اللَّهِ فَإِنَّهُ يُنْمَى لَهُ عَمَلُهُ إِلَى يَوْمِ الْقِيَامَةِ وَيَأْمَنُ مِنْ فِتْنَةِ الْقَبْرِ





ফাজালা ইবনে উবাইদ ﵁রাদিয়াল্লাহু আনহু রাসুলুল্লাহ ﷺসল্লাল্লাহু আলাইহি ওয়াসাল্লাম থেকে বর্ণনা করেন। তিনি (নবি ﷺসল্লাল্লাহু আলাইহি ওয়াসাল্লাম) বলেন, “প্রত্যেক মৃত ব্যক্তির আমল (মৃত্যুর পর) বন্ধ হয়ে যায়। তবে যে ব্যক্তি আল্লাহর রাস্তায় পাহারা দেয় তার আমল কিয়ামত পর্যন্ত বাড়তে থাকবে এবং কবরের শাস্তি থেকে সে নিরাপদ থাকবে।”




জামি আত-তিরমিজির অন্য একটি হাদিসে বলা হয়েছে, “আল্লাহর পথে একদিন পাহারা দেওয়া হাজার দিন অন্য নেকির কাজ করা থেকে উত্তম।”১ এখানে পাহারা অর্থ ইসলামি রাষ্ট্রের সীমান্ত পাহারা বা ইকামাতে দীনের কাজে পাহারা বুঝানো হয়েছে।












জামি আত-তিরমিজি ১৬৬৭





ওয়াকফ করা সম্পদ



হাদিস ২৯৪
সহিহ মুসলিম ১৬৩২



عَنِ ابْنِ عُمَرَ قَالَ أَصَابَ عُمَرُ أَرْضًا بِخَيْبَرَ فَأَتَى النَّبِيَّ صَلَّى اللهُ عَلَيْهِ وَسَلَّمَ يَسْتَأْمِرُهُ فِيهَا فَقَالَ يَا رَسُولَ اللهِ إِنِّي أَصَبْتُ أَرْضًا بِخَيْبَرَ لَمْ أُصِبْ مَالًا قَطُّ هُوَ أَنْفَسُ عِنْدِي مِنْهُ فَمَا تَأْمُرُنِي بِهِ قَالَ إِنْ شِئْتَ حَبَسْتَ أَصْلَهَا وَتَصَدَّقْتَ بِهَا قَالَ فَتَصَدَّقَ بِهَا عُمَرُ أَنَّهُ لَا يُبَاعُ أَصْلُهَا وَلَا يُبْتَاعُ وَلَا يُورَثُ وَلَا يُوهَبُ قَالَ فَتَصَدَّقَ عُمَرُ فِي الْفُقَرَاءِ وَفِي الْقُرْبَى وَفِي الرِّقَابِ وَفِي سَبِيلِ اللهِ وَابْنِ السَّبِيلِ وَالضَّيْفِ لَا جُنَاحَ عَلَى مَنْ وَلِيَهَا أَنْ يَأْكُلَ مِنْهَا بِالْمَعْرُوفِ أَوْ يُطْعِمَ صَدِيقًا غَيْرَ مُتَمَوِّلٍ فِيهِ





ইবনে উমর ﵁রাদিয়াল্লাহু আনহু থেকে বর্ণিত। তিনি বলেন: উমর ﵁রাদিয়াল্লাহু আনহু খাইবারে এক খণ্ড জমি লাভ করেন। তখন এ সম্পর্কে পরামর্শের জন্য নবি কারিম ﷺসল্লাল্লাহু আলাইহি ওয়াসাল্লাম-এর কাছে এসে বলেন: ইয়া রাসুলাল্লাহ, আমি খাইবারে এমন এক খণ্ড জমি লাভ করেছি, যার চেয়ে উৎকৃষ্টতর সম্পদ আমি কখনো লাভ করি নি। আপনি এ সম্পর্কে আমাকে কী নির্দেশ দেন? তিনি বললেন, “তুমি যদি চাও তবে তার মূল মালিকানা রেখে তা সদাকা করতে পারো।” (রাবি বলেন) তারপর উমর ﵁রাদিয়াল্লাহু আনহু তা সদাকা করে দেন এ শর্তে যে, তার মূল স্বত্ব বিক্রি করা যাবে না, খরিদ করা যাবে না, উত্তরাধিকার সূত্রে লাভ করা যাবে না এবং দানও করা যাবে না। সুতরাং উমর ﵁রাদিয়াল্লাহু আনহু-এর আয় (অর্থাৎ উৎপন্ন ফসল) দরিদ্র, আত্মীয়, দাসমুক্তি, ফিসাবিলিল্লাহ, পথিক ও মেহমানের উদ্দেশ্যে সদাকা করে দেন। অবশ্য যে ব্যক্তি এর তত্ত্বাবধায়ক হবে তার জন্য এর থেকে যুক্তিসঙ্গত পরিমাণ খাওয়া বা কোনো বন্ধু-বান্ধবকে খাওয়ানো দূষণীয় হবে না, যদি সে এর থেকে সঞ্চয় না করে।




উপরে বর্ণিত হাদিসে উমর ﵁রাদিয়াল্লাহু আনহু রাসুল ﷺসল্লাল্লাহু আলাইহি ওয়াসাল্লাম-এর পরামর্শে তার জমিখণ্ড ওয়াকফ করেন। ওয়াকফ সম্পদ স্থির। এ সম্পদ বিক্রয় বা হস্তান্তর যোগ্য নয়। ওয়াকফ করার পর ওয়াকফ সম্পত্তিতে ওয়াকফকারী বা তার ওয়ারিশদের কোনো অধিকার থাকবে না এবং এই সম্পত্তি থেকে কোনো ধরনের সুবিধাও নিতে পারবে না। তবে সম্পত্তি থেকে প্রাপ্ত আয় শর্ত হিসাবে ব্যয় হচ্ছে কিনা তার খোঁজ-খবর নিতে পারবেন। বিভিন্ন সম্পদ বিভিন্নভাবে ওয়াকফ করা যায়।

ওয়াকফ করার কয়েকটি সহজ উপায় উল্লেখ করা হলো:


	কেউ এক বিঘা ফসলি জমি একটি প্রতিষ্ঠিত এতিমখানা বা মাদ্রাসায় ওয়াকফ করলেন। এতে জমিতে উৎপন্ন ফসল থেকে আয় কর্তৃপক্ষ এতিম বা এতিমখানা বা মাদ্রাসা নির্মাণসহ মাদ্রাসার বিভিন্ন কাজে ব্যয় করবেন।

	যেহেতু আত্মীয়ের জন্য খরচ করা দ্বিগুণ সওয়াব এবং আত্মীয়তা রক্ষা করা খুবই গুরুত্বপূর্ণ এজন্য কোনো সম্পদশালী ব্যক্তি তার গরিব আত্মীয়ের জন্য কিছু জমি (ক্রয় করে হলেও) ওয়াকফ করতে পারেন। এর ফসল তারা ব্যবহার করবে এবং তাদের কোনো মেধাবী ছেলেকে ভালো মানের আলেম বানাতে পারেন।

	একাধিক বিল্ডিং-এর অধিকারী ব্যক্তি যদি মনে করেন যে, একটি ইউনিট বা বাসা প্রতিষ্ঠিত দীনি প্রতিষ্ঠানে ওয়াকফ করবেন। তাহলে মাসে মাসে যে বাসা ভাড়া পাওয়া যাবে তা কর্তৃপক্ষ প্রতিষ্ঠানের কাজে ব্যয় করবে।



এছাড়া চিন্তা ভাবনা করে, বিজ্ঞ আলেমদের পরামর্শ নিয়ে অন্যভাবেও ওয়াকফ করা যায়। এসব যতদিন থাকবে ওয়াকফকারী ব্যক্তি মৃত্যুর পরও ততদিন এর সওয়াব পেতে থাকবেন ইনশাআল্লাহ।










জামাআত ও আনুগত্য



হাদিস ২৯৫
সহিহ ইবনে হিব্বান ৬২৩৩



عَنِ الْحَارِثِ الْأَشْعَرِيِّ قَالَ قَالَ رَسُولُ اللَّهِ صَلَّى اللَّهُ عَلَيْهِ وَسَلَّمَ وَأَنَا آمُرُكُمْ بِخَمْسٍ أَمَرَنِي اللَّهُ بِهَا بِالْجَمَاعَةِ وَالسَّمْعِ وَالطَّاعَةِ وَالْهِجْرَةِ وَالْجِهَادِ فِي سَبِيلِ اللَّهِ فَمَنْ فَارَقَ الْجَمَاعَةَ قِيدَ شِبْرٍ فَقَدْ خَلَعَ رِبَقَ الْإِسْلَامِ مِنْ عُنُقِهِ إِلَّا أَنْ يُرَاجِعَ وَمَنْ دَعَا بِدَعْوَى الْجَاهِلِيَّةِ فَهُوَ مِنْ جُثَا جَهَنَّمَ قَالَ رَجُلٌ وَإِنْ صَامَ وَصَلَّى قَالَ وَإِنْ صَامَ وَصَلَّى





হারিস আল আশআরি ﵁রাদিয়াল্লাহু আনহু থেকে বর্ণিত। তিনি বলেন: রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “আমি তোমাদেরকে পাঁচটি ব্যাপারে নির্দেশ দিচ্ছি যে ব্যাপারে আল্লাহ আমাকে নির্দেশ দিয়েছেন। জামাআতবদ্ধ হওয়া, নেতার আদেশ শোনা ও তার আনুগত্য করা, হিজরত করা এবং আল্লাহর রাস্তায় জিহাদ করা। আর যে লোক জামাআত থেকে এক বিঘত দূরে সরে গেল সে যেন ইসলামের রজ্জু তার গলদেশ থেকে খুলে ফেললো, যতক্ষণ না সে পুনরায় জামাআতে ফিরে আসে। আর যে লোক জাহিলি (আইন-কানুনের) দিকে মানুষকে ডাকবে, সে জাহান্নামের লাকড়ি হবে।” এক ব্যক্তি জিজ্ঞেস করল: যদি সে রোজা করে ও নামাজ পড়ে? তিনি উত্তর দিলেন, “যদিও সে রোজা করে ও নামাজ পড়ে।”




জামাআত সম্পর্কে উমর ﵁রাদিয়াল্লাহু আনহু বলেন: لَا إِسْلَامَ إِلَّا بِجَمَاعَةٍ وَلَا جَمَاعَةَ إِلَّا بِإِمَارَةٍ وَلَا إِمَارَةَ إِلَّا بِطَاعَةٍ (জামাআত ছাড়া ইসলাম নেই, নেতৃত্ব ছাড়া জামাআত নেই এবং আনুগত্য ছাড়া নেতৃত্ব নেই)। (সুনান আদ-দারিমি ২৫৭)

আখেরি দোয়া ও মাজলিসের কাফফারা:



سُبْحَانَكَ اللَّهُمَّ وَبِحَمْدِكَ أَشْهَدُ أَنْ لَا إِلَهَ إِلَّا أَنْتَ أَسْتَغْفِرُكَ وَأَتُوبُ إِلَيْكَ




পবিত্রতা তোমার, হে আল্লাহ! এবং তোমারই প্রশংসা, আমি সাক্ষ্য দিচ্ছি যে, তুমি ছাড়া কোনো ইলাহ নেই। আমি তোমার কাছে ক্ষমা চাচ্ছি এবং তওবা করছি।





রাসুলুল্লাহ ﷺসল্লাল্লাহু আলাইহি ওয়াসাল্লাম মাজলিসের শেষে মাজলিস থেকে ওঠার আগে এ কথাগুলো বলতেন। তিনি বলেছেন, “কোনো মাজলিস বা বৈঠক থেকে ওঠার সময় যদি কেউ এ কথাগুলো বলে, তবে তা মাজলিসের কাফফারা হবে, এর কারণে আল্লাহ তার মাজলিসের অন্যায় কথাবার্তা ও পাপগুলো ক্ষমা করবেন।”১ (রাহে বেলায়াত, পৃষ্ঠা ৬৯২)









হাদিস ২৯৬
সহিহ মুসলিম ২৫৮৬/৬৭



عَنِ النُّعْمَانِ بْنِ بَشِيرٍ قَالَ قَالَ رَسُولُ اللهِ صَلَّى اللهُ عَلَيْهِ وَسَلَّمَ الْمُسْلِمُونَ كَرَجُلٍ وَاحِدٍ إِنِ اشْتَكَى عَيْنُهُ اشْتَكَى كُلُّهُ وَإِنِ اشْتَكَى رَأْسُهُ اشْتَكَى كُلُّهُ





নুমান ইবনে বাশির ﵁রাদিয়াল্লাহু আনহু থেকে বর্ণিত। তিনি বলেন: রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “সকল মুসলিম একজন লোকের দেহের মতো। যদি তার চোখ অসুস্থ হয় তবে তার সকল অঙ্গ অসুস্থ হয়ে পড়ে। আর যদি তার মাথা ব্যথা হয় তাহলে তার সর্বাঙ্গ ব্যথিত হয়।”









হাদিস ২৯৭
সহিহ মুসলিম ১৮৫২/৫৯



عَنْ عَرْفَجَةَ قَالَ سَمِعْتُ رَسُولَ اللهِ صَلَّى اللهُ عَلَيْهِ وَسَلَّمَ يَقُولُ إِنَّهُ سَتَكُونُ هَنَاتٌ وَهَنَاتٌ فَمَنْ أَرَادَ أَنْ يُفَرِّقَ أَمْرَ هَذِهِ الْأُمَّةِ وَهِيَ جَمِيعٌ فَاضْرِبُوهُ بِالسَّيْفِ كَائِنًا مَنْ كَانَ





আরফাজা ﵁রাদিয়াল্লাহু আনহু থেকে বর্ণিত। তিনি বলেন: আমি রাসুলুল্লাহ ﷺসল্লাল্লাহু আলাইহি ওয়াসাল্লাম-কে বলতে শুনেছি, “শীঘ্রই বিভিন্ন রকম নতুন নতুন বিশৃঙ্খলা ও বিবাদের সৃষ্টি হবে। সুতরাং যে ব্যক্তি এই উম্মতের ঐক্যে ভাঙন সৃষ্টির চেষ্টা করে, তরবারি দ্বারা তাকে শাস্তি দাও (অর্থাৎ হত্যা করো), সে যেই হোক না কেন।”




ঐক্যে ভাঙ্গনের ব্যাধি সম্পর্কে রাসুল ﷺসল্লাল্লাহু আলাইহি ওয়াসাল্লাম বলেন, “পূর্ববর্তী উম্মাতগুলোর ব্যাধি তোমাদের মধ্যে ধীরে ধীরে প্রবেশ করছে। সে ব্যাধি হলো তোমাদের হিংসা ও বিদ্বেষ। বিদ্বেষ মুণ্ডনকারী, আমি বলি না যে তা মাথার চুল মুণ্ডন করে; বরং তা দীন মুণ্ডন করে।”২ (ইসলামী আকীদা, পৃষ্ঠা ৬১৪)









হাদিস ২৯৮
সহিহ আল-বুখারি ৭১৪৪



عَنْ عَبْدِ اللَّهِ عَنِ النَّبِيِّ صَلَّى اللهُ عَلَيْهِ وَسَلَّمَ قَالَ السَّمْعُ وَالطَّاعَةُ عَلَى الْمَرْءِ الْمُسْلِمِ فِيمَا أَحَبَّ وَكَرِهَ مَا لَمْ يُؤْمَرْ بِمَعْصِيَةٍ فَإِذَا أُمِرَ بِمَعْصِيَةٍ فَلاَ سَمْعَ وَلاَ طَاعَةَ





আব্দুল্লাহ ﵁রাদিয়াল্লাহু আনহু থেকে বর্ণিত। নবি কারিম ﷺসল্লাল্লাহু আলাইহি ওয়াসাল্লাম বলেছেন, “আদেশ শোনা এবং আনুগত্য করা মুসলিম ব্যক্তির অবশ্য কর্তব্য। সে আদেশ তার পছন্দ হোক বা না হোক, অবশ্য তা যদি নাফরমানিমূলক কাজের আদেশ না হয়। আর যখন তাকে আল্লাহর নাফরমানিমূলক কাজের আদেশ করা হয়, তখন তা শুনবেও না এবং মানবেও না।”









হাদিস ২৯৯
সহিহ আল-বুখারি ৭১৪২



عَنْ أَنَسِ بْنِ مَالِكٍ قَالَ قَالَ رَسُولُ اللَّهِ صَلَّى اللهُ عَلَيْهِ وَسَلَّمَ اسْمَعُوا وَأَطِيعُوا وَإِنِ اسْتُعْمِلَ عَلَيْكُمْ عَبْدٌ حَبَشِيٌّ كَأَنَّ رَأْسَهُ زَبِيبَةٌ





আনাস ইবনে মালিক ﵁রাদিয়াল্লাহু আনহু থেকে বর্ণিত। তিনি বলেন: রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “যদি আঙ্গুরের মতো (ছোট) মাথা বিশিষ্ট কোনো হাবশি দাসকেও তোমাদের শাসক (নেতা) বানানো হয় তবুও তোমরা তার কথা শোনো এবং তার আনুগত্য করো।”









হাদিস ৩০০
সহিহ মুসলিম ১৮৫১/৫৮



عنْ عَبْدِ اللَّهِ بْنِ عُمَرَ قَالَ سَمِعْتُ رَسُولَ اللهِ صَلَّى اللهُ عَلَيْهِ وَسَلَّمَ يَقُولُ مَنْ خَلَعَ يَدًا مِنْ طَاعَةٍ لَقِيَ اللهَ يَوْمَ الْقِيَامَةِ لَا حُجَّةَ لَهُ وَمَنْ مَاتَ وَلَيْسَ فِي عُنُقِهِ بَيْعَةٌ مَاتَ مِيتَةً جَاهِلِيَّةً





আব্দুল্লাহ ইবনে উমর ﵁রাদিয়াল্লাহু আনহু থেকে বর্ণিত। তিনি বলেন: আমি রাসুলুল্লাহ ﷺসল্লাল্লাহু আলাইহি ওয়াসাল্লাম-কে বলতে শুনেছি, “যে ব্যক্তি আনুগত্য থেকে হাত সরিয়ে নিল, সে কিয়ামতের দিন আল্লাহর সাথে এমন অবস্থায় মিলিত হবে যে, তার কোনো দলিল থাকবে না এবং তার কাঁধে বাইয়াতের রজ্জু না থাকা অবস্থায় যে ব্যক্তি মৃত্যু বরণ করল, তার মৃত্যু হলো জাহিলিয়াতের উপর।”









হাদিস ৩০১
সহিহ আল-বুখারি ৭১৩৭



عَنْ أَبِي هُرَيْرَةَ أَنَّ رَسُولَ اللَّهِ صَلَّى اللهُ عَلَيْهِ وَسَلَّمَ قَالَ مَنْ أَطَاعَنِي فَقَدْ أَطَاعَ اللَّهَ وَمَنْ عَصَانِي فَقَدْ عَصَى اللَّهَ وَمَنْ أَطَاعَ أَمِيرِي فَقَدْ أَطَاعَنِي وَمَنْ عَصَى أَمِيرِي فَقَدْ عَصَانِي





আবু হুরায়রা ﵁রাদিয়াল্লাহু আনহু থেকে বর্ণিত। রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “যে ব্যক্তি আমার আনুগত্য করল, সে আল্লাহরই আনুগত্য করল। আর যে আমাকে অমান্য করল, সে আল্লাহকেই অমান্য করল। যে ব্যক্তি আমার পক্ষ থেকে নিযুক্ত আমিরের আনুগত্য করল, সে আমারই আনুগত্য করল। আর যে আমার পক্ষ থেকে নিযুক্ত আমিরকে অমান্য করল, সে আমাকেই অমান্য করল।”









হাদিস ৩০২
সহিহ আল-বুখারি ৭৩১০



عَنْ أَبِي سَعِيدٍ جَاءَتِ امْرَأَةٌ إِلَى رَسُولِ اللَّهِ صَلَّى اللهُ عَلَيْهِ وَسَلَّمَ فَقَالَتْ يَا رَسُولَ اللَّهِ ذَهَبَ الرِّجَالُ بِحَدِيثِكَ فَاجْعَلْ لَنَا مِنْ نَفْسِكَ يَوْمًا نَأْتِيكَ فِيهِ تُعَلِّمُنَا مِمَّا عَلَّمَكَ اللَّهُ فَقَالَ اجْتَمِعْنَ فِي يَوْمِ كَذَا وَكَذَا فِي مَكَانِ كَذَا وَكَذَا فَاجْتَمَعْنَ فَأَتَاهُنَّ رَسُولُ اللَّهِ صَلَّى اللهُ عَلَيْهِ وَسَلَّمَ فَعَلَّمَهُنَّ مِمَّا عَلَّمَهُ اللَّهُ ثُمَّ قَالَ مَا مِنْكُنَّ امْرَأَةٌ تُقَدِّمُ بَيْنَ يَدَيْهَا مِنْ وَلَدِهَا ثَلاَثَةً إِلَّا كَانَ لَهَا حِجَابًا مِنَ النَّارِ فَقَالَتِ امْرَأَةٌ مِنْهُنَّ يَا رَسُولَ اللَّهِ أَوِ اثْنَيْنِ قَالَ فَأَعَادَتْهَا مَرَّتَيْنِ ثُمَّ قَالَ وَاثْنَيْنِ وَاثْنَيْنِ وَاثْنَيْنِ





আবু সাইদ ﵁রাদিয়াল্লাহু আনহু থেকে বর্ণিত। তিনি বলেন: একজন মহিলা রাসুলুল্লাহ ﷺসল্লাল্লাহু আলাইহি ওয়াসাল্লাম-এর কাছে এসে বলল: হে আল্লাহর রাসুল, পুরুষরা তো আপনার হাদিস বর্ণনা করে, সুতরাং আপনার তরফ থেকে আমাদের জন্য একটি দিন নির্দিষ্ট করুন যেদিন আমরা আপনার কাছ থেকে এমন সব জিনিস শিখবো যা আল্লাহ আপনাকে শিখিয়েছেন। তিনি বললেন, “তোমরা অমুক অমুক দিন অমুক অমুক স্থানে সমবেত হও।” অতঃপর মহিলারা সমবেত হলো। রাসুলুল্লাহ ﷺসল্লাল্লাহু আলাইহি ওয়াসাল্লাম তাদের কাছে আসলেন ও আল্লাহ তাঁকে যা শিখিয়েছেন তা তিনি তাদেরকে শিখালেন। তারপর তিনি বললেন, “তোমাদের মধ্যে এমন কোনো মহিলা নেই যার তিনটি সন্তান ইতিপূর্বে মারা গেছে আর তারা জাহান্নামে যাওয়ার পথে আড়াল সৃষ্টি করবে না।” এরপর তাদের মধ্যের এক মহিলা বলল: ইয়া রাসুলাল্লাহ, আর দুটি সন্তান হলে? রাবি বলেন, মহিলা একথা দু’বার বলল। তখন রাসুলুল্লাহ ﷺসল্লাল্লাহু আলাইহি ওয়াসাল্লাম বললেন, “দুটি হলেও, দুটি হলেও, দুটি হলেও।”









হাদিস ৩০৩
জামি আত-তিরমিজি ২১৬৭



عَنْ ابْنِ عُمَرَ أَنَّ رَسُولَ اللَّهِ صَلَّى اللَّهُ عَلَيْهِ وَسَلَّمَ قَالَ إِنَّ اللَّهَ لَا يَجْمَعُ أُمَّتِي أَوْ قَالَ أُمَّةَ مُحَمَّدٍ صَلَّى اللَّهُ عَلَيْهِ وَسَلَّمَ عَلَى ضَلَالَةٍ وَيَدُ اللَّهِ مَعَ الْجَمَاعَةِ وَمَنْ شَذَّ شَذَّ إِلَى النَّارِ





ইবনে উমর ﵁রাদিয়াল্লাহু আনহু থেকে বর্ণিত। রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “আল্লাহ আমার উম্মতকে (অথবা বলেন) মুহাম্মাদের উম্মতকে কখনো গোমরাহির উপর জমায়েত করবেন না। আল্লাহর (রহমত ও সাহায্যের) হাত জামাআতের উপর রয়েছে। আর যে ব্যক্তি জামাআত থেকে বিচ্ছিন্ন হয়ে গেছে, সে বিচ্ছিন্ন অবস্থায় জাহান্নামের আগুনে প্রবেশ করবে।”




জামাআতবদ্ধ অবস্থায় পরামর্শ করে কাজ করতে হয়। পরামর্শ সম্পর্কে আল্লাহ বলেন, “তারা তাদের কাজ নিজেদের মধ্যে পরামর্শের মাধ্যমে সম্পন্ন করে।” (সুরা আশ-শুরা ৪২:৩৮)












সুনান আবু দাউদ ৪৮৫৯



জামি আত-তিরমিজি ২৫১০





দাওয়াত প্রদানের গুরুত্ব



হাদিস ৩০৪
সহিহ আল-বুখারি ২৮১১



عَنْ عَبْدِ الرَّحْمَنِ بْنُ جَبْرٍ أَنَّ رَسُولَ اللَّهِ صَلَّى اللهُ عَلَيْهِ وَسَلَّمَ قَالَ مَا اغْبَرَّتْ قَدَمَا عَبْدٍ فِي سَبِيلِ اللَّهِ فَتَمَسَّهُ النَّارُ





আব্দুর রহমান ইবনে জাবর ﵁রাদিয়াল্লাহু আনহু থেকে বর্ণিত। রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “যে বান্দার পদদ্বয় আল্লাহর পথে ধূলিমলিন হয়, তাকে জাহান্নামের আগুন স্পর্শ করবে না।”









হাদিস ৩০৫
সহিহ আল-বুখারি ২৭৯২



عَنْ أَنَسِ بْنِ مَالِكٍ عَنِ النَّبِيِّ صَلَّى اللهُ عَلَيْهِ وَسَلَّمَ قَالَ لَغَدْوَةٌ فِي سَبِيلِ اللَّهِ أَوْ رَوْحَةٌ خَيْرٌ مِنَ الدُّنْيَا وَمَا فِيهَا





আনাস ইবনে মালিক ﵁রাদিয়াল্লাহু আনহু থেকে বর্ণিত। নবি কারিম ﷺসল্লাল্লাহু আলাইহি ওয়াসাল্লাম বলেছেন, “আল্লাহর রাস্তায় একটি সকাল ও একটি সন্ধ্যা ব্যয় করা দুনিয়া এবং দুনিয়ার মধ্যে যা কিছু আছে তার চাইতে উত্তম।”




নুহ ﵇আলাইহিস সালাম রাতদিন দাওয়াত দিতেন প্রকাশ্যে ও চুপেচুপে। (সুরা নুহ ৭১:৫-৯)









হাদিস ৩০৬
সহিহ আল-বুখারি ৩৪৭৭



عَنْ عَبْدِ اللَّهِ كَأَنِّي أَنْظُرُ إِلَى النَّبِيِّ صَلَّى اللهُ عَلَيْهِ وَسَلَّمَ يَحْكِي نَبِيًّا مِنَ الْأَنْبِيَاءِ ضَرَبَهُ قَوْمُهُ فَأَدْمَوْهُ وَهُوَ يَمْسَحُ الدَّمَ عَنْ وَجْهِهِ وَيَقُولُ اللَّهُمَّ اغْفِرْ لِقَوْمِي فَإِنَّهُمْ لاَ يَعْلَمُونَ





আব্দুল্লাহ  ﵁রাদিয়াল্লাহু আনহু বলেন: আমি এখনো নবি কারিম ﷺসল্লাল্লাহু আলাইহি ওয়াসাল্লাম-কে দেখতে পাচ্ছি, তিনি (অতীতের) নবিদের মধ্যে একজন নবির হেকায়াত বর্ণনা করছেন। সেই নবিকে তার জাতি মেরে রক্তাক্ত করে দিল, আর তিনি নিজ মুখমণ্ডল থেকে রক্ত মুছছেন আর দোয়া করছেন, হে আল্লাহ, আমার জাতিকে ক্ষমা করে দাও, কেননা তারা জানে না।




খাব্বাব ইবনে আরাত থেকে বর্ণিত। তিনি বলেন: আমরা রাসুলুল্লাহ ﷺসল্লাল্লাহু আলাইহি ওয়াসাল্লাম-এর কাছে এমন এক সময়ে অভিযোগ করলাম যখন তিনি কাবাঘরের ছায়ায় চাদর দিয়ে বালিশ করে বিশ্রাম নিচ্ছিলেন। আমরা বললাম, আমাদের জন্য কি সাহায্য চাইবেন না ও দোয়া করবেন না? তিনি বললেন, “তোমাদের আগেকার লোকদের ধরে এনে মাটিতে গর্ত করে তাতে পুঁতে দেওয়া হতো। তারপর তাদের মাথার উপর করাত চালিয়ে দ্বিখণ্ডিত করা হতো। লোহার আঁচড়া চালিয়ে শরীরের গোশত ও হাড় পৃথক করা হতো। কিন্তু তবুও তাদেরকে তাদের দীন থেকে বিচ্যুত করতে পারে নি। আল্লাহর কসম! এ দীন পূর্ণরূপে বিজয়ী হবে। এমন একদিন আসবে যখন কোনো পথচারী নিশ্চিন্তে ‘সান’আ’ থেকে ‘হাজরামাউত’ পর্যন্ত ভ্রমণ করবে তখন আল্লাহ ছাড়া আর কাউকে ভয় করতে হবে না। আর মেষপালের জন্য শুধু বাঘের ভয় বাকি থাকবে। কিন্তু তোমরা খুব তাড়াহুড়া করছো।” (সহিহ আল-বুখারি ৩৬১২)









হাদিস ৩০৭
জামি আত-তিরমিজি ৩৬৮৩



عَنْ ابْنِ عَبَّاسٍ أَنَّ النَّبِيَّ صَلَّى اللَّهُ عَلَيْهِ وَسَلَّمَ قَالَ اللَّهُمَّ أَعِزَّ الْإِسْلَامَ بِأَبِي جَهْلِ بْنِ هِشَامٍ أَوْ بِعُمَرَ بْنِ الْخَطَّابِ قَالَ فَأَصْبَحَ فَغَدَا عُمَرُ عَلَى رَسُولِ اللَّهِ صَلَّى اللَّهُ عَلَيْهِ وَسَلَّمَ فَأَسْلَمَ





ইবনে আব্বাস ﵁রাদিয়াল্লাহু আনহু থেকে বর্ণিত। নবি কারিম ﷺসল্লাল্লাহু আলাইহি ওয়াসাল্লাম এই বলে দোয়া করেন, “হে আল্লাহ, আবু জাহিল বিন হিশাম বা উমর ইবনে খাত্তাবের দ্বারা ইসলামকে সম্মানিত করো।” উমর ﵁রাদিয়াল্লাহু আনহু সকালে উঠে রাসুলুল্লাহ ﷺসল্লাল্লাহু আলাইহি ওয়াসাল্লাম-এর কাছে গেলেন এবং ইসলাম কবুল করলেন।




উমর ﵁রাদিয়াল্লাহু আনহু ইসলাম গ্রহণ করার পর প্রকাশ্যে কাবা মসজিদে গিয়ে নামাজ পড়লেন।









হাদিস ৩০৮
সহিহ মুসলিম ১৭৩২/৬



عَنْ أَبِي مُوسَى قَالَ كَانَ رَسُولُ اللهِ صَلَّى اللهُ عَلَيْهِ وَسَلَّمَ إِذَا بَعَثَ أَحَدًا مِنْ أَصْحَابِهِ فِي بَعْضِ أَمْرِهِ قَالَ بَشِّرُوا وَلَا تُنَفِّرُوا وَيَسِّرُوا وَلَا تُعَسِّرُوا





আবু মুুসা ﵁রাদিয়াল্লাহু আনহু থেকে বর্ণিত। তিনি বলেন, রাসুলুল্লাহ ﷺসল্লাল্লাহু আলাইহি ওয়াসাল্লাম যখন তাঁর সাহাবিদের কাউকে কোনো কাজে পাঠাতেন তখন তাকে বলতেন, “তোমরা সুখবর দাও, বিমুখ (বিতৃষ্ণা সৃষ্টি) কোরো না, সহজ ভাবে বুঝাও, কঠিনভাবে উপস্থাপন কোরো না।”










দাওয়াত দানকারীর দৈনন্দিন জীবন



হাদিস ৩০৯
সহিহ আল-বুখারি ৬৪৫৮



عَنْ عَائِشَةَ قَالَتْ كَانَ يَأْتِي عَلَيْنَا الشَّهْرُ مَا نُوقِدُ فِيهِ نَارًا إِنَّمَا هُوَ التَّمْرُ وَالْمَاءُ إِلَّا أَنْ نُؤْتَى بِاللُّحَيْمِ





আয়িশা ﵂রাদিয়াল্লাহু আনহা থেকে বর্ণিত। তিনি বলেন: আমাদের উপর দিয়ে মাস কেটে যেতো, আমরা এর মধ্যে ঘরে (চুলার) আগুন জ্বালাতাম না। আমরা কেবল খুরমা ও পানির উপর চলতাম। তবে যৎ সামান্য গোশত আমাদের নিকট এসে যেতো।









হাদিস ৩১০
সহিহ আল-বুখারি ৬৪৫৪



عَنْ عَائِشَةَ قَالَتْ مَا شَبِعَ آلُ مُحَمَّدٍ صَلَّى اللهُ عَلَيْهِ وَسَلَّمَ مُنْذُ قَدِمَ الْمَدِينَةَ مِنْ طَعَامِ بُرٍّ ثَلاَثَ لَيَالٍ تِبَاعًا حَتَّى قُبِضَ





আয়িশা ﵂রাদিয়াল্লাহু আনহা বর্ণনা করেন। তিনি বলেন: মুহাম্মাদ ﷺসল্লাল্লাহু আলাইহি ওয়াসাল্লাম-এর পরিবারবর্গ মদিনায় আসার পর থেকে এক নাগাড়ে তিন দিন গমের রুটি পরিতৃপ্ত হয়ে খান নি। আর এরূপ অবস্থায় তিনি ইন্তেকাল করেন।









হাদিস ৩১১
সহিহ আল-বুখারি ৬৪৬০



عَنْ أَبِي هُرَيْرَةَ قَالَ قَالَ رَسُولُ اللَّهِ صَلَّى اللهُ عَلَيْهِ وَسَلَّمَ اللَّهُمَّ ارْزُقْ آلَ مُحَمَّدٍ قُوتًا





আবু হুরায়রা ﵁রাদিয়াল্লাহু আনহু থেকে বর্ণিত। তিনি বলেন: রাসুলুল্লাহ ﷺসল্লাল্লাহু আলাইহি ওয়াসাল্লাম দোয়া করতেন, “হে আল্লাহ, মুহাম্মাদ ﷺসল্লাল্লাহু আলাইহি ওয়াসাল্লাম-এর পরিবারবর্গকে জীবিকা দান করো।”









হাদিস ৩১২
মুওয়াত্তা মালিক ৩৪০০



عَنْ أَنَسِ بْنِ مَالِكٍ رَأَيْتُ عُمَرَ بْنَ الْخَطَّابِ وَهُوَ يَوْمَئِذٍ أَمِيرُ الْمُؤْمِنِينَ وَقَدْ رَقَعَ بَيْنَ كَتِفَيْهِ بِرَقَاعٍ ثَلاَثٍ لَبَّدَ بَعْضَهَا فَوْقَ بَعْضٍ





আনাস ইবনে মালিক ﵁রাদিয়াল্লাহু আনহু থেকে বর্ণিত। তিনি বলেন: আমি উমর ﵁রাদিয়াল্লাহু আনহু-কে আমিরুল মুমিনিন থাকা অবস্থায় (মদিনায়) দেখেছি তাঁর জামার দুই কাঁধে একটির উপর আর একটি সেলাই করা তিনটি তালি ছিল।









হাদিস ৩১৩
সহিহ আল-বুখারি ৪৪২



عَنْ أَبِي هُرَيْرَةَ قَالَ لَقَدْ رَأَيْتُ سَبْعِينَ مِنْ أَصْحَابِ الصُّفَّةِ مَا مِنْهُمْ رَجُلٌ عَلَيْهِ رِدَاءٌ إِمَّا إِزَارٌ وَإِمَّا كِسَاءٌ قَدْ رَبَطُوا فِي أَعْنَاقِهِمْ فَمِنْهَا مَا يَبْلُغُ نِصْفَ السَّاقَيْنِ وَمِنْهَا مَا يَبْلُغُ الْكَعْبَيْنِ فَيَجْمَعُهُ بِيَدِهِ كَرَاهِيَةَ أَنْ تُرَى عَوْرَتُهُ





আবু হুরায়রা ﵁রাদিয়াল্লাহু আনহু থেকে বর্ণিত। তিনি বলেন: আমি আসহাবে সুফ্ফার সত্তর জন সদস্যকে দেখেছি যাদের একজনেরও গায়ে জড়ানোর মতো চাদর ছিল না। তাদের একটি মাত্র লুঙ্গি কিংবা কম্বল ছিল যা তারা গলায় বেঁধে রাখতেন। এতে কারো অর্ধ হাঁটু পর্যন্ত আবার কারো পায়ের গোড়ালি পর্যন্ত ঢেকে থাকতো। ফলে লজ্জাস্থান দেখা যাবার ভয়ে তারা হাত দিয়ে ধরে একত্রিত করে রাখতেন।




“আসহাবে সুফফা” হচ্ছেন রাসুলুল্লাহ ﷺসল্লাল্লাহু আলাইহি ওয়াসাল্লাম-এর সেই সব সাহাবি যারা মসজিদে নববির একপাশে একসাথে থাকতেন এবং সর্বদা রাসুলুল্লাহ ﷺসল্লাল্লাহু আলাইহি ওয়াসাল্লাম-এর নির্দেশ পালনের অপেক্ষা করতেন। রাসুলুল্লাহ ﷺসল্লাল্লাহু আলাইহি ওয়াসাল্লাম-এর কাছে হাদিয়া স্বরূপ যে খাদ্য আসতো তা থেকে তিনি তাদেরকে দিতেন। কখনো কোনো সাহাবি বাড়িতে ডেকে নিয়ে তাদেরকে খাওয়াতেন। কখনো তারা অনাহারে থাকতেন। এভাবে তারা ফকিরী জীবন-যাপন করতেন। প্রকৃতপক্ষে তারা আল্লাহর পথে নিজেদের জীবনকে ওয়াকফ করে দিয়েছিলেন।









হাদিস ৩১৪
সহিহ আল-বুখারি ২৪৮৬



عَنْ أَبِي مُوسَى قَالَ قَالَ النَّبِيُّ صَلَّى اللهُ عَلَيْهِ وَسَلَّمَ إِنَّ الْأَشْعَرِيِّينَ إِذَا أَرْمَلُوا فِي الْغَزْوِ أَوْ قَلَّ طَعَامُ عِيَالِهِمْ بِالْمَدِينَةِ جَمَعُوا مَا كَانَ عِنْدَهُمْ فِي ثَوْبٍ وَاحِدٍ ثُمَّ اقْتَسَمُوهُ بَيْنَهُمْ فِي إِنَاءٍ وَاحِدٍ بِالسَّوِيَّةِ فَهُمْ مِنِّي وَأَنَا مِنْهُمْ





আবু মুসা ﵁রাদিয়াল্লাহু আনহু থেকে বর্ণিত। তিনি বলেন: নবি কারিম ﷺসল্লাল্লাহু আলাইহি ওয়াসাল্লাম বলেন, “আশআরি গোত্রের লোকেরা যখন জিহাদে যায় বা মদিনায় তাদের পরিবারে অল্প খাবার থাকে তখন যার কাছে যা কিছু (খাবার) থাকে তা তারা একই কাপড়ে জমা করে মিশায়। অতঃপর একটি পাত্র দ্বারা সমপরিমাণে তাদের মধ্যে বণ্টন করে দেয়। তাই (তিনি বলেন) তারা আমার এবং আমি তাদের।”










ন্যায়ের আদেশ ও অন্যায়ের প্রতিরোধ



হাদিস ৩১৫
জামি আত-তিরমিজি ২১৬৯



عَنْ حُذَيْفَةَ بْنِ الْيَمَانِ عَنِ النَّبِيِّ صَلَّى اللَّهُ عَلَيْهِ وَسَلَّمَ قَالَ وَالَّذِي نَفْسِي بِيَدِهِ لَتَأْمُرُنَّ بِالْمَعْرُوفِ وَلَتَنْهَوُنَّ عَنِ الْمُنْكَرِ أَوْ لَيُوشِكَنَّ اللَّهُ أَنْ يَبْعَثَ عَلَيْكُمْ عِقَابًا مِنْهُ ثُمَّ تَدْعُونَهُ فَلَا يُسْتَجَابُ لَكُمْ





হুযাইফা ইবনে ইয়ামান ﵁রাদিয়াল্লাহু আনহু থেকে বর্ণিত। নবি কারিম ﷺসল্লাল্লাহু আলাইহি ওয়াসাল্লাম বলেছেন, “যার হস্তে আমার প্রাণ নিবদ্ধ তার শপথ। তোমরা অবশ্যই ন্যায় কাজের আদেশ করবে এবং অন্যায় কাজ থেকে (মানুষকে) বিরত রাখবে। অন্যথায় আল্লাহ তাঁর পক্ষ থেকে তোমাদের উপর অবশ্যই আজাব পাঠাবেন। অতঃপর তোমাদেরকে একেবারেই পরিত্যাগ করা হবে এবং তোমাদের দোয়াও কবুল করা হবে না।”




এ হাদিস থেকে বুঝা যায়, সমাজে অন্যায়-অনাচার চলছে অথচ কেউ যদি তা রোধ করার কোনোরূপ চেষ্টা না করে ব্যক্তিগত কিছু ইবাদত করে তাতেই সন্তুষ্ট থাকে, তবে এরূপ পন্থা গ্রহণ করা সঠিক নয়। শুআবুল ইমানের হাদিসটি উল্লেখ করার মতো। তাতে বলা হয়েছে, রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “আল্লাহ জিবরাইল ﵇আলাইহিস সালাম-এর কাছে ওহি পাঠালেন “অমুক অমুক শহরকে তার অধিবাসী সহ ওলট-পালট করে দাও।” জিবরাইল ﵇আলাইহিস সালাম আবেদন করলেন: ইয়া রব, তাদের মধ্যে আপনার অমুক বান্দা রয়েছে যে এক মুহূর্তও আপনার নাফরমানিতে লিপ্ত হয় নি।” তিনি (নবি ﷺসল্লাল্লাহু আলাইহি ওয়াসাল্লাম) বললেন, “তখন আল্লাহ জিবরাইল ﵇আলাইহিস সালাম-কে আদেশ করলেন, ‘শহরটিকে তার এবং ঐসব লোকদের উপর উল্টিয়ে দাও, কারণ ক্ষণকালও আমার জন্য তার চেহারার পরিবর্তন হয় নি (অর্থাৎ সমাজের অন্যায় কাজ দেখে সে উদ্বিগ্ন হয় নি)।’”১









হাদিস ৩১৬
জামি আত-তিরমিজি ২২৫৫



عَنْ أَنَسٍ عَنِ النَّبِيِّ صَلَّى اللَّهُ عَلَيْهِ وَسَلَّمَ قَالَ أُنْصُرْ أَخَاكَ ظَالِمًا أَوْ مَظْلُومًا قُلْنَا يَا رَسُولَ اللَّهِ نَصَرْتُهُ مَظْلُومًا فَكَيْفَ أَنْصُرُهُ ظَالِمًا قَالَ تَكُفُّهُ عَنِ الظُّلْمِ فَذَاكَ نَصْرُكَ إِيَّاهُ





আনাস ﵁রাদিয়াল্লাহু আনহু থেকে বর্ণিত। নবি কারিম ﷺসল্লাল্লাহু আলাইহি ওয়াসাল্লাম বলেছেন, “তোমার ভাইকে সাহায্য করো সে জালিম হোক বা মজলুম হোক।” আমরা বললাম, ইয়া রাসুলাল্লাহ, মজলুমকে তো সাহায্য করবো কিন্তু জালিমকে কিভাবে সাহায্য করবো? তিনি বললেন, “তাকে জুলুম থেকে বিরত রাখো, এটাই তাকে তোমার সাহায্য করা।”









হাদিস ৩১৭
সহিহ আল-বুখারি ২৬৮৬



عَنِ النُّعْمَانِ بْنِ بَشِيرٍ يَقُولُ قَالَ النَّبِيُّ صَلَّى اللهُ عَلَيْهِ وَسَلَّمَ مَثَلُ الْمُدْهِنِ فِي حُدُودِ اللَّهِ وَالْوَاقِعِ فِيهَا مَثَلُ قَوْمٍ اسْتَهَمُوا سَفِينَةً فَصَارَ بَعْضُهُمْ فِي أَسْفَلِهَا وَصَارَ بَعْضُهُمْ فِي أَعْلاَهَا فَكَانَ الَّذِي فِي أَسْفَلِهَا يَمُرُّونَ بِالْمَاءِ عَلَى الَّذِينَ فِي أَعْلاَهَا فَتَأَذَّوْا بِهِ فَأَخَذَ فَأْسًا فَجَعَلَ يَنْقُرُ أَسْفَلَ السَّفِينَةِ فَأَتَوْهُ فَقَالُوا مَا لَكَ قَالَ تَأَذَّيْتُمْ بِي وَلاَ بُدَّ لِي مِنَ الْمَاءِ فَإِنْ أَخَذُوا عَلَى يَدَيْهِ أَنْجَوْهُ وَنَجَّوْا أَنْفُسَهُمْ وَإِنْ تَرَكُوهُ أَهْلَكُوهُ وَأَهْلَكُوا أَنْفُسَهُمْ





নুমান ইবনে বাশির ﵁রাদিয়াল্লাহু আনহু থেকে বর্ণিত। তিনি বলেন: নবি কারিম ﷺসল্লাল্লাহু আলাইহি ওয়াসাল্লাম বলেছেন, “আল্লাহর নির্ধারিত শাস্তি প্রয়োগের ব্যাপারে অলসতা করা ঐ কওমের সাথে তুলনীয়, লটারির মাধ্যমে যাদের কেউ কেউ নৌকার নিচতলায় স্থান নিয়েছে এবং কেউ কেউ উপরতলায় স্থান নিয়েছে। নিচতলার লোকেরা উপরতলার লোকদের পাশ দিয়ে পানির জন্য গমন করতো, ফলে উপরতলার লোকদের কষ্ট হতো। এ কারণে নিচতলার এক ব্যক্তি একটি কুঠার দিয়ে নৌকার তলা ছিদ্র করতে লাগল। তখন উপরতলার লোকেরা তার কাছে এসে জিজ্ঞেস করল, সর্বনাশ! তুমি একি করছো? লোকটি বলল: তোমরা আমার কারণে কষ্ট পাচ্ছো অথচ আমারো পানির প্রয়োজন। এমতাবস্থায় তারা যদি তার হাত ধরে ফেলে তবে তাকেও বাঁচাবে এবং নিজেরাও বাঁচবে। আর যদি তারা তাকে ছেড়ে দেয় তবে তাকেও ধ্বংস করবে এবং নিজেদেরকেও ধ্বংস করবে।”









হাদিস ৩১৮
সহিহ মুসলিম ৪৯/৭৮



عَنْ أَبِي سَعِيدٍ سَمِعْتُ رَسُولَ اللهِ صَلَّى اللهُ عَلَيْهِ وَسَلَّمَ يَقُولُ مَنْ رَأَى مِنْكُمْ مُنْكَرًا فَلْيُغَيِّرْهُ بِيَدِهِ فَإِنْ لَمْ يَسْتَطِعْ فَبِلِسَانِهِ فَإِنْ لَمْ يَسْتَطِعْ فَبِقَلْبِهِ وَذَلِكَ أَضْعَفُ الْإِيمَانِ





আবু সাইদ ﵁রাদিয়াল্লাহু আনহু থেকে বর্ণিত। আমি রাসুলুল্লাহ ﷺসল্লাল্লাহু আলাইহি ওয়াসাল্লাম-কে বলতে শুনেছি, “তোমাদের মধ্যে কেউ যখন অন্যায় কাজ হতে দেখবে তখন সে তা হাত দিয়ে রোধ করবে। যদি তাতে অক্ষম হয় তবে মুখ (কথা) দিয়ে রোধ করার চেষ্টা করবে। যদি তাতে অক্ষম হয় তবে দিল দিয়ে কামনা করবে যেন তা মিটে যায়। তবে এ কামনা (দিল দিয়ে) সবচেয়ে দুর্বল ইমানের পরিচায়ক বটে।”




সহিহ মুসলিম ৫০/৫০-এর বর্ণনায় রয়েছে: নবির উম্মতের মধ্যে পরবর্তী সময়ে কিছু লোক নেতা হবে, তারা যা বলবে, করবে না এবং তাদের যা করার নির্দেশ দেওয়া হয় নি তা তারা করবে, এরূপ অবস্থায় যারা এদের বিরুদ্ধে হাত (শক্তি) দিয়ে জিহাদ করবে তারা মুমিন, যারা কথা দিয়ে জিহাদ করবে তারা মুমিন, যারা অন্তর দিয়ে জিহাদ করবে তারা মুমিন। আর এটাও (অর্থাৎ অন্তর দিয়ে জিহাদ) যে করবে না, তার অন্তরে বিন্দু পরিমাণ ইমান নেই।









হাদিস ৩১৯
সহিহ মুসলিম ১৮৫৫/৬৬



عَنْ عَوْفِ بْنِ مَالِكٍ الْأَشْجَعِيِّ يَقُولُ سَمِعْتُ رَسُولَ اللهِ صَلَّى اللهُ عَلَيْهِ وَسَلَّمَ يَقُولُ خِيَارُ أَئِمَّتِكُمُ الَّذِينَ تُحِبُّونَهُمْ وَيُحِبُّونَكُمْ وَتُصَلُّونَ عَلَيْهِمْ وَيُصَلُّونَ عَلَيْكُمْ وَشِرَارُ أَئِمَّتِكُمُ الَّذِينَ تُبْغِضُونَهُمْ وَيُبْغِضُونَكُمْ وَتَلْعَنُونَهُمْ وَيَلْعَنُونَكُمْ قَالُوا قُلْنَا يَا رَسُولَ اللهِ أَفَلَا نُنَابِذُهُمْ عِنْدَ ذَلِكَ قَالَ لَا مَا أَقَامُوا فِيكُمُ الصَّلَاةَ لَا مَا أَقَامُوا فِيكُمُ الصَّلَاةَ أَلَا مَنْ وَلِيَ عَلَيْهِ وَالٍ فَرَآهُ يَأْتِي شَيْئًا مِنْ مَعْصِيَةِ اللهِ فَلْيَكْرَهْ مَا يَأْتِي مِنْ مَعْصِيَةِ اللهِ وَلَا يَنْزِعَنَّ يَدًا مِنْ طَاعَةٍ





আউফ ইবনে মালিক আল আশজাই ﵁রাদিয়াল্লাহু আনহু থেকে বর্ণিত। তিনি বলেন: আমি রাসুলুল্লাহ ﷺসল্লাল্লাহু আলাইহি ওয়াসাল্লাম-কে বলতে শুনেছি যে, “তোমাদের সর্বোত্তম নেতা হচ্ছেন তারা যাদেরকে তোমরা ভালোবাসো এবং যারা তোমাদেরকে ভালোবাসেন। তোমরা তাদের জন্য দোয়া করো এবং তারাও তোমাদের জন্য দোয়া করেন। আর তোমাদের নিকৃষ্ট নেতা হচ্ছে তারা যাদেরকে তোমরা ঘৃণা করো এবং যারা তোমাদেরকে ঘৃণা করে। আর তোমরা তাদেরকে অভিশাপ দাও এবং তারা তোমাদেরকে অভিশাপ দেয়।” সাহাবায়ে কেরাম বললেন: ইয়া রাসুলাল্লাহ, এ সময় আমরা কি তাদেরকে প্রতিহত করবো না? তিনি বললেন, “না, যে পর্যন্ত তারা তোমাদের মাঝে সালাত কায়েম রাখবে; না, যে পর্যন্ত তারা তোমাদের মাঝে সালাত কায়েম রাখবে। তবে যার উপর কোনো শাসক নিয়োগ করা হবে আর সে তাকে আল্লাহর নাফরমানি করতে দেখবে তখন ঐ শাসক যতক্ষণ আল্লাহর নাফরমানিতে থাকবে ততক্ষণ তাকে ঘৃণা করতে থাকবে কিন্তু আনুগত্যের হাত গুটিয়ে নেবে না।”












শুআবুল ইমান ৭১৮৯





জিহাদ



হাদিস ৩২০
সহিহ আল-বুখারি ২৬



عَنْ أَبِي هُرَيْرَةَ أَنَّ رَسُولَ اللَّهِ صَلَّى اللهُ عَلَيْهِ وَسَلَّمَ سُئِلَ أَيُّ الْعَمَلِ أَفْضَلُ فَقَالَ إِيمَانٌ بِاللَّهِ وَرَسُولِهِ قِيلَ ثُمَّ مَاذَا قَالَ الْجِهَادُ فِي سَبِيلِ اللَّهِ قِيلَ ثُمَّ مَاذَا قَالَ حَجٌّ مَبْرُورٌ





আবু হুরায়রা ﵁রাদিয়াল্লাহু আনহু থেকে বর্ণিত। রাসুলুল্লাহ ﷺসল্লাল্লাহু আলাইহি ওয়াসাল্লাম-কে জিজ্ঞেস করা হলো, কোন আমলটি উত্তম? তিনি বললেন, “আল্লাহ এবং তার রাসুলের প্রতি ইমান আনা।” তারপর জিজ্ঞেস করা হলো, এরপর কোনটি? তিনি বললেন, “আল্লাহর রাস্তায় জিহাদ করা।” (আবার) জিজ্ঞেস করা হলো, এরপর কোনটি? তিনি বললেন, “মকবুল হজ সম্পন্ন করা।”









হাদিস ৩২১
সহিহ আল-বুখারি ৭৪৫৮



عَنْ أَبِي مُوسَى قَالَ جَاءَ رَجُلٌ إِلَى النَّبِيِّ صَلَّى اللهُ عَلَيْهِ وَسَلَّمَ فَقَالَ الرَّجُلُ يُقَاتِلُ حَمِيَّةً وَيُقَاتِلُ شَجَاعَةً وَيُقَاتِلُ رِيَاءً فَأَيُّ ذَلِكَ فِي سَبِيلِ اللَّهِ قَالَ مَنْ قَاتَلَ لِتَكُونَ كَلِمَةُ اللَّهِ هِيَ الْعُلْيَا فَهُوَ فِي سَبِيلِ اللَّهِ





আবু মুসা ﵁রাদিয়াল্লাহু আনহু থেকে বর্ণিত। তিনি বলেন: একজন লোক নবি কারিম ﷺসল্লাল্লাহু আলাইহি ওয়াসাল্লাম-এর কাছে এসে বলল: কোনো এক লোক জাতীয়তার টানে লড়াই করে, কেউ বীরত্বের খাতিরে লড়াই করে এবং কেউ লোক দেখানোর জন্য লড়াই করে। এদের কার লড়াই আল্লাহর পথে? তিনি (নবি ﷺসল্লাল্লাহু আলাইহি ওয়াসাল্লাম) বললেন, “যে ব্যক্তি শুধুমাত্র আল্লাহর কালিমাকে উঁচু করার জন্য লড়াই করে তার লড়াই-ই আল্লাহর পথে।”




সহিহ আল-বুখারি ৪৫৬৩ থেকে: ইবনে আব্বাস ﵄রাদিয়াল্লাহু আনহুমা থেকে বর্ণিত। حَسْبُنَا اللَّهُ وَنِعْمَ الْوَكِيلُ কথাটি ইবরাহিম ﵇আলাইহিস সালাম বলেছিলেন যখন তিনি আগুনে নিক্ষিপ্ত হয়েছিলেন। আর মুহাম্মাদ ﷺসল্লাল্লাহু আলাইহি ওয়াসাল্লাম এ কথাটি বলেছিলেন যখন লোকেরা বলল,



নিশ্চয় শত্রুরা তোমাদের বিরুদ্ধে সাজ-সরঞ্জামের সমাবেশ করেছে, সুতরাং তোমরা তাদেরকে ভয় করো। এ কথা শুনে ইমানদারদের ইমান বেড়ে গেল এবং তারা বলল: حَسْبُنَا اللَّهُ وَنِعْمَ الْوَكِيلُ আমাদের জন্য আল্লাহই যথেষ্ট আর তিনি কতই না উত্তম কামিয়াবি দানকারী। (সুরা আলে ইমরান ৩:১৭৩)













হাদিস ৩২২
সুনান আবু দাউদ ৪৩৪৪



عَنْ أَبِي سَعِيدٍ الْخُدْرِيِّ قَالَ قَالَ رَسُولُ اللَّهِ صَلَّى اللهُ عَلَيْهِ وَسَلَّمَ أَفْضَلُ الْجِهَادِ كَلِمَةُ عَدْلٍ عِنْدَ سُلْطَانٍ جَائِرٍ أَوْ أَمِيرٍ جَائِرٍ





আবু সাইদ খুদরি ﵁রাদিয়াল্লাহু আনহু থেকে বর্ণিত। তিনি বলেন: রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “স্বৈরাচারী জালিম বাদশাহ বা জালিম শাসকের সামনে সত্য কথা বলা সর্বোত্তম জিহাদ।”




সুনান আবু দাউদ ১৫৩৭ থেকে: নবি কারিম ﷺসল্লাল্লাহু আলাইহি ওয়াসাল্লাম যখন কোনো সম্প্রদায় দ্বারা ক্ষতিগ্রস্ত হওয়ার আশঙ্কা করতেন, তখন বলতেন اللَّهُمَّ إِنَّا نَجْعَلُكَ فِي نُحُورِهِمْ وَنَعُوذُ بِكَ مِنْ شُرُورِهِمْ (হে আল্লাহ! আমরা তোমাকে তাদের মোকাবেলায় দাঁড় করালাম এবং তাদের অনিষ্ট থেকে আমরা তোমার নিকট আশ্রয় চাই)।









হাদিস ৩২৩
সুনান আবু দাউদ ২৫০৪



عَنْ أَنَسٍ أَنَّ النَّبِيَّ صَلَّى اللهُ عَلَيْهِ وَسَلَّمَ قَالَ جَاهِدُوا الْمُشْرِكِينَ بِأَمْوَالِكُمْ وَأَنْفُسِكُمْ وَأَلْسِنَتِكُمْ





আনাস ﵁রাদিয়াল্লাহু আনহু থেকে বর্ণিত। নবি কারিম ﷺসল্লাল্লাহু আলাইহি ওয়াসাল্লাম বলেছেন, “তোমাদের মাল, তোমাদের প্রাণ এবং তোমাদের জবান দিয়ে মুশরিকদের বিরুদ্ধে জিহাদ করো।”




জবান দিয়ে জিহাদ হচ্ছে প্রকাশ্যে কথা বলে বা বক্তৃতার মাধ্যমে জিহাদ করা। আর বই, পত্রিকা ও অন্যান্য লেখনির মাধ্যমে জিহাদ করাও হচ্ছে জবান দিয়ে জিহাদ করা।

কথা ও লেখনির মাধ্যমে দাওয়াত ও প্রচার জিহাদের গুরুত্বপূর্ণ অধ্যায়। এ দাওয়াত পূর্ণাঙ্গ ইসলামের দিকে হতে হবে। এ কাজকে সুরা আস-সফে ব্যবসা বলা হয়েছে। আল্লাহর সাথে এ ব্যবসায় সর্বদাই লাভ।









হাদিস ৩২৪
সুনান আবু দাউদ ২৫৩৩



عَنْ أَبِي هُرَيْرَةَ قَالَ قَالَ رَسُولُ اللَّهِ صَلَّى اللهُ عَلَيْهِ وَسَلَّمَ الْجِهَادُ وَاجِبٌ عَلَيْكُمْ مَعَ كُلِّ أَمِيرٍ بَرًّا كَانَ أَوْ فَاجِرًا وَالصَّلَاةُ وَاجِبَةٌ عَلَيْكُمْ خَلْفَ كُلِّ مُسْلِمٍ بَرًّا كَانَ أَوْ فَاجِرًا وَإِنْ عَمِلَ الْكَبَائِرَ وَالصَّلَاةُ وَاجِبَةٌ عَلَى كُلِّ مُسْلِمٍ بَرًّا كَانَ أَوْ فَاجِرًا وَإِنْ عَمِلَ الْكَبَائِرَ





আবু হুরায়রা ﵁রাদিয়াল্লাহু আনহু থেকে বর্ণিত। তিনি বলেন: রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “প্রত্যেক আমিরের অধীনে জিহাদ করা তোমাদের উপর ওয়াজিব, চাই সে আমির নেককার হোক বা পাপী হোক। প্রত্যেক ইমামের পিছনে জামাআতে নামাজ পড়া তোমাদের জন্য ওয়াজিব, চাই সে ইমাম নেককার হোক বা পাপী হোক, এমনকি কাবিরা গুনাহ করলেও। এমন প্রত্যেক ব্যক্তির জানাজা পড়া তোমাদের উপর ওয়াজিব, চাই সে ব্যক্তি নেককার হোক বা পাপী হোক, এমনকি কাবিরা গুনাহ করলেও।”









হাদিস ৩২৫
সহিহ আল-বুখারি ২৮৪৩



حَدَّثَنِي زَيْدُ بْنُ خَالِدٍ أَنَّ رَسُولَ اللَّهِ صَلَّى اللهُ عَلَيْهِ وَسَلَّمَ قَالَ مَنْ جَهَّزَ غَازِيًا فِي سَبِيلِ اللَّهِ فَقَدْ غَزَا وَمَنْ خَلَفَ غَازِيًا فِي سَبِيلِ اللَّهِ بِخَيْرٍ فَقَدْ غَزَا





যায়িদ ইবনে খালিদ ﵁রাদিয়াল্লাহু আনহু থেকে বর্ণিত। রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “যে ব্যক্তি আল্লাহর পথে জিহাদকারীকে যুদ্ধ-সরঞ্জাম দিয়ে যুদ্ধের জন্য প্রস্তুত করে দেয়, সে যেন নিজেই জিহাদ করল। আর যে লোক আল্লাহর পথের মুজাহিদের অনুপস্থিতিতে তার পরিবার-পরিজনকে উত্তমরূপে দেখাশোনা করল, সেও যেন নিজেই জিহাদ করল।”




সহিহ মুসলিম ১৮৯৭/১৩৯ থেকে: সুলাইমান ইবনে বুরায়দাহ তার পিতা থেকে বর্ণনা করেন। তিনি বলেন: রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “(জিহাদে রত) মুজাহিদদের রমণীগণ বাড়িতে অবস্থানকারী লোকদের কাছে তাদের মায়ের ন্যায় হারাম। বাড়িতে অবস্থানকারী যে ব্যক্তিই কোনো মুজাহিদের পক্ষে তার পরিবারবর্গের দেখাশোনার দায়িত্বে থাকে এবং তাতে সে কোনোরূপ খেয়ানত করে, তবে কিয়ামতের দিন সেই মুজাহিদকে তার সম্মুখে দাঁড় করানো হবে এবং সে তার (খেয়ানতকারীর) নেক আমল থেকে যে পরিমাণ ইচ্ছা নিয়ে যাবে। তোমাদের ধারণা কী?” (অর্থাৎ সেই মুজাহিদ খিয়ানতকারীর সমস্ত নেক আমল নিয়ে নিবে)









হাদিস ৩২৬
সহিহ আল-বুখারি ৩০২৯



عَنْ أَبِي هُرَيْرَةَ قَالَ سَمَّى النَّبِيُّ صَلَّى اللهُ عَلَيْهِ وَسَلَّمَ الْحَرْبَ خَدْعَةً





আবু হুরায়রা ﵁রাদিয়াল্লাহু আনহু থেকে বর্ণিত। তিনি বলেন: নবি কারিম ﷺসল্লাল্লাহু আলাইহি ওয়াসাল্লাম যুদ্ধকে কৌশল নামে অভিহিত করেছেন।




সহিহ আল-বুখারি ২৯৪৭ থেকে: কাব ইবনে মালিক ﵁রাদিয়াল্লাহু আনহু থেকে বর্ণিত আছে যে, (যে সময় তিনি রাসুলুল্লাহ ﷺসল্লাল্লাহু আলাইহি ওয়াসাল্লাম-এর সাথে যুদ্ধে যাত্রা থেকে পিছিয়ে ছিলেন) রাসুলুল্লাহ ﷺসল্লাল্লাহু আলাইহি ওয়াসাল্লাম যখনই কোনো স্থানে যুদ্ধে যাওয়ার সংকল্প করতেন, তখন বাহ্যিকভাবে অন্য কোনো স্থানে যাওয়ার সংকল্প দেখাতেন।

মুসলমানরা যুদ্ধে এমন সব পদ্ধতি অবলম্বন করতে পারে যাতে ইসলামের দুশমনরা তাদের প্রকৃত উদ্দেশ্য বুঝতে না পারে। আর একেই “খাদআহ” বা চালবাজি বলা হয়। আহজাবের যুদ্ধে নাইম ইবনে মাসউদ রাসুলুল্লাহ ﷺসল্লাল্লাহু আলাইহি ওয়াসাল্লাম-এর অনুমতিক্রমে সেই পন্থাই অবলম্বন করেছিলেন। তবে প্রকাশ্যে মিথ্যা বলা ও প্রচার করা “খাদআহ” নয়।









হাদিস ৩২৭
সহিহ আল-বুখারি ৫৬৭৯



عَنْ رُبَيِّعَ بِنْتِ مُعَوِّذِ ابْنِ عَفْرَاءَ قَالَتْ كُنَّا نَغْزُو مَعَ رَسُولِ اللَّهِ صَلَّى اللهُ عَلَيْهِ وَسَلَّمَ نَسْقِي الْقَوْمَ وَنَخْدُمُهُمْ وَنَرُدُّ الْقَتْلَى وَالْجَرْحَى إِلَى الْمَدِينَةِ





রুবাইয়্যি বিনতে মু’য়াওয়েজ ইবনে আফরা ﵂রাদিয়াল্লাহু আনহা বর্ণনা করেছেন, আমরা মহিলারা রাসুলুল্লাহ ﷺসল্লাল্লাহু আলাইহি ওয়াসাল্লাম-এর সাথে জিহাদে অংশগ্রহণ করতাম। লোকদেরকে পানি পান করাতাম, তাদের সেবা-যত্ন করতাম এবং নিহত ও আহতদের মদিনায় পাঠাতাম।









হাদিস ৩২৮
সহিহ আল-বুখারি ৩০১৫



عَنِ ابْنِ عُمَرَ قَالَ وُجِدَتِ امْرَأَةٌ مَقْتُولَةً فِي بَعْضِ مَغَازِي رَسُولِ اللَّهِ صَلَّى اللهُ عَلَيْهِ وَسَلَّمَ فَنَهَى رَسُولُ اللَّهِ صَلَّى اللهُ عَلَيْهِ وَسَلَّمَ عَنْ قَتْلِ النِّسَاءِ وَالصِّبْيَانِ





ইবনে উমর ﵁রাদিয়াল্লাহু আনহু থেকে বর্ণিত। তিনি বলেন: রাসুলুল্লাহ ﷺসল্লাল্লাহু আলাইহি ওয়াসাল্লাম-এর কোনো এক যুদ্ধে একজন নারীকে নিহত অবস্থায় পাওয়া গেল। ফলে তিনি যুদ্ধে নারী এবং শিশুদের হত্যা করতে নিষেধ করে দিলেন।




সহিহ আল-বুখারি ২৫৫৯ থেকে: নবি ﷺসল্লাল্লাহু আলাইহি ওয়াসাল্লাম বলেছেন, “তোমরা কেউ যখন লড়াই করবে (যুদ্ধের ময়দানে) তখন মুখমণ্ডলে আঘাত করা থেকে বিরত থাকবে।”









হাদিস ৩২৯
শুআবুল ইমান ৩৯৮৮



عَنِ ابْنِ عَائِذٍ يَقُولُ خَرَجَ رَسُولُ اللهِ صَلَّى اللَّهُ عَلَيْهِ وَسَلَّمَ فِي جَنَازَةِ رَجُلٍ فَلَمَّا وَضَعَ قَالَ عُمَرُ بْنُ الْخَطَّابِ رَضِيَ اللهُ عَنْهُ لَا تُصَلِّ عَلَيْهِ يَا رَسُولَ اللهِ فَإِنَّهُ رَجُلٌ فَاجِرٌ فَالْتَفَتَ رَسُولُ اللهِ صَلَّى اللَّهُ عَلَيْهِ وَسَلَّمَ إِلَى النَّاسِ فَقَالَ هَلْ رَآهُ أَحَدٌ مِنْكُمْ عَلَى عَمَلِ الْإِسْلَامِ فَقَالَ رَجُلٌ نَعَمْ يَا رَسُولَ اللهِ حَرَسَ لَيْلَةً فِي سَبِيلِ اللهِ فَصَلَّى عَلَيْهِ رَسُولُ اللهِ صَلَّى اللَّهُ عَلَيْهِ وَسَلَّمَ وَحَثَى عَلَيْهِ التُّرَابَ وَقَالَ أَصْحَابُكَ يَظُنُّونَ أَنَّكَ مِنْ أَهْلِ النَّارِ وَأَنَا أَشْهَدُ أَنَّكَ مِنْ أَهْلِ الْجَنَّةِ وَقَالَ يَا عُمَرُ إِنَّكَ لَا تَسْأَلُ عَنْ أَعْمَالِ النَّاسِ وَلَكِنْ تَسْأَلُ عَنِ الْفِطْرَةِ





ইবনে আইজ ﵁রাদিয়াল্লাহু আনহু থেকে বর্ণিত। তিনি বলেন: একদা রাসুলুল্লাহ ﷺসল্লাল্লাহু আলাইহি ওয়াসাল্লাম এক ব্যক্তির জানাজা পড়ার জন্য বের হলেন। যখন জানাজা রাখা হলো তখন উমর ইবনে খাত্তাব ﵁রাদিয়াল্লাহু আনহু বললেন: ইয়া রাসুলাল্লাহ, লোকটি পাপী, তার জানাজা পড়বেন না। রাসুলুল্লাহ ﷺসল্লাল্লাহু আলাইহি ওয়াসাল্লাম উপস্থিত জনতাকে লক্ষ্য করে বললেন, “তোমাদের মধ্যে কেউ কি এই লোকটিকে ইসলামের কোনো কাজ করতে দেখেছ?” তখন এক ব্যক্তি বলে উঠল, হ্যাঁ, ইয়া রাসুলাল্লাহ, সে একরাত আল্লাহর পথে পাহারা দিয়েছিল। এ কথা শুনে রাসুলুল্লাহ ﷺসল্লাল্লাহু আলাইহি ওয়াসাল্লাম তার জানাজা পড়ালেন এবং তার কবরে মাটি দিলেন। আর মৃত ব্যক্তিকে উদ্দেশ্য করে বললেন, “তোমার সাথিরা ধারণা করছে তুমি জাহান্নামি, কিন্তু আমি সাক্ষ্য দিচ্ছি তুমি জান্নাতি।” তারপর তিনি উমর ﵁রাদিয়াল্লাহু আনহু-কে লক্ষ্য করে বললেন, “হে উমর, মানুষের আমল সম্পর্কে তোমাকে জিজ্ঞাসা করা হবে না। বরং স্বভাব ধর্ম ইসলাম সম্পর্কে জিজ্ঞাসা করা হবে।”




এ হাদিস থেকে দুইটি বিষয় প্রণিধানযোগ্য।


	আল্লাহর পথে জিহাদের মর্তাবা কতো বেশি! একটি রাতের পাহারাদারীর কারণে পাপী ব্যক্তিকেও রাসুলুল্লাহ ﷺসল্লাল্লাহু আলাইহি ওয়াসাল্লাম জান্নাতি হিসেবে ঘোষণা দিচ্ছেন।

	অন্যে কী কী গুনাহ করল তা দেখা বা বলা আমার জন্য ঠিক নয়, কারণ এজন্য আমাকে হিসেব দিতে হবে না বা জিজ্ঞাসাও করা হবে না। বরং আমার কাজের হিসাব আমাকেই দিতে হবে।











হাদিস ৩৩০
সহিহ আল-বুখারি ৭২২৭



عَنْ أَبِي هُرَيْرَةَ أَنَّ رَسُولَ اللَّهِ صَلَّى اللهُ عَلَيْهِ وَسَلَّمَ قَالَ وَالَّذِي نَفْسِي بِيَدِهِ وَدِدْتُ إِنِّي لَأُقَاتِلُ فِي سَبِيلِ اللهِ فَأُقْتَلُ ثُمَّ أُحْيَا ثُمَّ أُقْتَلُ ثُمَّ أُحْيَا ثُمَّ أُقْتَلُ ثُمَّ أُحْيَا ثُمَّ أُقْتَلُ ثُمَّ أُحْيَا





আবু হুরায়রা ﵁রাদিয়াল্লাহু আনহু থেকে বর্ণিত। রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “যার হাতে আমার প্রাণ, সেই সত্তার কসম! আমি একান্তভাবে কামনা করি যে, আল্লাহর রাস্তায় জিহাদ করতে থাকি আর শহিদ হই, আবার জীবিত হই, আবার শহিদ হই, আবার জীবিত হই, আবার শহিদ হই।”




জামি আত-তিরমিজি ১৬৫০-এর বর্ণনা থেকে: রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “যে ব্যক্তি আল্লাহর পথে উটের দুধ দোহনের সময় (অর্থাৎ অল্প সময়)-এর জন্যও লড়াই করে, তার জন্য জান্নাত ওয়াজিব হয়ে যায়।”









হাদিস ৩৩১
সহিহ আল-বুখারি ৪০৯২



عَنْ أَنَسِ بْنِ مَالِكٍ يَقُولُ لَمَّا طُعِنَ حَرَامُ بْنُ مِلْحَانَ وَكَانَ خَالَهُ يَوْمَ بِئْرِ مَعُونَةَ قَالَ بِالدَّمِ هَكَذَا فَنَضَحَهُ عَلَى وَجْهِهِ وَرَأْسِهِ ثُمَّ قَالَ فُزْتُ وَرَبِّ الْكَعْبَةِ





আনাস ইবনে মালিক ﵁রাদিয়াল্লাহু আনহু থেকে বর্ণিত। তিনি বলেন: বীরে মাউনার দুর্ঘটনার দিন হারাম ইবনে মিলহানকে (যিনি তার মামা ছিলেন) বর্শা বিদ্ধ করা হলে তিনি এভাবে রক্ত নিয়ে নিজের মুখমণ্ডলে ও মাথায় মেখে বললেন: কাবার রবের শপথ! আমি সফলকাম হয়েছি।




জাবির ইবনে আব্দুল্লাহ ﵁রাদিয়াল্লাহু আনহু থেকে বর্ণিত। তিনি বলেন: উহুদ যুদ্ধের দিন এক লোক নবি কারিম ﷺসল্লাল্লাহু আলাইহি ওয়াসাল্লাম-কে বলল: বলুন তো শহিদ হলে আমি কোথায় থাকবো? তিনি (নবি ﷺসল্লাল্লাহু আলাইহি ওয়াসাল্লাম) বললেন, “জান্নাতে থাকবে।” তখন সে তার হাতের খেজুরগুলো (যা সে খাচ্ছিল) ছুঁড়ে ফেলে দিয়ে যুদ্ধ করতে করতে শহিদ হয়ে গেল। (সহিহ আল-বুখারি ৪০৪৬)

কোনো মুসলিম দেশের মুসলিম সৈনিক যদি এ নিয়তে সীমান্ত পাহারা দেয় যে, মুসলিম দেশ টিকে থাকলে মুসলিমগণ ইসলামের বিধি-বিধান স্বাধীনভাবে পালন করতে পারবে তাহলে সীমান্ত পাহারার জন্য যে মর্যাদা হাদিসে উল্লেখ করা হয়েছে তা তিনি পাবেন ইনশাআল্লাহ। আবার তার দেশ কোনো অমুসলিম দেশ কর্তৃক আক্রান্ত হলে তিনি ঐ নিয়তেই লড়াই করবেন এবং এতে শহিদ হতে হলেও তিনি সেজন্য প্রস্তুত, তবে লড়াইয়ের জন্য ও শহিদের জন্য যে মর্যাদা কুরআন ও হাদিসে রয়েছে তা তিনি পাবেন ইনশাআল্লাহ।









হাদিস ৩৩২
জামি আত-তিরমিজি ১৬৬৮



عَنْ أَبِي هُرَيْرَةَ قَالَ قَالَ رَسُولُ اللَّهِ صَلَّى اللَّهُ عَلَيْهِ وَسَلَّمَ مَا يَجِدُ الشَّهِيدُ مِنْ مَسِّ الْقَتْلِ إِلَّا كَمَا يَجِدُ أَحَدُكُمْ مِنْ مَسِّ الْقَرْصَةِ





আবু হুরায়রা ﵁রাদিয়াল্লাহু আনহু থেকে বর্ণিত। তিনি বলেন: রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “তোমাদের মধ্যে কেউ যেরূপ দংশনে ব্যথা পায়, শহিদ ব্যক্তি সেরূপ ছাড়া নিহত হওয়ার ব্যথা অনুভব করে না।”









হাদিস ৩৩৩
সহিহ মুসলিম ১৯০৯/১৫৭



عَنْ سَهْلِ بْنِ أَبِي أُمَامَةَ بْنِ سَهْلِ بْنِ حُنَيْفٍ حَدَّثَهُ عَنْ أَبِيهِ عَنْ جَدِّهِ أَنَّ النَّبِيَّ صَلَّى اللهُ عَلَيْهِ وَسَلَّمَ قَالَ مَنْ سَأَلَ اللهَ الشَّهَادَةَ بِصِدْقٍ بَلَّغَهُ اللهُ مَنَازِلَ الشُّهَدَاءِ وَإِنْ مَاتَ عَلَى فِرَاشِهِ





সহল (ইবনে আবু উমামা ইবনে সহল ইবনে হুনাইফ) তার পিতা থেকে, তিনি তার দাদা থেকে বর্ণনা করেন। নবি কারিম ﷺসল্লাল্লাহু আলাইহি ওয়াসাল্লাম বলেছেন, “যে ব্যক্তি খালেস নিয়তে শাহাদাত চায় তার মৃত্যু বিছানায় হলেও আল্লাহ তাকে শহিদের আবাস স্থলে পৌঁছিয়ে দেন (অর্থাৎ শহিদের মর্যাদা দান করবেন)।”









হাদিস ৩৩৪
সহিহ আল-বুখারি ২৮১৭



عَنْ أَنَسِ بْنِ مَالِكٍ عَنِ النَّبِيِّ صَلَّى اللهُ عَلَيْهِ وَسَلَّمَ قَالَ مَا أَحَدٌ يَدْخُلُ الْجَنَّةَ يُحِبُّ أَنْ يَرْجِعَ إِلَى الدُّنْيَا وَلَهُ مَا عَلَى الْأَرْضِ مِنْ شَيْءٍ إِلَّا الشَّهِيدُ يَتَمَنَّى أَنْ يَرْجِعَ إِلَى الدُّنْيَا فَيُقْتَلَ عَشْرَ مَرَّاتٍ لِمَا يَرَى مِنَ الْكَرَامَةِ





আনাস ইবনে মালিক ﵁রাদিয়াল্লাহু আনহু থেকে বর্ণিত। নবি কারিম ﷺসল্লাল্লাহু আলাইহি ওয়াসাল্লাম বলেছেন, “জান্নাতে প্রবেশের পর একমাত্র শহিদ ছাড়া অন্য কেউ দুনিয়াতে ফিরে আসতে চাইবে না, অথচ তার জন্য দুনিয়ার সবকিছুই (জান্নাতে) থাকবে। সে দুনিয়ায় ফিরে এসে দশবার শহিদ হওয়ার আকাঙ্ক্ষা করবে। কেননা বাস্তবে সে শহিদের মর্যাদা সেখানে (জান্নাতে) দেখতে পাবে।”




জামি আত-তিরমিজি ১৬৬৩ থেকে: মিকদাম ইবনে মাদিকারিব ﵁রাদিয়াল্লাহু আনহু থেকে বর্ণিত। তিনি বলেন: রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “আল্লাহর নিকট শহিদের ছয়টি মর্যাদা। প্রথম রক্তপাতেই তার গুনাহ মাফ করে দেওয়া হয়, জান্নাতে তার স্থান তাকে দেখানো হয়, তাকে কবরের আজাব থেকে রক্ষা করা হয়, বড় বিপদ-আপদ থেকে সে নিরাপদ থাকে, তার মাথায় আকর্ষণীয় একটি মুকুট দেওয়া হয় যার একটি মণিমুক্তা দুনিয়া এবং দুনিয়ার মধ্যে যা আছে তার চাইতে উত্তম, টানা চোখ বিশিষ্ট বাহাত্তর জন হুরের সাথে বিয়ে দেওয়া হবে এবং তাকে তার সত্তর জন আত্মীয়ের শাফায়াতের অনুমতি দেওয়া হবে।”









হাদিস ৩৩৫
সুনান আবু দাউদ ৪৭৭২



عَنْ سَعِيدِ بْنِ زَيْدٍ عَنِ النَّبِيِّ صَلَّى اللهُ عَلَيْهِ وَسَلَّمَ قَالَ مَنْ قُتِلَ دُونَ مَالِهِ فَهُوَ شَهِيدٌ وَمَنْ قُتِلَ دُونَ أَهْلِهِ أَوْ دُونَ دَمِهِ أَوْ دُونَ دِينِهِ فَهُوَ شَهِيدٌ





সাইদ ইবনে যায়িদ ﵁রাদিয়াল্লাহু আনহু নবি কারিম ﷺসল্লাল্লাহু আলাইহি ওয়াসাল্লাম থেকে বর্ণনা করেন। তিনি (নবি ﷺসল্লাল্লাহু আলাইহি ওয়াসাল্লাম) বলেছেন, “যে ব্যক্তি তার সম্পদ রক্ষা করতে গিয়ে নিহত হয় সে শহিদ; যে তার পরিবার রক্ষা করতে গিয়ে নিহত হয়, সে শহিদ। যে ব্যক্তি আত্মরক্ষা করতে গিয়ে নিহত হয়, সে শহিদ; এবং যে ব্যক্তি দীনের খাতিরে নিহত হয় সে শহিদ।”




সহিহ আল-বুখারি ৭২০ থেকে: নবি কারিম ﷺসল্লাল্লাহু আলাইহি ওয়াসাল্লাম বলেছেন, “পানিতে ডুবে, কলেরায়, প্লেগে, ভূমি ধসে বা চাপা পড়ে মৃত ব্যক্তিরা শহিদ।”









হাদিস ৩৩৬
সহিহ মুসলিম ১৯১০/১৫৮



عَنْ أَبِي هُرَيْرَةَ قَالَ قَالَ رَسُولُ اللهِ صَلَّى اللهُ عَلَيْهِ وَسَلَّمَ مَنْ مَاتَ وَلَمْ يَغْزُ وَلَمْ يُحَدِّثْ بِهِ نَفْسَهُ مَاتَ عَلَى شُعْبَةٍ مِنْ نِفَاقٍ





আবু হুরায়রা ﵁রাদিয়াল্লাহু আনহু থেকে বর্ণিত। তিনি বলেন: রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “যে লোক জিহাদ করল না বা অন্তরে জিহাদের বাসনা রাখল না, এ অবস্থায় মৃত্যুবরণ করলে সে যেন মুনাফিক অবস্থায় মৃত্যুবরণ করল।”




ব্যক্তিগতভাবে জিহাদ না করার পরিণাম কী হবে তা এখানে বলা হয়েছে। আর সমষ্টিগতভাবে মুসলমানরা জিহাদ ছেড়ে দিলে তার পরিণাম কী হবে তা বলা হয়েছে সুনান আবু দাউদে।

ইবনে উমর ﵁রাদিয়াল্লাহু আনহু থেকে বর্ণিত। তিনি বলেন: আমি রাসুলুল্লাহ ﷺসল্লাল্লাহু আলাইহি ওয়াসাল্লাম-কে বলতে শুনেছি, “যখন তোমরা ‘ইনাহ’-এর সাথে বেচাকেনা করবে, গরু পালনে লেগে যাবে, কৃষি কাজে ব্যস্ত হয়ে যাবে এবং দীনের জন্য জিহাদ করা ছেড়ে দিবে, তখন আল্লাহ তোমাদের উপর লাঞ্ছনা ও গোলামি চাপিয়ে দিবেন। আর যতক্ষণ পর্যন্ত তোমরা দীনের দিকে ফিরে না আসবে ততক্ষণ তা দূর হবে না।” (সুনান আবু দাউদ ৩৪৬২)

“ইনাহ” সুদের মতো এক ধরনের ক্রয়-বিক্রয়।










আল্লাহর পথে খরচ



হাদিস ৩৩৭
জামি আত-তিরমিজি ১৬২৫



عَنْ خُرَيْمِ بْنِ فَاتِكٍ قَالَ قَالَ رَسُولُ اللَّهِ صَلَّى اللَّهُ عَلَيْهِ وَسَلَّمَ مَنْ أَنْفَقَ نَفَقَةً فِي سَبِيلِ اللَّهِ كُتِبَتْ لَهُ بِسَبْعِ مِائَةِ ضِعْفٍ





খুরাইম ইবনে ফাতিক ﵁রাদিয়াল্লাহু আনহু থেকে বর্ণিত। তিনি বলেন: রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “যে ব্যক্তি আল্লাহর পথে বিন্দুমাত্র খরচ করবে, তার জন্য সাতশত গুণ বেশি সওয়াব লিখে দেওয়া হবে।”









হাদিস ৩৩৮
সুনান ইবনে মাজাহ ২৭৬১



عَنْ عَلِيِّ بْنِ أَبِي طَالِبٍ وَأَبِي الدَّرْدَاءِ وَأَبِي هُرَيْرَةَ وَأَبِي أُمَامَةَ الْبَاهِلِيِّ وَعَبْدِ اللَّهِ بْنِ عُمَرَ وَعَبْدِ اللَّهِ بْنِ عَمْرٍو وَجَابِرِ بْنِ عَبْدِ اللَّهِ وَعِمْرَانَ بْنِ الْحُصَيْنِ كُلُّهُمْ يُحَدِّثُ عَنْ رَسُولِ اللَّهِ صَلَّى اللهُ عَلَيْهِ وَسَلَّمَ أَنَّهُ قَالَ مَنْ أَرْسَلَ بِنَفَقَةٍ فِي سَبِيلِ اللَّهِ وَأَقَامَ فِي بَيْتِهِ فَلَهُ بِكُلِّ دِرْهَمٍ سَبْعُمِائَةِ دِرْهَمٍ وَمَنْ غَزَا بِنَفْسِهِ فِي سَبِيلِ اللَّهِ وَأَنْفَقَ فِي وَجْهِ ذَلِكَ فَلَهُ بِكُلِّ دِرْهَمٍ سَبْعُمِائَةِ أَلْفِ دِرْهَمٍ ثُمَّ تَلَا هَذِهِ الْآيَةَ وَاللَّهُ يُضَاعِفُ لِمَنْ يَشَاءُ





আলি ইবনে আবু তালিব, আবু দারদা, আবু হুরায়রা, আবু উমামা বাহেলি, আব্দুল্লাহ ইবনে উমর, আব্দুল্লাহ ইবনে আমর, জাবির ইবনে আব্দুল্লাহ ও ইমরান ইবনে হুসাইন ﵄রাদিয়াল্লাহু আনহুমা সকলেই রাসুলুল্লাহ ﷺসল্লাল্লাহু আলাইহি ওয়াসাল্লাম থেকে বর্ণনা করেছেন। তিনি বলেছেন, “যে ব্যক্তি বাড়িতে বসে থেকেই আল্লাহর পথে দান পাঠায় তার জন্য প্রত্যেক দিরহামে ৭০০ (সাতশত) দিরহামের সওয়াব হবে। আর যে ব্যক্তি নিজেই আল্লাহর পথে জিহাদ করে এবং সেজন্য দান করে, তার জন্য প্রত্যেক দিরহামে ৭,০০,০০০ (সাত লক্ষ) দিরহামের সওয়াব হবে।” অতঃপর তিনি তেলাওয়াত করলেন, “আল্লাহ যার জন্য ইচ্ছা করেন বহুগুণে বৃদ্ধি করে দেন।” (সুরা আল-বাকারা ২:২৬১)




জামি আত-তিরমিজি ৩৭০১ থেকে: রাসুলুল্লাহ ﷺসল্লাল্লাহু আলাইহি ওয়াসাল্লাম যখন তাবুক যুদ্ধের প্রস্তুতি নিয়েছিলেন তখন উসমান ﵁রাদিয়াল্লাহু আনহু তাঁর জামার আস্তিনে পুরে এক হাজার দিনার (স্বর্ণমুদ্রা) নিয়ে রাসুল ﷺসল্লাল্লাহু আলাইহি ওয়াসাল্লাম-এর কাছে আসলেন এবং দিনারগুলো নবি ﷺসল্লাল্লাহু আলাইহি ওয়াসাল্লাম-এর কোলে ঢেলে দিলেন। (বর্ণনাকারী বলেন), আমি দেখলাম রাসুল ﷺসল্লাল্লাহু আলাইহি ওয়াসাল্লাম তাঁর কোলের মুদ্রাগুলো ওলট-পালট করছেন এবং বলতে লাগলেন, “আজকের পর উসমান যে আমলই করুক না কেন তা তার ক্ষতি করতে পারবে না।”









হাদিস ৩৩৯
জামি আত-তিরমিজি ১৬২৭



عَنْ أَبِي أُمَامَةَ قَالَ قَالَ رَسُولُ اللَّهِ صَلَّى اللَّهُ عَلَيْهِ وَسَلَّمَ أَفْضَلُ الصَّدَقَاتِ ظِلُّ فُسْطَاطٍ فِي سَبِيلِ اللَّهِ وَمَنِيحَةُ خَادِمٍ فِي سَبِيلِ اللَّهِ أَوْ طَرُوقَةُ فَحْلٍ فِي سَبِيلِ اللَّهِ





আবু উমামা ﵁রাদিয়াল্লাহু আনহু থেকে বর্ণিত। তিনি বলেন: রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “উত্তম দান হলো- আল্লাহর পথে ছায়ার জন্য একটি তাবু দান করা, আল্লাহর পথে জিহাদকারীদের জন্য একজন খাদেম দেওয়া অথবা আল্লাহর পথে (মুজাহিদকে) উট দেওয়া।”









হাদিস ৩৪০
সহিহ আল-বুখারি ৫৩৫২



عَنْ أَبِي هُرَيْرَةَ أَنَّ رَسُولَ اللَّهِ صَلَّى اللهُ عَلَيْهِ وَسَلَّمَ قَالَ قَالَ اللَّهُ أَنْفِقْ يَا ابْنَ آدَمَ أُنْفِقْ عَلَيْكَ





আবু হুরায়রা ﵁রাদিয়াল্লাহু আনহু থেকে বর্ণিত। রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “আল্লাহ তায়ালা বলেন, ‘হে আদম সন্তান, খরচ করো, তোমার জন্য খরচ করা হবে।’ অর্থাৎ মহান আল্লাহ তার জন্য খরচ করবেন।”




উমর ﵁রাদিয়াল্লাহু আনহু বলেন: যখনই রাসুলুল্লাহ ﷺসল্লাল্লাহু আলাইহি ওয়াসাল্লাম-এর কাছে দুটি দিরহাম জমা হতো তখনই তিনি তার একটি দিরহাম দিয়ে খাদ্য ক্রয় করতেন এবং অন্যটি তিনি দান করতেন (অর্থাৎ একটি সংসারের জন্য এবং অপরটি সমাজের জন্য ব্যয় করতেন)।১ (মুসলমানী নেসাব, পৃষ্ঠা ১১২)









হাদিস ৩৪১
সহিহ আল-বুখারি ১৪১০



عَنْ أَبِي هُرَيْرَةَ قَالَ قَالَ رَسُولُ اللَّهِ صَلَّى اللهُ عَلَيْهِ وَسَلَّمَ مَنْ تَصَدَّقَ بِعَدْلِ تَمْرَةٍ مِنْ كَسْبٍ طَيِّبٍ وَلاَ يَقْبَلُ اللَّهُ إِلَّا الطَّيِّبَ وَإِنَّ اللَّهَ يَتَقَبَّلُهَا بِيَمِينِهِ ثُمَّ يُرَبِّيهَا لِصَاحِبِهِ كَمَا يُرَبِّي أَحَدُكُمْ فَلُوَّهُ حَتَّى تَكُونَ مِثْلَ الْجَبَلِ





আবু হুরায়রা ﵁রাদিয়াল্লাহু আনহু থেকে বর্ণিত। তিনি বলেন: রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “যে ব্যক্তি হালাল উপার্জন থেকে একটি খেজুরের মূল্য পরিমাণ দান করে আর আল্লাহ পবিত্র বস্তু ছাড়া কিছু গ্রহণ করেন না। তবে আল্লাহ তা তাঁর (কুদরতি) ডান হাতে গ্রহণ করেন। অতঃপর তাকে তার দানকারীর জন্য বৃদ্ধি করতে থাকেন, যেরূপ তোমাদের কেউ তার অশ্ব শাবককে লালন পালন করতে থাকে। অবশেষে এক সময় তা পাহাড় সমতুল্য হয়ে যায়।”









হাদিস ৩৪২
সুনান আবু দাউদ ১৬৮৫



عَنْ عَائِشَةَ قَالَتْ قَالَ النَّبِيُّ صَلَّى اللهُ عَلَيْهِ وَسَلَّمَ إِذَا أَنْفَقَتِ الْمَرْأَةُ مِنْ بَيْتِ زَوْجِهَا غَيْرَ مُفْسِدَةٍ كَانَ لَهَا أَجْرُ مَا أَنْفَقَتْ وَلِزَوْجِهَا أَجْرُ مَا اكْتَسَبَ وَلِخَازِنِهِ مِثْلُ ذَلِكَ لَا يَنْقُصُ بَعْضُهُمْ أَجْرَ بَعْضٍ





আয়িশা ﵂রাদিয়াল্লাহু আনহা থেকে বর্ণিত। তিনি বলেন: নবি কারিম ﷺসল্লাল্লাহু আলাইহি ওয়াসাল্লাম বলেছেন, “যখন কোনো নারী (স্বামীর সম্পদ) নষ্ট করার ইচ্ছা না রেখে স্বামীর ঘর থেকে কিছু দান করে তবে দান করার কারণে সে সওয়াব পাবে এবং তার স্বামীও অনুরূপ সওয়াব পাবে। আর খাজাঞ্চি বা খাদেমও অনুরূপ সওয়াব পাবে কিন্তু এতে কারো সওয়াবে ঘাটতি হবে না।”




সহিহ আল-বুখারি ৫৩৫১ থেকে: নবি কারিম ﷺসল্লাল্লাহু আলাইহি ওয়াসাল্লাম বলেন, “পরকালে সওয়াবের আশায় কোনো মুসলিম তার পরিবার পরিজনের জন্য যা খরচ করে তা সবই তার পক্ষে সদাকা (দান) হয়ে যায়।”









হাদিস ৩৪৩
সহিহ আল-বুখারি ৬৯৭৫



عَنِ ابْنِ عَبَّاسٍ قَالَ قَالَ النَّبِيُّ صَلَّى اللهُ عَلَيْهِ وَسَلَّمَ الْعَائِدُ فِي هِبَتِهِ كَالْكَلْبِ يَعُودُ فِي قَيْئِهِ لَيْسَ لَنَا مَثَلُ السَّوْءِ





ইবনে আব্বাস ﵁রাদিয়াল্লাহু আনহু থেকে বর্ণিত। তিনি বলেন: নবি কারিম ﷺসল্লাল্লাহু আলাইহি ওয়াসাল্লাম বলেছেন, “দান করে আবার ফেরত নেওয়া ব্যক্তির তুলনা এমন কুকুরের সাথে হতে পারে, যে বমি করে তা আবার গলাধঃকরণ করে। এরূপ খারাপ দৃষ্টান্ত স্থাপন আমাদের শোভা পায় না।”









হাদিস ৩৪৪
সহিহ মুসলিম ২৯৮৪/৪৫



عَنْ أَبِي هُرَيْرَةَ عَنِ النَّبِيِّ صَلَّى اللهُ عَلَيْهِ وَسَلَّمَ قَالَ بَيْنَا رَجُلٌ بِفَلَاةٍ مِنَ الْأَرْضِ فَسَمِعَ صَوْتًا فِي سَحَابَةٍ اسْقِ حَدِيقَةَ فُلَانٍ فَتَنَحَّى ذَلِكَ السَّحَابُ فَأَفْرَغَ مَاءَهُ فِي حَرَّةٍ فَإِذَا شَرْجَةٌ مِنْ تِلْكَ الشِّرَاجِ قَدِ اسْتَوْعَبَتْ ذَلِكَ الْمَاءَ كُلَّهُ فَتَتَبَّعَ الْمَاءَ فَإِذَا رَجُلٌ قَائِمٌ فِي حَدِيقَتِهِ يُحَوِّلُ الْمَاءَ بِمِسْحَاتِهِ فَقَالَ لَهُ يَا عَبْدَ اللهِ مَا اسْمُكَ قَالَ فُلَانٌ لِلِاسْمِ الَّذِي سَمِعَ فِي السَّحَابَةِ فَقَالَ لَهُ يَا عَبْدَ اللهِ لِمَ تَسْأَلُنِي عَنِ اسْمِي فَقَالَ إِنِّي سَمِعْتُ صَوْتًا فِي السَّحَابِ الَّذِي هَذَا مَاؤُهُ يَقُولُ اسْقِ حَدِيقَةَ فُلَانٍ لِاسْمِكَ فَمَا تَصْنَعُ فِيهَا قَالَ أَمَّا إِذْ قُلْتَ هَذَا فَإِنِّي أَنْظُرُ إِلَى مَا يَخْرُجُ مِنْهَا فَأَتَصَدَّقُ بِثُلُثِهِ وَآكُلُ أَنَا وَعِيَالِي ثُلُثًا وَأَرُدُّ فِيهَا ثُلُثَهُ





আবু হুরায়রা ﵁রাদিয়াল্লাহু আনহু থেকে বর্ণিত। নবি কারিম ﷺসল্লাল্লাহু আলাইহি ওয়াসাল্লাম বলেন, “একদা এক ব্যক্তি এক শুষ্ক প্রান্তর দিয়ে হাঁটছিল। ঐ সময় সে একখণ্ড মেঘ থেকে একটা আওয়াজ শুনতে পেলো ‘অমুকের বাগানে পানি বর্ষাও।’ ফলে মেঘ খণ্ডটি এক দিকে এগিয়ে গেল এবং এক প্রস্তরময় ভূমিতে পানি বর্ষণ করল। অতঃপর পানি ছোট ছোট নালা দিয়ে বড় নালার দিকে অগ্রসর হলো। এভাবে এই পানি পুরো বাগানটাকে বেষ্টন করে নিল। ঐ ব্যক্তি পানির পিছন পিছন যেতে থাকলো। এমন সময় সে দেখল এক ব্যক্তি তার বাগানে দাঁড়িয়ে আছে। সে তার বেলচা দিয়ে পানিকে এদিক ওদিক ছিটিয়ে দিচ্ছে। সে ঐ ব্যক্তিকে জিজ্ঞেস করল: হে আল্লাহর বান্দা, তোমার নাম কী? সে উত্তরে ঐ নামই বলল যা সে মেঘ থেকে শুনতে পেয়েছিল। বাগানওয়ালা বলল: হে আল্লাহর বান্দা, কেন তুমি আমার নাম জানতে চাচ্ছ? সে বলল: যে মেঘ থেকে এই পানি বর্ষিত হয়েছে তাতে এক আওয়াজ শুনতে পেয়েছিলাম। তা ছিল এই যে, ‘অমুকের বাগানে পানি বর্ষাও।’ তাতে তোমার নামই বলা হয়েছিল। তাই তুমি বাগানে এমন কী আমল করেছ (যে তোমার এ মর্যাদা)? বাগানওয়ালা বলল: যখন তুমি জানতে চাচ্ছ তাহলে বলি, শোনো, এ বাগানে যা কিছু (ফল-ফসল) উৎপন্ন হয়, তা আমিই দেখাশোনা করি। উৎপন্ন ফসলকে তিনভাগে ভাগ করে এক ভাগ দান করে দিই, আমি ও আমার পরিবারের খাওয়ার জন্য এক ভাগ রাখি আর এক ভাগ এ বাগানে লাগাই।”









হাদিস ৩৪৫
সহিহ আল-বুখারি ১৪৩১



عَنِ ابْنِ عَبَّاسٍ قَالَ خَرَجَ النَّبِيُّ صَلَّى اللهُ عَلَيْهِ وَسَلَّمَ يَوْمَ عِيدٍ فَصَلَّى رَكْعَتَيْنِ لَمْ يُصَلِّ قَبْلُ وَلاَ بَعْدُ ثُمَّ مَالَ عَلَى النِّسَاءِ وَمَعَهُ بِلاَلٌ فَوَعَظَهُنَّ وَأَمَرَهُنَّ أَنْ يَتَصَدَّقْنَ فَجَعَلَتِ الْمَرْأَةُ تُلْقِي الْقُلْبَ وَالْخُرْصَ





ইবনে আব্বাস ﵁রাদিয়াল্লাহু আনহু থেকে বর্ণিত। তিনি বলেন: নবি কারিম ﷺসল্লাল্লাহু আলাইহি ওয়াসাল্লাম ইদের দিন বের হলেন এবং দুই রাকাত সালাত আদায় করলেন, এর আগে ও পরে কোনো সালাত আদায় করেন নি। এরপর তিনি বিলাল ﵁রাদিয়াল্লাহু আনহু-কে সাথে নিয়ে মহিলাদের কাছে গেলেন। তাদের উপদেশ দিলেন এবং সদাকা করার নির্দেশ দিলেন। তখন মহিলাগণ কানের দুল ও হাতের কঙ্কণ ছুঁড়ে ফেলতে লাগলেন।












সুনান ইবনে মাজাহ ৩৩৬১





শাসনব্যবস্থা



হাদিস ৩৪৬
সুনান আবু দাউদ ২৯৪৫



عَنِ الْمُسْتَوْرِدِ بْنِ شَدَّادٍ قَالَ سَمِعْتُ النَّبِيَّ صَلَّى اللهُ عَلَيْهِ وَسَلَّمَ يَقُولُ مَنْ كَانَ لَنَا عَامِلًا فَلْيَكْتَسِبْ زَوْجَةً فَإِنْ لَمْ يَكُنْ لَهُ خَادِمٌ فَلْيَكْتَسِبْ خَادِمًا فَإِنْ لَمْ يَكُنْ لَهُ مَسْكَنٌ فَلْيَكْتَسِبْ مَسْكَنًا قَالَ قَالَ أَبُو بَكْرٍ أُخْبِرْتُ أَنَّ النَّبِيَّ صَلَّى اللهُ عَلَيْهِ وَسَلَّمَ قَالَ مَنِ اتَّخَذَ غَيْرَ ذَلِكَ فَهُوَ غَالٌّ أَوْ سَارِقٌ





মুসতাওরিদ বিন সাদ্দাদ ﵁রাদিয়াল্লাহু আনহু থেকে বর্ণিত। তিনি বলেন: আমি নবি কারিম ﷺসল্লাল্লাহু আলাইহি ওয়াসাল্লাম-কে বলতে শুনেছি, “যে ব্যক্তি আমাদের শাসক (কর্মচারী) সে যেন একজন স্ত্রী গ্রহণ করে। যদি তার খাদেম না থাকে তবে সে যেন একজন খাদেম রাখে, যদি তার বাসগৃহ না থাকে তবে সে যেন একটি গৃহের ব্যবস্থা করে নেয়।” তিনি (মুসতাওরিদ) বলেন: আবু বকর ﵁রাদিয়াল্লাহু আনহু বলেছেন, আমি নবি ﷺসল্লাল্লাহু আলাইহি ওয়াসাল্লাম থেকে সংবাদ পেয়েছি, তিনি (নবি ﷺসল্লাল্লাহু আলাইহি ওয়াসাল্লাম) বলেছেন, “যে ব্যক্তি ইহা ছাড়া অন্য কিছু গ্রহণ করে সে বিশ্বাসঘাতক বা চোর।”




সহিহ আল-বুখারি ৩১১৮ থেকে: আনসারি মহিলা সাহাবি খাওলাহ ﵂রাদিয়াল্লাহু আনহা থেকে বর্ণিত। তিনি বলেন: আমি নবি কারিম ﷺসল্লাল্লাহু আলাইহি ওয়াসাল্লাম-কে বলতে শুনেছি, “নিশ্চয় কিছু লোক আছে যারা অন্যায়ভাবে আল্লাহর মাল খরচ করে। কিয়ামতের (বিচারের) দিন তাদের জন্য রয়েছে জাহান্নামের আগুন।”









হাদিস ৩৪৭
সহিহ আল-বুখারি ৭১৪৯



عَنْ أَبِي مُوسَى قَالَ دَخَلْتُ عَلَى النَّبِيِّ صَلَّى اللهُ عَلَيْهِ وَسَلَّمَ أَنَا وَرَجُلاَنِ مِنْ قَوْمِي فَقَالَ أَحَدُ الرَّجُلَيْنِ أَمِّرْنَا يَا رَسُولَ اللَّهِ وَقَالَ الآخَرُ مِثْلَهُ فَقَالَ إِنَّا لاَ نُوَلِّي هَذَا مَنْ سَأَلَهُ وَلاَ مَنْ حَرَصَ عَلَيْهِ





আবু মুসা ﵁রাদিয়াল্লাহু আনহু থেকে বর্ণিত। তিনি বলেন: আমি ও আমার গোত্রের দুইজন লোক নবি কারিম ﷺসল্লাল্লাহু আলাইহি ওয়াসাল্লাম-এর নিকট উপস্থিত হলাম। অতঃপর দুইজনের একজন বলল: হে আল্লাহর রাসুল, আমাকে শাসক (গভর্নর) হিসেবে নিয়োগ করুন। দ্বিতীয় জনও তাই বলল। তখন তিনি (নবি ﷺসল্লাল্লাহু আলাইহি ওয়াসাল্লাম) বললেন, “আমরা (শাসক হিসেবে) এমন লোককে নিয়োগ করবো না যে উহা চাইবে এবং তার জন্য লোভ করবে।”




জামি আত-তিরমিজি ২৩৭৬ থেকে: ইবনে কাব বিন মালিক আনসারি তার পিতা থেকে বর্ণনা করেন। তিনি বলেন: রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “দুইটি ক্ষুধার্ত নেকড়েকে ছাগলের পালের মধ্যে পাঠানো হলে যে ক্ষতি করবে, এক ব্যক্তির মাল ও সম্মানের লোভ, এর চেয়ে বেশি ক্ষতি করবে তার দীনের।”









হাদিস ৩৪৮
সহিহ মুসলিম ১৮২৫/১৬



عَنْ أَبِي ذَرٍّ قَالَ قُلْتُ يَا رَسُولَ اللهِ أَلَا تَسْتَعْمِلُنِي قَالَ فَضَرَبَ بِيَدِهِ عَلَى مَنْكِبِي ثُمَّ قَالَ يَا أَبَا ذَرٍّ إِنَّكَ ضَعِيفٌ وَإِنَّهَا أَمَانَةُ وَإِنَّهَا يَوْمَ الْقِيَامَةِ خِزْيٌ وَنَدَامَةٌ إِلَّا مَنْ أَخَذَهَا بِحَقِّهَا وَأَدَّى الَّذِي عَلَيْهِ فِيهَا





আবু যার ﵁রাদিয়াল্লাহু আনহু থেকে বর্ণিত। তিনি বলেন: আমি বললাম, ইয়া রাসুলাল্লাহ, আপনি কি আমাকে প্রশাসক পদ প্রদান করবেন না? তিনি তখন তাঁর হাত দিয়ে আমার কাঁধে আঘাত করে বললেন: হে আবু যার, তুমি দুর্বল অথচ এটি হচ্ছে একটি আমানত। আর কিয়ামতের দিন তা হবে লাঞ্ছনা ও অনুশোচনা। তবে যে এর হক সম্পূর্ণ আদায় করবে তার কথা ভিন্ন।




নবি কারিম ﷺসল্লাল্লাহু আলাইহি ওয়াসাল্লাম বলেছেন, “শীঘ্রই উম্মতের মধ্যে কিছু লোক দীনের জ্ঞান অর্জনে তৎপর হবে ও কুরআন শিক্ষা করবে এবং বলবে ‘আমরা আমির-ওমরাহদের কাছে যাবো ও তাদের দুনিয়ার কিছু অংশ নেবো এবং (পরে) আমরা আমাদের দীন নিয়ে তাদের কাছ থেকে সরে আসবো।’ কিন্তু তা হবার নয়, কেননা (কাঁটাওয়ালা) কাতাদ গাছ থেকে কাঁটা ছাড়া যেমন ফল সংগ্রহ করা যায় না, তেমনি তাদের কাছ থেকেও কোনো ফল লাভ করা যায় না, কিন্তু…” (পরবর্তী রাবি) মুহাম্মাদ বিন সাব্বাহ বলেন: “কিন্তু” দ্বারা হুজুর “গুনাহ” বুঝিয়েছেন (অর্থাৎ স্বেচ্ছাচারী ও পথভ্রষ্ট আমিরদের প্রশাসনে কেউ সম্পৃক্ত হলে গুনাহ ছাড়া কিছু পাবে না)। (সুনান ইবনে মাজাহ ২৫৫)

সুনান ইবনে মাজার এ হাদিস থেকে আমরা বুঝতে পারি, যেসব মুসলিম তাকওয়া বজায় রেখে জীবনযাপন করতে চায়, তাদের জন্য করণীয় হচ্ছে: যেসব প্রশাসনিক পদে দায়িত্ব পালন করলে কিছু কিছু ক্ষেত্রে অবৈধ আর্থিক লেনদেন করতে বাধ্য হতে হয়, সেসব লোভনীয় পদ থেকে দূরে থাকা।










বিচারব্যবস্থা



হাদিস ৩৪৯
সুনান আবু দাউদ ৩৫৭৩



عَنِ ابْنِ بُرَيْدَةَ عَنْ أَبِيهِ عَنِ النَّبِيِّ صَلَّى اللهُ عَلَيْهِ وَسَلَّمَ قَالَ الْقُضَاةُ ثَلَاثَةٌ وَاحِدٌ فِي الْجَنَّةِ وَاثْنَانِ فِي النَّارِ فَأَمَّا الَّذِي فِي الْجَنَّةِ فَرَجُلٌ عَرَفَ الْحَقَّ فَقَضَى بِهِ وَرَجُلٌ عَرَفَ الْحَقَّ فَجَارَ فِي الْحُكْمِ فَهُوَ فِي النَّارِ وَرَجُلٌ قَضَى لِلنَّاسِ عَلَى جَهْلٍ فَهُوَ فِي النَّارِ





ইবনে বুরাইদা ﵁রাদিয়াল্লাহু আনহু তার পিতা থেকে বর্ণনা করেন। নবি কারিম ﷺসল্লাল্লাহু আলাইহি ওয়াসাল্লাম বলেছেন, “বিচারকগণ তিন ধরনের। এদের মধ্যে এক ধরনের বিচারক জান্নাতি এবং বাকি দুই ধরনের বিচারক জাহান্নামি। যে বিচারক সত্যকে জেনে সেই অনুযায়ী ফয়সালা করে সে জান্নাতি। আর যে বিচারক সত্যকে জেনেও সত্যের বিপরীতে ফয়সালা করে সে জাহান্নামি এবং যে বিচারক সত্যকে না জেনে ফয়সালা করে সেও জাহান্নামি হবে।”




“হে ইমানদারগণ! আল্লাহকে সাক্ষী রেখে ইনসাফ প্রতিষ্ঠাকারী হয়ে যাও, যদিও তা তোমাদের নিজেদের বিরুদ্ধে অথবা তোমাদের পিতা-মাতা বা আত্মীয়ের বিরুদ্ধে যায়। সে ধনী হোক বা গরীব হোক, আল্লাহ উভয়ের জন্য তোমাদের চেয়ে বেশি মঙ্গলকামী। কাজেই ন্যায়বিচার করার সময় প্রবৃত্তির অনুসরণ করিও না। যদি তোমরা প্যাঁচালো কথা বলো বা সত্যকে পাশ কাটিয়ে যাও, তবে মনে রাখো তোমরা যা কিছু করছো আল্লাহ তার সম্পূর্ণ খবর রাখছেন।” (সুরা আন-নিসা ৪:১৩৫)









হাদিস ৩৫০
সহিহ আল-বুখারি ৭১৫৮



عَنْ أَبِي بَكْرَةَ قَالَ سَمِعْتُ النَّبِيَّ صَلَّى اللهُ عَلَيْهِ وَسَلَّمَ يَقُولُ لاَ يَقْضِيَنَّ حَكَمٌ بَيْنَ اثْنَيْنِ وَهُوَ غَضْبَانُ





আবু বাকরাহ ﵁রাদিয়াল্লাহু আনহু থেকে বর্ণিত। তিনি বলেন, আমি নবি কারিম ﷺসল্লাল্লাহু আলাইহি ওয়াসাল্লাম-কে বলতে শুনেছি, “কোনো বিচারক যেন রাগান্বিত অবস্থায় দুই জনের মধ্যে ফয়সালা না করে।”




আব্দুল্লাহ ইবনে জুবায়ের ﵁রাদিয়াল্লাহু আনহু থেকে বর্ণিত। তিনি বলেন: রাসুলুল্লাহ ﷺসল্লাল্লাহু আলাইহি ওয়াসাল্লাম বিবাদকারী (বাদী-আসামী) দুই ব্যক্তিকে বিচারকের সামনে বসতে নির্দেশ দিয়েছেন। (সুনান আবু দাউদ ৩৫৮৮)

وَالصُّلْحُ خَيْرٌ (সমঝোতা করা অতি উত্তম; সুরা আন-নিসা ৪:১২৮) বাক্যটি ব্যাপক অর্থবোধক হওয়ার কারণে এর আওতায় স্বামী-স্ত্রীর মনোমালিন্য, পারিবারিক ঝগড়া-বিবাদ তথা দুনিয়ার যাবতীয় দ্বন্দ্ব-বিরোধ-ই এসে গেছে। অর্থাৎ সর্বক্ষেত্রে (উভয় পক্ষের জন্য সর্বোচ্চ ছাড় দিয়ে হলেও) আপোষ ও সমঝোতার পন্থা-ই সর্বোত্তম। (মা’আরেফুল কোরআন, খণ্ড ২, পৃষ্ঠা ৬৪২)









হাদিস ৩৫১
সুনান আবু দাউদ ৫১২১



عَنْ جُبَيْرِ بْنِ مُطْعِمٍ أَنَّ رَسُولَ اللَّهِ صَلَّى اللهُ عَلَيْهِ وَسَلَّمَ قَالَ لَيْسَ مِنَّا مَنْ دَعَا إِلَى عَصَبِيَّةٍ وَلَيْسَ مِنَّا مَنْ قَاتَلَ عَلَى عَصَبِيَّةٍ وَلَيْسَ مِنَّا مَنْ مَاتَ عَلَى عَصَبِيَّةٍ





জুবাইর ইবনে মুতইম ﵁রাদিয়াল্লাহু আনহু থেকে বর্ণিত। রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “সে লোক আমার উম্মতের মধ্যে নয়, যে মানুষকে পক্ষপাতের দিকে ডাকে। সে লোক আমার উম্মতের মধ্যে নয়, যে পক্ষপাতিত্বের ভিত্তিতে লড়াই করে। আর সে লোক আমার উম্মতের মধ্যে নয় যে পক্ষপাতিত্ব করা অবস্থায় মারা যায়।”




রাসুলুল্লাহ ﷺসল্লাল্লাহু আলাইহি ওয়াসাল্লাম-কে জিজ্ঞেস করা হলো, স্বগোত্রীয় লোককে ভালোবাসা কি পক্ষপাতিত্বের অন্তর্ভুক্ত? তিনি বললেন, “না বরং অন্যায়ের ক্ষেত্রে স্বগোত্রীয় লোককে সমর্থন করা হলো পক্ষপাতিত্ব করা।” (সুনান ইবনে মাজাহ ৩৯৪৯)









হাদিস ৩৫২
সহিহ আল-বুখারি ৭১৬৯



عَنْ أُمِّ سَلَمَةَ أَنَّ رَسُولَ اللَّهِ صَلَّى اللهُ عَلَيْهِ وَسَلَّمَ قَالَ إِنَّمَا أَنَا بَشَرٌ وَإِنَّكُمْ تَخْتَصِمُونَ إِلَيَّ وَلَعَلَّ بَعْضَكُمْ أَنْ يَكُونَ أَلْحَنَ بِحُجَّتِهِ مِنْ بَعْضٍ فَأَقْضِي عَلَى نَحْوِ مَا أَسْمَعُ فَمَنْ قَضَيْتُ لَهُ مِنْ حَقِّ أَخِيهِ شَيْئًا فَلاَ يَأْخُذْهُ فَإِنَّمَا أَقْطَعُ لَهُ قِطْعَةً مِنَ النَّارِ





উম্মে সালামা ﵂রাদিয়াল্লাহু আনহা থেকে বর্ণিত। রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “আমি মানুষ ছাড়া কিছু নই। তোমরা আমার কাছে ঝগড়া-বিবাদ নিয়ে আসো। হয়ত তোমাদের একজন অন্যজন অপেক্ষা প্রমাণ হাজিরের ব্যাপারে অধিক বাকপটু। আর আমি যেমন শুনি, তার ভিত্তিতে বিচার করে থাকি। কাজেই আমি যদি কাউকে তার অন্য ভাইয়ের হক দিয়ে দেওয়ার সিদ্ধান্ত দিই, তাহলে সে যেন তা গ্রহণ না করে। কেননা আমি তার জন্য যা নির্ধারিত করলাম তা তার জন্য এক টুকরা আগুন।”









হাদিস ৩৫৩
সহিহ আল-বুখারি ৬৮৪৮



عَنْ أَبِي بُرْدةَ قَالَ كَانَ النَّبِيُّ صَلَّى اللهُ عَلَيْهِ وَسَلَّمَ يَقُولُ لاَ يُجْلَدُ فَوْقَ عَشْرِ جَلَدَاتٍ إِلَّا فِي حَدٍّ مِنْ حُدُودِ اللَّهِ





আবু বুরদাহ ﵁রাদিয়াল্লাহু আনহু থেকে বর্ণিত। তিনি বলেন: নবি কারিম ﷺসল্লাল্লাহু আলাইহি ওয়াসাল্লাম বলতেন, “আল্লাহর নির্ধারিত শাস্তি ছাড়া অন্য কোনো অপরাধে দশ দোররার বেশি দোররা মারা যাবে না।”









হাদিস ৩৫৪
সহিহ আল-বুখারি ৬৮৮৪



حَدَّثَنَا أَنَسُ بْنُ مَالِكٍ أَنَّ يَهُودِيًّا رَضَّ رَأْسَ جَارِيَةٍ بَيْنَ حَجَرَيْنِ فَقِيلَ لَهَا مَنْ فَعَلَ بِكِ هَذَا أَفُلاَنٌ أَفُلاَنٌ حَتَّى سُمِّيَ الْيَهُودِيُّ فَأَوْمَأَتْ بِرَأْسِهَا فَجِيءَ بِالْيَهُودِيِّ فَاعْتَرَفَ فَأَمَرَ بِهِ النَّبِيُّ صَلَّى اللهُ عَلَيْهِ وَسَلَّمَ فَرُضَّ رَأْسُهُ بِالْحِجَارَةِ وَقَدْ قَالَ هَمَّامٌ بِحَجَرَيْنِ





আনাস ইবনে মালিক ﵁রাদিয়াল্লাহু আনহু থেকে বর্ণিত। এক ইহুদি (অলংকারের লোভে) একটি বালিকার মাথা দুটি পাথরের মধ্যে রেখে চূর্ণ করে দিল। তখন তাকে (মুমূর্ষু বালিকাকে) জিজ্ঞেস করা হলো, কে তোমার সাথে এরূপ ব্যবহার করেছে? অমুক না অমুক? শেষে ঐ ইহুদির নাম উল্লেখ করা হলে সে তার মাথা দিয়ে (হাঁ সূচক) ইশারা করল। (বালিকাটি মৃত্যু বরণ করল) তখন ঐ ইহুদিকে আনা হলে সে স্বীকার করল। নবি কারিম ﷺসল্লাল্লাহু আলাইহি ওয়াসাল্লাম তার ব্যাপারে আদেশ করলেন। অতঃপর তার (ইহুদির) মাথা পাথর দিয়ে চূর্ণ করা হলো (মৃত্যুদণ্ড দেওয়া হলো)।




হে ইমানদারেরা, হত্যার বদলা নেওয়া তোমাদের জন্য ফরজ করে দেওয়া হয়েছে। (সুরা আল-বাকারা ২:১৭৮)









হাদিস ৩৫৫
সুনান আবু দাউদ ৪৪৭৪



عَنْ عَائِشَةَ قَالَتْ لَمَّا نَزَلَ عُذْرِي قَامَ النَّبِيُّ صَلَّى اللهُ عَلَيْهِ وَسَلَّمَ عَلَى الْمِنْبَرِ فَذَكَرَ ذَاكَ وَتَلَا تَعْنِي الْقُرْآنَ فَلَمَّا نَزَلَ مِنَ الْمِنْبَرِ أَمَرَ بِالرَّجُلَيْنِ وَالْمَرْأَةِ فَضُرِبُوا حَدَّهُمْ





আয়িশা ﵂রাদিয়াল্লাহু আনহা থেকে বর্ণিত। তিনি বলেন: যখন আমার পবিত্রতার আয়াত নাজিল হলো, তখন নবি কারিম ﷺসল্লাল্লাহু আলাইহি ওয়াসাল্লাম মিম্বারে দাঁড়িয়ে তা ঘোষণা করলেন। যখন তিনি মিম্বার থেকে নামলেন তখন দুজন পুরুষ ও একজন মহিলার ব্যাপারে আদেশ দিলে তাদেরকে নির্দিষ্ট সংখ্যক বেত্রাঘাত করা হলো।




যারা পবিত্র মহিলাদের উপর ব্যভিচারের অপবাদ দেয়, অতঃপর চারজন সাক্ষী আনতে না পারে তাদের প্রত্যেককে আশিটি বেত মারো। (সুরা আন-নুর ২৪:৪)

এ আয়াতের ব্যাখ্যায় তাফহীমুল কুরআনে উল্লেখ করা হয়েছে, আয়াতে যদিও “যারা চরিত্রবতী, সতী নারীদের সম্পর্কে মিথ্যা দোষারোপ করে” বলা হয়েছে, কিন্তু ফিকাহবিদগণ এ সম্পর্কে একমত যে, এখানে কেবল স্ত্রীলোকদের উপর মিথ্যা দোষারোপ করার কথাই বলা হয় নাই, পাক চরিত্রের পুরুষদের উপর মিথ্যা দোষারোপ করলেও এ বিধান-ই কার্যকর হবে। অতএব আইনের রূপটি হবে এই: যে নারী বা পুরুষ-ই অপর কোনো পাক চরিত্রের নারী বা পুরুষের উপর মিথ্যা দোষারোপ করবে, তাকে এই শাস্তি দিতে হবে। (তাফহীমুল কুরআন, খণ্ড ৩, পৃষ্ঠা ১১৫)









হাদিস ৩৫৬
সহিহ মুসলিম ১৬৯৬/২৪



عَنْ عِمْرَانَ بْنِ حُصَيْنٍ أَنَّ امْرَأَةً مِنْ جُهَيْنَةَ أَتَتْ نَبِيَّ اللهِ صَلَّى اللهُ عَلَيْهِ وَسَلَّمَ وَهِيَ حُبْلَى مِنَ الزِّنَى فَقَالَتْ يَا نَبِيَّ اللهِ أَصَبْتُ حَدًّا فَأَقِمْهُ عَلَيَّ فَدَعَا نَبِيُّ اللهِ صَلَّى اللهُ عَلَيْهِ وَسَلَّمَ وَلِيَّهَا فَقَالَ أَحْسِنْ إِلَيْهَا فَإِذَا وَضَعَتْ فَأْتِنِي بِهَا فَفَعَلَ فَأَمَرَ بِهَا نَبِيُّ اللهِ صَلَّى اللهُ عَلَيْهِ وَسَلَّمَ فَشُكَّتْ عَلَيْهَا ثِيَابُهَا ثُمَّ أَمَرَ بِهَا فَرُجِمَتْ ثُمَّ صَلَّى عَلَيْهَا فَقَالَ لَهُ عُمَرُ تُصَلِّي عَلَيْهَا يَا نَبِيَّ اللهِ وَقَدْ زَنَتْ فَقَالَ لَقَدْ تَابَتْ تَوْبَةً لَوْ قُسِمَتْ بَيْنَ سَبْعِينَ مِنْ أَهْلِ الْمَدِينَةِ لَوَسِعَتْهُمْ وَهَلْ وَجَدْتَ تَوْبَةً أَفْضَلَ مِنْ أَنْ جَادَتْ بِنَفْسِهَا لِلَّهِ تَعَالَى





ইমরান ইবনে হুসাইন ﵁রাদিয়াল্লাহু আনহু থেকে বর্ণিত। জুহায়না গোত্রের এক মহিলা (আল্লাহর শাস্তির ভয় থেকে বাঁচার জন্য) আল্লাহর নবি ﷺসল্লাল্লাহু আলাইহি ওয়াসাল্লাম-এর নিকট এসে বলল: হে আল্লাহর নবি, আমি ”হাদ্” (ব্যভিচারের শাস্তি)-এর উপযোগী হয়েছি। অতএব আমার উপর তা কার্যকর করুন। তখন আল্লাহর নবি ﷺসল্লাল্লাহু আলাইহি ওয়াসাল্লাম তার অভিভাবক ডাকালেন এবং বললেন: তাকে ভালোভাবে দেখাশোনা করো। অতঃপর সে যখন সন্তান প্রসব করবে তখন তাকে আমার কাছে নিয়ে আসবে। সে তাই করল। এরপর আল্লাহর নবি ﷺসল্লাল্লাহু আলাইহি ওয়াসাল্লাম তার প্রতি (শাস্তি প্রদানের) নির্দেশ দিলেন। তখন মহিলার কাপড় শক্ত করে বাঁধা হলো। এরপর তিনি শাস্তি কার্যকর করার আদেশ দিলেন। তাকে রজম করা (মৃত্যুদণ্ড দেওয়া) হলো। অতঃপর তিনি তার জানাজা পড়লেন। তখন উমর ﵁রাদিয়াল্লাহু আনহু বললেন: হে আল্লাহর নবি, আপনি তার জানাজা পড়লেন অথচ সে তো ব্যভিচার করেছিল! তিনি বললেন, “নিশ্চয় সে এমনভাবে তওবা করেছে যদি তা মদিনার সত্তর জন লোকের মধ্যে বণ্টন করা হতো তবে তাদের জন্য তাই যথেষ্ট হতো। যে মহিলা আল্লাহর জন্য জীবন দিয়ে দিয়েছে, তুমি কি তার চেয়ে অধিক উত্তম তাওবাকারী কাউকে পেয়েছো?”




অবিবাহিত হলে জিনার শাস্তি একশ বেত্রাঘাত, বিবাহিত হলে রজম করে হত্যা করা। যে ব্যক্তি স্বেচ্ছায় অপরাধ স্বীকার করে শাস্তি মাথা পেতে নেয়, আল্লাহ ও রাসুলুল্লাহ ﷺসল্লাল্লাহু আলাইহি ওয়াসাল্লাম-এর কাছে তার মর্যাদা বেড়ে যায়। তাকে তখন অপরাধী বলা যাবে না।

নবি ﷺসল্লাল্লাহু আলাইহি ওয়াসাল্লাম-এর সময় একজন মহিলাকে ধর্ষণ করা হয়েছিল। নবি ﷺসল্লাল্লাহু আলাইহি ওয়াসাল্লাম সেই মহিলাকে নির্ধারিত শাস্তি থেকে অব্যহতি দিলেন এবং ধর্ষণকারী লোকটির উপর শাস্তি প্রয়োগ করলেন। (জামি আত-তিরমিজি ১৪৫৪)

একজন নারী যাকে ধর্ষণ করা হয়েছে, সে তার সমপর্যায়ের নারীদের মোহর পাবে, সে কুমারী বা পূর্বে বিবাহিত যা-ই হোক না কেন। (জীবন ও কর্ম: আলী ইবনে আবি তালিব, খণ্ড ২, পৃষ্ঠা ১৫৩)









হাদিস ৩৫৭
সহিহ মুসলিম ১৬৮৮/৯



عَنْ عَائِشَةَ زَوْجِ النَّبِيِّ صَلَّى اللهُ عَلَيْهِ وَسَلَّمَ أَنَّ قُرَيْشًا أَهَمَّهُمْ شَأْنُ الْمَرْأَةِ الَّتِي سَرَقَتْ فِي عَهْدِ النَّبِيِّ صَلَّى اللهُ عَلَيْهِ وَسَلَّمَ فِي غَزْوَةِ الْفَتْحِ فَقَالُوا مَنْ يُكَلِّمُ فِيهَا رَسُولَ اللهِ صَلَّى اللهُ عَلَيْهِ وَسَلَّمَ فَقَالُوا وَمَنْ يَجْتَرِئُ عَلَيْهِ إِلَّا أُسَامَةُ بْنُ زَيْدٍ حِبُّ رَسُولِ اللهِ صَلَّى اللهُ عَلَيْهِ وَسَلَّمَ فَأُتِيَ بِهَا رَسُولُ اللهِ صَلَّى اللهُ عَلَيْهِ وَسَلَّمَ فَكَلَّمَهُ فِيهَا أُسَامَةُ بْنُ زَيْدٍ فَتَلَوَّنَ وَجْهُ رَسُولِ اللهِ صَلَّى اللهُ عَلَيْهِ وَسَلَّمَ فَقَالَ أَتَشْفَعُ فِي حَدٍّ مِنْ حُدُودِ اللهِ فَقَالَ لَهُ أُسَامَةُ اسْتَغْفِرْ لِي يَا رَسُولَ اللهِ فَلَمَّا كَانَ الْعَشِيُّ قَامَ رَسُولُ اللهِ صَلَّى اللهُ عَلَيْهِ وَسَلَّمَ فَاخْتَطَبَ فَأَثْنَى عَلَى اللهِ بِمَا هُوَ أَهْلُهُ ثُمَّ قَالَ أَمَّا بَعْدُ فَإِنَّمَا أَهْلَكَ الَّذِينَ مِنْ قَبْلِكُمْ أَنَّهُمْ كَانُوا إِذَا سَرَقَ فِيهِمِ الشَّرِيفُ تَرَكُوهُ وَإِذَا سَرَقَ فِيهِمِ الضَّعِيفُ أَقَامُوا عَلَيْهِ الْحَدَّ وَإِنِّي وَالَّذِي نَفْسِي بِيَدِهِ لَوْ أَنَّ فَاطِمَةَ بِنْتَ مُحَمَّدٍ سَرَقَتْ لَقَطَعْتُ يَدَهَا ثُمَّ أَمَرَ بِتِلْكَ الْمَرْأَةِ الَّتِي سَرَقَتْ فَقُطِعَتْ يَدُهَا





নবি কারিম ﷺসল্লাল্লাহু আলাইহি ওয়াসাল্লাম-এর সহধর্মিনী আয়িশা ﵂রাদিয়াল্লাহু আনহা হতে বর্ণিত। কুরাইশরা এক মহিলার ব্যাপারে চিন্তিত হয়ে পড়ল। যে মহিলাটি নবি কারিম ﷺসল্লাল্লাহু আলাইহি ওয়াসাল্লাম-এর সময়কালে মক্কা বিজয়ের সময় চুরি করেছিল। তখন তারা বলল: এ ব্যাপারে কে রাসুলুল্লাহ ﷺসল্লাল্লাহু আলাইহি ওয়াসাল্লাম-এর নিকট কথা বলবে? তখন তারা বলল: এ ব্যাপারে রাসুল ﷺসল্লাল্লাহু আলাইহি ওয়াসাল্লাম-এর প্রিয়পাত্র উসামা ইবনে যায়েদ ব্যতীত আর কার হিম্মত থাকতে পারে? তিনি হলেন রাসুল ﷺসল্লাল্লাহু আলাইহি ওয়াসাল্লাম-এর খুবই প্রিয় পাত্র। অতঃপর উক্ত মহিলাকে নিয়ে উসামা ইবনে যায়েদ ﵁রাদিয়াল্লাহু আনহু রাসুল ﷺসল্লাল্লাহু আলাইহি ওয়াসাল্লাম-এর নিকট এসে তার ব্যাপারে কথা বললেন। এতে রাসুলুল্লাহ ﷺসল্লাল্লাহু আলাইহি ওয়াসাল্লাম-এর মুখমণ্ডল বিবর্ণ হয়ে গেল। তখন তিনি বললেন, “তুমি কি আল্লাহ কর্তৃক নির্ধারিত হাদ্-এর ব্যাপারে সুপারিশ করতে চাও। তখন উসামা ﵁রাদিয়াল্লাহু আনহু বললেন: হে আল্লাহর রাসুল, আমার জন্য (আল্লাহর নিকট) ক্ষমা প্রার্থনা করুন। যখন সন্ধ্যা হলো তখন রাসুল ﷺসল্লাল্লাহু আলাইহি ওয়াসাল্লাম দণ্ডায়মান হয়ে এক ভাষণ দিলেন। প্রথমে তিনি আল্লাহর যথাযথ প্রশংসা করলেন। অতঃপর বললেন, “তোমাদের পূববর্তী উম্মাতগণকে ধ্বংস করা হয়েছে এজন্য যে, যখন তাদের মধ্যে কোনো সম্ভ্রান্ত লোক চুরি করত, তখন তারা তাকে ছেড়ে দিত। আর যখন তাদের মধ্যে কোনো দুর্বল লোক চুরি করত, তখন তার উপর হাদ প্রয়োগ করত। সেই মহান আল্লাহর কসম! যার হাতে আমার জীবন। যদি মুহাম্মাদের কন্যা ফাতিমাও চুরি করত, তবে অবশ্যই আমি তার হাত কেটে দিতাম।” এরপর যে মহিলা চুরি করেছিল, তিনি তার হাত কাটার নির্দেশ দিলেন। সুতরাং তার হাত কেটে দেওয়া হল।




সহিহ মুসলিমের অতিরিক্ত বর্ণনায় আছে, অতঃপর সেই মহিলা খাঁটিভাবে তাওবা করল এবং এরপর তার বিয়ে হলো। আয়িশা ﵂রাদিয়াল্লাহু আনহা বলেন: এ ঘটনার পর ঐ মহিলা প্রায়ই আমার কাছে আসত। তার কোনো প্রয়োজন থাকলে আমি তা রাসুলুল্লাহ ﷺসল্লাল্লাহু আলাইহি ওয়াসাল্লাম-এর কাছে তুলে ধরতাম।

“চোর পুরুষ হোক আর নারী হোক উভয়েরই হাত কেটে দাও। এটা তাদের কর্মফল এবং আল্লাহর পক্ষ থেকে দৃষ্টান্তমূলক শাস্তি।” (সুরা আল-মায়েদা ৫:৩৮)









হাদিস ৩৫৮
সহিহ আল-বুখারি ৬৭৭৩



عَنْ أَنَسِ بْنِ مَالِكٍ أَنَّ النَّبِيَّ صَلَّى اللهُ عَلَيْهِ وَسَلَّمَ ضَرَبَ فِي الْخَمْرِ بِالْجَرِيدِ وَالنِّعَالِ وَجَلَدَ أَبُو بَكْرٍ أَرْبَعِينَ





আনাস ইবনে মালিক ﵁রাদিয়াল্লাহু আনহু থেকে বর্ণিত। নবি কারিম ﷺসল্লাল্লাহু আলাইহি ওয়াসাল্লাম মদপানের জন্য লাঠি ও জুতো দ্বারা প্রহার করতেন। এবং আবু বকর ﵁রাদিয়াল্লাহু আনহু চল্লিশ বেত মারতেন।




আল্লাহ বলেন, “তাদেরকে শাস্তি দেওয়ার সময় ইমানদারদের একটি দল যেন সেখানে উপস্থিত থাকে।” (সুরা আন-নুর ২৪:২)

এ আয়াত দ্বারা স্পষ্ট হয়ে যায় যে, সব ধরনের শাস্তি জনসমক্ষে কার্যকর করতে হবে। যেন জনগণ এ থেকে শিক্ষা গ্রহণ করে।









হাদিস ৩৫৯
জামি আত-তিরমিজি ১৪২৪



عَنْ عَائِشَةَ قَالَتْ قَالَ رَسُولُ اللَّهِ صَلَّى اللَّهُ عَلَيْهِ وَسَلَّمَ ادْرَءُوا الْحُدُودَ عَنِ الْمُسْلِمِينَ مَا اسْتَطَعْتُمْ فَإِنْ كَانَ لَهُ مَخْرَجٌ فَخَلُّوا سَبِيلَهُ فَإِنَّ الْإِمَامَ أَنْ يُخْطِئَ فِي الْعَفْوِ خَيْرٌ مِنْ أَنْ يُخْطِئَ فِي الْعُقُوبَةِ





আয়িশা ﵂রাদিয়াল্লাহু আনহা থেকে বর্ণিত। তিনি বলেন: রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, যথাসাধ্য মুসলিমদেরকে হদ্দের আওতাভুক্ত শাস্তির দণ্ড থেকে রেহাই দেওয়ার চেষ্টা করো। যদি অভিযুক্ত ব্যক্তিকে মুক্তি দেওয়ার সামান্য সুযোগও থাকে তবে তার পথ ছেড়ে দাও। কারণ শাসকের ভুল করে মাফ করা, ভুল করে শাস্তি দেওয়ার চেয়ে উত্তম।









হাদিস ৩৬০
সুনান ইবনে মাজাহ ২৫৩৭



عَنِ ابْنِ عُمَرَ أَنَّ رَسُولَ اللَّهِ صَلَّى اللهُ عَلَيْهِ وَسَلَّمَ قَالَ إِقَامَةُ حَدٍّ مِنْ حُدُودِ اللَّهِ خَيْرٌ مِنْ مَطَرِ أَرْبَعِينَ لَيْلَةً فِي بِلَادِ اللَّهِ عَزَّ وَجَلَّ





ইবনে উমর ﵁রাদিয়াল্লাহু আনহু থেকে বর্ণিত। রাসুলুল্লাহ ﷺসল্লাল্লাহু আলাইহি ওয়াসাল্লাম বলেন: আল্লাহর নির্ধারিত শাস্তিগুলোর একটি কায়েম করা মহান আল্লাহর নগরসমূহে চল্লিশ রাত বৃষ্টিপাতের চেয়েও উত্তম।




প্রচণ্ড খরা এলাকায় বৃষ্টিপাত হলে জমিন ফুলে-ফলে সুশোভিত হয়ে যায়। এ হাদিসে বৃষ্টিপাত অর্থ আল্লাহর রহমত বুঝানো হয়েছে। তাই কোনো দেশে আল্লাহর দণ্ডবিধান কায়েম হলে দেশবাসী শান্তি ও নিরাপদে থাকবে। উপরে বর্ণিত অপরাধের শাস্তিগুলো জারি করা রাষ্ট্রপ্রধানের দায়িত্ব। তিনি বিধানগুলো জারি করলে আল্লাহর কাছে বিরাট পুরস্কার পাবেন। দেশ যেন এরূপ রাষ্ট্রপ্রধানের কর্তৃত্বে আসে সে জন্য মুসলিম জনগণের চেষ্টা করা কর্তব্য।










অধীনস্থদের প্রতি আচরণ



হাদিস ৩৬১
সহিহ মুসলিম ১৬৬১/৪০



قَالَ النَّبِيُّ صَلَّى اللهُ عَلَيْهِ وَسَلَّمَ إِخْوَانُكُمْ وَخَوَلُكُمْ جَعَلَهُمُ اللهُ تَحْتَ أَيْدِيكُمْ فَمَنْ كَانَ أَخُوهُ تَحْتَ يَدَيْهِ فَلْيُطْعِمْهُ مِمَّا يَأْكُلُ وَلْيُلْبِسْهُ مِمَّا يَلْبَسُ وَلَا تُكَلِّفُوهُمْ مَا يَغْلِبُهُمْ فَإِنْ كَلَّفْتُمُوهُمْ فَأَعِينُوهُمْ عَلَيْهِ





(আবু যার ﵁রাদিয়াল্লাহু আনহু-কে) নবি কারিম ﷺসল্লাল্লাহু আলাইহি ওয়াসাল্লাম বলেন, “তোমাদের গোলাম হচ্ছে তোমাদের ভাই। আল্লাহ তাদেরকে তোমাদের অধীন করে দিয়েছেন। সুতরাং যে ব্যক্তির অধীনে তার কোনো ভাই থাকে, সে যা খায় তা তাকে খাওয়াবে, সে যা (যে পোশাক) পরিধান করে তা তাকে পরিধান করাবে। তার সাধ্যের বেশি কোনো কাজের বোঝা তার উপর চাপাবে না। যদি এমন কোনো কাজের বোঝা তার উপর চাপানো হয় তবে সে কাজে তাকে সাহায্য করবে।”









হাদিস ৩৬২
সহিহ আল-বুখারি ৫৪৬০



عَنْ أَبِي هُرَيْرَةَ عَنِ النَّبِيِّ صَلَّى اللهُ عَلَيْهِ وَسَلَّمَ قَالَ إِذَا أَتَى أَحَدَكُمْ خَادِمُهُ بِطَعَامِهِ فَإِنْ لَمْ يُجْلِسْهُ مَعَهُ فَلْيُنَاوِلْهُ أُكْلَةً أَوْ أُكْلَتَيْنِ أَوْ لُقْمَةً أَوْ لُقْمَتَيْنِ فَإِنَّهُ وَلِيَ حَرَّهُ وَعِلاَجَهُ





আবু হুরায়রা ﵁রাদিয়াল্লাহু আনহু থেকে বর্ণিত। নবি কারিম ﷺসল্লাল্লাহু আলাইহি ওয়াসাল্লাম বলেছেন, “তোমাদের কারো খাদেম যখন তার খাবার নিয়ে আসে তখন তাকে যদি সাথে না বসায় তাহলে সে যেন তাকে এক বা দুই লোকমা খাবার দেয়, কেননা সে তার গরম ও কষ্ট সহ্য করেছে।”









হাদিস ৩৬৩
সহিহ আল-বুখারি ৬০৩৮



حَدَّثَنَا أَنَسٌ قَالَ خَدَمْتُ النَّبِيَّ صَلَّى اللهُ عَلَيْهِ وَسَلَّمَ عَشْرَ سِنِينَ فَمَا قَالَ لِي أُفٍّ وَلاَ لِمَ صَنَعْتَ وَلاَ أَلَّا صَنَعْتَ





আনাস ﵁রাদিয়াল্লাহু আনহু বর্ণনা করেন। তিনি বলেন, আমি দশটি বছর নবি কারিম ﷺসল্লাল্লাহু আলাইহি ওয়াসাল্লাম-এর খেদমত করেছি। কিন্তু তিনি কখনো আমার প্রতি “উহ্” শব্দটি করেন নি। একথাও বলেন নি, তুমি এ কাজ কেন করলে এবং কেন করলে না?









হাদিস ৩৬৪
সহিহ আল-বুখারি ৪৫৮



عَنْ أَبِي هُرَيْرَةَ أَنَّ رَجُلًا أَسْوَدَ أَوِ امْرَأَةً سَوْدَاءَ كَانَ يَقُمُّ الْمَسْجِدَ فَمَاتَ فَسَأَلَ النَّبِيُّ صَلَّى اللهُ عَلَيْهِ وَسَلَّمَ عَنْهُ فَقَالُوا مَاتَ قَالَ أَفَلاَ كُنْتُمْ آذَنْتُمُونِي بِهِ دُلُّونِي عَلَى قَبْرِهِ أَوْ قَالَ قَبْرِهَا فَأَتَى قَبْرَهَا فَصَلَّى عَلَيْهَا





আবু হুরায়রা ﵁রাদিয়াল্লাহু আনহু বর্ণনা করেন। একজন কালো বর্ণের পুরুষ অথবা বলেছেন কালো বর্ণের মহিলা মসজিদ ঝাড়ু দিতো। সে মারা গেল। নবি কারিম ﷺসল্লাল্লাহু আলাইহি ওয়াসাল্লাম তার সম্পর্কে জিজ্ঞেস করলে সাহাবিগণ বললেন: সে মারা গেছে (এবং তাকে দাফন করা হয়েছে।)। তিনি বললেন, “তোমরা আমাকে খবর দিলে না কেন? আমাকে তার কবরটা দেখিয়ে দাও।” অতঃপর তিনি তার কবরের নিকট গেলেন এবং তার জানাজার সালাত আদায় করলেন।









হাদিস ৩৬৫
আল-আদাবুল মুফরদ ১৮৬



عَنْ أَبِي هُرَيْرَةَ عَنِ النَّبِيِّ صَلَّى اللهُ عَلَيْهِ وَسَلَّمَ قَالَ مَنْ ضَرَبَ ضَرْبًا ظُلْمًا اقْتُصَّ مِنْهُ يَوْمَ الْقِيَامَةِ





আবু হুরায়রা ﵁রাদিয়াল্লাহু আনহু থেকে বর্ণিত। নবি কারিম ﷺসল্লাল্লাহু আলাইহি ওয়াসাল্লাম বলেছেন, “কেউ তার অধীনস্থ (চাকর)-কে অন্যায়ভাবে এক দোররা মারলেও কিয়ামতের (বিচারের) দিন তার থেকে এর বদলা নেওয়া হবে।”









হাদিস ৩৬৬
সুনান আবু দাউদ ১৬৯২



عَنْ عَبْدِ اللَّهِ بْنِ عَمْرٍو قَالَ قَالَ رَسُولُ اللَّهِ صَلَّى اللهُ عَلَيْهِ وَسَلَّمَ كَفَى بِالْمَرْءِ إِثْمًا أَنْ يُضَيِّعَ مَنْ يَقُوتُ





আব্দুল্লাহ ইবনে আমর ﵁রাদিয়াল্লাহু আনহু থেকে বর্ণিত। তিনি বলেন: রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “কোনো ব্যক্তির গুনাহগার হওয়ার জন্য এতোটুকুই যথেষ্ট যে, সে যার রিজিকের দায়িত্বশীল তার রিজিক নষ্ট করে।”










ইসলামি রাষ্ট্রে অমুসলিম



হাদিস ৩৬৭
সুনান আবু দাউদ ৩০৫২



قَالَ رَسُولُ اللَّهِ صَلَّى اللهُ عَلَيْهِ وَسَلَّمَ أَلَا مَنْ ظَلَمَ مُعَاهِدًا أَوِ انْتَقَصَهُ أَوْ كَلَّفَهُ فَوْقَ طَاقَتِهِ أَوْ أَخَذَ مِنْهُ شَيْئًا بِغَيْرِ طِيبِ نَفْسٍ فَأَنَا حَجِيجُهُ يَوْمَ الْقِيَامَةِ





রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “মনে রেখো যদি কোনো মুসলিম অমুসলিমের উপর অত্যাচার চালায়, অধিকার হরণ করে, সাধ্যাতীত বোঝা (জিজিয়া বা প্রতিরক্ষা কর) চাপায় অথবা জোর করে তার কোনো জিনিস কেড়ে নেয়, তবে আমি কিয়ামতের দিন সেই মুসলিমের বিরুদ্ধে উক্ত অমুসলিমের পক্ষ হয়ে কথা বলব।”









হাদিস ৩৬৮
সহিহ আল-বুখারি ১৪৯৬



عَنِ ابْنِ عَبَّاسٍ قَالَ قَالَ رَسُولُ اللَّهِ صَلَّى اللهُ عَلَيْهِ وَسَلَّمَ لِمُعَاذِ بْنِ جَبَلٍ حِينَ بَعَثَهُ إِلَى الْيَمَنِ اِتَّقِ دَعْوَةَ الْمَظْلُومِ فَإِنَّهُ لَيْسَ بَيْنَهُ وَبَيْنَ اللَّهِ حِجَابٌ





ইবনে আব্বাস ﵁রাদিয়াল্লাহু আনহু থেকে বর্ণিত। তিনি বলেন: রাসুলুল্লাহ ﷺসল্লাল্লাহু আলাইহি ওয়াসাল্লাম মুয়াজকে ইয়েমেন দেশে (গভর্নর করে) পাঠানোর সময় বলেন, “(মুসলিম-অমুসলিম) মজলুম (অত্যাচারিত)-এর অভিশাপ (দেওয়া)-কে ভয় করো। কেননা তার এবং আল্লাহর মাঝে কোনো পর্দা থাকে না (অর্থাৎ মজলুমের ফরিয়াদ আল্লাহর কাছে সরাসরি পৌঁছে যায়)।”




উমর ইবনে আব্দুল আজিজ ﵀রহিমাহুল্লাহ প্রশাসকদের নির্দেশ দিতেন: অমুসলিমদের সাথে নম্র ব্যবহার করো, বৃদ্ধ হলে বায়তুল মাল থেকে ব্যয় করো, আত্মীয় থাকলে ব্যয়ভার বহন করতে বলো, তাদের চিকিৎসার ব্যবস্থা করো।










যিকর ও দোয়া



হাদিস ৩৬৯
সুনান ইবনে মাজাহ ৩৮০০



عَنْ جَابِرِ بْنِ عَبْدِ اللَّهِ يَقُولُ سَمِعْتُ رَسُولَ اللَّهِ صَلَّى اللهُ عَلَيْهِ وَسَلَّمَ يَقُولُ أَفْضَلُ الذِّكْرِ لَا إِلَهَ إِلَّا اللَّهُ وَأَفْضَلُ الدُّعَاءِ الْحَمْدُ لِلَّهِ





জাবির ইবনে আব্দুল্লাহ ﵁রাদিয়াল্লাহু আনহু থেকে বর্ণিত। তিনি বলেন: আমি রাসুলুল্লাহ ﷺসল্লাল্লাহু আলাইহি ওয়াসাল্লাম-কে বলতে শুনেছি, “উত্তম জিকির হলো: লা ইলাহা ইল্লাল্লাহ। এবং উত্তম দোয়া হলো: আলহামদুলিল্লাহ।”









হাদিস ৩৭০
সহিহ আল-বুখারি ৬৪০৭



عَنْ أَبِي مُوسَى قَالَ قَالَ النَّبِيُّ صَلَّى اللهُ عَلَيْهِ وَسَلَّمَ مَثَلُ الَّذِي يَذْكُرُ رَبَّهُ وَالَّذِي لَا يَذْكُرُ مَثَلُ الْحَيِّ وَالْمَيِّتِ





আবু মুসা ﵁রাদিয়াল্লাহু আনহু থেকে বর্ণিত। তিনি বলেন, নবি কারিম ﷺসল্লাল্লাহু আলাইহি ওয়াসাল্লাম বলেছেন, “যে তার রবের যিকর করে, আর যে তার রবের যিকর করে না, তাদের তুলনা জীবিত ও মৃত ব্যক্তির ন্যায়।”




আল্লাহ বলেন, “সকালে ও সন্ধ্যায় মনে মনে কাতরভাবে ও ভয়-ভীতির সাথে তোমার রবের যিকর করো এবং মুখে ও নিচু আওয়াজে যিকর করো। আর গাফিলদের মধ্যে শামিল হয়ো না।” (সুরা আল-আরাফ ৭:২০৫)

এ আয়াতের ব্যাখ্যা থেকে: মানুষকে যিকরের আদেশ করা হয়েছে শুধু তারই উপকারের জন্য। এ যিকর যখন মানুষের দিলে সন্নিবেশিত হয়ে যাবে তখন তা শয়তানের প্ররোচনা থেকে নিজেকে নিরাপদ ও সুরক্ষিত রাখবে। এ কারণে সে গুনাহ ও অপরাধ থেকে বেঁচে থাকবে। (তাফসীরে তাওযীহুল কুরআন)

আবু হুরায়রা ﵁রাদিয়াল্লাহু আনহু থেকে বর্ণিত। রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “যে ব্যক্তি রাতে দশটি আয়াত পাঠ করবে, তাকে গাফেল বা অমনোযোগিদের মধ্যে লেখা হবে না।”১ (রাহে বেলায়াত, পৃষ্ঠা ২২৭)









হাদিস ৩৭১
সহিহ মুসলিম ২৬৯৫/৩২



عَنْ أَبِي هُرَيْرَةَ قَالَ قَالَ رَسُولُ اللهِ صَلَّى اللهُ عَلَيْهِ وَسَلَّمَ لَأَنْ أَقُولَ سُبْحَانَ اللهِ وَالْحَمْدُ لِلَّهِ وَلَا إِلَهَ إِلَّا اللهُ وَاللهُ أَكْبَرُ أَحَبُّ إِلَيَّ مِمَّا طَلَعَتْ عَلَيْهِ الشَّمْسُ





আবু হুরায়রা ﵁রাদিয়াল্লাহু আনহু থেকে বর্ণিত। তিনি বলেন, রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “আমি বলি, ‘সুবহানাল্লাহি ওয়াল হামদুলিল্লাহি ওয়া লা-ইলাহা ইল্লাল্লাহু ওয়াল্লাহু আকবার।’ (আল্লাহ পবিত্র, সমস্ত প্রশংসা আল্লাহর এবং আল্লাহ ছাড়া কোনো মাবুদ নেই, আল্লাহ মহান) পড়া আমার কাছে সেইসব বিষয়ের চেয়ে বেশি প্রিয়, যার উপর সূর্য উদিত হয় (অর্থাৎ পৃথিবীর সকল বস্তুর চেয়ে বেশি প্রিয়)।”




মুয়াজ ইবনে জাবাল থেকে বর্ণিত। রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “যার সর্বশেষ কথা হবে ‘লা-ইলাহা ইল্লাল্লাহ’ সে জান্নাতে প্রবেশ করবে।” (সুনান আবু দাউদ ৩১১৬)

বস্তুত, যে ব্যক্তি সর্বদা এ যিকরে তার জিহ্বাকে রত রাখবে, ইনশাআল্লাহ, এ বাক্য তার জীবনের শেষ বাক্য হবে। (রাহে বেলায়াত, পৃষ্ঠা ৯১)।

আবার কেউ চলতে ফিরতে, অবসর সময়ে রাসুলুল্লাহ ﷺসল্লাল্লাহু আলাইহি ওয়াসাল্লাম-এর প্রিয় চারটি যিকর: সুবহানাল্লাহ, আলহামদুলিল্লাহ, লা-ইলাহা ইল্লাল্লাহ, আল্লাহু আকবার নিম্নস্বরে পড়তে থাকে তবে ইনশাআল্লাহ তার জীবনের শেষ বাক্য হবে “লা-ইলাহা ইল্লাল্লাহ” (যেহেতু এটি চারটি যিকর-এর মধ্যে রয়েছে)।









হাদিস ৩৭২
সহিহ ইবনে হিব্বান ৮১৮



عَنْ مُعَاذِ بْنِ جَبَلٍ قَالَ سَأَلْتُ رَسُولَ اللَّهِ صَلَّى اللَّهُ عَلَيْهِ وَسَلَّمَ أَيُّ الْأَعْمَالِ أَحَبُّ إِلَى اللَّهِ قَالَ أَنْ تَمُوتَ وَلِسَانُكَ رَطْبٌ مِنْ ذِكْرِ اللَّهِ





মুআজ ইবনে জাবাল ﵁রাদিয়াল্লাহু আনহু থেকে বর্ণিত। তিনি বলেন: আমি রাসুলুল্লাহ ﷺসল্লাল্লাহু আলাইহি ওয়াসাল্লাম-কে জিজ্ঞেস করলাম: কোন্ আমলটি আল্লাহর নিকট সবচেয়ে বেশি প্রিয়? রাসুলুল্লাহ ﷺসল্লাল্লাহু আলাইহি ওয়াসাল্লাম বললেন, “তুমি যখন মৃত্যুবরণ করবে, তখনও তোমার জিহ্বা আল্লাহর যিকরে আর্দ্র থাকবে।”




সহিহ হাদিস থেকে আমরা নিশ্চিতরূপে জানতে পারি যে, রাসুলুল্লাহ ﷺসল্লাল্লাহু আলাইহি ওয়াসাল্লাম ও সাহাবিগণের সুন্নাত হলো দাওয়াত, জিহাদ, ব্যবসা-বাণিজ্য, পারিবারিক ও সামাজিক সকল কর্মের সাথে, কর্ম ও ওয়াজ-নসিহতের যিকরের পাশাপাশি সকল সময় তাসবিহ, তাহলিল ইত্যাদি মুখে আওড়ে বা জপ করে অনবরত যিকর করা। পাঁচ ওয়াক্ত সালাতের পরে বিশেষত ফজর, আসর ও মাগরিবের পরে, বিছানায় শুয়ে, হাঁটতে-চলতে, বাজারে-ঘাটে সর্বদা ও সর্বাবস্থায় তাঁরা একা একা মনে মনে বা অত্যন্ত মৃদু শব্দে সকল মাসনুন যিকরগুলি মুখে জপ করতেন। তাকওয়া অর্জনের জন্য, বাতিলের বিরুদ্ধে ইমানি শক্তি অর্জনের জন্য, দুনিয়ার বহুমুখী প্রলোভন থেকে আত্মরক্ষার শক্তি অর্জনের জন্য, আত্মার শান্তির জন্য, জান্নাতের মর্যাদা বৃদ্ধির জন্য ও সর্বোপরি আল্লাহর বেলায়াত ও মুহাব্বত অর্জনের জন্য সুন্নাত পদ্ধতিতে সুন্নাত বাক্যে আল্লাহর যিকর সহজতম ও শ্রেষ্ঠতম ইবাদত।

শুধু মুখের বা শুধু মনের যিকরও যিকর। তবে অর্থের দিকে লক্ষ্ রেখে মন ও মুখের একত্র যিকর হলো সর্বোত্তম যিকর। (খুতবাতুল ইসলাম, পৃষ্ঠা ৩৮৮)

মনে রাখবেন, যিকর এবং দরুদ ওজুসহ, ওজু ছাড়া, গোসলসহ, গোসল ছাড়া, হাঁটতে, বসতে, শুয়ে সর্বাবস্থায় করা যায়। (জিজ্ঞাসা ও জবাব, খণ্ড ২, পৃষ্ঠা ৪০)









হাদিস ৩৭৩
সহিহ মুসলিম ২৬৭৯/৮



عَنْ أَبِي هُرَيْرَةَ أَنَّ رَسُولَ اللهِ صَلَّى اللهُ عَلَيْهِ وَسَلَّمَ قَالَ إِذَا دَعَا أَحَدُكُمْ فَلَا يَقُلْ اللهُمَّ اغْفِرْ لِي إِنْ شِئْتَ وَلَكِنْ لِيَعْزِمِ الْمَسْأَلَةَ وَلْيُعَظِّمِ الرَّغْبَةَ فَإِنَّ اللهَ لَا يَتَعَاظَمُهُ شَيْءٌ أَعْطَاهُ





আবু হুরায়রা ﵁রাদিয়াল্লাহু আনহু থেকে বর্ণিত। রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “তোমাদের কেউ যেন দোয়ার সময় না বলে, হে আল্লাহ, আপনি যদি চান আমাকে ক্ষমা করুন। বরং সে যেন দৃঢ়তার সাথে দোয়া করে। সে যেন আগ্রহ নিয়ে দোয়া করে। কেননা আল্লাহ তাকে যা দান করেন তা আল্লাহর কাছে তেমন কোনো বিশাল জিনিস নয়।”




দোয়া, যিকর ও ইবাদত কবুলের শর্ত হালাল উপার্জন। মুসলিম শরিফের বর্ণনা থেকে: রাসুলুল্লাহ ﷺসল্লাল্লাহু আলাইহি ওয়াসাল্লাম এক ব্যক্তির উল্লেখ করেন, যে ব্যক্তি (হজ, উমরা ইত্যাদি পালনের জন্য, আল্লাহর পথে) দীর্ঘ সফরে রত থাকে, তার ধূলি ধূসরিত দেহ ও এলোমেলো চুল, তার হাত দুটি আকাশের দিকে বাড়িয়ে দিয়ে সে দোয়া করতে থাকে: يَا رَبِّ يَا رَبِّ (হে প্রভু! হে প্রভু!)। কিন্তু তার খাদ্য হারাম, তার পানীয় হারাম, তার পোশাক হারাম এবং হারাম উপার্জনের জীবিকাতেই তার রক্তমাংস গড়ে উঠেছে। তার দোয়া কবুল হবে কীভাবে!২ (রাহে বেলায়াত, পৃষ্ঠা ১২২)

মুসনাদ আহমাদ ১১১৩৩ থেকে: আবু সাইদ খুদরি ﵁রাদিয়াল্লাহু আনহু বলেন: নবি কারিম ﷺসল্লাল্লাহু আলাইহি ওয়াসাল্লাম বলেছেন, “যখনই কোনো মুসলিম পাপ ও আত্মীয়তা নষ্ট করা ছাড়া অন্য যে কোনো বিষয় আল্লাহর কাছে প্রার্থনা করে তখনই আল্লাহ তার প্রার্থনা পূরণ করে তাকে তিনটি বিষয়ের একটি দান করেন। হয় তার প্রার্থিত বস্তুই তাকে তাড়াতাড়ি দান করেন অথবা তার প্রার্থনাকে (প্রার্থনার সওয়াব) তার আখিরাতের জন্য সঞ্চয় করে রাখেন অথবা দোয়ার সমপরিমাণ তার অন্য কোনো বিপদ তিনি দূর করে দেন।”









হাদিস ৩৭৪
জামি আত-তিরমিজি ৩৫০৫



عَنْ سَعْدٍ قَالَ قَالَ رَسُولُ اللَّهِ صَلَّى اللَّهُ عَلَيْهِ وَسَلَّمَ دَعْوَةُ ذِي النُّونِ إِذْ دَعَا وَهُوَ فِي بَطْنِ الحُوتِ لَا إِلَهَ إِلَّا أَنْتَ سُبْحَانَكَ إِنِّي كُنْتُ مِنَ الظَّالِمِينَ فَإِنَّهُ لَمْ يَدْعُ بِهَا رَجُلٌ مُسْلِمٌ فِي شَيْءٍ قَطُّ إِلَّا اسْتَجَابَ اللَّهُ لَهُ





সাদ (ইবনে আবু ওয়াক্কাস) ﵁রাদিয়াল্লাহু আনহু বলেন, রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “যুন-নুন (ইউনুস ﵇আলাইহিস সালাম) মাছের পেটে যে দোয়া করেছিলেন, ‘লা-ইলাহা ইল্লা আনতা সুবহানাকা ইন্নি কুনতু মিনায যলিমীন’-এ দোয়া দ্বারা যে কোনো মুসলিম যে কোনো বিষয়ে দোয়া করবে, আল্লাহ অবশ্যই তার দোয়া কবুল করবেন।”




“সকল দোয়া পর্দার আড়ালে থাকবে (আল্লাহর দরবারে গৃহীত হবে না) যতক্ষণ না নবি ﷺসল্লাল্লাহু আলাইহি ওয়াসাল্লাম-এর উপর সালাত (দরুদ) পাঠ করবে।”৩ (রাহে বেলায়াত, পৃষ্ঠা ২০৭)

সুতরাং দোয়া কবুলের জন্য আমাদেরকে দোয়ার শুরুতেই দোয়া ইউনুস (ইসমে আযম বা শ্রেষ্ঠতম নাম) এবং নবি কারিম ﷺসল্লাল্লাহু আলাইহি ওয়াসাল্লাম-এর উপর সালাত (দরুদ) পাঠ করে দোয়া শুরু করতে হবে।









হাদিস ৩৭৫
সহিহ আল-বুখারি ৬৩৬৯



عَنْ أَنَسِ بْنِ مَالِكٍ قَالَ كَانَ النَّبِيُّ صَلَّى اللهُ عَلَيْهِ وَسَلَّمَ يَقُولُ اللَّهُمَّ إِنِّي أَعُوذُ بِكَ مِنَ الْهَمِّ وَالْحَزَنِ وَالْعَجْزِ وَالْكَسَلِ وَالْجُبْنِ وَالْبُخْلِ وَضَلَعِ الدَّيْنِ وَغَلَبَةِ الرِّجَالِ





আনাস ইবনে মালিক ﵁রাদিয়াল্লাহু আনহু থেকে বর্ণিত। তিনি বলেন: নবি কারিম ﷺসল্লাল্লাহু আলাইহি ওয়াসাল্লাম এ বলে দোয়া করতেন, “আল্লাহুম্মা ইন্নি আউজুবিকা মিনাল হাম্মি ওয়াল হুজনি ওয়াল আজজি ওয়াল কাসালি ওয়াল জুবনি ওয়াল বুখলি ওয়া জালা ইদ্দাইনি ওয়া গলাবাতির রিজাল (হে আল্লাহ, আমি তোমার নিকট আশ্রয় চাই ভাবনা, দুশ্চিন্তা, অক্ষমতা, অলসতা, কাপুরুষতা, কৃপণতা, ঋণের কঠিন বোঝা এবং লোকদের আধিপত্য থেকে)।”




সহিহ আল-বুখারি ২৪৭ থেকে: বারা ইবনে আযিব ﵁রাদিয়াল্লাহু আনহু বলেন: নবি কারিম ﷺসল্লাল্লাহু আলাইহি ওয়াসাল্লাম বলেন, “যখন তুমি বিছানায় যাবে তখন নামাজের অজুর মতো অজু করে নেবে। তারপর ডান পাশে শুয়ে বলবে: اللَّهُمَّ أَسْلَمْتُ نَفْسِي إِلَيْكَ وَوَجَّهْتُ وَجْهِي إِلَيْكَ وَفَوَّضْتُ أَمْرِي إِلَيْكَ وَأَلْجَأْتُ ظَهْرِي إِلَيْكَ رَغْبَةً وَرَهْبَةً إِلَيْكَ لاَ مَلْجَأَ وَلاَ مَنْجَا مِنْكَ إِلاَّ إِلَيْكَ آمَنْتُ بِكِتَابِكَ الَّذِي أَنْزَلْتَ وَبِنَبِيِّكَ الَّذِي أَرْسَلْتَ (হে আল্লাহ! আমার জীবন তোমার নিকট সমর্পণ করলাম। আমার সকল কাজ তোমার নিকট অর্পণ করলাম এবং আমি তোমার আশ্রয় গ্রহণ করলাম তোমার প্রতি আগ্রহ ও ভয় নিয়ে। তুমি ছাড়া প্রকৃত কোনো আশ্রয়স্থল ও কোনো মুক্তির স্থান নেই। হে আল্লাহ! আমি ইমান এনেছি যে কিতাব তুমি নাজিল করেছ তার উপর এবং তুমি যে নবি প্রেরণ করেছ তাঁর উপর।) এ কথা তোমার শেষ কথা হবে। এ রাতে মৃত্যু বরণ করলে ফিতরাতের উপরে (নিষ্পাপভাবে) মৃত্যু বরণ করবে। (আর বেঁচে থাকলে তুমি কল্যাণ লাভ করবে।৪)”









হাদিস ৩৭৬
সহিহ মুসলিম ২৭০৬/৫২



عَنْ أَنَسٍ قَالَ كَانَ النَّبِيُّ صَلَّى اللهُ عَلَيْهِ وَسَلَّمَ يَدْعُو بِهَؤُلَاءِ الدَّعَوَاتِ اللهُمَّ إِنِّي أَعُوذُ بِكَ مِنَ الْبُخْلِ وَالْكَسَلِ وَأَرْذَلِ الْعُمُرِ وَعَذَابِ الْقَبْرِ وَفِتْنَةِ الْمَحْيَا وَالْمَمَاتِ





আনাস ﵁রাদিয়াল্লাহু আনহু থেকে বর্ণিত। তিনি বলেন, নবি কারিম ﷺসল্লাল্লাহু আলাইহি ওয়াসাল্লাম এ দোয়াসমূহ পাঠ করতেন, “আল্লাহুম্মা ইন্নি আউযুবিকা মিনাল বুখলি ওয়ালকাসালি ওয়া আরযালিল উমুরি ওয়া আযাবিল কবরি ওয়া ফিতনাতিল মাহইয়া ওয়াল মামাত” (হে আল্লাহ, আমি তোমার কাছে বখিলতা, অলসতা, বার্ধক্যের দুরাবস্থা, কবরের আজাব এবং জীবন ও মৃত্যুর ফিতনা থেকে আশ্রয় চাই)।









হাদিস ৩৭৭
সহিহ আল-বুখারি ৭৩৯৩



عَنْ أَبِي هُرَيْرَةَ عَنِ النَّبِيِّ صَلَّى اللهُ عَلَيْهِ وَسَلَّمَ قَالَ إِذَا جَاءَ أَحَدُكُمْ فِرَاشَهُ فَلْيَنْفُضْهُ بِصَنِفَةِ ثَوْبِهِ ثَلاَثَ مَرَّاتٍ وَلْيَقُلْ بِاسْمِكَ رَبِّ وَضَعْتُ جَنْبِي وَبِكَ أَرْفَعُهُ إِنْ أَمْسَكْتَ نَفْسِي فَاغْفِرْ لَهَا وَإِنْ أَرْسَلْتَهَا فَاحْفَظْهَا بِمَا تَحْفَظُ بِهِ عِبَادَكَ الصَّالِحِينَ





আবু হুরায়রা ﵁রাদিয়াল্লাহু আনহু থেকে বর্ণিত। নবি কারিম ﷺসল্লাল্লাহু আলাইহি ওয়াসাল্লাম বলেছেন, “তোমাদের কেউ যখন ঘুমানোর জন্য তার বিছানায় যাবে তখন কাপড়ের কোনা দিয়ে বিছানা তিনবার ঝাড়বে আর বলবে, ‘বিইসমিকা রাব্বি ওয়াজা’তু জামবি ওয়াবিকা আরফাউহু ইন আমসাকতা নাফসি ফাগফিরলাহা ওয়াইন আরসালতাহা ফাহফাজহা বিমা তাহফাজু বিহি ইবাদাকাস সালিহিন।’ (অর্থ: হে আমার রব, তোমার নামে আমি আমার (শরীরের) পার্শ্বদেশকে বিছানায় রাখলাম এবং তোমার নামে তা আবার ওঠাব। যদি তুমি আমার প্রাণ বের করে নাও, তাহলে ক্ষমা করে দিও। আর যদি তা ফিরিয়ে দাও, তাহলে তোমার নেক বান্দাদেরকে যেভাবে হেফাজত করে থাকো সেভাবে হেফাজত করিও।)”




সহিহ আল-বুখারি ৬৩১৪ থেকে: নবি কারিম ﷺসল্লাল্লাহু আলাইহি ওয়াসাল্লাম নিজ বিছানায় শোওয়ার সময় নিজ হাত গালের নিচে রাখতেন। অতঃপর বলতেন, اللَّهُمَّ بِاسْمِكَ أَمُوتُ وَأَحْيَا (হে আল্লাহ, তোমার নামেই মরি, তোমার নামেই জীবিত হই)। আর যখন জেগে উঠতেন, তখন বলতেন: الْحَمْدُ لِلَّهِ الَّذِي أَحْيَانَا بَعْدَ مَا أَمَاتَنَا وَإِلَيْهِ النُّشُورُ (সেই আল্লাহর প্রশংসা যিনি মৃত্যুর পর আমাদেরকে জীবন দান করলেন এবং তারই দিকে আমাদেরকে ফিরে যেতে হবে)।

সুনান আবু দাউদ ৫০৪৫ থেকে: রাসুলুল্লাহ ﷺসল্লাল্লাহু আলাইহি ওয়াসাল্লাম যখন শোবার ইচ্ছা করতেন তখন ডান হাত গালের নিচে রাখতেন অতঃপর তিনবার বলতেন: اللَّهُمَّ قِنِي عَذَابَكَ يَوْمَ تَبْعَثُ عِبَادَكَ (হে আল্লাহ, তুমি আমাকে তোমার আজাব থেকে রক্ষা করিও যেদিন তুমি তোমার বান্দাদেরকে কবর থেকে ওঠাবে)। রাসুলুল্লাহ ﷺসল্লাল্লাহু আলাইহি ওয়াসাল্লাম ফরজ সালাতের পরেও এই দোয়াটি বলতেন। (রাহে বেলায়াত, পৃষ্ঠা ৫৬৪)









হাদিস ৩৭৮
সহিহ আল-বুখারি ৫০১৭



عَنْ عَائِشَةَ أَنَّ النَّبِيَّ صَلَّى اللهُ عَلَيْهِ وَسَلَّمَ كَانَ إِذَا أَوَى إِلَى فِرَاشِهِ كُلَّ لَيْلَةٍ جَمَعَ كَفَّيْهِ ثُمَّ نَفَثَ فِيهِمَا فَقَرَأَ فِيهِمَا قُلْ هُوَ اللَّهُ أَحَدٌ وَقُلْ أَعُوذُ بِرَبِّ الفَلَقِ وَقُلْ أَعُوذُ بِرَبِّ النَّاسِ ثُمَّ يَمْسَحُ بِهِمَا مَا اسْتَطَاعَ مِنْ جَسَدِهِ يَبْدَأُ بِهِمَا عَلَى رَأْسِهِ وَوَجْهِهِ وَمَا أَقْبَلَ مِنْ جَسَدِهِ يَفْعَلُ ذَلِكَ ثَلاَثَ مَرَّاتٍ





আয়িশা ﵂রাদিয়াল্লাহু আনহা থেকে বর্ণিত। প্রতি রাতে নবি কারিম ﷺসল্লাল্লাহু আলাইহি ওয়াসাল্লাম বিছানায় শোওয়ার সময় সুরা ইখলাস, সুরা ফালাক ও সুরা নাস পড়ে দু’হাত একত্র করে ফুঁ দিয়ে যতদূর সম্ভব সমস্ত শরীরে হাত বুলাতেন। মাথা ও মুখ থেকে শুরু করে তাঁর দেহের সম্মুখ ভাগের উপর হাত বুলাতেন, এভাবে তিনি তিন বার করতেন।




আবু হুরায়রা ﵁রাদিয়াল্লাহু আনহু বর্ণিত হাদিস থেকে আমরা জানতে পারি যে, কেউ রাতে বিছানায় শয়ন করার পরে আয়াতুল কুরসি পাঠ করলে সারারাত আল্লাহর পক্ষ থেকে তাঁকে হেফাজত করা হয় এবং কোনো শয়তান তাঁর কাছে আসতে পারে না।৫ (রাহে বেলায়াত, পৃষ্ঠা ৫৬১)

উমর ﵁রাদিয়াল্লাহু আনহু বলেন: রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন,“যে ব্যক্তি তার নির্ধারিত ওজিফা পালন না করে ঘুমিয়ে পড়বে, সে যদি তা ফজর ও যোহরের মধ্যবর্তী সময়ে পড়ে নেয়, তাহলে সে যথা সময়ে রাতের বেলায় আদায় করার সওয়াব পাবে।”৬ (রাহে বেলায়াত, পৃষ্ঠা ৩৫৪–৩৫৫)









হাদিস ৩৭৯
জামি আত-তিরমিজি ২৫১৭



عَنْ أَنَسِ بْنِ مَالِكٍ يَقُولُ قَالَ رَجُلٌ يَا رَسُولَ اللَّهِ أَعْقِلُهَا وَأَتَوَكَّلُ أَوْ أُطْلِقُهَا وَأَتَوَكَّلُ قَالَ اعْقِلْهَا وَتَوَكَّلْ





আনাস ইবনে মালিক ﵁রাদিয়াল্লাহু আনহু থেকে বর্ণিত। তিনি বলেন: এক ব্যক্তি বলল: হে আল্লাহর রাসুল, আমি উট বেঁধে আল্লাহর উপর ভরসা করবো, না তাকে ছেড়ে দিয়ে আল্লাহর উপর ভরসা করবো? তিনি (নবি ﷺসল্লাল্লাহু আলাইহি ওয়াসাল্লাম) বললেন, “প্রথমে উটকে বাঁধো তারপর আল্লাহর উপর ভরসা করো।”




কোনো উদ্দেশ্য লাভে ক্ষমতা অনুযায়ী চেষ্টা করে আল্লাহর সাহায্য চাওয়াই তাওয়াককুল বা আল্লাহর উপর ভরসা।









হাদিস ৩৮০
সহিহ আল-বুখারি ৭৫৬৩



عَنْ أَبِي هُرَيْرَةَ قَالَ قَالَ النَّبِيُّ صَلَّى اللهُ عَلَيْهِ وَسَلَّمَ كَلِمَتَانِ حَبِيبَتَانِ إِلَى الرَّحْمَنِ خَفِيفَتَانِ عَلَى اللِّسَانِ ثَقِيلَتَانِ فِي الْمِيزَانِ سُبْحَانَ اللَّهِ وَبِحَمْدِهِ سُبْحَانَ اللَّهِ الْعَظِيمِ





আবু হুরায়রা ﵁রাদিয়াল্লাহু আনহু থেকে বর্ণিত। তিনি বলেন: নবি কারিম ﷺসল্লাল্লাহু আলাইহি ওয়াসাল্লাম ইরশাদ করেন, “এমন দুইটি বাক্য আছে যা পরম করুণাময় আল্লাহর কাছে খুবই প্রিয়, উচ্চারণ করতে খুবই সহজ, ওজনদণ্ডের পরিমাপে খুবই ভারী। বাক্য দুইটি হলো- ‘সুবহানাল্লাহি ওয়া বিহামদিহি সুবহানাল্লাহিল আজিম।’ (অর্থ: মহা পবিত্র আল্লাহ, তাঁর জন্য সমস্ত প্রশংসা, মহা পবিত্র আল্লাহ, তিনি মহামহিম।)”




اللَّهُمَّ اغْفِرْ لِىْ وَارْحَمْنِىْ وَاهْدِنِىْ وَعَافِنِىْ وَارْزُقْنِىْ (হে আল্লাহ! আমাকে ক্ষমা করো, আমাকে দয়া করো, আমাকে সঠিক পথে চালাও, আমাকে সার্বিক নিরাপত্তা ও সুস্থতা দান করো এবং আমাকে রিজক দাও)। আসিম বলেন, কেউ ইসলাম গ্রহণ করলে রাসুলুল্লাহ ﷺসল্লাল্লাহু আলাইহি ওয়াসাল্লাম তাকে এই দোয়া বেশি বেশি শিখাতেন। (সহিহ মুসলিম ২৬৯৭/৩৫)

এ দোয়ার মধ্যে দুনিয়া ও আখিরাতের সব কিছুই চাওয়া হয়েছে। মুমিনের উচিত সকল ব্যস্ততার মধ্যে সর্বদা এ মুনাজাতটি বলতে থাকা। (রাহে বেলায়াত, পৃষ্ঠা ৫৫১)












মুসতাদরাক আল-হাকিম ২০৪১



সহিহ মুসলিম ১০১৫/৬৫



আল-মুজামুল আওসাত ৭২১



সহিহ আল-বুখারি ৭৪৮৮



সহিহ আল-বুখারি ২৩১১



সহিহ মুসলিম ৭৪৭/১৪২





দুনিয়ার জীবন সম্পর্কে ধারণা



হাদিস ৩৮১
সহিহ আল-বুখারি ১১৬



عَنْ عَبْدِ اللَّهِ بْنِ عُمَرَ قَالَ صَلَّى بِنَا النَّبِيُّ صَلَّى اللهُ عَلَيْهِ وَسَلَّمَ الْعِشَاءَ فِي آخِرِ حَيَاتِهِ فَلَمَّا سَلَّمَ قَامَ فَقَالَ أَرَأَيْتَكُمْ لَيْلَتَكُمْ هَذِهِ فَإِنَّ رَأْسَ مِائَةِ سَنَةٍ مِنْهَا لاَ يَبْقَى مِمَّنْ هُوَ عَلَى ظَهْرِ الْأَرْضِ أَحَدٌ





আব্দুল্লাহ ইবনে উমর ﵁রাদিয়াল্লাহু আনহু থেকে বর্ণিত। তিনি বলেন: নবি কারিম ﷺসল্লাল্লাহু আলাইহি ওয়াসাল্লাম তাঁর জীবনের শেষ দিকে আমাদের নিয়ে ইশার সালাত আদায় করলেন। সালাম ফেরানোর পর তিনি দাঁড়িয়ে বললেন: তোমরা কি এ রাত সম্পর্কে জানো? আজ যারা পৃথিবীতে রয়েছে, একশ বছরের মাথায় তাদের কেউ আর অবশিষ্ট থাকবে না।









হাদিস ৩৮২
জামি আত-তিরমিজি ২৪৫৯



عَنْ شَدَّادِ بْنِ أَوْسٍ عَنِ النَّبِيِّ صَلَّى اللَّهُ عَلَيْهِ وَسَلَّمَ قَالَ الْكَيِّسُ مَنْ دَانَ نَفْسَهُ وَعَمِلَ لِمَا بَعْدَ الْمَوْتِ وَالْعَاجِزُ مَنْ أَتْبَعَ نَفْسَهُ هَوَاهَا وَتَمَنَّى عَلَى اللَّهِ





শাদ্দাদ বিন আউস ﵁রাদিয়াল্লাহু আনহু থেকে বর্ণিত। নবি কারিম ﷺসল্লাল্লাহু আলাইহি ওয়াসাল্লাম বলেছেন, “প্রকৃত বুদ্ধিমান সেই লোক যে নিজের নফসকে নিয়ন্ত্রণ করে এবং মৃত্যুর পরের জীবনের জন্য কাজ করে। আর নির্বোধ ও অক্ষম সেই লোক যে নিজেকে নফসের (প্রবৃত্তি) হাতে ছেড়ে দিয়েছে অথচ আল্লাহর কাছ থেকে কিছু পাবার আকাঙ্ক্ষা করছে।”









হাদিস ৩৮৩
জামি আত-তিরমিজি ২৩৭৭



عَنْ عَبْدِ اللَّهِ قَالَ نَامَ رَسُولُ اللَّهِ صَلَّى اللَّهُ عَلَيْهِ وَسَلَّمَ عَلَى حَصِيرٍ فَقَامَ وَقَدْ أَثَّرَ فِي جَنْبِهِ فَقُلْنَا يَا رَسُولَ اللَّهِ لَوِ اتَّخَذْنَا لَكَ وِطَاءً فَقَالَ مَا لِي وَلِلدُّنْيَا مَا أَنَا فِي الدُّنْيَا إِلَّا كَرَاكِبٍ اسْتَظَلَّ تَحْتَ شَجَرَةٍ ثُمَّ رَاحَ وَتَرَكَهَا





আব্দুল্লাহ ﵁রাদিয়াল্লাহু আনহু থেকে বর্ণিত। তিনি বলেন: একদা রাসুলুল্লাহ ﷺসল্লাল্লাহু আলাইহি ওয়াসাল্লাম চাটাইয়ের উপর শুয়ে ঘুমিয়ে পড়েন। ঘুম থেকে ওঠার পর আমরা তাঁর শরীরে চাটাইয়ের দাগ দেখে বললাম, ইয়া রাসুলাল্লাহ, আমরা যদি আপনার জন্য একটা তোষক বানিয়ে দিতাম। তিনি বললেন, “দুনিয়ার সাথে আমার কী সম্পর্ক? দুনিয়ায় তো আমি সেই সওয়ারীর মতো যে পথ চলতে চলতে কোনো গাছের ছায়ায় আশ্রয় নিল এবং কিছু সময় পর গাছকে ছেড়ে দিয়ে চলতে শুরু করল।”




ফেরাউন ও তার বাহিনীকে ডুবিয়ে মারা হলো। আল্লাহ বলেন, “কতই না বাগ-বাগিচা, ঝরনা, ফসলাদি, সুরম্য প্রাসাদ, যা তারা ছেড়ে গিয়েছে। কতই না ভোগ-বিলাসের সামগ্রী যাতে তারা আনন্দ-ফুর্তি করত তা সবই ফেলে গেল।” (সুরা আদ-দুখান ৪৪:২৫-২৭)









হাদিস ৩৮৪
সহিহ আল-বুখারি ৬৪১৪



حَدَّثَنَا سَهْلُ بْنُ سَعْدٍ السَّاعِدِيُّ كُنَّا مَعَ رَسُولِ اللهِ صَلَّى اللهُ عَلَيْهِ وَسَلَّمَ فِي الْخَنْدَقِ وَهْوَ يَحْفِرُ وَنَحْنُ نَنْقُلُ التُّرَابَ وَيَمُرُّ بِنَا فَقَالَ اللَّهُمَّ لَا عَيْشَ إِلَّا عَيْشُ الْآخِرَهْ فَاغْفِرْ لِلْأَنْصَارِ وَالْمُهَاجِرَهْ





সাহল ইবনে সাদ আস-সাইদি ﵄রাদিয়াল্লাহু আনহুমা থেকে বর্ণিত। তিনি বলেন: আমার খন্দকের যুদ্ধে রাসুলুল্লাহ ﷺসল্লাল্লাহু আলাইহি ওয়াসাল্লাম-এর সঙ্গে ছিলাম। তিনি (মাটি) খনন করছিলেন এবং আমরা মাটি সরিয়ে দিচ্ছিলাম। তিনি আমাদের দেখছিলেন। তখন তিনি বলেছিলেন, “হে আল্লাহ, আখেরাতের সুখ ছাড়া কোনো সুখ নেই। কাজেই তুমি আনসার ও মুহাজিরদেরকে ক্ষমা করে দাও।”




এখানে লক্ষণীয় যে, পরিখা খনন করার সময় সাহাবায়ে কেরাম ক্ষুধার্ত ছিলেন অথচ নবি ﷺসল্লাল্লাহু আলাইহি ওয়াসাল্লাম ক্ষুধা ও কষ্ট দেখেও দুনিয়ার সুখ-শান্তির জন্য নয় বরং পরকালীন সুখ-শান্তির জন্য দোয়া করেছেন।









হাদিস ৩৮৫
সহিহ মুসলিম ২৯৫৬/১



عَنْ أَبِي هُرَيْرَةَ قَالَ قَالَ رَسُولُ اللهِ صَلَّى اللهُ عَلَيْهِ وَسَلَّمَ الدُّنْيَا سِجْنُ الْمُؤْمِنِ وَجَنَّةُ الْكَافِرِ





আবু হুরায়রা ﵁রাদিয়াল্লাহু আনহু থেকে বর্ণিত। তিনি বলেন: রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “দুনিয়া মুমিনদের জন্য কারাগার এবং কাফিরদের জন্য জান্নাত।”









হাদিস ৩৮৬
সহিহ মুসলিম ২৮৫৮/৫৫



عَنْ مُسْتَوْرِدِ يَقُولُ قَالَ رَسُولُ اللهِ صَلَّى اللهُ عَلَيْهِ وَسَلَّمَ وَاللهِ مَا الدُّنْيَا فِي الْآخِرَةِ إِلَّا مِثْلُ مَا يَجْعَلُ أَحَدُكُمْ إِصْبَعَهُ هَذِهِ وَأَشَارَ يَحْيَى بِالسَّبَّابَةِ فِي الْيَمِّ فَلْيَنْظُرْ بِمَ تَرْجِعُ





মুস্তাওরিদ ﵁রাদিয়াল্লাহু আনহু থেকে বর্ণিত। তিনি বলেন: রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “আল্লাহর কসম! দুনিয়া আখিরাতের তুলনায় এরূপ যেমন তোমাদের কেউ তার এই আঙ্গুল (বর্ণনাকারী ইয়াহইয়া অনামিকা আঙ্গুলের দিকে ইশারা করলেন) সমুদ্রে ডুবিয়ে বের করে এনে দেখুক তার আঙ্গুল কতটুকু (পানি) নিয়ে ফিরেছে।”









হাদিস ৩৮৭
সহিহ আল-বুখারি ৬৪১৬



عَنْ عَبْدِ اللَّهِ بْنِ عُمَرَ قَالَ أَخَذَ رَسُولُ اللَّهِ صَلَّى اللهُ عَلَيْهِ وَسَلَّمَ بِمَنْكِبِي فَقَالَ كُنْ فِي الدُّنْيَا كَأَنَّكَ غَرِيبٌ أَوْ عَابِرُ سَبِيلٍ وَكَانَ ابْنُ عُمَرَ يَقُولُ إِذَا أَمْسَيْتَ فَلاَ تَنْتَظِرِ الصَّبَاحَ وَإِذَا أَصْبَحْتَ فَلاَ تَنْتَظِرِ الْمَسَاءَ وَخُذْ مِنْ صِحَّتِكَ لِمَرَضِكَ وَمِنْ حَيَاتِكَ لِمَوْتِكَ





আব্দুল্লাহ ইবনে উমর ﵁রাদিয়াল্লাহু আনহু থেকে বর্ণিত। তিনি বলেন: একবার রাসুলুল্লাহ ﷺসল্লাল্লাহু আলাইহি ওয়াসাল্লাম আমার কাঁধ ধরে বললেন, “তুমি দুনিয়াতে এমনভাবে থাকো যেন তুমি একজন প্রবাসী অথবা পথচারী (পথিক)।” আর ইবনে উমর ﵁রাদিয়াল্লাহু আনহু বলতেন, তুমি সন্ধ্যায় উপনীত হলে সকালের অপেক্ষা কোরো না এবং সকালে উপনীত হলে সন্ধ্যার অপেক্ষা কোরো না। তোমার সুস্থতার সময় তোমার পীড়িত অবস্থার জন্য প্রস্তুতি নাও। আর তোমার জীবিত অবস্থায় তোমার মৃত্যুর জন্য প্রস্তুতি নাও।




হাশরের দিন মানুষ আফসোস করবে। “সে বলবে, হায়! আমি যদি আমার এ (পরকালীন) জীবনের জন্য আগে (দুনিয়ায়) থাকতে কিছু (ভালো আমল) পাঠাতাম।” (সুরা আল-ফজর ৮৯:২৪)









হাদিস ৩৮৮
সহিহ আল-বুখারি ২৪৪৯



عَنْ أَبِي هُرَيْرَةَ قَالَ قَالَ رَسُولُ اللَّهِ صَلَّى اللهُ عَلَيْهِ وَسَلَّمَ مَنْ كَانَتْ لَهُ مَظْلَمَةٌ لِأَخِيهِ مِنْ عِرْضِهِ أَوْ شَيْءٍ فَلْيَتَحَلَّلْهُ مِنْهُ الْيَوْمَ قَبْلَ أَنْ لاَ يَكُونَ دِينَارٌ وَلاَ دِرْهَمٌ إِنْ كَانَ لَهُ عَمَلٌ صَالِحٌ أُخِذَ مِنْهُ بِقَدْرِ مَظْلَمَتِهِ وَإِنْ لَمْ تَكُنْ لَهُ حَسَنَاتٌ أُخِذَ مِنْ سَيِّئَاتِ صَاحِبِهِ فَحُمِلَ عَلَيْهِ





আবু হুরায়রা ﵁রাদিয়াল্লাহু আনহু থেকে বর্ণিত। তিনি বলেন: রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “যে লোক তার ভাইয়ের সম্মানহানী বা অন্য কোনো ব্যাপারে জুলুমের জন্য দায়ী, সে যেন (এ দুনিয়ায়ই) তার কাছে মাফ চেয়ে নেয় সেই দিন আসার পূর্বে যেদিন দিনার-দিরহাম (টাকা-পয়সা) বলতে তার কিছুই থাকবে না। বরং যদি তার কোনো নেক আমল থাকে তবে জুলুম মোতাবেক তা থেকে কেটে নেওয়া হবে। আর কোনো নেক আমল না থাকলে মজলুমের পাপ থেকে কিছু নিয়ে তার ঘাড়ে চাপিয়ে দেওয়া হবে।”




সহিহ মুসলিমে এক ব্যক্তি সম্পর্কে বলা হয়েছে, কিয়ামতের দিন সে জান্নাতে যাওয়ার মতো নেকি নিয়ে যাবে কিন্তু সে যাদের প্রতি (গালি, গীবত, অর্থ আত্মসাৎ, অন্যায়ভাবে প্রহার ও হত্যা ইত্যাদি) জুলুম করেছিল তাদেরকে তার নেকি দেয়া হবে এবং নেকি ফুরিয়ে গেলে তাদের গুনাহ তার ঘাড়ে চাপিয়ে তাকে জাহান্নামে নিক্ষেপ করা হবে। এই ব্যক্তিই সত্যিকার নিঃস্ব বা কাঙাল।১ (মা’আরেফুল কোরআন, সুরা আজ-জুমারের ৩১ নম্বর আয়াতের ব্যাখ্যা)












সহিহ মুসলিম ২৫৮১/৫৯





মৃত্যু



হাদিস ৩৮৯
শুআবুল ইমান ১৮৫৯



عَنِ ابْنِ عُمَرَ قَالَ قَالَ رَسُولُ اللهِ صَلَّى اللَّهُ عَلَيْهِ وَسَلَّمَ إِنَّ هَذِهِ الْقُلُوبَ تَصْدَأُ كَمَا يَصْدَأُ الْحَدِيدُ إِذَا أَصَابَهُ الْمَاءُ قِيلَ يَا رَسُولَ اللهِ وَمَا جِلَاؤُهَا قَالَ كَثْرَةُ ذِكْرِ الْمَوْتِ وَتِلَاوَةُ الْقُرْآنِ





ইবনে উমর ﵁রাদিয়াল্লাহু আনহু থেকে বর্ণিত। তিনি বলেন: রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “অন্তরে (কলবে) মরিচা পড়ে যেমন পানির স্পর্শে লোহায় মরিচা পড়ে।” জিজ্ঞেস করা হলো, ইয়া রাসুলাল্লাহ, অন্তরের মরিচা (কালিমা) কিভাবে দূর করা যায়? তিনি (নবি ﷺসল্লাল্লাহু আলাইহি ওয়াসাল্লাম) বললেন, “মৃত্যুর কথা বেশি করে স্মরণ করা এবং কুরআন অধ্যয়ন করা।”









হাদিস ৩৯০
জামি আত-তিরমিজি ৩৫৩৭



عَنْ ابْنِ عُمَرَ عَنِ النَّبِيِّ صَلَّى اللَّهُ عَلَيْهِ وَسَلَّمَ قَالَ إِنَّ اللَّهَ يَقْبَلُ تَوْبَةَ الْعَبْدِ مَا لَمْ يُغَرْغِرْ





ইবনে উমর ﵁রাদিয়াল্লাহু আনহু থেকে বর্ণিত। নবি কারিম ﷺসল্লাল্লাহু আলাইহি ওয়াসাল্লাম বলেন, “মহান আল্লাহ গড়গড় করার (মৃত্যুর চিহ্ন প্রকাশের) পূর্ব পর্যন্ত বান্দার তওবা কবুল করেন।”




মৃত্যু নিশ্চিত হওয়ার পর ইমান আনা বা তওবা করা অর্থহীন। যেমন: ফেরাউন সম্পর্কে আল্লাহ বলেন, “যখন সে ডুবতে লাগল, তখন সে বলল: আমি ইমান আনলাম সেই সত্তার (আল্লাহর) প্রতি যাঁর প্রতি বনি ইসরাইল ইমান এনেছিল। যিনি ছাড়া কোনো ইলাহ নেই।” (সুরা ইউনুস ১০:৯০) কিন্তু তার সেই ইমান কাজে লাগে নি।









হাদিস ৩৯১
সহিহ মুসলিম ২৭০৩/৪৩



عَنْ أَبِي هُرَيْرَةَ قَالَ قَالَ رَسُولُ اللهِ صَلَّى اللهُ عَلَيْهِ وَسَلَّمَ مَنْ تَابَ قَبْلَ أَنْ تَطْلُعَ الشَّمْسُ مِنْ مَغْرِبِهَا تَابَ اللهُ عَلَيْهِ





আবু হুরায়রা ﵁রাদিয়াল্লাহু আনহু থেকে বর্ণিত। তিনি বলেন: রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “যে ব্যক্তি পশ্চিম দিক থেকে সূর্যোদয়ের পূর্বে (অর্থাৎ কিয়ামতের বড় এ আলামত প্রকাশের পূর্বে) তওবা করে, আল্লাহ তার তওবা কবুল করেন।”









হাদিস ৩৯২
জামি আত-তিরমিজি ২৩০৭



عَنْ أَبِي هُرَيْرَةَ قَالَ قَالَ رَسُولُ اللَّهِ صَلَّى اللَّهُ عَلَيْهِ وَسَلَّمَ أَكْثِرُوا ذِكْرَ هَاذِمِ اللَّذَّاتِ





আবু হুরায়রা ﵁রাদিয়াল্লাহু আনহু থেকে বর্ণিত। তিনি বলেন: রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “জীবনের স্বাদ বিনাশকারীকে (অর্থাৎ মৃত্যুকে) বেশি বেশি স্মরণ করো।”




জামি আত-তিরমিজি ২১৪৬ থেকে: রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “আল্লাহ যখন কোনো স্থানকে কোনো বান্দার মৃত্যুর জন্য নির্ধারণ করেন, তখন সেই স্থানে তার জন্য একটি হাজত (প্রয়োজন) সৃষ্টি করে দেন (ফলে সেই স্থানে গিয়ে সে মৃত্যুবরণ করে)।”









হাদিস ৩৯৩
সহিহ মুসলিম ২৬৮০/১০



عَنْ أَنَسٍ قَالَ قَالَ رَسُولُ اللهِ صَلَّى اللهُ عَلَيْهِ وَسَلَّمَ لَا يَتَمَنَّيَنَّ أَحَدُكُمُ الْمَوْتَ لِضُرٍّ نَزَلَ بِهِ فَإِنْ كَانَ لَا بُدَّ مُتَمَنِّيًا فَلْيَقُلْ اللهُمَّ أَحْيِنِي مَا كَانَتِ الْحَيَاةُ خَيْرًا لِي وَتَوَفَّنِي إِذَا كَانَتِ الْوَفَاةُ خَيْرًا لِي





আনাস ﵁রাদিয়াল্লাহু আনহু থেকে বর্ণিত। তিনি বলেন: রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “তোমাদের মধ্যে কেউ যেন বিপদে পড়ার কারণে মৃত্যু আকাঙ্ক্ষা না করে। তবে মৃত্যু যদি তাকে কামনা করতেই হয় তবে সে যেন বলে, হে আল্লাহ, তুমি আমাকে জীবিত রাখো যতক্ষণ পর্যন্ত আমার হায়াত আমার জন্য কল্যাণকর হয়। আর যদি মৃত্যু আমার জন্য কল্যাণকর হয় তবে আমাকে মৃত্যু দাও।”




সহিহ মুসলিম ৯৬০/৭৮ থেকে: জাবির ইবনে আব্দুল্লাহ ﵁রাদিয়াল্লাহু আনহু থেকে বর্ণিত। তিনি বলেন: একটি জানাজা বা মৃতদেহকে নিয়ে যাওয়া হচ্ছিল। তা দেখে রাসুলুল্লাহ ﷺসল্লাল্লাহু আলাইহি ওয়াসাল্লাম দাঁড়ালেন, তার সাথে আমরাও দাঁড়ালাম। অতঃপর আমরা বললাম, ইয়া রাসুলাল্লাহ, সে (মৃতদেহ) তো একজন ইহুদি মহিলার। তিনি বললেন, “নিশ্চয় মৃত্যু ভয়ংকর। অতএব যখন তোমরা মৃতদেহ (নিয়ে যেতে) দেখো তখন দাঁড়াও।”









হাদিস ৩৯৪
সহিহ মুসলিম ৯১৬/১



عَنْ أَبِي سَعِيدٍ الْخُدْرِيِّ يَقُولُ قَالَ رَسُولُ اللهِ صَلَّى اللهُ عَلَيْهِ وَسَلَّمَ لَقِّنُوا مَوْتَاكُمْ لَا إِلَهَ إِلَّا اللهُ





আবু সাইদ খুদরি ﵁রাদিয়াল্লাহু আনহু থেকে বর্ণিত। তিনি বলেন: রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “তোমরা তোমাদের মৃত্যুগামী ব্যক্তিদেরকে ‘লা ইলাহা ইল্লাল্লাহ’ বেশি করে পড়াও।”




মৃত্যুগামী (তখনও জীবিত আছে) ব্যক্তির পাশে সুরা ইয়াসিন পড়ার কথা একটা হাদিসে আছে। হাদিসটা সনদগতভাবে দুর্বল। তবে মৃত মানুষের পাশে কুরআন পড়লে কোনো সওয়াব বা বরকত হয়, এটা কুরআন-হাদিস কোথাও নেই। রাসুল ﷺসল্লাল্লাহু আলাইহি ওয়াসাল্লাম এবং সাহাবিদের জীবনে অগণিত মানুষ মারা গিয়েছেন, কেউ মৃত মানুষের পাশে কুরআন পড়েন নি। তাই মরার পরে তার পাশে কুরআন পড়া এটা কুরআনকে এক ধরনের অবজ্ঞা করা। এটা থেকে আমাদের বিরত থাকা উচিত। (জিজ্ঞাসা ও জবাব, খণ্ড ১, পৃষ্ঠা ১১)









হাদিস ৩৯৫
সহিহ মুসলিম ৯৬৩/৮৫



عَنْ عَوْفِ بْنِ مَالِكٍ يَقُولُ صَلَّى رَسُولُ اللهِ صَلَّى اللهُ عَلَيْهِ وَسَلَّمَ عَلَى جَنَازَةٍ فَحَفِظْتُ مِنْ دُعَائِهِ وَهُوَ يَقُولُ اللهُمَّ اغْفِرْ لَهُ وَارْحَمْهُ وَعَافِهِ وَاعْفُ عَنْهُ وَأَكْرِمْ نُزُلَهُ وَوَسِّعْ مَدْخَلَهُ وَاغْسِلْهُ بِالْمَاءِ وَالثَّلْجِ وَالْبَرَدِ وَنَقِّهِ مِنَ الْخَطَايَا كَمَا نَقَّيْتَ الثَّوْبَ الْأَبْيَضَ مِنَ الدَّنَسِ وَأَبْدِلْهُ دَارًا خَيْرًا مِنْ دَارِهِ وَأَهْلًا خَيْرًا مِنْ أَهْلِهِ وَزَوْجًا خَيْرًا مِنْ زَوْجِهِ وَأَدْخِلْهُ الْجَنَّةَ وَأَعِذْهُ مِنْ عَذَابِ الْقَبْرِ أَوْ مِنْ عَذَابِ النَّارِ قَالَ حَتَّى تَمَنَّيْتُ أَنْ أَكُونَ أَنَا ذَلِكَ الْمَيِّتَ





আউফ ইবনে মালিক ﵁রাদিয়াল্লাহু আনহু থেকে বর্ণিত। তিনি বলেন: রাসুলুল্লাহ ﷺসল্লাল্লাহু আলাইহি ওয়াসাল্লাম এক জানাজায় যে দোয়া পড়লেন, আমি তাঁর সে দোয়া মুখস্ত করেছি, দোয়ায় তিনি এ কথা গুলো বলেছিলেন, “আল্লাহুম্মাগফিরলাহু ওয়ারহামহু ওয়া আ-ফিহি ওয়াফু আনহু ওয়া আকরিম নুজুলাহু ওয়া ওয়াসসি মাদখালাহু ওয়াগসিলহু বিল মা’য়ে ওয়াস সালজি ওয়াল বারাদি ওয়ানাক্কিহি মিনাল খাতাইয়া কামা নাক্কায়তাস সাওবাল আব ইয়াজা মিনাদ দানাসি ওয়া আবদিলহু দারান খায়রাম মিন দারিহি ওয়া আহলান খায়রাম মিন আহলিহি ওয়া যাওজান খায়রাম মিন যাওজিহি ওয়া আদখিলহুল জান্নাতা ওয়া আয়েযহু মিন আযাবিল কাবরি আও মিন আযাবিন নার” (হে আল্লাহ, তাকে ক্ষমা করে দাও ও তার প্রতি রহম করো। তাকে নিরাপদে রাখো ও তার ত্রুটি মার্জনা করো। তার উত্তম আপ্যায়নের ব্যবস্থা করো ও তার আশ্রয়স্থলকে প্রশস্ত করে দাও। তাকে পানি, বরফ ও শিশির দিয়ে ধুয়ে দাও। তাকে পাপ থেকে এমনভাবে পরিষ্কার করে দাও যেভাবে সাদা কাপড়কে ময়লা থেকে পরিষ্কার করা হয়। তাকে তার ঘরের পরিবর্তে উত্তম ঘর দান করো, তার পরিবার থেকে উত্তম পরিবার দান করো, বর্তমান স্ত্রী অপেক্ষা উত্তম স্ত্রী দান করো। তাকে জান্নাতে প্রবেশ করাও এবং কবরের আজাব ও জাহান্নামের আজাব থেকে বাঁচাও)। (বর্ণনাকারী) আউফ ইবনে মালিক বলেন: তাঁর মূল্যবান দোয়া শুনে আমার মনে আকাঙ্ক্ষা জাগলো আমি যদি সে মৃত ব্যক্তি হতাম।









হাদিস ৩৯৬
সুনান ইবনে মাজাহ ১৪৯৮



عَنْ أَبِي هُرَيْرَةَ قَالَ كَانَ رَسُولُ اللَّهِ صَلَّى اللهُ عَلَيْهِ وَسَلَّمَ إِذَا صَلَّى عَلَى جِنَازَةٍ يَقُولُ اللَّهُمَّ اغْفِرْ لِحَيِّنَا وَمَيِّتِنَا وَشَاهِدِنَا وَغَائِبِنَا وَصَغِيرِنَا وَكَبِيرِنَا وَذَكَرِنَا وَأُنْثَانَا اللَّهُمَّ مَنْ أَحْيَيْتَهُ مِنَّا فَأَحْيِهِ عَلَى الْإِسْلَامِ وَمَنْ تَوَفَّيْتَهُ مِنَّا فَتَوَفَّهُ عَلَى الْإِيمَانِ اللَّهُمَّ لَا تَحْرِمْنَا أَجْرَهُ وَلَا تُضِلَّنَا بَعْدَهُ





আবু হুরায়রা ﵁রাদিয়াল্লাহু আনহু থেকে বর্ণিত। তিনি বলেন: রাসুলুল্লাহ ﷺসল্লাল্লাহু আলাইহি ওয়াসাল্লাম যখন জানাজা পড়তেন তখন বলতেন, “আল্লাহুম্মাগফিরলি হাইয়িনা ওয়া মাইয়িতিনা ওয়া শাহিদিনা ওয়া গায়িবিনা ওয়া সাগিরিনা ওয়া কাবিরিনা ওয়া যাকারিনা ওয়া উনসানা আল্লাহুম্মা মান আহ ইয়াইতাহু মিন্না ফাআহইহি আলাল ইসলাম ওয়ামান তাওয়াফ ফাইতাহু মিন্না ফাতাওয়াফফাহু আলাল ইমান আল্লাহুম্মা লা তাহরিমনা আজরাহু ওয়ালা তুযিল্লানা বা’দাহু” (হে আল্লাহ, আমাদের জীবিত-মৃত, উপস্থিত-অনুপস্থিত, ছোট-বড়, পুরুষ-স্ত্রী সকলকে ক্ষমা করো। হে আল্লাহ, আমাদের মধ্যে যাকে তুমি জীবিত রাখো তাকে ইসলামের উপর জীবিত রাখো এবং আমাদের মধ্যে যাকে মৃত্যু দান করো তাকে ইমানের সাথে মৃত্যু দাও। হে আল্লাহ, আমাদেরকে (আমলের) পুরস্কার থেকে বঞ্চিত কোরো না এবং আমাদেরকে ভ্রান্তিতে নিক্ষেপ কোরো না)।









হাদিস ৩৯৭
সুনান আবু দাউদ ৩১৩২



عَنْ عَبْدِ اللَّهِ بْنِ جَعْفَرٍ قَالَ قَالَ رَسُولُ اللَّهِ صَلَّى اللهُ عَلَيْهِ وَسَلَّمَ اصْنَعُوا لِآلِ جَعْفَرٍ طَعَامًا فَإِنَّهُ قَدْ أَتَاهُمْ أَمْرٌ شَغَلَهُمْ





আব্দুল্লাহ ইবনে জাফর ﵁রাদিয়াল্লাহু আনহু থেকে বর্ণিত। তিনি বলেন, (যখন জাফরের শহিদ হবার সংবাদ মদিনাতে পৌঁছলো তখন) রাসুলুল্লাহ ﷺসল্লাল্লাহু আলাইহি ওয়াসাল্লাম বললেন, “জাফরের পরিবারের জন্য তোমরা খাবার তৈরি করো। কারণ তাদের নিকট বিপদ এসেছে যা তাদের শোকাভিভূত করে ফেলেছে।”









হাদিস ৩৯৮
সহিহ আল-বুখারি ১২৯৪



عَنْ عَبْدِ اللَّهِ قَالَ قَالَ النَّبِيُّ صَلَّى اللهُ عَلَيْهِ وَسَلَّمَ لَيْسَ مِنَّا مَنْ لَطَمَ الْخُدُودَ وَشَقَّ الْجُيُوبَ وَدَعَا بِدَعْوَى الْجَاهِلِيَّةِ





আব্দুল্লাহ ﵁রাদিয়াল্লাহু আনহু থেকে বর্ণিত। তিনি বলেন: নবি কারিম ﷺসল্লাল্লাহু আলাইহি ওয়াসাল্লাম বলেছেন, “যারা (মৃতের জন্য শোকে) গালে চপেটাঘাত করে, জামার কাপড় ছিঁড়ে ফেলে এবং জাহিলি যুগের মতো চিৎকার দেয়, তারা আমাদের দলভুক্ত নয়।”




সহিহ মুসলিম ৯২৭/১৭ থেকে: নবি কারিম ﷺসল্লাল্লাহু আলাইহি ওয়াসাল্লাম বলেছেন, “মৃত ব্যক্তিকে তার প্রতি তার স্বজনদের অধিক কান্নাকাটির দরূন কবরে আজাব দেয়া হয়।”

তাই মৃত ব্যক্তি তার পরিবারকে আগেই বলে রাখবেন, “আমার মৃত্যুর সময় তোমরা কান্নাকাটি করিও না।”









হাদিস ৩৯৯
সহিহ আল-বুখারি ১২৮৫



عَنْ أَنَسِ بْنِ مَالِكٍ قَالَ شَهِدْنَا بِنْتًا لِرَسُولِ اللَّهِ صَلَّى اللهُ عَلَيْهِ وَسَلَّمَ قَالَ وَرَسُولُ اللَّهِ صَلَّى اللهُ عَلَيْهِ وَسَلَّمَ جَالِسٌ عَلَى الْقَبْرِ قَالَ فَرَأَيْتُ عَيْنَيْهِ تَدْمَعَانِ





আনাস ইবনে মালিক ﵁রাদিয়াল্লাহু আনহু থেকে বর্ণিত। তিনি বলেন: আমরা আল্লাহর রাসুল ﷺসল্লাল্লাহু আলাইহি ওয়াসাল্লাম-এর এক কন্যা (উম্মে কুলসুম ﵂রাদিয়াল্লাহু আনহা)-এর জানাজায় উপস্থিত হলাম। আল্লাহর রাসুল ﷺসল্লাল্লাহু আলাইহি ওয়াসাল্লাম কবরের পার্শ্বে উপবিষ্ট ছিলেন। আনাস ﵁রাদিয়াল্লাহু আনহু বলেন: তখন আমি তাঁর চক্ষু হতে অশ্রু ঝরতে দেখেছি।









হাদিস ৪০০
সহিহ মুসলিম ৫৮৯/১২৯



عَنْ عَائِشَةَ زَوْجِ النَّبِيِّ صَلَّى اللهُ عَلَيْهِ وَسَلَّمَ أَخْبَرَتْهُ أَنَّ النَّبِيِّ صَلَّى اللهُ عَلَيْهِ وَسَلَّمَ كَانَ يَدْعُو فِي الصَّلَاةِ اللهُمَّ إِنِّي أَعُوذُ بِكَ مِنْ عَذَابِ الْقَبْرِ وَأَعُوذُ بِكَ مِنْ فِتْنَةِ الْمَسِيحِ الدَّجَّالِ وَأَعُوذُ بِكَ مِنْ فِتْنَةِ الْمَحْيَا وَالْمَمَاتِ اللهُمَّ إِنِّي أَعُوذُ بِكَ مِنَ الْمَأْثَمِ وَالْمَغْرَمِ





নবি কারিম ﷺসল্লাল্লাহু আলাইহি ওয়াসাল্লাম-এর স্ত্রী আয়িশা ﵂রাদিয়াল্লাহু আনহা থেকে বর্ণিত। তিনি বলেন: নবি ﷺসল্লাল্লাহু আলাইহি ওয়াসাল্লাম সালাতের মধ্যে শেষ রাকাতে এ বলে দোয়া করতেন, “আল্লাহুম্মা ইন্নি আউজুবিকা মিন আজাবিল কাবরি ওয়া আউজুবিকা মিন ফিতনাতিল মাসিহিদ দাজ্জাল ওয়া আউজুবিকা মিন ফিতনাতিল মাহইয়া ওয়াল মামাতি, আল্লাহুম্মা ইন্নি আউজুবিকা মিনাল মা’সামি ওয়াল মাগরাম।” (হে আল্লাহ, আমি তোমার কাছে কবরের আজাব থেকে আশ্রয় চাই, আমি তোমার কাছে মাসিহি দাজ্জালের ফিতনা থেকে আশ্রয় চাই। আমি তোমার কাছে জীবন ও মৃত্যুর ফিতনা থেকে আশ্রয় চাই। আমি তোমার কাছে গুনাহ ও ঋণ থেকে আশ্রয় চাই।)




রাসুলুল্লাহ ﷺসল্লাল্লাহু আলাইহি ওয়াসাল্লাম সালাতের পরে পাঠ করতেন: اَللّٰهُمَّ إِنِّي أَعُوذُ بِكَ مِنَ الْكُفْرِ وَالْفَقْرِ وَأَعُوذُ بِكَ مِنْ عَذَابِ الْقَبْرِ (হে আল্লাহ, আমি আপনার আশ্রয় প্রার্থনা করছি কুফরি থেকে ও দারিদ্র্য থেকে এবং আপনার আশ্রয় প্রার্থনা করছি কবরের আযাব থেকে)।১ (রাহে বেলায়াত, পৃষ্ঠা ৫০৪)









হাদিস ৪০১
সহিহ আল-বুখারি ১৩২৫



عَنْ أَبِي هُرَيْرَةَ قَالَ قَالَ رَسُولُ اللَّهِ صَلَّى اللهُ عَلَيْهِ وَسَلَّمَ مَنْ شَهِدَ الْجَنَازَةَ حَتَّى يُصَلِّيَ فَلَهُ قِيرَاطٌ وَمَنْ شَهِدَ حَتَّى تُدْفَنَ كَانَ لَهُ قِيرَاطَانِ قِيلَ وَمَا الْقِيرَاطَانِ قَالَ مِثْلُ الْجَبَلَيْنِ الْعَظِيمَيْنِ





আবু হুরায়রা ﵁রাদিয়াল্লাহু আনহু থেকে বর্ণিত। তিনি বলেন: রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “যে ব্যক্তি (কোনো মৃতের) জানাজার সালাতে উপস্থিত থাকবে, তার জন্য এক কিরাত। আর যে ব্যক্তি দাফন হওয়া পর্যন্ত উপস্থিত থাকবে তার জন্য দুই কিরাত।” জিজ্ঞেস করা হলো, দুই কিরাত কী? তিনি বললেন, “দুটি বিরাট পাহাড়ের সমতুল্য।”




জানাজার সালামের পরেই রাসুলুল্লাহ ﷺসল্লাল্লাহু আলাইহি ওয়াসাল্লাম ও সাহাবিগণের সুন্নাত ছিল মৃতদেহ তুলে দাফনের জন্য অগ্রসর হওয়া (এবং দাফনের আগে কোনো ধরনের দুআ বা যিকর না করা)। কিন্তু আমাদের দেশে (অনেক স্থানে) মৃতদেহ বহনের সময় মুখে শব্দ করে বিভিন্ন যিকর করা হয় যা সুন্নাতের খেলাফ। হাদিসে বলা হয়েছে যে, সুন্নাতের খেলাফ কর্ম কবুল হবে না। (রাহে বেলায়াত, পৃষ্ঠা ৪৮৭)









হাদিস ৪০২
সহিহ মুসলিম ৯৪৯/৬০



عَنْ أَنَسِ بْنِ مَالِكٍ قَالَ مُرَّ بِجَنَازَةٍ فَأُثْنِيَ عَلَيْهَا خَيْرًا فَقَالَ نَبِيُّ اللهِ صَلَّى اللهُ عَلَيْهِ وَسَلَّمَ وَجَبَتْ وَجَبَتْ وَجَبَتْ وَمُرَّ بِجَنَازَةٍ فَأُثْنِيَ عَلَيْهَا شَرًّا فَقَالَ نَبِيُّ اللهِ صَلَّى اللهُ عَلَيْهِ وَسَلَّمَ وَجَبَتْ وَجَبَتْ وَجَبَتْ قَالَ عُمَرُ فِدًى لَكَ أَبِي وَأُمِّي مُرَّ بِجَنَازَةٍ فَأُثْنِيَ عَلَيْهَا خَيْرٌ فَقُلْتَ وَجَبَتْ وَجَبَتْ وَجَبَتْ وَمُرَّ بِجَنَازَةٍ فَأُثْنِيَ عَلَيْهَا شَرٌّ فَقُلْتَ وَجَبَتْ وَجَبَتْ وَجَبَتْ فَقَالَ رَسُولُ اللهِ صَلَّى اللهُ عَلَيْهِ وَسَلَّمَ مَنْ أَثْنَيْتُمْ عَلَيْهِ خَيْرًا وَجَبَتْ لَهُ الْجَنَّةُ وَمَنْ أَثْنَيْتُمْ عَلَيْهِ شَرًّا وَجَبَتْ لَهُ النَّارُ أَنْتُمْ شُهَدَاءُ اللهِ فِي الْأَرْضِ أَنْتُمْ شُهَدَاءُ اللهِ فِي الْأَرْضِ أَنْتُمْ شُهَدَاءُ اللهِ فِي الْأَرْضِ





আনাস ইবনে মালিক ﵁রাদিয়াল্লাহু আনহু থেকে বর্ণিত। তিনি বলেন: একটি জানাজা নিয়ে যাওয়া হচ্ছিল। লোকেরা তার প্রশংসা করল। আল্লাহর নবি ﷺসল্লাল্লাহু আলাইহি ওয়াসাল্লাম বললেন, “ওয়াজিব হয়েছে, ওয়াজিব হয়েছে, ওয়াজিব হয়েছে।” (আরেকবার) অন্য একটি জানাজা নিয়ে যাওয়া হচ্ছিল। কিন্তু লোকেরা তার দুর্নাম করল। আল্লাহর নবি ﷺসল্লাল্লাহু আলাইহি ওয়াসাল্লাম বললেন, “ওয়াজিব হয়েছে, ওয়াজিব হয়েছে, ওয়াজিব হয়েছে।” তখন উমর ﵁রাদিয়াল্লাহু আনহু বললেন: হে আল্লাহর রাসুল, আপনার উপর আমার পিতা-মাতা উৎসর্গ হোক! একটি জানাজা অতিক্রম করলে তার প্রতি ভালো মন্তব্য করা হলে আপনি ওয়াজিব হয়েছে, ওয়াজিব হয়েছে, ওয়াজিব হয়েছে বললেন। আর একটি জানাজা অতিক্রম করলে তার প্রতি খারাপ মন্তব্য করা হলে আপনি ওয়াজিব হয়েছে, ওয়াজিব হয়েছে, ওয়াজিব হয়েছে বললেন। রাসুলুল্লাহ ﷺসল্লাল্লাহু আলাইহি ওয়াসাল্লাম উত্তরে বললেন, “তোমরা যার সম্পর্কে ভালো মন্তব্য করেছো তার জন্য জান্নাত ওয়াজিব হয়ে গেছে। আর তোমরা যার সম্পর্কে খারাপ মন্তব্য করেছো তার জন্য জাহান্নাম ওয়াজিব হয়ে গেছে। أَنْتُمْ شُهَدَاءُ اللهِ فِي الْأَرْضِ (তোমরা জমিনের বুকে আল্লাহর সাক্ষী, তোমরা জমিনের বুকে আল্লাহর সাক্ষী, তোমরা জমিনের বুকে আল্লাহর সাক্ষী)।”









হাদিস ৪০৩
সুনান আবু দাউদ ৩২২১



عَنْ عُثْمَانَ بْنِ عَفَّانَ قَالَ كَانَ النَّبِيُّ صَلَّى اللهُ عَلَيْهِ وَسَلَّمَ إِذَا فَرَغَ مِنْ دَفْنِ الْمَيِّتِ وَقَفَ عَلَيْهِ فَقَالَ اسْتَغْفِرُوا لِأَخِيكُمْ وَسَلُوا لَهُ بِالتَّثْبِيتِ فَإِنَّهُ الْآنَ يُسْأَلُ





উসমান ইবনে আফফান ﵁রাদিয়াল্লাহু আনহু থেকে বর্ণিত। তিনি বলেন: নবি কারিম ﷺসল্লাল্লাহু আলাইহি ওয়াসাল্লাম মৃতের দাফন শেষ করে সেখানে দাঁড়াতেন এবং বলতেন, “তোমাদের ভাইয়ের জন্য তোমরা ক্ষমা প্রার্থনা করো এবং সে যেন (সত্যের উপর) প্রতিষ্ঠিত থাকতে পারে সেজন্য দোয়া করো। কেননা এখনই তাকে জিজ্ঞাসা করা হবে।”




মানুষের পরকালীন সফলতা বা ব্যর্থতা নির্ভর করে তার নিজের কর্মের উপর। একজন ইমানদার সৎ ব্যক্তির মৃত্যুর পর তার জন্য কোথাও কিছু করা না হলে এমনকি তার মৃতদেহের সৎকার করা না হলেও তার কিছুই আসে যায় না (ভালো আমলের জন্য সে জান্নাতি হবে)। অপরদিকে জীবদ্দশায় যে ব্যক্তি শিরক, কুফরে জড়িত ইসলামের বিধি-বিধান মানেন নাই, জুলুম, অত্যাচার, অবৈধ উপার্জন, ফাঁকি, ধোঁকা ইত্যাদিতে লিপ্ত থেকেছে। তার জন্য তার মৃত্যুর পরে বিশ্বের সকল মানুষ একযোগে সকল প্রকার ‘শ্রাদ্ধ,’ অনুষ্ঠান, প্রার্থনা ইত্যাদি করলেও তার কোনোলাভ হবে না (বদ আমলের জন্য সে জাহান্নামে যাবে)। হাদিস শরিফে মৃত ব্যক্তির জন্য ক্ষমা প্রার্থনা, দোয়া ও দান-সদকা করার জন্য নির্দেশ দেয়া হয়েছে। রাসুলুল্লাহ ﷺসল্লাল্লাহু আলাইহি ওয়াসাল্লাম এবং সাহাবিদের যুগে কারো মৃত্যু হলে ইসলামি বিধানমতে তিন দিন শোক পালনের জন্য তাঁরা মৃতের আত্মীয়দেরকে সমবেদনা জানাতে ও শোক প্রকাশ করতে তাদের বাড়িতে আসতেন। কিন্তু মৃত ব্যক্তিকে কেন্দ্র করে ৩য়, ৭ম, ৪০তম দিনে বা মৃত্যু দিনে তার কবরের কাছে বা মৃতের বাড়িতে বা অন্য কোথাও কোনোভাবে তাঁরা কোনো অনুষ্ঠান করেন নি। তাঁদের সুন্নাত ছিলো আনুষ্ঠানিকতা ছাড়াই মৃত ব্যক্তির কবর যিয়ারত করে তাকে সালাম দেয়া ও তাঁর জন্য দোয়া করা। (এহ্ইয়াউস সুনান, পৃষ্ঠা ৪৪২–৪৪৪)









হাদিস ৪০৪
সুনান আবু দাউদ ৪৭৫৩



عَنِ الْبَرَاءِ بْنِ عَازِبٍ قَالَ خَرَجْنَا مَعَ رَسُولِ اللَّهِ صَلَّى اللهُ عَلَيْهِ وَسَلَّمَ فِي جَنَازَةِ رَجُلٍ مِنَ الْأَنْصَارِ فَانْتَهَيْنَا إِلَى الْقَبْرِ وَلَمَّا يُلْحَدْ فَجَلَسَ رَسُولُ اللَّهِ صَلَّى اللهُ عَلَيْهِ وَسَلَّمَ وَجَلَسْنَا حَوْلَهُ كَأَنَّمَا عَلَى رُءُوسِنَا الطَّيْرُ وَفِي يَدِهِ عُودٌ يَنْكُتُ بِهِ فِي الْأَرْضِ فَرَفَعَ رَأْسَهُ فَقَالَ اسْتَعِيذُوا بِاللَّهِ مِنْ عَذَابِ الْقَبْرِ مَرَّتَيْنِ أَوْ ثَلَاثًا زَادَ فِي حَدِيثِ جَرِيرٍ هَاهُنَا وَقَالَ وَإِنَّهُ لَيَسْمَعُ خَفْقَ نِعَالِهِمْ إِذَا وَلَّوْا مُدْبِرِينَ حِينَ يُقَالُ لَهُ يَا هَذَا مَنْ رَبُّكَ وَمَا دِينُكَ وَمَنْ نَبِيُّكَ قَالَ هَنَّادٌ قَالَ وَيَأْتِيهِ مَلَكَانِ فَيُجْلِسَانِهِ فَيَقُولَانِ لَهُ مَنْ رَبُّكَ فَيَقُولُ رَبِّيَ اللَّهُ فَيَقُولَانِ لَهُ مَا دِينُكَ فَيَقُولُ دِينِيَ الْإِسْلَامُ فَيَقُولَانِ لَهُ مَا هَذَا الرَّجُلُ الَّذِي بُعِثَ فِيكُمْ قَالَ فَيَقُولُ هُوَ رَسُولُ اللَّهِ صَلَّى اللهُ عَلَيْهِ وَسَلَّمَ فَيَقُولَانِ وَمَا يُدْرِيكَ فَيَقُولُ قَرَأْتُ كِتَابَ اللَّهِ فَآمَنْتُ بِهِ وَصَدَّقْتُ زَادَ فِي حَدِيثِ جَرِيرٍ فَذَلِكَ قَوْلُ اللَّهِ عَزَّ وَجَلَّ يُثَبِّتُ اللَّهُ الَّذِينَ آمَنُوا الْآيَةُ ثُمَّ اتَّفَقَا قَالَ فَيُنَادِي مُنَادٍ مِنَ السَّمَاءِ أَنْ قَدْ صَدَقَ عَبْدِي فَأَفْرِشُوهُ مِنَ الْجَنَّةِ وَافْتَحُوا لَهُ بَابًا إِلَى الْجَنَّةِ وَأَلْبِسُوهُ مِنَ الْجَنَّةِ قَالَ فَيَأْتِيهِ مِنْ رَوْحِهَا وَطِيبِهَا قَالَ وَيُفْتَحُ لَهُ فِيهَا مَدَّ بَصَرِهِ قَالَ وَإِنَّ الْكَافِرَ فَذَكَرَ مَوْتَهُ قَالَ وَتُعَادُ رُوحُهُ فِي جَسَدِهِ وَيَأْتِيهِ مَلَكَانِ فَيُجْلِسَانِهِ فَيَقُولَانِ لَهُ مَنْ رَبُّكَ فَيَقُولُ هَاهْ هَاهْ هَاهْ لَا أَدْرِي فَيَقُولَانِ لَهُ مَا دِينُكَ فَيَقُولُ هَاهْ هَاهْ لَا أَدْرِي فَيَقُولَانِ مَا هَذَا الرَّجُلُ الَّذِي بُعِثَ فِيكُمْ فَيَقُولُ هَاهْ هَاهْ لَا أَدْرِي فَيُنَادِي مُنَادٍ مِنَ السَّمَاءِ أَنْ كَذَبَ فَأَفْرِشُوهُ مِنَ النَّارِ وَأَلْبِسُوهُ مِنَ النَّارِ وَافْتَحُوا لَهُ بَابًا إِلَى النَّارِ قَالَ فَيَأْتِيهِ مِنْ حَرِّهَا وَسَمُومِهَا قَالَ وَيُضَيَّقُ عَلَيْهِ قَبْرُهُ حَتَّى تَخْتَلِفَ فِيهِ أَضْلَاعُهُ زَادَ فِي حَدِيثِ جَرِيرٍ قَالَ ثُمَّ يُقَيَّضُ لَهُ أَعْمَى أَبْكَمُ مَعَهُ مِرْزَبَّةٌ مِنْ حَدِيدٍ لَوْ ضُرِبَ بِهَا جَبَلٌ لَصَارَ تُرَابًا قَالَ فَيَضْرِبُهُ بِهَا ضَرْبَةً يَسْمَعُهَا مَا بَيْنَ الْمَشْرِقِ وَالْمَغْرِبِ إِلَّا الثَّقَلَيْنِ فَيَصِيرُ تُرَابًا قَالَ ثُمَّ تُعَادُ فِيهِ الرُّوحُ





বারা ইবনে আযিব ﵁রাদিয়াল্লাহু আনহু থেকে বর্ণিত। তিনি বলেন: আমরা রাসুলুল্লাহ ﷺসল্লাল্লাহু আলাইহি ওয়াসাল্লাম-এর সাথে আনসার গোত্রের এক ব্যক্তির জানাজায় অংশগ্রহণের জন্য রওয়ানা হয়ে কবরের কাছে পৌঁছলাম। কিন্তু তখনও কবর খোঁড়া শেষ হয় নি। তাই রাসুলুল্লাহ ﷺসল্লাল্লাহু আলাইহি ওয়াসাল্লাম বসলেন এবং আমরাও তাঁর চারপাশে নীরবে বসলাম যেন আমাদের মাথার উপর পাখি বসে আছে। তাঁর হাতে একটি লাঠি ছিল, তা দিয়ে তিনি মাটিতে আঁচড় কাটছিলেন। অতঃপর তিনি মাথা তুলে দুই বা তিনবার বললেন, “তোমরা আল্লাহর কাছে কবরের আজাব থেকে আশ্রয় চাও।” তিনি বলেন, “মৃত ব্যক্তি তাদের জুতার শব্দ শুনতে পায় যখন লোকেরা দাফন করে ফিরে যেতে থাকে, আর তখনই তাকে বলা হয়, ওহে, তোমার রব কে? তোমার দীন কী? নবি কে?” (বর্ণনাকারী হান্নাদ বলেন) নবি ﷺসল্লাল্লাহু আলাইহি ওয়াসাল্লাম বলেছেন, “এরপর তার কাছে দুজন ফেরেশতা এসে তাকে বসিয়ে জিজ্ঞেস করে, তোমার রব কে? তখন সে বলে, আমার রব আল্লাহ। তারা তাকে জিজ্ঞেস করে, তোমার দীন কী? সে বলে, ইসলাম আমার দীন। এরপর তারা জিজ্ঞেস করে, এই যে ব্যক্তি তোমাদের মধ্যে প্রেরিত হয়েছিলেন, তিনি কে? সে বলে, তিনি আল্লাহর রাসুল। তারপর তারা আবার জিজ্ঞেস করে, তুমি কী করে জানতে পারলে? সে বলে, আমি আল্লাহর কিতাব (কুরআন) পড়েছি, তার প্রতি ইমান এনেছি এবং সত্য বলে স্বীকার করেছি।” (জারিরের বর্ণিত হাদিসে আছে) এটাই হলো আল্লাহর এ কালিমার অর্থ, “যারা এ শ্বাশ্বত বাণীতে ইমান এনেছে তাদেরকে ইহকালে ও পরকালে আল্লাহ সুপ্রতিষ্ঠিত রাখবেন।” (সুরা ইবরাহিম ১৪:২৭)

নবি ﷺসল্লাল্লাহু আলাইহি ওয়াসাল্লাম বলেছেন, “অতঃপর আকাশ থেকে একজন ঘোষণাকারী ঘোষণা করেন, আমার বান্দা সত্য বলেছে। সুতরাং তার জন্য জান্নাতে একটি বিছানা বিছিয়ে দাও এবং তাকে জান্নাতের পোশাক পরিয়ে দাও। আর তার জন্য জান্নাতের দিকে একটি দরজা খুলে দাও। ফলে তার দিকে জান্নাতের স্নিগ্ধ বাতাস ও তার সুগন্ধি বইতে থাকে। ঐ দরজা তার দৃষ্টিসীমা পর্যন্ত প্রশস্ত করা হয়।” নবি ﷺসল্লাল্লাহু আলাইহি ওয়াসাল্লাম কাফিরের মৃত্যু উল্লেখ করে বলেন, “তার রুহকে তার দেহে ফিরিয়ে দেওয়া হয় এবং দুজন ফেরেশতা এসে তাকে বসিয়ে জিজ্ঞেস করেন, তোমার রব কে? সে বলে, হায়! হায়! আমি জানি না। তারপর ঐ দুজনে আবার জিজ্ঞেস করেন, তোমার দীন কী? সে বলে, হায়! হায়! আমি জানি না। পুনরায় তারা জিজ্ঞেস করে, এই যে ব্যক্তি তোমাদের মধ্যে প্রেরিত হয়েছিলেন, তিনি কে? সে বলে, হায়! হায়! আমি জানি না। তখন আকাশের দিক থেকে একজন ঘোষণাকারী ঘোষণা করেন, সে মিথ্যা বলেছে। সুতরাং তার জন্য জাহান্নামের একটি বিছানা বিছিয়ে দাও এবং তাকে জাহান্নামের পোশাক পরিয়ে দাও। আর তার জন্য জাহান্নামের দিকে একটি দরজা খুলে দাও। তারপর তার দিকে জাহান্নামের উত্তাপ ও উত্তপ্ত বাতাস আসতে থাকে। এছাড়া তার জন্য তার কবরকে সংকীর্ণ করে দেওয়া হয়। ফলে তার এক দিকের পাঁজর অপর দিকের পাঁজরের মধ্যে ঢুকে যায়।অতঃপর তার জন্য এক অন্ধ ও বধির ফেরেশতাকে নিযুক্ত করা হয়, যার সাথে একটি লোহার হাতুড়ি থাকে, যদি এ হাতুড়ি দ্বারা পাহাড়কে আঘাত করা হয় তাহলে তা ধুলা ধুলা হয়ে যেতো। ঐ ফেরেশতা তাকে ঐ হাতুড়ি দ্বারা জোরে আঘাত করতে থাকে যা মানুষ ও জিন ছাড়া পূর্ব থেকে পশ্চিম পর্যন্ত সকল জীব-ই শুনতে পায়। আঘাতের ফলে সে মাটিতে বিলীন হয়ে যায়। পুনরায় তাতে রুহ ফেরত দেওয়া হয়। (এভাবে চলতে থাকে।)”




রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “যে ব্যক্তি বলবে: رَضِيْتُ بِاللَّهِ رَبًّا وَ بِالْإِسْلَامِ دِيْنًا وَ بِمُحَمَّدٍ نَبِيًّا (আমি সন্তুষ্ট-পরিতৃপ্ত আল্লাহকে প্রভু হিসেবে, ইসলামকে দীন হিসেবে ও মুহাম্মাদকে নবি হিসেবে গ্রহণ করে)। তবে তার জন্য জান্নাত পাওনা (ওয়াজিব) হয়ে যাবে।”২ (রাহে বেলায়াত, পৃষ্ঠা ৫৩২)









হাদিস ৪০৫
সহিহ আল-বুখারি ৩২৪০



عَنْ عَبْدِ اللَّهِ بْنِ عُمَرَ قَالَ قَالَ رَسُولُ اللَّهِ صَلَّى اللهُ عَلَيْهِ وَسَلَّمَ إِذَا مَاتَ أَحَدُكُمْ فَإِنَّهُ يُعْرَضُ عَلَيْهِ مَقْعَدُهُ بِالْغَدَاةِ وَالْعَشِيِّ فَإِنْ كَانَ مِنْ أَهْلِ الْجَنَّةِ فَمِنْ أَهْلِ الْجَنَّةِ وَإِنْ كَانَ مِنْ أَهْلِ النَّارِ فَمِنْ أَهْلِ النَّارِ





আব্দুল্লাহ ইবনে উমর ﵁রাদিয়াল্লাহু আনহু থেকে বর্ণিত। তিনি বলেন, রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “তোমাদের যখন কেউ মারা যায় তখন তাকে তার (পরকালের) ঠিকানা সকাল-সন্ধ্যায় দেখানো হয়। সে জান্নাতি হলে নিজেকে জান্নাতে এবং জাহান্নামি হলে জাহান্নামে দেখতে পায়।”




সহিহ আল-বুখারি ১৩৬৫ থেকে: আবু হুরায়রা ﵁রাদিয়াল্লাহু আনহু থেকে বর্ণিত। তিনি বলেন: নবি কারিম ﷺসল্লাল্লাহু আলাইহি ওয়াসাল্লাম বলেছেন, “যে ব্যক্তি ফাঁস লাগিয়ে আত্মহত্যা করবে, সে জাহান্নামে নিজেকে ফাঁস লাগাতে থাকবে। আর যে ব্যক্তি বর্শার আঘাতে আত্মহত্যা করবে, সে জাহান্নামে বর্শা বিদ্ধ হতে থাকবে।”









হাদিস ৪০৬
জামি আত-তিরমিজি ২৩০৮



عَنْ عُثْمَانَ كَانَ إِذَا وَقَفَ عَلَى قَبْرٍ بَكَى حَتَّى يَبُلَّ لِحْيَتَهُ فَقِيلَ لَهُ تُذْكَرُ الْجَنَّةُ وَالنَّارُ فَلَا تَبْكِي وَتَبْكِي مِنْ هَذَا فَقَالَ إِنَّ رَسُولَ اللَّهِ صَلَّى اللَّهُ عَلَيْهِ وَسَلَّمَ قَالَ إِنَّ الْقَبْرَ أَوَّلُ مَنْزِلٍ مِنْ مَنَازِلِ الآخِرَةِ فَإِنْ نَجَا مِنْهُ فَمَا بَعْدَهُ أَيْسَرُ مِنْهُ وَإِنْ لَمْ يَنْجُ مِنْهُ فَمَا بَعْدَهُ أَشَدُّ مِنْهُ





উসমান ﵁রাদিয়াল্লাহু আনহু থেকে বর্ণিত। তিনি যখন কোনো কবরের কাছে দাঁড়াতেন তখন কাঁদতেন এমনকি তাঁর দাড়ি ভিজে যেতো। এজন্য তাঁকে জিজ্ঞেস করা হলো, জান্নাত ও জাহান্নামের কথা স্মরণ করে কাঁদেন না অথচ এ কবরকে স্মরণ করে কাঁদছেন? তিনি উত্তরে বললেন: রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “আখিরাতের মঞ্জিল সমূহের মধ্যে কবর হলো প্রথম মঞ্জিল। কেউ যদি এ থেকে নাজাত পায় তবে তার কাছে পরবর্তী মঞ্জিলসমূহ এর চেয়েও সহজ হয়ে যাবে। আর কেউ যদি এ থেকে নাজাত না পায় তবে তার কাছে পরবর্তী মঞ্জিল সমূহ এর চেয়েও কঠিন হয়ে পড়বে।”




আব্দুল্লাহ ইবনে মাসউদ ﵁রাদিয়াল্লাহু আনহু বলেন: যে ব্যক্তি প্রতি রাতে তাবারাকাল্লাযি (সুরা মুলক) পড়বে, আল্লাহ তাকে কবরের আজাব থেকে হেফাজত করবেন। রাসুলুল্লাহ ﷺসল্লাল্লাহু আলাইহি ওয়াসাল্লাম-এর সময়ে আমরা সুরাটিকে ‘আল মানিয়া’ (প্রতিরোধকারী) বলতাম। (আস-সুনানুল কুবরা ১০৪৭৯)









হাদিস ৪০৭
সহিহ মুসলিম ৯৭০/৯৪



عَنْ جَابِرٍ قَالَ نَهَى رَسُولُ اللهِ صَلَّى اللهُ عَلَيْهِ وَسَلَّمَ أَنْ يُجَصَّصَ الْقَبْرُ وَأَنْ يُقْعَدَ عَلَيْهِ وَأَنْ يُبْنَى عَلَيْهِ





জাবির ﵁রাদিয়াল্লাহু আনহু থেকে বর্ণিত। তিনি বলেন: রাসুলুল্লাহ ﷺসল্লাল্লাহু আলাইহি ওয়াসাল্লাম কবর পাকা করা, কবরের উপর বসা এবং এর উপর কোনো রকম নির্মাণ কাজ করতে নিষেধ করেছেন।












সুনান আন-নাসাই ১৩৪৭



সহিহ মুসলিম ১৮৮৪/১১৬





কিয়ামত (হাশর)



হাদিস ৪০৮
সহিহ মুসলিম ১৫৭/৫৪



عَنْ أَبِي هُرَيْرَةَ قَالَ قَالَ رَسُولُ اللهِ صَلَّى اللهُ عَلَيْهِ وَسَلَّمَ وَالَّذِي نَفْسِي بِيَدِهِ لَا تَذْهَبُ الدُّنْيَا حَتَّى يَمُرَّ الرَّجُلُ عَلَى الْقَبْرِ فَيَتَمَرَّغُ عَلَيْهِ وَيَقُولُ يَا لَيْتَنِي كُنْتُ مَكَانَ صَاحِبِ هَذَا الْقَبْرِ وَلَيْسَ بِهِ الدِّينُ إِلَّا الْبَلَاءُ





আবু হুরায়রা ﵁রাদিয়াল্লাহু আনহু থেকে বর্ণিত। তিনি বলেন, রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “সেই সত্তার কসম যাঁর হাতে আমার জীবন! দুনিয়া শেষ হবে না যতক্ষণ না এক লোক কবরের কাছে গিয়ে সেটির উপর গড়াগড়ি করে বলবে, হায়! এ কবরবাসীর স্থলে যদি আমি হতাম। তার কাছে দীন থাকবে না, থাকবে শুধু বিপদাপদ।”




সহিহ মুসলিম ২৯০১/৩৯ থেকে: রাসুলুল্লাহ ﷺসল্লাল্লাহু আলাইহি ওয়াসাল্লাম বলেন, ততক্ষণ পর্যন্ত কিয়ামত সংঘটিত হবে না যতক্ষণ না তোমরা দশটি আলামত দেখবে। তারপর তিনি ধুম্র, দাজ্জাল, দাব্বা, পশ্চিম দিক হতে সূর্যোদয়, মারইয়াম পুত্র ইসা ﵇আলাইহিস সালাম-এর অবতরণ, ইয়াজুজ-মাজুজ এবং তিনবার ভূখণ্ড ধ্বস-পূর্বদিকে ভূখণ্ড ধ্বস, পশ্চিমদিকে ভূখণ্ড ধ্বস এবং আরব উপদ্বীপে ভূখণ্ড ধ্বসের উল্লেখ করেন। এরপর ইয়ামান থেকে অগ্নি উত্থিত হবে যা মানুষদেরকে তাদের একত্রিত হওয়ার স্থানে তাড়িয়ে নিয়ে যাবে।









হাদিস ৪০৯
সহিহ মুসলিম ২৯০৮/৫৫



عَنْ أَبِي هُرَيْرَةَ قَالَ قَالَ النَّبِيُّ صَلَّى اللهُ عَلَيْهِ وَسَلَّمَ وَالَّذِي نَفْسِي بِيَدِهِ لَيَأْتِيَنَّ عَلَى النَّاسِ زَمَانٌ لَا يَدْرِي الْقَاتِلُ فِي أَيِّ شَيْءٍ قَتَلَ وَلَا يَدْرِي الْمَقْتُولُ عَلَى أَيِّ شَيْءٍ قُتِلَ





আবু হুরায়রা ﵁রাদিয়াল্লাহু আনহু থেকে বর্ণিত। তিনি বলেন, নবি কারিম ﷺসল্লাল্লাহু আলাইহি ওয়াসাল্লাম বলেন, “ঐ সত্তার কসম যাঁর হাতে আমার জীবন! মানুষের কাছে এমন এক সময় আসবে যখন হত্যাকারী জানবে না যে, কী দোষে সে হত্যা করলো এবং নিহত ব্যক্তিও জানবে না যে, সে কী দোষে নিহত হলো।”









হাদিস ৪১০
সহিহ মুসলিম ২৭৮৭/২৩



عَنْ أَبِي هُرَيْرَةَ كَانَ يَقُولُ قَالَ رَسُولُ اللهِ صَلَّى اللهُ عَلَيْهِ وَسَلَّمَ يَقْبِضُ اللهُ تَبَارَكَ وَتَعَالَى الْأَرْضَ يَوْمَ الْقِيَامَةِ وَيَطْوِي السَّمَاءَ بِيَمِينِهِ ثُمَّ يَقُولُ أَنَا الْمَلِكُ أَيْنَ مُلُوكُ الْأَرْضِ





আবু হুরায়রা ﵁রাদিয়াল্লাহু আনহু থেকে বর্ণিত। তিনি বলেন: রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “কিয়ামতের দিন মহান আল্লাহ সারা পৃথিবী তাঁর হাতের মুষ্টিতে নিয়ে নিবেন এবং আকাশমণ্ডলী ভাঁজ করে তাঁর ডান হাতের মুঠোয় নিবেন। তারপর তিনি বলবেন: আমিই বাদশাহ! পৃথিবীর বাদশাহরা কোথায়?”









হাদিস ৪১১
সহিহ মুসলিম ১৯৬/৩২



عَنْ أَنَسِ بْنِ مَالِكٍ قَالَ النَّبِيُّ صَلَّى اللهُ عَلَيْهِ وَسَلَّمَ أَنَا أَوَّلُ شَفِيعٍ فِي الْجَنَّةِ لَمْ يُصَدَّقْ نَبِيٌّ مِنَ الْأَنْبِيَاءِ مَا صُدِّقْتُ وَإِنَّ مِنَ الْأَنْبِيَاءِ نَبِيًّا مَا يُصَدِّقُهُ مِنْ أُمَّتِهِ إِلَّا رَجُلٌ وَاحِدٌ





আনাস ইবনে মালিক ﵁রাদিয়াল্লাহু আনহু থেকে বর্ণিত। নবি কারিম ﷺসল্লাল্লাহু আলাইহি ওয়াসাল্লাম বলেছেন, “জান্নাতে লোকদের প্রবেশ সম্পর্কে আমিই হবো সর্বপ্রথম সুপারিশকারী এবং এতো অধিক সংখ্যক মানুষ আমার প্রতি ইমান এনেছে, যা নবিদের মধ্যে অন্য কোনো নবির বেলায় হবে না। নবিদের মধ্যে এমন নবিও থাকবেন যার প্রতি মাত্র এক ব্যক্তিই ইমান এনেছে।”




সহিহ মুসলিম ২২৭৮/৩ থেকে: আবু হুরায়রা ﵁রাদিয়াল্লাহু আনহু থেকে বর্ণিত। তিনি বলেন: রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “আমি কিয়ামতের দিন আদম সন্তানদের সর্দার হবো। এবং আমিই প্রথম ব্যক্তি যার কবর খুলে যাবে এবং আমি প্রথম সুপারিশকারী। এবং আমিই প্রথম যার সুপারিশ গৃহীত হবে।









হাদিস ৪১২
সহিহ আল-বুখারি ৬৫৩২



عَنْ أَبِي هُرَيْرَةَ أَنَّ رَسُولَ اللَّهِ صَلَّى اللهُ عَلَيْهِ وَسَلَّمَ قَالَ يَعْرَقُ النَّاسُ يَوْمَ الْقِيَامَةِ حَتَّى يَذْهَبَ عَرَقُهُمْ فِي الْأَرْضِ سَبْعِينَ ذِرَاعًا وَيُلْجِمُهُمْ حَتَّى يَبْلُغَ آذَانَهُمْ





আবু হুরায়রা ﵁রাদিয়াল্লাহু আনহু থেকে বর্ণিত। রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “কিয়ামতের দিন মানুষের ঘাম ঝরতে থাকবে। এমনকি তাদের ঘাম সত্তর হাত পরিমিত ভূমিতে ছড়িয়ে পড়বে এবং তাদের মুখ পর্যন্ত ঘামে ডুবে গিয়ে কান পর্যন্ত পৌঁছবে।”









হাদিস ৪১৩
সহিহ মুসলিম ২৮৭৯/৪



عَنْ عَبْدِ اللَّهِ بْنِ عُمَرَ قَالَ قَالَ سَمِعْتُ رَسُولَ اللهِ صَلَّى اللهُ عَلَيْهِ وَسَلَّمَ يَقُولُ إِذَا أَرَادَ اللهُ بِقَوْمٍ عَذَابًا أَصَابَ الْعَذَابُ مَنْ كَانَ فِيهِمْ ثُمَّ بُعِثُوا عَلَى أَعْمَالِهِمْ





আব্দুল্লাহ ইবনে উমর ﵁রাদিয়াল্লাহু আনহু থেকে বর্ণিত। তিনি বলেন: আমি রাসুলুল্লাহ ﷺসল্লাল্লাহু আলাইহি ওয়াসাল্লাম-কে এ কথা বলতে শুনেছি, “আল্লাহ যখন কোনো গোত্রকে শাস্তি দেয়ার ইচ্ছা করেন তখন এ শাস্তি ঐ গোত্রে অবস্থিত প্রত্যেকের উপরই নিপতিত হয়। অতঃপর কিয়ামতের দিন (তাদের প্রত্যেককে) নিজ নিজ আমলের উপর পুনরুত্থিত করা হবে।”









হাদিস ৪১৪
সহিহ আল-বুখারি ১৪২৩



عَنْ أَبِي هُرَيْرَةَ عَنِ النَّبِيِّ صَلَّى اللهُ عَلَيْهِ وَسَلَّمَ قَالَ سَبْعَةٌ يُظِلُّهُمُ اللَّهُ تَعَالَى فِي ظِلِّهِ يَوْمَ لاَ ظِلَّ إِلَّا ظِلُّهُ إِمَامٌ عَدْلٌ وَشَابٌّ نَشَأَ فِي عِبَادَةِ اللَّهِ وَرَجُلٌ قَلْبُهُ مُعَلَّقٌ فِي الْمَسَاجِدِ وَرَجُلاَنِ تَحَابَّا فِي اللَّهِ اجْتَمَعَا عَلَيْهِ وَتَفَرَّقَا عَلَيْهِ وَرَجُلٌ دَعَتْهُ امْرَأَةٌ ذَاتُ مَنْصِبٍ وَجَمَالٍ فَقَالَ إِنِّي أَخَافُ اللَّهَ وَرَجُلٌ تَصَدَّقَ بِصَدَقَةٍ فَأَخْفَاهَا حَتَّى لاَ تَعْلَمَ شِمَالُهُ مَا تُنْفِقُ يَمِينُهُ وَرَجُلٌ ذَكَرَ اللَّهَ خَالِيًا فَفَاضَتْ عَيْنَاهُ





আবু হুরায়রা ﵁রাদিয়াল্লাহু আনহু থেকে বর্ণিত। নবি কারিম ﷺসল্লাল্লাহু আলাইহি ওয়াসাল্লাম বলেছেন, “কিয়ামতের দিন আল্লাহ সাত শ্রেণির লোককে তাঁর (আরশের) ছায়ায় স্থান দেবেন, যেদিন তাঁর (আরশের) ছায়া ছাড়া আর কোনো ছায়া থাকবে না: (১) ন্যায় বিচারক বাদশাহ। (২) সেই যু্বক যে তার যৌবনকাল আল্লাহর ইবাদতে কাটিয়েছে। (৩) ঐ ব্যক্তি যার মন মসজিদের দিকে ফিরে না যাওয়া পর্যন্ত ব্যাকুল থাকে। (৪) ঐ দুই ব্যক্তি যারা কেবল আল্লাহর সন্তুষ্টির জন্যই একে অপরকে ভালোবাসে। তারা আল্লাহর জন্যই একত্রিত হয় আবার আল্লাহর জন্যই একজন অপর জন থেকে পৃথক হয়। (৫) ঐ ব্যক্তি যাকে একজন উচ্চ বংশীয় সুন্দরী যুবতী (কুকর্মে) আহ্বান করা সত্ত্বেও সে এ বলে তা প্রত্যাখ্যান করে যে, আমি আল্লাহকে ভয় করি। (৬) ঐ ব্যক্তি যে এমন গোপনে দান করে যে, তার ডান হাত কী দান করেছে তার বাম হাত জানতে পারে না। (৭) ঐ ব্যক্তি যে একাকী নিভৃতে আল্লাহকে এমনভাবে স্মরণ করে যে, তার দুই চোখ থেকে অশ্রু নির্গত হয়।”









হাদিস ৪১৫
সহিহ মুসলিম ২৫৮২/৬০



عَنْ أَبِي هُرَيْرَةَ أَنَّ رَسُولَ اللهِ صَلَّى اللهُ عَلَيْهِ وَسَلَّمَ قَالَ لَتُؤَدُّنَّ الْحُقُوقَ إِلَى أَهْلِهَا يَوْمَ الْقِيَامَةِ حَتَّى يُقَادَ لِلشَّاةِ الْجَلْحَاءِ مِنَ الشَّاةِ الْقَرْنَاءِ





আবু হুরায়রা ﵁রাদিয়াল্লাহু আনহু থেকে বর্ণিত। রাসুলুল্লাহ ﷺসল্লাল্লাহু আলাইহি ওয়াসাল্লাম বলেন, “(মহান আল্লাহ) কিয়ামতের দিন অবশ্যই পাওনাদারের পাওনা আদায় করবেন, এমনকি শিং যুক্ত বকরী থেকে শিং বিহীন বকরীর প্রতিশোধ নেয়া হবে।”









হাদিস ৪১৬
জামি আত-তিরমিজি ২৪১৭



عَنْ أَبِي بَرْزَةَ الْأَسْلَمِيِّ قَالَ قَالَ رَسُولُ اللَّهِ صَلَّى اللَّهُ عَلَيْهِ وَسَلَّمَ لَا تَزُولُ قَدَمَا عَبْدٍ يَوْمَ الْقِيَامَةِ حَتَّى يُسْأَلَ عَنْ عُمُرِهِ فِيمَا أَفْنَاهُ وَعَنْ عِلْمِهِ فِيمَ فَعَلَ وَعَنْ مَالِهِ مِنْ أَيْنَ اكْتَسَبَهُ وَفِيمَ أَنْفَقَهُ وَعَنْ جِسْمِهِ فِيمَ أَبْلَاهُ





আবু বারযা আসলামি ﵁রাদিয়াল্লাহু আনহু থেকে বর্ণিত। তিনি বলেন: রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “কিয়ামতের দিন (পাঁচটি প্রশ্নের) উত্তর না দেওয়া পর্যন্ত কোনো বান্দা তার পা নড়াতে পারবে না: (১) সে তার জীবন কোন কাজে ব্যয় করেছে? (২) যে বিদ্যা অর্জন করেছে সে অনুযায়ী আমল করেছে কিনা? (৩) কোন পথে মাল অর্জন করেছে? (৪) এবং কিসে খরচ করেছে? (৫) দেহকে কোন কাজে লাগিয়েছে?”










জান্নাত



হাদিস ৪১৭
সহিহ মুসলিম ২৮৩৫/১৮



عَنْ جَابِرٍ قَالَ سَمِعْتُ النَّبِيَّ صَلَّى اللهُ عَلَيْهِ وَسَلَّمَ يَقُولُ إِنَّ أَهْلَ الْجَنَّةِ يَأْكُلُونَ فِيهَا وَيَشْرَبُونَ وَلَا يَتْفُلُونَ وَلَا يَبُولُونَ وَلَا يَتَغَوَّطُونَ وَلَا يَمْتَخِطُونَ قَالُوا فَمَا بَالُ الطَّعَامِ قَالَ جُشَاءٌ وَرَشْحٌ كَرَشْحِ الْمِسْكِ يُلْهَمُونَ التَّسْبِيحَ وَالتَّحْمِيدَ كَمَا تُلْهَمُونَ النَّفَسَ





জাবির ﵁রাদিয়াল্লাহু আনহু থেকে বর্ণিত। তিনি বলেন: আমি নবি কারিম ﷺসল্লাল্লাহু আলাইহি ওয়াসাল্লাম-কে বলতে শুনেছি, “জান্নাতবাসীগণ জান্নাতে খাবে ও পান করবে। তবে থুথু ফেলবে না, প্রস্রাব করবে না, পায়খানা করবে না এবং নাকও ঝাড়বে না।” সাহাবিগণ বললেন, ভক্ষিত খাদ্য যাবে কোথায়? তিনি বললেন, “ঢেকুর ও ঘামের মাধ্যমে বেরিয়ে যাবে, যে ঘাম মিসকের মতো সুগন্ধযুক্ত হবে। সুবহানাল্লাহ এবং আলহামদুলিল্লাহ তাদের অন্তরে শ্বাস-প্রশ্বাসের মতো দেয়া হবে।”









হাদিস ৪১৮
সহিহ মুসলিম ২৮৩৬/২১



عَنْ أَبِي هُرَيْرَةَ عَنِ النَّبِيِّ صَلَّى اللهُ عَلَيْهِ وَسَلَّمَ قَالَ مَنْ يَدْخُلُ الْجَنَّةَ يَنْعَمُ لَا يَبْأَسُ لَا تَبْلَى ثِيَابُهُ وَلَا يَفْنَى شَبَابُهُ





আবু হুরায়রা ﵁রাদিয়াল্লাহু আনহু থেকে বর্ণিত। নবি কারিম ﷺসল্লাল্লাহু আলাইহি ওয়াসাল্লাম বলেন, “যে ব্যক্তি জান্নাতে প্রবেশ করবে সে স্বাচ্ছন্দ্যে থাকবে, কখনো দুর্দশাগ্রস্ত হবে না। তার পরিধেয় বস্তু কখনো পুরনো হবে না এবং তার যৌবন কখনো শেষ হবে না।”









হাদিস ৪১৯
সহিহ আল-বুখারি ৬৪৮৭



عَنْ أَبِي هُرَيْرَةَ أَنَّ رَسُولَ اللَّهِ صَلَّى اللهُ عَلَيْهِ وَسَلَّمَ قَالَ حُجِبَتِ النَّارُ بِالشَّهَوَاتِ وَحُجِبَتِ الْجَنَّةُ بِالْمَكَارِهِ





আবু হুরায়রা ﵁রাদিয়াল্লাহু আনহু থেকে বর্ণিত। রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “জাহান্নামকে কামনা-বাসনা (ভোগ-বিলাস) দ্বারা ঢেকে রাখা হয়েছে এবং জান্নাতকে বিপদ-মুসিবত (দুঃখ-কষ্ট) দ্বারা ঢেকে রাখা হয়েছে।”









হাদিস ৪২০
সহিহ আল-বুখারি ৭৪৯৮



عَنْ أَبِي هُرَيْرَةَ عَنِ النَّبِيِّ صَلَّى اللهُ عَلَيْهِ وَسَلَّمَ قَالَ قَالَ اللَّهُ أَعْدَدْتُ لِعِبَادِي الصَّالِحِينَ مَا لاَ عَيْنٌ رَأَتْ وَلاَ أُذُنٌ سَمِعَتْ وَلاَ خَطَرَ عَلَى قَلْبِ بَشَرٍ





আবু হুরায়রা ﵁রাদিয়াল্লাহু আনহু নবি কারিম ﷺসল্লাল্লাহু আলাইহি ওয়াসাল্লাম থেকে বর্ণনা করেছেন। তিনি (নবি ﷺসল্লাল্লাহু আলাইহি ওয়াসাল্লাম) বলেছেন, “আল্লাহ বলেন, ‘আমি আমার নেক বান্দাদের জন্য এমন সব জিনিসের ব্যবস্থা করে রেখেছি যা কোনো চোখ দেখে নি, কোনো কান শোনে নি এবং কোনো মানুষের হৃদয় (কল্পনা দ্বারা) অনুভব করে নি।’”




সহিহ আল-বুখারি ৬৫৫৯ থেকে: নবি ﷺসল্লাল্লাহু আলাইহি ওয়াসাল্লাম বলেছেন, আযাবে চামড়ায় দাগ পড়ে যাবার পর একদল লোককে জাহান্নাম থেকে বের করা হবে এবং তারা জান্নাতে প্রবেশ করবে। তখন জান্নাতিগণ তাদেরকে জাহান্নামি বলেই ডাকবে।









হাদিস ৪২১
সহিহ আল-বুখারি ৫১৯৬



عَنْ أُسَامَةَ عَنِ النَّبِيِّ صَلَّى اللهُ عَلَيْهِ وَسَلَّمَ قَالَ قُمْتُ عَلَى بَابِ الْجَنَّةِ فَكَانَ عَامَّةَ مَنْ دَخَلَهَا الْمَسَاكِينُ وَأَصْحَابُ الْجَدِّ مَحْبُوسُونَ غَيْرَ أَنَّ أَصْحَابَ النَّارِ قَدْ أُمِرَ بِهِمْ إِلَى النَّارِ وَقُمْتُ عَلَى بَابِ النَّارِ فَإِذَا عَامَّةُ مَنْ دَخَلَهَا النِّسَاءُ





উসামা ﵁রাদিয়াল্লাহু আনহু নবি কারিম ﷺসল্লাল্লাহু আলাইহি ওয়াসাল্লাম থেকে বর্ণনা করেন। নবি ﷺসল্লাল্লাহু আলাইহি ওয়াসাল্লাম বলেন, “আমি জান্নাতের দরজায় দাঁড়িয়ে দেখেছি, এতে প্রবেশকারীদের অধিকাংশই নিঃস্ব-গরিব; আর সম্পদশালীদের আটকে রাখা হয়েছে (জান্নাতে প্রবেশ করতে দেওয়া হচ্ছে না)। কিন্তু জাহান্নামিদের জাহান্নামে নিয়ে যাওয়ার নির্দেশ দেওয়া হচ্ছে। আমি জাহান্নামের দরজায় দাঁড়িয়ে দেখেছি, তার অধিকাংশই নারী।”




জাবির ইবনে আব্দুল্লাহ ﵄রাদিয়াল্লাহু আনহুমা বর্ণনা করেন, রাসুলুল্লাহ ﷺসল্লাল্লাহু আলাইহি ওয়াসাল্লাম সালাতুল ইদ আদায়ের পর লোকদেরকে উপদেশ (খুতবা) প্রদান করেন। অতঃপর তিনি মহিলাদের নিকট গমন করেন এবং তাদেরকে উপদেশ দেন। তিনি তাদেরকে বলেন, “তোমরা দান করো, কারণ তোমাদের (নারীদের) অধিকাংশই জাহান্নামের ইন্ধন হবে।” তখন একজন মহিলা (যার গণ্ডদ্বয় ছিলো কালচে পোড়াটে) দাঁড়িয়ে বললো: ইয়া রাসুলাল্লাহ! কেন এরূপ হবে? তিনি বলেন, “কারণ তোমরা বেশি বেশি অভিযোগ করো এবং স্বামীর প্রতি অকৃতজ্ঞ থাকো।”১ (পোশাক, পর্দা ও দেহ-সজ্জা, পৃষ্ঠা ২৭৩)












সহিহ মুসলিম ৮৮৫/৪





জাহান্নাম



হাদিস ৪২২
সহিহ মুসলিম ২৮০৭/৫৫



عَنْ أَنَسِ بْنِ مَالِكٍ قَالَ قَالَ رَسُولُ اللهِ صَلَّى اللهُ عَلَيْهِ وَسَلَّمَ يُؤْتَى بِأَنْعَمِ أَهْلِ الدُّنْيَا مِنْ أَهْلِ النَّارِ يَوْمَ الْقِيَامَةِ فَيُصْبَغُ فِي النَّارِ صَبْغَةً ثُمَّ يُقَالُ يَا ابْنَ آدَمَ هَلْ رَأَيْتَ خَيْرًا قَطُّ هَلْ مَرَّ بِكَ نَعِيمٌ قَطُّ فَيَقُولُ لَا وَاللهِ يَا رَبِّ وَيُؤْتَى بِأَشَدِّ النَّاسِ بُؤْسًا فِي الدُّنْيَا مِنْ أَهْلِ الْجَنَّةِ فَيُصْبَغُ صَبْغَةً فِي الْجَنَّةِ فَيُقَالُ لَهُ يَا ابْنَ آدَمَ هَلْ رَأَيْتَ بُؤْسًا قَطُّ هَلْ مَرَّ بِكَ شِدَّةٌ قَطُّ فَيَقُولُ لَا وَاللهِ يَا رَبِّ مَا مَرَّ بِي بُؤْسٌ قَطُّ وَلَا رَأَيْتُ شِدَّةً قَطُّ





আনাস ইবনে মালিক ﵁রাদিয়াল্লাহু আনহু থেকে বর্ণিত। তিনি বলেন: রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, জাহান্নামের যোগ্য দুনিয়ার সবচেয়ে সচ্ছল ও ধনী লোককে কিয়ামতের দিন আনা হবে এবং জাহান্নামের আগুনে প্রবেশ করিয়ে (বের করে) বলা হবে, হে আদম সন্তান, দুনিয়াতে তুমি কখনো আরাম-আয়েশে ছিলে? স্বাচ্ছন্দ্যের সাথে দিন অতিবাহিত করেছো কি? সে বলবে, আল্লাহর কসম! না, হে আমার রব (আমি কখনো আরাম-আয়েশে ছিলাম না)। এরপর জান্নাতের যোগ্য দুনিয়ার সর্বাধিক অভাবগ্রস্ত লোককে আনা হবে এবং জান্নাতে একবার প্রবেশ করিয়ে (বের করে) বলা হবে, হে আদম সন্তান, দুনিয়াতে তুমি কি কখনো কষ্ট ভোগ করেছো? দুঃখ ও বেদনাদায়ক অবস্থায় দিন অতিবাহিত করেছো কি? সে বলবে, আল্লাহর কসম! না, হে আমার রব। আমি কখনো কষ্টে দিনাতিপাত করি নি এবং দুঃখ কখনো দেখি নি।









হাদিস ৪২৩
সহিহ আল-বুখারি ৬৫৬১



عَنِ النُّعْمَانِ سَمِعْتُ النَّبِيَّ صَلَّى اللهُ عَلَيْهِ وَسَلَّمَ يَقُولُ إِنَّ أَهْوَنَ أَهْلِ النَّارِ عَذَابًا يَوْمَ الْقِيَامَةِ لَرَجُلٌ تُوضَعُ فِي أَخْمَصِ قَدَمَيْهِ جَمْرَةٌ يَغْلِي مِنْهَا دِمَاغُهُ





নু’মান (ইবনে বাশির) ﵁রাদিয়াল্লাহু আনহু থেকে বর্ণিত। তিনি বলেন: আমি নবি কারিম ﷺসল্লাল্লাহু আলাইহি ওয়াসাল্লাম-কে বলতে শুনেছি, “জাহান্নামিদের মধ্যে সবচেয়ে সহজ আজাব কিয়ামতের দিন ঐ লোকের হবে যার দুই পায়ের তালুতে জ্বলন্ত অঙ্গার রাখা হবে, এর ফলে মাথার মগজ টগবগ করে ফুটতে থাকবে।”




আল্লাহ বলেন, “(জাহান্নামীদের জন্য) জখমের পুঁজ ছাড়া অন্য কোনো খাবার নেই। অপরাধী (জাহান্নামী) ছাড়া অন্য কেউ এ খাবার খাবে না।” (সুরা আল-হাক্কাহ ৬৯:৩৬-৩৭)









হাদিস ৪২৪
সহিহ মুসলিম ২৮৪৫/৩৩



عَنْ سَمُرَةَ بْنِ جُنْدَبٍ أَنَّ النَّبِيَّ صَلَّى اللهُ عَلَيْهِ وَسَلَّمَ قَالَ مِنْهُمْ مَنْ تَأْخُذُهُ النَّارُ إِلَى كَعْبَيْهِ وَمِنْهُمْ مَنْ تَأْخُذُهُ النَّارُ إِلَى رُكْبَتَيْهِ وَمِنْهُمْ مَنْ تَأْخُذُهُ النَّارُ إِلَى حُجْزَتِهِ وَمِنْهُمْ مَنْ تَأْخُذُهُ النَّارُ إِلَى تَرْقُوَتِهِ





সামুরা ইবনে জুনদাব ﵁রাদিয়াল্লাহু আনহু থেকে বর্ণিত। নবি কারিম ﷺসল্লাল্লাহু আলাইহি ওয়াসাল্লাম বলেছেন, “জাহান্নামের আগুন জাহান্নামীদের কারো গোড়ালী পর্যন্ত, কারো হাঁটু পর্যন্ত, কারো কোমর পর্যন্ত এবং কারো গলা পর্যন্ত পুড়াবে।” (অর্থাৎ প্রত্যেকেরই গুনাহ অনুযায়ী শাস্তি হবে।)




সহিহ আল-বুখারি ৩২৬৫ থেকে: আবু হুরায়রা ﵁রাদিয়াল্লাহু আনহু থেকে বর্ণিত। রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “তোমাদের (এ দুনিয়ার) আগুন জাহান্নামের আগুনের সত্তর ভাগের এক ভাগ।” জিজ্ঞেস করা হলো, হে আল্লাহর রাসুল, কেন, এ আগুনই কি যথেষ্ট ছিল না? তিনি (নবি ﷺসল্লাল্লাহু আলাইহি ওয়াসাল্লাম) বললেন, “দুনিয়ার আগুনের চাইতে জাহান্নামের আগুনকে (উত্তাপের দিক দিয়ে) উনসত্তর গুণ বৃদ্ধি করা হয়েছে। এর প্রত্যেক গুণ পৃথকভাবে দুনিয়ার আগুনের সমান।”










কুরআনের মর্যাদা



হাদিস ৪২৫
সহিহ আল-বুখারি ৭৫২৭



عَنْ أَبِي هُرَيْرَةَ قَالَ قَالَ رَسُولُ اللَّهِ صَلَّى اللهُ عَلَيْهِ وَسَلَّمَ لَيْسَ مِنَّا مَنْ لَمْ يَتَغَنَّ بِالْقُرْآنِ





আবু হুরায়রা ﵁রাদিয়াল্লাহু আনহু থেকে বর্ণিত। তিনি বলেন: রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “যে ব্যক্তি সুললিত (যথাসম্ভব সুন্দর ও মধুর) কণ্ঠে কুরআন পাঠ করে না, সে আমাদের অন্তর্ভুক্ত নয়।”




“যখন কুরআন পাঠ করা হয় তখন তা কান লাগিয়ে শোনো এবং নীরব থাকো যাতে তোমাদের প্রতি রহম করা হয়।” (সুরা আল-আরাফ ৭:২০৪)

সহিহ আল-বুখারি ৫০৪৯ থেকে: নবি ﷺসল্লাল্লাহু আলাইহি ওয়াসাল্লাম বলেছেন, “আমি অন্যের কাছ থেকে কুরআন শুনতে ভালোবাসি।”









হাদিস ৪২৬
সহিহ আল-বুখারি ৫০২৭



عَنْ عُثْمَانَ عَنِ النَّبِيِّ صَلَّى اللهُ عَلَيْهِ وَسَلَّمَ قَالَ خَيْرُكُمْ مَنْ تَعَلَّمَ الْقُرْآنَ وَعَلَّمَهُ





উসমান ﵁রাদিয়াল্লাহু আনহু নবি কারিম ﷺসল্লাল্লাহু আলাইহি ওয়াসাল্লাম থেকে বর্ণনা করেন। নবি ﷺসল্লাল্লাহু আলাইহি ওয়াসাল্লাম বলেন, “তোমাদের মধ্যে ঐ ব্যক্তি সবচেয়ে উত্তম যে কুরআন শিক্ষা করে এবং অন্যকে শিক্ষা দেয়।”




সকল মুহাদ্দিস, ফকিহ ও বুজুর্গ এক বাক্যে বলেছেন যে, সকল জিকিরের শ্রেষ্ঠ জিকির হচ্ছে কুরআন তিলাওয়াত। (রাহে বেলায়াত, পৃষ্ঠা ২১৭)

অনেকে ভাবেন যে, কুরআনের তরজমা বা তাফসির করতে গিয়ে হয়তো আলিমের ভুল হতে পারে কাজেই তরজমা ও তাফসির পাঠের চেয়ে মানুষের লেখা অন্যান্য বই পড়ে ইসলাম শেখা উত্তম। কী অপূর্ব বিচার! কুরআনের তরজমার ক্ষেত্রে সবই আল্লাহর বাণীর তরজমা, হয়তো বা দুই-একটি স্থানে বুঝার ভুল হতে পারে। আর অন্যান্য ইসলামি বই-পুস্তক যারা লিখেছেন তারা ভুলে ভরা মানুষ, অন্যান্য ভুলে ভরা মানুষের উদ্ধৃতি দিয়েছেন। (এহ্ইয়াউস সুনান, পৃষ্ঠা ৩৭০)









হাদিস ৪২৭
সহিহ ইবনে হিব্বান ১২৪



عَنْ جَابِرٍ عَنِ النَّبِيِّ صَلَّى اللَّهُ عَلَيْهِ وَسَلَّمَ قَالَ الْقُرْآنُ مُشَفَّعٌ وَمَاحِلٌ مُصَدَّقٌ مَنْ جَعَلَهُ إِمَامَهُ قَادَهُ إِلَى الْجَنَّةِ وَمَنْ جَعَلَهُ خَلْفَ ظَهْرِهِ سَاقَهُ إِلَى النَّارِ





জাবির ﵁রাদিয়াল্লাহু আনহু থেকে বর্ণিত। নবি কারিম ﷺসল্লাল্লাহু আলাইহি ওয়াসাল্লাম বলেছেন, “কুরআন এমন সুপারিশকারী যার সুপারিশ নিশ্চিতভাবে কবুল করা হবে এবং এমন বিতর্ককারী যার তর্ক মেনে নেওয়া হবে। যে ব্যক্তি এটিকে সম্মুখে রেখেছে এটি তাকে জান্নাতে টেনে নিয়ে যাবে। আর যে ব্যক্তি এটিকে পিছনে রেখেছে এটি তাকে ধাক্কা দিয়ে জাহান্নামে নিক্ষেপ করবে।”




রাসুলুল্লাহ ﷺসল্লাল্লাহু আলাইহি ওয়াসাল্লাম বলেন, “তোমরা কুরআন পাঠ করবে। কারণ কুরআন কিয়ামতের দিন তার সঙ্গীদের (কুরআন পাঠকারীগণের) জন্য শাফায়াত করবে।”১ (খুতবাতুল ইসলাম, পৃষ্ঠা ২৯০)

যে কুরআন কোটি কোটি মানবাত্মাকে আলোর পথ দেখিয়েছে আমরা মুসলমানগণ বর্তমান যুগে এর আলো গ্রহণ করছি না। আজ মুসলিম সমাজের কেউ কেউ কুরআন কারিমকে একেবারেই অবহেলা করে তাকে তুলে রেখেছেন। আমরা অনেক বই, পুস্তক বা সংবাদপত্র পড়ি কিন্তু আমাদের পাঠ্য তালিকায় আল্লাহর কিতাব নেই! কী অদ্ভূত মুসলমান আমরা! সবচেয়ে আশ্চর্য বিষয় হলো অনেক ধার্মিক মুসলমানও কুরআন পাঠ করতে পারেন না, করেন না এবং এজন্য কোনো বেদনাও অনুভব করেন না। ইন্না লিল্লাহে ওয়া ইন্না এলাইহি রাজিউন। (এহ্ইয়াউস সুনান, পৃষ্ঠা ৩৬৮)









হাদিস ৪২৮
সহিহ মুসলিম ২৬৯৯/৩৮



عَنْ أَبِي هُرَيْرَةَ قَالَ قَالَ رَسُولُ اللهِ صَلَّى اللهُ عَلَيْهِ وَسَلَّمَ مَا اجْتَمَعَ قَوْمٌ فِي بَيْتٍ مِنْ بُيُوتِ اللهِ يَتْلُونَ كِتَابَ اللهِ وَيَتَدَارَسُونَهُ بَيْنَهُمْ إِلَّا نَزَلَتْ عَلَيْهِمِ السَّكِينَةُ وَغَشِيَتْهُمُ الرَّحْمَةُ وَحَفَّتْهُمُ الْمَلَائِكَةُ وَذَكَرَهُمُ اللهُ فِيمَنْ عِنْدَهُ





আবু হুরায়রা ﵁রাদিয়াল্লাহু আনহু থেকে বর্ণিত। তিনি বলেন: রাসুলুল্লাহ ﷺসল্লাল্লাহু আলাইহি ওয়াসাল্লাম বলেন, “যখন কিছু লোক আল্লাহর ঘরে একত্রিত হয়ে আল্লাহর কিতাবের তেলাওয়াত ও দারসে রত থাকে তখন তাদের উপর প্রশান্তি নাজিল হয় এবং রহমত তাদেরকে ঢেকে নেয়। আর ফেরেশতারা তাদেরকে ঘিরে রাখে এবং আল্লাহ নিকটস্থ ফেরেশতাদের কাছে তাদের সম্পর্কে আলোচনা করেন।”




সহিহ আল-বুখারি ৩৮০৬ থেকে: আব্দুল্লাহ ইবনে আমর ﵁রাদিয়াল্লাহু আনহু থেকে বর্ণিত। তিনি বলেন: আমি নবি কারিম ﷺসল্লাল্লাহু আলাইহি ওয়াসাল্লাম-কে বলতে শুনেছি যে, “কুরআন পাঠ শিখো চারজনের নিকট থেকে; (আব্দুল্লাহ) ইবনে মাসউদ, আবু হুযাইফার আযাদকৃত গোলাম সালিম, উবাই (ইবনে কা’ব) ও মুয়াজ ইবনে জাবাল থেকে।”









হাদিস ৪২৯
সহিহ আল-বুখারি ৫০১৫



عَنْ أَبِي سَعِيدٍ الْخُدْرِيِّ قَالَ قَالَ النَّبِيُّ صَلَّى اللهُ عَلَيْهِ وَسَلَّمَ لِأَصْحَابِهِ أَيَعْجِزُ أَحَدُكُمْ أَنْ يَقْرَأَ ثُلُثَ الْقُرْآنِ فِي لَيْلَةٍ فَشَقَّ ذَلِكَ عَلَيْهِمْ وَقَالُوا أَيُّنَا يُطِيقُ ذَلِكَ يَا رَسُولَ اللَّهِ فَقَالَ اللَّهُ الْوَاحِدُ الصَّمَدُ ثُلُثُ الْقُرْآنِ





আবু সাইদ খুদরি ﵁রাদিয়াল্লাহু আনহু থেকে বর্ণিত। তিনি বলেন: নবি কারিম ﷺসল্লাল্লাহু আলাইহি ওয়াসাল্লাম তাঁর সাহাবিদের বললেন, “এক রাতে কুরআনের এক তৃতীয়াংশ তেলাওয়াত করা তোমাদের কেউ কি সাধ্যাতীত মনে করো?” এ প্রশ্ন তাদের জন্য কঠিন ছিল। তারপর তারা বলল: ইয়া রাসুলাল্লাহ, আমাদের মধ্যে কার সাধ্য আছে এটা পারবে! তখন তিনি বললেন, “কুল হু ওয়াল্লাহু আহাদ (সুরা আল-ইখলাস) কুরআনের তিন ভাগের এক ভাগ।”




মুয়াজ ইবনু আনাস ﵁রাদিয়াল্লাহু আনহু বলেন, রাসূলুল্লাহ ﷺসল্লাল্লাহু আলাইহি ওয়াসাল্লাম বলেন: “যে ব্যক্তি ১০ বার সুরা ইখলাস পাঠ করবে, আল্লাহ তাঁর জন্য জান্নাতে একটি বাড়ি বানিয়ে রাখবেন।”২ (রাহে বেলায়াত, পৃষ্ঠা ৫১২)









হাদিস ৪৩০
জামি আত-তিরমিজি ২৯১৩



عَنْ ابْنِ عَبَّاسٍ قَالَ قَالَ رَسُولُ اللَّهِ صَلَّى اللَّهُ عَلَيْهِ وَسَلَّمَ إِنَّ الَّذِي لَيْسَ فِي جَوْفِهِ شَيْءٌ مِنَ الْقُرْآنِ كَالْبَيْتِ الْخَرِبِ





ইবনে আব্বাস ﵁রাদিয়াল্লাহু আনহু থেকে বর্ণিত। তিনি বলেন: রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “যে ব্যক্তির পেটে কুরআনের কোনো অংশ নেই (অর্থাৎ কুরআন শিক্ষা করেনি) তা বিরান ঘরের মতো।”









হাদিস ৪৩১
সুনান আবু দাউদ ১৪৬৪



عَنْ عَبْدِ اللَّهِ بْنِ عَمْرٍو قَالَ قَالَ رَسُولُ اللَّهِ صَلَّى اللهُ عَلَيْهِ وَسَلَّمَ يُقَالُ لِصَاحِبِ الْقُرْآنِ اقْرَأْ وَارْتَقِ وَرَتِّلْ كَمَا كُنْتَ تُرَتِّلُ فِي الدُّنْيَا فَإِنَّ مَنْزِلَكَ عِنْدَ آخِرِ آيَةٍ تَقْرَؤُهَا





আব্দুল্লাহ ইবনে আমর ﵁রাদিয়াল্লাহু আনহু বর্ণিত। তিনি বলেন: রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “(কিয়ামতের দিন) কুরআন পাঠকারীকে বলা হবে, কুরআন পড়ো ও জান্নাতের মনজিলে আরোহণ করো এবং তারতিলসহ (অর্থাৎ বোঝা যায় এমনভাবে) কুরআন পড়তে থাকো যেমন তুমি দুনিয়ায় পড়তে। কারণ জান্নাতে তোমার স্থান হবে তোমার পড়া শেষ আয়াতটি পর্যন্ত।”




ইবনে উমর ﵄রাদিয়াল্লাহু আনহুমা বলেন, রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “শুধু দু’ব্যক্তিকেই হিংসা করা যায়; যাকে আল্লাহ কুরআন দান করেছেন আর সে রাত-দিন শুধু কুরআন তেলাওয়াত বা কুরআন পালনে ব্যস্ত থাকে এবং যাকে আল্লাহ সম্পদ দান করেছেন আর সে রাত-দিন সম্পদ হক পথে ব্যয় করতে থাকে।”৩ (রাহে বেলায়াত, পৃষ্ঠা ২৩৭)









হাদিস ৪৩২
সহিহ আল-বুখারি ৫০৩১



عَنِ ابْنِ عُمَرَ أَنَّ رَسُولَ اللَّهِ صَلَّى اللهُ عَلَيْهِ وَسَلَّمَ قَالَ إِنَّمَا مَثَلُ صَاحِبِ الْقُرْآنِ كَمَثَلِ صَاحِبِ الْإِبِلِ الْمُعَقَّلَةِ إِنْ عَاهَدَ عَلَيْهَا أَمْسَكَهَا وَإِنْ أَطْلَقَهَا ذَهَبَتْ





ইবনে উমর ﵁রাদিয়াল্লাহু আনহু থেকে বর্ণিত। রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “কুরআন ওয়ালা (সাহিবে কুরআন, যারা পূর্ণাঙ্গ বা আংশিক হাফেজ)-এর দৃষ্টান্ত উটওয়ালার ন্যায়। সে উট বেঁধে রাখলে উট তার নিয়ন্ত্রণে থাকে। আর যদি বাঁধন খুলে দেয় তবে নিয়ন্ত্রণের বাইরে চলে যায়।”




কুরআনের যে অংশ মুখস্থ আছে তা নামাজে ও নামাজের বাইরে পড়তে থাকতে হবে, তাহলে মুখস্থ থাকবে। কিন্তু না পড়লে অর্থাৎ ছেড়ে দিলে ভুলে যাবে।









হাদিস ৪৩৩
সহিহ মুসলিম ৭৯৮/২৪৪



عَنْ عَائِشَةَ قَالَتْ قَالَ رَسُولُ اللهِ صَلَّى اللهُ عَلَيْهِ وَسَلَّمَ الْمَاهِرُ بِالْقُرْآنِ مَعَ السَّفَرَةِ الْكِرَامِ الْبَرَرَةِ وَالَّذِي يَقْرَأُ الْقُرْآنَ وَيَتَتَعْتَعُ فِيهِ وَهُوَ عَلَيْهِ شَاقٌّ لَهُ أَجْرَانِ





আয়িশা ﵂রাদিয়াল্লাহু আনহা থেকে বর্ণিত। তিনি বলেন: রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “কুরআনে অভিজ্ঞ ব্যক্তি ঐসব ফেরেশতার মতো যারা লেখক, সম্মানিত ও মর্যাদাবান। আর যে ব্যক্তি কুরআন পড়ে এবং তার জন্য কষ্ট হওয়া সত্ত্বেও বারবার পড়ে, তার জন্য দ্বিগুণ পুরস্কার রয়েছে।”




আল্লাহ বার বার বলেছেন যে, কুরআন নাযিলের উদ্দেশ্য হলো যেন মানুষেরা তা বুঝে, চিন্তা করে এবং উপদেশ গ্রহণ করে।

আল্লাহ কুরআনে চার স্থানে বলেছেন: নিশ্চয় আমি কুরআনকে বোঝার ও উপদেশ গ্রহণের জন্য সহজ করে দিয়েছি। কে আছে উপদেশ গ্রহণ করার? (সুরা আল-কমার ৫৪:১৭, ২২, ৩২, ৪০)

কুরআন কারিমের একটি আয়াত তেলাওয়াত করা (অর্থ বোঝা ও অনুধাবন করা) ১০০ রাকাআত নফল সালাতের চেয়েও উত্তম বলে হাদিস শরিফে বলা হয়েছে। (সুনান ইবনে মাজাহ ২১৯)

যদি দুনিয়ার কোনো মন্ত্রী বা রাষ্ট্রপতি আপনাকে একটি চিঠি পাঠান, তা পড়তে ও বুঝতে আপনি কত ব্যস্ত হন। আর রব্বুল আলামিন আল্লাহ তাঁর হাবিব মুহাম্মাদ ﷺসল্লাল্লাহু আলাইহি ওয়াসাল্লাম-এর মাধ্যমে আপনাকে এ কিতাবটি পাঠালেন আর আপনি একটু পড়ে দেখলেন না। আল্লাহর কাছে যেয়ে কী জবাব দেবেন? (খুতবাতুল ইসলাম, পৃষ্ঠা ২৮৯)












সহিহ মুসলিম ৮০৪/২৫২



মুসনাদ আহমাদ ১৫৬১০



সহিহ আল-বুখারি ৫০২৫





সাহাবায়ে কেরামের মর্যাদা



হাদিস ৪৩৪
জামি আত-তিরমিজি ৩৭৪৭



عَنْ عَبْدِ الرَّحْمَنِ بْنِ عَوْفٍ قَالَ قَالَ رَسُولُ اللَّهِ صَلَّى اللَّهُ عَلَيْهِ وَسَلَّمَ أَبُو بَكْرٍ فِي الْجَنَّةِ وَعُمَرُ فِي الْجَنَّةِ وَعُثْمَانُ فِي الْجَنَّةِ وَعَلِيٌّ فِي الْجَنَّةِ وَطَلْحَةُ فِي الْجَنَّةِ وَالزُّبَيْرُ فِي الْجَنَّةِ وَعَبْدُ الرَّحْمَنِ بْنُ عَوْفٍ فِي الْجَنَّةِ وَسَعْدٌ فِي الْجَنَّةِ وَسَعِيدٌ فِي الْجَنَّةِ وَأَبُو عُبَيْدَةَ بْنُ الْجَرَّاحِ فِي الْجَنَّةِ





আব্দুর রহমান ইবনে আউফ ﵁রাদিয়াল্লাহু আনহু থেকে বর্ণিত। তিনি বলেন, রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “আবু বকর জান্নাতি, উমর জান্নাতি, উসমান জান্নাতি, আলি জান্নাতি, তালহা জান্নাতি, জুবায়ের জান্নাতি, আব্দুর রহমান ইবনে আউফ জান্নাতি, সাদ (বিন আবু ওয়াক্কাস) জান্নাতি, সাইদ (ইবনে যায়িদ) জান্নাতি এবং আবু উবাইদা বিন জাররাহ জান্নাতি।”




উল্লিখিত দশজন সাহাবিকে “আশারায়ে মুবাশশারা” বা “দুনিয়াতেই জান্নাতের সুসংবাদ প্রাপ্ত দশজন” বলা হয়। লক্ষ্য করার বিষয় এ দশজনের মধ্যে প্রথম চারজন ছিলেন রাষ্ট্রপ্রধান। তালহা উহুদ যুদ্ধে জীবন বাজি রেখে যুদ্ধ করে ক্ষত-বিক্ষত হয়ে অজ্ঞান হয়ে পড়েন, এজন্য তাকে “জীবন্ত শহিদ” বলা হয়। জুবায়ের রাসুলুল্লাহ ﷺসল্লাল্লাহু আলাইহি ওয়াসাল্লাম-এর “হাওয়ারি” হওয়ার কারণে যুদ্ধের সময় নিজের জীবনের পরোয়া না করে শত্রুবাহিনী থেকে তথ্য সংগ্রহ করে রাসুল ﷺসল্লাল্লাহু আলাইহি ওয়াসাল্লাম-কে এনে দিতেন। আব্দুর রহমান ইবনে আউফ খুব ধনী ছিলেন এবং জিহাদে অঢেল সম্পদ দান করতেন। খুলাফায়ে রাশিদার সময় তিনি প্রধান নির্বাচন পরিচালক ছিলেন। সাদ বিন আবু ওয়াক্কাস এবং আবু উবাইদা সেনাপতি ছিলেন। আবু উবায়দা ﵁রাদিয়াল্লাহু আনহু-কে বলা হয় আমিনুল উম্মাহ (উম্মতের বিশ্বস্ত ব্যক্তি)। সাইদ ইবনে যায়িদ দামেস্ক অভিযানে অংশগ্রহণ করেন এবং দামেস্ক বিজীত হলে সেনাপতি আবু উবাইদা তাকে দামেস্কের গভর্নর নিযুক্ত করেন। কিন্তু তিনি আবু উবাইদাকে লিখলেন, আপনারা জিহাদ করবেন আর আমি বঞ্চিত হবো, সেটা হয় না। আমার স্থলে অন্যকে নিযুক্ত করেন। সেনাপতি আবু উবাইদা বাধ্য হয়ে তার স্থলে অন্যকে গভর্নর নিযুক্ত করেন। এবং সাইদ ইবনে যায়িদ জিহাদের ময়দানে ফিরে গেলেন। উপরোক্ত দশজন সাহাবির দীনি কাজ পর্যালোচনা করলে আমাদের কাছে স্পষ্ট হয়ে যায় যে, ইসলামের কোন ধরনের আমলের কারণে আল্লাহ তাঁদেরকে এ মর্যাদা দিয়েছিলেন।









হাদিস ৪৩৫
সহিহ আল-বুখারি ৩৮২০



عَنْ أَبِي هُرَيْرَةَ قَالَ أَتَى جِبْرِيلُ النَّبِيَّ صَلَّى اللهُ عَلَيْهِ وَسَلَّمَ فَقَالَ يَا رَسُولَ اللَّهِ هَذِهِ خَدِيجَةُ قَدْ أَتَتْ مَعَهَا إِنَاءٌ فِيهِ إِدَامٌ أَوْ طَعَامٌ أَوْ شَرَابٌ فَإِذَا هِيَ أَتَتْكَ فَاقْرَأْ عَلَيْهَا السَّلاَمَ مِنْ رَبِّهَا وَمِنِّي وَبَشِّرْهَا بِبَيْتٍ فِي الْجَنَّةِ مِنْ قَصَبٍ لاَ صَخَبَ فِيهِ وَلاَ نَصَبَ





আবু হুরায়রা ﵁রাদিয়াল্লাহু আনহু থেকে বর্ণিত। তিনি বলেন: জিবরাইল ﵇আলাইহিস সালাম নবি কারিম ﷺসল্লাল্লাহু আলাইহি ওয়াসাল্লাম-এর কাছে এসে বললেন: ইয়া রাসুলাল্লাহ, ঐ যে খাদিজা একটি পাত্র নিয়ে আসছেন। ঐ পাত্রে তরকারি অথবা খাদ্যদ্রব্য অথবা পানীয় ছিল। যখন তিনি আপনার কাছে আসবেন তখন তাঁকে তার রবের পক্ষ থেকে এবং আমার পক্ষ থেকেও সালাম জানাবেন আর তাঁকে জান্নাতের একটি ভবনের সুসংবাদ দিবেন, যা মতি দিয়ে তৈরি, যার ভিতরদেশ ফাঁকা। সেখানে থাকবে না কোনো প্রকার শোরগোল, কোনো প্রকার দুঃখ-ক্লেশ।




সহিহ আল-বুখারি ৩৭৬৮ থেকে: আয়িশা ﵂রাদিয়াল্লাহু আনহা থেকে বর্ণিত। তিনি বলেন: রাসুলুল্লাহ ﷺসল্লাল্লাহু আলাইহি ওয়াসাল্লাম বললেন, “হে আয়িশা, ইনি জিবরাইল ﵇আলাইহিস সালাম, তিনি তোমাকে সালাম বলছেন।” তখন আমি বললাম, ওয়া আলাইহিস সালাম ওয়া রাহমাতুল্লাহি ওয়া বারাকাতুহু। আপনি যা দেখছেন, আমি তা দেখি না। এ দ্বারা তিনি রাসুলুলুল্লাহ ﷺসল্লাল্লাহু আলাইহি ওয়াসাল্লাম-কে বুঝিয়েছেন।









হাদিস ৪৩৬
সহিহ আল-বুখারি ৩৭১৪



عَنِ الْمِسْوَرِ بْنِ مَخْرَمَةَ أَنَّ رَسُولَ اللَّهِ صَلَّى اللهُ عَلَيْهِ وَسَلَّمَ قَالَ فَاطِمَةُ بِضْعَةٌ مِنِّي فَمَنْ أَغْضَبَهَا أَغْضَبَنِي





মিসওয়ার ইবনে মাখরামাহ ﵁রাদিয়াল্লাহু আনহু থেকে বর্ণিত। রাসুলুল্লাহ ﷺসল্লাল্লাহু আলাইহি ওয়াসাল্লাম বলেন, “ফাতিমা আমার টুকরা। যে তাঁকে দুঃখ দেবে, সে যেন আমাকে দুঃখ দিল।”




সহিহ আল-বুখারি ৩৭৫৩ থেকে: নবি ﷺসল্লাল্লাহু আলাইহি ওয়াসাল্লাম বলতেন, “হাসান ও হুসাইন আমার নিকট দুনিয়ায় যেন দুটি ফুল।”









হাদিস ৪৩৭
সহিহ আল-বুখারি ৩৭৮২



عَنْ أَبِي هُرَيْرَةَ قَالَ قَالَتِ الْأَنْصَارُ اقْسِمْ بَيْنَنَا وَبَيْنَهُمُ النَّخْلَ قَالَ لاَ قَالَ يَكْفُونَنَا الْمَئُونَةَ وَيُشْرِكُونَنَا فِي التَّمْرِ قَالُوا سَمِعْنَا وَأَطَعْنَا





আবু হুরায়রা ﵁রাদিয়াল্লাহু আনহু থেকে বর্ণিত। তিনি বলেন যে, আনসারগণ বললেন: আমাদের খেজুরের বাগানগুলো আমাদের এবং তাদের (মুহাজির ভাইদের) মাঝে বণ্টন করে দিন। তিনি বললেন, “না।” তখন আনসারগণ বললেন: আপনারা বাগানগুলো রক্ষণাবেক্ষণে সাহায্য করুন এবং ফসলের অংশীদার হয়ে যান। মুহাজিরগণ বললেন: আমরা শুনলাম ও মেনে নিলাম।




রাসুলুল্লাহ ﷺসল্লাল্লাহু আলাইহি ওয়াসাল্লাম আনসারগণের এক সম্মেলনে তাদের প্রশংসা করে বলেন, “আপনারা আপনাদের মুহাজির ভাইদের সাথে যে ব্যবহার করেছেন তা নিঃসন্দেহে অনন্য সাধারণ সাহসিকতার কাজ।” অতঃপর তিনি বললেন, “মহান আল্লাহ বনু নাযির-এর ধন-সম্পদ আপনাদের করতলগত করে দিয়েছেন। যদি আপনারা চান তবে আমি এই সম্পদ মুহাজির ও আনসার সবার মধ্যে বণ্টন করে দিবো এবং মুহাজিরগণ পূর্ববৎ আপনাদের গৃহেই বসবাস করবেন। পক্ষান্তরে আপনারা চাইলে কেবল গৃহহীন ও সহায়-সম্বলহীন মুহাজিরগণের মধ্যে বণ্টন করে দিবো এবং এরপর তারা আপনাদের গৃহ ত্যাগ করে নিজেদের আলাদা গৃহ নির্মাণ করে নিবেন।” এই বক্তৃতা শুনে আনসারগণের দুইজন প্রধান নেতা; খাজরাজ গোত্রের নেতা সাদ ইবনে উবাদা ও আউস গোত্রের নেতা সাদ ইবনে মুআজ ﵄রাদিয়াল্লাহু আনহুমা দণ্ডায়মান হয়ে আরজ করলেন: ইয়া রাসুলাল্লাহ, আমাদের অভিমত এই যে, এই ধন-সম্পদ আপনি সম্পূর্ণই কেবল মুহাজির ভাইদের মধ্যে বণ্টন করে দিন এবং তারা এরপরও পূর্ববৎ আমাদের গৃহে বসবাস করতে থাকুন। নেতাদ্বয়ের এই উক্তি শুনে উপস্থিত আনসারগণ সমস্বরে বলে উঠলেন, আমরা এই সিদ্ধান্তে সম্মত ও আনন্দিত। তখন রাসুলুল্লাহ ﷺসল্লাল্লাহু আলাইহি ওয়াসাল্লাম সকল আনসার ও তাদের সন্তানগণকে দোয়া দিলেন, ধন-সম্পদ মুহাজিরগণের মধ্যে বণ্টন করে দিলেন এবং আনসারগণের মধ্যে শুধু সহল ইবনে হানিফ এবং আবু দুজানা ﵄রাদিয়াল্লাহু আনহুমা-কে অত্যধিক অভাবগ্রস্ততার কারণে অংশ দিলেন। (মা’আরেফুল কোরআন, সুরা আল-হাশরের ৯ নম্বর আয়াতের ব্যাখ্যা)

এই ঘটনা মুহাজিরদের প্রতি আনসারদের ভ্রাতৃত্ব, ভালোবাসা এবং ত্যাগের অতুলনীয় দৃষ্টান্ত। অপরদিকে ইসলাম গ্রহণের কারণে মক্কার কাফিরেরা মুহাজিরদের উপর অকথ্য নির্যাতন চালায়। শেষ পর্যন্ত তাঁরা মাতৃভূমি, ধন-সম্পদ, বাস্তু-ভিটা ছেড়ে মদিনায় হিজরত করতে বাধ্য হন। মুহাজিরগণও ভ্রাতৃত্ব, ভালোবাসা ও ইসলামের জন্য ত্যাগের এক অনন্য দৃষ্টান্ত স্থাপন করেন।









হাদিস ৪৩৮
সহিহ আল-বুখারি ১২৭৪



عَنْ سَعْدٍ عَنْ أَبِيهِ قَالَ أُتِيَ عَبْدُ الرَّحْمَنِ بْنُ عَوْفٍ يَوْمًا بِطَعَامِهِ فَقَالَ قُتِلَ مُصْعَبُ بْنُ عُمَيْرٍ وَكَانَ خَيْرًا مِنِّي فَلَمْ يُوجَدْ لَهُ مَا يُكَفَّنُ فِيهِ إِلَّا بُرْدَةٌ وَقُتِلَ حَمْزَةُ أَوْ رَجُلٌ آخَرُ خَيْرٌ مِنِّي فَلَمْ يُوجَدْ لَهُ مَا يُكَفَّنُ فِيهِ إِلَّا بُرْدَةٌ لَقَدْ خَشِيتُ أَنْ يَكُونَ قَدْ عُجِّلَتْ لَنَا طَيِّبَاتُنَا فِي حَيَاتِنَا الدُّنْيَا ثُمَّ جَعَلَ يَبْكِي





সাদ তার পিতা থেকে বর্ণনা করেন। তিনি বলেন: একদা আব্দুর রহমান ইবনে আউফ ﵁রাদিয়াল্লাহু আনহু-কে খানা খেতে দেওয়া হলো। তখন তিনি (উহুদ যুদ্ধের কথা স্মরণ করে) বললেন: মুসআব ইবনে উমাইর শহিদ হলেন আর তিনি আমার চেয়ে শ্রেষ্ঠ ছিলেন অথচ তাঁর কাফনের জন্য একটি চাদর ছাড়া আর কিছুই পাওয়া যায় নি। হামজাহ বা অপর এক ব্যক্তি শহিদ হলেন, তিনিও ছিলেন আমার চেয়েও শ্রেষ্ঠ অথচ তাঁর কাফনের জন্যও একটি চাদর ছাড়া কিছুই পাওয়া যায় নি। তাই আমার ভয় হয়, আমাদের নেক আমলের বিনিময় হয়তো আমাদেরকে এই দুনিয়ার জীবনেই দেওয়া হলো। এ বলে তিনি কাঁদতে লাগলেন (এমনকি খাদ্যও বর্জন করলেন)।









হাদিস ৪৩৯
সহিহ আল-বুখারি ৩৭১০



عَنْ أَنَسٍ أَنَّ عُمَرَ بْنَ الْخَطَّابِ كَانَ إِذَا قَحَطُوا اسْتَسْقَى بِالْعَبَّاسِ بْنِ عَبْدِ الْمُطَّلِبِ فَقَالَ اللَّهُمَّ إِنَّا كُنَّا نَتَوَسَّلُ إِلَيْكَ بِنَبِيِّنَا صَلَّى اللهُ عَلَيْهِ وَسَلَّمَ فَتَسْقِينَا وَإِنَّا نَتَوَسَّلُ إِلَيْكَ بِعَمِّ نَبِيِّنَا فَاسْقِنَا قَالَ فَيُسْقَوْنَ





আনাস ﵁রাদিয়াল্লাহু আনহু থেকে বর্ণিত। অনাবৃষ্টির কারণে দুর্ভিক্ষ দেখা দিলে উমর ইবনে খাত্তাব ﵁রাদিয়াল্লাহু আনহু আব্বাস ইবনে আব্দুল মুত্তালিব ﵁রাদিয়াল্লাহু আনহু-এর অসিলা নিয়ে বৃষ্টি বর্ষণের দোয়া করতেন। তিনি বলতেন, হে আল্লাহ, আমরা অনাবৃষ্টি দেখা দিলে আমাদের নবি কারিম ﷺসল্লাল্লাহু আলাইহি ওয়াসাল্লাম-এর অসিলা নিয়ে দোয়া করতাম, তুমি বৃষ্টি বর্ষণ করতে। এখন (নবি ﷺসল্লাল্লাহু আলাইহি ওয়াসাল্লাম-এর ইন্তেকালের পর) আমরা আমাদের নবি ﷺসল্লাল্লাহু আলাইহি ওয়াসাল্লাম-এর চাচা আব্বাসের অসিলা নিয়ে বৃষ্টি বর্ষণের দোয়া করছি, তুমি আমাদের উপর বৃষ্টি বর্ষণ করো। তখন বৃষ্টি হতো।




এ হাদিস থেকে দেখা যায়, সাহাবায়ে কেরাম রাসুল ﷺসল্লাল্লাহু আলাইহি ওয়াসাল্লাম-এর জীবদ্দশায় রাসুল ﷺসল্লাল্লাহু আলাইহি ওয়াসাল্লাম-এর অসিলা নিয়ে দোয়া করতেন। কিন্তু রাসুল ﷺসল্লাল্লাহু আলাইহি ওয়াসাল্লাম-এর ইন্তেকালের পর রাসুল ﷺসল্লাল্লাহু আলাইহি ওয়াসাল্লাম-এর অসিলা নিয়ে দোয়া করেন নাই।










সাহাবি সম্পর্কে মন্দ না বলা



হাদিস ৪৪০
সহিহ মুসলিম ২৫৪০/২২১



عَنْ أَبِي هُرَيْرَةَ قَالَ قَالَ رَسُولُ اللهِ صَلَّى اللهُ عَلَيْهِ وَسَلَّمَ لَا تَسُبُّوا أَصْحَابِي لَا تَسُبُّوا أَصْحَابِي فَوَالَّذِي نَفْسِي بِيَدِهِ لَوْ أَنَّ أَحَدَكُمْ أَنْفَقَ مِثْلَ أُحُدٍ ذَهَبًا مَا أَدْرَكَ مُدَّ أَحَدِهِمْ وَلَا نَصِيفَهُ





আবু হুরায়রা ﵁রাদিয়াল্লাহু আনহু হতে বর্ণিত। তিনি বলেন: রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “তোমরা আমার সাহাবিদেরকে গালি দিও না, তোমরা আমার সাহাবিদেরকে গালমন্দ করিও না। যার হাতে আমার জীবন সেই সত্তার কসম! তোমাদের কেউ যদি ওহুদ পর্বত পরিমাণ স্বর্ণ দান করে তবুও তাদের কারোর এক মুদ১ কিংবা অর্ধ মুদের সমতুল্য হবে না।”




সাহাবায়ে কেরামের পরবর্তী মুসলমানদের ইমান ও ইসলাম কবুল হওয়ার শর্ত হচ্ছে সাহাবায়ে কেরামের মাহাত্ম্য ও ভালোবাসা অন্তরে পোষণ করা এবং তাঁদের জন্য দোয়া করা। যার মধ্যে এই শর্ত অনুপস্থিত, সে মুসলমান হওয়ার যোগ্য নয়।

আব্দুল্লাহ ইবনে উমার ﵄রাদিয়াল্লাহু আনহুমা বলেন: তুমি যদি কোনো ব্যক্তিকে দেখ যে, সে কোনো সাহাবিকে মন্দ বলছে তবে তাকে বল তোমাদের মধ্যে যে অধিক মন্দ তার উপর আল্লাহর লানত হোক। (যেহেতু সাহাবি ঐ ব্যক্তির চেয়ে মন্দ নয়, সুতরাং ঐ ব্যক্তির উপর আল্লাহর লানত।) (মা’আরেফুল কোরআন, সুরা আল-হাশরের ১০ নম্বর আয়াতের ব্যাখ্যা)

হাসান বসরি ﵀রহিমাহুল্লাহ সাহাবিদের পারস্পরিক যুদ্ধ সম্পর্কে জিজ্ঞাসিত হয়ে বলেন: এসব যুদ্ধে সাহাবিগণ উপস্থিত ছিলেন এবং আমরা অনুপস্থিত। তাঁরা সম্পূর্ণ অবস্থা জানতেন। আমরা জানি না। যে ব্যাপারে সব সাহাবি একমত আমরা তাতে তাঁদের অনুসরণ করব এবং যে ব্যাপারে তাদের মধ্যে মতবিরোধ আছে সে ব্যাপারে আমরা নিশ্চুপ থাকব। (মা’আরেফুল কোরআন, সুরা আল-হুজুরাতের ৯ নম্বর আয়াতের ব্যাখ্যা)

ইমাম আবূ হানীফা ﵀রহিমাহুল্লাহ কোনো তাবেয়ীকে বা অন্য কোনো বুজুর্গকে মুআবিয়া ﵁রাদিয়াল্লাহু আনহু বা কোনো সাহাবীর সাথে তুলনা করার প্রবণতার প্রবল বিরোধিতা করেছেন। তিনি বলেন: “রাসূলুল্লাহ ﷺসল্লাল্লাহু আলাইহি ওয়াসাল্লাম-এর সাথে একজন সাহাবীর এক মুহূর্তের অবস্থান আমাদের আজীবনের আমলের চেয়েও উত্তম, আমাদের জীবন যতই দীর্ঘ হোক না কেন।” (আল-ফিকহুল আকবার, পৃষ্ঠা ৩১৪)












এক মুদ প্রায় ছয়শ গ্রাম





হৃদয়স্পর্শী বাণী



হাদিস ৪৪১
সহিহ আল-বুখারি ৬৪৪৬



عَنْ أَبِي هُرَيْرَةَ عَنِ النَّبِيِّ صَلَّى اللهُ عَلَيْهِ وَسَلَّمَ قَالَ لَيْسَ الْغِنَى عَنْ كَثْرَةِ الْعَرَضِ وَلَكِنَّ الْغِنَى غِنَى النَّفْسِ





আবু হুরায়রা ﵁রাদিয়াল্লাহু আনহু থেকে বর্ণিত। নবি কারিম ﷺসল্লাল্লাহু আলাইহি ওয়াসাল্লাম বলেছেন, “সম্পদ বেশি হলে ধনী হয় না বরং প্রকৃত ধনী সে-ই যার অন্তর ধনী।”




অনেক সম্পদের অধিকারী হয়েও যে আরও চায় সে অভাবী। আর আল্লাহ কাউকে যা দিয়েছেন তাতেই যে সন্তুষ্ট থাকে, সে-ই ধনী।









হাদিস ৪৪২
জামি আত-তিরমিজি ১০২১



عَنْ أَبِي مُوسَى الْأَشْعَرِيِّ أَنَّ رَسُولَ اللَّهِ صَلَّى اللَّهُ عَلَيْهِ وَسَلَّمَ قَالَ إِذَا مَاتَ وَلَدُ الْعَبْدِ قَالَ اللَّهُ لِمَلَائِكَتِهِ قَبَضْتُمْ وَلَدَ عَبْدِي فَيَقُولُونَ نَعَمْ فَيَقُولُ قَبَضْتُمْ ثَمَرَةَ فُؤَادِهِ فَيَقُولُونَ نَعَمْ فَيَقُولُ مَاذَا قَالَ عَبْدِي فَيَقُولُونَ حَمِدَكَ وَاسْتَرْجَعَ فَيَقُولُ اللَّهُ ابْنُوا لِعَبْدِي بَيْتًا فِي الْجَنَّةِ وَسَمُّوهُ بَيْتَ الْحَمْدِ





আবু মুসা আশআরি ﵁রাদিয়াল্লাহু আনহু থেকে বর্ণিত। রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “যখন কোনো বান্দার পুত্রের মৃত্যু হয় তখন মহান আল্লাহ ফেরেশতাদেরকে বলেন: তোমরা কি আমার বান্দার পুত্রের জান কবজ করেছ? ফেরেশতারা বলে, হ্যাঁ। অতঃপর আল্লাহ বলেন: তোমরা কি তার হৃদয়ের ফল কেড়ে নিয়েছ? তারা বলে, হ্যাঁ। আল্লাহ বলেন: আমার বান্দা কী বলল? তারা বলে, সে আপনার প্রশংসা করল এবং ইন্নালিল্লাহি ওয়া ইন্না ইলাইহি রাজিউন বলল। মহান আল্লাহ বলেন: আমার বান্দার জন্য জান্নাতে একটি ঘর বানাও এবং তার নাম রাখো ‘বায়তুল হামদ’ (প্রশংসার ঘর)।”




সহিহ আল-বুখারি ৬৪২৪ থেকে: রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “মহান আল্লাহ বলেন, ‘আমি যখন আমার মুমিন বান্দার কোনো প্রিয় বস্তু (প্রিয়জন)-কে দুনিয়া থেকে উঠিয়ে নেই আর সে ধৈর্য ধারণ করে। আমার কাছে তার জন্য জান্নাত ছাড়া অন্য কিছু (প্রতিদান) নেই।’”









হাদিস ৪৪৩
সহিহ আল-বুখারি ৬৭৬৯



عَنْ أَبِي هُرَيْرَةَ أَنَّ رَسُولَ اللَّهِ صَلَّى اللهُ عَلَيْهِ وَسَلَّمَ قَالَ كَانَتِ امْرَأَتَانِ مَعَهُمَا ابْنَاهُمَا جَاءَ الذِّئْبُ فَذَهَبَ بِابْنِ إِحْدَاهُمَا فَقَالَتْ لِصَاحِبَتِهَا إِنَّمَا ذَهَبَ بِابْنِكِ وَقَالَتِ الْأُخْرَى إِنَّمَا ذَهَبَ بِابْنِكِ فَتَحَاكَمَتَا إِلَى دَاوُدَ عَلَيْهِ السَّلاَمُ فَقَضَى بِهِ لِلْكُبْرَى فَخَرَجَتَا عَلَى سُلَيْمَانَ بْنِ دَاوُدَ عَلَيْهِمَا السَّلاَمُ فَأَخْبَرَتَاهُ فَقَالَ ائْتُونِي بِالسِّكِّينِ أَشُقُّهُ بَيْنَهُمَا فَقَالَتِ الصُّغْرَى لاَ تَفْعَلْ يَرْحَمُكَ اللَّهُ هُوَ ابْنُهَا فَقَضَى بِهِ لِلصُّغْرَى





আবু হুরায়রা ﵁রাদিয়াল্লাহু আনহু থেকে বর্ণিত। রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “দুজন স্ত্রীলোকের সাথে তাদের দুটো ছেলে ছিল। বাঘ এসে তাদের একজনের ছেলেকে নিয়ে গেল। এক মহিলা তার সঙ্গিনীকে বলল: বাঘ তোমার ছেলেকে নিয়ে গেছে। অন্যজন বলল: বাঘ তোমার ছেলেকে নিয়ে গেছে। তারা দুজন দাউদ ﵇আলাইহিস সালাম-এর কাছে তাদের মামলা পেশ করল। তিনি বড় স্ত্রীলোকটির পক্ষে রায় দিলেন। তারপর তারা বেরিয়ে দাউদ ﵇আলাইহিস সালাম-এর ছেলে সুলাইমান ﵇আলাইহিস সালাম-এর কাছে গেল এবং দুজনেই তাঁকে তাদের ঘটনা বলল। তখন তিনি বললেন,আমার কাছে একটি ছুরি আনো, কেটে দুজনের মধ্যে ভাগ করে দিবো। তখন ছোট স্ত্রীলোকটি বলল: আপনি এমন করবেন না, আল্লাহ আপনার উপর দয়া করুন। এ ছেলেটি তারই। তখন তিনি ছেলেটি ছোট স্ত্রীলোকটির বলে রায় দিলেন।”









হাদিস ৪৪৪
সহিহ মুসলিম ২৬৩০/১৪৮



عَنْ عَائِشَةَ أَنَّهَا قَالَتْ جَاءَتْنِي مِسْكِينَةٌ تَحْمِلُ ابْنَتَيْنِ لَهَا فَأَطْعَمْتُهَا ثَلَاثَ تَمَرَاتٍ فَأَعْطَتْ كُلَّ وَاحِدَةٍ مِنْهُمَا تَمْرَةً وَرَفَعَتْ إِلَى فِيهَا تَمْرَةً لِتَأْكُلَهَا فَاسْتَطْعَمَتْهَا ابْنَتَاهَا فَشَقَّتِ التَّمْرَةَ الَّتِي كَانَتْ تُرِيدُ أَنْ تَأْكُلَهَا بَيْنَهُمَا فَأَعْجَبَنِي شَأْنُهَا فَذَكَرْتُ الَّذِي صَنَعَتْ لِرَسُولِ اللهِ صَلَّى اللهُ عَلَيْهِ وَسَلَّمَ فَقَالَ إِنَّ اللهَ قَدْ أَوْجَبَ لَهَا بِهَا الْجَنَّةَ أَوْ أَعْتَقَهَا بِهَا مِنَ النَّارِ





আয়িশা ﵂রাদিয়াল্লাহু আনহা থেকে বর্ণিত। তিনি বলেন: এক দরিদ্র স্ত্রীলোক তার দুটি কন্যাসহ আমার কাছে আসলো। আমি তাকে খাওয়ার জন্য তিনটি খেজুর দিলাম। সে প্রত্যেক মেয়েকে একটি করে খেজুর দিল এবং একটি খেজুর নিজে খাওয়ার জন্য তার মুখের দিকে তুলল। কিন্তু এটিও তার মেয়েরা খেতে চাইলো। যে খেজুরটি সে নিজে খাওয়ার ইচ্ছা করেছিল সেটিও দুভাগে ভাগ করে মেয়ে দুটিকে দিল। (আয়িশা ﵂রাদিয়াল্লাহু আনহা বলেন) ব্যাপারটি আমাকে অবাক করল। সে যা করল আমি তা রাসুলুল্লাহ ﷺসল্লাল্লাহু আলাইহি ওয়াসাল্লাম-কে বললাম। তিনি বললেন, “এর বিনিময়ে আল্লাহ তার জান্নাত ওয়াজিব করে দিয়েছেন অথবা তাকে জাহান্নাম থেকে মুক্তি দিয়েছেন।”









হাদিস ৪৪৫
সুনান আন-নাসাই ৩৪৯৬



عَنْ أَبِي هُرَيْرَةَ قَالَ إِنَّ امْرَأَةً جَاءَتْ رَسُولَ اللَّهِ صَلَّى اللهُ عَلَيْهِ وَسَلَّمَ فَقَالَتْ فِدَاكَ أَبِي وَأُمِّي إِنَّ زَوْجِي يُرِيدُ أَنْ يَذْهَبَ بِابْنِي وَقَدْ نَفَعَنِي وَسَقَانِي مِنْ بِئْرِ أَبِي عِنَبَةَ فَجَاءَ زَوْجُهَا وَقَالَ مَنْ يُخَاصِمُنِي فِي ابْنِي فَقَالَ يَا غُلَامُ هَذَا أَبُوكَ وَهَذِهِ أُمُّكَ فَخُذْ بِيَدِ أَيِّهِمَا شِئْتَ فَأَخَذَ بِيَدِ أُمِّهِ فَانْطَلَقَتْ بِهِ





আবু হুরায়রা ﵁রাদিয়াল্লাহু আনহু থেকে বর্ণিত। তিনি বলেন, এক মহিলা রাসুলুল্লাহ ﷺসল্লাল্লাহু আলাইহি ওয়াসাল্লাম-এর কাছে এসে বলল: আমার পিতামাতা আপনার জন্য কোরবান হোক। আমার (তালাকদাতা) স্বামী আমার পুত্রকে নিয়ে যেতে চায় আর ঐ পুত্র আমার উপকার করছে এবং আবু ইনাবার কূপ থেকে আমাকে পানি এনে পান করাচ্ছে। তারপর তার স্বামী এসে বলল: আমার পুত্রের ব্যাপারে কে আমার সাথে তর্ক করতে চায়? তখন নবি ﷺসল্লাল্লাহু আলাইহি ওয়াসাল্লাম ছেলেটিকে বললেন, “হে বৎস, এ তোমার পিতা আর এ তোমার মাতা, তোমার ইচ্ছা তুমি তাদের যে কোনো একজনের হাত ধরো।” বালকটি তার মায়ের হাত ধরল। ফলে তার মা তাকে নিয়ে চলে গেল।









হাদিস ৪৪৬
সহিহ আল-বুখারি ৬৪৪২



قَالَ عَبْدُ اللَّهِ قَالَ النَّبِيُّ صَلَّى اللهُ عَلَيْهِ وَسَلَّمَ أَيُّكُمْ مَالُ وَارِثِهِ أَحَبُّ إِلَيْهِ مِنْ مَالِهِ قَالُوا يَا رَسُولَ اللَّهِ مَا مِنَّا أَحَدٌ إِلَّا مَالُهُ أَحَبُّ إِلَيْهِ قَالَ فَإِنَّ مَالَهُ مَا قَدَّمَ وَمَالُ وَارِثِهِ مَا أَخَّرَ





আব্দুল্লাহ ﵁রাদিয়াল্লাহু আনহু বলেন: নবি কারিম ﷺসল্লাল্লাহু আলাইহি ওয়াসাল্লাম বলেছেন, “তোমাদের মধ্যে কেউ কি নিজের মালের চেয়ে ওয়ারিশদের মালকে বেশি ভালোবাসে?” লোকেরা বলল: ইয়া রাসুলাল্লাহ, আমাদের মধ্যে এমন কেউ নেই যে নিজের মালের চেয়ে ওয়ারিশদের মাল বেশি ভালোবাসে। তিনি বললেন, “কোনো ব্যক্তি (আল্লাহর পথে) যা খরচ করবে তা-ই শুধু তার নিজের মাল, আর যা সে রেখে যাবে তা ওয়ারিশদের মাল।”









হাদিস ৪৪৭
মুসনাদ আহমাদ ৯৬৭৫



عَنْ أَبِي هُرَيْرَةَ قَالَ قَالَ رَجُلٌ يَا رَسُولَ اللَّهِ إِنَّ فُلَانَةَ يُذْكَرُ مِنْ كَثْرَةِ صَلَاتِهَا وَصِيَامِهَا وَصَدَقَتِهَا غَيْرَ أَنَّهَا تُؤْذِي جِيرَانَهَا بِلِسَانِهَا قَالَ هِيَ فِي النَّارِ قَالَ يَا رَسُولَ اللَّهِ فَإِنَّ فُلَانَةَ يُذْكَرُ مِنْ قِلَّةِ صِيَامِهَا وَصَدَقَتِهَا وَصَلَاتِهَا وَإِنَّهَا تَصَدَّقُ بِالْأَثْوَارِ مِنَ الْأَقِطِ وَلَا تُؤْذِي جِيرَانَهَا بِلِسَانِهَا قَالَ هِيَ فِي الْجَنَّةِ





আবু হুরায়রা ﵁রাদিয়াল্লাহু আনহু থেকে বর্ণিত। তিনি বলেন: এক ব্যক্তি বলল: ইয়া রাসুলাল্লাহ, অমুক মহিলা বেশি নামাজ পড়া, রোজা রাখা এবং দান-খয়রাত করার ব্যাপারে খ্যাতি লাভ করেছে। কিন্তু সে তার প্রতিবেশীকে নিজের মুখের দ্বারা কষ্ট দেয়। তিনি বললেন, “সে জাহান্নামি।” লোকটি বলল: ইয়া রাসুলাল্লাহ, অমুক (অপর এক) মহিলা যে কম (নফল) রোজা রাখে, কম দান করে এবং কম (নফল) নামাজ পড়ে বলে জনশ্রুতি আছে। তার দানের পরিমাণ হলো পনিরের টুকরা বিশেষ, কিন্তু সে নিজের মুখের দ্বারা তার প্রতিবেশীকে কষ্ট দেয় না। তিনি বললেন, “সে জান্নাতি।”









হাদিস ৪৪৮
সহিহ আল-বুখারি ১৩৯৭



عَنْ أَبِي هُرَيْرَةَ أَنَّ أَعْرَابِيًّا أَتَى النَّبِيَّ صَلَّى اللهُ عَلَيْهِ وَسَلَّمَ فَقَالَ دُلَّنِي عَلَى عَمَلٍ إِذَا عَمِلْتُهُ دَخَلْتُ الْجَنَّةَ قَالَ تَعْبُدُ اللَّهَ لاَ تُشْرِكُ بِهِ شَيْئًا وَتُقِيمُ الصَّلاَةَ الْمَكْتُوبَةَ وَتُؤَدِّي الزَّكَاةَ الْمَفْرُوضَةَ وَتَصُومُ رَمَضَانَ قَالَ وَالَّذِي نَفْسِي بِيَدِهِ لاَ أَزِيدُ عَلَى هَذَا فَلَمَّا وَلَّى قَالَ النَّبِيُّ صَلَّى اللهُ عَلَيْهِ وَسَلَّمَ مَنْ سَرَّهُ أَنْ يَنْظُرَ إِلَى رَجُلٍ مِنْ أَهْلِ الْجَنَّةِ فَلْيَنْظُرْ إِلَى هَذَا





আবু হুরায়রা ﵁রাদিয়াল্লাহু আনহু থেকে বর্ণিত। এক বেদুইন নবি কারিম ﷺসল্লাল্লাহু আলাইহি ওয়াসাল্লাম নিকট এসে বলল, আমাকে এমন একটি আমলের কথা বলে দিন, যা করলে আমি জান্নাতে প্রবেশ করতে পারবো। তিনি বললেন, “তুমি আল্লাহর ইবাদত করবে, তাঁর সাথে কাউকে শরিক করবে না। ফরজ সালাত আদায় করবে, ফরজ যাকাত প্রদান করবে ও রমজান মাসে রোজা রাখবে।” সে বলল, যাঁর হাতে আমার প্রাণ তাঁর শপথ! আমি এর চেয়ে বেশি করবো না। যখন সে ফিরে যাচ্ছিল তখন নবি ﷺসল্লাল্লাহু আলাইহি ওয়াসাল্লাম বললেন, “যে ব্যক্তি কোনো জান্নাতি লোককে দেখে তৃপ্ত হতে চায়, সে যেন এই লোককে দেখে।”









হাদিস ৪৪৯
সহিহ মুসলিম ৯৬/১৫৯



عَنْ أُسَامَةَ بْنَ زَيْدِ بْنِ حَارِثَةَ يُحَدِّثُ قَالَ بَعَثَنَا رَسُولُ اللهِ صَلَّى اللهُ عَلَيْهِ وَسَلَّمَ إِلَى الْحُرَقَةِ مِنْ جُهَيْنَةَ فَصَبَّحْنَا الْقَوْمَ فَهَزَمْنَاهُمْ وَلَحِقْتُ أَنَا وَرَجُلٌ مِنَ الْأَنْصَارِ رَجُلًا مِنْهُمْ فَلَمَّا غَشِينَاهُ قَالَ لَا إِلَهَ إِلَّا اللهُ فَكَفَّ عَنْهُ الْأَنْصَارِيُّ وَطَعَنْتُهُ بِرُمْحِي حَتَّى قَتَلْتُهُ قَالَ فَلَمَّا قَدِمْنَا بَلَغَ ذَلِكَ النَّبِيَّ صَلَّى اللهُ عَلَيْهِ وَسَلَّمَ فَقَالَ لِي يَا أُسَامَةُ أَقَتَلْتَهُ بَعْدَ مَا قَالَ لَا إِلَهَ إِلَّا اللهُ قَالَ قُلْتُ يَا رَسُولَ اللهِ إِنَّمَا كَانَ مُتَعَوِّذًا قَالَ فَقَالَ أَقَتَلْتَهُ بَعْدَ مَا قَالَ لَا إِلَهَ إِلَّا اللهُ قَالَ فَمَا زَالَ يُكَرِّرُهَا عَلَيَّ حَتَّى تَمَنَّيْتُ أَنِّي لَمْ أَكُنْ أَسْلَمْتُ قَبْلَ ذَلِكَ الْيَوْمِ





উসামা ইবনে যায়িদ ইবনে হারিস ﵁রাদিয়াল্লাহু আনহু বলেন: রাসুলুল্লাহ ﷺসল্লাল্লাহু আলাইহি ওয়াসাল্লাম জুহাইনা গোত্রের হুরাকার বিরুদ্ধে আমাদের পাঠালেন। আমরা ভোরে সে কওমের উপর আক্রমণ করলাম এবং তাদের পরাজিত করলাম। আমি এবং একজন আনসার এক ব্যক্তির পিছু নিলাম। আমরা তাকে ঘিরে ফেললাম। তখন তার মুখে ‘লা ইলাহা ইল্লাল্লাহ’ শুনে আনসার নিবৃত্ত হলো। কিন্তু বর্শার আঘাতে আমি তাকে মেরে ফেললাম। আমরা ফিরে আসলে ঘটনাটি নবি ﷺসল্লাল্লাহু আলাইহি ওয়াসাল্লাম-এর নিকট পৌঁছলো। তিনি আমাকে ডেকে বললেন, “হে উসামা, ‘লা ইলাহা ইল্লাল্লাহ’ বলার পরও তুমি তাকে হত্যা করেছো?” আমি বললাম, ইয়া রাসুলাল্লাহ, সে তো প্রাণ বাঁচানোর জন্য এ কথা বলেছিল। (অন্যত্র, তিনি রাগান্বিত হয়ে বললেন, “তুমি কি তার অন্তর ছিঁড়ে দেখেছো যে, সে প্রাণভয়ে বলেছিল?”) রাসুল ﷺসল্লাল্লাহু আলাইহি ওয়াসাল্লাম আবার বললেন, “তুমি কি তাকে লা ইলাহা ইল্লাল্লাহ বলার পরও হত্যা করেছ?” এভাবে রাসুলুল্লাহ ﷺসল্লাল্লাহু আলাইহি ওয়াসাল্লাম এ কথা বারবার বলতে থাকলেন। এমনকি আমার মনে হলো, হায়! আজকের দিনের আগে যদি আমি ইসলাম গ্রহণ না করতাম!




সহিহ আল-বুখারি ৬৪২৩ থেকে: রাসুলুল্লাহ ﷺসল্লাল্লাহু আলাইহি ওয়াসাল্লাম বলেন, “আল্লাহর সন্তুষ্টি কামনায় যে বান্দা ‘লা ইলাহা ইল্লাল্লাহ’ বলবে এবং এ বিশ্বাস নিয়ে কিয়ামতের দিন উপস্থিত হবে। আল্লাহ তার জন্য জাহান্নামের আগুন হারাম করে দিবেন।”









হাদিস ৪৫০
সহিহ আল-বুখারি ৬৪৩৬



عَنِ ابْنِ عَبَّاسٍ يَقُولُ سَمِعْتُ النَّبِيَّ صَلَّى اللهُ عَلَيْهِ وَسَلَّمَ يَقُولُ لَوْ كَانَ لِابْنِ آدَمَ وَادِيَانِ مِنْ مَالٍ لاَبْتَغَى ثَالِثًا وَلاَ يَمْلَأُ جَوْفَ ابْنِ آدَمَ إِلَّا التُّرَابُ وَيَتُوبُ اللَّهُ عَلَى مَنْ تَابَ





ইবনে আব্বাস ﵁রাদিয়াল্লাহু আনহু বলেন: আমি নবি কারিম ﷺসল্লাল্লাহু আলাইহি ওয়াসাল্লাম-কে বলতে শুনেছি, “যদি কোনো আদম সন্তানের দুইটি উপত্যকা (ময়দান) ভর্তি মাল থাকে তবে সে তৃতীয়টি পাওয়ার আকাঙ্ক্ষা করবে। আর আদম সন্তানের পেট কেবল মাটি দ্বারাই ভরা সম্ভব। যে আল্লাহর কাছে তওবা করে আল্লাহ তার তওবা কবুল করেন।”




আল্লাহ বলেন: ছেড়ে দাও ওদেরকে। ওরা নিতে থাক আর ভোগ করতে থাক। আর (মিথ্যা) আশা ওদের গাফিলতিতে ডুবিয়ে রাখুক। শীঘ্রই ওরা (আমলের খারাপ পরিণতি) জানতে পারবে। (আল-হিজর ১৫:৩)









হাদিস ৪৫১
শুআবুল ইমান ৯৭৬৭



عَنِ ابْنِ عَبَّاسٍ قَالَ قَالَ رَسُولُ اللهِ صَلَّى اللَّهُ عَلَيْهِ وَسَلَّمَ لِرَجُلٍ وَهُوَ يَعِظُهُ اغْتَنِمْ خَمْسًا قَبْلَ خَمْسٍ شَبَابَكَ قَبْلَ هَرَمِكَ وَصِحَّتَكَ قَبْلَ سَقَمِكَ وَغِنَاكَ قَبْلَ فَقْرِكَ وَفَرَاغَكَ قَبْلَ شُغُلُكَ وَحَيَاتَكَ قَبْلَ مَوْتِكَ





ইবনে আব্বাস ﵄রাদিয়াল্লাহু আনহুমা থেকে বর্ণিত। তিনি বলেন, রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “পাঁচটির পূর্বে পাঁচটিকে মূল্যবান মনে করো। তোমার বার্ধক্য আসার পূর্বে তোমার যৌবনকে, তোমার অসুস্থতার পূর্বে তোমার সুস্থতাকে, তোমার দারিদ্রতার পূর্বে তোমার সচ্ছলতাকে, তোমার ব্যস্ততার পূর্বে তোমার অবসর সময়কে এবং তোমার মৃত্যুর পূর্বে তোমার জীবনকে।”




সহিহ আল-বুখারি ৬৪১২ থেকে: নবি কারিম ﷺসল্লাল্লাহু আলাইহি ওয়াসাল্লাম বলেছেন, “এমন দুটি নিয়ামত আছে যে দুটিতে (অবহেলা করার দরূন) অধিকাংশ মানুষ ক্ষতিগ্রস্ত। একটি সুস্থতা, অপরটি অবসর।”









হাদিস ৪৫২
শুআবুল ইমান ৯৯৯২



عَنْ أَبِي هُرَيْرَةَ يَبْلُغُ بِهِ قَالَ إِذَا مَاتَ الْمَيِّتُ قَالَتِ الْمَلَائِكَةُ مَا قَدَّمَ وَقَالَ بَنُو آدَمَ مَا خَلَّفَ





আবু হুরায়রা ﵁রাদিয়াল্লাহু আনহু এটি (হাদিসটি) নবি কারিম ﷺসল্লাল্লাহু আলাইহি ওয়াসাল্লাম পর্যন্ত পৌঁছিয়ে বলেছেন, “যখন কোনো ব্যক্তি মারা যায় তখন ফেরেশতারা বলে, সে পরকালের জন্য অগ্রিম কী পাঠিয়েছে? আর আদম সন্তানেরা (ওয়ারিশগণ) বলে, সে কী রেখে গেল?”









হাদিস ৪৫৩
সহিহ আল-বুখারি: ৮১/৪ অধ্যায়ের ভূমিকা



قَالَ عَلِيُّ بْنُ أَبِي طَالِبٍ ارْتَحَلَتِ الدُّنْيَا مُدْبِرَةً وَارْتَحَلَتِ الآخِرَةُ مُقْبِلَةً وَلِكُلِّ وَاحِدَةٍ مِنْهُمَا بَنُونَ فَكُونُوا مِنْ أَبْنَاءِ الآخِرَةِ وَلاَ تَكُونُوا مِنْ أَبْنَاءِ الدُّنْيَا فَإِنَّ الْيَوْمَ عَمَلٌ وَلاَ حِسَابَ وَغَدًا حِسَابٌ وَلاَ عَمَلَ





আলি ইবনে আবু তালিব ﵁রাদিয়াল্লাহু আনহু বলেন: দুনিয়া পিছন দিকে সরে যাচ্ছে এবং পরকাল সামনে এগিয়ে আসছে। এদের প্রত্যেকেরই সন্তানাদি আছে। অতএব তোমরা পরকালের সন্তান হয়ে যাও, দুনিয়ার সন্তান হয়ো না। কেননা আজ (এ দুনিয়ায়) আমল করার সুযোগ আছে, হিসেব নেওয়ার কোনো ব্যবস্থা নেই। কিন্তু আগামীকাল শুধু হিসেব হবে, আমল করার কোনো সুযোগ থাকবে না।










আল্লাহর ভয়ে ক্রন্দন



হাদিস ৪৫৪
সহিহ মুসলিম ২৭৪৭/৭



حَدَّثَنَا إِسْحَاقُ بْنُ عَبْدِ اللهِ بْنِ أَبِي طَلْحَةَ حَدَّثَنَا أَنَسُ بْنُ مَالِكٍ وَهُوَ عَمُّهُ قَالَ قَالَ رَسُولُ اللهِ صَلَّى اللهُ عَلَيْهِ وَسَلَّمَ أَلَلَّهُ أَشَدُّ فَرَحًا بِتَوْبَةِ عَبْدِهِ حِينَ يَتُوبُ إِلَيْهِ مِنْ أَحَدِكُمْ كَانَ عَلَى رَاحِلَتِهِ بِأَرْضِ فَلَاةٍ فَانْفَلَتَتْ مِنْهُ وَعَلَيْهَا طَعَامُهُ وَشَرَابُهُ فَأَيِسَ مِنْهَا فَأَتَى شَجَرَةً فَاضْطَجَعَ فِي ظِلِّهَا قَدْ أَيِسَ مِنْ رَاحِلَتِهِ فَبَيْنَا هُوَ كَذَلِكَ إِذَا هُوَ بِهَا قَائِمَةً عِنْدَهُ فَأَخَذَ بِخِطَامِهَا ثُمَّ قَالَ مِنْ شِدَّةِ الْفَرَحِ اللهُمَّ أَنْتَ عَبْدِي وَأَنَا رَبُّكَ أَخْطَأَ مِنْ شِدَّةِ الْفَرَحِ





ইসহাক (ইবনে আব্দুল্লাহ ইবনে আবু তালহা) তার চাচা আনাস ইবনে মালিক ﵁রাদিয়াল্লাহু আনহু থেকে বর্ণনা করেন। তিনি বলেন: রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “বান্দা যখন আল্লাহর কাছে তওবা করে তখন আল্লাহ ঐ ব্যক্তির চেয়েও বেশি আনন্দিত হন, যে ব্যক্তি মরুভূমিতে নিজ সওয়ারিতে ছিল। তারপর সওয়ারিটি তার থেকে হারিয়ে যায়। সওয়ারির উপর ছিল তার খাদ্য এবং পানীয়। এরপর সে নিরাশ হয়ে একটি গাছের ছায়ায় এসে আরাম করে এবং তার সওয়ারির (উটের) ব্যাপারে সম্পূর্ণ নিরাশ হয়ে পড়ে। এমতাবস্থায় হঠাৎ উটটি তার কাছে এসে দাঁড়ায়। অমনি সে তার লাগাম ধরে ফেলে। এরপর সে আনন্দে আত্মহারা হয়ে বলে ওঠে,



اللهُمَّ أَنْتَ عَبْدِي وَأَنَا رَبُّكَ




হে আল্লাহ, তুমি আমার বান্দা এবং আমি তোমার রব।





সে আনন্দের আতিশয্যে ভুল করে ফেলেছে।”




বেশি খুশি হওয়ার কারণে সে যে কত বড় ভুল করে ফেলেছে তা সে বুঝতে পারে নি। তার বলা উচিত ছিল,



اللهُمَّ أَنْتَ رَبِّي وَأَنَاعَبْدُكَ




হে আল্লাহ, তুমি আমার রব এবং আমি তোমার বান্দা।













হাদিস ৪৫৫
জামি আত-তিরমিজি ১৬৩৩



عَنْ أَبِي هُرَيْرَةَ قَالَ قَالَ رَسُولُ اللَّهِ صَلَّى اللَّهُ عَلَيْهِ وَسَلَّمَ لَا يَلِجُ النَّارَ رَجُلٌ بَكَى مِنْ خَشْيَةِ اللَّهِ حَتَّى يَعُودَ اللَّبَنُ فِي الضَّرْعِ وَلَا يَجْتَمِعُ غُبَارٌ فِي سَبِيلِ اللَّهِ وَدُخَانُ جَهَنَّمَ





আবু হুরায়রা ﵁রাদিয়াল্লাহু আনহু থেকে বর্ণিত। তিনি বলেন: রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “যে ব্যক্তি আল্লাহর ভয়ে কাঁদে, সে জাহান্নামে প্রবেশ করবে না, যেমন স্তন থেকে নির্গত দুধ পুনরায় স্তনে প্রবেশ করানো সম্ভব নয়। আর আল্লাহর পথের ধুলা-বালি এবং জাহান্নামের ধোঁয়া কখনো একত্র হবে না।”




জামি আত-তিরমিজি ১৬৬৯ থেকে: রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “মহান আল্লাহর কাছে দুটি ফোঁটা ও দুটি নিদর্শন (চিহ্ন)-এর চেয়ে প্রিয় জিনিস আর নেই। একটি হলো আল্লাহর ভয়ে নির্গত চোখের পানি এবং অন্যটি হলো আল্লাহর রাস্তায় (প্রবাহিত) রক্ত বিন্দু। আর দুটি চিহ্নের একটি হলো আল্লাহর রাস্তায় প্রাপ্ত আঘাতের চিহ্ন এবং অন্যটি হলো আল্লাহর ফরজগুলোর মধ্য থেকে কোনো ফরজ আদায় করার চিহ্ন।”

‘মুমিনকে সদা সর্বদা নিজের পাপের কথা চিন্তা করতে হবে। এমনকি আল্লাহর অগণিত নিয়ামতের বিপরীতে তাঁর ইবাদতের দুর্বলতাকেও পাপ হিসেবে গণ্য করে সকাতরে সর্বদা আল্লাহর কাছে ক্ষমা প্রার্থনা করতে হবে।” (রাহে বেলায়াত, পৃষ্ঠা ১০৯)









হাদিস ৪৫৬
সহিহ আল-বুখারি ৬০৯২



عَنْ عَائِشَةَ قَالَتْ مَا رَأَيْتُ النَّبِيَّ صَلَّى اللهُ عَلَيْهِ وَسَلَّمَ مُسْتَجْمِعًا قَطُّ ضَاحِكًا حَتَّى أَرَى مِنْهُ لَهَوَاتِهِ إِنَّمَا كَانَ يَتَبَسَّمُ





আয়িশা ﵂রাদিয়াল্লাহু আনহা থেকে বর্ণিত। তিনি বলেন: আমি নবি কারিম ﷺসল্লাল্লাহু আলাইহি ওয়াসাল্লাম-কে অট্টহাস্য করতে দেখি নি যাতে তাঁর আলজিহ্বা (মুখের ভিতর) দেখা যায়। বরং তিনি কেবল মুচকি হাসতেন।




রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “বেশি হাসবে না, কেননা বেশি হাসি অন্তরকে মেরে ফেলে।” (আল-আদাবুল মুফরদ ২৫৩)









হাদিস ৪৫৭
সুনান আবু দাউদ ৪৭৫৫



عَنْ عَائِشَةَ أَنَّهَا ذَكَرَتِ النَّارَ فَبَكَتْ فَقَالَ رَسُولُ اللَّهِ صَلَّى اللهُ عَلَيْهِ وَسَلَّمَ مَا يُبْكِيكِ قَالَتْ ذَكَرْتُ النَّارَ فَبَكَيْتُ فَهَلْ تَذْكُرُونَ أَهْلِيكُمْ يَوْمَ الْقِيَامَةِ فَقَالَ رَسُولُ اللَّهِ صَلَّى اللهُ عَلَيْهِ وَسَلَّمَ أَمَّا فِي ثَلَاثَةِ مَوَاطِنَ فَلَا يَذْكُرُ أَحَدٌ أَحَدًا عِنْدَ الْمِيزَانِ حَتَّى يَعْلَمَ أَيَخِفُّ مِيزَانُهُ أَوْ يَثْقُلُ وَعِنْدَ الْكِتَابِ حِينَ يُقَالُ هَاؤُمُ اقْرَءُوا كِتَابِيَهْ حَتَّى يَعْلَمَ أَيْنَ يَقَعُ كِتَابُهُ أَفِي يَمِينِهِ أَمْ فِي شِمَالِهِ أَمْ مِنْ وَرَاءِ ظَهْرِهِ وَعِنْدَ الصِّرَاطِ إِذَا وُضِعَ بَيْنَ ظَهْرَيْ جَهَنَّمَ





আয়িশা ﵂রাদিয়াল্লাহু আনহা থেকে বর্ণিত। তিনি জাহান্নামের আগুনের কথা স্মরণ করে কাঁদতে লাগলেন। তখন রাসুলুল্লাহ ﷺসল্লাল্লাহু আলাইহি ওয়াসাল্লাম তাকে বললেন, “তুমি কাঁদছ কেন?” তিনি (আয়িশা ﵂রাদিয়াল্লাহু আনহা) বললেন: আমি জাহান্নামের আগুনের কথা স্মরণ করে কাঁদছি। আপনি কি কিয়ামতের দিন আপনার পরিবার (স্ত্রীদের) কে স্মরণ করবেন না? রাসুলুল্লাহ ﷺসল্লাল্লাহু আলাইহি ওয়াসাল্লাম বললেন, “মনে রেখো, তিনটি স্থানে কেউ কাউকে স্মরণ করবে না:


	মিজানের নিকট, যে পর্যন্ত সে না জানতে পারবে তার পাল্লা হালকা হবে না ভারী হবে।

	আমলনামার সময়, যখন ডেকে বলা হবে, এসো এবং তোমার আমলনামা পড়ে দেখো, যে পর্যন্ত সে না জানতে পারবে যে, তার আমলনামা কোথায় পড়েছে ডান হাতে না পিছন দিক থেকে বাম হাতে।

	পুলসিরাতের নিকট, যখন একে জাহান্নামের পৃষ্ঠের মধ্যবর্তী স্থানে স্থাপন করা হবে।”






আল্লাহ বলেন, “যখন তারা রাসুলের প্রতি নাজিলকৃত বাণী শুনতে পায়, তখন তুমি দেখতে পাও যে, সত্যকে চেনার প্রভাবে তাদের চোখ অশ্রুসিক্ত হয়ে যায়।” (সুরা আল-মায়েদা ৫:৮৩)

রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “কিয়ামতের দিন আল্লাহ সাত শ্রেণির লোককে তাঁর (আরশের) ছায়ায় স্থান দিবেন তন্মধ্যে (এক শ্রেণি) ঐ ব্যক্তি যে একাকী নিভৃতে আল্লাহকে এমনভাবে স্মরণ করে যে, তার দুই চোখ থেকে অশ্রু নির্গত হয়।” (সহিহ আল-বুখারি ১৪২৩)

রাসুলুল্লাহ ﷺসল্লাল্লাহু আলাইহি ওয়াসাল্লাম বলেছেন, “কাঁদো; যদি কাঁদতে না পারো তবে কাঁদার জন্য যথাসাধ্য চেষ্টা করো।” (সুনান ইবনে মাজাহ ৪১৯৬)









হাদিস ৪৫৮
সহিহ আল-বুখারি ৪৬২১



عَنْ أَنَسٍ قَالَ خَطَبَ رَسُولُ اللَّهِ صَلَّى اللهُ عَلَيْهِ وَسَلَّمَ خُطْبَةً مَا سَمِعْتُ مِثْلَهَا قَطُّ قَالَ لَوْ تَعْلَمُونَ مَا أَعْلَمُ لَضَحِكْتُمْ قَلِيلًا وَلَبَكَيْتُمْ كَثِيرًا قَالَ فَغَطَّى أَصْحَابُ رَسُولِ اللَّهِ صَلَّى اللهُ عَلَيْهِ وَسَلَّمَ وُجُوهَهُمْ لَهُمْ خَنِينٌ





আনাস ﵁রাদিয়াল্লাহু আনহু থেকে বর্ণিত। তিনি বলেন: একদা রাসুলুল্লাহ ﷺসল্লাল্লাহু আলাইহি ওয়াসাল্লাম আমাদের সামনে এক ভাষণ প্রদান করেন যেমনটি আর কখনো শুনি নি। তিনি বলেন, “আমি যা জানি তোমরা যদি তা জানতে পারতে তবে নিশ্চয় খুব কম হাসতে আর খুব বেশি কাঁদতে।” একথা শুনে রাসুলুল্লাহ ﷺসল্লাল্লাহু আলাইহি ওয়াসাল্লাম-এর সাহাবিগণ কাপড়ে মুখমণ্ডল ঢেঁকে ফেলেন এবং ডুকরে ডুকরে কাঁদতে শুরু করেন।




সহিহ আল-বুখারি ২৭৫৩-এর বর্ণনা থেকে পাই, রাসুলুল্লাহ ﷺসল্লাল্লাহু আলাইহি ওয়াসাল্লাম তাঁর প্রাণপ্রিয় কন্যা ফাতিমা ﵂রাদিয়াল্লাহু আনহা-কে বলেন: يَا فَاطِمَةُ بِنْتِ مُحَمَّدٍ سَلِيْنِىْ مَا شِئْتِ مِنْ مَالِىْ لَا أُغْنِىْ عَنْكِ مِنَ اللَّهِ شَيْئًا (হে ফাতিমা বিনতে মুহাম্মাদ! (দুনিয়ায়) আমার ধন-সম্পদ থেকে যা ইচ্ছা চেয়ে নাও। (পরকালে) আল্লাহর আজাব থেকে বাঁচার জন্য আমি তোমার কোনো উপকার করতে পারবো না)।









হাদিস ৪৫৯
সুনান আন-নাসাই ১২১৪



عَنْ مُطَرِّفٍ عَنْ أَبِيهِ قَالَ أَتَيْتُ النَّبِيَّ صَلَّى اللهُ عَلَيْهِ وَسَلَّمَ وَهُوَ يُصَلِّي وَلِجَوْفِهِ أَزِيزٌ كَأَزِيزِ الْمِرْجَلِ يَعْنِي يَبْكِي





মুতাররিফ ﵁রাদিয়াল্লাহু আনহু তার পিতা থেকে বর্ণনা করেন। তিনি বলেন: আমি নবি কারিম ﷺসল্লাল্লাহু আলাইহি ওয়াসাল্লাম-এর কাছে এসে দেখি তিনি নামাজ পড়ছেন এবং তাঁর বুকের ভেতর এমন শব্দ হচ্ছে যেমন রান্নার সময় হাড়ির মধ্যে হয় অর্থাৎ তিনি ফুঁপিয়ে কাঁদছেন।




আল্লাহ বলেন, “তারা রাতের শেষ প্রহরে ক্ষমা প্রার্থনা করতো।” (সুরা আয-যারিয়াহ ৫১:১৮)

আমাদের কর্তব্য হচ্ছে আল্লাহর প্রশংসা করে এবং রাসুলুল্লাহ ﷺসল্লাল্লাহু আলাইহি ওয়াসাল্লাম-এর প্রতি দরুদ পড়ে, অসহায় ও কাতর হৃদয়ে দৃঢ় আশা নিয়ে দোয়া করা। আমরা সারারাত অঘোরে ঘুমিয়ে না থেকে নির্জনে একাকী রাতের কিছু সময় দাঁড়িয়ে যাই আর আল্লাহ প্রদত্ত নিয়ামতের কৃতজ্ঞতা স্বীকার করে এবং নিজের পাপের কথা স্মরণ করে দু’চোখের পানি ফেলে আল্লাহর দরবারে মাফ চাই।

হে আল্লাহ, তুমি বলেছো, “নিশ্চয় আল্লাহ যাকে চান গোমরাহ করে দেন এবং যাকে চান হেদায়াত দান করেন।” (ফাতির ৩৫:৮)

তুমি রাসুল ﷺসল্লাল্লাহু আলাইহি ওয়াসাল্লাম-এর চাচার হত্যাকারীকে হেদায়াত দিয়ে সম্মানিত করেছো। আবার তাঁর যে চাচা তাঁকে লালন-পালন করেছেন আর কষ্ট স্বীকার করে বিপদের সময় তাঁকে সহযোগিতা করেছেন, তাঁর সেই চাচা হেদায়াত পান নি। হেদায়াতের মালিক হে দয়াময় আল্লাহ, আমি যেন হেদায়াতের পথ থেকে সরে না যাই সেজন্য তুমি আমাকে তোমার পথে দৃঢ় রেখো।



رَبَّنَا لَا تُزِغْ قُلُوبَنَا بَعْدَ إِذْ هَدَيْتَنَا وَهَبْ لَنَا مِنْ لَدُنْكَ رَحْمَةً إِنَّكَ أَنْتَ الْوَهَّابُ




রব্বানা লা তুযিগ কুলুবানা বা’দা ইয হাদাইতানা ওয়া হাবলানা মিল্লাদুনকা রহমাতান ইন্নাকা আনতাল ওয়াহহাব




হে আমাদের রব, হেদায়াত দেওয়ার পর আমাদের দিলকে বাঁকা করে দিও না (বিপথগামী কোরো না)। আর তোমার নিজের তরফ থেকে রহমত দান করো। নিশ্চয় তুমি প্রকৃত দাতা। (আলে ইমরান ৩:৮)













হাদিস ৪৬০
সহিহ মুসলিম ২৮১৬/৭২



عَنْ أَبِي هُرَيْرَةَ أَنَّ النَّبِيَّ صَلَّى اللهُ عَلَيْهِ وَسَلَّمَ قَالَ مَا مِنْ أَحَدٍ يُدْخِلُهُ عَمَلُهُ الْجَنَّةَ فَقِيلَ وَلَا أَنْتَ يَا رَسُولَ اللهِ قَالَ وَلَا أَنَا إِلَّا أَنْ يَتَغَمَّدَنِي رَبِّي بِرَحْمَةٍ





আবু হুরায়রা ﵁রাদিয়াল্লাহু আনহু থেকে বর্ণিত। নবি কারিম ﷺসল্লাল্লাহু আলাইহি ওয়াসাল্লাম বলেন, “তোমাদের মাঝে এমন কেউ নেই যার আমল তাকে জান্নাতে প্রবেশ করাতে পারবে।” অতঃপর তাঁকে জিজ্ঞেস করা হলো, ইয়া রাসুলাল্লাহ! আপনিও না? তিনি বললেন, “আমিও না।” তবে আল্লাহ তাঁর রহমত দ্বারা আমাকে ঢেকে নেবেন।




তাই সিজদারত অবস্থায় কাতর হৃদয়ে দোয়া করি: رَبِّ اغْفِرْ وَ ارْحَمْ وَ أَنْتَ خَيْرُ الرَّحِمِيْنَ (হে প্রভু! আমাকে মাফ করো, আমার প্রতি রহম করো। আর তুমিই সর্বোত্তম রহমকারী, দয়ালু)। (সুরা আল-মুমিনুন ২৩:১১৮)

হে আল্লাহ! রাসুলুল্লাহ ﷺসল্লাল্লাহু আলাইহি ওয়াসাল্লাম-এর মাধ্যমে তুমি বলেছ: إِنَّ رَحْمَتِي غَلَبَتْ غَضَبِي (নিশ্চয় আমার রহমত আমার ক্রোধের তুলনায় অনেক বেশি)। (সহিহ আল-বুখারি ৩১৯৪)

হে দয়াময়, সেই হাশরের কঠিন দিনে তোমার রহমতের ছায়ায় (আরশের ছায়ায়) স্থান দিও।

জীবনের শেষ প্রান্তে এসে অনুভব করছি আমি বড় একা। হে আল্লাহ, আমার মৃত্যুর পর প্রথম মঞ্জিল কবরসহ সকল মঞ্জিলে আমার অভিভাবক হয়ে যাও।



فَاطِرَ السَّمَاوَاتِ وَالْأَرْضِ أَنْتَ وَلِيِّي فِي الدُّنْيَا وَالْآخِرَةِ تَوَفَّنِي مُسْلِمًا وَأَلْحِقْنِي بِالصَّالِحِينَ




হে আসমান ও জমিনের স্রষ্টা, তুমিই দুনিয়া ও আখিরাতে আমার অভিভাবক, আমাকে মুসলিম অবস্থায় মৃত্যু দিও এবং নেক লোকদের সাথে আমাকে শামিল করে নিও। (সুরা ইউসুফ ১২:১০১)













আলহামদুলিল্লাহ




سُبْحَانَكَ اللَّهُمَّ وَبِحَمْدِكَ أَشْهَدُ أَنْ لَا إِلَهَ إِلَّا أَنْتَ أَسْتَغْفِرُكَ وَأَتُوبُ إِلَيْكَ

